
INTRODUCERE 


1, Noţiunea de «spiritualitate » deși foarte întrebuințată în 
zilele noastre, plutește încă într'o atmosferă de controverse și 
de incerțitudini. Cu toate că sonoritatea ei este veche, totuși, 
în felul cum tinde să se impună astăzi sensibilităţii noastre cul- 
turale, pare nouă. Dacă părăsim planul gândirii şi vorbirii obiș- 
nuite, și atingem cât de puţin sistemul de poziţii şi de orientări 
mai generale ale filosofiei culturii, noțiunea în chestiune implică 
o accepțiune sintetică și funcțională, care nu se mai aseamănă, 
decât cel mult pe departe, cu aceea pe care ne-am obişnuit să i-o 
atribuim în judecata noastră curentă. Fapt este că, în clipa de 
faţă, noțiunea de «spiritualitate » se găseşte la o răscruce de 
interpretări, așa încât acela care vrea s'o folosească drept punct 
de reper în construcţiile sale trebue ca, înainte de orice, să 
caute a-i da o definiție sau, în orice caz, să-și fixeze față de ea 
o poziție ideologică precisă, 

In cultura românească modernă, gânditorul care a apăsat cel 
dintâiu asupra termenului de «spiritualitate » dându-i unele 
proporții şi contururi sistematice, este d-l C. Rădulescu-Motru. 
In introducerea uneia dintre ultimele sale lucrări, Românsmul, 
înainte de a ne arăta pe larg cum vede problema nouei spiri- 
tualități naționaliste spre care trebue să îndreptăm astăzi gân- 
durile și acțiunea poporului nostru, d-sa încearcă să arate ce se 
înțelege, în general, prin termenul de «spiritualitate ». 

După d-sa, instituția, care a folosit această idee pe scara 
cea mai largă, a fost biserica creștină. Prin spiritualitate, aceasta 
înțelege « proprietatea pe care o are Sfântul Spirit de a uni în 
mod mistic, prin prezența lui, ființa omenească cu lumina şi 

iubirea dumnezeiască », Printr'o asemenea iniţiere, este posibilă 
acceptarea metafizicei creștine, adică acceptarea cultului şi a cre- 
dinţei în vieața viitoare, Insă, adaugă autorul nostru, nu aceasta 
este spiritualitatea propriu zisă, sau, mai precis, nu acesta este 
înţelesul termenului de «spiritualitate » la care trebue să ne 
oprim. Înţelesul de care are nevoie, pe care deci îl caută, este 
un înțeles mai larg, mai general, cuprinzând nu numai dome- 
niul simțirii religioase, ci, ca să spunem așa, domeniile întregei 
culturi omenești. 

In consecință, spiritualitatea apare, nu propriu zis ca o 
dogmă sau ca un sistem de dogme, ci ca o realitate plină, supusă 
vieţii, transformărilor ei necesare și tendințelor ei de progres 
moral și social, « Pentru noi — spune d-l Rădulescu-Motru — 
« spiritualitatea este complexul de idei și sentimente, în special 
« complexul de interpretări simbolice, prin care societatea unei 
«epoci își justifică credința într'o ordine perfectă și eternă, pe 
«care ea este sortită a o realiza pe pământ. Fără o credință 
« într'o ordine perfectă și eternă, care să dea înțelesul vieții de 
«pe pământ, nu există spiritualitate. Popoarele, în a căror 
« conştiinţă se simte nevoia acestei credințe, au o spiritualitate. 
« Spiritualitatea este climatul special sufletesc care întreține 
«tendința spre un absolut transcendent; tendința pe care o au 
4 popoarele dotate cu însușiri nobile. Intre popoarele Europei, 
« mai toate au această tendință, în grade diferite, negreşit. Lip- 
« sit cu desăvârşire nu este niciunul » 1), Credinţa într'o ordine 
perfectă și eternă, despre care ni se vorbește în definiția citată, 
poate lua, după domeniile în care se ancorează, forme diferite. 
Astfel: poate lua formă religioasă, formă pur morală, formă 
estetică, formă științifică, formă filosofică, etc.. Insă, domeniul 
care îi este cel mai propriu, adică în care poate lua cele mai 
variate, mai active sau mai vitale forme, este domeniul vieții 
politice şi sociale. Organizarea politică și socială nu trebue să 
se facă, niciodată, în virtutea inerției; întrun fel sau altul, 
ea trebue să aibă în vedere o ordine perfectă și eternă. De asemeni, 





1) C. Rădulescu-Motru, Românismul, catehismul unei noui spiritualități, 
PpP. 19—20. 

această ordine nu trebue să plutească în mod abstract şi hie- 
ratic, fără ca oamenii mulți, chemați s'o realizeze, s'o poată 
înțelege, ci trebue explicată, adusă deci în înțelegerea acestora. 
«Și cum, această ordine trebue justificată, ne explicăm ușor 
«pentru ce spiritualitatea ocupă un loc așa de însemnat. Toate 
« sistemele mari de gândire, în materie de vieață socială și poli- 
«tică sunt de fapt spiritualităţi, adică justificări pentru anumite 
«credinţe » 1). 

D-l Rădulescu-Motru mai adaugă unele precizări, pe care 
socotim necesar a le indica aici. D-sa crede că spiritualitățile 
nu au toate aceeaşi valoare, ci valori diferite. Unele sunt înve- 
chite, altele sunt abia în curs de experimentare. Unele sunt mai 
aproape, altele mai departe de adevăr. Şpiritualități, care altă 
dată au fost cerute de nevoi imperioase ale popoarelor, astăzi 
pot apărea perimate, condamnate de către însăşi istoria care 
le-a creeat. In mulțimea aceasta, de spiritualități care mor şi 
de altele care se nasc, este greu, poate chiar imposibil, de a se 
găsi un criteriu unificator sau chiar un criteriu de clasificare. 
Colaborarea între aceste spiritualității nu pare un fapt necesar, 
ci un fapt condiţionat. «Ele se susțin prin aceea ce au viabil 
într'însele şi se slăbesc prin aceea ce au perimat ». 

In desvoltările pe care le va înfățișa lucrarea de faţă, precum 
şi în justificarea ei doctrinară, înţelesul dat noţiunii de « spiri- 
tualitate » de către d-l Rădulescu-Motru, deşi ne-a ajutat mult, 
nu ne-am, condus însă după el, decât în parte. 

In definiția pe care gânditorul nostru a dat-o spiritualității, 
este un lucru pe care îl socotim, deasupra oricărei critici: cre- 
dința într'o ordine perfectd şi eternd, ca bază sufletească a oricărei 
spiritualități. Incontestabil, țesătura intimă a unei spiritualități 
nu S'ar putea constitui din forme cauzale, ci gin finalități. Este 
clar că funcțiunea ei specifică trebue să fie tocmai aceasta: 
desa organiza şi de-a susține, în cugetul unei colectivități con- 
ştiente, mecanismul superior al anticipărilor. Bine înţeles, nu 
ar puţea fi vorba de oricare anticipări, ci de o seamă de anti- 
cipări puternice, supreme, cuprinzând în ele toată puterea de 


1) Op. çit, p. 21. 

cunoaștere, de iubire și de înfăptuire a colectivităţilor respective. 
Cu alte cuvinte, este vorba tocmai de acele anticipări care, în 
gândirea autorului la care ne-am referit, iau forma «credinței 
într'o ordine perfectă și eternă ». 

Unde începem însă să ne deosebim de gânditorul nostru, 
este în ce priveşte caracterul trecător al spiritualităţii. In felul 
cum vede d-l Rădulescu-Motru spiritualităţile, ca nişte mani- 
festări care se nasc și după câtăva vreme mor, ca niște fapte 
pe care mersul istoriei le impune cu putere dar tot aceasta la 
un moment dat le perimează, identificăm, dacă nu o obscuritate, 
în orice caz, o impreciziune. In lumina unei asemenea opinii, 
spiritualitatea capătă înţelesul pe care, în genere, îl atribuim 
curentelor de cultură. Să însemne oare, aceste două noţiuni, 
unul și același lucru? Pentrucă, în fond, curentele, sau cu altă 
denumire școlile, influenţele, ideologiile, întrunesc condițiuni 
asemănătoare cu acelea ale spirituahidții : și ele întrețin o mare 
viziune anticipatoare, și ele răsar din jocul împrejurărilor isto- 
rice, și ele cuceresc cugetele colectivităților înfluențându-le 
modul de judecată, și ele creează sufluri de vieață dinamică în 
jurul lor, în sfârșit, şi ele, la un moment dat, când nu mai pot 
corespunde actualităţii, apun. După cum vedem, confundarea 
acestor două noțiuni este aproape, pare chiar legitimă. Totuşi, 
ea nu e legitimă; de aceea, e necesar s'o înlăturăm. 

Prin natura lui, curentul este trecător. Misiunea lui, judecând 
în raport cu întinderea şi durata altor fapte de cultură, este o 
misiune limitată și temporară. Spiritualitatea este ceva mai mult 
decât un curent; am putea spune, ceva mai mult chiar decât 
o seamă de curente la un loc. Caracterul ei, în deosebire de 
celălalt, nu este și nu poate fi trecător. Dimpotrivă, este un 
caracter de durabilitate. Bine înțeles, nu poate fi vorba de o 
durabilitate absolută, dar nici de una relativă, de tipul acelora 
pe care le întâlnim la faptele care alcătuesc așa zisele ideologii 
sau curente de cultură. In mod necesar, ideea de spiritualitate 
presupune înrădăcinări mai mari, înrădăcinări care o apropie 
de esența unei colectivități anumite şi care marchează o pre- 
zenţă în însăși realitatea existențială a acesteia. Așa fiind, spi- 
ritualitatea apare ca o bază, pe care se pot prinde, în succe- 

siunea lor istorică şi feņpomenọlogică, nenumărate curente. 
Acestea vin, se aşează temporar, imprimă lucrurilor sensuri în 
legătură cu atitudinea şi conținutul lor de vieață, trec în ritmul 
în care trebue să treacă faptele devenirii, la un moment dat 
dispar, lăsând sau nelăsând uppe, după cum au putut să adere 
cu natura și cu nevoile de vieață ale colectivității respective. 
In vremea aceasta, spiritualitatea rămâne, mult mai statornică 
şi, pe cât posibil, egală cu ea însăși. Ea își poate adăuga sau 
transforma diferite aspecte, după stilul de vieață sau după 
logica împrejurărilor aparţinând epocelor pe care le străbate, 
însă, în ce privește formula ei intimă, modul ei existenţial, 
ea rămâne consecventă cu ea însăși. Prin urmare, ceea ce defi- 
neşte propriu zis spiritualitatea, delimitându-i substanța şi 
înfățişându-i rolul ei specific, nu sunt fapte şi orientări din 
afară, ci linii de forță, date constitutive din structura sufle- 
tească a unei colectivități anumite. 

Bine înţeles, din aceste lămuriri nu trebue să tragem con- 
cluzia că spiritualitatea ar fi, în raport cu vieața sufletească 
şi istorică a unei colectivităţi, o realitate apriorică. Dimpotrivă |! 
Ideea de spiritualitate este posibilă, tocmai pentru faptul că ea 
defineşte realități care sunt produse ale unor integrări treptate 
de experienţă, conform cu legile generale ale evoluţiei culturale. 
Insă, odată apărută, şi instaurată ca atare în sentimentul de 
sine al unei colectivităţi, existenţa ei se consolidează, pentrucă 
ea devine atunci o coordonată, aproape o condiție de a fi, a 
acelei colectivități. Cu alte cuvinte, din această clipă, spiritua- 
litatea devine o bază şi totdeodată un cadru pentru toate mani- 
festările spirituale ale colectivității în chestiune, în special 
pentru manifestările menite să-i creeze o autonomie şi o speci- 
ficitate culturală. 

De obiceiu, curentele se alungă unele pe altele. Succesul 
unui curent este cu atât mai mare, cu cât el este în stare să 
alunge sau să compromită pe cel care a existat înaintea lui. 
Faptul e firesc, pentrucă, prin însăși logica lui, un curent apare 
ca o reacțiune împotriva altuia. Curentele nu ar putea să coexiste, 
cu atât mai mult să colaboreze. In cazul spiritualităților, însă, 
lucrurile se petrec cu totul deosebit. Mai întâi, putem să ne 

dăm seama că spiritualitățile se nasc mai greu şi mai rar, În 
vreme ce curentele au o constituție predominant intelectuală, 
ele reprezentând jocul actual al ideilor pe care lumea crede 
necesar să le pună în circulație, spiritualitățile, dimpotrivă, repre- 
zintă orientările mai adânci ale unei colectivități, în funcțiune 
de fondul ei etnic, de structura ei sufletească și, în general, de 
sentimentul chemării pe care ar avea-o în vieață. Curentele 
se pot propaga dela o țară la alta, dela un neam la altul; spiri- 
tualitățile, însă, nu pot face aceasta, In vreme ce curentele cer 
o seamă de capete care să le înţeleagă şi care să le propage, 
spiritualitățile implică o colectivitate anumită, care să-şi oglin- 
dească în acestea personalismul lor intim, autonom și creator. 
Aşa fiind, apariţia unei spiritualității nouă (apariţie care nu ar 
putea niciodată să fie bruscă ci care reprezintă mai de grabă 
precizarea unei virtualități ce exista de mult în vieața intimă 
a colectivităţii în chestiune) nu anulează pe cea anterioară, ci 
o completează, sau mai bine zis o adânceşte, dispunându-se 
împreună întrun sistem natural de coexistenţe funcționale. 

Aceste precizări reprezintă, pentru înțelegerea tuturor des- 
voltărilor pe care ne-am propus să le aducem în această lucrare, 
o însemnătate cardinală. Din punctul nostru de vedere, spiri- 
tualitățile nu se anulează, ci coexistă funcțional, integrând 
astfel sistemul de bază pe care se întemeiază vieața spirituală a 
unei colectivităţi. Prin urmare, noi nu vedem spiritualitățile în 
luptă una cu cealaltă, disputându-şi primate sau drepturi 
exclusive asupra unei colectivități anumite, ci le vedem condi- 
ţionând, tocmai prin conexarea lor funcțională şi prin mulțimea 
insesizabilă a interferenţelor lor continui, ceea ce este mai 
adânc, mai legitim, mai necesar și mai specific în manifestările 
spirituale ale unei colectivităţi anumite, Cu cât există mai 
multe spiritualități astfel conexate, cu atât baza în chestiune 
este mai garantată și mai cuprinzătoare de posibilități. Și reci- 
proc: cu cât asemenea spiritualități şi asemenea conexări lip- 
sesc mai mult, cu atâta, societățile respective nu au siguranță 
în lume, nu au, în constituţia lor sufletească, piedestalul intim 
pe care să-și sprijine exercițiul moral al atitudinilor şi antici- 
părilor lor de vieaţă, 

- In lucrarea de faţă, ne propunem să ilustrăm această teză, 
cu referire la realitatea noastră românească. Vom analiza urmă- 
toarele fenomene ale culturii româneşti: fenomenul ortodoxis- 
mului, fenomenul tradiţionalismului şi al etnicismului și feno- 
menul naționalismului. Ne vom strădui să arătăm că fiecare 
din aceste fenomene corespunde unei spiritualităţi, sau, mai 
þine zis, constitue o spiritualitate românească. Desvoltările la 
care vom recurge, privite în lumina punctelor de vedere preci- 
zate mai sus, vor avea de scop să dovedească următoarele: că 
aceste spiritualităţi se întemeiază pe date structurale ale cuge- 
tului românesc şi că ele s'au integrat organic în evoluţia poporuluj 
nostru; că, deşi apariţia lor nu coincide totdeauna în timp, iar 
cauzalitatea lor are puncte diferite, totuşi, aderenţele lor reci- 
proce sunt depline și stabile; că toate aceste spiritualităţi, departe 
de a se exclude una pe alta, dimpotrivă, ele au coexistat, și 
coexistă, într'o deplină şi laborioasă unitate funcțională; în 
sfârşit, că din contextul lor se pot desprinde aspecte și semni- 
ficaţii majore ale culturii românești. 


2. Planul lucrării de față este simplu. In general, el este 
planul unei lucrări care are în vedere, nu propriu zis speculaţii 
doctrinare, cât prezentări și reuniri de fapte semnificative. 
Vom destina trei mari părți, celor trei spiritualități româneşti 
cardinale: spiritualitatea ortodoxă, spiritualitatea etnicisto-tra- 
diționalistă şi spiritualitatea naționalistă. In legătură cu fiecare, 
vom trece în revistă, expositiv și critic totdeodată, elementele 
lor doctrinare, formele lor de manifestare, legătura pe care au 
avut-o și pe care o au cu realitățile românești, oamenii repre- 
zentativi care le-au ilustrat sau mai bine zis care le-au definit, 
etc.. 'Ținem să dăm o atenţie deosebită, pe alocuri predominantă, 
manifestărilor contemporane în legătură cu aceste spiritualităţi. 
Din această cauză, adeseori, vom fi în situaţia, oarecum dificilă 
pentru un cercetător obiectiv al faptelor, de a analiza puncte de 
vedere ale unor concepții din cea mai actuală orbită a vieţii 
noastre culturale românești. In capitolul de concluzii, cuprin- 
zând faptele înfăţişate într'o privire generală și rezumativă, 
vom încerca să evidențiem prezența unui sens umanțst, drept 

o trăsătură caracteristică, aproape constitutivă, a întregei mani- 
festări spirituale româneşti de până acum. 

Scopul lucrării de față este atât un scop teoretic cât și un 
scop practic. Teoretic, această lucrare năzueşte să fie o contri- 
buție modestă la știința națiunii românești, ştiinţă a cărei poziţie 
doctrinară pare a fi fost fixată, dar a cărei realizare efectivă este 
abia la început. Practic, această lucrare urmăreşte să adune o 
seamă de manifestări oarecum disparate ale culturii noastre 
moderne, să le încadreze într'un sistem metodic și astfel să le 
mijlocească, întrun chip mai perfecționat decât până acum, 
putinţa de a fi folosite la întocmirea şi coordonarea programelor 
noastre de cultură națională. 

DATE ȘI IMPREJURĂRI ISTORICE CU PRIVIRE LA 
INCEPUTURILE ORTODOXIEI ROMÂNEȘTI 


Sunt cunoscute împrejurările care, în epoca Evului Mediu, 
au adus țările noastre în sfera de influență slavo-bizantină, 
determinându-le astfel să primească în biserica lor creştină 
liturghia slavă. Lumea romanităţii occidentale, de care depin- 
deam atât rasial cât și istoriceşte, ne fusese închisă, cu aproape 
două secole înainte de epoca descălecatelor noastre naționale, 
Ne izolau de această lume: la Vest Ungurii — cari la începutul 
secolului XI primiseră religia catolică și izbutiseră să constitue 
sub patronajul acesteia Statul lor apostolic — iar la Sud Slavii, 
cari primiseră încă din secolul IX religia creștină-ortodoxă. 
Apropierea noastră de Unguri ar fi fost mai grea. Regii unguri 
au ridicat, chiar dela început, pretenţii de suveranitate asupra 
ținuturilor dela Sud şi Est de Carpaţi. Afară de aceasta, știm 
că întemeerea celor două principate româneşti, Moldova şi 
“Țara Românească, a rezultat dintr'o serie de lupte ale popula- 
ţiilor noastre tocmai cu regii unguri. Pentru motive analoage, 
era grea şi o eventuală apropiere a Românilor de regii catolici 
ai Poloniei. 

In schimb, față de Slavii din Sud, situaţia noastră era alta. 
Stabilindu-se pe teritorii anumite, primind religia creştină și 
intrând în sfera de influenţă a culturii bizantine, aceștia ajun- 
seseră cu mult înaintea noastră să-și întocmească însemnate or- 
ganizaţii politice şi culturale. De îndată ce au ieșit din perioada 
acută a năvălirilor barbare, populaţiunile românești dela Nord 
de Dunăre au căutat să-şi refacă vieața socială întreruptă, să-şi 

dea o organizare politică și să-și continue existență lor istorică, 
așa de vitreg izbită timp de câteva sute de ani în şir. Pentru 
a putea atinge asemenea înfăptuiri, Românii aveau însă nevoie 
de anumite puncte de sprijin. Le-au găsit, pe toate acestea, la 
popoarele și la civilizațiile slave din Sudul Dunării. 

O seamă întreagă de fapte veneau în sprijinul acestui pro- 
ces: înrudirile dinastice dintre voevozii români și conducătorii 
Statelor slave din Balcani 1), existența unor puternice infiltraţii 
slave la Nordul Dunării, conştiinţa pericolului comun pe care 
il constituia puterea politică și militară din ce în ce mai mare a 
Turcilor, o conștiință asemănătoare în ce privește amenințările 
dela Vest ale imperialismului ungur și, în sfârșit, o comunitate 
de credință religioasă, care în mod difuz începuse încă de mult 
să existe de o parte și de alta a Dunării. In asemenea condi- 
ţiuni, apropierea Românilor de lumea ortodoxă a Slavilor dela 
Sudul Dunării devenea un fapt necesar și, totdeodată, devenea 
o piatră de temelie în așezarea istorică și spirituală a neamului 
nostru. 

De altminteri, procesele integrării noastre în ortodoxism 
s'au înfăptuit nu numai prin filiera slavă, ci și prin cea direct 
bizantină. În momentul în care legăturile noastre cu cultura 
slavă au devenit frecvente, această cultură încetase de fapt de 
a mai fi în punctul ei de maximă strălucire. Limba slavonă era 
acum o limbă învechită, aproape o limbă moartă. Poporul, în 
niciun caz, nu mai putea s'o înveţe curent. Singura pătură 
care parvenea s'o mai stăpânească oarecum, şi aceasta mai mult 
din nevoi profesionale decât din nevoi de cultură propriu zise, 
era clerul. Afară de aceasta, cultura slavonă, în ea însăşi, nu era 
prea bogată. În mare măsură, formele ei literare — ne referim 
la acestea pentrucă ele alcătuiau sectorul cel mai important — 
se alimentau din două surse străine: din cultura Bizanțului, 
prin mijlocirea Slavilor din Sud și din cultura Italiei, prin mij- 
locirea Croaților. Timp de patru secole, cât a durat contactul 





1) Un exemplu: Nicolae Alexandru, fiul lui Basarab-Vodă, a avut două 
fiice, căsătorite amândouă cu conducătorii slavi din Sud: una cu Ștefan 
Uroş, regele Sârbiei, iar cealaltă cu Sracimir, dinastul din Vidin. 

lor cu aceste culturi, Slavii wau izbutit să împrumute decât 
numai părți din cuprinsul și spiritualitatea acestora. 

Astfel, datorită influențelor bizantine, Slavii au transpus 
în limba lor: Sfânta Scriptură, cărțile trebuitoare serviciului 
liturgic, câteva cărți de dogmatică și de mistică ascetică, foarte 
multe legende apocrife cu privire la materia Vechiului și Nou- 
lui Testament precum și anumite însemnări cronografice, care 
însă nu se ridicau la amploarea cronicelor bizantine, ci se măr- 
gineau la o seamă de povestiri despre faptele lumii, începând 
dela creaţiune și amestecând continuu elemente biblice apocrife 
cu elemente din legendele folklorice ale Bizanțului 1). 

In ce privește influenţele italiene, acestea au încetățenit în 
literatura slavă o seamă de scrieri apocrife, în general de tipul 
acestora: romanul lui Alexandru cel Mare, versiuni ale romane- 
lor bretone «'Tristan și Isolda» și «Lancelot», mistere reli- 
gioase, etc.. Este de observat că aceste:scrieri se adresau imagi- 
nației, mai mult decât nevoilor sufletești de meditaţie și de in- 
teriorizare. Așa se şi explică de ce aceste împrumuturi au putut 
să întemeieze, nu atât un curent religios, cât o literarură popu- 
lară, cu mare forță de difuziune pe toată suprafaţa lumii slave. 

Ajutaţi de aceste fapte, constatăm că lumea slavă n'a creeat 
ea propriu zis spiritualitatea ortodoxă, ci a primit-o dela Bi- 
zantini, neadăugându-i de fapt nimic esenţial, ci numai izbu- 
tind s'o întrețină și s'o transmită mai departe. ÎIntr'un loc 
N. Cartojan ne dă această importantă precizare: « Literatură 
« religioasă canonică și apocrifă, cronografe cu elemente apo- 
«crife și folklorice, romane populare bizantine și occidentale, 
« câteva colecţii de florilegii și câteva cronici sârbești originale, 
«acesta era orizontul literar pe care-l deschidea poporului no- 
«stru adoptarea limbii slavone ca limbă de cultură »2). 

Reţinem, deci, ca o foarte importantă premisă a cercetării 
de faţă: ortodoxismul poporului nostru nu este numai orto- 
doxismul pe care ni l-a putut transmite cultura slavă. Această 


1) N. Cartojan, Istoria literaturii române vechi, Vol. I, Ed. Fund. Re- 
gale, Buc. 1940. 
3) Op. cit., p. 15. 

cultură a avut, în raport cu poporul nostru și cu tradiționala lui 
credință ortodoxă, mai mult un rol de prim intermediar. Ade- 
vărul este că, pe deasupra tuturor influențelor slave, ortodoxis- 
mul românesc s'a putut desvolta și prin contacturi directe cu 
Bizanțul. Strălucirea puterii bizantine era în timpurile acelea 
așa de mare, încât ar fi fost imposibil ca ecourile ei, care ajun- 
seseră să fie cântate până în romanele curtois ale Franţei me- 
dievale, să nu străbată și în Principatele românești dela Nord 
de Dunăre. Domnitorii noștri, înțelegând aproape prin instinct 
unde este focarul de cultură al lumii răsăritene, au căutat dela 
început să intre în legătură cu Bizanțul. Aceste legături au 
fost de două feluri: politice și religioase. Putem adăuga: în 
special, de natură religioasă. 

Incepând dela jumătatea secolului XIV, Patriarhia din Con- 
stantinopol a confirmat în scaunele de reședință româneşti di- 
feriţi mitropoliți bizantini 1). Aceştia au stabilit legături strânse 
cu Muntele Athos, centrul spiritual al ortodoxismului bizantin, 
Daniile pe care domnitorii români le făceau mănăstirilor ato- 
nite începuseră să fie vestite. De asemeni, numărul călugărilor 
atoniţi cari luau drumul spre Principatele românești, fie pentru 
a organiza vieața mănăstirilor de aici, fie pentru a administra 
diferitele moșii închinate Muntelui Athos de către boierii noștri, 
devenea din ce în ce mai mare. Cronicarii bizantini atestă faptul 
cu deosebire important că domnitorii români își trimiteau copiii 
în marea cetate a Constantinopolului, atât pentru învățătură 
de carte cât și pentru a deprinde meșteșugul armelor 2). Când 
Bizanțul a căzut sub Turci, şi când o bună parte din pătura 
lui conducătoare a trebuit deci să ia drumul exilului, o seamă 
de cărturari şi de clerici bizantini au găsit adăpost în Princi- 
patele românești. Ajunşi aici, aceştia au contribuit în mare mă- 


In 1359, Patriarhul din Constantinopol a ridicat în scaunul de mi- 
tropolit al Țării Românești pe episcopul bizantin Iachint din Vicina, dân- 
du-i ca reşedinţă Curtea de Argeș. Urmașul acestuia, Hariton, fusese egumen 
al mânăstirii Cutlumus şi protos al Muntelui Athos, 

2) Cronicarul bizantin Duca afirmă că unul dintre fiii domnitorului 
Mircea învăţa meşteșugul armelor, laolaltă cu o seamă de compatrioți ai 
lui, la curtea împăratului bizantin loan VIII. a 

sură la întărirea spiritualității ortodoxe şi, prin aceasta, la în- 
florirea culturii noastre religioase. 

Din aceste sumare menționări istorice se pot desprinde deo- 
camdată, pentru problema ce ne interesează aici, următoarele: 
a) că intrarea Principatelor româneşti în sfera de acțiune a 
lumii ortodoxe răsăritene a constituit o necesitate istorică de 
neînlăturat; b) că am primit influenţa culturală a Sudului prin 
intermediul Statelor slave din dreapta Dunării; c) în sfârșit, 
că ortodoxismul nostru nu s'a desvoltat exclusiv prin influența 
slavonă, ci şi prin numeroase legături directe, de ordin politic 
și religios-cultural, cu Bizanțul. Va trebui, de-acum înainte, să 
ne dăm seama dacă, pe lângă aceste stricte condiţionări istorice, 
ortodoxismul a putut să polarizeze, tot pe atâta, nevoile sufle- 
teşti şi aspiraţiile de vieață ale poporului român. 

Inainte de a răspunde la această întrebare, este necesar să 
ne oprim puţin asupra ortodoxiei în genere, stabilind câteva 
trăsături caracteristice asupra dogmelor, cultului și semnifica- 
ţiilor ei spirituale. 

CAPITOLUL II 


DESPRE DOGMATICA, CULTUL ȘI CÂTEVA DIN 
SEMNIFICAȚIILE GENERALE ALE ORTODOXIEI 


In deosebire de alte religiuni, ordodoxia 1) se întemeiază pe 
un minimum de dogme obligatorii. In vreme ce catolicismul 
face din fiecare element al doctrinei lui un canon, ortodoxia 
şi-a concentrat aparatul ei dogmatic la acel simbol al credinței, 
pe care îl auzim la fiecare liturghie, care constitue elementul 
de bază în oficierea tainei botezului şi despre care ştim că a fost 
stabilit în istoricul sinod dela Niceea, în anul 325. 

De sigur, ortodoxia implică sau face posibile şi alte for- 
mule dogmatice. Acestea însă nu vin să sporească edificiul dog- 
matic minimal, acela care, așa cum se înfățișează, este consi- 
derat ca formând o bază suficientă şi de nesdruncinat pentru 
toată desvoltarea posibilă a doctrinei. Ele intră în sfera vieții 
spirituale ortodoxe, însă nu ca dogme, ci ca teme de învăţă- 
mânt teologice, alcătuind așa numita theologumena. Numărul 
acestora crescând continuu, se formează în biserica ortodoxă 
o predominanţă a theologumen-ei față de numărul fix şi limitat 
al dogmelor. Așa se explică de ce ortodoxia rămâne oarecum 
departe de rigorismul legalist al bisericii apusene şi de ce în 
sânul ei se pot petrece diversități de opinii teologice, fără ca 
acestea s'o sdruncine din suveranitatea sau din integritatea ei 
doctrinară. 


1) Pentru multe din precizările cuprinse în acest paragraf am luat ca 
bază cunoscuta lucrare asupra «Ortodoxiei» a gânditorului religios S. 
Bulgakoff. 

In cențrul doctrinei orțodoxe, de altminteri ca în centrul 
doctrinei tuțuror confesiunilor creştine, se află dogma christoa 
logică. Anume: lisus Christos este Fiul lui Dumnezeu, care 
s'a înțrupaț în om, care a veniţ printre noi ca om adevărat şi 
ca Dumnezeu adevăraț penţru a ne mânțui de pierzanie, care 
a suferit pentru oameni chinuri și moarțea, care a înviat a treia 
zi, care s'a suit la ceruri şi şade la dreapta lui Dumnezeu și 
care se va reîntoarce în lume pentru judecata de apoi și pentru 
domnia lui veşnică. De fapț, în spiritul ortodoxiei, dogma 
christologică nu reprezință numai o dogmă propriu zisă, ci 
ceva aparținând vieții înseși, trăirii ei directe. Fiecare credinr 
cios se naşte odată cu naşțerea lui Chrisţos, sufere odată cu 
suferințele Lui, învie cu învierea Lui și aşteaptă cu o ţeamă 
sfânță revenirea Lui prințre oameni. O asemenea credință în 
Christos este însuși sufletul creștinismului. 

Predominanța chrisțologică este strâns legată de concepția 
orțţodoxă, potrivit căreia omul se află în cenţrul creațiunii. Dum- 
nezeu are față de omul pe care L-a creeat o dragoste nemăr- 
giniță. Aceasţă dragoste esțe clădită pe milă şi ea explică în- 
treaga doctrină a mântuirii. Dragosţea lui Dumnezeu pentru 
oameni este așa de mare, încât El Și-a sacrificat pe propriul 
Său Fiu, pentru a-i mânţui pe aceștia de păcat. In faptul înr 
trupării lui Iisus Chrisțos, credința orţodoxă vede o răscumpă- 
rare a omenirii păcățoase, o împicare a acesțeia cu Dumnezeu 
precum şi o legăţură între Divinițaţe şi om, putând să meargă 
până la sfinţirea acesțuia. Acţul de răscumpărare făcut de Iisus 
Christos esțe un acţ volunțar. Mântuitorul a consimţit să Se 
înțrupeze omeneşțe, să ia asupra Lui păcaţele oamenilor și asț- 
fel să-Și impună un sacrificiu voiț. Misţerul răscumpărării sță 
în aceea că unul singur, lisus Christos, a înfățișat jusțiţiei di- 
vine soarta umanităţii, fiind gata să primească pentru mântuirea 
ei orice suferință. Prin sacrificiul Mânţuitorului, s'a peţrecut 
nu numai o eliberare a omului de păcaț, dar şi o renaştere 
a acestuia, o renaştere definitivă, în spiritul sfințenie: pe care 
o poațe primi prin apropierea lui de Dumnezeu. Prin puțerni- 
cul şi realul Său omenesc, Iisus Chrisţos a făcut să coboare 
asupra vieții omeneşți un har de sfințenie. Fiecare om îşi poațe 

apropia acest har divin, în măsura în care se va strădui să reali- 
zeze în sine o asemănare cu Dumnezeu, după modelul etern și 
definitiv al Mântuitorului. 

O întărire a acestei note de omenesc, pe care ortodoxia se 
pare că şi-a apropiat-o mai mult decât toate celelalte ramuri 
ale credinţei creştine, o găsim şi în concepțiile ei despre Fecioara 
Maria şi despre sfinţi. 

Cultul Fecioarei Maria se bucură în credința ortodoxă de o 
foarte mare desvolatre, Este destul să ne amintim de începutul 
rugăciunii ce-l este destinată, una dintre cele mai de seamă rugă- 
ciuni ortodoxe: « Cuvine-se cu adevărat să te fericim pe Tine, 
Născătoare de Dumnezeu, Cea pururea fericită şi prea nevi- 
novată și Maica Dumnezeului nostru », In dragostea și venera- 
ţia pentru Fecioara Maria se poate găsi una dintre trăsăturile cele 
mai caracteristice ale pietății ortodoxe, Protestantismul, care a 
înlocuit multe dintre valorile afective ale credinței religioase 
prin valori raţionale, a redus cultul Fecioarei Maria la mini- 
mum posibil, Pentru ortodoxie, dimpotrivă, acest cult repre- 
zintă o formă capitală, capabilă să întărească, pe de o parte 
ideea perfectei reuniuni dintre divinitate şi omenesc care există 
în ființa lui Iisus Christos și, pe de altă parte, ideea de câtă 
sfințenie este posibilă în natura omenească, Cultul Mântuito- 
rului nu este despărțit niciodată de acela al Maicei Sale. Inchi- 
nându-se omenescului lui Isus Christos, ortodoxii se închină, 
în același timp, Aceleia dela care a primit acest omenesc şi care 
reprezintă, prin fiinţa Ei, întreaga specie omenească, Mai pre- 
cis: Fecioara Maria este aceea care reunește tot harul dum- 
nezeesc și toată sfințenia accesibile umanităţii. 

Cultul sfinţilor ocupă, şi el, în desfășurarea spirituală or- 
todoxă, o mare întindere, Sfinţii au rolul de protectori în ceruri 
ai oamenilor, De aceea, ei fac parte dintre membrii activi ai 
bisericii militante, Prezenţa lor îmbogățește atmosfera de glorie 
şi de rugăciune în care așezăm pe Dumnezeu. Concepţia orto- 
doxă ţine să facă o distincţie importantă: prezenţa şi acțiunea 
sfinţilor nu urmărește să înlocuiască pe Iisus Christos, unicul 
mediator între Dumnezeu şi noi, ci dimpotrivă să mijlocească 
și să susțină cât mai mult această unică mediație. Sfinţii sunt 


: www.dacoromanica.ro 


CULTUL FECIOAREI MARIA ŞI CULTUL SFINȚILOR 2k 


concepuți ca prieteni ai oamenilor, ca suferind și rugându-se 
cu ei, sprijinindu-i astfel în nevoia lor intimă de-a găsi pe Dum- 
nezeu și de-a se apropia de El. Așa se explică de ce, în cugetul 
ortodoxiei, sfinţii nu sunt concepuţi ca niște semi-zei, ajunși 
în această situație pe baza unor merite și acțiuni extra-ordinare, 
ci sunt concepuţi ca niște făpturi care prin dragostea şi prin 
puterea credinței lor omenești au realizat în sufletul lor o cât 
mai mare asemănare cu Dumnezeu. 

Intr'un loc, S. Bulgakoff, cunoscutul doctrinar modern al 
ortodoxiei, face, cu privire la cultul omenesc al sfinților, această 
interesantă precizare: 

« Adresând rugăciunile noastre sfinţilor, suntem ținuți să 
«respectăm o anumită perspectivă interioară. Este necesar ca 
«sfinții să nu ne umbrească măreția lui hristos; deasemeni, 
«este necesar ca și vieața noastră în hristos și deci în Sfânta 
« Treime să nu ne fie micșorată. In privința aceasta, conștiința 
«noastră despre Biserică ne poate indica măsura dreaptă a 
«lucrului. Intr'adevăr, ar fi greu să tăgăduim că, în practică, 
«superstiția și lipsa de instrucție religioasă nu ne împing către 
« politeism sau către un anumit sincretism, în care urme păgâne 
«pot subsista în liniște alături de elementele creștine. Insă, 
« cauza acestui fapt nu trebue căutată în cultul însuși al sfin- 
«ţilor. Aceia cari dau de o parte acest cult vor avea de suferit 
« mari neplăceri spirituale; deși rămași mai departe cu Christos, 
«vor trebui însă să-şi dea seama că vor pierde sentimentul exact 
«al legăturilor cu El. Astfel, ei vor fi destinați să rămână, spiri- 
«tualicește, fără familie, fără rasă, fără casă, fără părinţi și 
«fraţi întru Christos. Ei vor avea de parcurs calea Mântuirii 
« singuri, fiecare pentru sine, fără a maj căuta exemple și comu- 
«nităţi sufletești cu aceștia. Fără îndoială, lucrurile s'ar putea 
«petrece și fără această logică riguroasă, în sensul că exemplul 
«sfinților ar fi la nevoie înlocuit cu opera didactică a docto- 
«rilor bisericii. Insă, este clar că dela aceştia din urmă n'am 
«putea primi decât un simplu învățământ; n'am putea să ne 
«rugăm cu ej și n'am putea să le adresăm vreo rugăciune. 
«În definitiv, o rugăciune în comun cu cei cari nu mai sunt 

«mar fi realizabilă dacă, într'o măsură oarecare această rugă- 
«ciune nu le-ar fi adresată și lor direct » 1). 

Un aspect caracteristic al ortodoxiei, şi în același timp 
extrem de interesant în ce priveşte chipul cum a întovărășit 
vieața sufletească a poporului nostru, este cultul. Nu numai 
cultul Fecioarei Maria sau al sfinţilor, ci cultul în general, 
luat ca principală manifestare exterioară a simţirii religioase. 

Am putea spune că, în cuprinsul ortodoxiei, cultul însu- 
mează frumuseți și diversităţi unice în toată creștinătatea. 
Nu încercăm să explicăm acest lucru, pentrucă ar însemna 
să intrăm într'o problemă întinsă și complicată, care ne-ar 
abate mult dela linia strictă a preocupărilor noastre de aici. 
Fără îndoială, sunt în joc o serie de cauze. Eflorescenţa cultuală 
a ortodoxiei poate fi pusă în legătură cu o seamă de factori, 
dintre care, cu simplul titlu de exemplu, cităm: temperamentul 
popoarelor care o practică, stilul general al culturilor cu care 
s'a asociat și în special stilul culturii bizantine, natura și orien- 
tarea specifică a problemelor de vieaţă istorică la popoarele din 
Sud-Estul european, mulțimea legăturilor de ordin psihologic 
şi cultural ale acestora cu civilizațiile de tip meridional ale 
Asiei Mici, etc.. La toate acestea, trebue să adăugăm și anumite 
condiționări sufletești ale dogmaticei şi spiritualităţii ortodoxe 
în genere, în special pe acelea privitoare la caracterul lor antro- 
pologic, la conţinutul lor de omenie directă şi reală. Se ştie că 
religiile bazate pe un dogmatism exclusiv rațional nu acordă 
cultului decât o valoare secundară și inexpresivă. In privinţa 
aceasta, cazul protestantismului este tipic. Ideea, cu cât este 
mai formală și mai rigoristă, cu atâta are tendința să-și ajungă 
sieși şi deci să îndepărteze din jurul ei tot ce i-ar putea con- 
stitui un cadru și o atmosferă de solicitări psihologice. Cultul 
dimpotrivă, reprezintă o răscruce a omeniei, o întretăiere de 
forme vii, mai libere, în devenire. Misiunea lui este, printre 
altele, nu numai o misiune psihologică, ci și una socială. El 
urmărește să creeze stări de spirit proprii unei anumite fina- 
lităţi religioase şi totodată să creeze comunităţi active de oameni 


1) S. Boulgakoff, L'Orthodoxie, Ed. Felix Alcan, Paris, pp. 170—171. 

în vederea acestora. Acolo unde se desfășoară cu convingere, 
cultul denotă că între oameni şi divinitate se petrec comunicări 
continui, într'o formă vie, bogată, solicitantă, posibilă pentru 
orice fel de cuget, dela cel mai umil până la cel mai stăpân 
pe sine. Într'un cuvânt, putem crede că bogăția cultuală a 
ortodoxiei își trage una din principalele ei rădăcini din larga 
şi structurala condiționare omenească a acestei religii. 

Catolicismul s'a orientat înspre organizare și spirit de 
dominație politică. Protestantismul, datorită condițiunilor is to- 
rice și sociale în care a apărut, s'a construit în perspectiva etică 
a probităţii sufletești și a rigorismului intelectual. Popoarele 
ortodoxe, începând cu poporul bizantin, s'au aplecat înspre 
o trăire lirică, în mare parte pe baze estetice, a lumii divine. 
Chipul cel mai direct de manifestare a] acestei trăiri lirice se 
poate vedea, după cum am mai amintit, în mulțimea și varie- 
tatea formelor de cult ale simțirii ortodoxe. 

In cuprinsul serviciului religios, elementul estetic alcătueşte 
unul dintre mijloacele de seamă prin care să se poată invoca 
gloria lui Dumnezeu și să se poată realiza prezența Lui ima- 
terială în biserică. Datorită acestui element, liturghia ortodoxă 
are acel ton de blândeţe și de căldură solicitantă, care o deose- 
bește de tonul auster şi incomparabil mai hieratic al litur- 
ghiilor apusene, 

O altă trăsătură caracteristică în cultul ortodox, ținând de 
asemeni de implicația mult mai omenească a acestei credipţe, este 
realismul lui. Ip multe dintre capitolele lui, serviciul religios 
nu se mărginește numai de-a invoca prin procedee artistice 
anumite teme sau momente ale credinței religioase, ci vrea 
chiar să le actualizeze, împrumutându-le 9 gorporalitate, prin 
care să se dea impresia revenirii lor pe pământ. Astfel: Cră- 
ciunul vrea să înfățișeze, mai mult decât o comemorare sim- 
bolică a nașterii lui Christos, parcă o nouă și misterioasă naștere 
a Mântuitorului. Acelaşi lucru poate fi spus despre înviere, 
despre schimbarea la față, despre intrarea în Ierusalim, despre 
misteruj cinei de taină, despre patimile din săptămâna Paștelui, 
despre coborîrea în mormânt sau despre urcarea Mântuitorului 
la ceruri. In felul acesta, cultul ortodox are misiunea de-a între- 

ţine în cugetele credincioşilor ideea că Dumnezeu continuă 
să trăiască în biserică, ideea că acesteia îi revine sarcina de-a 
face mereu vii toate actele sfinte şi ideea că prin fiecare parti- 
cipare la aceste acte devenim noi mărturisitori ai lor. 

Gânditorii ortodoxi pretind că și arhitectura bisericilor 
ortodoxe se adaptează acestor realități. Fie că este vorba de o. 
cupolă colosală ca aceea a Sfintei Sofia din Constantinopol, 
fie de cupola modestă a unei bisericuțe de lemn dintr'un sat 
îndepărtat, peste tot domnește o impresie asemănătoare: a 
cerului care coboară şi care face din spațiul bisericii locul 
firesc al misterului divin ce se desprinde din desfășurarea litur- 
ghiei. Bulgakoff ne mărturisește astfel această impresie: «'Tem- 
«plul gotic se ridică în înălțime, către transcendent, însă între 
«el și acesta rămâne totdeauna o distanță de netrecut. Dimpo- 
«trivă, sub cupola ortodoxă care coboară, care concentrează 
«şi reunește elementele în jurul ei, ne simţim ca în casa tatălui, 
«după ce s'a făcut fuziunea între divin şi omenesc. Acesta este 
« sentimentul fundamental al ortodoxiei, acela care se reflectă 
«în mod direct în cultul ei » 1). Prin întreaga lui desfăşurare, 
cultul ortodox pare o mărturie în favoarea unei permanente 
umanizări şi încarnări a lui Dumnezeu. De aceea, în raport 
cu alte ramuri creştine, ortodoxia pare să fie ramura care se 
apropie cel mai mult de cunoașterea directă şi de bucuria 
simplă a primilor creștini, 

Teoreticienii şi comentatorii religiei ortodoxe se mai opresc, 
cu egală atenție, asupra încă unei trăsături caracteristice a 
cultului respectiv: cosmismul acestuia, Cultul ortodox nu se 
adresează numai sufletului omenesc, ci întregei creațiuni, Cu 
ajutorul bisericii, Sfântul Duh își poate răspândi harul lui peste 
tot, adică peste toată natura ieșită din mâinile Creatorului, 
Soarta naturii nu este izolată; ea este legată de soarta omului. 
In măsura în care Mântuitorul a luat asupra Sa grija întregei 
umanităţi, El şi-a luat în acelaşi timp și grija naturii în mijlocul 
căreia această umanitate este destinată să trăiască și să acțio- 
neze pentru mântuirea ei, 


1) Op. cit., p. 181, 

Cât timp a trăit printre oameni, lisus Christos a participat 
la toate aspectele firii. A mers pe pământ, a privit florile, a 
măsurat cu privirea locurile dimprejur, s'a hrănit cu fructe şi 
cu carne, s'a botezat în apa Iordanului și a stat îngropat în 
sânul pământului. De aceea, cu prilejul diferitelor slujbe reli- 
gioase pe care le oficiază, biserica ortodoxă binecuvântează și 
sfințește întreaga creațiune. Binecuvântează totul: fructele ce 
se coc în preajma anuppjtor sărbători, mâncărurile destinate 
celor vii sau morților, pâinea care se împarte la săraci sau 
din care se face cuminecătura, vinul, untdelemnul de mir, 
odăjdiile şi obiectele ce slujesc în timpul liturghiei, locurile 
pe care s'au întâmplat diferite evenimente omenești sau pe care 
le destinăm unor întreprinderi viitoare, etc.. Privind la toate 
acestea, anumite mentalități raționaliste le-ar putea da pe seama 
vreunui magjsm primitiv, urmărind astfel să reducă proporțiile 
credinţei creștine la limita raţiunii suficiente a oamenilor. Orto- 
doxismul se apără însă de această învinovăţire, susținând că 
omul este de fapt o ființă cosmică, că acest cosmos face parte 
din alcătuirea lui necesară şi că Dumnezeu este un salvator 
nu numai al sufletului ci și al trupului, deci al întregei firi 
existente. 

Un alt aspect caracteristic în cultul ortodox fl formează 
cultul icoanelor. Peste tot, în lumea ortodoxă, acest cult se 
bucură de o considerație deosebită. Bisericile ortodoxe sunt 
pline de picturi murale, nu numai în interior dar și pe dinafară. 
Nu este o simplă întâmplare că unele dintre cele mai frumoase 
şi mai caracteristice mănăstiri românești au zidurile exterioare 
acoperite cu picturi. Ne gândim, în special, la mănăstirile din 
Bucovina, acelea care reprezintă mari legături spirituale ale 
ortodoxiei cu problemele de vieață și de simţire ale românis- 
mului. În ce priveşte interiorul bisericilor, mulțimea picturilor 
alcătuește o lege generală a cultului ortodox. Ele au aici frec- 
vența pe care în bisericile apusene o au sculpturile. De jur 
împrejur, pereţii interiori ai bisericilor ortodoxe sunt acoperiţi 
cu picturi. Nu există biserică, fie ea cât de primitivă, care să se 
abată dela această regulă. Insăși bolta, aceea care vrea să sim- 
bolizeze cerul și pe cât posibil să materializeze imaginea trans- 

cendențţei, este şi ea pictată. Foarte caracteristică, din acest punct 
de vedere, este tâmpla. Aceasta are, în desfășurarea ritualului 
ortodox şi în mersul procesului sufletesc al credinciosului care 
vine la biserică, o importanță considerabilă. Tĝmpla desparte 
altarul, locul unde se oficiază mjsterele liturghiei, de partea 
în care stau credincioșii. Spre ea, aceștia își îndrepată tot timpul 
privirile. Tâmpla constituie, oarecum, faptul material și spiri- 
tual totdeodată, care le apare ca un hotar între cele două lumi, 
de natură să-i îndemne spre un proces de conștiință și care să le 
creeze astfel o stare de suflet capabilă să primească experiența 
intimă a unor aşteptări și revelații ieşite din comun. Este de 
notat că tâmpla aceasta trebue să fie practică; adică trebue 
să fie ca un perete de icoane. Altminteri, credinciosul ortodox 
n'ar putea-o concepe, mar primi-o sufletește, nu s'ar simți 
îndemnat să-i dea o semnificaţie, să-i atribue vreun sens în 
mersul greu de caracterizat al simţirilor lui intime. 

Cultul icoanelor a înscris în vieața bisericii ortodoxe un 
capitol bogat, cu istorie completă și dramatică. Este destul 
să ne amintim, din timpul imperiului bizantin, de luptele 
dogmatice, și chiar mai mult decât atâta, duse împotriva icono- 
claștilor. In forma în care este acceptat astăzi, cultul ortodox 
al icoanelor a fost stabilit în al 7-lea sinod ecumenic. 'Temeiul 
lui principal este un temeiu ge ordin psihologic. Icoana repre- 
zintă mai mult decât un obiect convenţional; ea reprezintă 
o condiție de neînlăturat în mersul intim al simţirii şi convin- 
gerii ortodoxe. asa, fără măcar o icoană în ea, strecoară în sufle- 
tul credinciosului ortodox un sentiment de neliniște, de pro- 
vizorat, aproape de gol. Misterul cel mare pe care îl împlinește 
o jcoană este acesta: lasă impresia că divinitatea este prezentă. 
Și încă un lucru: icoana dovedește, într'un fel care este carac- 
teristjc modului de simţire al ortodoxului, că Dumnezeu poate 
fi reprezentat omeneşte. Intr'adevăr, în El însuși, adică în reali- 
tatea Lui eternă și absolută, Dumnezeu mar putea fi repre- 
zentat. Insă, revelându-Şe omului, Dumnezeu are totuși, 
trebuie să aibă, un chip; icoana I-l descrie și acesta constitue 
meritul ei propriu, pentrucă altminteri revelaţia divină ar 
deveni aproape imposibilă sau ar lua calea hieratică a unor 

viziuni fără vieață și fără contact lămuritor cu sensibilitatea 
noastră omenească, 

Ortodoxia previne marea obiecție ce s'a adus și sar mai 
putea aduce în legătură cu cultul icoanelor: teama de-a nu 
se cădea în idolatrie. Schematic, iată care este punctul ei de 
vedere: Este drept, credinciosul ortodox se roagă — să zicem — 
înaintea unei icoane a lui Iisus Christos, aşa cum Sar ruga 
Mântuitorului Însuşi. Aceasta nu înseamnă însă că icoana se 
substituie Divinității. Funcțiunea ei este de ordin imaterial, 
în sensul că ea nu face decât să prilejuiască o producere a 
harului sau a grației divine. Incolo,. n ea însăși, ea nu rămâne 
decât ceea ce este: un obiect, departe de eventualitatea de a 
deveni un idol sau un fetiș. Acelaşi doctrinar ortodox, Bul- 
gakoff, după care ne-am condus în mai multe din prezentările 
de față, ne spune: « Nevoia credinciosului de-a avea înaintea sa 
«o icoană decurge din caracterul concret al sentimentului 
«religios, al sentimentului care, adeseori, nu se poate mulțumi 
« numai cu contemplaţia spirituală, ci caută să-şi apropie divi- 
«nitatea întrun mod imediat. Nimic mai natural ca aceasta, 
« întru cât omul este alcătuit din suflet şi trup. Venerarea icoa- 
« nelor sfinte se întemeiază nu numai pe natura temelor repre- 
«zentate, ci și pe credinţa în acea prezenţă plină de har divin, 
«pe care Biserica o presupune în sfințema icoanei » 1), 

Mai intenționăm să schițăm aici, în acest paragraf destinat 
unor priviri rezumative asupra spiritualității ortodoxe în gene- 
ral, câteva precizări cu privire la etica acesteia. Ţinem să le 
însemnăm, pentrucă şi ele converg înspre aceeaşi mare semni- 
ficaţie filosofică pe care am recunoscut-o în tot ce am amintit 
până acum: forma și tendința umanizantă a credinței ortodoxe, 

Cea mai pură imagine a eticei ortodoxe este, de sigur, aceea 
pe care trebue s'o realizeze vieața monastică. Călugărul are mi- 
siunea să refacă, prin renunțările lui la lume și prin abnegaţiile 
de care trebue să dea dovadă, soarta de calvar a Mântuitorului, 
Virtuţile către care trebue să tindă, prin renunțări impuse cu 
hotărîre de către voința proprie, sunt acestea: umilinţa și cură- 


1) Op. cit., p. 196. 

tenia de cuget. Ortodoxia este conștientă de faptul că idealul 
monastic este poate un ideal greu de înfăptuit și, mai ales, un 
ideal care ne îndepărtează de lumea reală, cu frământările, cu 
bucuriile și cu suferințele ei. Ea ştie că, impunând un asemenea 
ideal de vieaţă, impune un maximalism etic, greu accesibil, 
atât prin formula lui în sine cât și prin condiţiile de vieață 
practică pe care le implică. lată însă ce răspunde: Adevărul, 
prin natura lui, este o formă maximală; el nu poate tolera jumă- 
tăți de măsură; el este adevăr, doar luat în integralitatea lui. 
In ce priveşte calea mântuirii creștine, aceasta este o cale strâmtă 
iar orice încercări de a o lărgi n'ar fi decât tot atâtea lovituri în- 
dreptate împotriva ei. 

Insă, învățătura creştină poate fi privită şi pe altă cale decât 
cea propriu zis monastică. "Totul este ca fiecare din câţi aspiră 
către mântuirea creştină să se simtă în sufletul său cu dorinţile 
şi puritățile de cuget ale unui călugăr. Din punct de vedere 
etic, ortodoxia este mai presus de toate o stare sufletească: o 
stare de echilibru și de sănătate interioară. Aşa se explică de 
ce în sânul ei pot încăpea nu numai aceia — indivizi sau po- 
poare — cari sunt stăpâniți de o concepţie tragică a vieții, ci 
toţi aceia cari vor să-și trăiască sincer, real și onest vieața. Dintre 
toate religiile creştine, ortodoxia a fost — se pare — cea mai 
puţin exclusivistă, cea în numele căreia s'au petrecut cele mai 
puţine războiaie și cea care s'a deschis cel mai direct tuturor 
popoarelor care s'au îndreptat spre ea. 

Moralismul născut din ortodoxie n'a atins niciodată pro- 
porții rigoriste şi apodictice, dar nici nu s'a lăsat stăpânit vre- 
odată de vreun spirit probabilist ori de finaltăți vulgar-practice. 
Ceeace a caracterizat mai insistent acest moralism, în aproape 
toate manifestările lui, au fost umilinţa și iubirea. De aici, o 
serie întreagă de consecințe, în ce priveşte forma și atitudinea 
generală de vieață a ortodoxiei: modestia, sinceritatea, simpli- 
citatea ei, aderenţa ei specială față de popoarele agrariene, ne- 
potrivirile ei cu spiritul de autoritate, de proselitism presum- 
țios sau de cuceriri imperialiste, 

In paragraful anterior am stabilit un cadru general al spiri- 
tualității ortodoxe, oprindu-ne în special asupra elementelor 
de dogmă și de cult despre care vom vedea, în cursul desvoltă- 
rilor următoare, că au avut aderențe organice cu problemele 
de vieață ale poporului român. Anume: ne-am oprit asupra 
trăsăturilor privind caracterul umanizant al ortodoxiei, pentrucă 
acestea s'au potrivit atât cu firea poporului nostru cât și cu în- 
treaga țesătură psihologică a nevoilor, tendinţelor și aspirațiilor 
lui de vieață. 

In continuarea firească a problemei pe care am deschis-o, 
este necesar să trecem acum în revistă chipul cum ortodoxia 
s'a manifestat în desvoltarea poporului nostru, formele și orien- 
tările de vieață pe care i le-a determinat acestuia precum și sti- 
lul general pe care l-a imprimat simţirii noastre creştine. Ne 
impunem să facem această trecere în revistă într'o formă obiec- 
tivă, adică nu apărând o temă sau alta, ci înfățișând faptele în 
ordinea lor reală şi pozitivă. 

Iniţial, este de făcut o precizare cardinală. Ortodoxia româ- 
nească nu s'a manifestat doar pe plan religios, ci pe o diversi- 
tate de planuri ale vieții noastre naționale. Cu alte cuvinte, ea 
nu s'a mărginit a fi doar o disciplină teologică, izolată de restul 
lumii sau în orice caz străină de mersul vieții din jurul ei, ci 
dimpotrivă, s'a întovărășit cu toate aspectele acesteia, deter- 
minând în fiecare sensuri active ale finalităţii ei creştine. Faptul 
acesta este atât de evident, încât o bună parte din istoria popo- 

rului românesc ar putea fi denumită o istorie a simțţirii și a ma- 
nifestărilor lui ortodoxe. Să urmărim deci acest proces, mai 
explicit, pe sectoare precise de activitate. 


Sub raport politic. 


De-a-lungul întregei noastre experienţe istorice, biserica 
ortodoxă a fost un factor constitutiv și integrant al vieții 
noastre de stat, Faptele de natură să confirme acest lucru 
abundă, Nu avem putinţa şi nu este locul să le menţionăm 
aici pe toate. O prezentare sistematică a lor ar reclama o 
lucrare aparte, făcută de un cercetător de specialitate. In lu- 
crarea de față, ne mărginim să dăm în privinţa aceasta doar 
câteva indicațiuni generale, atâtea câte să ne poată înfățișa 
schematic faptul şi să ne dea putinţa de a-l integra în lanțul 
desvoltărilor de care ne ocupăm. 

Prezenţa factorului religios, în desfășurarea vieţii politice a 
poporului român, are o origine îndepărtată. Nu este exclus ca 
succesul convieţuirii daco-romane să se datorească, în oarecare 
măsură, și ideii creştine. Este foarte posibil ca forța umană a 
acestei idei, transplantată din lumea romană prin coloniști și 
primită fără rezerve intime de către populaţia autohtonă, să fi 
mijlocit între cele două grupuri de oameni o seamă de legături 
mai directe și, prin aceasta, începutul conştiinţei că vor putea 
constitui împreună un popor nou. 

A urmat, după scurta viețuire a Daciei Felix, mileniul în- 
nourat al năvălirilor barbare. Istoria consideră această epocă 
drept o epocă critică, în care Românii au fost împiedecaţi de 
a-și continua vieața lor de stat. 

"Totuşi, chiar așa, lipsindu-le această vieață de stat, n'am 
putea însă spune că le-a lipsit, totdeodată, orice vieață politică. 
Admiţând o asemenea ipoteză, ar însemna să tăiem baza de 
susținere a celor mai legitime explicări istorice, cu privire la 
formarea poporului român. In mod difuz, o conștiință politică 
românească a continuat să existe, chiar în timpul celor mai 
acerbe năvăliri barbare. Altminteri, adică neavând o asemenea 
conștiință difuză, poporul român s'ar fi înglobat în vreuna din 

numeroasele masse barbare cu care a venit în contact, ar fi 
pierdut contactul cu latinitatea și, odată năvălirile barbare ispră- 
vite, n'ar mai fi găsit în el putinţa de a-și relua în chip autonom 
firul existenţei lui istorice. 

Care au putut să fie, oare, factorii capabili de-a menţine o 
asemenea conștiință politică? Căutând un răspuns la această 
întrebare trebue să ne gândim, în primul rând, la factori de or- 
din sufletesc, pentrucă aceştia au constituit în vieața poporului 
român un orizont permanent, predominant. Intre aceşti factori, 
e probabil că sentimentul creștin a jucat un rol de seamă. Ce 
altceva ar fi putut să întrețină o conștiință atât de unitară, între 
oameni răspândiți pe un teritoriu relativ destul de mare și cari 
aveau doar mijloace sporadice de a comunica unii cu alții? 
Neaderenţa românească, față de popoarele barbare cu care am 
venit în contact, se explică, printre altele, şi prin faptul că acele 
popoare erau păgâne. Însăși denumirea de «barbar », în accep- 
țiunea ei cea mai generală și cea mai apropiată de mentalitatea 
poporului, înseamnă 4 necreștin », adică om străin nu numai de 
vieața unui anumit loc, dar și de legea lui Dumnezeu. Este 
probabil că sentimentul creștin, prin puterea lui de a stăpâni 
sufletele şi de a le impune o disciplină de suferință răbdătoare, 
a constituit principala pârghie de rezistență împotriva valurilor 
năvălitoare. În mod necesar, această rezistență s'a tradus și 
într'un act politic, caracterizat prin păstrarea unei conștiințe 
de neam și prin evitarea amestecului cu vreuna din gintele nă- 
vălitoare. Convieţuirea de mai târziu, dintre Slavi și Români, 
precum şi influențele de ordin politic şi sufletesc rezultate din 
aceasta, au fost posibile tocmai prin faptul că Slavii trecuseră 
între timp la creștinism și astfel se creease între cele două popoare 
o bază organică de legătură 1). 


1) Vorbind despre simbioza dintre organizarea religioasă și vechea noa- 
stră organizare civilă, S. Mehedinţi afirmă următoarele: 

« După retragerea legiunilor (din Dacia), sfaturile şi poruncile Bisericii 
«au trebuit să ia locul autorităţii oficiale, anulată în chip firesc din ziua 
« plecării funcţionarilor Statului. De sigur însă că nu plecaseră toţi. Cei 
«legați de interesele familiei şi proprietăţii au rămas locului, cum se în- 


A 


«tâmplă totdeauna şi peste tot în asemenea împrejurări. In orice caz, tri- 

Intemeierea Principatelor româneşti nu este străină, în lanțul 
ei procesiv, de anumite determinări creștin-ortodoxe. Atât 
întemeierea Munteniei, cât și cea care i-a urmat la interval de 
câteva decenii a Moldovei, au fost acte de emancipare a voevo- 
datelor românești împotriva unei dominații, nu propriu zis con- 
stituită politic, dar cu tendinţe de afirmare progresivă, a Ungu- 
rilor. Faptul care a putut să dicteze o asemenea emancipare tre- 
bue să fi avut în el şi o latură religioasă. Ungurii erau catolici, 
regii lor erau învestiţi cu calitatea de regi apostolici, feudalitatea 
de tip apusean în sistemul căreia funcționau ca popor tindea 
înspre o supremație integrală a papalității în lume, așa încât 
reunirea acestor elemente trebuia să ducă, în mod necesar, la 
o acțiune de cucerire şi de catolicizare a țărilor românești. Ideea 
unei cuceriri ungurești trebue să fi apărut Românilor cu atât 
mai nefirească, cu cât ea se făcea cu sprijinul și în numele unei 
credinţe religioase străine de firea şi de tradiţiile lor. De aceea, 
este probabil că, în procesul de reunire liberă a voevodatelor 
şi cnezatelor dintre Carpaţi şi Dunăre sub sceptrul voevozilor 
dela Câmpulung și Argeș, proces care de fapt constitue tocmai 
întemeierea istorică a Munteniei, a existat atât o rezistenţă 
materială împotriva cuceririlor ungurești cât și o rezistență 
sufletească împotriva unei religii străine pe care aceste cuceriri 
vroiau să ne-o impună. 

Probabil, există un proces asemănător și în ce priveşte în- 
temeierea Moldovei. Aici, ideea de descăfecat nu are numai un 


« bunalul nu putuse pleca, în el s'a continuat exercitarea magistraturii. De 
«cine? Obiceiurile Dacilor ne lămuresc deplin: la ei, preotul era şi jude- 
« cător. Și astfel, basilica, adică judecătoria ori tribunalul, a devenit pe în- 
«cetul biserica. Omul a sfinţit localul civil, dându-i caracter religios. In 
«lipsa sancţiunii administrative a Statului, a rămas sancţiunea morală re- 
« prezentată de preot, fiind el însuși continuator al vechiului popa — băr- 
« batul însărcinat cu sacrificiile păgâne. Cel care împrăștia sângele jertfei 
«în cultul mithraic, împarte acum, pe temeiul unui simbolism analog, vinul 
«şi pâinea curminecăturii creştine, Pe calea aceasta, Evanghelia a ajuns pe 
« nesimţite un fel de lege nescrisă, ţinând locul magistraturii 3. €,.... La 
«noi, Biserica creştină a căpătat mare rol social și chiar politic înainte de 
ca fi fost recunoscut creştinismul ca religie de Stat ». (Creștinismul românesc — 
adaos la caracterizarea etnografică a poporului român — pp. 57 şi 59). 

sens figurativ ca în Muntenia, ci un sens direct, propriu. Bog- 
dan, voevod de Maramureş, cum îl numeau cronicele vremii, 
era socotit de regele Ungariei ca un infidel notoriu. Pe semne, 
infidelitatea lui nu era numai politică ci mai ales de ordin sufletesc, 
întru cât rezistența lui nu se referea numai la tentativele de 
cucerire teritorială ale Ungurilor, ci și la propaganda catolică 
pe care aceştia o duceau cu perseverență. Documentele timpului 
n'au însemnat motivul real pentru care s'a produs expediţia lui 
Bogdan și a tovarășilor lui. Este însă cert că actul lor n'a pornit 
doar din intenții cuceritoare — niciun alt fapt din întreaga 
istorie românească n'ar mai pleda pentru o asemenea ipoteză — 
ci din motive de un ordin mai adânc și mai complex. Este po- 
sibil ca expediţia lui Bogdan să fi pornit ca o protestare împo- 
triva metodelor ungurești, să fi fost o încercare de a salva pe 
Români de persecuțiile religioase ale Ungurilor şi, totdeodată, 
să fi însemnat în conştiinţa lui politică un mijloc desa întemeia 
aiurea Staţijl românesc creştin pe care, în Maramureş, Ungurii 
îl încercuiau apăsător prin scopurile și metodele lor, 

Vechea politică externă a Principatelor românești a fost 
impregnată de un stăruitor duh creştin ortodox. Până în vre- 
muri relativ recente, am putea spune până în a doua jumătate 
a secolului XVII, în conştiinţa poporului român, dușmanii ace- 
stuia n'au fost socotiți ca dușmani ai Statului, ai voevodului sau 
ai poporului propriu zis, ci mai de grabă ai bisericii. Principa- 
lele noastre acte politice, până în această epocă, și-au găsit în- 
dreptăţirea lor de bază în legea creştină şi în apărarea ei. 

Este interesant să ne oprim o clipă asupra uneia dintre sem- 
nificațiile raporturilor noastre cu Turcii. Capitulațiile noastre 
față de Turci mau fost niște acte de abdicare din partea popo- 
rului român, ci dimpotrivă acte de mare înțelepciune politică, 
datorită cărora am fost în bună parte apărați de tentativele ce- 
lorlalte imperialisme europene, ale celor apusene reprezentate 
de Ungaria și de Polonia, sau al celui răsăritean, venit din partea 
Rusiei. Nu este o simplă întâmplare că respectarea acestor capi- 
tulații a figurat în testamentele politice lăsate de Mircea cel 
Bătrân şi Ștefan cel Mare, doi mari învingători ai 'Turcilor, dar 
totdeodată doi mari reprezentativi ai înţelepciunii şi ai simțului 

istoric românesc. Totuşi, în sentimentul popular, imaginea 
'Turcilor a plutit aproape întotdeauna într'o atmosferă de groază, 
de oroare. De fapt, această groază răsărea, în primul rând, din 
aceea că Turcii nu erau creștini și că apăreau ca uzurpatori ai 
creștinismului. Tot așa se explică de ce domnitori ca Vlad, 
Radu Pleșuvul, Alexandru Aldea, Mihnea Turcitul ș. a., cari 
au făcut o politică prea vădit turcească, au trecut în posteritatea 
românească învăluiţi într'o atmosferă întunecată de dispreţ și 
de amintire tristă, 

Concepţia creștină a domnitorilor noştri, în special a dom- 
nitorilor reprezentativi, este un fapt notoriu, asupra căruia nu 
mai pot pluti îndoieli, Apărarea sentimentului creştin se confunda 
în conștiința lor cu ideea de stat, cu putinţa acestuia de a exista, 
cu posibilitatea lui morală de a reprezenta un rol în lume. După 
marea victorie dela Podul-Inalt, în 1475, împotriva Turcilor, 
Ștefan cel Mare adresa domnilor creştini ai lumii următoarea 
veste de biruinţă: « Când am văzut noi oastea cea mare, ne-am 
«sculat vitejește cu trupul și armele noastre, și li-am stătut 
4 împotrivă, şi, cu ajutorul lui Dumnezeu celui atotputernic 
«i-am învins strașnic pe acei dușmani ai noștri și ai creștinătății 
«întregi, și i-am prăpădit și i-am călcat în picioare » 1). De alt- 
minteri, lupta pentru creștinătate constitue una dintre carac- 
teristicele domniei lui Ștefan cel Mare și, în același timp, latura 
prin care a putut să fie considerat drept una dintre marile fi- 
guri europene din timpul lui. 

Există o legătură necesară între apărarea credinţei ortodoxe 
şi sensul istoric al principalelor domnii româneşti. Cei mai 
reprezentativi domnitori români au fost, în același timp, 
cei mai notorii susținători ai credinței ortodoxe. Faptul este 
îndeobște cunoscut, aşa încât nu mai este nevoie să insistăm 
asupra lui. E destul să ne gândim la domnitori ca: Vlaicu- Vodă, 
Mircea cel Bătrân, Alexandru cel Bun, Neagoe Basarab, Ștefan 
cel Mare, Mihai Viteazul, Mateiu Basarab, Vasile Lupu, Con- 
stantin Brâncoveanu, Nicolae Mavrocordat, ş. a. la ctitoriile 
și la diferitele alte opere pe care le-au închinat creştinătăţii 


1) N, Iorga, Istoria Românilor în chipuri și icoane, Ed. Ramuri, Craiova. 

şi ortodoxiei, pentru ca adevărul acestei idei să răsară plin și 
lămuritor. 

Este de remarcat că, față de celelalte spiritualități creștine 
şi mai ales față de forurile care le reprezentau, domnitorii 
români mau practicat o atitudine de ură şi de lupte materiale, 
ci dimpotrivă au întreținut cu ele legături diplomatice demne 
şi morale. In această privință, se pot cita cazuri de domni ca 
Vlaicu Vodă în Muntenia sau ca Alexandru cel Bun în Moldova, 
cunoscuţi ca mari susținători ai ortodoxiei, dar care au tolerat 
acțiuni ale propagandei catolice și chiar întemeieri de aşeză- 
minte în numele acestora. Este însă de notat că această propa- 
gandă tolerată n'a depăşit niciodată limitele unei acțiuni diplo- 
matice posibile. Atunci când ea a încercat lucruri mai îndrăznețe, 
tinzând de pildă la convertiri în massă sau la schimbări radicale 
în orientarea politică a țării, ea s'a izbit fie de rezistența domnilor, 
fie de aceea a boierilor, fie mai ales de rezistenţa unui anumit 
sentiment general al poporului. Domnitorii, cari totuşi au 
încercat să înfrângă această normă, fie convertindu-se ei personal, 
fie impunând o asemenea convertire poporului, și-au văzut 
până în cele din urmă acțiunea lor risipită și adusă la neputinţă. 
Cel mai caracteristic, în această privință, este cazul lui Laţco 
Voevod, domnitorul Moldovei, care deși în anul 1371 trecuse 
la catolicism, iar ceva mai înainte admisese ca țara Moldovei 
să devină dioceza episcopului catolic din Siret, nu s'a îngropat 
în catedrala gotică din Siret, ci în biserica din Rădăuţi, ridicată 
de Bogdan, tatăl său 1). 

Odată Muntenia întemeiată, o primă grije a domnitorului 
Nicolae Alexandru Basarab a fost să dea țării sale o organizare 
bisericească și să-i întemeieze o mitropolie proprie, fapt care 
s'a și întâmplat în anul 1359. Prin această măsură, organizaţia 
de stat a Munteniei capăta nu numai o latură de activitate în 
plus, ci o întărire și o îndreptare a ei spre un destin politic 
propriu. Comentând acest fapt, istoricii pretind că întemeierea 
mitropoliei muntene ortodoxe a dus la stricarea raporturilor cu 
regele Ludovic al Ungariei și, odată cu aceasta, la o emancipare 


1 C. C. Giurescu, Istoria Românilor, vol. I, p. 387. 

politică a noastră din sfera de acțiune a propagandei catolice. 
« Papa trăgea nădejde să convertească la catolicism pe Nicolae 
« Alexandru. Soţia sa cea de-a doua era doar catolică, iar una 
« din fetele lui s'a căsătorit tot cu un catolic. Dacă şi Voevodul 
«ar fi îmbrățișat confesiunea soţiei sale, atunci acest fapt ar fi 
« însemnat aproape înglobarea noastră în statul catolic maghiar 
«şi, în orice caz, un mare triumf al bisericii dela Roma»!). 
După întemeierea de organizări bisericești proprii, domnitorii 
români au depus toate străduințele necesare pentru a se ajunge 
la o înţelegere cu Patriarhia din Constantinopol. Faptul este 
cât se poate de revelator. Aparent, el ar putea fi considerat ca 
un act de închinare, legat pe plan spiritual cu capitulaţia noastră 
politică față de Turci. De fapt, o asemenea explicaţie are în ea 
o notă prea simplificatoare. Legăturile bisericii românești cu 
Patriarhia din Constantinopol, pe deasupra caracterului lor de 
dependență a primei față de cea de-a doua, au avut şi o altă 
semnificaţie. Anume: de apărare a ideii ortodoxe, de solidari- 
tate spirituală cu biserica răsăriteană, de întovărăşire organică 
între interesele noastre politice și cele sufletești şi, în sfârșit, 
de prevenire a unor mari mișcări de convertire religioasă venite 
din Apus. 

Vom aminti, întrun paragraf următor, despre reacțiunile 
Românilor împotriva unor influențe apusene cu caracter reli- 
gios și despre rezultatele acestora în domeniile culturii noastre 
naționale. De fapt, aceste reacțiuni mau fost numai de ordin 
cultural, ci și de ordin politic. Caracteristice, din acest punct 
de vedere, sunt revoltele în numele credinței ortodoxe ale 
Românilor din Ardeal, provocate de actul unirii cu biserica 
romano-catolică și, mai ales, de acțiunea autorităților ungurești 
pentru generalizarea acestui act. Aceste lupte nu au fost numai 
locale, sau numai sporadice, ci au durat cu perseverență câteva 
decenii în şir, până ce creștinii rămași la vechea lor lege ortodoxă 
au obținut libertăţi pentru exercitarea cultului lor și garanţii 
politice în ce priveşte exercitarea acestor libertăți. Unul dintre 
exponențţii acestor mișcări, Sofronie, în memoriul pe care l-a 


1) C. C. Giurescu, op. cit., p. 370. 

prezentat generalului guvernator imperial cu reședința în Sibiu, 
caracteriza doleanțele Românilor din Transilvania de rit grec 
ne-unit, cu idei ca acestea: «Plătim dările şi îndeplinim toate 
«poruncile imperiale. Promitem să le îndeplinim și de acum 
4 înainte, și de asemeni să ne vărsăm sângele pentru prea buna 
« noastră regină. Nu insultăm religia unită, dar refuzăm de-a o 
«recunoaște și adopta. Dorinţa acestor Români este de-a avea 
«un episcop al lor, confirmat de mitropolitul din Carlowitz 
«şi recunoscut ca atare de către magnații Transilvaniei. Preoţii 
«acestor Români trebuesc să fie scutiți de dări, așa cum sunt 
«scutiți clericii Saşilor și alții, pentrucă și ei înalță rugăciuni 
«pentru regină » 1). Caracterul acestor doleanțe ne conduce în 
inima problemei. El ne demonstrează că era vorba, nu numai 
de o luptă spirituală, ci și de o acțiune politică, de natură să 
asigure populaţiei românești din 'Transilvania un statut autonom 
sau, în orice caz, un statut garantator al formelor ei de vieață 
şi de simţire tradițională. 

Perioada cea mai luminoasă a vechei istorii românești a fost 
perioada voevodală. Ne referim la perioada ilustrată de acţiunea 
marilor noștri domnitori pământeni, perioadă în care sau con- 
consolidat o parte însemnată din așezările noastre de stat, în 
care ne-am definit un rost în echilibrul politic al părților sud-est 
europene și în care am început să dăm la iveală primele forme 
autentice ale creației noastre naţionale. Insignele cele mai 
revelatoare ale acestei epoci sunt ctitoriile mănăstirești şi biseri- 
cești. Istoria românească n'ar putea fi înțeleasă, atât în liniile 
ei mari cât şi în nuanțele ei de atmosferă şi de spiritualitate 
intimă, dacă n'am dispune de iniţieri continui și stăruitoare 
asupra monumentelor noastre religioase. Problemele de vieaţă 
pe care le-a ridicat așezarea noastră geografică la un punct de 
hotar între lumea apuseană și lumea răsăriteană, politica de 
apărare a creştinătăţii dusă de domnitorii români, conflictele 
sufletești ivite între fondul nostru latin și haina slavonă pe care 
a trebuit s'o îmbrăcăm, caracterul creștin al întregei noastre. 


1) N. Iorga, Histoire des Roumains de Transylvanie et de Hongrie, vol. 
II, p. 134. 

existenţe istorice, toate acestea își găsesc o expresie a lor, o 
expresie aproape definitorie, în mulțimea ctitoriilor ortodoxe 
răspândite pe tot cuprinsul țării. 

Organizarea vieții mănăstirești a constituit, dintru început, 
o principală preocupare a domnitorilor români. Intemeierile 
de mânăstiri aveau şi semnificații politice, pe lângă cele reli- 
gioase. Ele însemnau tot atâtea confirmări ale vieții noastre 
de stat și ale pătrunderii noastre pe domeniile istoriei. De aceea, 
mănăstirile se bucurau de privilegii unice. Ele erau scutite de 
dări față de domnie, primeau danii sub formă de latifundii 
sau chiar de sate întregi, își aveau pe alocuri o jurisdicție a lor 
separată şi primeau chiar unele venituri speciale, cum erau de 
pildă o parte din dările dela oraşe sau din câștigul pescuitului 
în bălți. Inchinarea de averi mănăstirilor a putut să devină, 
în mentalitatea multora dintre domnitori, ori a boierilor din 
pătura noastră conducătoare, nu numai un testament oarecare, 
determinat de intenţii filantropice sau de lipsa de moștenitori 
direcți, ci poate chiar un act de conștiință cetățenească. 

Tot aşa se explică şi mulțimea daniilor către mânăstirile 
dela Muntele Athos, danii care, în timpurile de criză ale creşti- 
nismului răsăritean, din cauza persecuțiilor turceşti, deveniseră 
aproape singurele sau, în orice caz, principalele mijloace de 
susținere ale acestor mănăstiri 1). 





1) In anul 1466, după una din victoriile sale, Ștefan cel Mare a dăruit 
mânăstirii Zografu dela Muntele Athos un mertic anual de roo galbeni 
ungureşti, cu scopul de a-l pomeni în viaţă și după moarte. Iată actul în 
care se cuprind dispoziţiile Voevodului: 

« Să mă scrie pe domnia mea la sfânta proscomidie, după obiceiul sfinților 
«părinți şi după aşezămintele sfintei biserici şi să scrie lângă domnia mea şi 
«pe doamna mea şi pe copiii noştri de Dumnezeu dăruiți, Alexandru şi Elena, 
«și să stea la sfântul pomelnic cum este scris. Și iarăşi, până ce Dumnezeu a 
« tot țiitorul se va îndura cu noi şi vom fi în viață şi pe lumea aceasta, sfânta 
« biserică să ne cânte Sâmbătă seara paraclis şi Dumineca la prânz să se dea 
« băutură. Marţea să ni se cânte sfânta liturghie, şi la prânz să ni se dea bău- 
« tură. Şi să mă mai pomenească în fiecare zi la vecernie şi la panecerniţă şi 
«la miezul nopții şi la utrenie şi la liturghie şi la sfânta proscomidie şi unde 
+ mai este obiceiul sfintei şi dumnezeeştii biserici, precum e învățătura sfinților 
« părinți, iar în pomelnic să ne pomenească după aşezământ. Acestea să ni se 

Faptul că după fiecare luptă câștigată, sau după fiecare 
eveniment important petrecut în vieața ţării, domnitorul se 
credea obligat să ridice un locaș de rugăciune, era mai mult 
decât un obiceiu, Era, dacă se poate spune așa, un act de con- 
firmare a evenimentului, de împământenire a acestuia în vieața 
sufletească și tradiţia istorică a neamului, De asemeni, faptul 
că fiecare domnitor s'a preocupat de a-și ridica o ctitorie care 
să poarte pecetia aparte a domniei lui și în care eventual să-și 
odihnească pentru vecie oasele, răsărea din motivări de con- 
ştiinţă analoage, Un asemenea fapt trebuia să-i poarte în poste- 
ritate numele şi să facă în fața acesteia dovada că a lucrat în 
spirit creştin pentru soarta neamului său. 

O imagine lămuritoare, cu privire la spiritul creștin al vechei 
noastre vieţi politice, este aceea a participării mitropolitului 
în sfatul țării. Ne-ar fi greu să concepem o reuniune a divanului 
țării, în momente de cumpănă sau de mari hotărîri naționale, 
fără prezenţa activă şi totdeodată simbolică a mitropolitului 
țării, Aceasta nu este o simplă imagine de cronică, cu colorit 
romantic, generalizată în tablourile noastre de literatură sau de 
evocări istorice, ci este imaginea unei realități tipice, în trecutul 
nostru politic. Mitropolitul era cel dintâi în sfatul țării; fără 
părerea lui, și adeseori şi a episcopilor, nu se lua nicio hotărîre 
importantă. Când domnul se urca în scaunul țării, cel care 


4 cânte până vom fi în viață. Iar după trecerea anilor noştri şi după sfârşitul 
4 vieții noastre în anul întâi să ni se facă şi să ni se cânte sfântul prohod de 
4 către sobor, apoi slujbele de ziua a treia, a noua, a douăzecea şi a patruzecea, 
4 de o jumătate de an şi de un an, Iar după trecerea unui an, să ni se mai cânte 
4 într'o zi din an, de cătră sobor, pentru mântuirea sufletului, seara parastas 
«cu colivă şi băutură, iar dimineața sfânta liturghie cu colivă iar la prânz 
« băutură, spre mângâerea fraților. 

« Iar noi vom da până la moartea noastră ceea ce am scris şi vom fi ctitor 
+ și vom da în fiecare an câte o sută de ducați ungurești» (reprodus după 
I. Ursu, Șiefan-cel-Mare, Buc. 1925). 

După prădarea ei de către pirați, în vreme de descompunere al Impe- 
riului Bizantin, Basarab a făcut mânăstirii Cutlumus o danie vestită. Vlaicu- 
Vodă şi Radu-Vodăau contribuit cu sume importante pentru reclădirea ei, 
Insă, cel mai mare donator față de această mânăstire a fost domnitorul 
muntean Neagoe Basarab. 

punea coroana pe capul acestuia era mitropolitul, Niciun act 
politic n'ar fi putut să aibă valoarea unui act consimţit sufle- 
teşte de poporul românesc, dacă el n'ar fi fost însoţit de recu- 
noaşterea și de binecuvântarea bisericii naționale, prin repre- 
zentanţii ei fireşti. 

Limităm aici aceste spicuiri. Cu tot caracterul lor frag- 
mentar, ele pot însă să facă dovada urmărită. Biserica ortodoxă, 
nu numai ca instituție de stat, dar și ca spiritualitate adaptată 
organic conștiinței românești, a reprezentat în vieața poporului 
nostyy o vie şi permanentă funcţiune politică. Forma veche a 
Statului românesc a fost, cel puţin sub raport spiritual, o formă 
creștină. Despărţindao de ideea ortodoxă, istoria veche româ- 
nească ar putea să pară o simplă înşirare de fapte, adică nemai 
având acea putere interioară capabilă să lege faptele între ele, 
să le dea o unitate structurală şi să le împrumute ceva din 
sensul moral al luptei noastre seculare pentru cucerirea unei 
transcendențe. 


Sub raport cultural. 


Ortodoxia românească, deși introdusă la noi prin interme- 
diul slavon, a avut totuşi numeroase legături directe și indirecte 
cu Bizanțul. Foarte multe din aceste legături s'au manifestat, 
cu predilecție, pe tărâm cultural. Ortodoxia noastră a avut, 
chiar dela începuturile ei, un caracter practic și omenesc. Poporul 
român a găsit în ea un sprijin puternic, aproape total, atât 
pentru nevoile lui religioase, cât și, în general, pentru toate 
nevoile lui de vieață, inclusiv cele sociale, politice și economice. 
Interminabilele discuţii teologice din sânul bisericii răsăritene, 
Chiar acelea care la un moment dat împărţiseră puternicul 
imperiu bizantin în tabere adverse, ne-au impresionat puțin. 
Este drept că, date fiind modestele noastre începuturi cultu- 
rale, nici nu erau pregătiți pentru a le face față, cu atât mai 
mult pentru a le continua. Dar, şi fără această împrejurare, 
faptul că ar fi rămas același, pentru motivul că sensibilitatea 
religioasă a poporului nostru nu s'a orientat niciodată spre 
discriminări casuistice, ci dimpotrivă s'a realizat pe sine în 

armătura sufletească a unei credințe ferme, reale, statornice. 
De asemeni, este de notat că ortodoxia românească n’a fost 
atinsă de loc de misticismul caracteristic al religiilor orientale 
şi, întru câtva, și al ortodoxiei bizantine, Explicația, și în cazul 
de faţă, continuă a fi aceeași. Poporul român a ţinut să dea 
religiei lui un caracter practic; un caracter de îndrumare fermă, 
atât pe cărările pozitive ale vieţii actuale, cât și pe cele nevă- 
zute ale vieţii viitoare. Religia lui trebuia să fie religia unui 
popor de realităţi, necăjit, modest, a unui popor care, neajutat 
cum a fost de oameni și de împrejurări, trebuia să-și dea o contes 
nență sufletească şi să-şi câștige un loc în lume, în primul 
rând, prin el însuşi. 

De această notă practică a ortodoxiei românești se leagă, 
în bună parte, puternica activitate culturală desfășurată sub egida 
şi în sânul bisericii noastre naționale. Ortodoxia a luat parte la 
alcătuirea Statului nostru naţional, la întemeierea primei noastre 
concepţii de vieaţă publică şi la întreţinerea luptelor de afir- 
mare treptată a drepturilor noastre ca popor. În toate aceste 
activităţi pozitive, ea a trebuit să participe cu mijloace tot 
pozitive. In speţă, o mare parte din aceste mijloace au fost de 
ordin cultural; adică, de ordinul pe care vrem să-l punem în 
lumină în paginile de față. 

Care au fost, în linii generale, manifestările de ordin cul- 
tural ale ortodoxiei noastre? Fără a intra în detalii, și fără a 
intenționa să dăm paragrafului de față aerul unei desvoltări 
istorice, este însă necesar să recurgem la o trecere în revistă a 
manifestărilor care ne interesează. 

Prima menţiune trebue s'o avem pentru activitatea culturală 
desvoltată în mănăstiri. Primele noastre organizări mănăstirești 
au fost întemeiate de către călugări slavi, cei mai mulți dintre 
ei iniţiaţi la Muntele Athos, siliţi să se refugieze la Nord de 
Dunăre, din cauza invaziunilor, cuceririlor și persecuțiilor 
turcești. Intre aceștia, cel mai vestit a fost Nicodim, călugărul 
de origine greacă, care fusese starețul mănăstirii Hilandarul 
dela Muntele Athos. Venind în țară, după dezastrul turcesc 
din Câmpia Mierlei, s'a bucurat de protecția deosebită a lui 
Vlaicu-Vodă și a putut astfel să zidească mănăstirile Vodița și Tis- 

mana. Asemănător cu rolul lui din Muntenia, Moldova a 
cunoscut pe Grigore Țamblac. Acesta a avut sprijinul lui 
Alexandru cel Bun, a fost egumen al Mănăstirii Neamțului şi 
a fosț fericitul inițiator al copierilor artistice de manuscrise 
religioase. 

Activitatea culturală a mănăstirilor s'a manifestaț în domenii 
diferite. Arta caligrafiei și a miniaţurilor a fosț apreciată şi 
cultivață din primele țimpuri. Materialul, care adeseori era foarte 
costisitor, trebuind să fie adus din străinătate, era procuraț 
de către domniţori sau de căţre boierii credincioși, In modul 
acesta, ei simțeau nevoia să recunoască şi să înțărească autori- 
tatea bisericii, printre altele, și prin câț mai multe înfrumuse- 
ţări artisțice a obiecţelor religioase. Călugării caligrafi, aceia 
cari migăleau la un manuscris ani înţregi, nau fost, așa cum 
s'a crezut pe alocuri, doar nişte meșteri, cari își închiriau pur 
şi simplu serviciile acelora cari îi plățeau. Cei mai mulți dintre 
ei se pare că erau naturi sincere, care făceau această muncă din 
devotamenț creșținesc şi dintr'un spiriț de evlavie desăvârșită, 
Așa se explică de ce mulți dințre acești caligrafi preferau să 
rămână anonimi; când chiar îşi înscriau numele în josul operei 
înfăptuite, însoțeau aceasta de mărturia unei sincere umilinţe. 
Iată un exemplu: « Am scris eu păcătosul și cel din urmă între 
preoţi, caligraf protopop Ion Sârbul » 8). 

Manuscrisele şi ornamentaţiile românești s'au bucurat în 
lumea ortodoxă de o deosebiță trecere și prețuire. Cel puţin 
așa pretind unii cercetători, cari recunosc în sțilul manuscri- 
selor ruseşti din secolele XV şi XVI vădite influențe moldove- 
nești. Adevărul este că acestg manuscrise, atâț în alcătuirea lor 
generală cât și în compunerea diferitelor ornamentații, nu erau 
numai nişțe copii ale unor modele de aiurea, ci erau în mare 
măsură expresia unor viziuni artisțice originale. Această origi- 
nalitate locală era în deosebi vizibilă în compunerea și colorițul 
diferitelor fronţispicii, desenațe pe paginile ce începeau un 
capitol nou. Desenul lor întrunea forme mulțiple: geometrice 
(linii, arabescuri, figuri regylațe, eţc.), bgtanice (diferiţe flori 





1) N. Gartojan, op. cit., p. 18. 

stilizate, atât flori exotice cât și flori locale) şi zoomorfice (animale, 
păsări). Acestea reprezentau, fiecare în parte precum şi în 
combinația lor, atât elemente străine, împrumutate în special 
din decorația bizantină, dar și elemente locale, inspirate din 
mediul de aici şi intuite cu unghiul caracteristic al sensibilităţii 
noastre autohtone. O dovadă, de faptul că lucrarea manuscri- 
selor noastre a putut să ia forma unei arte, şi deci a unei depline 
activităţi culturale, o găsim în aceea că multe dintre aceste 
manuscrise îmbogățesc astăzi unele dintre marile colecţii ale 
lumii. De pildă: Fvanghekarul copiat în 1492 de Gavril Uro- 
kovici se află în Biblioteca Bodeliana din Oxford; un manuscris 
lucrat din îndemnul lui Ștefan cel Mare pentru mănăstirea 
Zografu dela Muntele Athos se găsește astăzi în Biblioteca 
Imperială din Viena; un manuscris românesc din secolul XV se 
găseşte în Biblioteca din München; și, în sfârșit, nu trebue să 
uităm că din seria acestor capodopere ale vechei noastre cali- 
grafii românești face parte și Evanghelia, scrisă în 1475 din po- 
runca lui Ștefan cel Mare pentru mănăstirea Humor, păstrată 
până mai deunăzi în Mitropolia din Cernăuţi. 

Arta copierii de manuscrise, așa cum s'a desvoltat în mănă- 
stirile noastre, a fost strâns legată de arta legătoriei. Dintre 
călugării cari au practicat această din urmă artă, unii au fost 
vestiți, Cărţile și manuscrisele erau legate în scoarțe de lemn 
care erau apoi îmbrăcate în metal, piele sau în atlas și în cele 
din urmă ferecate în aur sau în argint. Multe dintre aceste 
coperte erau de o frumuseţe artistică desăvârșită, Pe ele erau 
gravate scene religioase, luate din Biblie sau inspirate din le- 
gendele apocrife. Executarea acestor legături presupunea, nu 
numai meșteșug sau migală îndelungă, ci și o reală viziune 
artistică, 

O latură însemnată în activitatea culturală a mănăstirilor 
noastre o constituie strângerea de biblioteci. Multe din aceste 
biblioteci s'au pierdut și s'au risipit, din cauza împrejurărilor 
vitrege prin care am trecut, Dintre cele care s'au păstrat, cea 
mai interesantă și mai caracteristică este biblioteca dela Mănă- 
stirea Neamţu. Studiul inventariilor acestor biblioteci este 
cât se poate de necesar, pentru a ne da seama de circulaţia 

textelor în cultura noastră veche. Fapt este că, după căderea 
Bizanțului, zestrea bibliotecilor dela mănăstirile românești 
devenise vestită, în toată lumea ortodoxă. Așa se explică faptul 
notat de istoricul rus Iacimirscki și reprodus la noi de N. Car- 
tojan că «în 1556, Țarul Ivan cel Groaznic, având nevoie de o 
«sintagmă cu materia aşezată după ordinea literelor chirilice, 
«trimetea după exemplare în Moldova lui Alexandru Lăpuş- 
«neanu » 1). 

Studiile mai noui scot în relief importanța de ordin cultural 
precum şi valoarea de ordin artistic a broderiilor religioase. 
Această activitate a înflorit, în deosebi, în atelierele mănăstirilor 
de maici. In general, broderia artistică reprezintă o artă minoră, 
în sensul că ea nu presupune suflul larg al unor mari intuiții 
artistice, nici îndrăzneli creatoare din partea artistului, ci mai 
de grabă un meșteșug femenin, bazat pe migală îndelungă 
şi folosind motive aflate în circulația comună. Totuși, în an- 
samblul activităţii lor culturale patronate de către mănăstiri, 
latura aceasta, a broderiei artistice, își are şi ea partea ei de 
însemnătate. Majoritatea modelelor întrebuințate de broderia 
religioasă veneau din Bizanţ, rareori direct, de cele mai multe 
ori prin intermediul slav. In seria acestor broderii, avem de 
notat: epitafuri, acoperăminte pentru mormintele voevozilor, 
patrafire, zavese, odăjdii, prapore, etc.. Studiul acestor broderii 
merită făcut cu atenţie. Motivele brodate nu sunt aceleași, ci 
se schimbă, Anume: nu se schimbă fiecum, întâmplător, ci în- 
ordinea unei evoluţii, fie a gustului artistic, fie a concepţiei 
despre formele reprezentate. 

Foarte interesantă şi caracteristică, din punct de vedere 
cultural, este pictura religioasă desvoltată în mănăstirile noastre 
românești. Este fapt stabilit că începuturile artei picturale 
în bisericile și mănăstirile noastre s'au făcut sub tutela mode- 
lelor bizantine. Meşterii veniţi din Bizanţ lucrau în spiritul 
tradiţiei încetăţenită la Muntele Athos, tradiție care se trans- 
mitea prin niște manuale de pictură religioasă, cunoscute sub 
numele de Erminii. Aşa se explică de ce vechea noastră pictură 


2) N. Cartojan, op. cit., p. 23. 

religioasă era așa de deosebită de cea practicată în Apus, în 
special de cea apărută sub acţiunea spirituală a Renaşterii. 
Renașterea își propunea să restaureze viziunea artistică a anti- 
chităţii greco-romane, să redea în artă vieața cu toate dreptu- 
rile ei regaliene, să realizeze mișcare, bogăţie de cadru și să 
înfrumusețeze la maximum natura omenească, Spre deosebire 
de aceasta, pictura noastră bisericească a preferat să rămână 
legată de concepția ascetică a picturii bizantine. Ca atare, 
sfinții pe cari îi zugrăvește aceasta sunt descarnaţi, par niște 
făpturi dintr?o altă lume decât cea pământească, plutesc într?o 
atmosferă de misticism și au toți chipul nimbat de o aureolă 
divină și misterioasă. 

De fapt, cercetările de specialitate dovedesc că vechea 
noastră pictură religioasă n'a fost lipsită și de unele influențe 
apusene, ajunse aici fie prin diferiți meșteri chemaţi în țară 
de către domnitorii sau boierii ctitori, fie pe calea aceea de 
infiltraţie firească şi necesară a ideilor și a formelor de cultură. 
Bine înţeles, acestea s'au adăugat fondului existent, au izbutit 
pe alocuri să contureze unele orientări în sensul lor, însă nau 
ajuns niciodată să stabilească o dominanţă artistică sau măcar 
să întunece caracterul categoric bizantin al picturii noastre 
religioase. 

Faptul care ne poate interesa mai mult, în legătură cu vechea 
noastră pictură bisericească, este acela de a ști că, totuşi, această 
pictură nu este numai o simplă prelungire a artei bizantine, 
ci şi expresia adecuată a unor valori de simţire şi de înțelegere 
artistică autohtone. In această privință, materialul cel mai 
revelant îl oferă mânăstirile din Bucovina. Frescele lor, atât 
cele interioare cât și cele exterioare, au fost zugrăvite de către 
meşteri români. In așezarea, în proporționarea, în coloritul 
Și în tematica lor, în toate aceste aspecte, există vădite parti- 
cipări și direcţionări ale unui geniu artistic local. Pictura bizan- 
tină a reprezentat un fond, elementele apusene au fertilizat 
în bună parte acest fond, însă expresia generală a picturii noastre 
religioase, precum și întregul ei cuprins de semnificaţii sufle- 
teşti, sunt fapte din domeniul simțirii și al creației noastre 
originale. Dealtminteri, opinia aceasta nu este numai a noastră, 

a Românilor, ci și a unor cunoscuţi cercetători străini de spe- 
cialitate 1). 

Trecem la un alt aspect: la cel școlar: Primele școli care 
au putut să funcționeze cândva, pe pământul românesc, au 
fost şcolile mănăstirești. Bine înţeles, la început ele nu s'au 
adresat poporului mare, cu gândul de a-i deschide acestuia 
calea lămuritoare a învăţăturii, ci au avut drept scop să formeze 
doar pe aceia cari trebuiau să susțină activitatea liturgică şi 
culturală a bisericii. Adică: să formeze preoți, cărturari, copisti, 
lăgători, etc.. Dealtminteri, din însemnările găsite pe filele 
diferitelor manuscrise vechi, s'a putut constata că mulți 
dintre copiștii de seamă pe cari îi cunoaștem s'au format în 
şcolile mănăstirești dela Bistrița, Neamţu, Putna, Voroneţ, 
Slatina, Suceviţa, Tismana, Cozia, Bistriţa din Oltenia, Dealul, 
Govora, etc.. 


1) Cităm următoarele două pasagii, semnate de doi dintre cei mai cu- 
noscuţi cercetători moderni, în domeniul istoriei artelor: 

«,,, cine le-a văzut odată aceste delicioase biserici ale Bucovinei, nu 
«le va putea uita niciodată. Intr'o ţară de verdeață și de păduri, sub un 
€ cer luminos și potolit, ele sunt florile primăverii eterne a imaginilor. Sub 
«vechiul decor de arcaturi, iată distribuite (în fresce) ierarhiile cereşti: 
«judecata din urmă, maeştrii înţelepciunii antice..., marea dramă a cre- 
« ştinătăţii orientale, asediul Constantinopolului... Voroneţ, Moldaviţa, 
+ Humor, în finele dimineţi din ţara fagilor, în mijlocul pajiştilor lor în- 
« verzite, atâtea capodopere de poezie arhaică. .., în care se afirmă poezia 
4 vieţii românești, întinerind formule antice » (Henri Focillon, Revue de 
Part, Paris, Mai 1925, p. 26). 

+ Cine se ostenește să pătrundă în aceste cicluri care se pot compara 
iarăși numai cu mozaicurile din San Marco —sau considerând numai 
«interiorul — cu bisericile Muntelui Athos, acela recunoaște numaidecât 
+ marea greșeală ce a săvârşit până acum investigația ştiinţifică, nevăzând 
+ în aceste frescuri decât numai și numai un răsad al artei athonice. Altfel 
« însă judecă acela care ţine seama de înrâurirea grozav de mare ce au avut 
«asupra artei din Athos voevozii moldo-vlahi cu ale lor aşezăminte, ctitorii 
€ şi danii, și nu uită a socoti, pe de altă parte, belșugul de idei proprii teo- 
«logice, precum ele se rostesc cu deosebire în manuscrisele și picturile 
« murale ale mânăstirilor Dragomirna şi Suceviţa; dacă e obișnuit din lungă 
« experienţă să prindă cu privirea raporturile generale, el va fi silit să admită 
«că nu atât Athosul asupra Moldovei, pe cât marea cultură din mânăsti- 
« rile Bucovinei a trebuit să se repercuteze asupra Sfântului Munte > (Sztry- 
gowski, în Buletinul Comisiunii Monumentelor Istorice, 1913, P. 130). 

Școlile mânăstireşti nu au rămas numai la această fază. 
Ele au evoluat, în raport, cu situaţiile și nevoile generale ale 
politicii și culturii noastre naționale. Stăzyizea lor în slavonism, 
precum şi în activitatea cu caracter exclusiv religios, n'au fost 
decât faze de început. Cu timpul, când emanciparea politică 
a popoţylui român a început să ia forme mai evidente, și când 
orizontul religios trebuia îmbogăţit cu priviri în domenii uma- 
nistice diferite, şcolile mânăstireşti au ştiut să facă adaptările 
necesare. Adică au știut să înceapă și să susțină acele procese 
prin care învățământul trebuia să devină o expresie a simțirii 
naționale, adresându-se deopotrivă întregului popor româ- 
nesc. 

In afara acestei activităţi, cu caracter oarecum special și 
limitat la personalul dinăuntrul mănăstirilor, trebue să notăm 
activitatea acestora de ordin general, în ce priveşte pregătirea 
sufletului românesc, atât pentru răspunderile lui curente de 
vieață, cât şi pentru cauzele legate de unitatea noastră națională. 
Opera desfășurată în mănăstiri n'a rămas închisă între zidurile 
acestora. Intr'o formă sau alta, ea a venit în contact strâns și 
permanent cu mulțimea cea mare a credincioşilor. Manuscrisele 
au circulat din mână în mână,. dela un stăpân la altul. Picturile 
şi broderiile religioase au încântat statornic ochiul credincioșilor, 
și nu numai atât, dar le-au creeat o anumită dispoziție intimă, 
sensibilă reprezentărilor estetice şi religiozităţii, clădită pe un 
fond de omenesc real, apropiat. Slujitorii mânăstirilor, formaţi 
în nota de evlavie și de misticism activ a acestora, au putut 
la rândul lor să formeze pe alții, pe toţi cu câți au venit în 
contact, într'un spirit de muncă, de onestitate şi de jertfă lui 
Dumnezeu şi neamului. Comorile de artă păstrate în mânăstiri 
au putut să însemne ceva mai mult decât niște colecţii inerte 
de muzeu. In ochii multora dintre cei care le-au privit, ele au 
apărut ca nişte depozitări vii şi simbolice, reprezentând bogăţia 
de vieață a unui trecut față de care avem datoria, nu numai 
să-l păzim, dar şi de a-l considera drept un temeiu organic al 
așteptărilor noastre viitoare. 

Hramurile mănăstirilor au constituit, în decursul vieții 
de neam a poporului românesc, momente hotărîtoare pentru 


www.dacoromanica.ro 


48 ORTODOXIA ROMÂNEASCĂ 


formarea conștiinței lui naționale. La hramurile vestite veneau 
din vreme, nu numai poporeni localnici sau din împrejurimi, 
ci chiar din puncte îndepărtate ale țării. Cu aceste ocazii, oameni 
din diferitele părți ale pământului românesc se întâlneau, își 
comunicau unii altora gândurile şi nevoile lor, se recunoșteau 
sufletește unii într'alții și astfel căpătau sentimentul unei 
obârșii, a unei întocmiri și a unei soarte comune. Doar răz- 
boaiele, în trecut, mai puteau reuni atâţia oameni, din atâtea 
locuri diferite, cum izbuteau s'o facă în vremurile cucernice 
de pace, hramurile mânăstirilor. 


Cu acestea am schițat, atât cât se putea mai sumar, în ce 
a constat activitatea culturală a mânăstirilor, a acelor mână- 
stiri ortodoxe despre care se ştie că au alcătuit, în tot trecutul 
nostru național, centre vitale ale simțirii și ale acţiunii noastre 
româneşti. 

Trebuind să întregim imaginea activităţii culturale legată 
de vieaţa noastră ortodoxă, este necesar, să înfățișem acum 
un alt capitol al acesteia, și anume capitolul privitor la diferi- 
tele lupte date sub semnul simțirii noastre religioase, pentru 
îmbogățirea, apărarea și punerea. în valoare a formelor de cul- 
tură naţională. In felul acesta, ne aflăm în situaţia de a trece 
în revistă diferitele influențe culturale, de origină străină, 
şi să înfățişem chipul cum simţirea noastră religioasă a reac- 
ţionat pentru asimilarea, transformarea sau îndepărtarea lor. 

Prima mare influență străină — dacă se poate vorbi așa — 
pe care a înregistrat-o sensibilitatea românească în cursul 
alcătuirii ei, a fost influența latină. Cucerirea Daciei de către 
Romani, faptul de bază al întemeerii poporului român, ne-a 
pus în contact direct cu latinitatea. De fapt, nu poate fi vorba 
de o «influenţă latină », în sensul obișnuit al cuvântului. In 
genere, «influenţele » reprezintă elemente sau serii de elemente 
care nu creează propriu zis o cultură, ci doar i se adaugă acesteia, 
pentru a o condiționa în unele din manifestările ei și pentru 
a-i da unele perspective de vieață nouă. Participarea latină a 
avut, în cultura noastră, un rol incomparabil mai adânc şi mai 
esenţial decât cel rezervat influențelor propriu zise. Ea a săpat 

o matcă, devenind astfe| un fond, o temelie în toată puterea 
cuvântului, a acestei culturi. 

Insă, vorbind despre influenţa sau despre fondul nostru latin, 
să nu ne închipuim că ne aflăm în fața unui fapt simplu. Este de 
subliniat că noi am primit, în special, influenţa unor elemente 
ținând de vieaţa latină vulgară. Prin forța lucrurilor, aceste 
elemente nu puteau fi pure, adică nu puteau să aibă relieful 
clar și arhitectonic al valorilor limbii latine clasice. In momentul 
când s'a produs cucerirea Daciei, Romanii deveniseră o putere 
universală, stăpânind întinderi de pământ în trei continente 
și, în mod fatal, începând să aibă în cuprinsul Statului lor 
forme de vieață cosmopolite. Bine înţeles, aceste elemente 
cosmopolite îşi făceau drum în massele de soldaţi şi de coloniști 
pe care Romanii trebuiau să le miște dintr'un loc într'altul. 
Este probabil că astfel de masse au fost aduse şi în Dacia. 
Având în vedere că Romanii cuceriseră întreaga Peninsulă 
Balcanică şi că făcuseră din ea o provincie perfect încadrată 
vieţii lor de stat, este probabil că foarte multe elemente colo- 
nizatoare trimise în Dacia erau originare din părțile balcanice. 
De aceea, bănuim că odată cu elementele de cultură latină 
ne-au parvenit şi unele elemente eterogene, bine înţeles cu carac- 
tere difuze, fără manifestări proprii evidente, cu provenienţe 
greu dle caracterizat, dar fără îndoială nu atât de neînsemnate, 
încât să le considerăm cantități neglijabile şi să credem că ele 
nau luat în niciun fel parte la procesele intime de formare 
a sufletului şi a spiritualității noastye ca popor. O dovadă, în 
acest sens, o găsim în faptul că nu toate sectoarele fondului 
nostru latin au fost la fel de rezistente față de influențele 
survenite ulterior. De pildă, în limbă, există categorii lexicale 
întregi — cum ar fi aceea a noțiunilor de credinţă religioasă 
sau aceea a elementelor naturii — care au rămas fundamental 
latine, în vreme ce altele, indicând tot valori uzuale — cum ar 
fi denumirile toponimice sau denumirile instrumentaţiei agri- 
cole — s'au slavizat în mare măsură. 

O concluzie deosebit de interesantă, care s'a putut scoate 
din studiul lexicului latin în limba română, este aceea care pri- 
veşte proveniența de origină latină a creștinismului nostru. 

Aproape întreaga terminologie care denumește credința reli- 
gioasă, nu atât în aspectele ei de practică rituală cât mai ales în 
aspectele ei de conștiință permanentă a unei atitudini de vieață, are 
caracter latin. De pildă: Dumnezeu — lat. domine-deus ; bise- 
rică — lat. basilica ; cumineca — lat. communicare ; sânt — lat. 
sanctus ; etc.. Faptul că creștinismul poporului nostru este de 
origină latină constitue una din pietrele unghiulare ale istoriei 
şi culturii româneşti. Cu ajutorul lui ne putem explica, în mare 
măsură, pentru ce secolele de influenţă slavă ce-au urmat 
nu ne-au putut asimila și nu au izbutit, cu toată adâncimea 
devenită pe alocuri organică a formelor de spiritualitate pe care 
ni le-a împlântat, să ne sdruncine din structura noastră latină. 

O seamă de împrejurări istorice de neîndepărtat ne-au 
pus în legătură, încă din timpuri vechi, cu civilizația slavonă 
din sudul Dunării. Comunitatea noastră cu Slavii a durat 
veacuri de-arândul. Mai feriți decât noi din calea năvălitorilor 
barbari, Slavii din Sud au ajuns să întemeieze state naţionale 
cu mult înaintea noastră. Mai mult, fiind în vecinătatea ime- 
diată a Imperiului Bizantin, într'o epocă în care acesta devenise 
un far de lumină al lumii din vremea aceea, Slavii se putuseră 
ridica la o înfloritoare situaţie culturală. Acest fapt a fost hotă- 
rîtor pentru apropierea noastră de ei. Chiar înainte de înte- 
meierea principatelor lor, atunci când căutau orientări pentru 
refacerea organizărilor lor sociale, pulverizate de îndelungile și 
repetatele năvăliri barbare, Românii s'au îndreptat către modelul 
slav. Influenţa slavă s'a făcut simțită, nu numai pe teren politic, 
ci şi pe teren cultural. In special, influenţa pe acest din urmă 
teren s'a desvoltat cu ajutorul simțirii religioase. Actul istoric 
prin care s'a recunoscut jurisdicțiunea patriarhului din Con- 
stantinopol (870) precum şi introducerea în biserică a ritului 
slav în locul celui grecesc (888) au dat bisericii din sudul Du- 
nării o mare autoritate și o mare forță de iradiere asupra popoa- 
relor învecinate. Adoptându-se și la noi ritul slav, într'o epocă 
în care toată vieața spirituală a poporului nostru se desfăşura 
doar în jurul bisericii, influenţa spiritualității slavone avea să 
pătrundă adânc, în toate ramurile de înțelegere şi de simţire 
ale păturilor noastre româneşti. 

Emanciparea noastră de slavonism, care în bună parte s'a 
făcut prin reacţiuni de ordin religios, nu trebue considerată 
ca o îndepărtare absolută a elementelor de cultură slavonă cu 
care am venit în contact. Am îndepărtat limba slavonă din bi- 
serică și din cancelarii, am îndepărtat sentimentul că această 
limbă ar fi comportat o superioritate totală asupra limbii 
noastre, am îndepărtat în fine orice eventualitate de reactuali- 
zare a acestei influențe, însă nu am putut îndepărta o seamă 
de alte elemente şi orientări intime, încorporate adânc în firea 
poporului nostru și devenite cu timpul adevărate și permanente 
moduri de simţire ale acestuia. In vocabular, în obiceiuri, în ere- 
suri, în orientarea lirică a creaţiei noastre poporane, în diferite 
sectoare de manifestare artistică și, în general, în numeroase 
aspecte importante ale concepţiei noastre de vieaţă, influența 
spiritualității slavone s'a manifestat din plin şi și-a creeat im- 
plicaţii necesare, în așa fel încât considerarea ei trebue privită 
ca un capitol fundamental al istoriei noastre culturale 1). 

In afara influențelor venite din Sud, vieața noastră culturală 
— grupată în primele timpuri, după cum se știe, aproape ex- 
clusiv în jurul bisericii și simțţirii religioase —a înregistrat 
numeroase influențe venite din Apus. Capitolul acestor in- 
fluenţe constitue unul din capitolele cele mai de seamă ale isto- 
riei noastre culturale. Fără a ne alătura teoriei care acordă 


1) Cine, dintr'un spirit de patriotism rău înţeles tăgăduește importanţa 
influenţei slavone în cultura noastră, comite o mare greșeală. Iată, afară 
de ceea ce am indicat în text, încă o seamă de fapte, dovedind că în limba 
slavonă sau încercat, și în bună parte au izbutit, chiar creaţii originale, pe 
care cultura românească le poate revendica pe bună dreptate: 

Filotei, care a fost unul din demnitarii lui Mircea-cel-Bătrân, a scris 
un imn pentru cântat în biserică. Răspunzând cererii lui Alexandru cel 
Bun, Grigore 'Ţamblac a compus Panegiricul Sfântului Ioan cel Nou. Mi- 
tropolitul Teoctist, cea mai însemnată față bisericească din timpul dom- 
niei lui Ştefan cel Mare, a încurajat de aproape studiile de slavonie. Radu- 
cel Mare, cu ajutorul patriarhului Nifon, a dat bisericii din Muntenia o 
organizare şi un prestigiu pe care nu le mai avusese până atunci. Neagoe- 
Basarab, pe lângă faptul că a ridicat Curtea-de-Argeş şi a ajutat larg bi- 
sericile dela Muntele Athos, este autorul + Invățăturilor câtre Teodosie », 
carte care, deși scrisă în slavoneşte, este una dintre cele mai importante 
lucrări ale literaturii române vechi. 

acestor influențe o valoare exclusivă — pretinzând că de fapt 
istoria vieții noastre culturale se confundă cu momentele în care 
am ascultat de îndemnurile vreunei influențe apusene (E. Lo- 
vinescu, Istoria civilizației române) — este însă cert că, sub 
semnul lor, am putut să ajungem la multe dintre emancipările 
culturale de care aveam nevoe şi care aveau să definească o parte 
din orientările noastre în spre o aşezare națională autonomă. 

Explicarea acestor influențe poate fi găsită, nu într'o sin- 
gură cauză, ci într'o serie de cauze. In primul rând, trebue să 
ținem seama de funcțiunea firească a penetraţiei ideilor. Fie- 
care din influenţele la care ne referim a fost determinată de că- 
tre mișcări și curente de idei de seamă, care nu puteau să ră- 
mână izolate în țara lor de origină, ci trebuiau să străbată mai 
departe, peste tot unde puteau găsi o aderenţă, un câmp de ex- 
periențe și unde simțeau că ar putea să determine o transfor- 
mare adecuată a realităților respective. Insă cauza principală 
este aceasta: manifestările culturii apusene devenind, după 
declinul complet al Bizanțului, semnul cel mai caracteristic al 
vieții europene, către ele începeau să se îndrepte, treptat-trep- 
tat, toate aspiraţiile popoarelor înspre o organizare, o autono- 
mie și o viaţă spirituală mai înaltă, 

Influențele culturale apusene s'au petrecut la răstimpuri, 
de fiecare dată în cadrul unor împrejurări noui și cu semnifi- 
caţii diferite. Vom menţiona, în capitolul de față, doar pe acelea 
care au venit în contact cu problemele şi cu stările de suflet 
ale simțirii noastre religioase, 

O primă influență apuseană a fost aceea care ne-a venit prin 
mijlocirea regilor unguri Angevini, semnalată spre sfârșitul vea- 
cului XIII și începutul celui XIV. Se spune că Vlaicu Vodă, 
patronul episcopiei catolice din Curtea de Argeș, avea pe pece- 
tia sa domnească inscripție latină și că întrebuința în cancelaria 
sa aceeași limbă 1). a 

Nu putem şti dacă această penetraţie occidentală, cu impu- 
nerea tradiției feudale, pe care o recunoaștem în îmbrăcămin- 
tea domnilor şi în propaganda religiei catolice, a putut să lase 


1) Sextil Puşcariu, Istoria literaturii române vechi, Sibiu, 1930. 

vreo urmă mai sensibilă în vieaţa noastră culturală, dominată 
pe atunci cu putere de către forma paleoslavă. Faptul rămâne 
totuși semnificativ, dacă nu pentru altceva, măcar pentru ten- 
dinţa pe care o anunţa și care cu timpul avea să capete pe alo- 
curi forme din ce în ce mai consistente. 

Mult mai expresivă, deşi și aceasta plutește încă într'o at- 
mosferă de controverse științifice, este influența husită. Mișca- 
rea husită, inițiată de Ioan Huss, a izbucnit în Praga, unul 
dintre cele mai de seamă centre culturale ale Europei de 
mijloc, către sfârşitul secolului XIV și începutul secolului XV. 
Această mișcare, la care s'a raliat printr'o adeziune sinceră și 
spontană aproape tot poporul Boemiei, era îndreptată împo- 
triva papalității și împotriva sistemelor ei autocratice. Dog- 
matic, mişcarea religioasă a lui Ioan Huss tindea la oficierea 
cuminecăturii sub cele două forme tradiţionale, adică cu azimă 
şi cu vin. Mai interesante însă, pentrucă acestea erau laturile 
care făcuseră din această mișcare o mișcare populară, erau 
laturile — ca să zicem așa — cu caracter social-cultural. Ioan 
Huss cerea înlăturarea pompei din biserică, interzicerea fastu- 
lui practicat de către marii prelați catolici, confiscarea bunuri- 
lor mânăstirești și prin aceasta încetarea puterei politice a 
episcopilor, purificarea morală a preoţilor, revenirea activității 
religioase la linia de vieață simplă a primilor creştini, și în sfârșit, 
oficierea serviciului divin în limba naţională a poporului. 

In urma persecuțiilor dictate de către oficialitate împotriva 
lui Huss și împotriva partizanilor lui, mulţi dintre aceștia au 
fugit peste hotare, în special în Ungaria și în Polonia, unde au 
devenit propagandiști activi ai credinţei lor religioase. De aici, 
husitismul a putut trece și la noi, în părțile maramureșene și 
Chiar în Moldova. Se ştie că Alexandru-cel-Bun a primit pe 
refugiații unguri și că a refuzat să extrădeze pe husiţii originari 
din Polonia. 

Aceste fapte s'au petrecut în secolul XV. Învățăturile 
husite au găsit ecouri printre Români, întru cât tendinţele libe- 
ratoare profesate de husitism se potriveau cu unele dintre ne- 
voile lor, în speță cu nevoile Românilor maramureșeni, dori- 
tori să se scuture de apăsările episcopilor catolici ori ale celor- 

lalți asupritori de neam străin. Dintre toate, faptul prin care 
mișcarea husită a influenţat cel mai mult sensibilitatea româ- 
nească a fost încercarea de introducere în biserică a limbii vor- 
bite de popor. Aşa se face că influenţei husite îi datorăm pri- 
mele texte românești. Probabil, determinat de atmosfera de 
renaștere religioasă în spirit naţional ce începea să se producă, 
un cărturar preot sau călugăr s'a străduit să traducă în româ- 
neşte două dintre principalele texte ale slujbei religioase: evan- 
ghelia și psaltirea. Originalele acestor traduceri sau pierdut, 
așa încât ceea ce ne mai stă la îndemână din ele sunt doar 
nişte copii din secolul XVI, cunoscute sub denumirile de 
Codicele Voroneţian, Psaltirea Scheiană, Psaltirea Voroneţeană 
şi Psaltirea Hurmuzachi 1). 

Nimeni nu ar putea spune că mişcarea husită a izbutit să 
aducă vreo transformare în felul de gândire şi de simţire reli- 
gioasă a poporului nostru. Pe deasupra tuturor acțiunilor pro- 
pagandistice ale acestei mișcări, Românii au continuat să se 
simtă în tovărăşia sufletească a ortodoxismului lor tradițional. 
Singura scântee care a prins a fost, până la un punct, un înce- 
put de introducere în biserică a limbii vorbite şi deci de înde- 
părtare a celei străine, neînțelese. Însă, această reacțiune n'a 
răsărit dintr'o convertire dogmatică, ci dintr'un explicabil pa- 
ralelism de nevoi sufletești. Pentru poporul român, biserica 


1) Controversa asupra originii acestor texte se află încă pe șantier, 
Sbiera crede despre Codicele Voroneţean că a fost tradus în secolul XIII 
undeva în Sudul Dunării şi adus apoi în părţile noastre de către mișcarea 
bogomilică. I, Bianu crede că traducerea acestui text a fost făcută în secolul 
XV, cu scopul de a sluji la instrucţia preoţilor. Cercetătorii I. Bărbulescu 
şi I. Bălan pun această traducere pe seama unei influenţe catolice. O, Den- 
susianu şi Al. Rosetti afirmă că traducerea s'a făcut în secolul XVI, 
sub acţiunea influenței luterane, N. Drăganu crede că traducerea Psaltirei 
şi a Apostolului s'a făcut în secolul XVI, prin stăruința lui Despot- 
Vodă, care avea legături de prietenie cu Melanchton şi era partizanul in- 
troducerii luteranismului în Moldova. 

Teza expusă în text, potrivit căreia aceste traduceri se datoresc influenţei 
husite, este emisă de N. Iorga. Filologic, ea a fost argumentată de către 
1. A. Candrea. La această teză s'au raliat cei mai mulți dintre istoricii şi 
filologii noştri contemporani. 

nu era o instituțiune abstractă și hieratică, ci o instituție activă, 
prinsă de vieața reală şi de desfăşurarea firească a tuturor aştep- 
tărilor acesteia. Virtual, nevoia de limbă naţională în biserică 
exista de mult. Sufletește, de asemeni, aceasta îşi cerea de mult 
drepturi la vieață. Influenţa husită a avut meritul că a stârnit 
oarecum această nevoie; cu alte cuvinte, a avut meritul ca fă- 
cut-o să treacă și la unele acțiuni practice. Mișcarea străină, 
în sine, n'a alterat cu nimic orientarea noastră sufletească tra- 
dițională. Ea s'a izbit de zidul puternic al simţirii ortodoxe. Am 
ştiut, însă, folosind armele străine ce ni se întindeau, să le con- 
vertim în folosul culturii noastre naţionale. Dovada acestui 
fapt o găsim în apariţia primelor traduceri românești. Vom 
găsi fapte analoage şi cu ocazia altor influențe streine. Toate 
acestea vor, parcă, să dovedească acelaș lucru: că din ciocnirile 
pe care a avut să le întâmpine, ortodoxia noastră românească 
n'a ieşit învinsă, ci întărită. Mişcarea husită nu a împuţinat 
nici măcar cu un convertit numărul credincioșilor noştri, dar 
în schimb ne-a ajutat să ne îndreptăm, deocamdată prin pași 
timizi dar semnificativi, spre o operă culturală de traducere în 
limba naţională a primelor noastre texte religioase. 

Urmând acelaș plan, să ne oprim și asupra influențelor 
ce-au urmat. Cu efecte mult mai susținute, și mai adânci, avea 
să fie cea de-a treia influenţă streină, așa numita influență lu- 
terano-calvind. Această influență a început şi s'a desfăşurat 
în Ardeal, în secolul XVI, dar roadele ei indirecte s'au ma- 
nifestat pe tot cuprinsul ținuturilor locuite de Români. In 
oarecare măsură, condiţiile producerii ei au fost asemănătoare 
cu cele întâlnite la influența husită. 

Reforma luterană, care avusese aşa de mare răsunet în lumea 
germană, a pătruns și în Ardeal, în primele decenii ale seco- 
lului XVI, prin intermediul negustorilor saşi cari luau parte 
la târgurile anuale dela Lipsca. Curând, această infiltrație s'a 
întărit, prin acțiunea propagandistică a intelectualilor saşi, în- 
torşi dela studiile făcute în universităţile din Germania. Cam- 
pionul mişcării luterane printre Sașii din Transilvania a fost 
Honterus, un umanist cultivat şi entuziast, care s'a născut la 
Braşov, unde şi-a şi desfășurat întreaga lui activitate. In lu- 

crarea sa asupra reformaţiunii, Reformatio ecclesiae Coronensis 
ac totius Barcensis provinciae, publicată în anul 1542, Honterus 
arăta, printre altele, necesitatea de-a se propăvădui evanghelia 
în limba națională a poporului care trebuia s'o asculte. 

Din motive politice, ţinând în primul rând de rivalitatea 
dintre Principele loan Sigismund Zapolya şi catolicul Ferdi- 
nand, au trecut şi o parte din Unguri la luteranism. Cel dintâi 
urmărea să atragă şi pe Români, impunându-le religia luterană 
şi nădăjduind că astfel va dispune mai direct de ei, în planul 
lui de cuceriri şi supremaţii politice asupra părților transilvă- 
nene. Pentru ca să reușească în acest plan, adică răspândirea 
luteranismului printre Români, primul lucru de care se simțea 
nevoie era traducerea şi tipărirea de cărți românești, bine în- 
țeles în spiritul ideilor Reformei. Intr'adevăr, această măsură 
nu avea să întârzie. Ea a fost pusă dela început în aplicare, şi 
nu numai într'un singur centru, ci în trei deodată: Sibiu, Bra- 
şov, Orăștie, Insă centrul în care mișcarea luterană a avut 
caracterele ei cele mai pronunțate a fost Brașovul. 

Aici, la Braşov; făcem cunoștință cu activitatea de tipograf 
a Diaconului Coresi. Acesta fusese adus dela Târgovişte, cu 
tot materialul lui de tipar chirilic, în scopul de a tipări în ro- 
mânește cărți de slujbă religioasă, de către Hans Benkner, pri- 
marul orașului Brașov și proprietarul uneia dintre primele fa- 
brici de hârtie din Ardeal. 

Nu vom intra în amănunte asupra cărților tipărite de Co- 
resi și nici nu vom analiza predosloviile de care le-a însoțit. 
Sirul lor a început în anul 1559, cu Catechismul. In această 
publicaţie s'au strecurat unele idei împrumutate dintr'un ca- 
techism unguresc, inspirat la rândul lui, în mare măsură, de 
lucrarea lui Filip Melanchton: Loci communes rerum theologi- 
carum. În special, se simte această influenţă în ce privește ideile 
dogmatice specific luterane asupra milcuiturii şi datului de har. 

Activitatea de tipăritor a lui Coresi a continuat timp de 22 
de ani, adică până în anul 1581. Programul tipăriturilor a ur- 
mat, în linii generale, concepția reformată. El și-a propus să 
dea, în româneşte, principalele cărți de dogmă, de practică și 
de învățătură creștină. Tipăritura în care ideile reformate au 

apărut întrun mod mai evident a fost Cazania și Molitvenicul 
din 1564. In prefața acesteia putem să recunoaştem probe vii 
ale acțiunii calvine. Despărțindu-se de Sași, Ungurii din Tran- 
silvania au trecut la calvinism. Străduindu-se să atragă pe Ro- 
mâni de partea lor, ei au recurs la serviciile de tipograf, de tra- 
ducător şi de scriitor ale lui Coresi. In prefața pe care acesta a 
scris-o la tipăritura mai sus menționată, a lăsat să transpară o 
seamă de idei reformate. Astfel, vorbește despre necesitatea 
separării dintre puterea spirituală și cea temporală, se ridică 
cu înverșunare împotriva Papei dar și împotriva Patriarhului 
din Constantinopol, condamnă cultul sfinților și al Sf. Fe- 
cioare, etc.. De asemeni, în Moktvenicul dela sfârşitul acestei 
tipărituri, vedem manifestându-se satisfacție pentru unele ino- 
vaţiuni în ritual, cum erau, de pildă, suprimarea mirului, a apei 
sfințite şi a lumânării din ceremonia botezului (toate acestea 
considerate de calvini ca idolatria et superstitionum fomenta). 

Bine înțeles, acţiunea calvină nu s'a limitat numai la pu- 
blicațiuni de felul acestora. In special, în regiunea Clujului și 
a Orăştiei, ea s'a desfășurat cu perseverență și metodă. In 1569, 
un sinod întrunit la Aiud sub preşedinţia lui Pavel Tordaș, 
noul episcop al Românilor, a hotărît scoaterea din ceremonial 
a tuturor actelor neindicate în Sf. Scriptură, renunțarea la cul- 
tul sfinților și introducerea limbii române în biserică. 

Cu toate acestea, propaganda calvină n'a avut succes asu- 
pra maselor românești. De îndată ce au simțit intențiile străine 
ce se ascundeau în dosul ei, Românii, deveniți pentru o clipă 
calvini, au revenit la credința lor strămoşească. Au reacționat 
atât preoții, cât și mirenii. La această reacțiune a contribuit 
probabil şi faptul că, în provinciile româneşti libere, "Țara 
Românească și Moldova, se petrecea în acest timp o mișcare 
de apărare a ortodoxiei și, până la un punct, de reinstaurare a 
ei în formă slavă. 'Tipăriturile religioase, atât cele în româneşte 
cât şi cele în slavonește, menite să ţină piept și să acopere pe 
cele de proveniență calvină, începuseră să abunde 1). Coresi 





3) Intr'un molitvenic slavon din 1569, s'au găsit următoarele instrucţii, 
privind de sigur pe cei cari reveneau din convertirea lor reformată: +... când 
« vrea cineva să vie cătră a noastră credinţă, să se lepede de toată leagea lä- 

a întreprins tipăriri, nu numai din ordinul conducătorilor de 
peste munți, ci şi din ordinul domnitorului din "Țara Românea- 
scă. Intre timp au apărut și alți tipografi români, cunoscuţi unul 
sub numele de Lorenţ, celălalt de Călin. Ultima tipăritură a lui 
Coresi, Cartea cu învățătură (1581), vrând parcă să alunge im- 
presia produsă de prefața Cazaniei din 1546, a fost întacmită 
de către traducătorii ei, Popa Iane şi Popa Mihai dela biserica 
Scheilor din Brașov, cu grija de-a înfățișa o cât mai deplină 
autenticitate ortodoxă. 

Cu activitatea lui Coresi s'a început o eră nouă în vieața 
culturii românești. Cărţile lui s'au bucurat de o circulaţie ne- 
măsurat mai mare decât aceea pe care o putuseră cunoaște, cu 
un secol mai înainte, textele husite. Ele au trecut munţii, încă 
dela prima lor apariţie. Legăturile comerciale ale ţărilor ro- 
mâne cu Brașovul, curiozitatea intelectuală a boierilor români 
refugiați precum şi cuceririle lui Mihai Viteazul au fost tot 
atâţia factori pentru difuzarea lor în toate ţinuturile locuite de 
Români. Odată pătrunse aici, cărțile coresiene au adus cu ele 
graiul muntean din Sud-Estul Transilvaniei şi din Țara Româ- 
nească, impunându-l peste tot prin autoritatea textelor sfinte. 
Astfel, s'au pus bazele limbii noastre scrise și a început să se 
trezească un sentiment cultural modern, în toate părțile lo- 
cuite de Români. 

Nici de data aceasta, o influență apuseană n'a putut să 
știrbească drepturile spirituale ale ortodoxismului autohton. Și 
în cazul acesteia, ortodoxia s'a comportat ca o mare forță locală, 
capabilă să sesizeze sensul unor importante inovaţii culturale, 
să le convertească în duhul ei, să le pună în slujba intereselor 


4 tinească şi de a lui Märtin Ereticul şi de toate eresele şi de toate hulele 
«lor cu care hulescu pre duhul svântu şi pre preacesta şi pre svinţii lui 
4 Dumnezeu şi pre svintele icoane » Mai departe, instrucţiunile adaugă: 
4... iar el au ia să zică: leapădu-mă şi proclițesc şi crezu întru svântoa 
« Troiță după voia lu Dumnezeu şi mă închin şi Prea cinstii de Dumnezeu 
« Născătoare de pururea fata Mariia şi tuturor svinţilor şi-svintelor obraze; 
« şi primescu posturele şi zilele de postu: mercuri şi vineri și aşa mă 
« jur înaintea lui Dumnezeu » (citat după N. Cartojan, Ist. lit. rom. vechi, 
vol. I, p. 16). 

naţionale, toate acestea petrecându-se armonic, fără ca orto- 
doxia noastră sa renunţe la ceva din integritatea și autonomia 
ej confesională. Adevărul este acesta: acţiunea calvino-luterană 
s'a soldat fără avantagii politice și spirituale pentru iniţiatorii ei. 
In schimb, în ce ne privește, jocul diferitelor reacțiuni pe care 
|e-a provocat a grăbit un proces cultural important, treaptă 
fundamentală spre obţinerea unei autonomii spirituale româ- 
nești. 

O altă influență apuseană, la fel de însemnată ca toate cele- 
lalte, este aceea care nesa venit în secolul XVII prin interme- 
diul culturii polone şi care avea să determine mișcarea istorio- 
grafică a cronicarilor moldoveni. Politicește, secolul XVII se 
caracteriza prin rolul proeminent pe care boierii îl căpătaseră 
în conducerea țării. Boierimea din această pătură era grupată 
în două partide: unul favorabil "Ţurcilor, celălalt ostil acestora 
şi căutând în schimb sprijin la Poloni. O consecință a acestui 
din urmă fapt a fost frecventarea şcolilor polone de către copiii 
boierilor moldoveni. Deşi situată geograficește în partea de 
răsărit a Europei, Polonia avea totuşi o vieață culturală de 
factură şi de stil european. Fiind catolică, ea s'a împărtășit de 

timpuriu de toate binefacerile vieții și culturii apusene. Așa se 
` explică faptul că, încă din secolul XVI, ea venise în contact cu 
Renaşterea, prin urmare cu spiritul ei umanist, cu manifestările 
ei artistice, cu interesul ei cuprinzător pentru studiul istoriei și 
pentru cultura greco-jatină. In școlile poloneze, tinerii moldoa 
veni au venit în contact cu toate aceste valori; în specjal, au 
venit în contact cu studiile istoricilor Dlugosz, Kromer, Bielski 
$. a. în care se găseau date și cu privire la poporul și la ţările 
românești, Dintr'o asemenea atmosferă, a pornit imboldul 
cărturăresc al viitorilor noștri cronicari. 

Apariţia genului istoriografic, în forma organizată a scrierii 
de cronici complete, avea să constitue în cultura românească, 
din toate punctele de vedere, o apariție epocală. Çu ajutorul ei, 
orizonturile noastre spirituale se lărgeau simţitor. Alături de 
cultura religioasă, în majoritatea ei închisă în formele de tipic 
ale ortoxismului slavo-bizantin, avea să înceapă acum şi o 
cultură laică, aplecată asupra faptelor vieţii, asupra înlănțuirii 

lor procesuale, asupra oamenilor care le reprezentau și asupra 
societății omenești în general, cu suișurile și coborîșurile ei 
caracteristice. Prin natura lor, toate acestea implicau atitudini 
intelectuale oarecum diferențiate față de cele de până acum. 
Astfel, ele implicau: un simţ nou al datelor și al proceselor 
omenești, o intuiţie sporită a timpului şi a faptelor dinăuntrul lui, 
o coordonare mai metodică a elementelor cercetate și alăturate, 
o putere de expresie mărită în ce privește redarea faptelor, fău- 
rirea unei limbi cu posibilități mai elastice şi mai complexe și, 
în sfârșit, o atitudine de mai mare și de mai personală răspun- 
dere în prezentarea generală a evenimentelor petrecute. 

Trebue să notăm că mișcarea culturală a cronicarilor a avut 
numeroase și fundamentale puncte de contact cu simţirea 
ortodoxă a poporului nostru. Departe de a fi însemnat o reac- 
ţiune împotriva literaturii religioase, așa cum unii istorici literari 
grăbiţi au ţinut să afirme, dimpotrivă, ea a constituit o urmare 
firească şi necesară a acesteia. În tot cuprinsul spiritual al cro- 
nicilor românești din această epocă, stăruește o egală și suge- 
stivă fosforescenţă religioasă. Inlănțuirea faptelor descrise este 
arătată ca provenind dintro mare şi înțeleaptă voință divină. 
Prezența lui Dumnezeu se simte peste tot: în cugetul voevo- 
zilor, în luptele pe care le duc, în dreptatea cauzelor pe care 
le reprezintă, în aşezămintele lor de cultură precum și în senti- 
mentul general de vieață al colectivității româneşti astfel înfățișate. 
Există un anumit unghiu sufletesc, unghiul simţirii ortodoxe, 
sub care sunt privite toate faptele de vieață îmbrăţişate de 
cronicari, dela descrierea luptelor până la caracterizarea psiho- 
logică a personagiilor sau până la enunțarea principiilor de filo- 
sofie pragmatică ale poporului, 

O ultimă influență apuseană, care de asemeni a pornit dela 
unele considerente religioase şi a isbutit să se încorporeze în 
fapte importante de cultură naţională, a fost influenţa care a 
dus la apariția școalei ardelene şi a curentului latinist. 

In urma înțelegerii din anul 1437, între Românii din Ardeal 
pe de o parte și Ungurii, Sașii şi Secuii de aici pe dealtă parte, 
Românii începeau să fie considerați ca o naţiune tolerată, erau 
reduși la starea de iobăgie, însă li se recunoștea dreptul de a-şi 

păstra credința lor stămoșească. In anul 1699, pe baza păcii dela 
Carlovitz, "[urcii au recunoscut Austriacilor dreptul de stă- 
pânire asupra Ardealului. Acest fapt a determinat, din parţea 
guvernului austriac și a Scaunului Papal, o puternică acțiune 
de catolicizare, îndreptată asupra Românilor, elementul local 
cel mai numeros și cu cele mai multe înrădăcinări etnice. Astfel, 
motivul de ordin religios venea să colaboreze în mod direct cu 
interesele de ordin politic ale nouilor stăpânitori. 

După multe perseverări în această direcţie, în anul 17700, 
sinodul convocat de Mitropolitul Atanasie Anghel, la care 
au luat parţe 54 de protopopi şi 1.563 de preoţi, a consfințit unirea 
unei mari părți din biserica ardeleană cu biserica romano- 
catolică. 

Din punct de vedere politic, rezultatele acestui act au fost 
mediocre. Din punct de vedere religios, de asemeni, rezultatele 
au fost de-o eficacitate restrânsă. In schimb, din punct de 
vedere cultural, ele au fost remarcabile. Fruntaşii tineretului 
școlar au fost trimiși să-şi continue învățătura, mai bine zis 
să-şi formeze o mentalitate apostolică de tip romano-catolic, 
în marile institute catolice din Viena și Roma. Aici, aceștia 
au venit în contact cu studiile latine, cu atmosfera de bibliotecă 
mare, au prins îndemnul de-a răsfoi arhive, au cercetat docu- 
mente privitoare la țara și la poporul nostru și, în general, au 
deprins un suflet de cărturari militanți, suflet pe care vom 
vedea că-l vor desfăşura ca atare după reîntoarcerea lor în 
Patrie. S'au întemeiat școli la Blaj şi la Năsăud. O întreagă elită 
cărturărească avea să se formeze în aceste şcoli. Studiile privitoare 
la limba și la istoria naţională a poporuluj nostru au început 
să fie făcute în mod științific, pe bază de documentări autentice 
şi în spiritul unei metode severe. Concepţiile unor istorici saşi 
și unguri (Eder, Engel, Sulzer, etc.), cari tăgăduiau atât origina 
latină cât și continuitatea Românilor în Dacia, au dat prilej 
primilor cărturari ardeleni din această pleiadă să intre în arenă, 
demonstrând neadevărurile istorice susținute de către aceste 
păreri şi totodată demascând interesele politice ce se ascundeau 
în dosul lor. Mai târziu, dintre cărturarii formaţi în aceste 
școli, s'au desprins contingentele celor cari au trecut munţii, 

cari au contribuit la organizarea şi adâncirea învățământului în 
Principate şi cari au întemeiat aici curentul latinist, acela care 
avea să ducă la întemeierea Societății Academice (mai târziu 
Academia Română), la apariția marilor doctrinari etimologiști 
şi la toată acea mulțime de probleme și discuţii cărturăreşti, ce 
s'a înscris atât de semnificativ în procesul renașterii naţionale 
româneşti din secolul trecut. Datorită acestei mişcări a cărtu- 
rarilor ardeleni, s'a putut realiza: deşteptatrea conștiinței națio- 
nale prin studiul istoriei și al limbii, alungarea definitivă a 
slavonismului din sistemul vieţii noastre culturale şi deștep- 
tarea unui interes organic pentru studiul literaturii române 
vechi. Moralmente, cărturarii ardeleni au dat o frumoasă pildă 
de vieață înaltă, închinată cu deplină consecvență unui ideal. 

Intr'un studiu pe care l-a închinat Şcoalei latiniste, Ovid 
Densusianu spune: « Școala latinistă ne dă o pildă, nu izolată, 
«de chipul cum Românii au știut să întoarcă spre folosul lor 
«tendințele de desnaţionalizare ale străinilor » 1). Acest gând 
se potrivește, nu numai școalei latiniste şi influenţei catolice 
din care a răsărit, ci se potriveşte tuturor influențelor apusene 
pe care le-am rezumat în acest capitol. Cu fiecare din acestea 
s'a reeditat un proces analog: convertirea unor metode străine 
și contrarii în forme utile autonomiei și creației noastre spirituale. 
Faptul nu poate fi dat pe seama unor împrejurări sau pe aceea 
a unor abilități de circumstanță. Problema are, incontestabil, 
rădăcini şi semnificaţii mai adânci. În primul rând este vorba, 
în toate manifestările citate, de un fenomen spiritual al orto- 
doxismului biruitor. 'Toate influenţele despre care am pomenit 
aici s'au bucurat de privilegii importante. Au avut în spatele lor: 
fie autoritatea unor ideologii cu proporţii europene, fie sprijinul 
unor mari puteri politice constituite, fie mari posibilităţi econo- 
mice, fie mijlocul de-a se acorda celor convertiți imediate privi- 
legii sociale. Cu toate acestea, niciuna din influențele analizate 
mai sus n'a înregistrat vreo biruinţă notorie; în special, n'a înregi- 
strat o asemenea biruință, pe plan religios. Ortodoxismul românesc 
le-a stat de fiecare dată în față, nu propriu zis ca un adversar, 


1) O. Densusianu, Literatura modernă română, vol, I, p. 2, 

dispunând în această calitate de puteri de luptă mai mari sau 
mai mici, ci ca o realitate organică, legată de însăși necesitatea 
sufletească a neamului nostru. In loc să fie redusă, sau măcar 
slăbită, dimpotrivă, după fiecare contact al ei cu aceste forțe revo- 
luţionare, ortodoxia românească s'a regăsit mai adânc pe sine, 
s'a precizat în linia ei interioară, s'a desprins din massa de 
elemente eterogene în care era cuprinsă, s'a personalizat, s'a 
legat de mersul progresiv al unei acțiuni locale de cultură și, 
în genere, a căpătat caracterul unei realități categoriale a așe- 
zării noastre românești. 


Pentru a întregi acest tablou, privind faptele de cultură 
românească cu caracter ortodox, ar mai fi nevoie să cităm cazul 
personalităților cărturărești apărute sub scutul bisericii noastre 
naționale. Ca şi în alte părţi ale capitolului de faţă, nu ne sunt 
îngăduite, și de data aceasta, decât câteva menționări fugitive. 
Faptele din acest domeniu sunt îndeobște cunoscute, nu atât 
din studiul istoriei noastre religioase, cât din studiul istoriei 
noastre literare şi culturale. In consecinţă, repetarea lor aici, 
în amănunt, war mai putea fi de-o utilitate vizibilă. 

O activitate culturală, oricâte înrădăcinări etnice ar avea, 
war putea să progreseze, sau în orice caz mar putea să se 
susțină în limitele unei existențe reale, dacă în desfăşurarea ei 
ordonată nu s'ar ivi, în mod ritmic, personalități reprezenta- 
tive. Adică: personalități care s'o ilustreze întrun chip sporit, 
care să-i poată da o osatură istorică şi care să-i poată imprima 
eficienți noui. Intr'adevăr, cultura unei naţiuni constitue o 
mare activitate colectivă, însă factorii capabili s'o desprindă 
din legăturile ei primitive și să-i dea curs în istorie sunt 
numai personalitățile ei reprezentative. Faptul acesta este atât 
de evident și de necesar, încât poate fi considerat ca o adevărată 
lege a progresului 1). 





1) Este exact același fenomen ca şi în viaţa unei literaturi naționale. 
Poate să existe o limbă cât de precisă, o sensibilitate a colectivităţii cât de 
evidentă, etc.; creaţia literară ca atare nu e posibilă, nu înscrie o viaţă pro- 
gresivă, dacă nu apar din când în când mari personalităţi literare care să-i 
dea impulsuri noui, să-i deschidă perspective, să-i cristalizeze forme perfecte. 

Biserica ortodoxă românească a dat la jveală personalități 
cărturăreşti, pe care istoria noastră culturală le-a catagrafiat în 
mod definitiv. Nupnărul lor nu este prea gpare, pentrucă nici 
mijloacele noastre de cultură n'au fost prea nugeroase. De 
aseppeni, notorietatea lor n'a atins proporții universale, pentrucă 
vieaţa culturală a poporului român, după cum știm, a avuţ un 
caracter local și a fost legată în majoritatea ei de problemele 
rezistenței noastre naţionale. De altpinteri, dacă acest criţeriu 
al notorietății universale este indispensabil pentru determinarea 
formelor ge cultură acadegpică, el nu are în schimb decâţ o 
seppnificație indiferentă pentru vieaţa spirituală a unei naţiuni 
anuzpite. Din punctul de vedere al acesteia, totul este ca oamenii 
care o reprezintă să fie autentici, să lucreze în copforpitate cu 
destinul neazpului lor și să polarizeze în jurul operei lor ade- 
ziunea sufletească a întregului popor. 

Mulţi dintre vechii conducători ai bisericii noastre n'au fost 
cărturari propriu ziși. Multă vreme, până în timpuri relativ 
rgcenţe, condițiunile învăţăturii de carte în ţările noastre erau 
foarte grele. Ajungeau până la ele doar aceea cari avuseseră 
ocazia să înveţe slavonește, greceşte, să călătorească în centrele 
de cultură ale Răsăritului ortodox, pai târziu și în centrele de 
cultură ale Apusului. Insă, chiar când n'au ajuns să aibă o 
cultură notorie, prelaţii noştri au putut să fie totuși, în foarte 
multe cazuri, personalități perfect reprezentative ale vieții 
noastre culturale. In gpăsura în care, datorită şi rudigpentului 
lor de cultură, dar pai ales bunului lor simţ românesc, au 
înțeles că trebue să păstreze așezările ţradiționale ale bisericii 
noastre, că trehue să reziste împotriva convertirilor străine, că 
trebue să îndepărteze din biserică haina slavonă pe care o 
impuseseră împrejurările şi că trebue să vadă în biserică insti- 
tuția de veacuri a sipțirii româneşti, ei au fost factori activi 
de așezare şi promovare a realităţilor noastre românești. 

In ce priveşte cazul fețelor bisericești care au fosţ totdeauna 
și personalități culturale, opera şi meritele lor ne sunt cunoscute 
din istoria literaturii noastre vechi. Nu-i voro lua aici pe rând, 
începând didactic să zicem cu (Coresi și sfârşind cu Anti 
dvireanul sau cu altul, ci vorų face asupra lor doar câteva indi- 

cațiuni semnificațive, cu caracțer general sau, în orice caz, 
ținzând la aceasța. 

Esţe necesar să remarcăm că marile personalițăţi ale vechei 
noasţre culţuri religioase nu s'au izolaţ înţr'o acţiviţaţe canonică 
de ţipic, qi dimpoţrivă, ațĝț în opera lor scrisă câţ și în opera 
lor pasţorală, au daţ curs mulţor iniţiaţive care corespundeau 
cu spirițul vremii și cu necesițățile evoluţiei noasţre culțurale. 
Rareori, prelații noșţri de origină curaţ românească şisau cong 
sacraţ munca lor culțurală, în mod exclusiv, doar penţru a pers 
peţua în forma lor iniţială operele religioase ale ortodoxismului 
nosţru slavo-bizanţin. Când s'a produs, o asemenea acţiviţaţe a 
aparţinuţ în cele mai mulțe cazuri prelaţilor de origină sțrăină, 
veniți dela Munţele Aţhos sau dela Consţanţinopol, reprezenn 
țând în mod fațal prin şţiinţa lor o ortodoxie ecumenică, fără 
paţrie şi fără înrădăcinări eţnice propriu zise, nu o ortodoxie 
de felul celei de aici, legaţă în mod organic de ţoaţă vieața 
specifică a neamului nosţru. 

Adevărul este că ţoţi aceșţi cărţurari bisericeșţi au fos, 
țoţ pe aţâţa, culturali de seamă ai ţimpului lor, în sensul bun 
şi viu al acestui cuvânţ. 

Coresi avea la bază pregăţire ţeologică, era diacon, dar 
cunoșțea de aproape și meșțeșugul ţiparului, nu cu simpla 
deprindere ţechnică a unui munciţor calificaţ din zilelg noasţre, 
ci cu conșțiința unui inţelecţual care, înainţe de orice, vedea 
în acest meșțeșug un mijloc fericit de-a răspândi adevărurile 
în lume şi de a chema pe câţ mai mulți la bucuriile spirițului, 
Dealţminţeri, în vremea aceea, a fi ţipograf însempa implicit 
a fi cărturar, aşa cum fusese în bună parte cazul vechilor calin 
grafi. 'Traducerile lui Coresi, corecțările consţrucţiilor prea 
arhaice de limbă inţroduse probabil de el în mulţe din ţipă- 
riturile lui precum şi cuprinsul clar văzăţor al predoslgviilor 
lui, ţoaţe acesţea fac dovadă că auţorul lor era mai presus 
de ţoaţe un om de cultură, că pricepea semnele vremii, că își 
dădea seama de daţoria generală desa pune adevărul în forme 
inţeligibile şi cu o câţ mai mare puţere de circulație, 

Varlaam, miţropolitul Moldovei, a înţeles că scrierile bise- 
riceșţi, penţru a puţea să fie folosiţe direcţ şi cu rezulțaţ, {res 

buiau să se impartă în două categorii: în cărți ale preotului 
şi cărți ale mireanului. Primele, întru cât aveau de respectat 
o tradiție canonică, puteau rămâne și în slavonește sau puteau 
fi luate dela Ruși ori de aiurea. Celelalte, însă, trebuiau să fie 
scrise în românește și trebuiau aduse în orizontul de simţire 
al poporului de aici. N. Iorga ne caracterizează acest fapt 
astfel: «El făcu deci o deosebire între cartea preotului și a 
« mireanului. Cel dintâiu îi dădu în slavoneşte, prin cumpă- 
«rături dela Ruși, toată scriptura, toate rugăciunile, toată 
«slujba şi tâlcul; acestuilalt îi întinse, spre a-i lumina întu- 
« nericul minții, spre a-i astâmpăra setea de a ști şi de a pricepe 
«întrebările cele mai mari, « cartea românească de învățătură », 
«în care-i dădea, nu numai Cazania propriu zisă, ci, în parte, 
«o nouă şi strălucitoare tălmăcire a Evangheliei şi o sumă de 
«vieţe de sfinţi, dintre care ale sfinţilor ce ocroteau pe pământ 
«românesc credincioşi de limbă românească erau atât de per- 
« sonal prelucrate, încât pot fi socotite ca ale lui Varlaam însuși. 
« Cartea de învăţătură » era astfel cartea de cetire religioasă a 
« mireanului, Antologia lui bisericească 1). Deasemeni, date 
fiind cărțile de propagandă ale calvinilor din Transilvania, 
precum şi vagile lui inițieri asupra comunei origini latine a 
Românilor, Varlaam și-a dat seama că învăţăturile lui trebuiau 
să se îndrepte, nu numai spre Moldoveni, ci — după însăși 
expresia lui — către «toată seminția românească de pretu- 
«tindene, ce se află pravoslavnică, într'aciastă limbă». Prin 
opera lui de scriitor și de gânditor religios, Mitropolitul Var- 
laam al Moldovei a dat un mare impuls limbii literare românești, 
a întărit biserica ortodoxă în rolul ei de conducătoare spiri- 
tuală a vieții noastre de neam, a pus în circulație numeroase 
valori ale concepției creştine până atunci îngropate în rigidi- 
tatea textelor canonice, a întrevăzut problema unității etnice 
a poporului românesc și, în general, a pregătit terenul cultural 
pe care aveau să se altoiască, în special prin desvoltarea istorio- 
grafiei naţionale, o seamă de noui încetățeniri ale umanismului 
nostru românesc, 


1) N. Iorga, Istoria literaturii româneşti, vol. I, ed. II, 1925, p. 266. 

Tot atât de mare pentru noi Românii, şi tot atât de carac- 
teristică pentru evoluţia vieţii noastre culturale, a fost figura 
Mitropolitului Dosofteiu, cel care a păstorit în Moldova în a 
doua jumătate a secolului XVI]. Ca și în cazul lui Vars 
laam, scrierile lui religioase nu au numai semnificația unor 
opere liturgice, ci şi semnificaţia unor adevărate revoluționări 
culturale. Deși originea lui românească este doar probabilă, 
şi pe alocuri chiar contestată, totuşi, prin felul cum s'a integrat 
spiritualității româneşti și cum a muncit pentru îmbogățirea ei, 
Dosofteiu a putut să devină unul dintre cei mai mari repre- 
zentativi ai vechei noastre culturi naționale. 

Q primă convingere care a stat la baza activității lui de 
scriitor religios a fost convingerea că trebue introdusă în bise- 
ric limba poporului. Intro vreme când cărturarii munteni, 
şi chiar o parte dintre cei ardeleni, erau de părere că trebue 
păstrată în biserică limba slavă, Dosofteiu le răspundea contra- 
riul, invocând în sprijinul tezei lui cuvinte ale Sfântului apostol 
Pavel sau ale lui Marcu de Alexandria. 

Scrierea asupra căreia şi-a îndreptat cu preferință atenţia 
a fost Psajţirea. Faptul constituia în vieața noastră culturală 
de atunci o noutate, Dela vechile scrieri de tipic, cele care nu 
puteau interesa decât pe slujitorii altarului în ce priveşte desfă- 
şurarea liturgică propriu zisă, se ajungea astfel, după o serie 
întreagă de treceri succesive, la traducerea unuia dintre textele 
religioase cele mai libere și mai îmbrăţişetoare ale vieţii ca atare, 
O descriere sugestivă a motivărilor intime care l-au determinat 
probabil pe Dosofteiu la această alegere ne-o dă N. Ioga: 

« Alegerea lui venia întâiu din obiceiul, destul de răspândit 
«la toate popoarele, de când cu Reforma, de a se da psalmii pe 
« înţelesul tuturor: în Polonia, poetul Kochanovski prelucrase 
« această parte a Bibliei în niște versuri vestite, care se tipăriră 
«adese ori şi vor fi fost cetite multă vreme cu plăcere, nu numai 
«de Dosofteiu, ci de toată boierimea cu ştiinţă de carte care 
«învățase peste Nistru. Pe urmă, din tot cuprinsul așa de 
« felurit al Vechiului Testament, nu e nicio carte care să se poată 
«pai mult potrivi pentru nevoile, pentru durerile și nădejdea 
« fiecăruia ca Psalmii; niciuna nu poate sluji mai bine cu toată 

« Îîmpărăteasca-i strălucire, ca veșmânt pentru orice simţire 
«umilă care nu e în stare să-și găsească însăşi vorbele. In cele 
«o sută cincizeci de mărturisiri, de rugăciuni, de imnuri, de 
«tânguiri se află tot sufletul omenesc în intoarcerea asupra lui 
« însuși și în avântul plin de sfială și de temere către puteri 
«mai mari decât dânsul» 1). 

Dintre cele două Psaltiri pe care le-a tradus, cea care i-a 
stat lui Dosofteiu mai la inimă și care i-a trecut în posteritate 
geniul, a fost psaltirea în versuri. Dosofteiu şi-a dat seama 
că nu putea să-şi aleagă ca model de versificaţie versurile de 
până atunci ale cărturarilor noștri, chiar când aceştia purtau 
numele de Varlaam sau de Miron Costin, pentru că ele nu 
reprezentau încă izbucniri autentice ale geniului local, ci erau 
doar pastişeri convenţionale după modele slave. In schimb, 
s'a condus după singurul model autentic, poezia nescrisă a 
poporului, căreia Dosofteiu i-a dat o primă canalizare cultă, 
anticipând astfel un proces care peste aproape două secole 
avea să devină o lege de temelie a creației noastre poetice. 
Nu ne putem opri, nici aici, de a reproduce aprecierile sugestive 
pe care N. Iorga le înseamnă pe marginea acestui fapt: 

« Dosofteiu are îndrăzneala să caute poesia aiurea, acolo 
«unde floarea ei se înalță de veacuri, bucurând un șir de oameni 
« după altul, îmbălsămând vieața grea a bietului om dela țară. 
«El nu se cobori în grădina îngustă a cărturarilor, ci, călugăr 
«cu mintea deschisă pentru frumusețea ce nu stă închisă în 
« cărți, el luă drumul deschis prin mijlocul ogoarelor. Ce spuneau 
«flăcăii şi lăutarii la horă și la şezătoare, nu era întru toate pe 
« înţelesul lui, dar el prinse această frumuseță nesilită, care nu 
«sufere nicio piedică, ci se desfășoară limpede și cutezător » 2). 

Vedem astfel pe Varlaam şi pe Dosofteiu — ca să nu ne 
oprim decât asupra acestor doi mai notorii — înțelegându-și 
misiunea lor de prelați și de conducători spirituali ai poporului 
românesc, întrun mod cu totul deosebit de spiritul îngust 
şi retrograd al tipicului. Ii vedem în postura de mari inițiatori 
culturali, adaptându-se criteriilor reformatoare ale timpului lor, 





1) N. Iorga, op. cit., P. 375. 
3) Op. cit, p. 377. 

creând instrumente de difuziune spirituală, descoperind ele- 
mentele de sensibilitate locală pe care acestea să se poată sprijini 
și, prin toate acestea, îi vedem chemând poporul românesc 
la o ordine culturală mai intensă, în care acesta să înceapă 
a se urmări şi recunoaşte mai adânc pe sine. 

Secolul XIX a cunoscut păstorirea a doi mari prelați: 
Andrei Șaguna în Ardeal și Veniamin Costache în Moldova. 
Ii cităm doar pe aceştia, nu pentru că ar fi singurii, dar pentru 
că evocarea lor ne poate da mai bine măsura lămuririi pe care 
o urmărim. 

Andrei Șaguna a fost, în Ardeal, întemeietorul mitropoliei 
ortodoxe, întemeietorul unui învățământ teologic superior 
românesc, reprezentantul autorizat al intereselor românești 
în faţa politicei imperiale a curţii austriace, luptătorul neîncetat 
pentru un statut de demnitate socială şi de autonomie spiri- 
tuală a Românilor ortodoxi. Istoria modernă a Ardealului n'ar 
putea fi înțeleasă, fără pagina pe care a înscris-o Mitropolitul 
Andrei, originar dela ţară, dar devenit prin consideraţia foru- 
rilor conducătoare baron de Șaguna. 

Veniamin Costache a fost una dintre cele mai luminoase 
figuri ale renașterii noastre moderne în Moldova. Urmând 
tradiției înaintașilor lui, şi-a consacrat o bună parte din puterea 
lui de muncă tălmăcirilor şi tipăriturilor cu caracter religios. Cât 
suflet a pus în aceasta, o putem constata din propriile lui cuvinte: 

«Nădejdea care am hrănit şi hrănesc în sufletul mieu, că 
«înmulțindu-se cărțile și științele în limba naţiei, dacă nu eu, 
«dar urmașii mei se vor învrednici a se folosi de cliros învățat 
«și încuviinţat şi a câștiga norod luminat în ştiinţa hristiani- 
«ceștilor învățături, m'au făcut neadormit și neobosit în tăl- 
«măcirea sfintelor cărți, — din care multe stau netipărite, 
«pentru înlesnire » 2). 

Veniamin Costache a luptat pentru întemeerea de şcoli, 
adresându-se pentru aceasta tuturor care îl puteau ajuta sau 
dela care socotea potrivit să primească sugestii. A luat parte la 
politica ţării, s'a străduit să ţină o cumpănă a demnității națio- 


1) N. Iorga, Istoria bisericii româneşti, vol. II, p. 230. 

nale față de interesele contrarii ale protectoratelor străine, a 
răspuns sufletește la toate ideile în numele cărora se petrecea 
procesul redeşteptării noastre naționale, a inițiat o politică 
de emancipare ecumenică a bisericii noastre față de tutela 
Patriarhiei din Constantinopol şi, în rezumat, a înțeles să fie, 
pentru soarta generală a neamului din care făcea parte, un 
om activ şi reprezentativ al timpului său. 

Până acum, lucrările noastre de istorie culturală sau de 
interpretare a fenomenelor culturale româneşti n'au evidenţiat 
îndeajuns faptul că biserica noastră ortodoxă, atât prin activi- 
tatea ei generală, cât şi prin opera personală a marilor ei figuri 
reprezentative, a știut să inițieze şi să susțină mișcările necesare 
ale progresului românesc. Adeseori, a domnit asupra bisericii 
o impresie contrarie: că a reprezentat tot timpul o notă prea 
conservatoare, că s'a închis în forme de tipic îndepărtând astfel 
valurile premenitoare ale civilizaţiei apusene şi că şi-a urmărit 
de fapt numai problema propriei ei existenţe, nu şi pe aceea 
a neamului din care făcea parte. Adevărul este că, în cele mai 
multe din laturile ei, această interpretare este eronată. Biserica 
ortodoxă românească n'a fost o instituţie retrogradă. Ce se poate 
spune, de natură să nu mai poată fi contrazis este că n'a fost 
o instituţie prea aplecată asupra formelor revoluţionare, fie în 
domeniile vieţii spirituale, fie în acelea ale vieţii politice. Faptele 
înfățișate în desvoitările de până aici, şi mai ales mulțimea ace- 
lora pe care trebue să le subînțelegem, ne-o pot dovedi. Atât 
câti-a fost dat în posibilitățile ei generale de vieață, biserica orto- 
doxă a răspuns la toate chemările pe care i le-a impus legea 
de desvoltare a poporului nostru. Dealtminteri, dacă manifestă- 
rile ei ar fi avut o altă formă, dacă de pildă s'ar fi petrecut 
întrun ritm precipitat, revoluţionar, ele nu s'ar fi potrivit cu 
firea poporului românesc, legată după cum ştim de spiritualităţi 
tradiționale şi de statornice înrădăcinări etnice. Mersul popo- 
rului românesc s'a petrecut prin integrări lente, asemănătoare 
cu acelea ale creșterilor organice din natură. Poate că tocmai 
nota aceasta de evoluție conservatoare, atât de contestată de 
unii, este nota prin care biserica noastră ortodoxă s'a înscris 
statornic şi necesar în orizontul de vieaţă al poporului românesc. 

In desvoltările anterioare am analizat o seamă de elemente 
arătând implicarea ortodoxiei în fenomenologia românească, 
din punct de vedere politic și cultural. In capitolul de față, 
ne propunem să schițăm încă o latură a acestei implicări: cea 
de ordin psihologic. N'am putea să spunem că această latură 
ar fi mai mult sau mai puţin importantă decât celelalte două. 
Toate îşi au importanța şi, mai ales, necesitatea lor. Lipsind 
oricare din ele, valoarea şi semnificația ortodoxiei noastre na- 
tionale s'ar resimți, în sensul că aceasta n'ar mai putea reprezenta 
o integralitate de condiţii şi de aspirații omenești, ci doar un 
sector detașat şi izolat al acestora. 'Totuși, din punctul de vedere 
Care ne interesează aici, aspectul psihologic prezintă o notă 
caracteristică. El reprezintă o participare sufletească a întregei 
colectivități naţionale. Aspectele politic şi cultural cădeau 
oarecum în raza unor foruri constituite; adică, în raza unor 
foruri capabile să organizeze, să susțină o activitate prin metode 
raţionale și s*o raporteze la finalități obiective. De drept, sar- 
cina lor revenea unor pături sociale superioare: conducătorii 
şi cărturarii, Massele populare aveau, în procesele legate de 
aceste aspecte, doar un rol pasiv: să primească şi să se adapteze 
orientărilor de vieață venite dela conducătorii lor. 

Altul este cazul în aspectul pe care vrem să-l schițăm acuma. 
Aici, participarea poporului este directă. Instituţiile legate de 
acest aspect răsar din cugetul și din viziunea de vieață a popo- 
rului însuși, Vom găsi aici reacţiunile lui naturale, nestânjenite, 
faţă de tot ce-l inconjoară și față de problemele existenței în 
genere, Nu vrem să anticipăm asupra concluziilor, care de 
drept vor trebui să se desprindă doar la finele capitolului. Insă, 
pentru a prinde chiar dela început firul desvoltărilor noastre, 
putem enunța acest fapt: analiza acestui nou aspect ne va arăta 
că ortodoxia românească s'a realizat, nu numai pe planurile 
superioare ale organizării politice și culturale, ci și pe planurile 
cele mai primare ale alcătuirii noastre sufletești, ca popor. 

O întrebare, care ar putea să revină de multe ori în preocu- 
pările istoricilor și criticilor culturii românești, este aceasta: 

dacă ortodoxismul sa potrivit în mod real cu firea sufletească a 
poporului nostru sau dacă, dimpotrivă, el n'a fost decât urmarea 
fatală a împrejurărilor istorice de care am depins. Această între- 
bare ne-o punem și noi aici, În ce privește răspunsul, îl putem 
enunţa de pe acum, El merge, în chip categoric, către confir- 
marea primei ipoteze: aceea care consideră spiritul ortodox ca un 
fapt în mod structural legat de firea poporului nostru. Să încer- 
căm a schița, în rândurile ce urmează, dovada acestui fapt. 

S'ar fi potrivit vieaţa şi soarta în genere a poporului român 
cu vreuna din marile confesiuni creștine ale Apusului? Aceste 
mari confesiuni sunt de fapt două: catolicismul și protestan- 
tismul. In ce privește raporturile pământeşti, raporturi despre 
care orice religie trebue să țină seama, pentru că numai prin 
ele se poate deschide oamenilor perspectiva finală a transcen- 
denţei, fiecare din cele aceste două confesiuni şi-au construit 
edificiul lor spiritual în mod diferit, 

Catolicismul s'a orientat, cu preferință, înspre o ordine 
statistă, "Tradiţia lui romană l-a ţinut în contact nemijlocit cu 
forme ca acestea: cu un spirit de disciplină statal, cu un sistem 
de organizări ierarhice, cu predominarea spiritului juridic, cu 
un cult intransigent al categoriilor formale. Biserica este înţe- 
leasă ca un stat divin pe pământ. Organizarea intimă a bisericii 
catolice este concepută pe baze stricte de autoritate. In această 
privinţă, ținem să facem loc următoarei caracterizări: 

« Descoperim în structura cea mai intimă și cea mai perma- 
«nentă a catolicismului o manifestă voință de putere, năzuinţi 
«cezarice, un subtil duh juridic, un aspru duh de disciplină, 
«o neîntreruptă dispoziție de luptă cu puterile politice și sociale 
«şi un oarecare spirit al concesiei, ce totdeauna se impune echi- 
«libristicei necesare într'o asemenea luptă. Spiritul catolic a 
«tăiat din «vremelnicie » lotul categoriilor inerente şi adia- 
«cente ideii de «stat» şi le-a asimilat în grad cu transcendentul »1) . 

Să ne referim, în continuare, la cealaltă mare confesiune 
spirituală a Apusului: la protestantism. Categoria de bază a 
acestuia este categoria libertăţii. In vreme ce catolicul se înca- 





1) Lucian Blaga, Spațiul mioritic, p. 36. 

drează unei ierarhii autoritare, protestantul simte nevoia să 
problematizeze totul. In sufletul protestantului, deliberările 
interioare ating intensități maxime. Rostul lor este să-l ducă 
la o conştiinţă, pe cât de înaltă, tot pe atât de individuală, a 
datoriei lui în lume. Protestantismul și-a făcut din rațiunea rece 
şi intolerantă principalul lui suport spiritual. 

Orientările spiritualității ortodoxe se deosebesc în mod 
simţitor, și de una şi de cealaltă. O seamă de gânditori ortodoxi 
— dintre Români trebue să cităm în fruntea lor pe Lucian 
Blaga — vorbesc despre preferința spiritualității ortodoxe față 
de categoriile « organicului ». In măsura în care viziunea orto- 
doxă coboară pe pământ, pentru a se începe astfel legătura ce 
trebue să existe între oameni şi transcendenţă, ea se apleacă 
asupra faptelor ce ţin de formele organice ale vieţii. « Categoriile 
«preferate ale catolicismului sunt cele ale autorităţii sacral- 
«etatiste: statul, ierarhia, disciplina, supunerea, militarea pen- 
«tru credință, Categoriile preferate ale  protestantismului 
«sunt cele ale libertăţii: independența convingerilor, delibe- 
« rarea, problematizarea, hotărîrea, datoria, fidelitatea. Iar cate- 
«goriile preferate ale ortodoxiei sunt cele a'e organicului: 
«vieața, pământul, firea » 1). 

Aceste caracterizări, deși sumare, ne pot fi însă de mare 
folos, în deslegarea problemei în care ne-am angajat. Care din 
aceste trei spiritualități menționate s'ar fi putut acorda mai 
bine, și mai direct, cu firea poporului român? Răspunsul, de 
astădată, nu comportă niciun fel de îndoieli. Poporul român 
este un popor de plugari și de păstori. Ca atare, el își petrece 
toată vieața în natură, Pentru el, pământul, cerul, apele, ani- 
malele nu sunt numai niște forme din afară, față de care să nu- 
trească doar sentimente de spectator sau de exploatator econo- 
mic, ci sunt, deopotrivă, dimensiuni necesare ale structurii lui 
sufletești, moduri ale chipului său de simţire şi de trăire a lumii. 
Nu este o simplă întâmplare că majoritatea popoarelor agrariene 
s'au oprit la religia ortodoxă. Vieaţa agrariană creează o anumită 
psihologie, legată de elementele naturii mai mult decât ale ci- 


1) Op. cit, p. 41. 

vilizaţiei. Este cert că ortodoxia, fără a desconsidera pe acestea 
din urmă, le-a subordonat însă celor dintâi. Psihologia popo- 
rului român este o psihologie tipic agrariană. Ca atare, urmând 
atât unei vocaţii particulare, cât şi unei tendințe aproape cu 
caracter de lege a stilurilor de cultură, ea avea să se îndrepte 
spre spiritualitatea ortodoxă, ca înspre o spiritualitate de natură 
s'o încadreze în modul cel mai autentic și mai organic. 

Faţă de oricare dintre spiritualităţile religioase apusene, 
poporul român ar fi avut timidităţi și chiar notorii incapaci- 
tăți de adaptare. Să ne referim, de pildă, la eventualitatea si- 
tuației lui față de spiritualitatea catolică. Sistemul de erarhii 
rigide al acesteia ar fi contrastat puternic cu stilul patriarhal al 
aşezării politice românești. Concepţia universalist-etatistă a 
catolicismului nu sar fi potrivit, decât întrun chip vag și cu 
totul îndepărtat, cu sensul etnic al personalismului nostru de 
neam. Catolicismul a construit, sub raport artistic, în ordinea 
monumentalităţii. Lui îi aparţine paternitatea multora dintre 
cele mai mari stiluri de artă ale culturii europene: goticul, re- 
nașterea, barocul, etc.. Se poate afirma că, în ce ne priveşte, nu 
ne-am fi putut realiza, sau recunoaşte sufletește, în niciunul 
din aceste stiluri. Ele reprezentau, fiecare în felul său, pe de 
o parte expresii de vieață ale unor pături sociale înstărite, 
ajunse la apogeul lor politic şi social, iar pe de altă parte 
tendinţe din partea acestora de cucerire a tuturor primatelor 
posibile în lume. Socialmente, noi n'am dispus în trecutul 
nostru de asemenea clase, iar sufleteşte, poporul român nu 
s'a simțit stăpânit niciodată de tendinţa vreunui imperialism 
sau altul. 

Consideraţii analoage se pot face şi pentru cealaltă even- 
tualitate: a situaţiei noastre în raport cu spiritualitatea prote- 
stantă. Formalismul acesteia ar fi fost sortit să rămână o cate- 
gorie veșnic străină sensibilităţii românești. Poporul român 
are o structură sufletească afectivă. Atitudinile lui față de vieață 
răsar, în imensa lor majoritate, nu din problematizări abstracte, 
ci din intuiții ferme și directe. Acea libertate interioară, la care 
protestantul ajunge prin lungi deliberări cu sine, țăranul ro- 
mân o trăeşte direct, prin sentimentul de vieață pe care i-l dă 

întreaga lume înconjurătoare şi din care se simte pe sine ca 
făcând organic parte. 

Să ne gândim însă și în alt chip, mai practic. Cu ajutorul 
lui, vom vedea aceste nepotriviri structurale adâncindu-se și con- 
firmându-se. 

Cele două mari confesiuni apusene, atât catolicismul cât şi 
protestantismul, au favorizat întemeerea de mari civilizații oră- 
șenești și doar arareori, sau poate de loc, de civilizaţii sătești. 
Autoritarismul și imperialismul catolic pe de o parte, doctrina 
libertăţii formaliste şi individualiste a protestantismului pe de 
alta, reprezintă, prin însăși natura lor, categorii legate de vieață 
orășenească; adică, legate de organizarea socială a acestei vieți, 
de finalitatea ei politică, de mentalitatea păturilor ei specifice, 
de structura economică pe care o presupune și, în general, de 
toate acele tendințe universalizatoare care o străbat şi o condi- 
ţionează interior. Poporul românesc, cel puţin până în vremuri 
foarte recente, n'a avut o civilizație orășenească. Civilizaţia lui 
reală a fost o civilizație sătească. Unitatea cea mai caracteristică 
a vieții românești a fost satul. Bine înțeles, satul conceput după 
criterii obiective: nu ca expresia unei primitivități, adică a unei 
diferențieri sociale abia la începutul ei, ci ca o realitate structu- 
rală, autonomă, reprezentând prin ea însăși un mod de alcă- 
tuire a realității sociale. Pentru o asemenea civilizație sătească, 
spiritualitatea cea mai indicată nu putea fi decât spiritualitatea 
ortodoxă. Aceasta era deslegată de categoriile organicului, pă- 
stra în toată atitudinea ei o disciplină conservatoare și împru- 
muta tuturor normelor ei o înfățișare de real și de omenesc. 
Catolicismul a purtat, în numele idealurilor lui apostolice, ne- 
numărate războaie de cuceriri materiale, după cum protestan- 
tismul, prin tendinţele lui expropriatoare față de formele tradi- 
tionale, a aruncat în lume germenul luptelor de clasă și al dife- 
ritelor primate sociale. Toate aceste tendințe n'ar fi putut să 
aibă, într'o civilizație sătească de tipul celei românești, niciun 
ecou lămuritor, nicio putere de transformare constructivă. 

Să ne închipuim, de pildă, pe țăranul român într’o biserică 
luterană. De sigur, sentimentul lui religios ar întâmpina aici 
dificultăți dureroase. Mai întâi, ar suferi din cauza lipsei alta- 

rului. I-ar lipsi astfel un mijloc, atât material cât și sufletesc, 
pentru a veni în contact cu transcendența. Altarul creează în 
sufletul credinciosului o atmosferă de mister. Un anumit mi- 
ster: nu acela care să fie confundat cu o nevoie magică primi- 
tivă, cu o superstiție sau cu un misticism nediferenţiat, ci un 
mister complex, capabil să dea înălțime și solemnitate atât mo- 
mentului de închinare în sine cât și realității divine invocate. 
Ar suferi, de asemeni, din cauza încăperii propriu zise a bise- 
ricii. Pereţii goi ai unei biserici protestante i-ar îngheţa sufletul. 
Românul, nu numai ca ortodox dar şi ca Român, are o pură 
aderență intimă față de icoane. Faptul acesta are nevoie de unele 
explicaţii. Nu trebue dat, în mod simplist, pe seama unor cauze 
aparente: nici pe seama unui primitivism sufletesc — care ne- 
putând să abstractizeze își caută puncte de sprijin în materia- 
lizări imaginative — nici pe seama unui conformism sufletesc 
deprins din contactul nostru secular cu lumea slavo-bizantină, 
nici pe supraviețuirea difuză a unor rituri păgâne și nici pe 
domnia anumitor orientări magice, considerate de altminteri 
ca fiind oarecum necesare în sensibilitatea popoarelor agrariene, 
Adevărul este altul. Aderenţa sufletească a ţăranului român 
pentru icoane — pe care chiar dacă nu le găsește la biserică le 
are în orice caz la el acasă — îşi găsește temeiuri în trebuința 
lui intimă de-a da față omenească chiar celor mai îndepărtate 
viziuni, de a şi le apropia până în raza cea mai evidentă a crite- 
riilor lui de percepere şi, tot pe atâta, de a le exterioriza în forme 
pitoreşti și sugestive. In fond, dragostea de icoane la poporul 
nostru răsare din trebuinţi sufleteşti ce ţin de bogăţia, de coloa- 
rea mediului natural în care trăiește, de sensibilitatea lui artistică 
şi de sensul intuiționist al modului său de cunoaştere. 

Dar seria suferințelor de ordin sufletesc de care ne ocupăm 
nu este încă terminată, Intro biserică protestantă, Românul 
s'ar mai simţi stingherit sufletește şi de chipul cum ar trebui să 
decurgă, aici, slujba religioasă. Un ritual limitat, aproape laic, 
semănând mai de grabă cu o lecție decât cu o liturghie, petre- 
cându-se întrun timp prea scurt pentru a se produce procesul 
complet al unei pline atmosferizări sufletești, iată, în linii ge- 
nerale, cum i s'ar înfățișa o liturghie protestantă și iată, în ace- 

laş timp, motivele care l-ar face să asiste la aceasta cu un cuget 
străin, desorientat, aproape incapabil să se apropie de nota 
caldă a emoţiei şi a înfiorărilor religioase. 

In sfârşit, încă un factor care i-ar da aici contrarietăţi su- 
fletești, ar fi preotul, Pe acesta, credinciosul ortodox cu greu 
l-ar putea recunoaşe ca pe unul dintre ai săi, Pastorul luteran 
ar fi prea citadin, prea cărturar, prea abstract, prea rece și poate 
prea convenţional, pentru ceea ce este de fapt la țăranul român 
trebuința lui religioasă şi pentru chipul acesta cum concepe 
intim realizarea ei. 

Nu este nevoie să intrăm în desvoltări analoage, pentru a 
dovedi că țăranul român ar simţi tot atâtea piedici sufleteşti și 
într'o biserică catolică, Fastul de aici — de-o factură rece şi 
ceremonioasă —, limba de oficiere a serviciului religios, spa- 
tiul presumțţios și oarecum voit impus aici de arhitectura gotică, 
caracterul savant al muzicii instrumentale, lipsa sau aproape 
lipsa melopeilor vocale, atmosfera de disciplină canonică în 
care spontaneitatea religioasă pare înfrântă de reguli autoritare, 
puţina solicitare de aici față de jocul liber al imaginaţiei popu- 
lare și în sfârşit însăşi înfățișarea austeră şi fără expresivitate 
etnică a preotului slujitor, toate acestea, la care de sigur va tre- 
bui să mai adăugăm rețeaua nevăzută a stilului în care se pe- 
trece desfășurarea lor procesuală, ar constitui, pentru credin- 
cioşii noştri țărani, o barieră sufletească de netrecut. O dovadă 
în acest sens o putem găsi în faptul istoric al unirii unei părți 
din Românii transilvăneni cu biserica romano-catolică, Atât 
cât s'a făcut și cât s'a putut realiza din ea, această unire a fost 
mai mult un act politic, și poate un act cultural, decât un act 
sufletesc-spiritual. Acordul a fost făcut pe câteva puncte defi- 
nite: pe de o parte supremaţia spirituală a Papei, ceea ce era în 
realitate un act politic interesând anumite foruri conducătoare 
sau anumite rațiuni de stat şi pe de altă parte, chestiunile filio- 
que, a cuminecăturii cu azimă şi a Purgatoriului, chestiuni dog- 
matice, de speculație teologică, interesând cel mult forurile 
conducerii ecumenice sau pe doctorii în ştiinţele religioase, 
Toate aceste puncte ale unirii nu puteau izbuti, şi nu aveau cum 
să izbutească, să cucerească massele româneşti de credincioşi, Ele 

priveau laturi de ordin speculativ şi rațional, nu însă și laturile 
vii, reale, ale simțirii și eficienţii religioase, Tot ce putea să 
privească soarta acestora din urmă a rămas în picioare, neclin- 
tit, continuând fără întrerupere ordinea ortodoxă tradițională. 
Slujba religioasă în limba naţională, desfășurarea dramei ri- 
tuale, arhitectura bisericii, semnificația icoanelor, îmbrăcă- 
mintea preoţilor, chiar starea civilă a acestora, tonul melopeic 
al cântărilor liturgice, toate aceste elemente de natură să vină 
în contact direct cu emoția religioasă, s'o trezească şi s'0 între- 
țină, au rămas ca mai înainte, legate de stilul spiritualității or- 
todoxe, de organicitatea și de forța tradițională a acesteia. 

Nu este nevoie să ducem mai departe aceste considerațiuni. 
Atâtea câte am indicat aici, ne sunt de ajuns pentru a căpăta 
o primă încredințare, în problema pe care am deschis-o și în 
răspunsul pe care l-am anticipat. Ortodoxia îşi datorește exi- 
stenţa și înflorirea ei, în cuprinsul neamului românesc, nu nu- 
mai unor împrejurări istorice, fatale sau devenite, ci, în primul 
rând, datorită unor ireductibile afinități cu alcătuirea şi orien- 
tările de vieață ale sufletului nostru naţional. 

Putem spune mai mult: ortodoxia s'a potrivit, nu numai cu 
firea sufletească a poporului român, dar și cu istoria lui. Mai 
precis, cu interesele lui istorice, ca neam și ca stat, 

Problema istorică nu este numai aceea pe care o propun și 
o caracterizează învățații, descriind faptele trecutului și stabi- 
lind legături cauzale între ele. Aceasta este problema istorică 
așa cum trebue învățată în şcoli, cum poate fi un îndru- 
mător metodic pentru cunoașterea faptelor omenești şi, bine 
înțeles, cum poate figura în preocupările culturale ale unei 
societăți. In dosul acesteia există, însă, și o altă problemă istorică, 
mai reală, mai directă, mai legată de procesele propriu zise ale 
vieții. Ea tinde să se confunde cu conștiința de sine a unei 
colectivități şi cu puterea acesteia de a-și intui o cale firească 
a aspirațiilor ei. Inainte de a fi gândită, această problemă isto- 
rică este trăită. Categoriile ei nu îmbracă numai decât forma 
unor argumentări logice. Ea își află temeiurile ei propriu zise, 
în fapte ca acestea: în puterea sufletească a unei colectivități 
de a-și intui destinul, de a şi-l apăra, de a-i da posibilitatea să 

se desfășoare în conformitate cu legea lui intimă. O colecti- 
vitate, care nu ar avea O asemenea conștiință istorică, ar fi o 
colectivitate lipsită de una din principalele condiții ale exi- 
stenței ei spirituale. In cazul comunității noastre românești, 
trebue să recunoaştem că ortodoxia a fost un factor primordial 
al acestei conştiinţe istorice colective. Vom arăta, în linii mari, 
pe ce sprijinim această afirmaţie. 

Poporul românesc a trecut prin împrejurări istorice neo- 
bişnuit de grele. A trebuit să îndure, timp de aproape o mie 
de ani în şir, nenumărate năvăliri barbare care i-au ținut în 
loc evoluţia și care l-au pus în inferioritate politică față de 
popoarele vecine. Odată aceste năvăliri terminate, pentru a-şi 
putea întemeia o nouă vieață de stat, a trebuit să ceară sprijinul 
popoarelor şi organizărilor slave dela Nordul Dunării, sprijin 
care pe alocuri s'a transformat într'o adevărată convieţuire, 
cu însemnate repercursiuni atât asupra vieţii lui politico- 
sociale, cât și asupra funcțiunilor lui sufleteşti. Inconjurat din 
mai multe părți de popoare şi de idealuri slave, a trebuit să 
lupte cu toate acestea pentru a-și păstra spiritul latin și pentru 
a păstra insignele istorice ale latinităţii în genere. A trebuit, 
din motive fatale, care toate îl depășeau ca forță, să admită 
veacuri în șir capitulații străine, fiecare din acestea provenind 
dela popoare şi din concepţii de vieaţă ce nu aveau nimic comun 
cu cele locale, După cum geograficeşte a fost aşezat la o răs- 
cruce de lumi, istoricește, poporul nostru s'a aflat la o răscruce 
de imperialisme politice, egal de neînţelegătoare şi de neprietene 
față de soarta şi de drepturile lui la vieață. Acţiunile lor con- 
tinui, pe toate planurile posibile: politic, social, economic, 
cultural și religios, au contribuit ca poporul român să nu-și 
poată avea dela început integritatea politică ce i se cuvenea, 
să nu poată să-şi pună în valoare puterile lui de creație, ci să 
funcţioneze cu o organizare trunchiată, prinsă în nesfârşite 
constelații de interese contrarii sau de idealuri aparținând unor 
zodii politice străine de firea lui. 

Aceste împrejurări, prin mulțimea lor neîntreruptă şi prin 
suferinţele pe care le-au imprimat în simţul de vieață al popo- 
rului român, au contribuit să-i formeze acestuia o puternică 

şi reală comprehensiune a soartei lui ca popor, având aproape 
proporţiile unui adevărat instinct istoric, Porunca acestui 
instinct a fost, pe cât de simplă, pe atât de categorică: sd res 
zistăm. Aşa cum alte popoare, înţelegându-și în chipul lor des 
stinul, s'au îndreptat spre cuceriri imperialiste sau spre migras 
ţiuni în massă, poporul român a trebuit să privească doar spre 
propriul lui pământ și să reziste pe acesta, cu toate puterile 
lui de acceptare a unei soarte, aceasta împotriva oricăror valuri 
cuceritoare sau oricăror adversități interesate cu care ar fi 
venit în contact. Formulând această indicație istorică astfel: 
să rezistăm ! nu trebue să avem, impresia că am dat curs unei 
imagini romantice, valabilă pentru uzul liric al dorințelor 
noastre nu însă și pentru explicarea obiectivă a faptelor, ci 
trebue să vedem în ea, ca să zicem așa, caracterizarea lapidară 
a întregului proces al istoriei noastre naționale. 

Aproape s'a admis să se vorbească despre un «miracol» 
sau despre o «enigmă », în ce privește istoria poporului român. 
Dar ce înseamnă în fond acest miracol? Çe altceva ar putea 
să stea la baza lui, decât rezistența de veacuri a poporului 
român? Rezistență, pe toate tărâmuţile: rezistență politică 
împotriva popoarelor imperialiste care ne-au atacat, rezistență 
culturală împotriva massei slave în care am fost cuprinși, rezim 
stență sufletească împotriva atâtor încercări de desnaționalizare 
pe cale politică, religioasă, etc., etc.. Pţin urmare, e clar că nu 
un concept romantic s'ar putea ascunde sub această formulă, 
ci dimpotţivă, o caracterizare sobră și reală, pţiyind puterea 
de înţelegere şi de luptă a neamului nostru, pentru soarta lui 
reală și specifică. 

Condiţiile rezistenței, sunt neasemănat mai grele şi mai 
grele decât condițiile ofensivei. Aceasta din urmă e lineară, 
exclusivistă, priveşte într'o singură direcție: cucerirea. In 
vederea acestei cuceriţi, ea nu cruţă și nu respectă nimic. In 
drumul ei spre o ţintă anumită, trece peste orice: peste așezăţi 
seculare, peste drepturi omenești, peste destine în devenire, 
peste forme de cultură, fie toate acestea cât de unice și de 
neînlocuibile. Pentru a-și legitima acţiunile, ea nu ţine seama 
de condiţiile realităţii, ci își clădește justificări pe consideraţii 

proprii, din care nu sunt excluse, eventual, oricâte simplificări 
sau oricâte eludări ale adevărului. In schimb, condiţiile intime 
ale rezistenţei sunt cu totul altele. Forţele pe care se bizue 
rezistența mai mult sunt forțe interioare. Puterea de rezistență 
a unui individ sau a unei colectivităţi este echivalentă cu capa- 
citatea acestora de a suferi. Rezistenţa se țese din drame sufle- 
teşti; nu însă din drame care să se sfârşească în deslegări explo- 
sive sau în fărămițări negative, ci care să se cristalizeze într'o 
mare demnitate constructivă a durerilor mute. 

In rezistența sufletească pe care poporul român a trebuit 
s'o opună veacurilor, credința ortodoxă i-a fost un sprijin de 
primul ordin. Nicio altă confesiune religioasă n'ar fi putut adera 
mai direct și mai organic la o asemenea problemă de vieață. 
Prin nota ei de păstrare a tradiţiei, prin aplecarea ei firească 
spre formele organice ale existenţei, prin tonul ei pravoslavnic 
Si prin atâtea alte trăsături specifice, fiecare din acestea repre- 
zentând sensuri de înrădăcinare locală, ortodoxia a reprezentat 
o spiritualitate structural aderentă problemelor de vieață ale 
poporului nostru. 

Există cercetători ai istoriei noastre culturale cari susțin 
o teză cu multe aparenţe logice și care se bucură încă de multă 
trecere în discuţiile şi forurile noastre intelectuale. Anume: 
teza că ortodoxia a îndepărtat poporul român dela un contact 
mai direct cu cultura Apusului, constituind astfel pentru istoria 
civilizației românești un factor de ţinere în loc şi chiar de infe- 
rioritate spirituală. « Dacă tragice împrejurări istorice nu ne-ar 
«fi statornicit pentru multă vreme în atmosfera morală a vieţii 
«răsăritene, suflet roman în viguros trup iliro-trac, noi am fi 
«putut intra dela început, ca şi celelalte popoare latine, în 
«orbita civilizaţiei apusene, Condiţiile istorice ne-au orienta- 
«lizat însă; prin Slavii dela Sudul Dunării, am primit formele 
« spirituale ale civilizaţiei bizantine; începând încă din veacul XV, 
«am suferit apoi, mai ales în păturile conducătoare, o moleşi- 
«toare influență turcească, dela îmbrăcămintea efeminată a 
«4 șalvarilor, a anteriilor şi a ișlicelor, până la concepția fatalistă 
«a unei vieţi pasive, ale cărei urme se mai văd încă în psihea 
« populară; am cunoscut, în sfârșit, degradarea morală, viţiile, 

« corupția regimului fanariot; şi pentru a-și forma o conștiință 
« cetățenească și un sentiment patriotic, clasele superioare au 
«suferit până în pragul veacului trecut, acţiunea disolvantă a 
«celor trei împărăţii vecine » 1). 

Este de văzut până la ce punct această teză ar putea să fie 
justă. Incontestabil, ortodoxia ne-a ţinut oarecum departe de 
Apus, contribuind astfel ca evoluţia noastră culturală și poli- 
tică să întârzie. Țările româneşti n'au cunoscut fenomenul 
Renașterii, în timpul când acesta se producea în Apus, decât 
într'o formă sporadică și îndepărtată. Evul mediu românesc 
s'a prelungit până târziu, s'ar putea spune până în prima jumă- 
tate a secolului trecut. Intrebarea însă este: s'ar fi putut să fie 
altfel? Să admitem că ne-am fi încadrat dela început unei 
spiritualități apusene. Aceasta ar fi adus însă după ea fatal, și o 
încadrare politică, Este îndoielnic dacă poporul român, cu mij- 
loacele de care dispunea şi date fiind problemele specifice ale exis+ 
tenţei lui de atunci, ar fi putut să facă față unei asemenea înca- 
drări politice; adică, dacă s'ar fi putut adapta ei, păstrându-și 
însă neștirbit sentimentul soartei și al autonomiei lui posibile. 

Ce-ar fi însemnat, la noi, o feudalitate de tipul celei apusene? 
In mod natural, poporul român n'ar fi putut să adere la formele 
ei. l-ar fi lipsit, pentru aceasta, o seamă de condiţii necesare: 
atât anumite dispoziții temperamentale, atât un fel corespun- 
zător de vieaţă, cât și, în general, o anumită vocaţie socială, pe 
care o putem determina ușor în mediile cu vieața militară şi 
cu aşezări de burg ale Apusului, dar care ar fi distonat total 
cu instituţiile noastre de popor agrarian. Totuşi, poate că orga- 
nizația feudală s'ar fi impus și aici, însă numai cu prețul unor 
mari constrângeri de ordin politic şi militar. Este vorba de 
constrângeri care, dacă ar fi reuşit, ar fi impus, în mod fatal, 
anume alterări în baza noastră etnică, în alcătuirea sufletească 
a poporului nostru și în conştiinţa lui politică. Cine știe dacă, 
încadrându-se în asemenea condiţii vreunui sistem feudal de 
tip apusean, nu am fi intrat, fără posibilități de apărare, în sfera 
de dominație a unor popoare neurmărind altceva, în raport 


1) E, Lovinescu, Istoria civilizaţiei române, vol. 1, Buc. 1924, p. 8. 

cu noi, decât realizarea scopurilor lor imperialiste? Cu alte 
cuvinte, cine știe dacă am mai fi putut exista ca organizaţie 
de stat? Să nu uităm că marile noastre mijloace de rezistență 
mau fost de ordin material, economic sau militar, ci de ordin 
sufletesc. In condiţii în care acestea n'ar fi putut germina, sau 
care le-ar fi împiedecat desvoltarea lor firească, poporul român 
s'ar fi înfățișat soartei lui fără apărare, trebuind astfel să urmeze, 
nu ceea ce ar fi fost indicat pe linia vocației lui de vieaţă, ci 
ceea ce i s'ar fi impus cu o constrângere neînțelegătoare din 
afară. 

Numai atunci când cuprindem cu privirea noastră critică 
asemenea eventualități, ne dăm seama cât de mult a însemnat 
prezenţa ortodoxiei în procesul de vieață al poporului român. 
Această credinţă, prin forma ei specifică de spiritualitate, i-a 
dat, mai mult decât i-ar fi dat oricare alta, mijlocul sufletesc să 
reziste. Prin preferințele ei pentru categoriile organicului, 
ortodoxia l-a legat de pământ, de natură și de munca agricolă. 
Caracterul ei tradiționalist i-a ajutat poporului român să nu 
năzuiască la cuceriri artificiale, ci să stăruiască cu convingere 
asupra elementelor pe care le avem în stăpânirea lui naturală. 
Spiritualitatea ortodoxă, cu nota ei de evlavie simplă, fără 
fasturi convenţionale şi fără presumția cuceririlor terestre, a 
fost în măsură să lucreze în direcția unor adânciri sufleteşti, 
mergând până la a include în ele înseşi decizii primare ale sub- 
conştientului omenesc, mai mult decât în direcția cuceririlor 
de prerogative universalizatoare. In privința aceasta, ortodoxia 
s'a asemănat, mai mult decât s'ar fi putut asemăna oricare altă 
credință religioasă, cu modestia înăscută a poporului român, 
cu vieața lui aspră plină de griji şi de suferințe, cu psihologia 
lui conservatoare, cu înclinările lui spre o filosofie de eresuri 
şi de misticism organicist, cu natura activităților lui agrariene 
și cu însuși instinctul lui de conservare, orientat — după cum 
am văzut — nu atât spre revărsări în afară cât spre folosirea 
puterilor lui de rezistență interioară. Istoria, repetăm, nu este 
numai aceea care se învață, ci, mai ales, aceea care se trăieşte. 
Așa fiind, istoria trăită a poporului român este o istorie care 
n'ar putea fi desprinsă nici sub raport cauzal și nici sub raport 

finalist, de mulțimea unor implicaţii psihologice aparținând 
ortodoxiei noastre naționale, 

Ne-am pus, la începutul acestui capitol, întrebarea: dacă 
ortodoxia a reprezentat, în vieața poporului nostru, o simplă 
împrejurare istorică, sau dimpotrivă o puternică afinitate cu 
firea lui sufletească. Desvoltările de mai sus ne-au putut aduce 
o seamă de lămuriri, de natură să .pledeze pentru ipoteza din 
urmă, Aceste desvoltări n'au stabilit însă decât un cadru general. 
Adică, un cadru care trebue completat, venindu-se şi cu dovezi 
reale, nu numai cu presupuneri principiale. 

Intr'un studiu pe care l-a închinat concepţiei româneşti a 
ortodoxiei, N, Iorga leagă realitatea națională a ortodoxiei de 
un fapt complex și organic, pe care îl denumește plastic: legea 
românească, Asupra acesteia, autorul nu ne dă o definiţie, în 
stilul obișnuit al definiţiilor, pe de o parte pentrucă faptul nu 
este prea posibil, pe de alta, pentrucă aceste metode nu intră 
în vederile autorului. Totuşi, ne-o evocă sugestiv, în forma 
aceasta: 

«Legea românească nu s'a învățat la nicio şcoală şi mar 
«putea să înfățişeze niciun complex de dogme, Este un lucru 
« complex și misterios, care s'a format pe încetul, luând ceva 
«dela toate elementele din cari s'a alcătuit poporul românesc. 
« Legea aceasta a trăit cel puțin din secolul IV până în secolul 
«XIV, adică o mie de ani, fără nicio școală, fără nicio ierarhie, 
«fără nicio legătură cu lumea ortodoxă, deşi în ce priveşte 
«credințele ei, de vreme ce suntem în Răsărit — și fiindcă 
«influența răsăriteană venea la noi, fiind noi teoretic o parte 
« din Imperiul Roman de Răsărit, devenit Imperiul Bizantin — 
«e fără îndoială că legea românească este o lege răsăriteană. 
« Dar lege răsăriteană fără dușmănie dogmatică față de legea 
« apuseană, în care nu intram, pentrucă legea apuseană n'am 
«făcut-o noi, pe când legea răsăriteană, aşa cum este la noi, 
«noi am făcut-o în cei o mie de ani. Avem o moștenire tracă, 
«şi Tracii au lăsat ceva în sufletul nostru, Este dela ei o energie 
« nestăvilită, o credință entuziastă în dăinuirea vieţii dincolo de 
« hotarele aceleia pe care o trăim, o sete de nemurire, care făcea 
« bucuria acelor pe cari războinicii îi aruncau către zei pentru 

«a cădea în vârful suliţilor și cari mureau cu zâmbetul pe buze 
«în credința că, și dacă nu ajung la divinitate, mor în drumul 
«către ea» 1). 

In mileniul despre care este vorba la începutul acestui 
pasagiu, noi, Românii, am fost creştini. Insă creştinismul 
nostru n'a fost de tipul celui stabilit prin cuceriri și prin insti- 
tuiri autoritare de sisteme erarhice, ci un creştinism de o fac- 
tură mai primitivă, dar cu atât mai vie şi mai autentică, un 
creștinism răsărit dintr'o credință organică și dintr'un instinct 
de înțelepciune naturală a oamenilor. Colorând puţin o ase- 
menea concepţie, N. Iorga adaogă: 

«Nu Statul Român ne-a făcut creștini, ci oamenii cari 
«credeau, lucrau, erau gata să se jertfească şi în fiecare clipă 
«să predice mai departe: misionarii. Noi avem creștinismul 
« Sfântului Nichita și al atâtora cari porneau în lumea întreagă, 
« răspândind o credință legată de foarte puţină teologie »2). 

In rezumat, N. Iorga vorbeşte despre o conștiință ortodoxă 
românească, începând să existe ca atare încă din veacul IV, 
continuând să se desvolte de-a-lungul întregului mileniu cât 
am stat sub focul navălirilor barbare și constituind deci un fond 
spiritual definitiv, în momentul când, trecând la constituirea 
unei organizaţii de stat, a trebuit să intrăm în raza de influență 
a ortodoxiei slavone. In această conştiinţă autentică — numită 
mai potrivit legea românească — sălășluesc o parte din premisele 
fundamentale ale spiritualității noastre naţionale. Dovada 
acestui fapt o putem găsi în toată seria manifestărilor psiholo- 
gice ale poporului român. Adică, în manifesările care au în 
condiționarea lor însuși fondul primar al poporului nostru, 
în ce priveşte înţelegerea și simţirea faptelor lumii. Vom vedea, 
din cele ce urmează, că în toate acestea există o puternică 
implicație ortodoxă. 


Obiceiurile. 


Categoria care ne atrage cel mai mult atenţia, și prin care 
bănuim că vom putea caracteriza pe toate celelalte, este cate- 


1) N. Iorga, Concepţia românească a ortodoxiei, Buc. 1940. 
2) N, Iorga, op. cit. 

goria obiceiurilor. Poporul român cunoaște o bogată eflorescență 
de obiceiuri. După cum am precizat cu altă ocazie, această 
eflorescență de obiceiuri, cu toată abundența ei de caractere 
magice, nu constitue un semn de mentalitate primitivă din 
partea poporului nostru, ci expresia unei anumite atitudini 
de vieaţă, în care formele afective dețin o întâietate ireductibilă. 
In mulţimea obiceiurilor lui, poporul român a găsit un reazem 
sufletesc în lupta lui cu veacurile, constituindu-şi din fondul 
lui de simboale şi de explicări afective o rațiune garantatoare 
a sentimentului lui de autonomie spirituală şi chiar politică. 

Este de făcut o deosebire necesară între eresuri şi obiceiuri, 
Deși vorbirea comună le confundă, ele nu înseamnă însă ace- 
laş lucru. Propriu zis, eresurile presupun, din partea celor care 
le practică, niște simple imagini mentale. Activitatea pe care 
pot s'o determ ne se mărginește la o activitate din planul intim 
al indivizilor: îi poate emoţiona, le poate da diferite stări sufle- 
teşti de anxietate sau de liniştire benignă, îi poate determina 
la diferite interdicții față de formele vieţii, etc.. Obiceiurile, 
dimpotrivă, au, atât sub raportul alcătuirii lor intime cât şi 
sub acela al desfășurării lor exterioare, o înfăţişare mai com- 
plexă. Mobilul lor iniţial pleacă tot dela stări afective ale indi- 
vizilor, dar din acelea care duc la o măsură de simţire mai fermă 
şi mai organizată, iar în ce privește desfăşurarea lor exterioară, 
aceasta depăşeşte planul individual, ajungând să se petreacă, 
în mare măsură, pe plan social. Cu alte cuvinte, în vreme ce 
eresurile se traduc în simple stări sufleteşti ale indivizilor, 
variabile şi adeseori haotice, dimpotrivă, obiceiurile îşi crista- 
lizează forme durabile, îşi asociază stilul de simţire al unei 
întregi colectivități și devin, pentru vieața acesteia, una din 
permanențele ei sufleteşti. 

Fatal, prin caracterul lor neorganizat, prin forma subiectivă 
în care sunt practicate și prin faptul că reprezintă rămășițe 
neresorbite ale unor spiritualități ancestrale, numărul eresurilor 
este pe alocuri mai mare, sau în orice caz mai variat, decât al 
obiceiurilor. Multe din ele au caracter religios; luate în totali- 
tatea lor, ele ar putea forma o aşa numită teologie populară, 
în niciun caz însă o simţire religioasă propriu zisă, lată de pildă, 

câteva din formele care populează această teologie populară, 
aşa cum au fost găsite într'un sat din munții Vrancei, Nerejul: 
ielele (zâne frumoase, apariții de vis), marțălele (care se ivesc 
în serile de Marți), ursitoarele (apariții care prezidează la naşte- 
rea unui copil), miază-noaptea, rusaliile, bălțatele, căpcăunii, 
strigoii, vârcolacii, dracul, etc.. Nota religioasă a acestor eresuri 
este încă în bună parte o notă păgână. Tendința lor este de a 
scădea necontenit, fie risipindu-se în întregime, fie conver- 
tindu-se în obiceiuri religioase propriu zise. Fără a le absolvi, 
credința ortodoxă, cel puţin în chipul cum s'a manifestat la 
poporul nostru, are față de acestea un merit deosebit: că nu a 
luptat împotriva lor prin exproprieri violente, ci le-a lăsat să 
se resoarbă încetul cu încetul, pe măsură ce credința creștină 
îşi făcea drum în totalitatea simţirii românești. Faptul acesta 
este deosebit de important. O expropriere violentă a acestora, 
cum probabil ar fi făcut ramurile mai autoritare ale bisericii 
creştine, ar fi creeat poporului român nebănuite drame sau 
desechilibruri sufletești. Tradiția lui agrariană, orientarea lui 
conservatoare, legăturile lui etnice cu fonduri autohtone adânci, 
un anumit subconștient al lui prins de insesizabile realități 
stihiale, toate acestea ar fi făcut o asemenea expropriere nemă- 
surat de grea, dându-i înfățișarea unei desrădăcinări ilicite, 
aproape a smulgerii violente dintrun destin... 

Nu însă despre eresuri ne interesăm mai mult aici, ci despre 
obiceiuri. Acestea alcătuesc o formă psihică majoră și deci 
puterea lor de concludență este netăgăduit superioară. Dacă 
am considera rând pe rând obiceiurile româneşti, atât acelea 
care au origini străvechi cât și acelea care sunt de proveniență 
mai recentă, am vedea că în multe din ele, sau poate în toate, 
există o semnificativă fosforescență religioasă. Nu se abat dela 
această regulă chiar obiceiurile cu semnificaţii economice, cum 
ar fi: claca, ieşirea la arat, începutul secerei, al culesului viilor, 
etc.. Implicaţia religioasă este de fapt un mod al simțirii româ- 
neşti. Cum unul din principalele mijloace de realizare ale acestei 
simţiri îl constitue obiceiurile, nimic mai firesc ca implicația 
despre care vorbim să existe în toate acestea, cu un titlu per- 
manent, structural, 

In decursul acestor desvoltări, în special acolo unde ne-am 
străduit să punem în evidență laturile spiritualităţii ortodoxe 
care au aderat din plin la firea sufletească a poporului român, 
am amintit despre unele preferințe ale acestei spiritualităţi 
față de categoriile vieţii organice. Incă o dovadă a acestei ade- 
ziuni, o putem găsi în studiul obiceiurilor la poporul nostru. 
Este îndeobște cunoscut că Românii practică foarte multe obi- 
ceiuri în legătură cu evenimentele vieții organice, în special 
cu acestea: nașterea și moartea. 

Cine cunoaște mai de-aproape vieața satelor românești 
ştie că naşterea unui copil este socotită aici, nu numai ca un 
simplu fenomen biologic, ci ca un fenomen mult mai larg, 
cu întinse implicaţii în psihologia generală a colectivităţii. 
De aceea, faptul nașterii nu se petrece fiecum, anonim, limitat 
la simplul lui determinism biologic, ci este încadrat într'un 
lanț de numeroase forme şi precauţiuni rituale. Etiologia ace- 
stora, a fiecăreia în parte, ar fi greu şi complicat de stabilit. 
Unitatea lor cea mai caracteristică stă în modul cum sunt sim- 
ţite şi practicate. In ce privește proveniența, unele sunt rituri 
magice, altele sunt reflexe ale unor cunoștințe mai pozitive, 
unele au la bază stări sufletești tipice iar altele conțin în germene 
elemente de ştiinţă empirică. 

Facultatea specifică a poporului român de-a creea obiceiuri 
în jurul naşterii s'a cristalizat, pe plan religios, într'o bogată 
eflorescență rituală a Crăciunului. Obiceiurile religioase de 
Crăciun alcătuesc unul din capitolele cele mai elocvente ale 
geniului popular românesc. Colindele formează un gen comun 
tuturor părților locuite de Români. Cele câteva colecții de care 
dispunem până acum sunt departe de a fi epuizat tot acest 
material folkloric existent. E destul să răsfoim în oricare din 
ele, pentru a ne da seama că tematica lor nu este stereotipă, 
ci cuprinde nenumărate domenii ale vieţii. Textul lor, într'a- 
devăr, are la bază faptele din Noul Testament ale naşterii 
Mântuitorului, dar, pornind dela acestea, se desfac nenumărate 
desvoltări, privitoare la vieața naturii, la soarta omului, la munca 
câmpului, la stările sufleteşti care întrețin în om credinţa şi, 
în general, privitoare la ceea ce poate arunca punți de armonie 

între om și întreaga creațiune. Dacă la acestea mai adăugăm 
observaţia că toate colindele sunt manifestări folklorice depline, 
cuprinzând idei de metafizică populară, vers, muzică, înscenare, 
etc., ne putem da seama, cu atât mai mult, de chipul sufletesc, 
complex și cu totul comun, în care sensibilitatea ortodoxă a 
poporului român primeşte şi sărbătorește ideea nașterii. 

Legată strâns ca semnificație cu ideea nașterei este ideea 
învierii, De fapt, aceasta este o nouă naștere, însă cu mult mai 
solemnă și cu mult mai mari încununări metafizice. In concepția 
ortodoxă, Paştele reprezintă, nu numai o evocare a învierii 
Mântuitorului ci, într'o formă înaltă şi misterioasă, fnvierea 
însăşi. De aceea —o atestă înşişi marii comentatori ai orto- 
doxiei — misterele cultului ortodox își ating punctul lor cul- 
minant în serviciile religioase ale săptămânii Patimilor și ale 
Paştilor. 

Pentru edificare, cerem îngăduința să cităm aici un pasagiu 
ceva mai lung decât în regula obişnuită a citatelor, în care cu- 
noscutul scriitor religios Bulgakoff ne înfățișează forma și 
semnificaţiile ritualului ortodox de Paști. Este, în general, 
ritualul pe care îl cunoaștem din propriul nostru contact cu 
biserica. 

« Frumuseţea, bogăţia şi puterea acestor slujbe religioase se prind în 
« mod irezistibil de sufletul omului, purtându-l astfel într'un torent mistic. 
« La sfârşitul primelor zile ale acestei săptămâni, spălarea picioarelor Mân- 
« tuitorului de către femeia care păcătuise (Mercuri), ne deschide drum, 
«în Joia Sfântă, către instituirea Euharistiei, După aceea, riturile din Vi- 
i berea Mare reproduc, cu toată puterea posibilă, patimile, moartea și în- 
« humarea Mântuitorului, În timpul serviciului patimilor, pe când se ci- 
« tesc cele douăsprezece evanghelii urmate de cântări potrivite, credincioşii 
«se simt cu adevărat aproape de cruce. Potrivit unui obiceiu pios, în timp 
«ce se citesc evangheliile se ţin în mână lumânări aprinse, pe care apoi 
« credincioșii le duc în casele lor, în aşa fel încât întreaga biserică și toate 
«lumânările aprinse înaintează în stradă şi în obscuritatea nopţii, întocmai 
«acelei lumini care a strălucit în întunerecuri, dar pe care întunerecurile 
«n'au primit-o. În timpul serviciului din Vinerea Mare, se așează chipul 
« lui Christos în mijlocul bisericii; se aşează acest chip pe un piedestal ceva 
«mai ridicat, asemenea unui catafalc, iar credincioşii îl venerează, plân- 
€ gând asupră-i sau sărutându-l. Slujba următoare, legată de cea prece- 
« dentă, umple dimineaţa Sâmbetei sfinte; acum asistăm la punctul cul- 
«minant al creaţiei liturgice ortodoxe. Ritualul înhumării lui Christos se 

« compune din tlaude» speciale, alternând cu versetele psalmului 118: 
«imaginea dreptăţii din Vechiul Testament, zugrăvită în acest psalm, se 
« unește perfect cu imaginea ei din Noul Testament; este vorba de ima- 
«ginea lui Christos, coboriîtor pe pământ și pătrunzând până în infern, 
«dar rămânând însă ca divinitate tot în ceruri. Imaginea Mântuitorului 
« este purtată de trei ori în jurul bisericii, pentru a fi, dacă se poate spune 
« așa, înhumată. După aceea, vine admirabila liturghie din Sâmbăta sfântă, 
eîn timpul căreia, după cele 15 citiri din Vechiul Testament, slujitorii al- 
4 tarului aruncă veșmintele cernite pentru a îmbrăca în schimb pe cele 
« luminoase. În această clipă răsună vestea Invierii, mai întâiu prin cân- 
4 tări sfinte, apoi prin citirea Evangheliei de înviere. Săptămâna mare este 
inima tuturor riturilor ortodoxe. Se poate spune c'o aşteptăm, şi că ne 
« pregătim în vederea ei, tot anul. Sunt mari bucuriile şi frumusețile săr- 
« bătorilor creștine. Dar toate acestea rămân mai prejos, faţă de riturile 
4 grandioase ale postului mare și, mai ales, ale săptămânii patimilor. 

«Ele se întunecă, precum stelele nopţii față de lumina soarelui răsă- 
«rind, în faţa seninului și bucuriei nopţii de Paşti, Invierea lui Christos 
teste o sărbătoare a întregei lumi creștine; însă nicăeri ea nu este așa de 
«luminoasă ca în Ortodoxie. Noaptea de Paşti, bucuria pe care o răspân- 
+ deşte în jurul ei, exaltarea la care dă naștere, toate acestea ne transpun 
« parcă în viaţa viitoare, într'o bucurie nouă, o bucurie a bucuriilor, o bu- 
«curie fără asfinţit. La miezul nopţii, clopotele sună, iar ușile cele mari 
«ale altarului se deschid; preoţii, cu lumânări în mână, înaintează printr'o 
+ mare de lumânări (sunt peste tot, în mâinile credincioşilor şi la toate icoa- 
«nele), în accentele imnului: 4 Ingerii slăvesc în ceruri învierea Ta, Hri- 
« stoase, Mântuitorul nostru... », o procesiune face înconjurul bisericii 
« și pe urmă se oprește în faţa porţilor închise ale acesteia — aceasta se- 
« mănând cu mormântul pecetluit, de deasupra căruia îngerul va veni să 
« ridice piatra. In sfârşit, se deschid porţile bisericii și preoţii intră cântând 
«cu accente triumfale: « Hristos a înviat din morţi l». O piatră s'a ridicat 
« de pe toate inimile, pentrucă toate aceste inimi au asistat la învierea Mâne 
« tuitorului. Astfel, încep dimineţile Paștelui, dimineţi care constau în în- 
«tregime din canonul pascal, plin de vioiciune și de bucurie divină; când 
«aceste dimineţi s'au sfârșit, preoţii ies din altar, pentru a da și a primi 
+ îmbrăţişerile de Paşti. Toţi se îmbrățișează unii cu alţii, spunându-și 
«aceste cuvinte: Hristos a înviat! — Adevărat c'a înviat! Asistăm, se poate 
« spune, la viaţa adevărată a bisericii primitive, la viaţa acelui creştinism 
«din primele timpuri, pe care savanții și înţelepţii secolului nostru încearcă 
«să-l înţeleagă: Vino şi vezi!v1). 


Paștele reprezintă o cheie de boltă a concepţiei ortodoxe. 
Poporul român, prin instinct, a simțit şi a înțeles acest adevăr. 





1) Boulgakoff, L'Orthodoxie, pp. 182—185. 

O dovadă concludentă o găsim în mulțimea și seriozitatea 
obiceiurilor prin care s'a deprins, de-alungul veacurilor, să 
întâmpine sărbătoarea învierii. In felul cum o practică, această 
înviere reprezintă pentru el o realitate neobișnuit de complexă. 
Ea înseamnă, totdeodată: o înviere a Mântuitorului, a trans- 
cendentului divin, a forțelor de vieață ale omului, a naturii 
primăvăratece. Incepând cu sărbătorile și obiceiurile legate 
de venirea primăverii: Baba Dochia, Sf. Toader, Buna Vestire, 
ziua ieșirii la arat, ziua când apare prima floare sau când se văd 
sburând primele gângănii, etc., continuând cu obiceiurile 
de-o adâncime mult mai semnificativă: a postului mare, a zilei 
morţilor, a Joiei şi a Vinerei din săptămâna patimilor — și 
sfârșind cu obiceiurile din săptămâna luminată, învierea Mân- 
tuitorului înscrie periodic, în vieața sufletească a poporului, 
una din cele mai interesante epoce de mărturisiri spirituale 
ale ei. Rare ori, o mai mare bogăţie de nuanţe şi de trăiri intime 
ale unei colectivităţi, ca aceea pe care o întâlnim în obiceiurile 
învierii la Români. Registrul pe care se înscriu toate acestea 
are o întindere nemărginită. In el se cuprind fapte din toată 
ordinea posibilă a simţirii româneşti: dela simplele înfiorări 
emotive până la intuiţiile grave şi hotărîte asupra transcendentului. 


Ideea morții. 


Una dintre probele cele mai lămuritoare, în ce privește 
atașamentul psihologic al poporului nostru de spiritualitatea 
ortodoxă, o găsim în felul cum acesta simte, primește și inter- 
pretează ideea morții. Problema astfel enunțată are laturi așa de 
bogate şi de caracteristice încât nu ne-am putea îngădui să 
trecem pe lângă ele fără a sublinia, oarecum, măcar pe o parte 
din ele. 

Faptul morţii constitue, de sigur, realitatea cea mai impor- 
tantă în tot destinul existenței noastre omeneşti. Ar fi banal 
să mai amintim că moartea reprezintă nu numai un desnodă- 
mânt biologic ci un proces mai vast, cu grave și definitive im- 
plicații metafizice. Berdiaeff, cunoscutul gânditor creştin de 
formație ortodoxă al vremurilor noastre, spune într'un loc: 

« Moartea este faptul cel mai important și mai' semnificativ 
«al vieții; este faptul care ridică până și pe ultimul dintre 
« muritori deasupra cotidinietății și a platitudinei. Numai ea 
«pune, cu toată adâncimea cuvenită, problema sensului vieţii. 
« De fapt, vieaţa nu are sens decât întrucât există moartea. 
«Dacă în lumea noastră ar domni un mizerabil fâră sfârșit, 
«cum sensul lucrurilor este legat tocmai de un sfârșit oarecare, 
«vieaţa ar fi fără rost. Ce este mai curios, este că oamenii cari 
«încearcă un sentiment de groază în faţa morţii și care văd 
«în ea o formă ultimă a răului, recunosc și ei că ajungerea 
«la un sens al vieții se leagă totuși de ea. Astfel, dacă ne-ar duce 
«până la paroxismul groazei și al răului, suntem ţinuţi totuși 
«să admitem că moartea este singura ieșire prin care ne poate 
«fi posibilă o trecere din timpul nostru mizerabil, în eternitate; 
«numai în perspectiva ei ne poate fi accesibilă ideea vieţii 
« nemuritoare. În consecință, moartea este aceea în care omul 
«își pune ultima lui nădejde. Acesta poate fi considerat drept 
« paradoxul ei cel mai prodigios » 2). 

Credinţa creștină vede în moarte un bine și o valoare. Groaza 
pe care o produce în suflete are de fapt altă motivare decât 
aceea pe care o bănuim aparent; ea nu se datorește numai fap- 
tului că moartea pune capăt în mod dureros vieții noastre sau 
vieţii celor din jurul nostru, ci și faptului că prezența ei implică 
probleme de-o adâncime și de-o majestate pe care criteriile 
judecății noastre omeneşti nu ştiu să le întâmpine, dela început, 
cu toată puterea de stăpânire necesară. Istoria gândirii a înre- 
gistrat, în forme necontenit premenite, acelaşi gând: că rostul 
experienței noastre morale este tocmai acesta: să ne pregă- 
tească a primi cu seninătate faptul morţii. Așa cum moartea 
poate fi socotită ca un non-sens al existenţei, trebuind să lichideze 
ceea ce prin legea lor intimă erau doar fapte coruptibile sau 
tranzitorii, ea poate fi privită, cu tot atâta valoare, ca un semn 
suprem al existenţei, al sensului ei. Durerea pe care o încercăm 
în fața morţii, pe lângă dovada slăbiciunilor noastre afective, 
poate face și o altă dovadă: că moartea ne pune în faţa unei 


1) Nicolas Berdiaeff, De la destination de Phomme, Ed. + Je sers » Paris, 
p. 32. 

probleme solemne, că ne desvălue existența unui mister de 
nepătruns, că fatal ne poartă gândul spre tărâmuri îndepăr- 
tate, toate acestea lăsând în cugetul nostru sentimentul că 
întrun fel aparținem, pe lângă faptele trecătoare, și eter- 
nității, 

Creștinismul este spiritualitatea care a înțeles problema 
morţii cu o rară putere de pătrundere. Christos s'a supus morții, 
dar prin ea a invins. Moartea lui pe cruce reprezintă faptul 
cel mai de seamă pe care l-a înregistrat pământul; reprezintă 
faptul care, în credința creștină, a răscumpărat păcatele uni- 
versale. Venerarea crucii, ca principal simbol al credinţei 
creştine, însemnează implicit o înclinare în fața morţii, înţe- 
leasă ca un principiu liberator și victorios al existenţei. «A te 
revolta în faţa morții, ar fi ca şi cum te-ai împotrivi lui Dum- 
nezeu » 1), Oricât de urîtă ar părea moartea, oricâte imagini 
ale descompunerii și ale primării elementelor materiale s'ar 
lega de ea, pe deasupra acestora, ea își păstrează totuşi o 
măreție indiscutabilă. 

Din aceste observaţiuni se desprind unele concluzii necesare. 
Morala omenească nu ar putea fi întemeiată, fără a se include 
în ea ideea morții. Forţa morală a omului trebue măsurată, 
atât prin felul cum răspunde la rigorile vieții, cât şi prin felul 
cum se pregătește să întâmpine faptul morţii. Există o legătură 
necesară între vieață și moarte, această legătură se face, nu 
numai prin ceea ce vieața are în ea fragil și efemer, ci dimpo- 
trivă, şi prin ceea ce are în ea intens, adânc, rupt din eterni- 
tate. Individul care ştie să primească și să interpreteze moartea 
cu seninătate are o psihologie plină, completă, capabilă să se 
înscrie direct în tot lanțul de eficienţe al existenţei. Așișderea 
şi cu popoarele. Istoria civilizației stă martoră ca să ne ateste 
că popoarele care au știut să trăiască sentimentul filosofic al 
morţii — Egiptenii, Romanii, etc. — au fost popoare puternice 
şi creatoare de cultură. Au fost, cu alte cuvinte, popoare care 
au înscris tacturi fundamentale în mersul destinului omenesc 
şi a căror dispariție nu a însemnat simpla stingere materială 


1) Berdiaeff, op. cit., p. 327. 

a unor civilizaţii evolute ci începutul adevărat al trecerii lor în 
eternitate. Lipsa de sensibilitate față de ideea morții, indife- 
rent dacă aceasta ar porni dela indivizi sau dela colectivităţi, 
ar însemna, şi întrun caz şi într'altul, tot atâtea dezerțiuni 
dela marile condiţii spirituale ale existenţei. Tot Berdiaeff 
ne pune la îndemână aceste sugestive și concludente obser- 
vaţiuni: 

« La drept vorbind, etica, în centrul căreia nu s'ar afla pro- 
«blema morții, mar avea nicio valoare, i-ar lipsi seriosul şi 
«adâncul; chiar admițând că şi-ar impune să opereze cu judecăţi 
«şi cu evaluări, ea ar uita însă judecata şi evaluarea definitivă: 
«a judecății de apoi. Etica trebue elaborată, nu în perspectiva 
«binelui şi a bucuriei unei vieți infinite, ci în aceea a morții 
«ineluctabile, a victoriei pe care o va trebui s'o obțină asupra 
«ei însăși, a învierii și a vieții eterne. Etica creatoare convine, 
«nu creaţiei de valori temporale, trecătoare, coruptibile, favo- 
«rizând astfel pierderea din vedere a morţii, ci creaţiei de 
« valori eterne, imuabile, nemuritoare, capabile să prilejuiască 
«izbânda în eternitate și să pregătească pe om în vederea 
«finalului » 1). 

Am amintit mai sus faptul cu deosebire important că religia 
creştină s'a apropiat mult și adânc de ideea morţii. In aceasta 
stă, de sigur, unul din temeiurile universalității ei. Cunoscutul 
scriitor rus Rosanoff a clasat religiile în două categorii, după 
cum și-au ales ca fundament spiritual ideea morţii sau ideea 
vieţii. După el, judaismul şi în general toate religiile păgâne 
ar fi fost religii ale vieţii, în vreme ce creștinismul este o religie 
a morţii. 

Este însă de făcut o distincţie. Dintre toate ramurile cre- 
ştine, cea mai legată prin întreaga ei alcătuire spirituală de ideea 
morții pare a fi ramura ortodoxă. Faptul acesta nu constitue 
o simplă observaţie subiectivă, ci o realitate. Să ne oprim, de 
pildă, asupra ritualului de prohod. Atât la catolici cât și la protes- 
tanţi, acest ritual are o notă rece, gravă, formală, fără conside- 
rarea suficientă a omenescului legat de faptul morţii și chiar 


1) Berdiaeff, op. cit., p. 340. 

fără fastul obişnuit cu prilejul altor ritualuri. Incontestabil, 
prin conținutul lui şi prin felul cum se desfășoară, el ne impune, 
ne dă o măsură formală a unui transcendent misterios, ne zugră- 
veşte inexorabilitatea rece a morții, însă nu ne emoționează şi 
nu ne poate prinde subconștient în plasa unor fioruri metafizice. 
Cu totul altfel stau lucrurile la prohodul ortodox. Mulţi îi obiec- 
tează anumite lungimi pe care le-ar avea. De fapt, acestea par 
lungimi, pentrucă de obiceiu nu ascultăm textul prohodului, 
pentrucă ne-am obișnuit cu imaginea înmormântării ca moment 
de convenționalism social sau pentrucă l-am auzit adeseori rostit 
în mod stângaciu, fără căldura și sinceritatea necesară, Ade- 
vărul este că, cu toate așa zisele ei lungimi, slujba ortodoxă 
de înmormântare alcătueşte una dintre cele mai frumoase pagini 
de mărturisire creştină. Are în ea o omenie nemărginită. Urmă- 
rind-o cu atenţie, simțim cum treptat-treptat ea izbutește să 
ne împace cu ideea morții și chiar cu realitatea crudă a durerilor 
ei pământești. Fenomenul în jurul căruia se grupează mărtu- 
risirea prohodului ortodox nu este fenomenul hieratic al 
unei morți impersonale, care își are o lege a ei implacabilă şi 
anonimă, ci al morții unui om anumit, care a trăit și a murit 
ca om, care așa «cum din pământ a pornit » tot așa acum «în 
pământ se întoarce ». Tot timpul, textele citite sau cântate se 
roagă pentru iertarea acestuia, pentru admiterea lui în rândurile 
celor drepți, pentru așezarea lui binecuvântată «în loc de odihnă, 
în loc de verdeață »... Drama existenţei prin care cel dispărut 
a trebuit să treacă este evocată simplu, dar real și pătrunzător: 
«că nu este om care să nu greșească»; care, «cu gândul 
sau cu fapta » să nu fi păcătuit împotriva divinității; care să fi 
putut trece prin lume «ca Tine, Doamne, Singurul fără de 
păcat ». Toate aceste evocări, pe cât de simple în formă, sunt 
psihologicește tot pe atâta de adânci și de universal valabile. Ele se 
potrivesc tuturor; şi acelora cari în vieață au fost titularii marilor 
stăpâniri posibile, cât și celor care au fost doar făpturi umile, 
aproape anonime. Sensul rugăciunilor de prohod nu cuprinde 
nimic din prezumția categoriilor și erarhiilor vieţii pământești; 
toate acestea dispar rând pe rând în fața unicei valori conside- 
rate: omenescul etern, acela pe care şi ultimul dintre muritori l-a 

putut reprezenta prin trecerea lui prin vieață 1). Starea de suflet 
pe care ne-o pot creea aceste lucruri ne face să resimțim din nou 
realitatea autentică a creștinismului primitiv, când ceea ce a 
reunit pe oameni sub sceptrul credinței lui Christos a fost 
tocmai umilința lor, tocmai desbrăcarea simplă de haina tuturor 
trufiilor dobândite. Filosofia prohodului ortodox, pe cât de 
adâncă şi de reală, este tot pe atât de ușor de urmărit. Textul 
literar al rugăciunilor, comparaţiile şi evocările din vieaţa 
naturii înconjurătoare întregesc, în mod cald şi sugestiv, nota 
de liniște resemnată și de umilință demnă a acestei filosofii. 
Accentul cu care se termină slujba prohodirii ortodoxe repre- 
zintă unul dintre cele mai cuprinzătoare gânduri ce-au răsărit 
vreodată în spiritul omenesc. « Veşnica pomenire », aceste pă- 
trunzătoare cuvinte de încheere, care oricui și oricând ar fi 
adresate nu se poate sănu ne străbată sufletul cu un fior misterios, 
sunt simbolul intrării în eternitate, simbolul dreptului la vieață 
veșnică, cuvenit chiar celui mai umil creștin. 

Dacă am vrea să găsim explicarea acestei intime apropieri 
dintre credința ortodoxă şi ideea morţii ar trebui, de sigur, să 
intrăm în desvoltări întinse, subtile şi, totdeodată, să căutăm 
cu circumspecție un fir conducător în mulțimea și dialectica 


1) Spre exemplificare, iată câteva fragmente din rugăciunile de prohod: 
*  « Pomeneşte, Doamne, ca un bun, pre robii Tăi şi câte în viaţă au greșit, 
«iartă-le lor; că nimenea nu este fără de păcat, fără numai Tu, Cel ce poţi 
4 şi celor adormiţi a le da odihnă». 
* «Cela ce prin adâncul înţelepciunii cu iubirea de oameni toate le chi- 
« verniseşti şi ceea ce este de folos tuturor le dărueşti. Unule ziditorule, 
«fă odihnă, Doamne, adormiţilor robilor Tăi. Că spre tine nădejdea şi-au 
«pus, spre Făcătorul şi Ziditorul şi Dumnezeul nostru ». 
» « Pomenește, Doamne, pre toţi cei ce-au adormit întru nădejdea învierii 
« şi a vieţii de veci, părinţii şi fraţii noştri şi pre toţi carii în cucernicie şi 
« în credinţă s'au săvârșit şi pre toţi drept credincioşii creştini, cari odihnesc 
«aici şi pretutindenea. Și le iartă lor toată greşala cea de voie şi cea fără 
+ de voie, cea cu cuvântul sau cu gândul sau cu lucrul au greşit ei. Și-i aşează 
« pre dânșii în locuri luminoase, în locuri de odihnă, de unde a fugit toată 
« durerea, întristarea şi suspinarea şi unde cercetarea feţii Tale veseleşte 
«pre toţi cei din veac sfinţii tăi. Dărueşte-le lor şi nouă Impărăţia Ta şi 
+ împărtășirea bunătăţilor Tale celor negrăite şi veşnice, și desfătarea vieţii 
« Tale celei nesfârşite şi fericite ». 


www.dacoromanica.ro 


IMPLICAȚIA OMENEASCĂ IN FAPTUL MORȚII 97 


motivărilor posibile. O asemenea încercare ar depăşi intenţiile 
lucrării de față. De aceea, ceea ce ne putem îngădui de a indica 
aici se referă doar la câteva punctări îndepărtate, amintind în 
mod vag de o problemă care, luată în proporţiile ei reale, poate 
constitui una dintre marile teme ale culturii omenești, 

Principala explicare a aderenței amintite trebue căutată în 
structura psihică a ortodoxiei. Am amintit, în repetate rânduri, 
despre orientarea ei permanentă spre formele omenescului. 
Ori, moartea constitue cea mai de seamă răscruce a ome- 
nescului; ea reprezintă cea mai de seamă emoție, trăire, între- 
bare a lui. Fără simțirea necesară a morții, omenescul mar 
avea sens, n'ar putea exista, n'ar avea acea notă de resemnare, 
de căldură învăluitoare şi de relativism tolerant, trăsături pe 
care i le putem descoperi în toate manifestările lui autentice. 

Am văzut, de asemeni, în ce fel ortodoxismul se orientează 
spre tradiționalism. Intre sensul tradiționalist și ideea morții 
există o corelație necesară. Tradiția umanizează ideea morţii, 
îi dă curs real în existența noastră sufletească, cristalizează în- 
tr'o formă mai durabilă elementele trecute în imperiul ei. Pen- 
tru a funcţiona, adică pentru a angaja în desfășurarea ei impli- 
cații sufletești adânci, tradiția are nevoe să se sprijine pe un fun- 
dal misterios și etern. În acest sens, ideea morţii, cu frământarea 
dureroasă pe care o determină în sufletele oamenilor și cu vi- 
ziunea transcendentului senin pe care o luminează în cugetele 
acestora, îi vine în ajutor. N'a putut exista niciodată vreo spi- 
ritualitate tradițională, acolo unde a lipsit o înțelegere meta- 
fizică a morţii; de asemeni cum cultul morții n'a putut să 
devină niciodată un temeiu de vieață morală și sufletească, acolo 
unde au lipsit sensurile spirituale ale tradiţiei. 

Am menționat, la locul potrivit, apropierea de ordin istoric 
și psihologic dintre credința ortodoxă şi popoarele agrariene. 
Se știe că popoarele agrariene practică în mod deosebit cultul 
morții. Vieaţa lor în mijlocul naturii le pune, mai des și mai 
direct decât pe celelalte, în contact cu fenomenul organic al 
morţii. De aceea, acestea ajung să-l înțeleagă, să-l privească în 
perspectiva lui cosmică, să-l includă în mersul necesar al vieţii, 
să-l lege de modul lor intim de judecată și, în general, să facă 

din el o realitate categorială a concepției lor despre lume, Intr'un 
mediu citadin, fenomenul morţii nu are majestate; sau, în orice 
caz, nu are majestatea unui eveniment cosmic. Orașele limi- 
tează şi simplifică ideea morţii. Fatal, mentalitatea așezărilor 
citadine ajunge să se resimtă, chiar și în judecarea faptului cu 
așa de mari implicaţii sufletești cum este faptul morţii, de filo- 
sofia lor materialistă și de jocul determinist al formelor de 
vieață pe care le practică. Pentru multe din acestea, moartea 
este cu adevărat un sfârșit, ideea unei vieţi care ar putea să-i 
urmeze sau ideea contopirii prin moarte în armonia unei 
existențe eterne pot avea pentru acestea cel mult valoarea 
unor teme de speculație metafizică, rareori însă, sau poate 
niciodată, valoarea unor fapte trăite sau a unor orizonturi de 
simţire subconștiente. Cu totul altfel se petrec lucrurile în so~ 
cietățile agrariene, în spaţiile rurale. Aici, moartea nu mai 
este privită ca o imensă formă negativă, ca o prezență din 
afară care vine să pună capăt lucrurilor prin legea ei impla- 
cabilă, ci ca un fapt din lanțul necesar al vieţii, prin care 
formele acesteia se continuă și își împlinesc chemarea lor 
universală. 

In sfârșit, socotim necesar să mai amintim de legătura pro- 
babilă care există între cuprinsul psihologic al ideii morții și 
tonul afectiv al credinţei ortodoxe. Am arătat la timp că ramu- 
rile apusene ale creştinismului s'au orientat, cu preferință, spre 
cuceriri imperialiste, atât în domeniile vieţii spirituale cât și în 
acelea ale vieții politice. Din această cauză, a fost firesc ca 
aceste ramuri creştine să-și dirijeze vieaţa lor afectivă, s'o su- 
bordoneze unor finalități de altă natură, s'o aducă în tipare 
dogmatice cu caracter universalist și adeseori s'o constrângă 
chiar în unele din drepturile ei elementare. Ortodoxia, în schimb, 
s'a orientat spre tradiționalism și organicitate. De aici, a urmat 
în mod necesar, pentru toate manifestările ei de credinţă și de 
ritual, o mai mare coloratură afectivă. Tradiția, înainte de a fi 
concepută logic, trebue trăită sufletește. Organicitatea, de ase- 
meni, nu reprezintă un sistem în care ne încadrăm pentrucă 
în prealabil l-am determinat logic, ci este o formă implicată, o 
realitate care ne alcătueşte, o posibilitate inițială pentru fiecare 

din noi de a exista. In măsura în care n’a năzuit cuceriri mate- 
riale, ortodoxia s'a aplecat în schimb asupra formelor de sim- 
tire din sufletele oamenilor. Ceea ce alte spiritualități s'au pre- 
ocupat să realizeze în suprafață, ea s'a simțit îndemnată dela 
început să înfăptuiască în adâncime. Așa se explică, în parte, 
de ce ortodoxia pare mai aproape decât celelalte ramuri creștine 
de forma creştinismului primitiv. Primii creştini au fost deter- 
minaţi în credința lor de rațiuni sufleteşti; celelalte rațiuni, de 
ordin politic, social, economic, etc., au apărut mai târziu, atunci 
când creştinismul nu mai era o realitate confesională pură, ci o 
formă de cultură, adică o realitate complexă, cu ramificații în 
toate domeniile vieţii și acțiunii omenești. De asemeni, așa se 
explică, bine înţeles tot în parte, de ce ortodoxia a avut așa de 
multe afinități cu popoarele în suferință. Suferința poate fi 
provocată de nenumărate fapte sau complexe din afară, însă, 
pentru a fi întâmpinată cu seninătate, trebuesc rezistenţe inte- 
rioare. Istoria ne stă martoră că numai popoarele cu vieață 
sufletească bogată și cu posibilitatea de-a compensa interior 
carenţa situaţiei lor din afară au putut să treacă, cu demnitate, 
examenul de vieață al suferințelor lor seculare. De altminteri, 
despre acest fapt am mai amintit în unele consideraţii anteri- 
oare ale acestei lucrări, în măsura în care am socotit că el repre- 
zintă, şi în istoria noastră naţională, o caracteristică importantă, 
dătătoare de seamă. 

După aceste consideraţii generale asupra ideei morții şi 
asupra afinităților spirituale dintre ea și religia ortodoxă, este 
necesar să revenim la obiectul preocupărilor noastre, la popo- 
rul român. Și anume: vrem să scoatem în evidență comprehen- 
siunea caracteristică a acestuia față de fenomenul morţii, com- 
prehensiune care nu suspendă ca un fapt izolat de psihologie 
colectivă, ci care alcătuește o formă fundamentală a atașamen- 
tului său spiritual față de ortodoxie. 

Am avut ocazia să observăm, în câteva rânduri, faptul 
morţii și al înmormântării în satele noastre, aceasta în cadrul 
cercetărilor monografice întreprinse de Seminarul de Sociolos 
gie și de Institutul Social din București. De fiecare dată, am 
primit confirmări categorice, în ce priveşte puterea și complexi- 

tatea sufletească înscrise de fenomenul morţii în vieața spiri- 
tuală a poporului nostru. 

O primă dovadă în acest sens o găsim în mulțimea obiceiu- 
rilor, a riturilor și credințelor ce preced şi încadrează moartea 
unui om în satele noastre. Nu este vorba de o mulțime spora- 
dică, împrăștiată inegal și întâmplător după rațiuni afective, 
ci de o mulţime ordonată, cu întreaga coherenţă și unitate a 
unui vast sistem spiritual. Credinţele, riturile și obiceiurile 
de moarte însoțesc în mod egal, şi cu semnificaţii perfect uni- 
tare, toate momentele actului și ceremonialului morții. Ele în- 
cep cu semnele anunțătoare ale morţii şi sfârșesc cu obiceiurile 
de pomeni la diferite intervale după săvârșirea ei, sau mai bine 
zis nu sfârșesc niciodată, pentru că ele continuă indefinit, în 
forma permanentă a cultului morţilor, Intre acești poli găsim 
formele intermediare ale unui lung șirag de rituri și obiceiuri, 
pe care nu le-am putea enumera aici decât indicând în mod vag 
diferitele lor categorii. Astfel, există: semne, credință și obi- 
ceiuri în legătură cu agonia muribundului, cu anunţarea şi 
constatarea morţii, cu decorarea casei mortului, cu scăldarea 
şi gătirea lui, cu perindarea oamenilor din sat prin faţa mor- 
tului ca să-l vadă, cu vegherea mortului, cu întocmirea cosciu- 
gului și aşezarea în el a mortului, cu stabilirea celor necesare 
în vederea înmormântării, cu slujba la scoaterea din casă, cu 
formarea cortegiului, cu slujba dela biserică, cu săparea groa- 
pei, cu îngroparea propriu zisă, cu portul doliului, cu îngrijirea 
mormântului, cu slujbele ce trebuesc făcute în amintirea lui, 
etc., etc.. 

Unele din aceste obiceiuri, în special obiceiurile de prive- 
ghiu, cum ar fi: «calul», «sărutarea la uşe», «banii în blid », 
«omu cu copiii », «leul în nap » (vezi Monografia satului Clo- 
potiva), sau cum ar fi dansurile cu măști pe care le-am găsit la 
Nerej-Vrancea: « chiperul », « bondariul », «coțofana », « bâza », 
etc., sunt în proces de dispariție. Desfășurările lor sunt gro- 
teşti, duc fatal la o stare de veselie şi de petrecere generală și, 
în general, distonează față de nota cuvioasă şi tăcută a tuturor 
celorlalte obiceiuri de moarte. Ele sunt probabil rămăşiți ale 
unor obiceiuri străvechi, păgâne, a căror semnificaţie spirituală 


www.dacoromanica.ro 


OBICEIURI ROMÂNEŞTI IN JURUL MORȚII 197 


s'a pierdut, păstpându-se în schimb numai o amintire inertă a 
manjfestăzilo lop exterioare. 

Ne interesează înşă, pe drept cuvânt, celelalte obiceiuçņi. 
Toate acestea au un post spizitual definit. Fiecaze din ele sim- 
bolizează un fapt, un proces, un sens, o invocaze sau o pregă- 
tire, în legătură cu viziunea cosmică a mogţii şi cu tărĝmul 
transcendent pe caje moaţtea îl deschide îngintea ei. Nu există 
obiceiu de înmormântare, care să nu implice o asemenea sem- 
njficație. Astfel: în satul Çlopotiva, înainte de a se așeza mortul 
în sicţiu, se pune în acesta iarbă, noţoi, talaş de şândea, pentru 
ca «să-j fie mortului calea netedă, pe drumul ce-l age de fă- 
cut >, un fuioz de cânepă de vază pentru ca «să-i fie calea moale 
ca fuioru y, cinci cpenguţe de rug, una la mijloc şi câte una la 
fiecage colț, pentru ca «să nu-i fie calea împiedecată », etc.. La 
Nezej, în Vpancea, se face pe fiecare dintre pegeţii sicpiului 
câte o fegăstruică, pentru ca prin acestea să poată pătrunde 
« câinele pământului », să muşte cadavpul și astfel să-i ușugeze 
procesul de putyeziţe. In unele sate se mai păstpează obiceiul 
ca mortul să fie împuns în 2mm3 locuţi, pentru ca astfel să fie 
ferit de a se transforma în stpigoiu. In ce priveşte banul și 
lumânarea ce se pun în mâna mortului, semnificația lop stră- 
veche s'a păstrat și în datinile noastre: banul este pentpu plata 
luntpașului care să-l treacă pe tărâmul celălalt, iaz lumânarea 
pentru luminatul căzăzilog de dincolo. Qbiceiuţile de felul 
acestora sunt nenumărate; totuși înțelesugile lop convegg, şi 
anume, converg în spre o aceeași imagine metafizică. Tema 
loz fundamentală este aceasta: de a netezi cât mai mult calea celui 
mort, în călătogia lui cătpe lumea de dincolo; de asi elibera cât 
mai deplin spizitul de toate legătuile lui de până acum cu trupul. 

Pentru poporul şomân, [ealitatea tyanscendentală a lumij 
viitoare este o realitate categoşială. Imaginea ei nu este o ima- 
gine de sfârşit, ci o imagine de vieață nouă, eternă, de vieață 
către care fiecaze om trebue să știe, atunci când îi va veni ceasul, 
să se îndrepte în liniște și cu demnitate. De aici, grija deosebită 
ce se pune în desfășuragea gituţilor de înmormântare şi, mai 
ales, de aici ppeocupaţea acestora de a face cât mai netedă calea 
spiţitului spre cele viitoaze. 

In satele românești, moartea și înmormântarea unuia dintre 
locuitorii lor alcătuesc evenimente ale întregii colectivități lo- 
cale. La practica ritualurilor de moarte și la înmormântarea 
propriu zisă ia parte tot satul. Fiecare categorie din sat — bă- 
trânii, nevestele, fetele, flăcăii, copiii, etc. — își au, în desfă- 
şurarea acestor ritualuri, rolul lor definit. Moartea nu este pri- 
vită ca un simplu final biologic, sau ca un fapt interesând su- 
fleteşte doar cercul restrâns al rudelor şi al prietenilor apro- 
piaţi, ci este privită ca un fapt de seamă al totalităţii sociale ca 
atare, implicând condiţii în toate aspectele de vieață și de simţire 
ale acesteia. 

In afară de obiceiuri, ideea morții s'a reflectat cu putere și 
în creația artistică a poporului român. In special, în ramura de 
creaţie cea mai vie, cea mai grăitoare: literatura. Bocetele pot 
fi considerate, multe din ele, printre cele mai frumoase poezii 
ale creației noastre poporane. Dacă nu ne lasă întotdeauna 
această impresie, este pentrucă textul și înțelesul lor se pierd 
uneori în forma gălăgioasă sau stereotipă în care sunt spuse. 
De fapt, atât bocetele propriu zise cât şi celelalte cântece ri- 
tuale de înmormântare, cum ar fi de pildă « Cântecul Zorilor » 
sau « Cântecul Bradului » nu sunt simple lamentări, pe temele 
minore ale unei desnădejdi sau alta, ci sunt expresia unor sim- 
ţiri mai adânci din viziunea largă și universală a morţii. Dacă 
am analiza textul bocetelor românești mai de aproape, cău- 
tând să pătrundem înţelesul cuprins în formele lor figurative 
sau simbolice, am vedea că acestea ascund o întregă filosofie 
populară, privitoare la toate marile întrebări ale existenței. 
Alături de viziunile lor cosmogonice și teogonice, am vedea că 
ele pun problema destinului omenesc, a implicaţiilor lui telu- 
rice, a lumii viitoare, a armoniei universale, a raporturilor din- 
tre vieața pământească și cea viitoare. Bine înțeles, toate ace- 
stea în forme simple, adeseori naive, însă nu lipsite de adâncime 
şi, mai ales, de o clară unitate în viziunea lor spirituală. 

Cerem îngăduința de a da aici un singur exemplu, cu atât 
mai Caracteristic cu cât el nu figurează în colecțiile noastre cla- 
sice de folklor, fiind cules recent, într'una din cercetările re- 
cente ale Institutului Social. Este un bocet cules în satul Clo- 

potiva din județul Haţeg. Il cântă femeile la groapă. Țăranii 
din partea locului îl numesc: « Pământe, pământe!». 


Pământe, pământe, Dor dela copii. 
Prinde-te-aş părinte Pă una să-ți vină 
De astăzi înainte Dor dela nepoți. 
Să nu te laşi greu Pă una să-ţi vină 
Pe pieptuţu-meu. Isvorel de lapte. 
Drag tăicuţu meu, Pă una să-ţi vină 
Ia te roagă, roagă Isvorel de apă. 
De şapte zidari Pă una să-ţi vină 
Ca ei să-ţi mai lase Bihorel de vântu 
Şapte zăbrelnici, Infunde pământu, 
Pă una să-ţi vină Pă una să-ți vină 
Dor dela măicuţă Raza soarelui 

Şi dela ficuţă, Să te încălzească, 
Pă una să-ţi vină Să te odihnească. 


(Clopotiva, vol. II, pp. 439-440) 


Viziunea din acest bocet e limpede. Moartea apare aici ca 
o prelungire complexă şi fără sfârşit a vieţii. Planul real al ace- 
steia se continuă cu un plan de mituri, în care elementele nu 
sunt aspre şi hieratice, ci blânde, ospitaliere, făcând loc cate- 
goriilor simple ale omenescului. 

Cea mai frumoasă poezie poporană românească este o poezie 
închinată, deopotrivă, vieţii și morţii. In special, partea ei de 
filosofie, de adâncire tragică a simțirii lucrurilor, se referă la 
ideea morţii. Este vorba de «Miorița ». Cunoaștem, cu toții, 
în special finalul ei: acolo unde ciobanul își întrevede cu seni- 
nătate moartea şi își exprimă figurativ ultimele dorințe: 


Să le spui curat Mi-au ţinut cununa. 
Că m'am însurat Brazi şi păltinaşi 
Cu-o mândră crăiasă I-am avut nuntaşi, 
A lumii mireasă; Preoţi, munţii mari, 
Că la nunta mea Paseri, lăutari, 

A căzut o stea; Păsărele mii 

Soarele şi luna Şi stele făclii, 


Putem deduce din aceste versuri o întreagă atitudine a po- 
porului nostru față de ideea morţii. "Țăranul român nu se sperie 
de moarte. Pe lângă ideea unei nemuriri personale, el are şi 

credința unei nemuriri obiective, impersonale, asemenea ace- 
leia care se împlineşte în natură prin vieața nesfârşită a ciclurie 
lor ei. Pentru a figura moartea, țăranul își alege o categorie vin 
tală şi poetică: nunta. Moartea îi apare ca o ¢ nuntă », deci ca 
începutul unei noui vieţi, sau mai bine zis ca o nouă etapă în 
curgerea acesteia. Moartea ciobanului nu se petrece în mod 
izolat, ci în cadrul întregei vieți cosmice, cu care ajunge să se 
confunde. Astfel, moartea nu are forma unui eveniment stinn 
gher, a unei stingeri meschine, căreia i-ar urma un necunoscut 
rece, sau poate căreia nu i-ar urma nimic, ci are forma unei 
încadrări supreme în armonia cosmică înconjurătoare. 
Cultul morţilor constitue la poporul român o funcţiune 
spirituală permanentă. Morţii sunt, în concepţia acestuia, nişte 
tovarăşi de vieață plecați departe, în locuri de unde nu se maj 
pot întoarce, dar a căror imagine trebue să fie veşnic prezentă, 
amintindu-le astfel, fără întrerupere, de necesitatea superioară 
a transcendentului. Sâmbetele morților sunt considerate prin- 
tre cele mai mari sărbători ale anului. Pe întinsul țării, există 
sate în care se păstrează obiceiul ca în prima sau a doua zi de 
Paști să se mănânce lângă morminte, pe velințe curate și întinse 
cu pietate pe deasupra acestora, în credința că astfe] rudele 
sunt mai aproape de morţii lor, că aceștia nu rămân singuri în 
cea mai mare zi de sărbătoare de peste an şi că trăiesc împreună 
cu ei bucuria învierii lui Christos. Se păstrează încă, în multe 
locuri, credința că aceia cari mor în Vinerea Mare, adică odată 
cu Mântuitorul, au drumul înspre fericire veșnică mai lin și 
mai de-a-dreptul. Până în a doua jumătate a secolului trecut, 
când au intervenit reglementările administrative cunoscute, 
cimitirele erau așezate în curtea bisericilor, nu la marginea 
satelor ca acum. S'a spus, în legătură cu vechea așezare a acey 
stora în curtea bisericilor, că ea denotă un fenomen de primir 
tivism sufletesc, de spirit retrograd față de anume condiţii de 
civilizație. Asemenea explicări sunt juste doar până la un punct, 
sau poate că nu sunt juste de loc. Așezarea cimitirului în inima 
satului, și anume în curtea bisericii, se potrivea cu concepția 
de vieață a poporului nostru. După cum am văzut, pentru 
acesta, moartea nu înseamnă un sfârșit, o exilare supremă de 

domeniile concrete ale vieții, ci o continuare necesară a acestora. 
Morții erau îngropați în curtea bisericii, pentrucă astfel amin- 
tirea lor putea fi mai prezentă printre oameni. In trecut, curtea 
bisericii reprezenta centrul de vieață spirituală şi socială a sa- 
tului. Aici se întâlneau toate categoriile constituite ale satului: 
gospodarii — după liturghie — ca să discute treburile și nevoile 
comunei, femeile ca să-și comunice şi să comenteze evenimen- 
tele săptămânii, copiii ca să se joace, etc.. Toate acestea, petre- 
cându-se aici, în preajma mormintelor, implicau cu anume ne- 
cesități, misterioase dar reale, și participarea celor morți. Vieaţa 
satului se desbătea în prezența amintirii lor, oarecum sub pa- 
tronajul lor spiritual. De aceea, nu s'ar putea susține că așeza- 
rea cimitirelor în curtea bisericilor ar fi reprezentat doar un 
fapt de îndărătnicie şi de mentalitate retrogradă. Dimpotrivă, 
ea a reprezentat un fapt semnificativ, legat de însăși spirituali- 
tatea poporului nostru; un fapt legat de forma intimă a valori- 
lor care i-au asigurat până la un punct, veacuri de-a-rândul, 
autonomia lui sufletească. 

Privind în ansamblul lor toate aceste manifestări de psiho- 
logie românească, grupate în jurul fenomenului morţii, trebue 
să recunoaștem că, în tot ce le priveşte: în tonalitatea lor sufle- 
tească, în caracterul lor blând și omenesc, în legăturile lor 
necesare cu cosmosul, în nota lor puternic conservativă şi, în 
sfârșit, în viziunea lor despre un transcendent care continuă 
organic realitatea telurică, există o adâncă și permanentă con- 
diționare a spiritualității ortodoxe. Poate că nu avem o mai 
puternică dovadă a conștiinței ortodoxe românești, ca aceasta 
pe care ne-o dă concepția poporului nostru asupra morții. 
Și, totdeodată, poate că nu există o cheie mai potrivită, pentru 
a descifra, măcar în parte, miracolul autonomiei spirituale 
româneşti de veacuri, ca această formă multiplă în care poporul 
românesc a simțit și a gândit fenomenul morţii. 


Criterii de cunoaștere. 


Ne mai propunem, acum când ne apropiem de încheierea 
acestui capitol, în care am ţinut să analizăm câteva din marile 
afinități psihologice ale poporului nostru cu spiritualitatea 

ortodoxă, să schițăm încă un aspect, destul ge lămuritor și el, 
al problemei pusă în discuţiune. Acest ultim aspect se referă, 
dacă se poate spune așa, la o seamă de criterii de cunoaștere 
ale poporului nostru, In modul de judecată al acestuia, ideea 
de Dumnezeu nu reprezintă o construcție rigidă şi sistematică 
de concepţie teologică, ci un concept viu, cu fațete nenumărate, 
cu spontaneități neașteptate, cu posibilități intime de-a intra 
în alcătuirea celor mai qliferite realități. Este necesar să remarcăm 
că ideea de Dumnezeu revine în foarte multe aprecieri și gânduri 
de vieață ale poporului nostru, 

Omul așezat, capabil să construiască cu bunătate şi cu 
metodă lucrurile, este un 4om al lui Dumnezeu ». Dimpotrivă, 
cel care nu respectă valorile și care nu se teme de răspunderi, 
este un om fără Dumnezeu ». Când un om judecă lucrurile 
înainte de a porni la înfăptuirea lor, când le face întrevăzând 
cinstit consecințele și când respectă tot ce este de respectat, 
poporul spune că omul acesta este un «om cu frica lui Dum- 
nezeu ». Un proverb cunoscut, foarte întrebuințat, caracte- 
rizând situaţii din vieața socială curentă, spune: 4 până la pum- 
nezeu te mănâncă sfinții». Un alt proverb, la fel de cunoscut, 
amintind într'o formă glumeţ-sugestivă una dintre marile 
noastre îndatoriri qe vieaţă, spune: 4 Dumnezeu dă, dar în ohor 
nu bagă ». Q altă apreciere, având și ea aproape valoarea unui 
proverb, care fără a cădea în scepticism ţine însă să ne aducă 
aminte că toate acţiunile noastre sunt în ultimă instanţă legate 
de bunăvoința divină, adaogă condițional-sentenţios: 4 Dac’ar 
vrea Dumnezeu! ». Ideea de Dumnezeu este folosită de către 
spiritul poporului chiar pentru măsuri negative; când anumite 
elemente negative se deslănțuie necruţător, țăranul român 
spune că ele aduc 4 mânia lui Dumnezeu». Şpiritul de rela- 
tivitate din modul de judecată al poporului, pentru a-și impune 
punctul de vedere acolo unde socotește de trebuință, merge 
verbal până la a include în el însăși ideea de Dumnezeu; de aici, 
expresii ca acestea: 4 din zece, şi Dumnezeu greșește una » sau 
«nici la Dumnezeu nu sunt toate bune p. Mulțimea formejor 
sau a împrejurărilor bizare și fără rost, care contrazic în cugetul 
ţăranului simţul lui de dreptate sau de armonie constructivă, 

îl fac să exclame: « Mare e grădina Ta, Doamne!» sau «A 
umplut și Dumnezeu lumea cu ce-a putut». 

Exemple de felul acestora se pot cita multe. Ne mărginim 
doar la cele de mai sus, cu sentimentul că atâtea câte am indicat 
sunt destule pentru a ne da măsura înțelesului căutat. Constatăm, 
în fiecare din ele, o implicare vie şi omenească a ideii de Dum- 
nezeu. Pentru țăranul român, această idee nu este realitatea 
aceea rece, despărțită prin hotare hieratice de fenomenele obiș- 
nuite ale vieții, ci dimpotrivă, constitue o perspectivă luminoasă, 
permanentă, putând să confirme sau să întregească semnificația 
multora dintre faptele omeneşti, poate chiar a tuturor. 

Găsim într'un studiu al lui Vasile Băncilă, din care am 
împrumutat o parte din exemplele de mai sus, următoarele 
aprecieri, în legătură cu faptul discutat: 

«Sar crede, din toate aceste exemple, că Dumnezeu iese 
« scăzut pentru ţăran. Așa ar fi pentru intelectual, pentru țăran 
«este mai de grabă invers. In perfecția lui, Dumnezeu are şi 
«libertatea de «a greși » sau de a face orice. Altfel ar lipsi ceva 
« perfecţiei divine, Dumnezeu e perfect, e puternic și în fond 
«tot ce face el, face bine, chiar dacă e «greșală » pentru noi. 
«E liber în chip absolut și deci poate să și joace oarecum sau 
«să încerce... Așa gândește țăranul. Și apoi pentru aceasta 
«există și un prestigiu al răului. Pe Dumnezeu și negativul îl 
« înalță sau ceea ce ni se pare nouă că este negativul. Când vede 
«ţăranul un om izbit crunt de fatalitate, nenorocit, strivit în 
«averea și familia lui, ori când vede un schilod groaznic, se 
«încredințează — și cât de adânc! de puterea, absolutul și 
« insondabilul dumnezeirii » 1). 

Cu alte cuvinte, modul de judecată al poporului nostru are 
această interesantă și suplă posibilitate de a implica ideea de 
Dumnezeu în toate sau în foarte multe fapte obișnuite ale 
vieţii, fără ca această idee să decadă totuși din majestatea ei 
supremă și necesară. Se leagă vreun rezultat de acest fapt? 
De sigur că da! Și nu numai într'o singură direcție, ci în mai 
multe. De aici decurg, probabil, dacă nu în întregime măcar 


1) Vasile Băncilă, Lucian Blaga energie românească, p. 34. 

în parte, trăsături ca acestea: nota înțeleaptă și omenească a 
judecății poporane, bogăţia ei de coloare și de afectivitate învă- 
luitoare, ipostazierea fiecărui eveniment de vieață pe un plan 
de sub controlul nostru şi pe un altul de sub controlul unor 
forțe superioare nouă și, în sfârşit, nota aceea de personalitate 
divin-metafizică, pe care poporul simte nevoia s'o cuprindă în 
toate afirmările sau pledoariile lui, în ce privește izbânda ade- 
vărului și a dreptății. 

Un asemenea mod de cunoaștere nu sar fi putut forma, 
şi în orice caz nu s'ar fi putut desvolta, decât sub scutul spiri- 
tualității ortodoxe, Niciuna din celelalte spiritualități creştine 
n'ar fi îngăduit asemenea personalizări și coborîri ale ideii de 
Dumnezeu până la nivelul cel mai obișnuit al vieții. Dimpotrivă, 
ele urcă această idee la înălțimi ameţitoare, interpunând între 
ea și realitatea pământească implacabile distanțe şi condiţii 
dogmatice, Ortodoxia, dimpotrivă, prin aplecarea ei mai directă 
asupra faptelor vieţii și prin orientarea ei permanentă spre 
eternul omenesc, a mijlocit fără dificultăți formarea unui mod 
de judecată de felul celui analizat mai sus, canalizând astfel 
şi înmănunchind în forme de spiritualitate definită, o seamă de 
înclinări structurale ale sufletului românesc, 

CONCLUZII 


La capătul acestor lungi şi variate consideraţiuni asupra 
spiritualității ortodoxe româneşti, se impun o seamă de gânduri 
conclusive: 

Teoria că rămânerea noastră în ortodoxism a fost o greşală 
istorică, cu consecințe incalculabile pentru evoluţia poporului 
nostru, trebue înlăturată definitiv din sistemele de inter- 
pretare a fenomenului românesc, Dacă această teorie s'a putut 
pe alocuri bucura de credit, aceasta din cauză că ne-am simţit 
puternic intimidaţi în fața marilor culturi apusene, ea nu mai 
poate rămâne însă valabilă astăzi, când calea pentru a desco- 
peri temeiurile unei autonomii culturale românești ne este 
deschisă. 

Adevărul, în problema desvăluită, este altul! Nu numai că 
ortodoxismul nostru nu a fost o greșşală istorică, ci dimpotrivă, 
el a fost o pârghie și, am putea spune, aproape o condiție a 
istoriei românești. 

Mai întâi, el a reprezentat o expresie înaltă a simțului de 
conservare națională. Sub jurisdicţia spirituală a oricărei alte 
confesiuni creştine, ar fi trebuit să eludăm o seamă întreagă 
de date ale problemei noastre de vieață ca neam. Astfel: ar fi 
trebuit să părăsim atitudinea noastră de rezistență seculară, să 
ne subordonăm politicii imperialiste a vreunuia dintre popoarele 
mai mari sau pentru moment mai puternice decât al nostru, 
să intrăm în orbita lor, lăsându-le facultatea de a ne stăpâni, 
nu numai politic, ci mai ales sufletește. 

De asemeni, ortodoxismul nostru a fost expresia cuprinză- 
toare a unei imanente înțelepciuni românești. Ce însemnează, 
în fond, a fi înțelept? A te supune unei norme prestabilite, 
aceeaşi peste tot? De sigur că nu! Înţelepciunea constitue o 
realitate mai adâncă, mai personală, deci mai greu de carac- 
terizat decât ne-am închipui la prima vedere. Ea însemnează: 
să trăiești pe linia unei vieți autentice, să aduci în lume o forță 
ordonatoare, să îmbogățești realitatea acestei lumi printr'o 
creație specifică nu una de serie, să foloseşti în această acțiune 
toate resorturile de judecată și de sensibilitate cu care ai fost 
înzestrat și, dacă se poate spune aşa, să păstrezi în toate acestea 
semnul calm dar eroic totdeodată al unei nedesminţite consec- 
venţe interioare. Poporul român a găsit, în ortodoxie, unul 
din mijloacele fericite pentru a realiza o asemenea înţelepciune. 
Ea i-a dat, oridecâteori a apelat la ea, posibilitatea sufletească 
de-a nu abdica dela legea lui intimă, de-a nu se intimida în fața 
împrejurărilor contrarii, de a nu-şi contraface aplecările naturale 
ale psihologiei luj agrariene, de a-și găsi sprijinul moral de care 
avea nevoie în momentele de cumpănă, în sfârșit, de a-şi trăi drama 
existenței lui cu o înălțime filosofică, departe şi clar văzătoare. 

Mai putem adăuga că, tot pe atât, ortodoxia a fost, pentru 
poporul român, o posibilitate diferențiată pentru a-și înțelege 
şi realiza marea lui bogăţie sufletească. Forma lirică a viziunilor 
lui de vieață țărănești, procesele vieţii lui chinuită de griji și 
de resemnări, necesitatea intimă a orizontului tradiționalist, 
preferința pentru categoriile organicului, nevoia de poezie din 
sufletul ţăranului nostru precum și resemnarea senină din 
filosofia lui populară, etc., toate acestea au găsit în ortodoxie 
o formă de întovărășire naturală, de colaborare organică. 

De aceea, putem spune că ortodoxia noastră națională a 
trecut toate examenele necesare, de natură s'o așeze în rândul 
formelor definitiv alcătuitoare ale realităților românești. In ea 
avem: o cheie pentru înțelegerea trecutului nostru istoric, un 
mijloc pentru descifrarea stilului sufletesc românesc, o pagină 
de înaltă poezie și simţire românească și, totdeodată, un patri- 
moniu de valori autentice, dintre acelea care dau popoarelor 
preț și le ajută să-și înțeleagă menirea lor în lume. 

Urmărind procesul ortodoxiei românești, ne-am putut da 
seama de multipla ei înfățișare precum și de strânsa ei comu- 
nitate cu firul evoluţiei noastre istorice. Ortodoxia românească 
n'a formulat niciodată pretenţii exclusiviste, de niciun ordin: 
nici politic, nici social, nici cultural, nici chiar psihologic. 
Adaptarea ei la realitățile românești a decurs în mod organic, 
senin, fără sdruncinări, urmând parcă o lege a creşterilor și 
transformărilor naturale. De aceea, n'a existat niciun moment 
în care ortodoxia naţională să vină în conflict violent cu faptele 
de istorie și de evoluție românească. Şi-a apărat ori de câte ori 
a trebuit punctul ei de vedere, a dat lupte împotriva unor cu- 
rente sau forme de vieață streine, a lăsat întotdeauna să se 
înțeleagă că reprezintă în vieața poporului român un orizont 
spiritual suveran, însă toate acestea au fost împlinite cu calm, cu 
seninătate tolerantă, întotdeauna cu o pătrundere a viitorului ca- 
pabilă să domine și să neutralizeze toate contradicţiile actualități. 

Prezența ortodoxiei este astfel vizibilă de-a-lungul întregei 
istorii românești. O găsim, de fiecare dată păstrându-și întreaga 
ei consecvență interioară dar admițând, în mod înţelept, trans- 
formările pe care le cerea evoluţia socială românească în dife- 
ritele ei momente, fie de normală afirmare, fie de răscruce 
dramatică: în perioada începuturilor noastre istorice, în perioada 
descălecatelor, în perioada marilor apariţii voevodale, în pe- 
rioada renașterilor noastre pe plan cultural sau politic, în faza 
de întemeiere a Statului nostru modern, în epocele marilor 
noastre lupte culturale, etc.. Ortodoxia noastră națională nu 
s'a dedat, şi nu s'a complăcut niciodată, în negaţii. Sub scutul 
ei, sau alături de ea, au putut înflori toate atitudinile cerute 
de logica progresului istoric sau de aceea a imanenţelor noastre 
româneşti. In raport cu toate acestea, ortodoxia nu s'a afirmat 
ca o spiritualitate egoistă, gata să tragă concluzii lineare, de 
victorioasă sau de învinsă, ci s'a manifestat ca o realitate per- 
manentă, ca un fapt din structura definitivă a neamului, ca 
făcând parte din alcătuirea intimă și necesară a modului româ- 
nesc de vieaţă. 

De aceea, ortodoxia românească nu reclamă, nu poate 
reclama, pledoarii sau curente de cultură, menite s'0 apere sau 

să readucă problema ei în unghiul de simţire și de înțelegere 
al generaţiilor, Ea nu este un fapt putând să se perimeze, să 
cunoască eclipse totale, deci putând să fie uitat sau desfigurat 
până la nerecunoaștere de către împrejurările actualități, 
In cazul când s'ar ajunge la așa ceva, ar însemna că s'a clătinat 
ceva din însuși sentimentul autonomiei noastre, al personalis- 
mului nostru românesc. Intr'adevăr, ca Români, ne trebue, 
tuturor, o educaţie ortodoxă. Dar, pentru aceasta, să nu ne 
închipuim că ar fi deajuns să ne raliem vreunui « neo-ortodo- 
xism » sau altul. Adevărata educaţie ortodoxă, cel puţin aici în 
cadrul vieţii noastre naționale, trebue trăită, şi împlinită, înainte 
de orice, cu pătrunderea sinceră, pe cât de îndelungă și de caldă 
tot pe atât de metodică, a întregei istorii și fenomenologii 
româneşti. În măsura în care am fi tentaţi să eliminăm ceva 
din această condiţie sau să privim cu criterii negative și exclu- 
siviste ceva din cuprinsul ei, să fim siguri, în acest caz, vom 
face tot atâtea spărturi în tema urmărită, tot atâtea încercuiri 
în domeniul adevărului căutat, 

CÂTEVA GENERALITĂȚI 


Alăturăm aceste două noțiuni — tradiționalism şi etnicism — 
din motive care nu vor părea clare decât mai târziu, pe măsură 
ce vom înainta în desvoltările capitolului de față. Oricâte 
apropieri ar exista între ele, apropieri care în vorbirea curentă 
merg chiar până la confundarea uneia cu cealaltă, este clar că 
aceste două noțiuni nu înseamnă totuși unul și același lucru. 
Fiecare își are, aparte, individualitatea, înţelesul şi cuprinsul 
ei de semnificaţii. Tradiţia este ceea ce este; etnicul de asemeni. 
Intre ele putem să întindem oricâte punți, să găsim numeroase 
corespondențe logice sau relaţii funcționale, nu putem însă să 
stabilim identități funciare. 

Presupunem înţelesul ideei de tradiţie stabilit. In ce pri- 
vește însă ideea de etnic, precum și înțelesul ideei de etnicism, 
derivativul celei dintâiu, faptul implică unele dificultăți. Noţiu- 
nea de «etnic», deși se bucură de o largă întrebuințare în gân- 
direa şi în acţiunea politico-socială din vremurile noastre, 
nu are totuși, întotdeauna, un înțeles îndeajuns de ferm și de 
precizat. Evităm însă de-a intra într'o discuțiune teoretică 
asupra ei. Caracterul predominant al acestui capitol este isto- 
rico-expozitiv, nu dialectic. In el, ne propunem să înfățişem 
o seamă de atitudini ideologice românești, întemeiate pe o 
considerare predominantă a etnicului. Ceea ce ne intere- 
sează, în mod exclusiv, este forma, conţinutul și puterea 
de acțiune spirituală a acestor atitudini ideologice, nu pro- 
blema logică a unei noțiuni sau alta. De aceea, vom folosi 
noțiunea în chestiune în înţelesul ei cel mai pragmatic și mai 
general. 

In mod obișnuit, prin «etnic » înțelegem o seamă de reali- 
tăți locale, în legătură cu pământul strămoșesc și cu reacțiunile 
sufletești ale oamenilor de pe el, realităţi a căror totalitate intră 
ca factor determinant în manifestările de vieață ale poporului 
băştinaș, În alcătuirea unei realități etnice intră mai mulți 
factori: somatici (rasiali), geografici, psihici și culturali. Toți 
aceștia sunt deopotrivă de importanți şi de necesari. Concep- 
tiile care ar condiţiona etnicul numai de unul din ei, de pildă 
de factorul rasial sau de factorul geografic, ar păcătui prin 
simplificare şi unilateralitate, "Totuşi — aceasta se va vedea 
din toate desvoltările ce urmează — cei din urmă, adică factorii 
psihici şi culturali, sunt mai expresivi decât ceilalți. In vreme 
ce primii au numai un rol constitutiv, ceilalți ies în evidenţă, 
pentrucă ei croesc și exteriorizează viaţa unităţilor respective. 
De aceea, şi în desvoltările de față, accentul principal nu va 
cădea pe cei dintâiu, cari au exclusiv o existenţă fizică şi sunt 
presupuși dela sine, ci pe ceilalți, factorii mai direct mărturi- 
sitori ai formelor de personalism local. 

In fenomenele de cultură românească modernă pe care 
le vom înfățișa mai jos, sensurile tradiționaliste şi etniciste s'au 
întâlnit organic, au colaborat de aproape, s'au înscris în apă- 
rarea aceloraşi finalități românești şi, în general, au contribuit 
în măsură egală la intemeierea uneia dintre cele mai de seamă 
aspecte ale spiritualității noastre naționale. 

INCEPUTURILE 


Pentru fiecare din aceste două caractere, atât pentru tradi- 
ționalism cât şi pentru etnicism, poporul românesc a avut aple- 
cări naturale. Spre tradiționalism, el a fost împins, după cum 
am văzut şi cu ocazia unor desvoltări anterioare, atât de psiho- 
logia lui înăscută cât şi de aceea pe care i-au creeat-o împreju- 
rările de vieață prin care a trecut. Ca orice popor care a trebuit 
să-şi apere cu îndârjire fiinţa proprie, să reziste sufleteşte împo- 
triva unor mari împilațiuni materiale și să-și vadă posibilităţile 
lui de existență depinzând de înrădăcinările trecutului mai mult 
decât de diferite perspective înoitoare, poporul român și-a 
constituit din tradiţionalism, adică din comunitatea perma- 
nentă cu valorile sufletești ale trecutului, un principal orizont 
de simţire şi o principală formă de înţelegere a vieţii. In ce pri- 
veşte orizontul etnic, pe care într'un chip saul altul îl putem 
găsi ca notă determinativă în toate manifestările de vieață ale 
poporului român, el se explică, printre altele, prin caracterul 
agrarian al acestuia și prin structura liric-conservatoare a 
sufletului lui naţional. 

De fapt, nu există manifestare românească, autentică și 
reală, care să nu aibă în ea o pătrunzătoare fosforescenţă etnico- 
tradiționalistă. Am putut stabili, în capitolul anterior, că orto- 
doxismul nostru, ca manifestare românească de vieață și de 
spirit, nu s'a mărginit să fie un ortodoxism de tipic, împrumutat 
formal dela Bizantini sau dela vreun alt popor cu care am 
venit în contact, ci a fost o formă de spiritualitate vie, în care 

s'au putut topi şi apoi modela nenumărate sensuri şi latențe 
specifice din vieața autentică a poporului nostru. 

Să ne referim, mai departe, la mişcarea istoriografică a 
cronicarilor moldoveni din secolul XVII, mișcare cu atâtea 
urmări importante pentru destinul culturii românești. Dacă 
această mișcare s'ar fi mărginit la criteriile simplei influențe 
culturale din afară care a determinat-o, ea ar fi fost o mişcare 
oarecare, cum au mai fost și altele, cu vădite caractere amintind 
umanismul Renașterii, însă fără forța interioară de-a polariza 
cugetul național și de a pune astfel bazele unei noui etape de 
spiritualitate românească. Dacă acțiunea cronicarilor nu s'a 
redus la atâta, este pentrucă elementele ei umanistice nu au 
rămas la forma lor inițială ci s'au integrat în massa simţirilor 
noastre etnice și tradiționale, primele primind o substanţă şi 
un câmp de acțiune, iar celelalte căpătând un orizont şi o per- 
sonalitate nouă. 

Ca “ultim exemplu, să ne oprim o clipă asupra naționalis- 
mului românesc, începând cu cel care și-a făcut apariţia în 
prima jumătate a secolului trecut și continuând apoi cu toate 
etapele pe care le-a cunoscut până în vremurile recente. Acest 
naționalism, după cum vom vedea în desvoltările capitolului 
viitor, n'a fost o simplă schemă abstractă, împrumutată fără 
discernământ din Apus, ci o puternică spiritualitate locală, 
în care sensurile formale ale naționalismului propriu zis au fost 
doar un cadru pentru promovarea și organizarea unor mari 
latenţe sufletești din vieața de veacuri a poporului românesc. 

Ne-ar fi greu, într'o lucrare generală cum este cea de față, 
să urmărim întreaga întindere a prezenţei etnico-tradiționaliste 
în cultura noastră. De aceea, socotim necesar să limităm, dela 
început, problema și domeniile asupra cărora vom stărui. Vom 
trece deci în revistă, nu întreaga problemă existentă, ci doar 
aspectul ei modern, aşa cum îl putem desprinde din o seamă 
de curente şi atitudini ideologice care au militat sub semnul lui. 

Apariţia, întrun mod mai sistematic și mai susținut, a spi- 
ritualității etnico-tradiționaliste în cultura românească, se 
leagă de începuturile renașterii noastre moderne. Ele trebuesc 
puse în legătură cu procesele din secolul trecut trezite în toate 

țările europene de către principiul naționalităților, cu stările 
de spirit creeate în aceste țări de către literatura şi filosofia 
romantică, cu lichidarea definitivă a rămășițelor feudale, cu 
noua mentalitate istorică din care fiecare începea să-și constitue 
un mod de judecată și, în sfârșit, cu o seamă de procese spe- 
cific locale, constând, pe de o parte din primul nostru contact 
masiv cu cultura apuseană, pe de alta dintr'un contact nemă- 
surat mai viu decât cel de până acum cu propriile noastre forțe 
de vieață. 

Intâile noastre. manifestări tradiționaliste moderne au apărut 
în Moldova. Procesul nu aparține întâmplării, ci se sprijină 
pe unul din faptele cele mai caracteristice din desvoltarea 
culturii noastre moderne. Secolul trecut a cunoscut, ca să 
zicem așa, o diviziune a muncii noastre culturale din acest 
timp; pentru lămurirea de care avem nevoie aici, această divi- 
ziune este foarte importantă. 

Muntenia, prin așezarea ei geografică, prin legăturile ei 
mai directe cu Ardealul, prin faptul că socialmente avea un 
început de clasă mijlocie mai pronunțat decât în provincia 
de peste Milcov și poate prin temperamentul mai dinamic 
al populaţiei ei, a reprezentat, prin excelență, o misiune revolu- 
ţionară. Influenţa franceză, curentul romantic, ideile liberale 
ale Marei Revoluții Franceze, spiritul latinizant al Şcoalei arde- 
lene, etc., toate aceste forme de cultură rezultate din noul 
contact al țărilor noastre cu Apusul au cunoscut în Muntenia 
proporții nemăsurat mai mari şi mai adânci decât în Moldova. 
Așa se explică de ce mișcarea pașoptistă, care în Moldova s'a 
consumat doar sub forma câtorva incidente trecătoare, în 
Muntenia a cunoscut o amploare deosebită, devenind un fapt 
central al renașterii politice şi sociale românești. 

Moldova a reprezentat, în schimb, o misiune critică şi cul- 
turală. Mai puțin receptivă față de sensurile revoluționare ale 
timpului, ea a fost, însă, dela început, mai bine pregătită pentru 
reacțiuni pe plan cultural împotriva acestora. In vederea ace- 
stui scop, Moldova avea de partea ei o seamă întreagă de îndrep- 
tățiri: o structură a populației mai omogen românească, o aşe- 
zare geografică ceva mai ferită de căile prin care s'au scurs îm- 

prumuturile din Apus, un trecut cărturăresc şi chiar un trecut 
istoric mai bogat şi, pe deasupra tuturor acestora, o mai vizibilă 
înclinare temperamentală a oamenilor de aici spre contemplativi- 
tate și spre simţirea lirică a trecutului. Activitatea critică a 
Moldovei s'a exercitat împotriva tuturor exceselor culturale 
ale timpului, excese ce proveneau din introducerea în valuri, 
fără măsura şi discernământul necesar, a formelor de spiritua- 
litate străină. Primele manifestări puternice ale acestei activi- 
tăți critice s'au petrecut, după cum era firesc, în spirit etnico- 
tradiționalist, 

Intemeietorii primei noastre spiritualități tradiționa liste 
se grupează în jurul numelui de fericită pomenire al lui Mihail 
Kogălniceanu. 

In prefața « Letopiseţelor », Kogălniceanu scria: «Orice 
« schimbare silnică, orice prefacere năpraznică, nu pot fi decât 
«fatale. Când revoluțiile încep, civilizația încetează », In « Do- 
rințele partidei naţionale », el îndreaptă o critică puternică îm- 
potriva Regulamentului Organic, acuzându-l printre altele de 
faptul că ne-a tăiat legătura noastră organică cu trecutul, fără 
ca în schimb să izbutească a ne construi un prezent. De aici, 
ceea ce avem de făcut: « De aceea dar voim a ne întoarce la 
«acele instituţii a căror origine iese din pâmântul nostru, care 
«în timp de cinci veacuri le-am avut şi pe care voim numai 
«a le adapta după luminile și trebuințele epohei». Faţă de 
tradiționalismul pe cât de cerebral pe atât de exagerat al lui 
Simion Barnuţiu, care mergea, de pildă, până la a cere insti- 
tuirea la noi a formelor de vieață politică și socială din timpul 
Romanilor, Kogălniceanu preconizează un tradiționalism mai 
real şi mai posibil, isvorît e drept din structura lui tempera- 
mentală, însă atenuat prin nota istoric-evoluţionistă a forma- 
ţiei lui intelectuale și oarecum a mentalității superioare a tim- 
pului. 4 Adevărata civilizație este aceea pe care o tragem din 
«sânul nostru, reformând și îmbunătățind instituţiile trecutului 
«cu ideile şi propășirile timpului de față » 1). 


1) Gazeta de Moldavia, 27 Februarie 1850. 

Pe plan social, în numele concepției lui tradiționaliste, 
Kogălniceanu a cerut îmbunătățirea soartei ţăranilor. Docu- 
mentele istorice dovedesc că în trecut ţăranii au fost liberi, 
proprietari pe pământurile lor, şi că numai vitregia vremurilor 
şi a oamenilor i-au lipsit de drepturile lor. Restabilirea acestor 
drepturi ar fi, pe lângă o reparaţie socială necesară, un act de 
pietate față de instituţiunile trecutului nostru naţional. De ase- 
meni, Kogălniceanu a militat pentru desființarea privilegiilor 
de naştere, pentrucă trecutul nostru n'a cunoscut asemenea 
forme de noblețe şi pentru că rolurile de conducere se cuvin 
-de drept acelora care le merită mai mult. 

Pe marginea tradiţionalismului lui Kogălniceanu, privit sub 
unghiul lui de concepție politică și socială, se pot schița unele 
comentarii. Unii dintre cercetătorii vieții și operei lui Kogăl- 
niceanu s'au întrebat dacă, în oarecare măsură, orientarea lui 
tradiționalistă nu reprezenta și un caracter de necesitate a mo- 
mentului. Având de luptat: în afara hotarelor cu două împă- 
rății autocrate iar înăuntrul lor cu o puternică oligarhie națională, 
era fatal ca acţiunea lui, pentru a putea să iasă în evidenţă și 
să marcheze astfel o opoziţie funcţională față de stările de fapt, 
să se slujească de criteriul istoric și să îmbrace forma unei 
spiritualități apărătoare a trecutului. Însă, chiar admițând că a 
putut să existe şi un asemenea caracter de oportunitate, trebue 
să recunoaștem că tradiționalismul politic al lui Kogălniceanu 
a reprezentat o notă adâncă și permanentă a înseși concepției 
lui de vieață. Ceea ce l-a îndemnat în spre o asemenea orientare 
a fost o seamă de factori strâns legați de personalitatea lui: 
temperamentul lui moldovenesc, studiile istorice care au stat 
la baza formaţiei lui intelectuale, contactul lui cu mediul uni- 
versitar german într'o epocă în care acesta era străbătut de o 
profetică viziune națională și, mai presus de toate, conștiința 
lui de luptător pentru apărarea marilor drepturi românești. 

Eugen Lovinescu lasă să se înțeleagă că, deși în formă 
crezul tradițional al lui Kogălniceanu apărea ca o reacțiune 
împotriva spiritului revoluționar din Muntenia, în fond el avea 
destule aderenţe sufletești pentru programul pașoptist dela 
Islaz. El pretinde că, în destul de mare măsură, deosebirea 

dintre cele două atitudini era doar o deosebire de limbaj și de 
sugestie: 

«In loc de a-şi învălui programul în frazeologia umanitară 
«a timpului, Kogălniceanu l-a învăluit în frazeologie tradițio- 
« nalistă. Cu gravitate susține, așa dar, că trebue să ne întoarcem 
«la acele instituţii a căror origine iese din pământul nostru, 
«că ne trebue legi care să fie « expresia năravurilor şi nevoinţelor 
«țării » şi, trecând la fapte, își întemeiază fiecare punct al pro- 
«gramului său pe tradiţiuni seculare, reale sau închipuite, 
« Invelişul e altul; miezul este însă același; programul moldo- 
«venesc şi cel muntean sunt, în bună parte, uniforme: identi- 
«tatea vine dela identitatea momentului istoric ce reprezintă 
«o necesitate cu mult mai strictă decât necesitatea trecutului 
«şi a justificării tradiționaliste. Formaţiunea statului nostru 
«trebuia să ia, fatal, calea imitației revoluționare; deși cu un 
« sens şi de o valoare generală incontestabilă, tradiționalismul lui 
« Kogălniceanu nu reprezintă, uneori, decât o deprindere for- 
«mală de cugetare, cu puţine aplicațiuni determinate la mo- 
«mentul nostru istoric; alteori, el nu e chiar decât o simplă 
«formă verbală cu acțiune de sugestie » 1). 

In mare măsură, această interpretare este adevărată. Dealt- 
minteri, vom vedea în capitolele viitoare că acest punct de vedere 
a fost confirmat de către multe din cercetările istorice asupra 
civilizației noastre moderne. Un tradiționalism pur, ca normă 
de alcătuire a unei politice de stat, într'o vreme când însuși 
acest stat trebuia întemeiat pe baze noui şi când toată lumea 
europeană era bântuită de o febră revoluționară, ar fi fost un 
non-sens istoric. In schimb, domeniul în care tradiționalismul 
lui Kogălniceanu a fost mai la largul lui, şi în care într'adevăr 
a izbutit să impună o normă eficientă a lucrurilor, a fost dome- 
niul creației culturale. O scurtă oprire asupra acestuia este 
necesară. 

In anul 1840, după ce se despărțise de Gheorghe Asachi, 
cu care colaborase la «Alduta Românească», Kogălniceanu 
întemeiază revista « Dacia Literară ». Programul acestei reviste 


1) E. Lovinescu, Istoria civilizației române, vol. I, pp. 131—112. 

reprezintă unul dintre cele mai caracteristice momente ale vieţii 
noastre culturale din ultima sută de ani. Kogălniceanu îşi pro- 
punea să așeze literatura românească pe un drum nou și toto- 
dată sigur. Revistele timpului — « Alâuta Românească » a lui 
Asachi, « Curierul Românesc » al lui Eliade Rădulescu, etc. — 
erau pline de traduceri, făcute în grabă și fără discernământ. 
Afară de aceasta, revistele în chestiune păstrau un caracter local, 
adică nu întrevedeau perspectivele mai largi ale unei creațiuni 
românești în genere, ci numai pe acelea ale unei creațiuni locale, 
aparținând unei provincii sau alta. Titlul ales de Kogălniceanu 
pentru noua lui revistă ne punea, dintr'odată, atât în faţa unui 
program cât și a unui simbol: o literatură comună pentru tot 
poporul românesc 1). 

Ridicându-se împotriva excesului de traduceri, în dosul 
cărora posibilitatea de afirmare a unei creaţii originale se sufoca, 
Kogălniceanu formulează totdeodată, în mod simplu însă clar 
şi convingător, premisele doctrinei lui tradiționaliste: 

« Dorul imitaţiei s'a făcut la noi o manie primejdioasă, pen- 
«trucă omoară în noi duhul naţional. Această manie este mai ales 
« covârșitoare în literatură. Mai în toate zilele es de sub teasc 
«cărți în limba românească. Dar ce folos! că sunt numai tra- 
« ducţii din alte limbi și încă și acelea de ar fi bune. Traduc- 
«iile însă nu fac o literatură. Noi vom prigoni cât vom putea 
«această manie ucigătoare a gustului original, însușirea cea 
« mai prețioasă a unei literaturi. Istoria noastră are destule fapte 
« eroice, frumoasele noastre ţeri sunt destul de mari, obiceiurile 
«noastre sunt destul de pitorești și de poetice, pentru că să 
«putem găsi și la noi sujeturi de scris, fără să avem pentru 
«aceasta trebuință să ne împrumutăm dela alte naţii » 2). 

După cum se știe, din «Dacia Literară » nau apărut decât 
trei numere. După două luni dela apariţia ei, cenzura a sus- 
pendat-o, în formă din cauza unui articol al directorului ei de- 
spre xenomanie, în fond însă din cauză că autorităţile rusești 


1) N. Cartojan, în Prefaţa din « Opere» de Kogălniceanu, Ed. Clasicii 
români comentaţi, 

2) M. Kogălniceanu, Introducțiune, primul număr al € Daciei Literare», 
30 Ghenarie 1840. 

şi cei interesaţi la menţinerea protectoratului nu puteau vedea 
cu ochi buni atmosfera de interes ce se întețea în jurul acestei 
publicațiuni. Totuşi ideea 4 Daciei Literare », de a se păşi la o 
literatură întemeiată pe valorile vieţii și istoriei noastre româ- 
nești a rămas în picioare, constituind un adevărat leit-motiv 
al multora dintre cele mai însemnate afirmări literare ale epocei. 

Ideile înfăţişate de Kogălniceanu în programul «Daciei 
Literare » nu reprezentau o noutate sau o atitudine numai mol- 
dovenească. Le găsim, și încă într'o formă destul de precisă, și 
la scriitori din Muntenia. De pildă, într'un loc din « Echilibrul 
între antiteze » al lui Eliade Rădulescu găsim precizări ca acestea: 

«Cu legi și doctrine eterogene aduse sau imitate din afară 
«se pierde România, pentrucă, ridicându-i-se elementele ei 
«vitale, i se impun altele ce nu le pot respira plămânii ei. Se 
« îneacă animalul de uscat în fundul apelor; moare peștele scos 
«şi ţinut a răsufla aerul. Dă Românului legi române, legi bi- 
« blice și creștine, lasă-i datinile străbune, dacă vrei să trăiască 
«ca nație », 

In prefața « Convorbirilor economice » Ion Ghica scria: 

« Entuziasmul patriotic al unora s'a urcat în timpii din urmă 
«la un diapazon atât de înalt, încât pierzând, cu nerăbdarea, şi 
«orice cumpăt, a aruncat cu noroi asupra tuturor, și au tra- 
«tat oamenii și lucrurile trecutului ca vechituri de lepădat. 
« Pentru ei toate credinţele, toate obiceiurile, toate tradițiunile, 
«trebue dărâmate; bogăția imaginaţiunii lor i-a adus până a se 
«crede fiecare expresiunea voinței poporului, focarul opiniei 
a publice, incarnațiunea națiunii; şi nu înţeleg că nu fac alt, de- 
«cât a căta să exercite o autoritate despotică, şi impune publi- 
«cului idei puţin studiate, puţin potrivite cu starea societăţii 
« noastre ». 

Intr'o altă ordine de idei, însă, caracterizând aceeaşi atmo- 
sferă intelectuală a timpului, favorabilă întemeierii unei spiritua- 
lități etnico-tradiționaliste, găsim precizări importante în gân- 
direa istorică şi în scrierile lui Nicolae Bălcescu. De altminteri, 
despre acest fruntaș al culturii noastre din secolul trecut ne 
vom mai aminti și într'un capitol următor, închinat ideologiei 
noastre naționaliste, In scrierea sa, « Cuvânt preliminariu despre 

izvoarele istoriei Românilor », în fruntea acestor izvoare, Băl- 
cescu numără poeziile și tradițiile populare. lată, textual, pasa- 
giul corespunzător: 

« Oamenii întâi cântă, pe urmă scriu. Cei dintâiu istorici au 
«fost poeţii. Poeziile populare sunt un mare izvor istoric. In- 
«tr'însele se află nu numai fapte generale, dar ele intră și în 
«vieața privată, ne zugrăvesc obiceiurile și ne arată ideile și 
« simțimintele veacului. Invăţaţii Grimm și Michelet s'au fo- 
«losit mult de acest izvor istoric în scrierile lor asupra originii 
« dreptului german și francez ». 

« Tradițiile sau poveștile populare sunt un izvor care slu- 
« jeşte la aceeași ţintă ca şi poeziile. "Treaba agerei critici a isto- 
«ricului este să deosebească dintr'aceste daturi ca şi din toate 
«celelalte adevărul și să se poată bine folosi ». 

«O adunare dar a poeziilor și a poveștilor, ce se află în gura 
« poporului român, este de trebuință. Noi cerem spre aceasta 
« ajutorul tuturor celor ce locuind pe la țeară pot mai cu les- 
«nire a le culege și a ni le împărtăşi » 1). 

Deşi tendinţele tradiționaliste manifestate de acești scriitori 
munteni sunt destul de evidente, în Muntenia n'a putut însă 
să ia ființă un adevărat curent poporan. Aşa cum am mai spus, 
această provincie era prinsă într'o rețea de forme şi de atitu- 
dini revoluționare în carecategoriile politicului și ale socialului, cel 
puţin pentru moment, dominau în mod net pe acelea ale cul- 
turalului. Adevărata desfășurare a curentului poporan, şi odată 
cu el a primei noastre spiritualități tradiționaliste, s'a petrecut 
în Moldova. In afară de Kogălniceanu, de începuturile ei se 
mai leagă, în mod semnificativ, trei nume cunoscute: Alecu 
Russo, Costache Negruzzi, Vasile Alecsandri. 

Nota tradiționalistă a lui Alecu Russo este vizibilă în toată 
opera lui. O sesizăm, în tot ce se leagă de ea, în tot ce o defi- 
neşte: în atmosfera ei generală, în tematica și în finalitățile 
ei, în fervoarea intimă din care a răsărit, în lumea de valori 
pe care vrea s'o sugereze. Totuşi, din ansamblul ei putem 





1) N. Bălcescu, Opere, Tom. I, partea I, Ed. Zane, Fund. Regale, 
p. 108. 

desprinde, pentru punctul de vedere care ne interesează aici, 
două aspecte mai caracteristice: unul în legătură cu apărarea 
limbii strămoşeşti, altul în legătură cu însemnătatea poeziei 
poporane. 

Se ştie că influenţa curentului latinist a fost mult mai puters 
nică în Muntenia decât în Moldova. Ideile acestui curent, atât 
prin proveniența lor apuseană cât şi prin scopurile radicale pe 
care le urmăreau, se înscriau, desasdreptul, în rândul ideilor 
revoluționare ale secolului trecut. Cu alte cuvinte, se înscriau 
printre ideile pentru care Muntenia, prin faptul că ea conducea 
efectiv procesul revoluţionar al desvoltării noastre moderna 
burgheze, constituia, în vremea aceea, cel mai prielnic mediu 
românesc, Afară de aceasta, trebue să notăm că prefața gramas 
ticii din anul 1787 a lui Enăchiță Văcărescu precum și acţiunea 
de mai târziu a lui Gheorghe Lazăr fuseseră fapte cu ecou nos 
toriu, care făcuseră atmosferă şi pregătiseră spiritele pentru 
ideile venite din Ardeal ale curentului latinist. In Moldova, nu 
numai că aceste idei n'au prins în măsură egală, dar ele au trezit 
aici o puternică reacțiune critică. Primele manifestări cu caraca 
ter mai ferm şi mai organizat ale acestei reacțiuni aparţin lui 
Alecu Russo. Acesta, ca și Kogălniceanu, era fecior de boier și 
reprezenta, prin formaţia lui intelectuală, întreaga tradiție cula 
turală moldovenească. G. Ibrăileanu, în cunoscutul său studiu 
« Spiritul critic în cultura românească », are dreptate să socom 
tească pe Alecu Russo drept primul nostru critic adevărat și, 
totodată, săsl considere intemeietorul curentului poporan în lin 
teratura noastră modernă. 

Atitudinea critică a lui Alecu Russo, împotriva exagerărilor 
latiniste și împotriva pretențiilor acestora dema transforma din 
rădăcini limba strămoşească, își are formularea ei cea mai exa 
presivă în « Cugetări p. Mergând pe firul acestor scrieri, cerem 
îngăduința de a scoate în evidență câteva pasagii caracten 
ristice. 

Folosind procedeul ironic, Alecu Russo spune că, în spiris 
ul de astăzi, dacă urmașii lui Ştefan cel Mare, 4strănepoții 
Urecheștilor, Dragomireștilor, Movileștilor » ar vrea să se îns 
chine amintirii marelui Domn, ar trebui săsi vorbească astfel: 

«Eroule ilustru! trompeta gloriei tale penetră animile bra- 
«vilor romani de admirăciune grandioasă și neindefinisabilă 
«pentru meritul neinvincibilităciunei tale! »... 1). 

La acestea, autorul adaugă comentariul său: 

« Mi-e teamă că în zioa de pe urmă, când trâmbiţa cerească 
« ne va chema la giudecata cea mare, nu ne vom putea înțelege 
«cu strămoșii noștri, nici în limbă, nici în idei»2), 

Oricare ar fi prezentul, oricâte datorii şi transformări ne-ar 
impune, nu trebue să uităm trecutul. « Naţiile care au pierdut 
« şirul obiceiurilor părintești sunt naţii fără rădăcină, nestator- 
« nice, sau, cum zice vorba cea proastă, nici Turc, nici Moldo- 
«vean; limba lor și literatura nu au temelie, și naționalitatea 
« atuncea este numai o închipuire politică » 3}. 

In felul cum își urmează cursul lor de vieaţă, între clasele 
noastre sociale se sapă o mare prăpastie sufletească: pătura su- 
perioară — boierească — îşi sporeşte necontenit gradul de cul- 
tură, în vreme ce pătura de jos, cea țărănească, rămâne mai de- 
parte în întunerec. În trecut, aceste două clase se înțelegeau, 
comunicau între ele. Astăzi, această înţelegere o mai putem avea 
doar cu inima, adică doar în parte. Pierdem din ce în ce mai mult 
obișnuinţa limbii țărănești. N'o mai putem simţi direct, așa cum 
ar fi firesc, din moment ce este limba noastră; ca să ne putem 
apropia de ea, trebue s'o învăţăm, așa cum ar trebui să facem cu o 
limbă străină. Cultura nouă, care ne stăpâneşte în prezent, con- 
sideră această limbă ţărănească drept «o studie morală sau pito- 
rească ». In această privință, ne depărtăm total de părinții noştri, 
cari judecau altfel decât judecăm noi astăzi. De aici, o datorie 
fundamentală pentru fiecare din noi, o datorie pe care Alecu 
Russo o definește astfel: 

«Părinţii nu cunoșteau studia pitorească... Avem dar o 
« datorie sfântă, firească şi națională, de a culege odoarele vieții 
« părintești. Nenorocirea literaturii, pedantă în condeiu, pe- 
« dantă în forme, pedantă, în idei, care înneacă şi omoară în 


1) Al. Russo, Cugetări, part. I. 
3) Ibidem, part. I. 
3) Ibidem, part. I. 

«țările românești desvoltarea spiritului şi a închipuirii, vine din 
4 pricina neştiinței limbii şi a tradițiilor părintești; literatura 
«aceasta nu are rădăcini și nu dă roadă » 1). 

Dacă neamul românesc vrea să aibă o cultură a lui, el trebue 
mai întâiu să descopere elementele ce i-ar putea sta acesteia la 
bază, să le înțeleagă și să le prețuiască în ceea ce constitue spe- 
cificul lor românesc și numai după aceea să pășească la întoc- 
Mirea ei propriu zisă : 

« Dacă este ca neamul românesc să aibă și el o limbă și o 
«literatură, spiritul public va părăsi căile pedanţilor şi se va 
«îndrepta la izvorul adevărat: la tradiţiile şi obiceiurile pămân- 
«tului, unde stau ascunse încă și formele şi stilul: şi de aș fi 
«poet, aș culege mitologia română, care-i frumoasă ca și acea 
«latină sau greacă; şi de aș fi istoric aș străbate prin toate bor- 
« deiele să descopăr o amintire sau o rugină de armă; și de aș fi 
« gramatic, aş călători pe toate malurile românești și aş culege 
« limba » 2). 

« Cugetările » lui Alecu Russo, care alcătuesc cea mai în- 
semnată dintre scrierile lui, continuă pe nota aceasta până la 
sfârșit. Ele nu aduc punctul de vedere al vreunui « sistem » pro- 
priu zis de gândire, care să îmbrăţişeze arhitectural și metodic 
tot domeniul problemei în chestiune, ci aduc, însă în mod sin- 
cer și cu fervoarea unei simţiri adevărate, punctul de vedere al 
unei convingeri lirico-naționaliste. De altminteri, este necesar 
să precizăm că nici nu s'ar fi putut altfel. Alecu Russo a scris în- 
tr'o epocă de transformări, în care mentalitatea societății noa- 
stre își căuta cu ardoare un făgaș propriu, un făgaș pe care, de 
altminteri, acesta abia începea să-l înțeleagă și să-l delimiteze, 
Afară de aceasta, Russo, el însuși nu era omul care să poată orga- 
niza o acţiune culturală susținută. Ca temperament, oscila între 
militare și visare. Studiile pe care le făcuse în Franţa îl puseseră 
în contact cu scriitori și gânditori de seamă — Froissart, Mon- 
taigne, Rabelais, Mirabeau, Paul-Louis Courier, Proudhon, 
Victor Cousin, etc.— cari contribuiseră fiecare în felul său 
ca să-i adâncească spiritul şi să-l facă deosebit de sensibil față 





1) Al. Russo, Cugetări, part, I. 
2) Ibidem, part. I. 

de formele frumosului, dar a căror gândire era prea variată 
pentru ca, în ansamblul ei, să-i poată închega o doctrină și 
chiar o viziune în deajuns de unitară a lucrurilor. 

Totuși, Alecu Russo a însemnat, pentru începuturile cul- 
turii noastre moderne în general și pentru întemeierea spiritua- 
lității noastre tradiționaliste în special, mult. O mare parte din 
vederile lui sunt de mult bun simț. Cea mai însemnată dintre 
acestea este aceea potrivit căreia tradiționalismul nu trebue 
înțeles ca o ură și ca o îndepărtare a prezentului, ci dimpotrivă, 
ca o îmbogăţire și ca o consolidare firească a acestuia. « Așa dar, 
fără a îndepărta în totul înrâurirea apusului în întâmplările 
lumei noastre, începutul lor este în noi»!). 

Ca un fel de continuare aplicativă a ideilor expuse în « Cu- 
getări » şi totdeodată ale ideilor tradiționaliste ale timpului, așa 
cum Kogălniceanu se preocupase de descoperirea și publica- 
rea cronicelor, Alecu Russo s'a preocupat de cunoașterea și de 
culegerea poeziei poporane. Printr'o intuiție asemănătoare, 
care de fapt a fost expresia puternică a unei laturi din conștiința 
naționalistă a generaţiei lor, după cum Kogălniceanu a făcut 
să se știe că în cunoașterea istoriei noastre trecute stă una din 
posibilitățile de întemeiere a prezentului și a viitorului nostru 
politic, Alecu Russo a lăsat să se înțeleagă că în tezaurele spiri- 
tuale ale poeziei poporane stau ascunse toate latenţele creației 
noastre culturale românești. In privința aceasta, cele câteva 
considerații generale cu care își începe micul său studiu despre 
«poezia poporală » au valoarea unuia dintre cele mai caracte- 
ristice documente ale proceselor noastre culturale din secolul 
trecut: 

« Datinele, poveştile, muzica și poezia sunt arhivele popoa- 
«relor. Cu ele se poate oricând reconstitui trecutul întunecat, 

« Din studiul lor ne vom lămuri despre originea limbii noa- 
«stre, de naşterea naționalității române, de plăcerile naturii cu 
« care este înzestrat poporul și de luptele ce le-au susținut colo- 
« iile române pân'a nu se preface în locuitorii de astăzi ai ve- 
« chei Dacie ». 


1) Al. Russo, Cugetări, VIII. 

Contribuţia tradiționalistă a lui Costache Negruzzi, fără a 
avea proporţii deosebite și fără a avea patos-ul celei a lui Alecu 
Russo, își are totuşi partea ei de însemnătate. De aceea, câteva 
precizări asupra ei sunt necesare, 

Pe plan politic și social, Costache Negruzzi a avut în timpul 
său un rol şters. Faţă de ţărani, ela avut o atitudine binevoitoare, 
care n’a fost însă nici atitudinea revoluționarilor paşoptişti şi 
nici cea reacționară a boierilor conservatori, ci atitudinea unui 
boier de mijloc, omenos şi înţelegător, sensibil la noutăţile civi- 
lizaţiei, dar tot pe atâta atașat sufletește și de formele trecutului. 
La revoluţia din 1848, chiar la puţinul cât a avut loc în Mol- 
dova, nu a luat parte, cu toate că în sufletul lui avea de sigur 
afinități cu multe din revendicările ei. Toată vieaţa lui, a avut 
politiceşte o atitudine de adaptare, fără contururi sau compli- 
caţii îndrăsnețe, observând sub toate guvernele sub care a servit 
în marea erarhie funcționărească a Moldovei o notă de pru- 
dență deferentă şi demnă. 

Principala explicație a acestui fapt nu stă întrun anumit 
oportunism al lui, determinat de greutăţile lui de familie sau 
de nevoia de a-și păstra sub toate guvernele locul lui de funcţio- 
nar înalt, ci în temperamentul lui de artist, care îl împingea spre 
scris şi spre visare mai mult decât spre luptă. Aşa se explică, printre 
altele, şi faptul care ne interesează aici. Contribuţia tradiționa- 
listă a lui Costache Negruzzi s'a realizat pe plan exclusiv literar. 
El n'a fost, cum de pildă este cazul în generaţia lui al lui Ko- 
pălniceanu sau al lui Russo, un ideolog sau un militant tradiţio- 
nalist, ci pur și simplu, a fost un scriitor tradiţionalist. Cea mai 
de seamă trăsătură a întregei personalităţi a lui Costache Ne- 
gruzzi a fost talentul său literar. In produsele acestuia pot fi 
deci recunoscute și urmărite principalele sensuri ale manife- 
stării lui culturale. Scriitori tradiționaliști vor fi, dela el încoace, 
mulţi. Costache Negruzzi a fost însă printre primii, poate chiar 
primul; de aceea, istoria noastră culturală îl poate înregistra ca 
pe un adevărat pioner. 

Prima dovadă de orientare tradiționalistă la scriitorul nostru 
o găsim în « Aprodul Purice », apărut în anul 1837. In prefața 
lui, autorul spune: « Acest anecdot, pomenit de vornicul Ureche 

«în hronicul său, făcea parte dintr'un poem intitulat « Stefa- 
a niada ». Acel poem s'a prăpădit şi nici nu mai gândeam la el, 
«când am găsit fragmentul acesta păstrat la un prieten ». Din 
această mărturisire se vede contactul spiritual pe care Costache 
Negruzzi începuse să-l aibă cu cronicele, înainte ca acestea 
să fi fost publicate de Kogălniceanu. Sensul tradiționalist al 
literaturii lui Costache Negruzzi ni se relevează puternic în 
nuvelele sale istorice și mai ales în nuvela « Alexandru Lăpuș- 
neanu òè» de altminteri cea mai de seamă dintre scrierile lui. 
De asemeni, ni se mai descopere: în articolul « Cântece populare 
ale Moldovei » publicat în « Dacia Literară », în articolul « Cântec 
vechiu » publicat în «Foaia pentru inimă, minte și literatură » 
(Nr. 23, 1843) şi, în general, în unele idei desvoltate în « Scri- 
sorile » sale asupra limbii. 

Orientarea tradiționalistă a lui Costache Negruzzi s'a pe- 
trecut şi s'a desăvârșit în curentul iniţiat de Kogălniceanu prin 
« Dacia Literară », însă nu a fost determinată numai de acesta. 
« Aprodul Purice », în care autorul s'a servit de legenda din 
«O seamă de cuvinte» a lui Neculce și din care putem desprinde 
o primă familiarizare a lui cu cronicele, apărut în 1838, adică 
cu doi ani înainte de progre mul « Daciei Literare » şi cu mulți 
înainte de apariția primei ediţii de cronici a lui Kogălniceanu. 
Prima mare înrâurire culturală asupra lui Costache Negruzzi, 
de natură să-i dea gustul și interesul valorilor tradiționaliste, 
a fost înrâurirea, de altminteri generală în vremea aceea, a 
romantismului. 

Inlocuind spiritul raționalist şi încadrat în reguli autoritare 
al clasicismului, romantismul venea cu un cult nou al simțirilor 
puternice, al imaginației, al contrastelor emoţionante și al cu- 
loarei locale. Pentru toate acestea, trebuia să se facă apel la 
trecut. Dintre cele trei timpuri posibile, cel mai propriu pentru 
întreținerea stărilor lirice sau pentru alimentarea marilor viziuni 
epice este trecutul. Prezentul are în el crispările şi înlănțuirea 
practică a actualităţii inexorabile; viitorul este o mare necu- 
noscută, pe care oamenii de cele mai multe ori no înţeleg sau 
o înțeleg prin vreo prismă pe cât de artificioasă tot pe atât de 
puţin lămuritoare a aşa zisului profetism. În schimb, trecutul 

este depozitarul autentic al faptelor vieţii, al faptelor acelora 
din rândurile cărora fiecare om, fiecare simțire și fiecare împre- 
jurare își pot extrage sensuri și temeiuri de existență. De aceea, 
prezentul și viitorul pot inspira preocupări şi ideologii, nu 
însă şi mari sentimente, în special de speța celor voite de ro- 
mantici. Cel mai autentic și mai fecund inspirator pentru acestea 
nu poate fi deci decât trecutul. De aici, gustul romanticilor 
pentru reconstituiri istorice, reconstituiri, care, în acelasi timp, 
pot să ofere prilejul unor revărsări imaginative şi sentimentale. 
Ecouri din vâlva pe care în Apus o treziseră romanele istorice 
ale lui Walter Scott, Victor Hugo, Alfred de Vigny, Vitet, 
Prosper Mérimée şi chiar Balzac aveau să-şi facă drum, mai 
ales în ce privește gustul lor pentru pitoresc, pentru aspectele 
lirice medievale și pentru reînvieri naţionale, și în conștiința 
literară a lui Costache Negruzzi. Sub înrâurirea acestora, el 
a început să capete interes pentru istoria noastră naţională şi, 
în legătură cu aceasta, pentru cuprinsul cronicelor peste care 
secolul de fanariotism așternuse o uitare groasă. Când Mihail 
Kogălniceanu, întors de curând din Germania, inspirat şi el de 
naționalismul pe care îl cunoscuse în mediile universitare de 
acolo, devenea în funcţie de realitățile locale primul nostru 
doctrinar tradiționalist, Costache Negruzzi era deja orientat, 
prin aderenţele lui romantice, în atmosfera istorico-naţională 
a literaturii timpului. Doctrina lui Kogălniceanu și legăturile 
lui spirituale cu Negruzzi, într'adevăr, nu acestea i-au deter- 
minat o asemenea orientare, însă ele i-au întărit-o, l-au făcut 
să aibă încredere în ea și să pună în slujba ei principala latură a 
puterii lui de creaţie literară. 

Este necesar, de asemeni, să mai amintim că Negruzzi a fost 
unul dintre primii susținători ai poeziei noastre poporane. 
Asupra acestei poezii, el ma avut o privire adâncă, mergând 
până la a străbate întreaga ei semnificație etnic-culturală, n'a fost 
un culegător de folklor cum au fost în aceeași epocă cu el Alecu 
Russo şi Vasile Alecsandri, însă a avut o înţelegere plină de dra- 
goste şi de bun simț, adică o înţelegere destul de semnificativă 
pentru vremea aceea și destul de vestitoare pentru chipul cum va 
deveni, treptat-treptat, o temă centrală a creației noastre culturale. 

In sfârşit, între începuturile noastre de spiritualitate tradi- 
ționalistă trebue să însemnăm şi contribuția lui Vasile Alec- 
sandri. Alături de Kogălniceanu, Alecu Russo şi Costache 
Negruzzi, a fost şi el unul dintre reprezentanții primului curent 
critic românesc. 

Latura prin care Vasile Alecsandri sa apropiat de concepția 
pașoptistă a fost latura lui naționalistă. E drept, acest națio- 
nalism nu avea propriu zis o bază doctrinară, inspirată din con- 
siderarea filosofic-morală a realităților timpului, ci mai de 
grabă o bază lirică, afectivă. In scrierea sa, «Românii și poezia 
lor », în care găsim o idealizare a ţăranului, Vasile Alecsandri 
nu vorbeşte ca democrat, ci ca naţionalist. Pașoptiștii autentici 
văzuseră problema clasei ţărăneşti într'o lumină tragică. Pentru 
Bălcescu, de pildă, clasa țărănească era o clasă obijduită, asupra 
căreia veacurile şi oamenii au revărsat cu atât mai multe vitregii, 
cu cât aceasta era de fapt singura clasă reală şi producătoare 
a comunităţii noastre româneşti. Pentru Alecsandri, dimpo- 
trivă, clasa țărănească era o clasă oarecum senină, păstrătoare 
şi în acelaşi timp reprezentantă de bază a românismului 1), 

Intrun loc (Iașii în 1844), criticând opinia unui străin 
despre versatilitatea Românului, care se face după împrejurări 
Turc, Francez, etc., Alecsandri recunoaşte că faptul ar putea 
fi adevărat pentru o minoritate orășenească, dar îl tăgădueşte 
categoric în ce priveşte pe țăran. Despre acesta spune că nu-și 
părăsește niciodată «limba, obiceiurile și portul său». In alt 
loc (Românii și poezia lor), afirmă că poporul român de țărani 
este un «popor curat, înţelept, vesel şi poetic în graiul său», 
că menirea lui este să se ridice «la o treaptă cât de înaltă » 
şi că toate comorile lui de simţire se vădesc în poezia lui popu- 
lară. Cu alte cuvinte țărănimea este singura și adevărata păstră- 
toare a tradiției românești. 

Datoria noastră de a descoperi şi de a cunoaşte poezia po- 
porană stă astfel pe deasupra oricărei discuţiuni: 

« Într'o epohă ca aceasta, unde ţările noastre au a se lupta 
«cu duşmani puternici, care încearcă a întuneca nu numai 





1) G, Ibrăileanu, Spiritul critic în cultura românească, Iaşi, 

« drepturile politice dar chiar și naționalitatea Românilor, poezia 
«populară va fi de mare ajutor spre apărarea acesteia; oricât 
«de măestre să fie manifestările cabinetului de Petersburg, 
« Românii tot Români vor rămânea şi vor dovedi că sunt 
« Români prin limba lor, prin tradițiile lor, prin obiceiurile lor, 
«prin chipul lor, prin cântecele lor şi chiar prin jocurile lor » ?). 

Cea mai de seamă realizare tradiționalistă a lui Vasile Alec- 
sandri este, fără îndoială, culegerea lui de poezii populare. 
Ca și pe Negruzzi, ceea ce l-a îndemnat către această ramură 
a creaţiei românești a fost, pe lângă naționalismul lui de colo- 
ratură romantică, temperamentul lui de artist și de preţuitor al 
valorilor lirice. Pe deasupra rafinamentelor lui de boier franţuzit, 
şi de răsfățat al timpului său, Alecsandri a iubit însă produsele 
spirituale ale ţăranului. Așa cum am mai spus, el nu s'a apropiat 
de drama socială a acestuia — n'a înțeles-o și poate nici nu s'a 
preocupat s'o înțeleagă — însă a vibrat cu deplină sinceritate 
faţă de frumuseţea și înțelepciunea creaţiilor lui poetice: 

«...din desagă, l-a umflat, l-a pregătit şi, răzimându-se 
«de un brad, a început să sune cântecul cel mai frumos, cel 
«mai jalnic, cel mai cu suflet ce am auzit eu pe lume: doina 
«dela munte, aceea melodie curat românească, în care toată 
«inima omului se tălmăcește prin suspinuri puternice și prin 
«note dulci și duioase, doina jalnică, care face pe Român să 
« ofteze fără voie şi care cuprinde în sânul ei un dor tainic după 
«o fericire pierdută. Eu, de câte ori aud doina, îmi pare că aud 
« Moldova plângând după slava sa cea veche »2). 

Acestea sunt, în linii generale, începuturile moderne ale tra- 
diționalismului românesc. Inceputuri modeste, fără sclipiri ieșite 
din comun, însă semnificative prin sinceritatea şi autenticitatea 
lor. Deşi influențate de curentul romantic, curentul care în bună 
parte le-a grăbit apariţia și le-a patronat, totuși ele mau avut 
niciodată doar caracterul unor mode sau maniere trecătoare. 
De îndată ce gustul general al romantismului pentru învieri 
istorice și pentru visări sentimentale a întâlnit realitățile de 


1) V, Alecsandri, Proză, p. 128, 
3) V. Alecsandri, Primblare prin munţi, 

aici ale trecutului nostru național și ale creației noastre popo- 
rane, el n'a mai rămas un simplu gust trecător, ci a început 
să se transforme într'o stare de spirit durabilă, întrun orizont 
structural al culturii noastre locale. Odată apărut, acest orizont 
tradiționalist se va preciza din ce în ce mai mult și va căpăta 
drept de cetăţenie definitivă în manifestările spirituale ale socie- 
tății noastre, Afirmările lui, limitate la început prin însăși 
natura lucrurilor la chestiuni de limbă și de literatură, vor 
căpăta cu timpul întinderi sporite, vor deveni linii de forță 
ale întregei noastre spiritualității naționale și vor ajunge să 
influențeze însăși evoluţia așezărilor noastre politico-sociale, 

In desvoltările ce urmează vom avea prilejul să verificăm 
aceste aserțiuni, 

CAPITOLUL II 


ELEMENTE TRADIȚIONALISTE IN ACTIVITATEA 
JUNIMISTĂ 


In a doua jumătate a secolului XIX, atât revoluționa- 
rismul pașoptist cât şi primul nostru curent critic care se 
născuse ca o reacțiune împotriva lui, încetaseră, Incetaseră 
pentrucă, fiecare în felul lui, își îndeplinise misiunea. Revo- 
luţionarismul pașoptist pusese în mișcare opera de renaştere 
pe baze burgheze a vieţii noastre de stat, iar criticismul moldo- 
venesc isbutise să creeze o atmosferă culturală mai personală 
şi mai puțin tributară împrumuturilor străine. După cum am 
văzut, unul din stâlpii de susținere ai acestei atmosfere era 
apropierea de valorile tradiţionaliste în legătură cu vieața 
noastră etnică şi istorică. Faptul astfel înfățișat este deosebit 
de important. El nu reprezintă numai un fenomen literar, ci 
un fenomen privind întregul proces al culturii noastre, într'o 
epocă în care acesta punea pentru întâia oară în mișcare o con- 
ştiinţă sistematică a valorilor noastre autohtone. 

Curentul de cultură, care în a doua jumătate a secolului 
XIX a urmat mișcării tradiționaliste întemeiată de Kogăl- 
niceanu, a fost curentul reprezentat de societatea ieșeană « Ju- 
nimea >. Cu timpul, noțiunea de «junimism» a căpătat un 
înțeles larg şi complex. Ea n'a mai însemnat simpla participare 
la o anumită grupare sau mișcare literară, ci o stare de spirit, 
caracterizată printr'o atitudine de criticism raționalist, uneori 
de totală negare teoretică faţă de unele transformări politice și 
culturale ce aveau loc în societatea românească din a doua jumă- 
tate a secolului trecut. 

Aparent, între prima şcoală critică moldovenească şi școala 
junimistă care îi urmează există o prăpastie. Este destul să ne 
gândim la câteva din trăsăturile lor caracteristice, ca să căpătăm 
dintr'odată sentimentul contradicții, Astfel: prima este roman- 
tică, în vreme ce cea de-a doua este raţionalistă; prima priveşte 
cu predilecție înspre trecut, în vreme ce cealaltă caută să orga- 
nizeze actualitatea, să-i dea o structură fermă şi s'o lege organic 
cu finalitățile viitorului; prima îşi constitue materialul ei din 
forme care cer în mod necesar unele transfigurări sentimentale, 
pe când cea de-a doua şi-l constituie din forme care, înainte 
de orice, să poată intra în ordinea metodică și impersonală a 
unor construcții sistematice; etc., etc.. 

Cu toate acestea, junimismul n:a îndepărtat sensul tradi- 
ţionalist al şcoalei anterioare, ci dimpotrivă l-a susținut şi l-a 
promovat. Mai bine zis, i-a ajutat să se consolideze, dându-i 
putinţa de a trece din faza lui romantică, de simple doleanțe 
ideologice, într'o fază mai pozitivă, de realizări culturale propriu 
zise, Faptul, astfel înfăţişat, nu trebue să ne pară paradoxal. 
Ca să ne convingem de aceasta, să ne gândim la câteva din 
acţiunile şi atitudinile de bază ale «Junimii». În materie de 
limbă, ea a luat atitudine împotriva tuturor exagerărilor latini- 
zante ale cărturarilor ardeleni (întocmai ca Alecu Russo în 
« Cugetările » lui), cerând măsură, bun simţ, respectarea liniei 
naturale a vorbirii aşa cum a statornicit-o experienţa de veacuri 
a comunității noastre omeneşti, deci cerând implicit respectarea 
unor condiții de spiritualitate tradiționalistă. 

In materie de explicare în general a fenomenelor civilizației, 
« Junimea » s'a folosit în mod permanent de criteriul istoric, 
Raționalismul ei n'a fost numai un raţionalism epistemologic, 
tributar exclusiv formalismului metafizicist al vreunui sistem 
sau altul, ci, tot pe atâta, a fost și un raționalism pragmatic, 
întemeiat pe faptele de evoluţie istorică a popoarelor, a institu- 
ţiunilor şi a culturii. Deosebirea, din acest punct de vedere, 
dintre vechea şcoală critică şi cea nouă a junimismului, nu sta 
în faptul propriu zis al practicării sau nepracticării criteriului 
istoric, ci în coloratura ce se da acestuia. L-au practicat deo- 
potrivă amândouă, însă prima îl asocia atmosferei romantice 

a timpului, făcând din privirea în trecut o condiție a marilor 
înfiorări sentimentale, pe când cea de-a doua îl înscria în preo- 
cuparea ei metodică de documentări pozitive, făcând din aceeași 
privire în trecut o condiţie necesară pentru contactul ei siste- 
matic cu realitatea, Fatal, folosirea criteriului istoric presupune 
implicații şi contingențe tradiționaliste. In măsura în care 
junimismul n’a fost străin de acest criteriu, prin forţa lucrurilor, 
el n'a putut rămâne străin de unele elemente, măcar principiale, 
de spiritualitate tradiționalistă. 

Concepţia artei în raport cu națiunea, a cărei problemă s'a 
dovedit atât de capitală în mișcarea tradiționalistă începută 
cu «Dacia Literară », se vădește și la Maiorescu, doctrinarul 
autorizat al « Junimii ». Im « Direcția Noud'», acesta ne pome- 
neşte nu numai în treacăt ci cu punctarea unei idei cardi- 
nale în sistemul lui de judecată, despre « păstrarea și chiar ac- 
centuarea elementului național » Mai târziu, întrun discurs 
rostit la 1894, Maiorescu spunea: « Suntem convinşi că numai 
prin cea mai rodnică muncă naţională, prin desvoltarea carac- 
terului etnic, în limbă, în literatură, în munca fizică, în costum, 
în istorie, în forma socială și în forma de stat, trebue să meargă 
țara aceasta » 1), Deasemeni, nu trebue să uităm că Maiorescu 
este acela care a dat o parte din primele lor certificate de repre- 
zentativi ai creaţiei noastre naționale, unor scriitori cu funda- 
mentală orientare tradiționalistă, cum au fost: Creangă, Emi- 
nescu, iar mai târziu Slavici, Octavian Goga, M. Sadoveanu, 
etc.. In legătură cu cei dintâi, cu Creangă și Eminescu, nu tre- 
buie să uităm că aceștia s'au format în bună parte în mediul 
«Junimii » că aici au întâlnit prima înțelegere mai cuprinză- 
toare a ceea ce aduceau nou în arta sau în concepţia lor de 
vieață și, anume, a ceea ce aduceau nou tocmai în direcția 
viziunii lor tradiţionaliste. 

Se ştie că Maiorescu a prețuit în mod deosebit poezia popu- 
lară. Multe din rapoartele sale academice, și în special răspun- 
sul pe care l-a dat lui Duiliu Zamfirescu cu prilejul intrării 
acestuia în Academia Română, constituesc dovezi elocvente. 


2) T. Maiorescu, Critice, vol, I. 

Intr'un studiu pe care i l-a închinat, după ce consideră că poe- 
zia populară alcătuește o mare valoare estetică, Maiorescu 
adaugă: 

« Eminescu s'a inspirat de-a-dreptul din ea. Coşbuc și Goga 
«se desvoltă pe urmele ei, iar în miile de școlari și de studenţi 
«ai generaţiei de azi lucrează mai departe formele acestor poeţi 
«astfel înviorați şi încetul cu încetul rădăcina populară împlân- 
«tată de Alecsandri creşte și rodeşte în toate direcţiile » ?). 

Relevând nota simplă dar sinceră și pătrunzătoare a poeziei 
populare, şi vrând să arate că valoarea realizărilor culturale nu 
stă numai în complicaţiuni abstracte şi greu inteligibile ci şi în 
expresiile directe ale sentimentului, Maiorescu închee astfel: 

« Fără îndoială, complicările sufleteşti ale societăţii înalte 
«sunt o problemă din ce în ce mai interesantă; în proporţie cu 
« creşterea culturii, şi ele își vor afla înfățișarea firească în lite- 
«ratura noastră. Dar aceasta nu ne poate face să uităm că sim- 
«plicitatea țărănească nu exclude frumusețea lirică, precum 
«nu exclude energia epică, nici chiar conflictul dramatic » 2). 

Mărginim aici aceste dovezi junimiste. Ele ne arată că juni- 
mismul n'a fost străin de preocuparea tradiționalistă. De alt- 
minteri, nici n'ar fi putut să rămână străin, pentrucă în acest 
caz el s'ar fi situat în afara spiritului ce începuse să-şi facă loc 
în cultura românească și, mai ales, de spiritul în care urmau să 
se petreacă procese importante ale redeşteptării noastre naţio- 
nale. N'am putea spune că tradiționalismul a fost una dintre 
marile sau măcar dintre semnificativele coordonate ale junimis- 
mului; însă, cu atât mai mult, n'am putea spune că acesta a 
disprețuit orizontul tradiționalist, că a refuzat să-i găsească 
vreun sens. Este drept, finalităţile juninismului au fost altele. 
Ele aveau ca scop principal corectarea după norme metodic- 
evoluționiste a civilizației noastre începânde, în special în ce 
priveşte adaptarea la condiţiile de vieață de aici a formelor îm- 
prumutate din civilizația țărilor apusene ale Europei. Unul dintre 
meritele junimismului este acela că, în felul cum a urmărit rea- 


1) T. Maiorescu, În chestia poeziei populare, Critice, vol. III. 
2) T. Maiorescu, op. cit. 


www.dacoromanica.ro 


142 'TRADIŢIONALISM ŞI ETNICISM 


lizarea acestui scop, el a respectat punctul de vedere constitu- 
tiv al tânărului tradiționalism românesc, fără a cădea în lirismul 
sau mai bine zis în romantismul acestuia, Prin urmare, nu nu- 
mai că junimismul n'a ignorat sensul tradiționalist al culturii 
noastre naţionale, dar într'un fel chiar l-a întărit, pe de o parte 
eliberându-l din moda exagerărilor sentimentale, pe de altă 
parte dându-i atât o semnificaţie specială literară cât şi una ge- 
nerală culturală. 

SĂMĂNĂTORISMUL 


Una dintre etapele cele mai caracteristice ale tradiționa- 
lismului românesc este etapa pe care a înscris-o mișcarea cul- 
turală a « sămănătorismului ». Fără a aduce elemente mult prea 
noui față de acelea pe care le dăduse la iveală vechiul curent 
întemeiat de Kogălniceanu, şi pe care în felul ei mai măsurat 
și mai raționalist le ratificase şi « Junimea », sămănătorismul a 
putut totuși să treacă drept o şcoală nouă, cu vederi originale, 
și, mai ales, cu o puternică ascendență spirituală asupra scriito- 
rilor și criteriilor culturale ale epocei, In paragraful de față, vom 
încerca să schițăm, nu propriu zis întreaga desfășurare sămănă- 
toristă, ci numai acele aspecte ale ei care ne vor putea da, în 
special, o imagine a orientării ei tradiționaliste, 

Prin sămănătorism se înțelege mișcarea literară care s'a des- 
fășurat la începutul secolului de față, având ca organ doctrinar 
revista « Sdmândtorul » iar ca reprezentanţi principali o seamă 
de scriitori, ideologi, istorici, în general o seamă de intelectuali 
ai epocei, grupaţi în jurul revistei în chestiune. 

« Sămănătorul » a apărut în Decemvrie 1901, sub conducerea 
poeților Al. Vlahuţă și Gh, Coșbuc, însă din inițiativa şi cu 
sprijinul direct al lui Spiru Haret. Dela început, noua revistă 
şi-a afirmat un caracter net poporanist, In felul acesta, ea putea 
să corespundă intenţiilor social-politice ale iniţiatorului ei și, 
totdeodată, putea să convină felului specific de concepţie lite- 
rară al numeroșilor ei colaboratori ardeleni: Gh. Coșbuc, Ion 


Gorun, Ilarie Chendi, Maria Cunţan, Maria Ciobanu, V. Cio- 

flec, Şt. O, Iosif, Sextil Pușcariu, la care mai târziu avea să se 
adauge: I. Scurtu, Ion Bârseanul, Zaharia Bârsan, I. Agârbi- 
ceanu, Gh. Stoica, etc,, 

Intemeerea « Sămânătorului » trebue pusă în legătură cu 
ideologia naționalistă a lui Eminescu. Despre aceasta vom vorbi 
mai pe larg într'un capitol viitor, Deocamdată, ne mărginim 
doar s'o amintim, atâta cât să ne dea putinţa să legăm firul pro- 
blemei pe care o urmărim, Naționalismul din prima jumătate 
a secolului XIX, dominat cum era de atmosfera roman- 
tică a timpului, avusese caracterul unui patriotism entuziast, 
visător şi sentimental. Naționalismul lui Eminescu, următor 
acestuia, înflorind sub patronajul junimismului fără ca struc- 
tural să aparțină totuşi acestuia, avea un caracter diferit. Era 
mai adânc, mai misterios; nota lui de criticism junimist se com- 
pleta cu un fond de misticism personal, care îi dădea o rezo- 
nanță largă, aproape profetică, Eminescu depășise cadrul cri- 
teriilor raţionaliste și evoluționiste ale atmosferei junimiste, 
pentru ca în schimb să profeseze un naționalism complex, 
aproape tragic, cu scobhoriri în trecut până la o viziune reacțio- 
nară a lucrurilor și cu transformarea importantei probleme so- 
ciale a țărănimii într'o problemă de misticism țărănesc, In tim- 
pul său, naționalismul lui Eminescu trecuse destul de neobser- 
vat. Acest naționalism fusese înfățișat în articole de ziar, Scrise 
în toiul unor mari lupte politice de partid, era oarecum firesc 
ca articolele lui Eminescu, cu tot geniul care putea să transpară 
din rândurile lor, să nu treacă totuși în ochii contemporanilor 
decât ca nişte manifestări de circumstanță cu simpla semnifi- 
cație a unor gânduri trecătoare, spuse dela o zi la alta, Când, 
câțiva ani după moartea lui Eminescu, aceste articole încep să 
fie desgropate, iar conţinutul lor începe să fie descifrat cu un 
cuget mai adânc și mai răbdător, efectul pe care îl produc asu- 
pra publicului nostru cultivat este uluitor. Ca să ne facem o idee 
de aceasta, nu avem decât să reproducem următorul pasagiu 
dintr'o scriere a lui Nicolae Iorga: 

«E o uimire câtă bogăţie, logică, prevedere, căldură, câtă 
« mare și morală înțelepciune de om superior, genial, se cuprinde 
« în acele buletine politice, dări de seamă teatrale, notițe despre 

«cărți, care aveau simpla menire să umple coloanele goale ale 
« bietei foiţe ieşene. La fiecare moment, marea sa putere de in- 
«tuiţie fixează puncte sau deschide perspective cu totul noui, 
« Din vieaţa sa trecută cunoştea tot prezentul Românilor, în 
« câțiva ani căpătase o vedere clară asupra trecutului lor întreg, 
« păstrase toată vigoarea spiritului lui filosofic și oricând el stă- 
«pânea subiectul său, fie și atins în treacăt, dela o uimitoare 
« înălțime. El avea în mână oricând toate legăturile românești 
« şi omeneşti ale subiectului. Și aceste strălucite pagine nu erau 
«citite de nimeni. De nimeni, în cel mai deplin și mai grozav 
« înţeles al cuvântului. Şi moarte au zăcut ele până în clipa de 
« faţă, fără ca dela dânsele să fi plecat, într'o epocă de rătăcire 
« primejdioasă și de criză strașnică, cea mai mică influență 
«asupra vieţii românești » 1). 

Fără această descoperire a naţionalismului lui Eminescu, 
sămănătorismul mar fi apărut sau, în orice caz, n'ar fi apărut, 
încă dela început, cu unitatea ideologică de care s'a arătat ulterior 
capabil. Continuând viziunea lui Eminescu, ideologia sămănă- 
toristă avea să reediteze valori asemănătoare cu cele din gândi- 
rea naționalistă a acestuia: cultul solidarității naționale prin tradi- 
ţie, postularea și totdeodată exaltarea păturii rurale ca unică reali- 
tate a neamului românesc, considerarea proceselor ei de vieaţă 
pe bază predominant lirică, pe alocuri unele atitudini negative 
împotriva formelor transplantate ale civilizaţiei apusene, etc., etc.. 

Primele posturi de doctrină naționalistă cu caracter tra- 
diționalist și poporanist ale « Sdmândătorului » au fost fixate 
de Al. Vlahuţă şi Gh. Coșbuc. Cu obișnuitul lui ton sentimen- 
tal, cel dintâi scria următoarele rânduri programatice: 

« Noi care ne-am făcut de mult ucenicia în literatură, sim- 
«ţim o mustrare de cuget, când ne uităm în urmă și vedem 
« câtă vreme am pierdut, punând în stihuri amăgirile și durerile 
« micii noastre vieţi, retrași de sgomotele lumii, înstrăinați de 
« marea vieață a poporului, de marile lui suferinţi și aspirații, 
«care ar fi trebuit, dela început, să umple şi să încălzească 
«inimile noastre ». 


1) N. Iorga, O luptă literară, I, p. 418. 

Cu accente ceva mai vehemente, constituind un rechizitoriu 
pentru trecut dar şi un îndemn pentru viitor, Coşbuc preciza, 
tot într'unul din primele numere ale revistei: 

« Am rupt firul tradițiilor, ne batem joc de credința strămo- 
« şilor, luăm în deșert instituţiile țării şi așezămintele ei, râdem 
«în pumn de aspiraţiile naționale și importăm în literatură — 
« în altarul vieţii sufletești a noastre — câte şi mai câte bolnave 
«idei și cu totul străine spiritului românesc ». 

In linii generale, programul înfățișat de Vlăhuţă cuprindea 
următoarele puncte: iterații să-şi aplece dragostea și interesul 
lor asupra poporului; să se scrie lucruri frumoase și instructive 
pentru sufletul lui; să fie date la iveală icoane din trecut, fapte 
vitejeşti, isprăvi ale poporului demne de ţinut minte, sfaturi și 
îndrumări de vieață rezemate pe înţelepciunea bătrânească și, 
în general, tot ce ar putea să reflecteze omenia și vrednicia po- 
porului nostru; să se editeze cărți pentru popor; să se desco- 
pere și să se pună în valoare oamenii de treabă și latenţele su- 
fleteşti care stau ascunse în mediul nostru țărănesc. După cum 
vedem, era vorba de un program de realizări practice, preocupat 
să organizeze realități de actualitate socială, însă reclamând 
pentru fiecare din articulațiile lui sensuri de spiritualitate 
tradiționalistă. 

Incepând din anul 1903, adică doi ani după apariția lui, 
« Sdmândtorul » trece sub conducerea lui Nicolae Iorga. Pri- 
mind această conducere, el ceda rugăminţilor insistente venite 
din partea unui grup de tineri din jurul revistei, rămași deso- 
rientați după plecarea primilor ei conducători. Aceasta este 
deci data dela care mișcarea și ideologia sămănătoristă începe să 
pășească pe adevăratele lor făgaşuri. Fără a se depărta de carac- 
terul primei ideologii sămănătoriste, aceasta nouă, care începea 
cu Nicolae Iorga, avea însă față de cea dintâiu un suflu mai 
intens și o cuprindere mai bogată a realității spirituale româ- 
nești. 

Dela început se stabileşte deosebirea care trebue să existe: 
între popor și stat. Statul este o alcătuire juridică, în vreme ce 
poporul este o realitate morală, trebuind să aibă « culmi lumi- 
noase către care uitându-se să afle un îndemn la lucru şi o mân- 

găere în suferinţi ». 'Ținta pe care poporul român o are de atins 
în clipa de față este de ordin cultural. In domeniu politic nu 
avem deocamdată nimic de revendicat, ceasul expansiunilor 
noastre firești n'a bătut încă. Principala noastră preocupare tre- 
bue să constea din « purificarea, întregirea, înaintarea şi mai ales 
răspândirea culturii noastre », In vieața noastră contemporană, 
există această lipsă sau nepotrivire, după cum vrem s'o numim: 
Statului nostru naţional nu-i corespunde o cultură cu adevărat 
națională. Spoiala apuseană, în special cea franțuzească, este 
copleșitoare. In ce priveşte idealul național al întregirii noastre 
politice, comitem o greşală asemănătoare: îl construim numai 
cu vorbe, nu îl urmărim însă și prin acţiuni. « Hotarele mai sunt 
încă hotare, pentru cultura noastră; ne dorim uniţi la un loc 
şi nu ne cunoaștem nici de cum », De aici, decurge marea noa- 
stră nevoie și, totdeodată, marea noastră datorie: «Ni trebue 
«unirea tuturor, de sus până jos, dintr'un hotar al Românilor 
« până la altul, o cultură care să fie a noastră, cărți pe rândurile 
« inspirate ale cărora să cadă de o potrivă lacrima înaltei, bogatei 
« doamne și a sătencii, cărți smulse de mâini nerăbdătoare până 
«unde răsună graiul acestui neam », 

Situaţia în care se află țara noastră reclamă, în mod imperios, 
o nouă epocă de cultură, care să legitimeze dreptul nostru la o 
existență spirituală autonomă. Dacă nu ne îndreptăm către 
aceasta, riscăm ca tendința de înstreinare care ne încercueșşte 
să devină și mai puternică și să cădem cu totul sub apăsarea ei, 
Procesul acestei noui orientări sufleteșți a poporului nostru 
trebue să înceapă cu literatura, pentrucă literatura se află în 
inima creaţiei culturale, « Dar literatura frumoasă e doar cen- 
trul însuși al culturii; ea o animează, ea îi dă impulsul, celelalte 
elemente, ca arta, ştiinţa, rânduindu-se alături cu dânsa și puţintel 
în dosul ei». Bine înțeles, nu este voraba de orice literatură, ci de o 
literatură care să reprezinte geniul specific al poporului românesc, 
Adică: o literatură care să se inspire dela ceea ce este caracte- 
ristic în satele noastre, care să reflecte specificul sufletesc al 
ţăranului, care să țină seama de faptele trecutului nostru naţio- 
nal și care să redea, în tonalitatea ei generală, atmosfera plaiu- 
` rilor şi a vieţii românești, 

Çontrariu aparențelor, crezul sămănătorist nu este un crez 
exclusjvist. El impune realitatea țărănească drept bază de con- 
stjtuire a literaturii, însă nu cu titlu aþsolut, ci în funcțiune de 
marea nevoie momentană de-a salva cultura noastră de încer- 
cuirea įmitațjilor străine şi de-a o aşterne pe un făgaş care să-i 
fje cu adevărat propriu. Pe măsură ce socjetatea noastră mo- 
dernă va spori şi se va consolida, așa încât în orizontul ei de 
vieață să intre cu drept de cetățenie definitivă și alte clase, de 
sigur, baza creaţiei noastre spirjtuale va spori şi ea, asocjindu-și 
în mod organic criteriile, originalitatea și stilul de acțiune al 
acestora. Cultura apuseană nu trebue să dispară din atenția şi 
din folosința noastră spirituală. In ce priveşte tema lucrărilor 
sale, scriitorul român trebue să ştie să vadă și să reprezinte as- 
pectele și ideaļurjļe de vieață ale poporuluj căruia îi aparține; 
însă, în ce priveşte ideația superioară a scrjerilor lui, adică at- 
mosfera și gradul lor de spiritualitate, el trebue să fie [a njvelul 
a aceea ce s'a creeat mai bun şi mai înalt, în oricare parte a lumii. 
Cultura Apusului nu trebue să fie o temă de denigrărj, în ce ne 
priveşte sau în ce o priveşte, ci, dimpotrivă, ea trebue să mi- 
jlocească o operă de înțelegeri și de prețujri nobile și fructuoase. 
« Iubim cultura Apusului, fiindcă, întâiu, acoļo, și numai acolo, 
«e cultura armonică, sănătoasă, hinefăcătoare. Pentrucă, pe urmă, 
« de acolo am fost aruncați și noi pe aceste țărmurj de vifor, ar- 
« şiță şi primejdie ». Din această cultură putem să luam îndru- 
mări, învățăminte, exemple și, în general, putem să luăm nota 
aceea de înlănțuire și de frumos, care face valoarea durabilă a 
operelor de cultură. Insă, oricât de orbitoare ar fj această cuj- 
tură apuseană, ea nu trebue să ne abată dela realitatea primor- 
dială a valorilor noastre locale. « Çâtă vreme oamenj vor lupta 
«cu oameni, mă voiu îndrepta unde se vorbeşte graiul meu, de 
«unde se înalță rugăciuni la idealele mele ». Literatura nu are 
numaj o misiune beletristică; principala ei misjune este aceasta: 
« să afirme sufletul unuj popor în forme care corespund culturii 
timpului ». Această sarcină nu este ușoară, și, cu atât maj mult, 
nu este o sarcină simplă. Ça să ne putem da seama de sufletul 
unui popor, trehue să-l comparăm în mod necesar cu sufletul 
Gelorlalte popoare. Çontactul cu cujtura străjnă este decj nece- 

sar. Este necesar, pentru ca să ne sporească orizonturile, să ne 
dea termene de comparaţie și, prin acestea, să ne aplece cu înțe- 
legeri sporite asupra propriei noastre realități. « Am recunoscut 
«o necesitate firească, înaintea căreia trebue să se plece oricine 
« ca înaintea unei noutăți a naturii: aceia de a da neamului ro- 
4 mânesc o literatură care să pornească dela el, dela ce e mai 
« răspicat şi mai caracteristic în el, şi de a da în acelaş timp lite- 
« raturii universale, în formele cele mai bune ale ei, un capitol 
«nou şi original». 

După doi ani de militare în numele acestor credințe, se pu- 
teau constata rezultate. Mișcarea socialistă, care începuse să 
se ivească și în țara noastră, se manifesta mai mult doar iluzoriu, 
pentrucă sensurile ei internaţionaliste întâlneau în calea lor re- 
zistența spirituală a convingerilor şi a simțimintelor sămănă- 
toriste. Legăturile intelectuale între Românii de pretutindeni 
se înmulțeau și se organizau sistematic. Interesul pentru ţăran, 
pentru cugetarea și pentru problemele lui de vieață fusese defi- 
nitiv trezit. Universitățile, fără a nesocoti datoria lor de a face 
ştiinţă, se înrolau cu tot mai multă convingere în rândurile 
militante ale naționalismului cultural. Inventariind toate aceste 
rezultate, Nicolae Iorga, întemeetorul și animatorul adevăratei 
mișcări semănătoriste, putea să concludă în felul acesta: 

« Și acum mișcarea nu se opreşte aici. Toată vieața româ- 
« nească e prinsă de dânsa și, cu toate împrejurările de astăzi, 
«ea va izbuti să prefacă tot. Originalitatea ei binefăcătoare 
«stă într'aceea că ea nu născocește, nu adaugă și nu falsifică 
« nimic, dar nu lasă să-i scape din vedere niciuna din însușirile, 
«din putinţele de desvoltare ale neamului. Puterile adevărate 
« de astăzi, moştenirea cea bună a trecutului, tot ce are poporul 
«românesc la îndemâna sa, trebue a fi întrebuințat. Scopul 
«nu mai e acela de a ne asemăna cu unii sau cu alții, dea ne 
«întrece cu Romanii de odinioară sau de a ne ținea pe urma 
« Francesilor. Nu voim a fi un stat modern oarecare, de o pre- 
«cocitate și îndrăzneală care să nimicească lumea. Dorinţele 
« noastre sunt mult mai modeste, dar mult mai ușor de tălmăcit 
« în faptă sigură. Având cunoștință de ceea ce suntem, simţin- 
« du-ne Români mult mai mult decât coborâtori ai Romanilor şi 

«chiar decât cetățeni ai României, voim, în cea mai strânsă legă- 
« tură cu tot ceea ce a fost sănătos în trecut, să clădim cu mijloace 
« româneşti civilizația românească pentru toți Românii » 1). 

Mișcarea sămănătoristă a trezit ecouri puternice, în toate 
ținuturile locuite de Români. Deși a plecat dela premise lite- 
rare, şi tot cu mijloace predominant literare şi-a pus în aplicare 
planurile, ea nu s'a mărginit însă numai la literatură, ci a cu- 
noscut desvoltări care, pe alocuri, au confundat-o în însuși 
programul de revendicări naţionaliste şi sociale ale epocei. 

Nu este nevoie să insistăm aici asupra realizărilor sămănă- 
toriste pe plan literar, pentrucă acesta constitue un capitol 
cunoscut și definitiv lămurit în istoria literaturii noastre con- 
temporane. Este destul să amintim că, sub cupola acestei miş- 
cări, au debutat și s'au format, pe de o parte o seamă de scriitori 
dintre cei mai mari și mai expresivi pe care i-a avut în epoca 
modernă neamul nostru, pe de altă parte nenumărați alții, 
fără drepturi asupra Posterității, astăzi trecuţi de mult în tăcerea 
uitării, însă utili şi activi în timpul lor, întrucât ei au fost ele- 
mente de atmosferă şi au militat în epoca aceea ca soldaţi ai 
unui nou crez de simţire românească, 

Lista generală acestor nume este mare. Iată o parte din ea, 
luată la întâmplare, adică nu urmărind o ordine cronologică 
sau vreo erarhie de merite, ci fixând doar o privire de ansamblu 
în peisagiul general al momentului sămănătorist: N. Iorga, 
Gh. Coșbuc, Al. Vlahuţă, N. Beldiceanu, fraţii Raul şi Arthur 
Stavri, Cyru Oeconomu, I. Slavici, Ștefan Orăşanu, Mihai 
Polizu-Micşuneşti, Șt. O. Iosif, Ion Gorun, Constanţa Hodoș, 
V. Cioflec, V. G. Morţun, S. Mehedinţi, I. Găvănescul, I. A. 
Basarabescu, Al. Davila, Ştefan Popescu, I. Brătescu-Voinești, 
Simion Kirileanu, Ilarie Chendi, Alexandru Lapedatu, Bogdan- 
Duică, D. Anghel, Mihail Sadoveanu, I. Petrovici, C. Sandu- 
Aldea, Zaharia Bârsan, D. D. Nanu, G. Munteanu-Murgoci, 
Natalia Negru, etc. etc.. 

Literatura sămănătoristă, e drept, n'a fost întotdeauna 
îndeajuns de unitară; n'a mers până la adevărata adâncime a 


1) N. Iorga, € Sămănătorul s, IV, pp. 177—179. 

temelor de vieață pe care și-a impus să le trateze; n'a dat la 
iveală creații puternice care să lumineze scrisului nostru vre- 
unul din orizonturile lui clasice; n'a înfățișat realitatea noastră 
țărănească în toată complexitatea ei etnică, sufletească şi socială; 
totuși, pe deasupra acestor aspecte negative, nu ne putem opri 
de-a o socoti, în evoluţia modernă a creaţiei noastre literare, 
o piatră de hotar. Reluând firul tradiționalismului dela « Dacia 
Literarã », firul nu atâta întrerupt de «Junimea » cât mai de- 
grabă subordonat de aceasta unor oportunităţi de alt ordin 
spiritual, sămănătorismul a încercat prima aplicare de proporţii 
mai mari a spiritualităţii etnico-tradiționaliste în creaţia noastră 
naţională, urmărind să facă din clasa țărănească și din problemele 
ei de vieață temeiurile autonome ale literaturii noastre culte. 

De fapt, sămănătorismul nu trebue privit doar pe latură 
literară. Această latură, întradevăr, este cea care a ieșit mai în 
evidență, în jurul căreia s'au grupat talentele și comentariile 
cele mai cu ecou ale epoceij însă, paralel cu ea, s'au desvoltat 
şi alte laturi, toate de aceeași importanţă, laturi privind orien- 
tarea național-culturală a societăţii noastre, la începutul vea- 
cului de față. Dăm, cu titlul de simple indicaţii exemplifica- 
toare, câteva aspecte ale acestora, 

Raporturile sămănătorismului cu problemele ţărăneşti nu 
s'au limitat numai la transpunerea acestora într'o literatură 
idilică şi colorată, ci s'au oprit cu interes asupra oricăror ştiri 
privind vieața acestor clase. S'a încurajat întocmirea de mono- 
grafii asupra satelor, s'au urmărit raporturile prefecților și s'au 
formulat propuneri cu privire la măsurile ce ar trebui luate 
pentru îmbunătăţirea stărilor de lucruri existente. Nemulțu- 
mirile ţărăneşti, acelea care începând din anul 1904 se iveau 
pe ici și colo sub forma unor mici mișcări ale localnicilor, au 
întâlnit în paginele « Sămănătorului », nu propriu zis gânduri 
încurajatoare, cât mai de grabă interpretări menite să atragă 
atenţia societăţii româneşti în genere asupra legitimității sociale 
a acestora. « Ca unii ce sunt dintr'un neam viteaz, vestit de dârz 
« și de îndărătnic când crede că are dreptate, ei au rupt reteveie 
« din garduri, au sunat clopote ca pe vremea lui Ștefan cel Mare, 
ę au trimis olăcari la toate satele de prin prejur... şi s'au gătit 

« de apărare, alegându-şi un căpitan tot ca pe vremea lui Ștefan » 1). 
Direct, și mai ales indirect, sămănătorismul a contribuit ca 
ideea cooperativelor ţărăneşti, care prin Spiru Haret şi Dumi- 
trescu-Bumbești se străduia să ia asupra ei problema datoriilor 
rurale şi totdeodată să înceapă o operă de educaţie social-eco- 
nomică a țăranilor, să crească în stima contemporanilor şi să 
apară din ce în ce mai mult ca o modalitate de consolidare na- 
ţională. Chestiunea țărănească începea să constituie una dintre 
preocupările principale ale forurilor politice şi intelectuale 
românești. Se vorbea din ce în ce mai insistent despre nece- 
sitatea pătrunderii culturii românești la sate. Calendarele și 
almanahurile destinate țărănimii se înmulțesc și se perfecțio- 
nează. De întocmirea şi de editarea lor încep să se preocupe, nu 
numai diferite institute de editură care ar fi avut în aceasta 
interese comerciale, ci foruri și asociații culturale de seamă, din 
motive reprezentând, se poate spune, o nouă lor conștiință a lor 
misionară şi națională. 

Biserica naţională s'a bucurat din partea atmosferei sămă- 
nătoriste de o considerație deosebită. Iată cum privea Nicolae 
Iorga problema ei: 

«Fără conştiinţa de fiecare clipă a unităţii românești, fără 
«iubirea cea mai plină de căldură şi mai adevărată prin fapte 
«pentru țărănimea care înfăţişează și sprijină acea unitate, 
«fără cele mai mari și mai minunate jertfe pentru învățătura 
«şi cartea românească, clerul superior din țara noastră ar fi: 
«o tagmă de funcționari, prețuiți foarte puţin de societatea 
«laică, cu toată leafa mare ce li se serveşte și formele, strălu- 
« citoare, dar zadarnice, care li se îngăduie. Și e, de sigur, una 
« din cele mai mari nevoi de astăzi ca Biserica noastră să învie. 
« Aceasta n'o poate face decât prin sine » 2). 

Prin urmare, accentul principal al concepţiei sămănătoriste, 
în raporturile ei cu biserica, nu cădea pe realitatea dogmatică 
a acesteia, ci pe forţa ei culturalizatoare, pe capacitatea ei de-a 
creea un mediu favorabil militărilor de ordin național și cultural 
ale epocei. 


1) Sămănătorul, IIL, p. 8o. 
3) Ibidem, p. 683. 

Elemente ale mișcării sămănătoriste au răzbit și în diferite 
preocupări de politică școlară. In general, începea să se ceară 
ca învățământul naţional să capete mai multă vieață, să se 
emancipeze de apăsarea sistemelor pedagogice prea raționaliste, 
să ia aminte la realitățile locale tot atâta cât la cele de aiurea 
şi, în general, să capete pecetia unei activități legată de firea 
și de finalităţile noastre românești, Odată cu acestea, a fost 
ridicată și problema copiilor proveniţi din mediul rural, față 
de care societatea românească are deosebita datorie de a le spri- 
jini mersul lor către învățătură superioară. 

In ce priveşte acțiunea sămănătoristă față de vieaţa intelec- 
tuală a oraşelor, trebue să cităm lupta pe care aceasta a dat-o 
împotriva unui anumit fel de străinism, superficial și frivol, 
al vremei, Incidentul care a avut loc în anul 1906, în Piaţa Tea- 
trului Naţional, între studenţime şi poliţie, incident iscat de 
faptul că o societate de doamne din elita bucureşteană orga- 
nizase în scop de binefacere pe scena "Teatrului Naţional repre- 
zentaţia în limba franceză a unei piese bulevardiere, a putut 
să însemne, atât în judecata contemporanilor cât şi în acea a 
urmașilor, mai mult decât un incident oarecare. El a apărut atunci 
ca un reflex caracteristic al unei noui sensibilități româneşti, cu 
privire la apărarea limbii strămoșești și la promovarea formelor 
care pot răsări în mod legitim din sânul realităților noastre locale. 

Turneele de propagandă în țară ale « Sâmânătorului », în 
care conferințele profesorului N. Iorga erau urmate cu lecturi 
din M. Sadoveanu, Șt. O. Iosif, Emil Gârleanu, ș, a., au trezit 
peste tot ecouri puternice și entuziaste. Printre urmările lor 
imediate, trebuie să menţionăm: pe de o parte constituiri de 
comitete formate din doamne din înalta societate românească 
cu scopul de a lucra pentru ridicarea prin mijloace proprii a 
culturii naționale și pe de altă parte întemeeri de reviste, ade- 
vărate filiale ale « Sâmânătorului », menite să răspândească 
în toate colțurile ţării programul şi semnificaţiile acestuia. Intre 
aceste reviste, putem să numărăm: « Ramuri » la Craiova, 4 Paloda 
literară » la Bârlad, «Fât Frumos » la Bârlad, etc.. 

In anul 1904, «:Sămânătorul » a participat în mod deosebit 
la comemorarea împlinirii celor patru secole dela moartea lui 

Ștefan cel Mare. O mare parte din pregătirile acestei sărbăto- 
riri s'a făcut sub auspiciile revistei în chestiune. Cartea în care 
Nicolae Iorga povestea vieaţa și faptele marelui domnitor mol- 
dovean a cunoscut un succes unic, răspândindu-se în 40,000 
exemplare pe tot întinsul ținuturilor locuite de Români. O seamă 
de alte cărți, în legătură cu Ștefan cel Mare, s'au scris și s'au 
difuzat, şi aceastea, tot sub auspicii sămănătoriste. Din mulți- 
mea lor, sunt vrednice de amintit: « Legendele lui Ștefan cel 
Mare» adunate de Simion Kirileanu, «Cuib de şoimi», un 
episod dramatic din vieaţa domnitorului scris de Ioan Bistri- 
teanu, 4 Maria din Mangob », dramă de studenta Florica Coen- 
giopol, « Ștefan cel Mare, tradiţii, legende, balade, colinde », 
publicată de învățătorul Teodor A. Bogdan din Bistrița-Năsăud, 
plus o mulțime de studii, articole și versuri, contribuții ocazio- 
nale prin diferite reviste, semnate, printre alţii, de Panait 
Cerna, A. C. Cuza, M. Sadoveanu, etc.. 

In anul 1905, 4 Sămănătorul » a ţinut să tălmăcească înțelesul 
serbărilor jubiliare ale « Asociaţiei » din Sibiu. Cu acest prilej, 
a organizat festivaluri cu teatru şi muzică românească precum 
şi un impresionant pelerinagiu în satul Săliştea de lângă Sibiu, 
Sub raportul atmosferei lor naţionale, succesul acestor serbări 
a fost aşa de mare, încât Nicolae Iorga putea să scrie: « Serbă- 
rile neobişnuite din 1905 au lăsat amintiri de o frumuseță 
trainică, ce se vor adăugi la vistieria sufletească a neamului » 1). 
Deasemeni, trebue notat că «Sămânătorul » a organizat o 
participare a Vechiului Regat la sfințirea catedralei ortodoxe 
din Sibiu și că a contribuit în largă măsură la crearea unui curent 
de cunoaștere, prin drumuri pe jos din sat în sat, a ținuturilor 
românești aflate sub stăpânire străină. In sfârșit, într'o ordine 
de idei asemănătoare, mai avem de notat că, şi cu ocazia serbă- 
rilor din 1905 ce cinsteau 40 de ani de vrednică domnie ai 
Regelui Carol I, s'au putut recunoaşte, în însufleţirea ce-a 
domnit tot timpul şi în chipul cum toate părțile locuite de 
Români au ţinut să aducă mărturia entuziastă a participării lor, 
urmele atâtor simţiri sămănătoriste ce fecundaseră sufletele 
româneşti, dela un capăt la altul al ţării. 

1) Sămănătorul, V, p. 4. 

Pe baza acestor date și observaţiuni, se impune nevoia de 
a formula, asupra sămănătorismului, câteva trăsături conclusive. 

Sămănătorismul se înscrie, în vieața modernă a poporului 
nostru, ca o luptă culturală, aplecată asupra problemelor pre- 
zentului, însă luând ca temeiuri pentru rezolvarea lor cadre 
de tradiție etnică şi naționalistă. În privința aceasta, el se aseamănă 
cu mișcarea începută de Kogălniceanu la 1840 și, bine înţeles 
fără a avea fervoarea mistică a acesteia, cu critica eminesciană. 
Punctul de vedere dela care a plecat lupta sămănătoristă a fost 
un punct de vedere practic, pozitiv. Il găsim formulat în aceste 
rânduri ale lui Nicolae Iorga: 

« Jos nemernica bâiguială străină, pentru întreţinerea căreia 
«curg sudori de sânge pe lanurile muncite din greu, jos cărțu- 
«liile de simţire falsificată şi de conrupţie cu care Apusul 
«otrăveşte ţări nepricepute, jos maimuţăria nelegiuită! O nouă 
«epocă de cultură trebue să înceapă pentru noi. Trebue sau 
«altfel vom muri! Și e păcat — căci rânduri lungi de strămoși 
« cinstiţi ne stau în urmă și n'avem dreptul să ne înstrăinăm 
«copiii!» 1), 

Pentru atingerea unui asemenea rezultat, sămănătorismul 
a patronat o literatură cu caracter rural care a avut oarecum 
păcatul că a reprezentat interesele unei singure clase sociale, 
a iniţiat și a patronat fapte de cultură de felul celor menţionate 
mai sus, a luptat împotriva străinismului unei părți din pătura 
noastră suprapusă, s'a așezat deacurmezișul unora dintre ten- 
dințele de alterare a limbii strămoșești şi a propus chiar taxe 
sau măsuri prohibitive împotriva importului excesiv de lite- 
ratură sau de teatru străin, 

Deși scurtă — a durat numai câțiva ani, propriu zis între anii 
1903—1906 — activitatea sămănătoristă a fost rodnică şi utilă. 
A stimulat energii, a pus în valoare multe posibilități locale 
de creaţie, a dat directive pentru o ofensivă culturală cu caracter 
românesc, a luptat pentru idealurile naţionaliste ale vremii şi, 
în general, a impus necesitatea unui specific etnic în toate 
acțiunile menite să reprezinte vieața culturală a neamului 





1) N, Iorga, O luptă literară, vol. 1, p. 11. 

nostru. "Țelul principal al sămănătorismului a fost un ţel cul- 
tural și național. Putem totdeodată adăuga: un ţel pe care l-a 
atins. Deși literatura sămănătoristă a păcătuit prin lipsă de 
adâncime şi prin considerarea aproape exclusivistă a unei sin- 
gure pături sociale, deși mijloacele sămănătoriste n'au avut 
întotdeauna unitatea și precizia necesară, şi în sfârșit, deși 
multe din concepţiile sămănătoriste au avut caracter reacționar, 
vrând din pietate să reactualizeze forme de vieață de fapt revolute, 
totuși, în ansamblul ei, mișcarea sămănătoristă a putut să repre- 
zinte, sub raport sufletesc, cultural și național, una dintre pagi- 
nile cele mai active și mai necesare ale evoluţiei noastre mo- 
derne. 

Incheind acest paragraf, mai avem de amintit că, pe alocuri, 
mișcarea sămănătoristă a trecut depe teren cultural pe teren 
politic. 'Tributară conservatismului rural al lui Eminescu, ea 
a luat unele atitudini împotriva liberalismului burghez, sa 
declarat pe alocuri împotriva formelor democratice și a înglo- 
bat în militările ei naţionaliste urme de anti-semitism. Chiar 
mai târziu, după ce a părăsit directiva cugetării reacționare 
a lui Eminescu și s'a raliat în schimb tradiționalismului 
evolutiv al lui Kogălniceanu, mișcarea sămănătoristă și-a 
păstrat totuși caracterul ei de mișcare națională, bazată pe un 
primat necesar al clasei ţărăneşti. 

Fără să aibă prea mult înțelegerea problemelor sociale, 
sămănătorismul a putut totuși să impună societății românești 
un interes nou și o preocupare sporită pentru clasa țărănească. 
In această acțiune, el nu s'a sprijinit atâta pe mari considerațiuni 
umanitare sau pe necesități ale dreptului istoric, cum proce- 
daseră în entusiasmul lor romantic pașoptiștii, ci pe conside- 
raţiuni de un ordin mult mai simplu și mai real, privind realitățile 
locale ca atare, temeiurile așezării noastre etnice, forma și ade- 
vărul elementar al realității noastre românești. 

POPORANISMUL 


O ideologie, în unele privințe asemănătoare cu sămănă- 
torismul, a fost poporanismul. Deși durata ei a fost trecătoare, 
iar rezultatele ei în mare parte contestate, această ideologie îşi 
are totuși partea ei de însemnătate, în mersul și procesele cul- 
turii noastre moderne. De aceea, este necesar să ne oprim puţin 
şi asupra ei, pentru a-i arăta originile, pentru a-i rezuma mani- 
festările şi pentru a stabili, asupra acestora, o seamă de conclu- 
zii minimale. 

Ideologia poporanistă s'a manifestat ca un curent de reac- 
ţiune împotriva tinerei noastre burghezii naționale, Drumul 
ei a fost ușurat de către naționalismul de tip eminescian dela 
sfârşitul secolului trecut, naționalism despre care ştim că izbu- 
tise să creeze, în pătura noastră cultă, o puternică atmosferă de 
ideologie și de sentimentalism rural. 

Mișcarea poporanistă are rădăcini exotice; este de origină 
rusă. Explicarea cea mai clară a acestui fapt ne-a dat-o gândi- 
torul român Ștefan Zeletin, în cunoscuta sa lucrare despre ori- 
ginea și rolul istoric al burgheziei române. În concepția ace- 
stuia, poporanismul poate avea un înțeles limpede numai în 
ţara lui de origină. Il întâlnim, sub formă de sistem închegat 
de gândire socială, începând din a doua jumătate a secolului 
trecut, Doctrinarii socialiști ruşi și-au impus să găsească pentru 
poporul lor o formulă de evoluţie socială deosebită de a celor- 
lalte popoare europene. În încercarea lor, aceştia au fost ajutaţi 
de către structura aparte a societăţii agrare ruseşti. In Rusia 

exista încă o rămăşiţă a comunismului agrar primitiv, sub forma 
mirului, Acesta reprezenta o formă de proprietate colectivă 
țărănească, Privită prin rețeaua dialecticei marxiste, instituția 
mirului a putut să trezească, în mintea câtorva doctrinari socia- 
liști, ideea aceasta: că Rusia va putea să treacă la o organizare 
superioară socialistă în mod direct, adică fără să mai străbată 
treapta intermediară a unei burghezii naţionale și capitaliste, 
In cadrul acestui proces, mirul era privit ca factorul principal 
dela care putea să pornească procesul specific de evoluție ru- 
sească, spre o formă de vieață socialistă superioară, In scurt, 
aceasta era teza poporanismului rusesc, 

O seamă de reprezentanţi ai socialismului științific au îm- 
părtășit, și ei, această idee. Aceștia, fiind convinși că revoluţia 
proletară este iminentă și că prăbușirea capitalismului va fi în 
curând un fapt consumat, trecerea dela forma primitivă a mi- 
rului dintr'odată la organizația superioară socialistă le părea 
deci firească şi posibilă. Marxiștii ortodoxi s'au opus însă unei 
asemenea interpretări. Ei nu admiteau că s'ar putea opera o 
trecere valabilă la socialism, înainte ca societatea respectivă să 
fi făcut în evoluţia ei experienţa unei etape burghezo-capitaliste, 
De aici, a izbucnit în Rusia o puternică polemică între marxiști 
şi poporanişti, Poporaniștii cei mai cunoscuți erau: Herzen, 
Bakunin, Tzernytzevsky, mai târziu Lavrov și Michailovsky. 
Dintre marxişti, cel mai reputat era gânditorul de notorietate 
europeană G, Plekhanoff, 

Ecouri ale acestei polemici au răzbit şi la noi, prin pana unor 
sociologi și ideologi, între cari cel mai reprezentativ era socio- 
logul de provenienţă și formație rusească C, Stere, Primele 
ecouri ale doctrinei poporaniste au văzut lumina tiparului în 
« Evenimentul Literar » (1906), ziarul socialiștilor ieşeni, Prin- 
cipala ei înfățișare o găsim însă în articolele « Social-democra- 
tism ori poporanism? y publicate de C. Stere în câteva numere 
consecutive ale revistei «Viața Rominească», anii 1907 şi 
1908, 

Să stabilim, în câteva linii rezumative, în ce a constat această 
ideologie poporanistă şi care au fost reflexele ei generale în 
vieața noastră culturală. 

Se pleca dela realitatea poporului, ca principală realitate a 
societății în general și a societății noastre românești în special. 
Intreaga alcătuire socială se sprijină pe popor, pe puterea lui 
de muncă, pe producțiunea și pe jertfele lui. De aceea, când 
este vorba de stabilit norme ale dreptăţii sociale, trebue să 
ţinem seama că numai el, poporul este factorul care poate avea 
întotdeauna dreptate. "Toate păturile suprapuse sunt debitoarele 
poporului. Datoria lor față de acesta este o datorie covârșitor 
de mare. Presupunând că vreodată aceste pături ar intenționa 
să-şi plătească datoria, toate jertfele, tot devotamentul şi toată 
abnegaţia lor mar izbuti să acopere nici măcar procentele. De 
aceea, avem cu toții datoria să privim şi să înțelegem proble- 
mele poporului cu «o nemărginită iubire ». Prin popor trebue 
să înțelegem totalitatea producătoare și muncitoare. Preocu- 
parea noastră de fiecare clipă față de popor trebue să fie aceasta: 
să-i apărăm nevoile lui legitime de vieață și să luptăm cu desin- 
teresare pentru înălțarea lui, ca factor social și ca factor autonom 
de cultură. 

Ideologia poporanistă şi-a trimis prelungiri în mai multe 
domenii: economic, politico-social, cultural-literar, etc.. In fie- 
care din aceste domenii, ea a marcat unele sensuri care, chiar 
dacă mau fost decât niște pretenţii teoretice trecătoare, au însă 
dreptul să fie înregistrate și amintite într'o lucrare ca aceasta, 
de istorie culturală românească, 

Pe plan economic, deși conformându-se teoretic doctrinei 
marxiste, se pare însă că a vrut să reprezinte, mai de grabă o 
acțiune anti-marxistă. Se știe că marxismul vedea în țăran o 
piedecă în calea preconizărilor lui; în orice caz, vedea o categorie 
mai greu de încadrat în dialectica ca și în finalităţile lui social- 
politice. Prin natura lucrurilor, fiind legat de petecul lui de pă- 
mânt și deci de un legitim sentiment de proprietate față de acesta, 
țăranul trebuia să apară ca un dușman al proletarului. Atâta timp 
cât țăranul va stărui în acest sentiment de proprietate individuală, 
cauza social-democrată nu va putea aștepta dela țărănime ni- 
mic. Poporanismul, dimpotrivă, stabilea față de țărănime o pozi- 
ţie fundamental opusă acesteia. In vreme ce marxismul vedea 
în țărănime un dușman, poporanismul constituia din ea baza 

întregei lui acțiuni. Nu numai că nu trebue să desființăm țără- 
nimea, proletarizând-o, dar dimpotrivă, trebue s'o ridicăm, așa 
încât să facem din ea temeiul de vieață al societății viitoare. 

Intocmai cum poporaniștii ruși credeau că, pornind dela 
instituția mirului se va putea ajunge la forma de vieață socia- 
listă fără să se mai treacă prin faza intermediară a capitalismu- 
lui industrial, poporaniștii români au crezut și ei în posibilitatea 
României de-a realiza o vieață economică proprie, fără ajutorul 
păturilor burgheze. De aici, o seamă de atitudini sceptice sau 
negatoare ale poporanismului: împotriva creșterii unui capi- 
talism român, împotriva creerei unei industrii locale, împotriva 
formării unei burghezii naționale în stil apusean, etc.. Capitalis- 
mul nostru trebuia să meargă cel mult până la formarea unei 
mici burghezii. Vieaţa industrială trebuia să aibă ca model ve- 
chea industrie casnică națională, să se limiteze la aceasta, so 
perfecţioneze şi s'o organizeze în așa fel încât să însemne o pre- 
lungire a muncii ţărăneşti în răstimpurile de repaus agricol. 
Spre deosebire de modelul ei rusesc, ideologia poporanistă ro- 
mânească nu şi-a pus problema întemeerii unui stat socialist. 
Insă, a crezut ca va fi posibilă o mare și puternică societate 
țărănească, evitându-se complet formele burgheziei. De aceea, 
sub raport economic, ideologia poporanistă a fost o ideologie 
reacționară. Construcția ei teoretică, urmărind oarecum să re- 
învieze un nou ev mediu economic, s'a situat complet în afara 
realităților şi condiţiilor noastre de evoluţie istorică. 

Pe plan politic, ideea poporanistă s'a dovedit activă și, în 
mare măsură, utilă. Agitaţiile purtate în numele ei au avut efect. 
Ele au influențat opinia noastră publică, atrăgându-i atenţia 
asupra clasei noastre țărănești, asupra suferințelor și nedreptă- 
ţilor în care se sbate și deci asupra datoriei de-a o ajuta să iasă 
din această stare. Partidul liberal a înscris, în programul lui, o 
parte din revendicările poporaniste. Atmosfera de simpatie 
pentru pătura țărănească, în cadrul căreia exproprierea agrară 
și votul universal au putut să apară societății noastre ca mari 
necesități de ordin național și social, a avut în ideologia popo- 
ranistă unul din cele mai de seamă puncte de sprijin ale ei. 
Sensuri politice poporaniste au supraviețuit chiar după înfăp- 

tuirea acestor două mari reforme. In vieața noastră politică de 
după razboiul de întregire, s'a vorbit insistent despre un «stat 
țărănesc », au militat partide cu caracter țărănist, s'a discutat 
despre necesitatea istorică a unei democraţii țărănești, etc.. 
Fără îndoială, în toate acestea au existat urme ale vechei ideo- 
logii poporaniste. 

Fără îndoială, manifestarea cea mai caracteristică şi mai 
plină a ideologiei poporaniste a fost cea de pe plan culturalo- 
“literar. Primele ecouri poporaniste, în această direcție, le găsim 
sub forma unui elogiu al poeziei populare. Aceasta este prezen- 
tată ca fiind opera unui geniu uriaş: poporul. Frumuseţile poeziei 
populare sunt nenumărate. Valoarea ei artistică și etică stă pe 
deasupra oricărei discuţiuni. Din nefericire, literatura populară 
nu este atât de cunoscută cât merită. In ce privește autorul ei, 
poporul, acesta este încă neînțeles și disprețuit. De aceea în 
egoismul nostru de proaspeţi burghezi, o lăsăm pe un plan se- 
cundar al preocupărilor noastre. Cât este de greşită şi de ne- 
dreaptă această tendinţă, aproape că nu ne dăm seama, Lite- 
ratura populară nu este un fapt oarecare, ci este expresia pu- 
terii de simţire și de înţelegere a celei mai autentice pături ro- 
mânești: țărănimea. 'Tot ce a străbătut vreodată sufletul acestei 
pături sociale — suferințe, bucurii, aşteptări, dor de-o vieață 
mai înaltă — şi-a găsit în cuprinsul acestei poezii o plăsmuire 
vie și elocventă. 

«Ea este creeată de nenumăratele generaţii care, la un loc, 
« ne dau pe acel geniu, cu care scriitorii noștri din pătura cultă 
« nici nu se pot asemăna. Căci pe când surtucarul nostru mește- 
« şugeşte meschinele noastre suferinți și mai meschinele noastre 
« năzuinţi, acolo în literatura noastră populară, un popor întreg, 
« fără meşteşugire și de aceea măreț de artistic şi cu o sinceritate 
« dureroasă, își cântă marea lui suferință și dreptul lui dor de 
«mai bine» 1). 

Literatura unui popor nu poate fi un domeniu liber, al în- 
tâmplărilor sau al oricăror încercări. O asemenea literatură tre- 
bue neapărat să întrunească anumite condițiuni: să răsară din 


1) C. Stere, în «Evenimentul literar 2, Nr. 13, 1893. 

orizontul de vieață al acelui popor, să lucreze cu elemente izvo- 
rînd din sensibilitatea firească a acestuia, să-i poată îmbogăți 
sufletul, să-l ajute să se cunoască mai bine pe sine şi, în general, 
să-i reprezinte năzuinţele lui de vieaţă. Cu alte cuvinte, litera- 
tura unui popor trebue să îndeplinească față de acesta o dublă 
misiune: pe de o parte să-i reprezinte caracterele și deci în- 
treaga lui. autenticitate, iar pe de alta să indice norme pentru 
înălțarea lui. 

In seama cui trebue să cadă crearea unei asemenea literaturi? 
Bine înţeles, nu în seama oricui, ci în seama acelora cari vor 
putea să reunească, în formaţia lor intelectuală și sufletească, 
cele două trăsături necesare: o bună cunoaștere a realităților 
spirituale țărănești și, totdeodată, o familiarizare cu progresele 
culturii moderne. 

Prin natura ei, opera literară trebue să cuprindă unele ten- 
dinţe sociale şi morale. Acestea trebuesc însă raportate la cri- 
teriul poporanist. In cazul când anumite opere literare ar lăsa 
să transpară ură sau indiferență pentru massele țărănești, ele 
vor fi socotite drept imorale și anti-sociale, Chiar dacă ar fi 
scrise cu talent, talentul sau geniul scriitorului respectiv vor fi 
recunoscute ca atare, însă în ce privește opera în sine, ea nu va 
căpăta drept de acces în câmpul literaturii naționale. 

Epoca « Evenimentului Literar » (1891—94) şi a « Curentului 
nou » (1905—1906) n'a marcat, de fapt, decât forme poporaniste 
incipiente. Naivitatea și romantismul acestora sunt evidente, 
Este destul să ne gândim: la expresia de «geniu uriaș» atri- 
buită poporului, la ideea de « datorie » impusă autoritar tuturor 
intelectualilor, la afirmaţia că «poporul are întotdeauna drep- 
tate », că «nu ne-am putea niciodată plăti datoriile față de el», 
etc., pentru a avea, dintr'odată, proba acestor naivități şi a 
acestui romantism. 

Faza mai precisă, mai structurală, a poporanismului începe 
din anul 1906, odată cu apariţia revistei ieșene « Viaţa .Romi- 
nească », De astă dată, afirmările romantice de până acum încep 
să fie înlocuite cu vederi încadrate într'un sistem mai strâns de 
gândire socială. O cultură naţională, adică o cultură care să 
reprezinte specificul de vieață al unui popor, nu se poate forma 

fiecum. Apariţia ei este condiţionată de promovarea și de par- 
ticiparea masselor populare la formele de vieață morală și inte- 
lectuală ale societății. In cazul nostru, pentru a realiza o aseme- 
nea promovare, este nevoie să întreprindem o operă de ridicare 
economică, politică și culturală a păturii țărănești. Atâta timp 
cât țărănimea nu va avea nivelul de vieață corespunzător nu- 
mărului și funcțiunilor ei sociale, cultura românească nu se va 
putea așeza pe baze temeinice, organice. Literatura este unul 
dintre factorii cei mai indicaţi ca să ia aminte la aceste adevă- 
ruri, De aici, datoria ei să vorbească despre țărani, să le înfăţi- 
şeze vieața, să creeze în jurul lor o atmosferă de interes și de 
simpatie, să ne facă să înțelegem cât de mult îi datorăm, cât 
trebue s'o iubim și s'o prețuim. 

Acestea fiind, în mod schematic, premisele doctrinare ale 
poporanismului, să încercăm acum asupra lui o sumară privire 
critică, 

In general, aproape toți criticii noștri sociali și literari cari 
şi-au propus să interpreteze fenomenul poporanist, s'au găsit 
de acord. Privită chiar acum, la distanță de câteva decenii, ideo- 
logia poporanistă pare încă obscură. Deşi a creeat în jurul ei 
destulă atmosferă, această ideologie n'a apărut însă niciodată 
limpede, nici chiar în cugetul principalilor ei reprezentanți. 

Un moment interesant din istoria teoretică a poporanismului 
a fost polemica iscată între C. Stere și C. Dobrogeanu-Gherea, 
primul în studiile lui « Social-democratism sau poporanism? » 
publicate în «Viața Românească », iar celălalt în «Cuvinte 
uitate » și în lucrarea de mai mari proporţii « Neorobdgia ». De 
fapt, această polemică, deși purtată cu arme savante, a decurs 
greoiu și nelămuritor. Iată cum o caracterizează Zeletin și cum 
îi explică totdeodată eșecul: 

« Această polemică prezintă următoarele caractere: a) Nici- 
«unul din adversari n'a studiat evoluția economiei noastre na- 
«ţionale; de aceea cu oarecare schimbări, discuţia lor poate fi 
« localizată pentru oricare altă ţară agricolă intrată sub influența 
« capitalismului. E un simplu exercițiu de scrimă logică, fără 
«niciun contact cu terenul nostru social; b) Niciunul din ad- 
« versari ņa crezut de cuviință să procedeze în chip științific: 

«să înceapă cu o introducere istorică, în care să arate până unde 
«au dus chestiunea predecesorii lor ruși, şi de unde începe 
«contribuția lor proprie. E, drept, « Neoiobågia » conţinea câ- 
«teva indicații destul de străvezii însă asupra originii şi carac- 
«terului rus al poporanismului; aceasta a enervat însă pe teo- 
«reticianul poporanist, l-a silit să se apere că ar fi « narodnic 
«pur » şi să ia la rândul său ofensiva, declarând că Gherea nu 
«e original nici în termenul neoiobăgie, «atâta doar că-l încurcă». 
« Notaţi bine: nici în titlul lucrării; de idei nu mai încape 
«vorbă » 1). 

Tributar prea mult originii lui streine, și vrând cu orice 
preț să găsească în societatea românească realități și procese 
corespunzătoare schemei teoretice pe care o avea în minte, po- 
poranismul n'a izbutit să capete la noi încetăţeniri evidente. In 
Rusia, teza poporanistă avea o bază reală. Acolo, mirul repre- 
zenta o instituţie specifică, putând, în oarecare măsură, să mij- 
loceasca o trecere directă spre societatea socialistă. In România, 
însă, nu există nimic care să poată justifica o tranziție asemănă- 
toare. În forma de așezare românească nu există nicio urmă de 
comunism agrar, pe baza căreia să poată avea loc trecerea ime- 
diată spre societatea socialistă. In felul acesta, în principala lui 
preocupare, poporanismul a trebuit să plutească în vânt, fiind 
aproape fără obiect, fără putinţi de raportare la realități sociale 
locale. 

Din punct de vedere economic, poporanismul întrevedea 
soluția unei gospodării de tip medieval, întemeindu-se pe 
agricultură în special și pe industrie în subsidiar. În materie 
politică, el a visat o realizare integrală a principiilor democra- 
tice apusene. Din nefericire, el n'a sesizat contradicţia în care 
singur se așeza. Nu și-a dat seama că ideile democratice de tip 
apusean nu s'ar putea realiza decât în cadrul unei economii 
burgheze, nu şi într'una de tip medieval, cum era aceea pe care 
o preconiza. Optica poporaniștilor a fost fundamental falsificată, 
de faptul ca ei au fost prea mult tributarii unei concepţii străine 
şi prea puţin cunoscătorii stărilor reale dela noi. 





1) Zeletin, Burghezia română, p. 237. 

In domeniul culturalo-literar, ca și în celelalte, poporanismul 
Sa lăsat și aici în stăpânirea unor confuzii și exagerări, A refuzat 
cu îndărătnicie să țină seama de realităţile înconjurătoare, A pledat 
tema unei literaturi exclusiv ţărăneşti, ignorând astfel problema 
celorlalte pături sociale, în special a păturii burgheze, care de 
fapt deţinea conducerea ţării şi îi organiza resorturile ei de 
vieață modernă. Poporanismul s'a închis întrun tradiționalism 
artificios, Vechiul tradiționalism al lui Kogălniceanu avea sen- 
suri organice; el răsărise din chemări autentice ale vremei, 
actualiza în epoca lui nevoi primare ale sufletului naţional și 
corespundea, nu numai unor desiderate de ordin spiritual, 
ci înseşi condiţiunilor obiective ale renașterii noastre politice 
şi soţiale. 'Tradiționalismul sămănătorist, şi el, a avut legiti- 
mităţi categorice. A prevenit o anumită tendință decadentă 
dela sfârșitul secolului trecut, a readus problema ţărănimii 
în atenția păturii noastre culte și a început în mod direct pregă- 
tirea sufletului românesc al întregirii. In schimb, tradiţionalis- 
mul poporanist nu s'a putut ridica, nici pe departe, la asemenea 
rezultate. In toate preocupările și acţiunile pe care le-a dat 
la iveală, el a fost tras la fund de către lipsa lui de auten- 
ticitate și de aderenţă naturală cu realitățile de aci. De aceea, 
aproape că nu se poate vorþi de o creaţie literară poporanistă 
propriu zisă. Laturile valabile ale creaţiei cu acest nume mau 
făcut de fapt decât să prelungească, aproape fără modificări, 
spiritul și realizările sămănătoriste, 

Fără îndoială, insistența poporanistă asupra nevoii unuj 
« specific național » în literatură este valabilă și lăudabilă. Prin 
însăși natura ei, o literatură implică un asemenea specific, în 
care să se actualizeze valabil sensurile de vieaţă etnică ale unei 
anumite colectivităţi. Dar, cu o condiţie: ca acest specific 
național să nu devină o formă oþsedantă, exclusivă, ci să con- 
stitue doar un cadru general, permanent, pe care să se prindă 
în structuri ferme și organizate, elemente din toate direcţiile 
culturii locale și universale. Din nefericire, poporanismul n'a 
înțeles sau mai bine zis n'a respectat această condiţie. Preocupat 
de o temă dialectică, despre care a socotit cu naivitate că ea se 
poate aplica oricărei realități sociale, el n'a avut nici metoda, 

nici înțelegerea și poate nici sufletul necesar pentru a cobori 
întrun domeniu mai adânc, şi mai eficient, al sensurilor și 
explicărilor româneşti. 

Cuprinzându-l într'o privire critică generală, Zeletin con- 
clude asupra poporanismului următoarele: 

« Poporanismul este în cultura noastră un episod ce dispare 
«fără urme. Dacă pe timpul, când a fost el importat la noi 
«se mai putea duce o luptă împotriva economiei capitaliste, 
«astăzi, când economia noastră intră cu pânzele pline în apele 
« capitalismului, o asemenea luptă ar fi o anomalie. De fapt, 
« niciun cercetător serios nu se mai gândește la ea. Sentimenta- 
«lismul rural reacționar, în care a trăit poporanismul, nu a fost 
«nici născut, nici întreținut de el: acest sentimentalism este 
«un produs social necesar în faza actuală, iar alimentarea sa 
«este opera exclusivă a propagandei naţionaliste » 2). 





1) Zeletin, op. cit., p. 239. 

PREMISE ETNICISTE IN GÂNDIREA? 
LUI VASILE PÂRVAN 


Ideologia etnicistă, sub un aspect al ei nou, diferențiat, un 
aspect de filosofie a realității româneşti, îşi află o parte din rădăci- 
nile ei, sau în orice caz o parte din primele ei iniţieri, în gândirea 
lui Vasile Pârvan. Marele nostru istoric şi arheolog nu avea 
o formaţie filosofică propriu zisă; nu avea ceea ce se chiamă 
o cultură filosofică de şcoală, care să presupună în general o 
cunoaștere metodică a tuturor sistemelor de filosofie și în spe- 
cial o practicare deosebită a unuia dintre acestea. Contactul 
lui Vasile Pârvan cu filosofia se făcuse prin stoicii clasici, pe 
cari îi cunoștea de aproape şi, mai ales, cari i se potriveau 
structurii lui sufletești, Însă, principalul motiv al atitudinii 
lui filosofice trebue căutat în temperamentul lui; în nevoia lui 
organică de metafizică, nevoie de care s'a simţit întotdeauna 
stăpânit. 

Personalitatea lui Vasile Pârvan era dominată de două trăsă- 
turi, contrarii în aparenţă, integrante însă prin raportare la psiho- 
logia lui: de o pasiune senină a cercetării și de o mare neliniște 
interioară față de problemele existenței. Metafizica lui Pârvan 
avea o formă implicită, adică se desprindea ca un mod necesar, 
integrant, din contexul activității lui de arheolog, de istoric 
al antichităţii și, până la un punct, de filosof al istoriei, Ceea 
ce ne izbește tot timpul, în această metafizică, nu este vreo 
aplecare a ei pentru construcții formale, ci dimpotrivă, o formă 
liberă şi un ritm patetic, prinse în chip subtil în străduința lui 

intimă de-a se ridica la adevărurile ultime, ale cunoașterei și 
ale înțelepciunii. 

Etnicismul lui Pârvan nu trebue privit ca un sistem de gân- 
dire, ci ca un mod de simţire, ca un orizont ajutător în felul 
lui de-a construi chipul societăţilor umane în general, pe acela 
al societății româneşti în special. Pentru a-l înțelege și carac- 
teriza cu adevărat, ar fi nevoie să parcurgem întreaga operă 
a lui Vasile Pârvan, să simţim gustul lui pentru abisuri, să ne 
integrăm în stilul tragic al gândirii lui, să trăim anume sensuri 
dionisiace ale concepţiei lui despre lume și să pătrundem înţe- 
lesul acelor « vibrări » şi « ritmuri » pe care el le așează ca moduri 
existenţiale ale realităților istorice. Cum o asemenea caracteri- 
zare nu ne poate fi posibilă aici, ne vom mărgini, pentru a 
înfățișa latura etnicistă a gândirii lui Vasile Pârvan, să amintim 
aici o parte din ideile cu acest caracter, înfățișate într'una din 
prelegerile lui epocale. Anume: în prelegerea « Datoria vieții 
noastre », lecţie de deschidere a cursurilor de istorie antică 
şi de istoria artelor, ţinute în semestrul de iarnă la Universi- 
tatea din Cluj, în anul 1919. Este publicată în fruntea volumului 
său « Idei și forme istorice ». Etnicul este privit aici într'o lumină 
metafizicistă. Cunoașterea lui trebue să ne fie, nu numai un 
exercițiu logic sau o adăogire în documentele pe care le avem 
despre vieață, ci şi un îndreptar al muncii la care suntem obli- 
gați pentru înălțarea acesteia. 

Realitățile vieții pentru care avem datoria să muncim, 
şi care de fapt sunt singurele ce pot reprezenta cu demnitate 
idealurile noastre, nu trebue să fie formate din acțiuni risipite 
şi divergente, ale unor indivizi cari îşi urmăresc în primul 
rând interesele lor, ci trebue să se sprijine pe complexul tuturor 
forțelor latente din sufletul național-uman al unei comunități 
omenești. Idealul pe care avem datoria să-l îndeplinim este de 
a spiritualiza organismul social politic şi cultural-creator al 
naţiunii. « Noi trebue să fim oracolul, la care să alerge mul- 
«ţimea în ceasurile de cumpănire a Destinului, spre a-i da 
« lămurire asupra viitorului: căci numai noi gândim mai presus 
« de meschinul timp și spațiu politic-social. Noi trebuie să fim 
«spiritul critic prin care să se lumineze națiunea, când în 


www.dacoromanica.ro 


SUFLETUL ŢĂRANULUI DACO-ROMAN 169 


« mizeria luptei vieţii și în haosul ciocnirilor pătimașe politice, 
«ea vede răsturnată toată scara valorilor şi ceea ce socotea 
«sfânt îi este arătat de luptătorii gălăgioși și fără conștiință 
«ca murdar, iar ceea ce i se păruse josnic îi e înfățișat ca ideal. 
« Noi trebue să îi explicăm, că civilizația materială, singură, 
«nu e nimic mai presus ca un grajd sistematic pentru vite bine 
« hrănite şi țesălate, dar nici pe departe nu e o orânduire în care 
«să aibă un loc şi sufletul, care, în om, e idee» }). 

Sufletul cu care trebue să luptăm pentru înfăptuirea acestei 
misiuni este sufletul ţăranului daco-roman. Poporul nostru a 
fost chinuit de numeroase adversităţi ale soartei lui istorice. 
De aceea, el şi-a format o carapace spirituală, în care s'a închis, 
care i-a dat posibilitatea să se retragă în sine și să rămână astfel 
nealterat sufletește de vicisitudinile întâlnite. In aparență, această 
carapace este aspră și inertă. Cine s'ar opri la simplă contem- 
plarea ei, trăgând concluzii numai din aceasta, de sigur, se va 
socoti îndreptăţit să proclame că psihologia poporului român este 
o psihologie nediferenţiată, că sensibilitatea lui este încercuită 
de concepții fataliste sau de opacități tradiționaliste și că în toate 
manifestările acestei psihologii există un anumit ton abrupt, 
negator și sceptic față de realităţile înconjurătoare. 

Adevărul este însă altul. Dacă am proceda altfel, adică nu 
cu o observare superficială ci cu una metodică şi pătrunzătoare, 
ne-am putea da seama că în dosul carapacei inerte despre care 
am pomenit se adăpostește o realitate fixă, complexă, cu posi- 
bilități şi cu intuiții lămuritoare în numeroase direcţii de vieaţă. 
Fatalismul poporului nostru nu este o împotrivire față de înda- 
toţirile vieţii, ci este expresia unei etice optimiste, acea «etică 
păgâno-creștină, care dă celui nedreptăţit siguranța că rău- 
tatea nu va rămâne nepedepsită și că deci el poate aștepta cu 
resignare filosofică această pedeapsă imanentă nedreptății ». 
Așa zisa lui insensibilitate faţă de greutățile și trivialitățile 
vieții materiale este compensată cu o capacitate neobișnuită 
a ţăranului de a-și înflora sărbătorile, și de a-şi transpune în 
forme de artă poporană toate evenimentele, bucuriile și durerile 
de seamă ale vieții. Deşi tradiționalist prin cea mai de bază 


1) Vasile Pârvan, Idei şi forme istorice, pp. 21—22. 

alcătuire a sufletului său, poporul nostru ştie totuși să desfă- 
şoare o curiozitate vie şi multilaterală pentru tot ce reprezintă 
experiențe și adevăruri omenești noui. Neîncrederea ţăranului 
față de ceea ce este nou e numai aparentă; dacă nu admite 
noutatea dela început, este pentrucă o priveşte cu spirit critic, 
pentru că simţul lui logic nu se mulțumește numai cu regula- 
rități formale, ci vrea ca mai întâi să străbată în conţinutul ei 
de adevăr şi realitate. Există, e drept, o asprime în manifestările 
și în felul de a fi al ţăranului; dar trebue să recunoaștem că 
acelaşi țăran dă dovadă, în atâtea alte importante acte și atitudini 
de vieață ale lui, de un perfect simț al măsurii, al cuviinței, 
al delicateţii și al nuanţelor sufletești. 

Iată, în continuarea acestor caracterizări, chipul adânc şi 
sugestiv în care Vasile Pârvan ne înfățișează aspectul reacțiunilor 
de vieață ale copilului de țăran: 

« Copilul ţăranului e aruncat în lupta vieţii, încă de când 
«e mai mic decât căciula lui taică-său. El trebue să învețe 
«singur a ieși din încurcătură. Iar şcoala de agerime practică 
«a trupului şi sufletului îi e completată de lupta — nu căutată 
«de cine vrea, ci impusă tuturora — pentru întâietatea ori 
« distincția spirituală, extraordinar de preţuită în societatea 
4 țărănească, Agerimea minţii îi e pusă la încercare fiecăruia 
«în orice clipă, nu numai de un interes imediat și utilitar, 
«dar mai mult încă de plăcerea, pur estetică, pe care țăranul 
«o are de a vedea scânteind un cap superior. luţeala aperce- 
«perii, vioiciunea reflexiei, justețea judecății, promptitudinea 
« respingerii argumentului contrar, stăpânirea de sine în focul 
«luptei de inteligență, cavalerismul condamnării imediate a 
« mijloacelor lăturalnice ori brutale de întrecere, toată această 
« minunată autoeducaţie ce şi-o dă societatea țărănească, scân- 
«teietoare de vervă, de bucurie a vieții, încordată ca o strună 
«continuu vibrând muzical, de sinceritate aproape antic de 
« consecventă, de cavalerism cu un cod «foarte complicat, — e 
«o realitate pe care clasa suprapusă — în mare parte de alt 
«neam decât poporul nostru — n'a cunoscut-o și deci n'a 
«avut-o în vedere la organizarea culturei sociale a națiunii » 2). 





1) V, Pârvan, op. cit., p. 24. 

Din nefericire, noi nu cunoaştem sufletul ţăranului în ade- 
vărata lui realitate. Intre el şi noi se întrerupe bariera artifi- 
cializatoare a culturii oficiale. Școala primară şi secundară, 
prin concepțiile lor abstracte, adevărate «fabrici de banalizare 
sistematică » au desfigurat nemilos adevărata fire a copilului 
de țăran. Neţinând seama de ceea ce era specific şi apărea deci ca 
unic în sufletul acestuia, școala oficială a stăruit în a aplica 
formalismul ei pedagogic, supunându-i astfel pe toți, și pe cel 
genial şi pe cel sărac cu duhul, aceluiaşi «tăvălug nivelator », 
Stăvilind cu energie această tendință, poate că încă am putea 
să salvăm destinul acestor copii, Pentru aceasta, se cere însă 
o seamă de condiţii: «să le redăm atmosfera de acasă vioaie, 
«veselă, lipsită de orice pedanterie și închipuire de sine magi- 
« strală, firească în libertatea deplină dela frate mai mare la 
« frate mai mic, caldă, copilăresc de idealistă, — și, fără îndoială, 
« multe suflete vor înflori din nou, strălucind prin inteligența 
«lor originală, pătrunzătoare, clară, creatoare, — deşi, tot așa 
«de sigur multe altele vor rămâne totdeauna schilodite, luând 
«cu ele numai arzătorul regret de a se fi născut prea de vreme 
«faţă cu începutul proces al nenorocitei noastre orânduiri 
« sociale » 1). 

Pentru a putea să-și împlinească misiunea ei, şcoala noastră 
nu este ținută să reediteze neapărat concepțiile şi metodele 
de aiurea. Chipul de pregătire sufletească şi de pregătire gene- 
rală pentru vieață nu poate fi același peste tot. Ceea ce, să zicem, 
s'ar potrivi cu folos, ca metodă şcolară, copiilor dintr'un anumit 
mediu etnic, ar putea să fie dezastros pentru cei din alte medii. 
Școala, și odată cu ea fireşte toate mijloacele de acțiune ale ' 
societății asupra oamenilor, trebue să ţină seama de condiţiile 
etno-psihologice ale realităților cărora li se adresează, Posi- 
bilităţile de fineță şi de mlădieri ale sufletului nostru naţional 
sunt multiple. Insă, între acestea şi stadiul evolutiv-cultural 
în care ne aflăm, există încă o vădită nepotrivire. In ce priveşte 
ascuţimea lui psiho-fiziologică, putând să-i dea mijlocul de a 
se ridica la abstracţiunile culturii superioare, sufletul nostru 


1) V, Pârvan, op. cit., pp. 25—26. 

naţional se află încă pe o treaptă înapoiată. Oricât ar fi de scân- 
teietor şi de bogat în posibilități, stadiul vegetativ-etnografic, 
numai el, nu poate acoperi toate nevoile de cultură și în special 
de cultură superioară, ale unei naţiuni. Pe de altă parte, nici 
presiunea masivă a întregului capital ideologic contemporan, 
asupra sufletului nostru proaspăt, nu este de recomandat, 
O asemenea presiune ar duce la deformări tragice, de pe urma 
cărora am avea de cules rezultate nemăsurat mai negative, 
« Deabia în a doua ori în a treia generaţie, treptat-treptat inte- 
«lectualizată, țăranul român îşi arată incomparabilele lui cali- 
«tăți sufletești, Și e caracteristic că chiar în trecutul nostru 
«istoric o atare treptată intelectualizare a dus nu numai la 
«egalitatea noastră, spiritual-creatoare, cu alte naţiuni mai 
«vechi în cultură, ci la superioritatea noastră asupra lor, dân- 
«du-le, noi, conducători sufletești » 1), 

Concluzia acestor gânduri, deși implică şi ea o seamă de 
desvoltări necesare, e clară şi firească, Cultura este o realitate 
complexă, deci o realitate care nu poate fi tratată unilateral. 
Prin natura ei, cultura implică un orizont larg, bogat în gânduri 
inspiratoare, Naţionalul este o condiţie de seamă a culturii, 
însă nu singura ei condiție. Mai precis: este un material brut 
al spiritualizării, un material care « are a fi înobilat prin gândirea 
general-umană, astfel încât creațiunile lui să devie pretutindeni 
şi etern valabile, » nu însă ținta supremă a acesteia. Naţionalul 
constitue un mod implicit al culturii, un fel de a fi al ei,. nu 
pentrucă se prea acest lucru, ci pentrucă așa trebue să fie, 
pentrucă numai așa o cultură poate avea semnificația şi func- 
țiunea de cultură. « Intocmai cum nu vrei, ci ești, fără voia ta, 
« în opera de artă, liric ori epic, tot aşa eşti, fără să vrei, naţional, 
«în sufletul tău ». 

Intre diferitele civilizații naţionale nu există numai deose- 
biri, ci şi importante asemănări de esență, Aceste asemănări se 
întâlnesc pe ambele planuri care definesc vieața spirituală a 
unei națiuni: şi pe planul ideologic, care cuprinde valori din- 
trun domeniu general-omenesc, ca şi pe planul etnografic, care 


1) V. Pârvan, op. cit., p. 26, z 

reprezintă realitatea sub-culturală a unei naţiuni. Pentru a 
munci în direcţia întemeierii și consolidării sufletului naţional, 
nu trebue să plecăm dela premisa găsirii unei anumite esențe, 
ci dela premisa perfecționării celei existente, singura cu putință. 
« Calitatea diferită a sufletelor naţionale e o entitate de ordin 
diferențial și potenţial, iar nu esenţial» 1). 

Există o identitate psiho-fiziologică în constituția tuturor 
raselor pământului. O identitate necesară, pentrucă ea creează 
substratul comun prin care se realizează astfel stilul cultural al 
geniului omenesc. Cu alte cuvinte, există un generic omenesc, 
fără de care specificul omenesc, cultura, n'ar putea să ia ființă! 
Pentru a ajunge să adâncim diferențialul, adică să creem și să 
punem în valoare cultura propriu zisă a poporului nostru, este 
necesar să intensificăm genericul. « Lărgind și aprofundând 
«cultura noastră, de simpli oameni ca oricare alții, devenind 
«cât mai spiritualizați ca cetăţeni ai lumii, subconştientul spe- 
«cific-național din noi, care colorează fatal orice creație supe- 
«rioară de artă, filosofie ori știință, din pricina precumpănirii 
«instinctului asupra inteligenții în orice inspirație nouă, sub- 
« conştientul, zic, are un câmp mult mai vast de manifestare, 
«atât intensivă cât şi extensivă » 2). 

Raporturile dintre etnografic şi cultural merită precizate și ele, 
cu atât mai mult cu cât problema lor plutește într'o rețea de 
nedumeriri. E greşit să se afirme că există o trecere dela etno- 
grafic la cultural, unul reprezentând o etapă evolutivă infe- 
rioară, celălalt una superioară. Etnograficul nu are o existență 
mobilă, supusă transformărilor evolutive, ci o existență fixă, 
categorială. « Etnograficul e ceva definitiv, milenar și universal, 
«rezultat ultim al geniului popular natural ». El este expresia 
necesară a unei experienţe seculare și reprezintă, în cadrul unei 
comunități anumite, totalitatea concepțiilor despre lume și de- 
spre vieață ale acesteia. Esenţa culturalului este alta. Acesta 
reprezintă o realitate abstractă și convențională, rezultă în ca- 
dre de timp și de spaţiu anumite, prin practici și selecționări 


1) V, Pârvan, op. cita, p. 27. 
3) Op. cit., p. 28, 

idealiste. Câmpul de forță al acestor două coordonate se defi- 
neşte astfel: etnograficul pleacă dela instincte, în vreme ce cul- 
turalul izvorăște din idei; primul este stabil, deci încadrat în 
forme tradiționaliste, în vreme ce celălalt e schimbător, în ne- 
contenită devenire. Confundarea acestor două realități este un 
fapt oarecum periculos, plin de consecințe. «A, lua valori şi 
«forme etnografice pentru a exprima valori și forme culturale 
« înseamnă a confunda iremediabil două stgrį ge suflet total dis- 
« parate și de a creea un monstru de civilizație falsă. Nu forma 
«creează ideea, ci ideea își caută forma » 1). Culturalu] nu poate 
fi conceput altfel decât ca rezultat exclusiv al gândirii supe- 
rioare, al gândirii răsărită din capete solitare, potrivit «legii 
cosmice a diferențierii, calitative și intensive, aplicată indivi- 
zilor izolați ». Insă, tonalitatea generală a culturalului, adică 
culoarea, expresivitatea, nuanța și ritmul prin care să aibe vieață 
şi să se lege de un loc şi de o epocă, nu poate fi dată decât de sub- 
stratul psiho-fiziologic al popoarelor sau al raselor. 

Plecând dela această concepție, Vasile Pârvan schițează și 
o critică a stărilor culturale dela noi. Iat-o: 

« Cea mai evidentă trăsătură a stării noastre spirituale îna- 
«poiate e confuzia care se face între etnografia românească și 
«arta ori gândirea superior-culturală românească. Ai noştri în- 
«teleg o prelungire directă a etnograficului în cultural, a popo- 
«rului în artisticul-filosofic, în loc să le înțeleagă ca două lumi 
« diferjte care au contact între ele, nu direct, ci prin interme- 
«diul altor lumi, care sunt etapele treptate ale spiritualizării 
« colectiv-individuale: prin propagarea unei anumite religii a 
«unui nou complex de idei: cum a fost în ajte locuri și în alte 
« timpuri: cultura superioară medievală, cultura superioară a re- 
« naşterii, etc., în diferite faze, crescute treptat din forțele vii, 
«singular-geniale, populare, ale naţiunilor, diferit colorate la 
« diferite națiuni, dar deopotrivă de abstract fecunde dela arți- 
«ficial la natural, iar nu dela popular la artistic-filosofic » 2). 

O greșeală tot atât de mare ca etnografizarea formelor ab- 
stracte aje culturii, ar fi aceea de a face din cultura noastră o co- 

1) V. Pârvag» op. cit., p. 29. 

3) Op. cit., P. 39. 

lopie sau o filială a vreuneia dintre marile culturi streine. Orice 
Cultură are o personalitate a ei, un suflet specific, expresii pu- 
ternice şi necesare ale unui fond organic fix, netransmisibil. 
Cultura unei naţiuni este rezultatul unei simbioze: între for- 
mele ideologice upiversale şi manifestările instinctului naţional 
de creație. |n semn caracteristic al popoarelor încă tinere în 
cultură este că ele iau forma drept idee. Acestea nu-și dau 
seapa că de fapt forma este ceva neasimilabil, ea fiind doar 
interpretarea în spirit național a ideii pure, și că numai ideea, 
ca valoare general-omenească, este adevărata realitate asimila- 
bilă. Datoria celor cari gândesc şi vor să lucreze pentru înte- 
meierea culturii noastre naționale este să dea acesteia nu forme, 
ci idei. Formele, când nu rămân decât forme, sunt condampate 
la sterilitate. Idejle, numai ele, reprezintă adevăratele realități 
roditoare. 

Ideea directoare a culturii româgești mm ideea-mamă, cum 
o numeşte Pârvan m este țdeea romană. « Cultura poastră pa- 
tional, creatoare, spre deosebire de străvechea civilizație vege- 
tativă etnografică, daco-romană, populară, începe odată cu des- 
coperirea Romei p. Acest lucru nu ne-a fost cunoscut dela în- 
ceput. Am prins să-l descoperim abia în secolul XVII, odată 
cu gpișcarea istoriografică, mișcare pe care o putem considera 
drept « creatoarea conştiinţei naționale superior culturale a po- 
porului nostru ». Meritul acestei mişcări nu este numai de a fi 
puș în ppişcare idei privitoare la latinitatea şi la drepturile noa- 
stre, ci şi acela de a fi creeat o conștiință națională, datorită că- 
reia forțele latente ale sufletului nostru primitiv-natural au în- 
ceput să capete şi ele o vieață nouă. Afirmând că ideea romană 
este ideea-pamă a culturii noastre ropânești, să pu ne închipui 
însă că îndreptările ei trebue să ne vină toate dela o mare ţară lati- 
nă, Guz ar fi de pildă Franța, In acest caz, am deveni repede o 
colonje culturală a acesteia. Qri, problema çare ne interesează 
are cu totul altă înfăţişare. Treþue să simţim jdeea romană în 
realitatea ei pură, principiară, şi numai după ce ag adus-o la 
forma aceasta s'o legăm de fondul simţirilor poastre etnice. 
4 Ideea romană trebue deci readusă la puritatea ei principiară, 
« impregnată cât pai pult de sufletul ei originar - antic, eleno- 

« roman, iar reacţiunea noastră față de această idee trebue din 
«ce în ce mai mult intensificată daco-roman, liber inspirată de 
« sufletul nostru nefalsificat, nemanierat cu diferite influenţe 
« exclusive contemporane » 1). 

Acţiunea pe care trebue s'o purtăm pentru întemeerea și 
pentru autonomia culturii noastre naţionale are astfel fețe mai 
numeroase și mai subtile decât și le închipue în mod obișnuit atâtea 
ideologii şi programe culturale. Nu poate fi vorba de cazul sim- 
plist al unei românizări feroce », luându-se ca bază a acțiunilor 
noastre culturale doar « vegetativul etnografic ». O cultură ade- 
vărată, deci şi cultura românească pe care o visăm, trebue să 
aibă orizonturi largi, să realizeze în cuprinsul ei forme valabile 
ale eternului și sublimului uman. Numai în cadrul unei aseme- 
nea perspective, elementele superioare ale vieţii noastre naţio- 
nale ar putea să devină, prin prelungiri succesive, forme de cul- 
tură adevărată, durabilă. Realitatea noastră naţională trebue 
neobosit cercetată, pentru a ne da seama de faptele care o alcă- 
tuesc și pentru a înțelege ceea ce are etern în ea. 

Epoca de față cunoaște un nou fenomen de alexandrinism. 
Ea pune problemele de forme și de metode mai presus de pro- 
blema esenţelor și a ideilor ca atare. « Problemele de formă se 
« nasc întotdeauna atunci când ideile sunt puţine şi slabe, când 
«omul se simte epigon al altor vremuri superioare, când atitu- 
« dinea lui în fața lumii și vieţii e luată din cărți și tradiţii, iar 
«nu din propriul suflet luptător » 2). Sufletul contemporan 
este lovit de o anchiloză nemiloasă, pe care i-a pregătit-o at- 
mosfera nihilist-materialistă din jurul lui. Din cauza acesteia, 
el nu mai are putinţa de-a sesiza, alături de realul-material, și 
pe celălalt, cel puţin tot atât de interesant, realul-spiritual, De 
aceea, ştiinţa, arta, istoria și în general toată acțiunea culturală 
din vremurile noastre par a fi pierdut sentimentul sublimului, 
pentru ca în schimb să se rătăcească într'o operă de hamalâc 
steril, adunând fără discernământ și fără simțul erarhiilor va- 
labile, tot ce le iese înainte. 


1) V. Pârvan, op. cit., p. 33. 
2) Op. cit., p. 39. 

Inţelegând acest fenomen, trebue să înțelegem totdeodată 
datoria de a-l neutraliza. Ca să devină cu adevărat valabilă, cul- 
tura noastră trebue să-şi asocieze preocuparea sublimului. Iată 
cum sună, în acest sens, accentele conclusive gândite de Vasile 
Pârvan: 

« Din iubirea pentru ideea forță, din avântul către idealul 
«vieţii biruitoare a morţii, se va naște singura formă, singura 
«existenţă concretă a supremei noastre culturi, care în trecerea 
« mileniilor de vieață umană, să dea nemurirea vieții spirituale, 
«etern-valabile, și faptei geniului națiunii noastre. Și cum ni- 
«meni nu ştie ziua şi ceasul când chiar popoarelor le e dat să 
«se săvârşească în vieața trupului, e graba mare ca sufletul 
« naţiunii mele să înflorească deplin, înainte ca destinul să 
« unească din nou trupul ei cu natura mamă din care cu milenii 
« înaintate s'a trezit la vieaţă » 1). 

Am insistat dinadins asupra unor pasagii din amintita lu- 
crare a lui Vasile Pârvan, şi am crezut necesar să dăm din ea 
cât mai multe citate, pentrucă atât unele cât şi celelalte, în afară 
de interesul intrinsec pe care îl prezintă, stabilesc un fir genetic 
pentru o seamă din manifestările noastre de ideologie etnicistă 
contemporană. 

Gândirea lui Vasile Pârvan, cu tot caracterul ei singuratec, 
puternic personal, a avut asupra contemporanilor lui un ecou 
adânc, semnificativ. 

A contribuit la aceasta, în primul rând, personalitatea rară 
a gânditorului. Exemplul anahoretic al vieţii lui de cercetător, 
sinceritatea şi adâncimea tragică a concepţiilor lui despre lume 
și vieață, forma patetică a scrisului și a vorbei lui, implicaţiile 
profetice ale fiecăreia din acestea, chipul lui unic de-a recon- 
stitui trecutul, nu catalogându-i în vreun fel evenimentele ci 
luminându-i vieaţa lui specifică în curgerea fără început şi fără 
sfârşit a eternității, și, în sfârşit, forma lui în aparență fasti- 
dioasă dar în fond adaptată gândirii lui plină de tot misticismul 
marilor neliniști metafizice, — toate acestea, au făcut din Vasile 
Pârvan unul dintre oamenii cei mai respectaţi ai epocei lui, şi 


1) V. Pârvan, op. cit., p. 41. 

totdeodată, un om sortit să fie model suveran, pentru o întreagă 
generaţie, într'un moment de răscruce sufletească și spirituală a 
acesteia, 

A mai contribuit, la această ascendență pe care Vasile Pâr- 
van a avut-o asupra contemporanilor lui, o seamă de alți fac- 
tori. Războiul mondial fusese pentru societatea românească 
nu numai o experiență politică și militară, ci şi una sufletească. 
Pe de o parte soluţiile lui victorioase ne deschideau înainte dpy- 
muri de acţiune şi de mari frenezii materiale, dar pe de altă parte, 
ca urmare a atâtor suferinţe la care ne obligase să luăm parte, el 
impusese în noi nevoia sufletească a unor mai mari interiorizări, 
a unor revizuiri mai hotărâte în cuprinsul formelor şi criteriilor 
noastre de vieață spirituală. 

Intre acestea din urmă, ideea etnicului național avea să fie 
printre cele mai importante. Mai mult ca oricând, acum, această 
idee trebuia luată în considerare. In primul rând, nu puteam să 
uităm că ei îi datoram o întreagă educaţie a sufletului nostru 
național, începând dela acţiunile renașterii noastre din prima 
jumătate a secolului trecut, continuând cu procesele autono- 
miei noastre culturale, sociale şi politice și pregătind până în clipa 
izbucnirii războiului mondial elanul generos al întregirii. Afară 
de aceasta, din cauza avântului luat de unele ideologii interna- 
ționaliste, atât cele de tip comunist cât și cele de tip juridic- 
umanitarist, între mijloacele de reacțiune împotriva acestora, 
ideea etnică, prin implicaţiile ei tradiţionale și naţionale, avea 
să joace un rol fundamental. In sfârșit, trebue să mai notăm că, 
prin alipirea Ardealului la Țara mamă, a acelui Ardeal a cărui 
întreagă cultură are o predominantă notă etnografică, avea să 
se aducă ideii etnice un plus de prestigiu și de actualitate spi- 
rituală. 

Insă, etnicismul vremurilor de față nu mai putea să fie doar 
de forma celui din trecut. In raport cu acesta, noul etnicism 
trebuia să aducă înfățișeri și orientări diferențiate. Vechiul et- 
nicism fusese, rând pe rând: romantic, idilic, patriarhal, legat 
de interesele luptelor noastre naționale sau de problema ridi- 
cării materiale şi sociale a clasei ţărăneşti. Cu alte cuvinte, avu- 
sese, după împrejurări, valoarea și tendinţele cerute de diferite 

nevoi și etape pragmatice ale evoluţiei noastre moderne. Acum, 
cel puțin pentru moment, revendicărilg politice şi sociale nu 
mai puteau fi de actualitate. [n mersul ei necesar, ideea etnică 
trebuia să se lege, de astă dată, de alte finalități, Vechea ei gesvol- 
tare în suprafață trepuia acum să se convertească într'una de adân- 
cime. [n loc ge a mai fi politică, socială sau naționalistă ca altă 
dată, ea trebuia să devină acum filosofică, adică să se apropie de 
esența ei și de rațiunile ei perpetui. Cu alte cuvinte, trehuia să 
ia un contact fenomenologic cu ea însăși, un contact din care 
să se desprindă forma și ceva din sensul ei de realitate catego- 
rială a spiritualității naționale românești. 

Pentru întemeierea unui asemenea etnicism, aspectele din 
gândirea |ui Vasile Pârvan pe care le-am schițat mai sus, şi nu 
numai ele propriu zis și și atmosfera de fervoare mistico-na- 
ţionalistă în care erau învăluite, au constituit importante în- 
demnuri și puncte ge plecare. La drept vorþing, fie ca istoric, 
ca arheolog sau fie ca filosof al istoriei, Vasile Pârvan n'a fost 
un etnicist, Dimpotrivă, am văzut că supremele lui aspirații cul- 
turale erau legate de realitate unor idei pure, ge un generic 
sublim-omenesc, e un primat necesar al minţilor geniale şi de 
o valoare unică a creațiunii culturale ca atare. [nsă, a ţinut să 
arate că, în condiționarea intimă a tuturor acestora, există im- 
plicaţii necesare ale unui fond naţional-etnograţic; implicații 
atât de necesare, încât fără ele, cultura şi toate finalităţile ei ar 
deveni imposibile în fapt. 

Prip urmare, doar câteva accente etnice, şi încă și acestea 
înțadrate într'un sistem de pregominanță istoricist-metafizicistă, 
iată toată contribuţia în această girecțiune a lui Vasile Pârvan. 
Dar, atât prin convingerea cu care a fost înfățișată, cât şi prin 
atmosfera spirituală a epocei în care a fost împărtășită, această 
contribuție s'a impus, s'a prins cu temeju în lanțul de întrebări și 
de căutări ale timpului. De aceea, ea poate fi socotită, pe drept 
cuvânt, un început de școală şi de nouă orientare în ansamblul 
spiritualității românești contemporane. Vom avea dovada ace- 
stui fapt în paragrafele următoare. Multe din atitudinile şi 
ideile ce vom îpfăţişa în ele au fost gândite şi au crescut pe ur- 
mele inițiate ge Pârvan. 

AUTOHTONISMUL GÂNDIRIST; ORTODOXISMUL 
LUI NICHIFOR CRAINIC 


Curând după războiul nostru de întregire a apărut, în 
vieața noastră culturală o pronunțată mișcare autohtonistă, 
Nu am putea stabili încă, cu o definitivă precizie, motivele care 
au determinat-o. Intr'un fel mișcarea este încă în curs, își caută 
necontenit limanuri și clarificări, aşa încât precizări definitive 
asupra ei poate că nici n'ar fi încă posibile. Unele, de sigur cele 
mai îndepărtate, au fost motive de pe plan internaţional; am 
putea spune, au apărut ca ecouri dintr'o străduință generală a 
popoarelor europene de a-și găsi un specific, o esenţialitate a lor, 
indiferent de câmpul cultural pe care acestea aveau să se mani- 
feste. Altele, cele mai evidente, au fost motive de ordin local- 
național. In rândul acestora, trebuie să socotim problemele 
sufletești impuse colectivității noastre de către războiul din 
care ieșisem, un războiu care ne adusese victoria, dar cu prețul 
unor mari și neaşteptate suferințe, de către împlinirea idealului 
nostru național care aducea cu el orizonturi sporite în toate direc- 
tiile de vieață precum și de către nevoia imediată a unei doctrine 
revizuite, care să adune și să dea ritm unitar tuturor formelor de 
simțire românească. O ultimă categorie de motive — trebue 
s'o considerăm și pe aceasta — a fost probabil aceea a motivelor 
cu caracter personal: orientarea de simţire și forma de talent 
a unor scriitori și ideologi ce-şi făceau, acum, intrarea lor pro- 
priu zisă în vieața spirituală a colectivității românești, 

Nucleul cel mai caracteristic al autohtonismului în chestiune 
s'a constituit în jurul revistei bucureştene « Gândirea ». Din 

gruparea ei se desprind trei nume de ideologi, de altminteri trei 
nume de intelectuali și de scriitori dintre cei mai notorii ai epocei 
post-belice: Nichifor Crainic, Lucian Blaga și Vasile Băncilă, 

Nichifor Crainic, care este doctrinarul întemeetor al gân- 
dirismului, dă la iveală o filosofie eseistică a « fenomenului româ- 
nesc >. Intreaga lui construcţie spirituală plutește într'o atmosferă 
puţin sistematică, aproape de loc sistematică, totul întemein- 
du-se pe avânturi temperamentale, pe un lanț de motivări 
predominant afective, pe atitudini ale unui creștin militant, 
care se complace să pună, mai presus de orice, realitatea unor 
valori revelate. 

Iată, în linii generale, înfățișarea acestei construcții: 

Există trei moduri metafizice posibile: idealismul, care con- 
sideră că singura realitate valabilă este ideea și că lucrul ca 
atare nu este decât o iluzie sau o copie fidelă a acesteia; mate- 
vialismul, care reduce totul la mecanicism şi care socotește că 
vieața nu poate fi altceva decât materia în mișcare; spiritualismul, 
în care se soluţionează armonic raporturile dintre spirit şi ma- 
terie, cele două principii, în aparență antimonice dar în rea- 
litate integrante, ale existenții. Prin faptul că reprezintă o poziţie 
de mijloc și o funcțiune armonizatoare, spiritualismul este 
indicat să fie doctrina valabilă a realismului creștin. Haosul 
moral şi sufletesc al epocei noastre nu ar putea fi înlăturat 
decât prin îndepărtarea hotărîtă a tuturor credințelor sceptice 
sau materialiste, reîntronându-se în schimb în lume o ordine 
spiritualistă. 

Factorii cari au deslănțuit și întreținut acest haos al vre- 
murilor noastre nu sunt numai oamenii propriu ziși, unii dintre 
ei sau toți la un loc, ci mai ales idei și sisteme de idei. Intre ace- 
stea, considerate drept «titani ai ateismului » ni se enumeră: 
în ordinea filosofică, pozitivismul, «caricatură a religiei»; în 
ordinea științifică, darzinismul, sau «fantezia ca metodă»; 
în ordinea politică, marxismul, caracterizat ca o «ură titanică 
împotriva creștinismului ». Intrebarea care se ridică pe mar- 
ginea acestor constatări este următoarea: cine va elibera cultura 
românească din cleștele materialist şi sceptic în care se sbate? 
Cu alte cuvinte, cine va putea împlini, pentru salvarea și binele 

acestei culturi, o misiune ca aceea a lui Parsifal din legenda 
mitologică germană? 

Răspunsul ne este dat sub forma aceasta: « Problema culturii 
« noastre începătoare stă azi între civilizația occidentală a cărei 
«limită extremă se proclamă atinsă şi între Răsăritul, în haosul 
«creştin al căruia se prevede viitorul. Avem cu noi naţia vir- 
«gină şi enigmatică în posibilitățile ei creatoare şi ortodoxia 
«ale cărei puteri dumnezeeşti s'au păstrat, neepuizate, în odăj- 
« diile ritualismului. Contopite în organismul viu al unei demo- 
«filii evanghelice, ele pot însemna pentru viitoarea noastră 
« cultură drumul care l-a dus pe Parsifal salvatorul către burgul 
« primejduit al sfântului Graal» 1). 

Cultura românească modernă are viciul fundamental de a 
fi imitat servil şi fără discernământ formele civilizației apusene. 
Astfel, în loc de a lucra în vederea unei culturi de creaţie, 
capabilă să scoată în evidenţă și să dea vieaţă valorilor autoh- 
tone, noi ne-am complăcut într'o « cultură consumatoare », adică 
într'o cultură preocupată doar să înregistreze şi să adopte fără 
schimbări forme și rezultate de aiurea. Din nefericire, acest 
proces continuă. Nu s'ar putea lupta cu folos împotriva lui, 
decât instituind o spiritualitate pe măsura sufletului, a crite- 
riilor și a posibilităților noastre româneşti. În mod necesar, 
o asemenea spiritualitate ar trebui să aibă caracter tradițio- 
nalist. 'Tradiționalismul de care avem nevoie n'ar exclude cu 
totul « consumaţia culturală », ci numai ar circumscri-o sau ar 
subordona-o unor imperative naționale, de natură să impună, 
înainte de orice, promovarea personalității autohtone. 

Poporul românesc are datoria de a-și făuri o cultură « după 
chipul și asemănarea lui », Aceasta nu s'ar putea desvolta fiecum, 
ci numai «în condiţiile pământului şi ale duhului nostru». 
Toţi cari au susținut orientarea noastră spre cultura şi formele 
de vieaţă ale Apusului au susținut un «non-sens >. « Occiden- 
«talizarea înseamnă negarea orientalismului nostru, nihilismul 
«europenizant înseamnă negarea posibilităților noastre crea- 
toare. Ceea ce înseamnă negarea principală a unei culturi 


1 Nichifor Crainic, Puncte cardinale în haos, p. 91. 

«românești; negarea unui destin propriu românesc şi accep- 
«tarea unui destin de popor născut mort» 1). 

Poporul român și-a împletit istoria lui sufletească cu istoria 
simţirii lui ortodoxe. El trăește în respectul şi în practica acesteia 
de aproape două mii de ani. Atât mișcarea intelectuală a seco- 
lului XIX precum și aceea dela începutul secolului de față 
au făcut greșeala de-a privi problema specificului românesc 
prea mult sub unghiul lui etnic și prea puţin sub cel religios. 
Ortodoxia este valoarea de temelie a culturii noastre. Iată 
deci adevărul pe care trebue să-l avem permanent înaintea 
cugetului nostru! Istoria și sensibilitatea românească n'ar putea 
fi înţelese fără cheia conștiinței și cunoașterei ortodoxe. 

Dăm mai jos o parte din motivarea pe care Nichifor Crainic 
înțelege so atribuie acestui fapt: 

«Sa aprofundat caracterul etnic al acestui popor, dar s'a 
«ignorat caracterul lui religios. Dacă admitem că preocuparea 
« religioasă a fost absentă în sufletul lui, atunci cum se explică 
« vechea cultură românească aproape exclusiv religioasă? Cum 
« se explică aproape singurele monumente arhitectonice ridicate 
« de el, mănăstirile şi bisericile? Cum se explică diferitele coa- 
« iţii războinice la care a participat împotriva Turcului, adică 
«Împotriva 4 păgânului »? Cum se explică imensele danii din 
«care s'au făcut spitalele, danii pornite din gândul religios? 
« Cum se explică și mai imensele danii de moșii făcute mănăsti- 
«rilor din ţară, mănăstirilor din Muntele Athos și din tot Răsă- 
«ritul ortodox? Cum se explică sacrificiile bănești ale voe- 
«vozilor români pentru a întreține Patriarhiile Răsăritului, 
«căzute în restriște sub dominaţia turcească? Cum se explică 
«respingerea categorică a tuturor încercărilor de catolicizare, 
«de protestantism, făcute de-alungul istoriei noastre? Cum 
«se explică diferitele apologii teologice scrise de ierarhi români 
«împotriva catolicismului și protestantismului, pentru apă- 
«rarea credinţei ortodoxe? Dar însăși unirea cu Roma a unei 
«părți de ardeleni e o dovadă a ortodoxismului înrădăcinat 
«în firea acestui popor. Unirea s'a făcut pe câteva puncte dog- 





1) Nichifor Crainic, op. cit., p. 103. 

« matice pe care le știau preoții, dar poporul unit astfel a fost 
«lăsat mai departe în cadrele văzute ale bisericii tradiționale 
«prin ritualul răsăritean care nu e altceva decât dogma orto- 
« doxă poetizată. Prin acest ritual, și fragmentul uniţilor se încor- 
«porează în unitatea naţională a credinței românești. Fără 
« această condiţie unirea cu Roma n'ar fi izbutit. Prin ea triumfă, 
«întrun fel, ortodoxia populară a sufletului românesc. Astfel 
«că, în complexul polietnic al României de azi, ritualul răsări- 
«tean al celor două biserici răsăritene e formula de conservare 
«a blocului românesc majoritar » 1). 

Trebue să socotim, de asemeni, atitudinea creştinismului 
românesc față de natură. Fiecare contact al poporului cu aceasta 
are şi un substrat religios. « Natura e creatură, Universul întreg 
e creatură, ca și omul, şi toate sunt zămislite din nimic de 
Tatăl nevăzut al tuturor »?). Vechea cultură românească sa 
desvoltat sub scutul bisericii. Poezia, plastica, muzica și filosofia 
populară sunt impregnate de fosforescențe ortodox-bizantine. 
“Țarigradul, orașul marilor străluciri bizantine, revine adeseori, 
în evocări pline de înțeles, în poveștile, baladele şi colindele 
poporane. Adoptarea formelor bizantine în pictura noastră bise- 
ricească n’a fost un simplu proces de împrumuturi sau de 
influențe culturale, ci o corespondenţă naturală între intimi- 
tatea spirituală a acestor forme şi sentimentul estetico-religios 
al poporului român. In ce priveşte muzica noastră populară, 
este un fapt îndeobște cunoscut că ea nu poate fi transpusă 
satisfăcător, cu modulările, cu predominanța tonalităților minore 
şi cu atmostera ei melopeică, decât în notația psaltichiilor 
religioase de tip bizantin. 

Intrun fel, tradiționalismul autohton preconizat de « Gân- 
direa» şi-a impus misiunea de-a continua spiritualitatea dela înce- 
putul veacului de față a « Sămânătorului ». Această spiritualitate s'a 
manifestat însă mai mult pe plan literar, creând în nuvelele și 
romanele vremii un tip de om teluric, fascinat de finalitatea 
unui ideal politic, Doctrina « Gândirii » nutreşte de fapt o nă- 


1) Nichifor Crainic, op. cit., pp. 115—116. 
2) Op. cit., p. 118. 

zuință mai largă. Ea vrea să îmbrăţişeze, atât ideal cât şi real, 
toate domeniile creației românești. In vreme ce « sămănătorimul » 
n'a avut decât o «viziune magnifică a pământului românesc », 
neo-ortodoxismul şi autohtonismul « Gândirii » îşi propun 
să înţeleagă şi «cerul spiritualității românești ». Pe deasupra 
pământului, care este ceea ce este, se poate vedea, arcuindu-se, 
« coviltirul de aur al Bisericii ortodoxe ». Substanţa etnică româ- 
nească este împletită pretudindeni cu substanța ortodoxă. 
Comunitatea națională își poate găsi în comunitatea bisericii 
ordinea superioară a sentimentelor şi a idealurilor ei. Datorită 
spiritualităţii tradițional-ortodoxiste, toate laturile de vieață 
ale națiunii pot căpăta perspective și potenţări noui. « Ce pers- 
« pective adânci capătă, bună oară, cultul strămoșilor prin cultul 
«sfinţilor, cultul solidarității prin cultul dragostei creştine, 
«credinţa în vitalitatea noastră prin credința în înviere și 
« nemurire, sensul culturii prin sensul spiritualist al cultului! » 2). 
Iată deci sursa din care trebue să extragem directive de viitor, 
cu privire la mersul culturii și al comportărilor generale româ- 
neşti. Nu este nevoie să căutăm asemenea directive la streini, 
din moment ce le avem incluse în valorile autohtone ale tradiţiei 
noastre. In trecut, Românii au luptat pentru independenţa lor 
politică; în prezent, ci trebue să năzuiască Ja o independență 
a lor spirituală. Aceasta ar fi, în destinul lor ca popor, o «a doua 
neatârnare ». Pentru ca această nouă neatârnare șă devină posi- 
bilă, este nevoie de o renaștere religioasă, renaștere către care 
nu ne-am putea îndrepta decât liberându-ne sufletește de 
tirania formelor materiale ale civilizației și ale ideologiilor 
sceptic-pozitiviste care le întreține cultul. Era raționalismului 
exclusivist a trecut. Datoria noastră de astăzi nu este de a de- 
monstra ci de a creea. In locul judecăților reci, simetrice și pre- 
sumţioase, trebue să punem puterea creatoare a simţirii nemi- 
jlocite, a intuiţiei. 

Importanţa culturală a neo-ortodoxismului gândirist este neîn- 
doielnică. Nimeni nu ar mai putea nega, astăzi, acordul organic 
dintre ortodoxism și întreaga realitate românească. Am recurs la 


1) Nichifor Crainic, op. cit., p. 126. 


www.dacoromanica.ro 


186 TRADIȚIONALISM ŞI ETNICISM 


lungile desvoltări din capitolul anterior, tocmai pentru a da o 
bază de susținere acestei afirmaţii. Totuşi, concepţia ortodoxistă a 
« Gândirii », în special aceea a lui Nichifor Crainic, atât prin 
linia ei doctrinară cât și prin metoda pe care se întemeiază, 
cuprinde o seamă de puncte slabe şi implică deci o seamă de 
comentarii critice. 

Intre obiecţiunile ideologice pe care această doctrină le-a 
întâmpinat până acum, cea mai caracteristică a fost formulată 
de către C. Rădulescu-Motru, în lucrarea sa « Romáånismul, 
catehismul unei noui spiritualităţi ». In linii generale, iată ce se 
susţine, în această obiecțiune: 

Adeseori, se face oarecare confuzie între ideea de «româ- 
nism » şi ideea de «ortodoxism ». Din păcate, această confuzie 
este dăunătoare; de aceea, îndepărtarea ei ar constitui un bine 
și o adevărată datorie spirituală, din partea noastră, a tuturor. 
Religiile apusene au susținut, atât pe plan dogmatic cât şi pe 
plan real-politic, o incontestabilă supremație universală a spi- 
ritualităţii creștine. In deosebire de aceasta, religia ortodoxă 
n'a putut susține o asemena supremație decât pe plan dogmatic; 
pe plan practic, ea s'a subordonat intereselor politice ale Sta- 
tului. De aceea, biserica ortodoxă a putut să ia parte tot timpul 
la întregirea naţiunii române, fapt care de altfel constitue 
marele ei titlu de glorie. In tot trecutul nostru istoric, biserica 
a fost înduntrul Statului, nu pe deasupra lui. Imprejurările isto- 
rice prin care a trecut neamul nostru au făcut ca, în conștiința 
poporului, spiritualitatea bisericii ortodoxe să se confunde cu 
spiritualitatea întregei națiuni românești. De aici, impresia, 
aparent așa de justificată, că din moment ce vechiul naționalism 
s'a ridicat cu ajutorul ortodoxiei, şi noul naționalism, cel pe care 
îl așteptăm și care ne este necesar astăzi, trebue să urmeze 
aceeași lege: adică să se întemeieze, și el, tot pe ortodoxism. 

Totuşi, cele două spiritualități trebuesc deosebite una de alta. 
O contopire a lor ar însemna o păgubire a fiecăreia în parte. 
Punându-se prea mult în serviciul spiritualității naționaliste, 
ortodoxismul și-ar pierde caracterul lui de disciplină religios- 
creștină; invers, împrumutând numai atributele ortodoxismului, 
românismul nu s'ar mai putea integra în ordinea actuală a rea- 

lităților practice și mar mai putea constitui un factor de evo- 
luție social-politică al Statului nostru. Iată, în consecință, cum 
ne este definită misiunea celor două spiritualități: 

« In adevăr, Ortodoxismul, ca spiritualitate creştină, trebuie 
«să rămână în veci deasupra intereselor pământești. Fondul său 
« este o revelație. Ortodoxismul se poate desluși prin examinarea 
«tradițiilor, dar nu moderniza în spiritul timpului. Chemarea 
« Ortodoxismului este să ţină, în vecii vecilor, învățăturile lui 
« Christos în forma lor nealterată. Românismul, dimpotrivă, 
«este spiritualitatea care ne dă mijlocul de a merge cu vremea, 
«de a ne moderniza. El este focul care purifică etnicul nostru 
« pentru a-l pune pe acesta în măsura să creeze opere originale. 
« Ortodoxismul este tradiție, Românismul este vocaţie. A face 
« din Românism un gest al Dumnezeirii, pentru izbânda spiri- 
« tualității creștine ortodoxe, este o deşertăciune... A face din 
« spiritualitatea creștină ortodoxă un instrument în serviciul 
« Românismului, este o apostazie » 1). 

Aceste observaţiuni, determinate de alăturarea dialectică 
a două tipuri de spiritualități — românism şi ortodoxie — pot fi 
complectate cu o seamă de alte observaţiuni, izvorînd tot dintr'o 
considerare generală a faptelor în discuţiune. 

« Gândirea », atât ea ca totalitate de linie și de atmosferă in- 
telectuală, cât şi acei cari o reprezintă luaţi în parte ca gânditori 
şi doctrinari, nu se întemeiază pe un spirit cercetător ci pe un 
spirit mai mult apodictic, un spirit de apologie și de militare în 
jurul unor certitudini. Forma în care și-a manifestat, și continuă 
încă să-și manifeste ideologia, este o formă eseistică. In toate 
manifestările ei, se poate recunoaște o vizibilă predominanță a 
notei literare. Peste tot găsim coloare, bogăţie de imagini, para- 
bole, forme metaforice, accente de profetism sau de mare oratorie, 
raportări comparative la aspecte din natură, construcţii subiec- 
tiviste, formule de natură să redea în mod violent-sugestiv înţele- 
surile căutate, etc., etc.. Documentarea ştiinţifică este redusă, şi 
nu atât redusă, cât simplificată și nesistematizată, Faptele de do- 


1) C. Rădulescu-Motru, Românismul, catehismul unei noui spiritualităţi, 
PP. 131—132. 

cumentare propriu zisă sunt expuse în chip trunchiat, incidental, 
cu un aer general de expediere într'un nestăvilit torent liric. În 
felul cum sunt utilizate, rolul lor nu pare că vrea să așeze pre- 
mise pentru o construcție de judecată sistematică, ci mai mult 
de a da expresivitate, de a realiza, în jurul certitudinilor dela 
care se pornește, o atmosferă de pitoresc și de sugestie lirică. 
De aceea, se poate observa că foarte multe din faptele invocate nu 
sunt tratate răbdător şi în totalitatea lor, ci sunt doar pomenite 
vag în serii enumerative, prin câte un anumit aspect al lor, de 
obiceju cel mai colorat, cel mai pitoresc sau cel mai indicat să 
înscrie pentru moment, în sufletul cititorilor, o convingere afec- 
tivă. 

De foarte multe ori, tonul întrebuințat de manifestările ideo- 
logice ale « Gândirii » este un ton polemic. Principalele eseuri 
gândiriste: « Puncte cardinale în haos », « Politica și ortodoxia », 
« Titanii ateismului », « A doua neatârnare », « Sensul tradiţiei », 
etc., adică tocmai eseurile în care au fost înfățișate liniile prin- 
cipiale și metodele nouei spiritualități tradiționalo-ortodoxiste, 
conțin o permanentă și pe alocuri chiar o violentă notă pole- 
mică. Atacurile lor nu au un singur obiectiv, ci se răspândesc 
în jerbă împotriva mai multora. De pildă: împotriva istoriei 
şi concepțiilor ei evolutiv-deterministe, împotriva civilizaţiei 
contemporane, împotriva societății burgheze, împotriva for- 
melor de vieaţă ale capitalismului modern, împotriva democra- 
iei și a instituțiilor ei reprezentative, împotriva spiritului liberal 
care a patronat revoluția noastră națională din secolul trecut, 
împotriva concepției marxiste, împotriva filosofiilor pozitiviste 
şi evoluționiste și, în mare măsură, împotriva formei generale 
a culturii românești moderne. 

De sigur, acest ton polemic își are avantagiile, dar și scăderile 
lui: avantagti, pentrucă, după cum vom vedea îndată, a putut 
să creeze, dintr'odată, atmosferă în jurul lui; a putut să polari- 
zeze unele nevoi de credinţă și de militantism ale tineretului în 
lupta lui naționalistă ce se ivea la orizont şi, mai ales, să refacă 
literaricește, bine înţeles cu oameni și cu criterii noui, spiritul 
sămănătorist întrerupt, material de către anii războiului, iar 
ideologic de către evoluţia survenită în realitățile noastre poli- 

tico-sociale, scăderi, pentrucă o asemenea predominanță po- 
lemică avea să ducă în mod fatal la constituirea unui cerc închis, 
la formarea unui spirit oarecum reacţionar, la o concepţie ex- 
clusivistă a faptelor şi, prin forța lucrurilor, la o izolare treptată 
de mersul necesar şi realist al actualităţii sociale. 

Ca fenomen cultural, « Gândirea » a reprezentat, în anii ce 
s'au scurs dela războiul de întregire încoace, cea mai susținută 
şi cea mai specifică mişcare literară românească. In măsura în 
care ea şi-a propus să continue în cultura românească sensul unei 
spiritualități etnice, i s'au raliat, printr'o afinitate firească, o 
parte din scriitorii ce începuseră să se formeze, înainte de răz- 
boiu, în atmosfera ultimilor ani de sămănătorism, Aceştia au 
constituit, dacă putem spune așa, pionierii şi cadrele de rezi- 
stență ale « Gândirii ». Incă dela primele lor manifestări, li s'au 
asociat, în mod spontan, o pleiadă întreagă de tineri. « Un ase- 
«menea curent avea să ofere tineretului un climat de mari înălțimi, 
«să-i încurajeze lupta lui împotriva spiritului de compromis şi 
« împotriva virtuților mediocre, să-i ridice entuziasmul la dem- 
« nitaţea unui dar al cerului » 1). 

Nu intră în cadrul lucrării de față să facem un bilanț al lite- 
raturii gândiriste. Ce putem spune, odată cu puţinele indica- 
ţiuni generale asupra ei pe care totuși le socotim necesare este 
că această literatură a marcat și marchează încă în epoca de față 
o semnificativă afirmare culturală românească. 

Principalul sector al manifestărilor gândiriste îl alcătueşte 
poezia. Lirismul gândirist — pentrucă această poezie se desfă- 
şoară exclusiv pe plan liric — cuprinde o varietate de teme, care 
însă provin cu toatele din considerarea afectivă a aceluiași fond 
de realități şi valori autohtone. Dintre acestea, cităm: teme în 
legătură cu sentimentul naturii, cu mitul sângelui, cu sentimen- 
tul înrădăcinării organice în pământul țării, cu stilizări ale dife- 
ritelor motive folklorice, cu teme inspirate din iconarismul orto- 
dox, din desnădejdea și mulțimea suferințelor românești, cu teme 
de eresuri folklorice: comori, vârcolaci, strigoi, blesteme, vră- 
jitorii, descântece, farmece, bocete, etc., etc,, 


1) Basil Munteanu, Littérature roumaine, p. 185. 

Poezia cu caracter ortodoxist ocupă în lirica gândiristă un 
loc central. Nichifor Crainic realizează: pe de o parte, o poezie 
cu teme simple, de creștinism idilic, primitiv, de panteism 
simplu, așa cum găsim în credința populară a țăranilor noştri; 
pe de altă parte, o poezie de culmi religioase, mergând până la 
supreme nostalgii paradisiace. Lirica ortodoxistă a lui Vasile 
Voiculescu înfățișează un lanţ intim de nesfârşite căutări, stră- 
duinți şi problematizări subiective, toate cu scopul de-a atinge, 
pornind din realitatea telurică pe care ne spri inim, ţinutul ine- 
fabil al dumnezeirii. Poezia religioasă a lui Lucian Blaga este 
închinată misterului și revelaţiei divine, esențe ultime, onto- 
logice, prin care poetul, de altminteri ca toți poeţii gândiriști, 
caută pe Dumnezeu. Deplin integrați în această viziune poetică 
ortodoxă, și contribuind în egală măsură la conturarea orientării 
religioase a gândirismului, pot fi considerați și aceștia: Adrian 
Maniu, George Gregorian, George Lesnea, Mircea Streinul, 
Paul Sterian, Sandu Tudor, etc.. 

Urmând în importanță poeziei, realizarea gândiristă numără 
o seamă de opere dramatice, în care însă ideea religioasă este 
lăsată în umbră, cedând locul prim unor teme de folklor și de 
legendă istorică. Practic vorbind, aceste realizări — din motive 
pe care nu este locul să le discutăm aici — n'au cucerit scena; 
însă, sub raport spiritual, incontesabil, ele au reprezentat cele 
mai de seamă încercări contemporane de înfăptuire a unui cli- 
mat autohton în literatura noastră dramatică. Dintre numele 
legate de această încercare putem cita următoarele: Lucian 
Blaga, Adrian Maniu, Vasile Voiculescu, Gib Mihăescu, Victor 
Papilian, Ion Marin Sadoveanu, Victor Ion Popa și Dan Bota. 

Un sector gândirist mai puţin conturat este sectorul prozei 
literare. Cele câteva nume care ar putea fi invocate aici — Ce- 
zar Petrescu, Gib Mihăescu, Mateiu Caragiale, N. M. Con- 
deescu, Emanoil Bucuţa, Victor Papilian —au incontestabil 
afinități gândiriste notorii, însă adevărata lor creație epică nu 
se leagă decât în parte de criteriile şi de spiritualitatea propriu 
zisă a revistei. 

De altminteri, acest fapt este firesc şi ușor de explicat. 
Toate premisele ideologiei gândiriste, cel puţin în forma în 

care doctrinarii lor au ținut să le înfățişeze, sunt premise lirice. 
Simțirea elementelor autohtone, sensurile primitive ale tradiției, 
spiritualitatea cu note organiciste a ortodoxiei, etc., toate ace- 
stea iau mai întâi forma unor realităţi abisale, în care, înainte 
de a interveni afirmarea simetrică a logos-ului, înțelegerea noa- 
stră trebue să-și despice drum prin intuiții afective și prin 
«trăiri» directe. Gândirismul s'a putut realiza în mod neașteptat de 
multipliu în poezie pentrucă o anumită nevoie de transfigurări 
sau de evadări din realitate în mit a poeziei s'a simţit, într'un 
câmp de asemenea forme abisale, la largul ei. Nu tot așa stau 
lucrurile cu creația epică. Aceasta nu s'ar mai putea clădi exclu- 
siv pe mituri sau pe participări afective, fără ca în cazul acesta 
să nu riște a deveni o creație hibridă, fără nerv şi fără realitate, 
tributară dela început și până la sfârșit unui manierism forţat 
și inexpresiv. Dimpotrivă, creaţia epică implică, ca o condiţie 
structurală a ei, anume pătrunderi ferme în realitate, în procesele 
ei psihice, în acțiunile ei sociale și în mersul complex al evolu- 
tiei ei generale. Ori, trebue să recunoaștem, ideologia gândi- 
ristă nu numai că a stat departe de acestea, dar pe multe din 
ele chiar le-a renegat, făcând din ele, pe alocuri chiar cu oare- 
care pornire, forme de ateism, considerându-le ca victorii ale 
concepțiilor materialiste sau construind din negarea lor teme 
favorite în multele ei rechizitorii cu caracter reacționar. 

Sectorul realizărilor eseistice ale « Gândirii » acela prin care 
aceasta și-a formulat și difuzat propriu zis ideologia, este prin 
însuși acest fapt sectorul cel mai de seamă, cel mai caracteristic. 
Orientările lui în materie de simţire ortodoxistă le-am văzut cu 
prilejul rezumărilor de mai sus. Despre celelalte orientări, cele cu 
caracter tradiționalist, etnicist, naţionalist, etc., va veni vorba în 
unele capitole şi desvoltări viitoare. 

In sfârşit, mai trebue să menționăm că, afară de sfera lite- 
rară, ideologia tradiționalistă şi ortodoxistă a 4 Gândirii» a 
creeat anumite repercursiuni culturale și în alte domenii; în 
plastică, în muzică, în ziaristică și, până la un punct, în politică. 
Toate acestea s'au menţinut pe un plan mai mult ipotetic, n'au 
ajuns să se încorporeze în mișcări organice și susținute, capa- 
bile să definească un stil ferm în evoluţia disciplinelor respec- 

tive, însă incontestabil s'au adăugat cu oarecare folos la suma 
încercărilor noastre spirituale din ultimele două decenii, în 
special în ceea ce priveşte străduința Jor de-a realiza o atmosferă 
de culoare locală, de duh românesc. 


Am trecut în revistă aceste aspecte, pentru a scoate în evi- 
dență caracterul și predominanţa literară a mișcării gândiriste. 
Intrebarea pe care trebue să ne-o punem acum este aceasta: 
Se oprește această mișcare la atâta, la o ideologie și un curent 
literar, sau este destinată să se transforme într'un program ge- 
neral de organizare a culturii şi, în oarecare măsură de organi- 
zare chiar a vieţii noastre sociale? 

Doctrina gândiristă este construită pe o ignorare aproape 
completă a condiţiei istorice, In desvoltările pe care le dă la 
iveală, fie pentru a-și înfățișa teza proppie, fie pentru a polemiza 
în numele ei cu vreo teză contrarie, găsim, într'adevăr, nume- 
roase evocări din trecut, împrumutate din istorie. Insă, dacă le 
privim mai de aproape, ne putem da seama că invocarea lor nu 
priveşte un sistem, adică un complex de fapte în care să fie in- 
tegrate prin cauzalități sau finalităţi necesare, ci este doar o in- 
vocare parțială, cerută de contextul literar al desvoltărilor res- 
pective ori de preocuparea de a le face sugestive și de a li se da 
totdeodată un ritm susținut de pledoarie. Sau, s'ar mai putea 
spune că perspectiva istorică este folosită cel mult parțial. Anume: 
că este afirmată acolo unde faptele de istorie concordă cu tema 
realităților pentru care se pledează și că în schimb este negată 
sau trecută cu vederea, acolo unde ea ar putea să opună acestora 
vederi ori condițiuni contrarii. 

Lipsa de spirit istoric a ideologiei gândiriste se manifestă în 
mai multe chipuri: prin postularea misticismului ca unică metodă 
de sesizare a valorilor româneşti fundamentale, prin condamnarea 
vehementă a tuturor temelor contrarii punctelor ei de vedere, prin 
negarea procesului burghez care a stat la baza formării Statului ro- 
mânesc modern, prin caracterizarea tuturor instituţiunilor liberale 
drept expresii ale francmasoneriei, aje vreunui spirit materialist 
sau ale unei iluzii europeniste, printr'un anumit spirit de frondă 
culturală față de cursul actual aļ evenimentelor sociale, printr'o 

admiraţie apologetic-necondiţionată față de formaţiile totalitare 
şi, în general, printr'o preferință statornică pentru caracterizări 
vehemente, rechizitoriale, apocaliptice. 

Iată, cu privire la această din urmă trăsătură, un exemplu: 

« In atitudinea ei față de biserică, generația de după războiu 
« manifestă cu totul altă înțelegere. Biserica nu mai este astăzi 
«un simplu monument venerabil ce aparţine trecutului, ci o 
«putere vie şi actuală, o pârghie necesară a sbuciumatei vieți 
« prezente, S'a dus de mult vremea normală, cu așezări sociale 
«ce păreau definitive, când vieaţa curgea pe canalurile siguran- 
«ței adiată de satisfacţii paşnice. Astăzi existența-noastră e ră- 
« vășită până în adâncimi de cutremure catastrofale sub a căror 
« putere demonică s'au prăbușit în țăndări eșafodajele de valori 
«clădite de cultura şi civilizația materialistă, Sburături din 
« falsele dogme în care au crezut cei de eri se amestecă pe dina- 
«intea noastră întrun haos fantasmagoric. Participăm parcă la 
«o desfacere de lumi și dibuim prin praful lor, care înneacă at- 
« mosfera, capetele unor noi întocmiri ce întârzie. S'au dărâmat 
« băncile care au fost capiștele de aur ale veacului al XIX-lea. 
« S'au sinucis odată cu ele sacerdoții și prinții păgâni ai lumii 
« moderne, bancherii cu puteri planetare. Agonisează sistemele 
« economice, sociale și politice, Se dărapănă imperii intercon- 
«tinentale ce păreau atotputernice, și temeliile lumii se clatină, 
«de parcă ar fi așezate pe teren dârdăitor de mlaștină ce stă 
«gata să se cufunde. Groaza care umple acest adevăr apoca- 
«liptic se răsfrânge toată în inima omului. 

«Unde e salvarea? Aceasta este întrebarea care ţipă din 
«adâncul spaimei contemporane! > 1). 

Pasagiile și judecăţile de forma acestora citate mai sus abundă. 
In eseistica gândiristă, în special a primului ei reprezentant or- 
todoxist, ele alcătuesc o trăsătură aproape generală. Incontesta- 
bil, acestea au căldură pasională şi un ritm interior susținut. Fer- 
voarea și tonul lor energic au darul să impresioneze şi, pentru 
moment, să creeze în sufletul cititorilor o mișcare corespunză- 
toare. Propriu zis, aceasta nu ia însă forma unor certitudini, ci 





1) Nichifor Crainic, Puncte cardinale în haos, p. 21. 

este mai de grabă o stare incerță, de clătinare, de neîncredere în 
anumite forme de până acum. Qricât de mult ar avea darul să 
ne emoționeze, și să ne strecoare în cuget impresia că într'ade- 
văr există o carență morală a realităților actuale, aceste judecăţi 
nu izbutesc însă să ne convingă. Vrem să spunem că nu izbutesc 
să ne dea acea înțelegere limpede şi completă, care să ne poată 
deveni o măsură de cunoaștere a realităţii şi o normă pentru 
constituirea de atitudini necesare în faţa acesteia, 

Q primă nemulțumire, şi neîncredere totdeodată, pe care o 
resimțim străbătând pasagiile în chestiune, răsare din tonul lor 
iritat, din pretenţia lor revoluţionară, mai bine zis din revolu- 
ţionarismul pe care îl cred început și în numele căruia se cred 
autorizate să vorbească, Q spiritualitate religioasă, însă, se îm- 
pacă greu cu asemenea pledoarii sau rechizitorii. Çu atât mai 
mult când este vorba de o spirituaiitate religioasă de tip ortodox, 
între ale cărei caractere am văzut că trebue să așezăm întot- 
deauna blândețea, omenia, o anumită seninătate, plată poate 
în aparență, însă dârză și qeparte văzătoare în, fond. Tonul 
unor asemenea pledoarii, aducând pe alocuri veritabile accente 
pamfletare, și nu numai în tonul dar chiar şi în conţinutul lor, 
în loc să ne apropie de intimitatea ortodoxă, dimpotrivă, une- 
orj mai de grabă ne îndepărtează, ne înstrăinează de ea, 

Ajte nemulțumiri, pe care de asemeni le simțim când par- 
curgem pasagiile în chestiune, provin din contradicţiile și difor- 
mările de fapte pe care acestea le dau adeseori la iveală. Să ne 
oprim, de pildă, asupra celui de mai sus: 

Ni se spune: « Biserica nu mai e azi un simplu monument 
« venerabil ce aparține trecutului, ci o putere vie și actuală, 
«o pârghie necesară a sbuciumatei vieţi prezente ». Este de 
discutat dacă vreodată, chiar în toiul celor mai radicale concepții 
pozitiviste, cel puţin la noi, s'a ajuns să se considere biserica 
drept numai o instituțiune a trecutului. Dacă s'ar fi ajuns aici, 
cum de-ar mai fi fost posibilă o reînviere a ei, așa încât să poată 
cunoaște, în zilele noastre, acea pretinsă mare actualitate? 
Adevărul este că marile și adevăratele lupte ale pozitiyismului 
filosofic sau ştiinţific nau fost îndreptate împotriva bisericii 
propriu zise, sau în orice caz numai împotriva ei, ci împotriva 

unor sisteme spirituale mai largi, de un ordin mai general, 
care veneau numai în parte în atingere cu problema religioasă, 
Există aspecte ale acestei probleme care, nu numai că mau 
cedat, ci dimpotrivă au ieşit întărite, din contactul lor cu spiri- 
tualitățile pozitiviste. Pe de altă parte, referindu-se tot la ideea 
subliniată mai sus, este de discutat, deasemeni, dacă într'adevăr 
biserica se bucură astăzi în lume de-o mai mare actualitate 
decât în trecut. Adevărul este că în ultimii r0—20 ani multe 
din evenimentele mari ale lumii, în special cele de ordin politico- 
social, sau petrecut cu desconsiderarea, măcar parțială, a bise- 
ricii şi a spiritualitătii creștine, 

Ni se spune, mai departe; « Astăzi existenţa noastră este 
răvășită până în adâncuri de cutremure catastrofale, sub a căror 
putere demonică s'au prăbușit în țăndări eșafodajele de valori 
clădite de cultura şi civilizația materialistă, Etc., etc..». Indrăznim 
să afirmăm că toate aceste alegațiuni, sau în orice caz o mare 
parte din ele, sunt forțate și neadevărate. Cultura și civilizația 
materialistă nu s'au prăbușit. Vieaţa modernă, oricât ar fi de 
răvășită de împrejurări şi de problemele ce i se pun, nu are 
totuşi această înfățișare de final apocaliptic. Este străbătută 
într'adevăr de crispări, dar ea nu cedează, ci își urmează înainte 
cursul ei. Cadrele materialiste continuă a exista, a crește și, 
în multe cazuri, de a-și impune în mod predominant cursul lor. 
In cazul când dezastrul ar fi cu adevărat atât de mare și de 
total pe cât ni se zugrăvește, cum de-ar mai putea supravieţui 
vreo spiritualitate, vreo ordine morală, fie ea chiar cea religioasă 
şi creştină? Trebue, oare, pentru a impune astăzi valoarea 
sensului creștin, să postulăm numai decât o distrugere totală, 
un gol absolut? Pentru mentalitatea contemporană, ar putea fi 
oare o asemenea poziţie cu adevărat utilă și eficientă ? Oare n'ar fi 
mai cu rost tocmai contrariul? Poate că ar fi mai bine să im- 
punem. acest sens, să luptăm efectiv pentru promovarea şi adân- 
cirea lui, toate acestea însă în cadrul unei vieți normale, mai se- 
nine, care şi-ar urma cu regularitate mersul evoluţiei ei. Adică, 
în cadrul unei vieţi care, cu frământări tragice sau fără de acestea, 
pe deasupra oricăror asemenea eventualități, să meargă totuşi 
înainte, să-şi afirme necontenit menirea ei constructivă. 

Accentul final al pasagiului în chestiune este tot atât de 
exagerat ca și celelalte, « Unde e salvarea? Aceasta este între- 
barea care ţipă din adâncul spaimei contemporanel!», Avem 
de-aface aici, nu cu forma reală a problemei contemporane 
de vieaţă, ci cu o transfigurare a ei tragic-literară. Să ne închi- 
puim, totuși, că această întrebare ar fi valabilă, adică ar fi strict 
conformă faptelor. Ce i s'ar putea răspunde? I s'ar putea da oare 
un răspuns adecvat, care să afirme deci cu hotărîre puterea sensu- 
lui creştin ? Noi credem că nu! Sensul creștin nu poate răsări pe 
urma disperărilor, a desagrepărilor tragice. El nu este un sens 
revoluţionar, și nici nu poate fi. De aceea, înspre el nu se poate 
păşi cu adevărat, în mod eficient, decât în liniște; adică, respec- 
tându-se formele vieţii în creştere, considerându-se evoluţia lor 
normală, folosindu-se căile rațiunii în ce au în ele armonic și 
etern valabil, dându-se curs sentimentelor liniștite şi construc- 
tive, întrun cuvânt acceptându-se vieața așa cum e, în plenul 
ei, cu toată complexitatea formelor ei existențiale. 

Am ales la întâmplare, în vederea acestor mici observaţiuni 
critice, un singur pasagiu. Asemănătoare acestuia, am mai spus, 
putem găsi, în desvoltările teoretice ale neo-ortodoxismului 
gândirist, nenumărate. In fiecare din acestea se pot întâlni ace- 
leași atitudini radicale, același ton profetic, aceleași îndepărtări 
voite ale faptelor de realitate vizibilă și, în general, aceeași neso- 
cotire a condiţiei istorice. Valabile pentru a colora un mo- 
ment spiritual, pentru a susține un curent literar, pentru a 
determina o atitudine militantă în favoarea acestuia, aceste 
trăsături nu pot fi însă la fel de valabile, în ce priveşte înte- 
meerea unei spiritualități durabile, cu rază largă de acțiune. 
Ortodoxismul românesc, după cum am văzut în lungile desvol- 
tări anterioare, este o realitate de adâncime, făcând parte din 
însăși structura spirituală a vieţii româneşti. El nu s'a desvoltat 
înafara granițelor ei fireşti, ci înăuntrul sau în strâns paralelism 
cu vieaţa acestora. Meritul cel mare al ortodoxiei românești 
este tocmai acesta: că n'a negat niciodată nimic, că nu s'a situat 
înafara istoriei româneşti ci dimpotrivă înăuntrul ei. Ori, neo- 
ortodoxismul profesat de aceste atitudini ideologice pare a nu se 
fi apropiat, sau în orice caz pare a nu se fi apropiat îndeajuns, 

de această imanență românească. Tema lui este clădită, în mare 
parte, pe negaţii: pe negarea civilizației moderne românești, 
pe negarea diferitelor necesități istorice, pe negarea spiritualită- 
ţilor pozitiviste, etc., In aceasta stă deci marele lui punct slab. 
Negarea, ea în sine, nu este nici în firea ortodoxiei, nici în 
aceea a psihologiei românești. De aceea, în oarecare măsură, 
mișcarea gândiristă îşi taie, ea singură, posibilităţile de creștere. 
Prin negaţii, e greu ca ea să-şi facă drum în simţirea generală a po- 
porului românesc, cu atât mai mult să ajungă a forma o spiri- 
tualitate națională. Așa stând lucrurile, ea este sortită să rămână, 
şi mai departe, ceea ce a fost dintru început: un cerc literar 
şi ideologic aproape închis, capabil de multe rafinamente 
estetice și discriminări logice, incapabil însă să se emancipeze 
de un anumit lanţ reacţionar, sub semnul căruia a purces și 
sub domnia căruia va continua probabil să vieţuiască. 


www.dacoromanica.ro 


CAPITOLUL VII 


ETNICISMUL LUI VASILE BĂNCILĂ 


Intre gânditorii noștri contemporani, cel mai influențat 
de misticismul filosofic al lui Vasile Pârvan, în anumite direcții 
aproape un continuator dacă nu un imitator al acestuia, poate 
fi socotit Vasile Băncilă. 

Propriu zis, Vasile Băncilă nu este un gânditor (acest termen 
implică o seamă de condiţii sistematice pe care autorul nostru 
nu le întruneşte cel puţin în forma lor clasică) ci un eseist. Insă, 
este un eseist care nu se lasă prins de nota facilă și oarecum agrea- 
bilă a acestui gen ci dimpotrivă, care face din eseurile sale prilejuri 
de coborîri la esențe, de mărturisiri grave ale trăirilor sale per- 
sonale sau de preconizare a diferitor imperative etice, de care 
simte că depind nevoile spirituale ale epocei contemporane. 
Latura comună între Vasile Pârvan şi Vasile Băncilă constă, 
pe de o parte în gustul lor pentru abisuri (la cel dintâi acesta 
alergând pe făgașuri arheologice, la celălalt pe făgașurile sub- 
conştientului etnic), pe de altă parte în fervoarea pe alocur 
aproape extatică a gândurilor lor despre lume şi vieață. 

Intreaga construcție ideologică a lui Vasile Băncilă este 
dominată de corelate şi implicaţii etnice. De pildă: țăran- 
orăşan, patriarhul-modern, individualizare-încadrare, natural- 
metafizic, etc., etc.. Căutând să le explice, mai bine zis să pună 
în evidenţă semnificaţia lor creatoare de vieaţă, el se foloseşte de 
metoda comparativă, însă nu cea obișnuită, ci una subiectivistă 
pe care o irizează cu un permanent vag metefizicist. Colora- 
tura generală a metafizicismului lui este de factură mistică. 

O convingere des exprimată a autorului în chestiune pretinde 
că între misticism şi raționalism nu există, nici pe departe, 
conflictul radical despre care vorbesc concepţiile filosofice 
pozitiviste. Raporturile dintre aceste două coordonate ale cu- 
noașterii își găsesc expresia lor cea mai fericită într'o așa nu- 
mită sinteză funcțională, datorită căreia sensurile din ambele 
părţi se sprijină reciproc și colaborează astfel la integritatea 
atitudinii omenești. 

Ideea majoră din gândirea filosofică a lui Vasile Băncilă 
este ideea etnică. De ea, condiţionează toate aspectele vieţii 
spirituale, dela cele mai abstract-generale până la cele mai 
personal-aplicative. Etnicul, în concepţia lui, are majestăţi catego- 
riale, El este privit ca o realitate adâncă, necesară, făcând implicit 
parte din condiţiile vieţii. « Etnicul e ceva adânc, real, unic, 
complet când nu e falsificat, esenţial, e o existență profundă, 
împletită în urzeala cosmică, e ceva am zice ontologic» 1). 

Ceea ce ne interesează aici este, nu concepția gânditorului 
nostru asupra etnicului în general, ci concepţia lui asupra 
etnicului românesc. Risipite până mai anii trecuți sub formă 
de întrezăriri sau de idei trunchiate în diferite eseuri, elementele 
acestei concepţii au fost adunate și înfățișate metodic întrun 
capitol preliminar al lucrării « Lucian Blaga energie românească », 
cea mai importantă dintre lucrările de până acum ale autorului 
nostru. Vom lua ca bază acest capitol, pentru cele câteva men- 
ţionări rezumative de care avem nevoie aici, 

Ce este şi în ce limite se întinde etnicul românesc? Această 
întrebare poate fi pusă, și de sigur şi-o pun mulți, pentrucă 
realitatea românească, supusă de către istoria ei unor mari 
şi continui intemperii politice și sufleteşti, a fost, prin excelență, 
un domeniu al variabilului. Totuși, pe deasupra acestor intem- 
perii precum şi pe deasupra tuturor schimbărilor pe care le-a 
putut provoca, poporul român dispune de o puternică, unitară 
şi constantă realitate: țăranul. Acesta este creatorul și depozitarul 
specificului nostru etnic. Pentru a ne configura imaginea 
acestui specific etnic, este necesar să ne dăm seama de intuițiile 





3) V. Băncilă, Etnicul şi logica modernă, « Gândirea +, 1935. 


www.dacoromanica.ro 


200 TRADIŢIONALISM ŞI ETNICISM 


și liniile spiritualităţii țărănești. Cunoscându-le în parte, și 
apoi făcând însumarea lor funcţională, vom putea să desprindem 
imaginea şi înțelesul pe care le căutăm. 

Cea dintâiu trăsătură caracteristică a atitudinii țărănești 
este cosmicismul. El se traduce prin trei aspecte cardinale: 
nevoia de spațiu liber, intuiţia armoniei cosmice și sentimentul 
participării la cosmos. 

Sufletește, Românul se simte bine numai în spațiu mult 
şi liber. In privința aceasta, construcția lui intimă este complet 
diferită de aceea a altor neamuri, care se regăsesc sufletește 
tocmai în restrângeri de spațiu, în aglomerări urbane, sau în 
orice caz cu tendințe urbanizante, Incetineala cu care urbanismul 
progresează la noi se explică, nu numai prin raţiuni de ordin 
social și economic, ci şi prin funciara neaderenţă a sufletului 
țărănesc față de categoriile urbanistice. 'Trebue însă să facem 
o precizare fundamentală: această nevoie de spațiu a atitudinii 
țărănești nu reprezintă o formă anarhică, un imperialism pri- 
mitiv oarecare, ci o condiţie a vieţii sale sufletești, o formă 
categorială a acesteia. De aceea, trebue să apăsăm asupra fap- 
tului că nevoia de spațiu liber a ţăranului nu este tot una cu 
prăbușirea lui într'un infinit anormal. «Am zice că pentru 
«ţăran lumea nu are o limită precisă și totuși ea nu e propriu 
«zis infinită. E un cadru larg, care nu e un hău infinit şi nu are 
«ca lege o dialectică asimetrică, dar care nu posedă mai puțin 
« virtualitatea de a se mări necurmat. E un spaţiu larg și totuși 
«nu anarhic, ci cu limite străvezii sau tainice, de unde încep 
« tarâmurile metafizice, grădinile harice sau infernurile. .. 1)». 

Cosmicismul ţăranului se manifestă în multe chipuri. Il 
putem recunoaște: în sentimentul armoniei cosmice, senti- 
ment care ocupă în sufletul lui un loc principal; în felul cum 
se lasă determinat de faptele vieţii lui în natură; în încrederea 
pe care de multe ori o acordă naturii mai mult decât oamenilor. 
Se manifestă și prin anume reacțiuni de ordin negativ, De pildă: 
prin rezistențe sufleteşti ale ţăranului împotriva spiritului 
citadin, împotriva formelor burgheze ale vieții moderne, împo- 


1) V. Băncilă, Lucian Blaga, energie românească, P. 23. 

triva deprinderii comerţului în stil orășenesc, etc.. « De aceea 
« în psihologia românească există un antiburghezism pasiv, care, 
«deşi nu e conștient de sine, dar e puternic. După zeci de ani 
«de industrie protejată, noi nu avem încă industria necesară. 
« De această trăsătură a atitudinii românești, care e în legătură 
«cu ceva mare și nobil, profită larg străinii. Vechii negustori 
4 erau un amestec rar, unic aproape, de patriarhalism și orășenism, 
« de antiburghezism ca stil de vieaţă și de translatori de mărfuri. 
4Ei făceau negoț în tovărășii organice şi erau ca niște mari baci 
«ai comerțului. Structura și sentimentul armoniei cosmice izbu- 
«tiseră să se salveze în ei, chiar într'o ocupaţie în sine însăşi 
« puţin favorabilă cosmicismului » 1). 

Dealtminteri, cosmicismul ţăranului nu trebue căutat 
numai decât în anume fapte sau reacțiuni ale lui, ci în întreaga 
lui vieaţă, în peisagiul general și în curgerea naturală a acesteia. 
Faptul că fiecare poezie poporană începe cu «frunză verde » 
nu trebue considerat doar ca o obişnuinţă, sau ca un detaliu literar 
stereotip, ci ca o continuă şi necesară mărturisire cosmică, 
de care ţăranul român nu s'ar putea lipsi. Chiar și neobișnuita 
rezistență biologică a acestui țăran ilustrează, într'un fel, cos- 
micitatea structurală a fiinţei lui: 

« Țăranul soarbe tărie din natură ca un duh cosmic. E în 
«stare o vară întreagă să doarmă numai câteva ore pe noapte, 
«să se hrănească cu sorbituri călugărești, să tindă a face ziua 
«de lucru de 24 de ore, și totuși să reziste ca o stafie încordată, 
«bătută de vânt, arsă de soare, adevărată vână cosmică, cu te- 
« meiurile de vieață în pământ și în aer. Iarna, ţăranul con- 
« sideră casa mai mult ca un culcuş de vreme rea, ca pe o alter- 
«nativă de «pis aller». Când vine primăvara, e, uneori slab 
«şi galben de crezi că se clatină. Dar e destul să iasă la plug, 
«să-l ia aerul primăverii, să-l biciuiască vânturile, pentru ca 
«să-i dea putere şi să i se ridice veselia aspră în obraz. Dea- 
«ceea el așteaptă primăvara, cum așteaptă convalescentul 
« sănătatea adevărată, cum aşteaptă bolnavul să dea în bine — 
«așteaptă să se regăsească în valul forțelor cosmice » 2). 

1) V. Băncilă, op. cit., p. 23. 

3) Op. cit., p. 24. 

Există un incontestabil eroism țărănesc. Vieaţa curentă a 
ţăranului, şi deopotrivă vieața aspră de veacuri a neamului 
nostru, îl dovedesc. Totuşi, acest eroism nu are în el nimic 
agresiv, sfidător, presumțios. Are aerul unei realități pe cât 
de indiscutabile, pe atât de anonime și de organice. Explicaţia 
stă în faptul că acest eroism nu este aplicat, ci își trage rădă- 
cinile din realitatea cosmică, Are, cu alte cuvinte, în totul, 
măreţia, simplitatea, naturalețea şi armonia acesteia, 

Deosebit de pătrunzător apare cosmicismul ţăranului nostru 
în felul cum concepe şi trăieşte sentimentul morţii. Țăranul nu 
se teme de moarte, cu toate că este perfect vital și optimist, 
Trăind tot timpul în natură, și asistând la ritmicele și neconte- 
nitele procese de geneză ale acesteia, în sufletul lui crește sen- 
timentul caracteristic că vieața este nemuritoare, că adevărata 
ei realitate este o naştere permanentă. 

« Cu cât țăranul este mai vital, cu atât moare mai uşor. Mi- 
«norii spirituali sau individualizații vibrează dureros în fața 
« morţii, ţăranul e liniștit. Are sentimentul că moartea lui e un 
«incident în nemurirea cosmică și că de cei ce rămân în urma 
«sa, va avea Dumnezeu grijă şi vor face cum i-o «lumina »: ei 
«rămân în grija divinității şi pe tărâmul de nesfârșite resurse 
«ale maiestății cosmice... » *). 

Religia ortodoxă a ţăranului român cuprinde o bogată im- 
plicaţie cosmică. Ortodoxia este socotită drept un « creştinism 
cosmizat ». Putem găsi dovada acestui fapt în multele legături 
pe care, atât dogma, ritualul cât și desfășurarea practică a 
simţirii religioase le au cu natura. 

"Țăranul român cultivă de aproape tendința de a inanima 
lucrurile din natură. Nu trebue să confundăm această facultate 
cu animismul popoarelor primitive. "Trăsătura despre care vor- 
bim provine din corespondenţa organică dintre om şi cosmos, 
din faptul că atât unul cât şi celălalt sunt supuși, până la un 
punct, unei jurisdicții comune. În felul tainic al ţăranului de 
a simţi lumea, omenescul este un fapt care privește nu numai 
pe oameni întrucât la binefacerile şi învăluirile lui calde au drept 





1) V. Băncilă, op. cit., p. 25. 

toate făpturile pământului. lată un exemplu, din multele care 
se pot da: 

«În judeţul Brăila, țărăncile care cultivă viermi de mătase 
« sunt nevoite, la urmă, ca toată lumea, să-i omoare, pentru ca 
«să poată scoate firul, Aici intervine însă spontaneitatea par- 
« ticulară românească. Aceste țărănci brăilene adună copiii din 
«sat şi fac pomană pentru viermii de mătase pe care i-au omo- 
«rît, Fiindcă ele au păcătuit! Ca omul să fi păcătuit față de o 
« vietate atât de ponosită, numai viziunea românească își poate 
«închipui. Vieţuitoarele și plantele pot păcătui câteodată, după 
« Români, dar şi omul poate păcătui față de ele... Căci omene- 
« scul nu e ceva exclusiv uman. El circulă oarecum și în cosmos 
«și poate înmuguri în ceva infim» 1). 

Știința populară a ţăranului constitue, și ea, un sector re- 
velant, In toate domeniile acesteia — astronomie, medicină, 
fizică, botanică, zoologie, etc. — țăranul dovedeşte intuiții extrem 
de ascuţite, intuiții pe care ca timpul însăși știința cea mai precisă 
ajunge să le ratifice. Dacă acest lucru este posibil, și încă în 
forma aceasta lipsită de ezitări, este pentrucă, între spiritul ță- 
rănesc și cosmos, există o intimitate firească, care nu este o 
formă devenită ci un adevărat mod existenţial. 

Intre cosmicismul țărănesc şi sentimentul naturii, așa cum 
îl au intelectualii şi cum este firesc să-l aibă cei mai mulți din- 
tre orășeni, există o deosebire esențială. Sentimentul naturii 
este deprins în bună parte prin educaţie, are rădăcini ideologice 
şi îndeplinește rolul de a umple în sufletul celui ce-l practică 
un gol spiritual. Cosmicismul, dimpotrivă, are o existență 
primară. El este, în vieața sufletească a ţăranului, un factor 
determinant. 

« Țăranul nu e ideolog, ci un liturghisitor. El afirmă vieața 
4 şi asistă la tainele ei. Fiindcă el e dela sine încadrat în feeria 
« cosmică, La moderni, sentimentul naturii a fost tocmai do- 
« vada ieșirii din organicitatea cosmică, EI e un fel de lirism de 
« compensație. De aceea, rareori a rodit. Cosmicismul ţăranu- 
«lui e direct, pozitiv, adânc, armonios și discret. Din cauza 





1) V, Băncilă, op. cit., p. 26. 

€ aceasta, din punct de vedere intelectual el e baza pentru o vi- 
«ziune a lumii, iar din punct de vedere moral și biologic, e 
« garanția unui suflu și a unei vitalități crescute, a unei poten- 
«ţări și sublimări a omului prin cosmos, a unui fapt interior 
«tare în legătură cu misterele lumii » 1). 

Pentru ca țăranul să poată fi înțeles cu adevărat, în ceea ce 
are strict specific în viziunea lui despre lume, este nevoie să 
procedăm cu altfel de criterii decât acelea ale logicei formale 
sau ale determinismului ştiinţific. Logica ţărănească are o va- 
rietate de planuri, articulate puternic într'o erarhie, însă în care 
fiecare din acestea îşi păstrează totuşi întreaga lui autonomie. 
Cu alte cuvinte, fiecare din aceste planuri alcătuește de fapt o 
modalitate de cunoaștere. Le vom menţiona, rând pe rând, 
pe toate. 

In fruntea acestor modalități de cunoaştere ale ţăranului 
nostru, avem de socotit așa numita categorie a esențelor onto- 
logice. Pentru țăran, fiecare existență își are realitatea ei bine 
definită. «Am spune că ţăranul populează lumea cu grăunţe 
ontologice şi că, din acest punct de vedere, ea este pentru el o 
imensă «rodie ontologică ». "Țăranul respectă natura fiecărei 
existenţe individuale, îi acordă o autonomie, o inconvertibili- 
tate față de fiinţa ei proprie. De aici, tendinţa ţăranului de-a 
popula lumea cu «specificuri » cu «armonii conturate». De- 
opotrivă, țăranul simte realismul adânc al lumii ca atare. Psihic, el 
simte nevoia ca lumea în care trăieşte să fie o lume reală, directă, 
o lume asemănătoare cu prima zi a creaţiei. De aici decurge deci 
posibilitatea caracterizată în rândurile acestea: « Fiecare existență 
« participând la tipul ei adânc şi totdeodată la esența esenţelor, 
«aceeaşi pentru tot ce există, aceasta face ca atitudinea țără- 
« nească să aibă, într'un fel, siguranța că vede miracolul pro- 
« fund, ultim, al existenţei generale, 'în. orice lucru, ins, crea- 
«tură, întâmplare... » 2). 

In măsura în care acordă fiecărei existenţe un specific al ei, 
țărănul nostru nu este, și nu poate fi, un evoluționist. In expli- 


1) V. Băncilă, op. cit., p. 27. 
3) Op. cit., p. 29. 

cările pe care și le dă asupra faptelor lumii, intervin o seamă de 
factori, streini și chiar ostili ideii de evoluție, De pildă: factorul 
magic, factorul miraculos, factorul apocaliptic, iar pe deasupra 
tuturor, factorul creşterii organice, Această neputinţă a țăra- 
nului de a gândi evoluționist provine, nu din ignoranță, ci din- 
tr'o reținere de ordin metafizic. In concepția lui, este normal 
ca esenţele să rămână esențe, să «nu-și disolve specificul prin 
trecere dela una la alta ». Logica țărănească prețuește în mod 
deosebit categoria identității. Fiecare existență este o esență 
care nu s'a putut naște decât din genul său. Așa se explică pen- 
tru ce, în mentalitatea ţărănească, existențele nu derivă una 
din alta, nu cunosc transformări succesive, ci toate au fost fău- 
rite dintr'odată, de către creatorul lumii. 

O altă modalitate de cunoaștere și de explicare țărănească a 
lumii este mitul. Este destul să cercetăm folklorul românesc, în 
fiecare gen al lui de producţii, pentru ca să ne dăm seama de 
câtă eflorescență mitică este capabil spiritul poporului nostru, 
Funcțiunea practică a mitului este destul de importantă. Mitul, 
întru cât răsare aproape spontan, adică atunci când explicația 
științifică nu este nici posibilă și nici necesară, face oficiul adevă- 
rului, creează o punte între ins şi realitate, îl apropie, îl înca- 
drează sufleteşte în aceasta, 

Mai importantă, și în acelaș timp mai greu de caracterizat, 
este așa numita modalitate stihială. Ce este însă o stihie? Dăm 
cuvântul autorului nostru: 

«Ea are grandoare, elementarism, ceva descărnat și vânjos 
4 totdeodată, putere de a se amesteca în ce e mai intim în noi, 
«în văgăunile pământului şi existenței şi totuși ceva depărtat 
«şi aerian, ceva de cometă cu coadă lungă și de uragan, o ră- 
4 coare lugubră câteodată și, pe de altă parte, o vitalitate în care 
«e focul vieţii, un suflu pustiitor sau înălțător. Stihia e un 
«principiu ontologic activ, element cosmic, cu un început de 
« personificare rămas în faza de intenție dar având o putere pro- 
«pulsivă cu atât mai mare, uriaș liliac ontologic ce bântue din 
« când asupra vieţii ori se joacă în văzduhuri ca rechinii în mare. 
« Stihia e coagulare vânoasă și imperialistă a energiilor cosmice, 
«o mare stafie abstractă și dinamică domnind în imperii 

« hărăzite anume şi ridicată la rangul de principiu cosmic sau 
« ontologic » 1). 

Felul de judecată al ţăranului are un însemnat fundament 
stihial. O seamă de fapte ale vieții, în special faptele mari ale 
acesteia, îi apar legate de stihial. Destinul, răzbunările, impul- 
siunile omenești, războaiele, etc., toate acestea împlică prezențe 
stihiale. Să luăm, de pildă, cazul războiului. In genere, țăranul 
este străin de motivaţia politică sau economică a acestuia. În 
mintea lui, războiul apare ca o consecință a unor blesteme, ca 
o urmare a păcatelor și înrăirilor omeneşti. Deasupra faptelor 
care pot fi văzute şi determinate există o forță misterioasă și 
răzbunătoare, care vrea sânge. 

« Considerând războiul ca un eveniment stihial, în multe 
« cazuri, țăranul va tinde să găsească un fel de legitimitate în 
«urmările lui: e tipic, în această privinţă, că mulţi ţărani soco- 
«tesc motivată într'un fel stăpânirea care s'a întemeiat prin 
«sabie — căci sabia reprezinta aici nu forţa brută și absolut 
«arbitrară, ci o voinţă stihială, a lucrurilor. Dar urmarea cea 
« mai însemnată e alta: este firescul de mare stil cu care ţăranul 
«face războiul. El nu e nici pacifist, cum greșit se spune, dar 
€ nici militarist. Este însă cel mai bun soldat din lume. Pacifis- 
« mul și militarismul sunt produse orăşeneşti. Totuşi orășanul, 
«chiar când e militarist, riscă, cel puţin uneori, să-și schimbe 
« convingerile pe front. Țăranul e în altă situație. El crede în 
« grandoarea stihială a războiului. De aceea merge firesc la 
« război şi este erou aproape fără să știe că este » ?). 

In ce privește pe orășeni, civilizaţia, cu arsenalul ei de rafina- 
mente materiale, a izbutit să distrugă în ei o mare parte din 
sentimentul misterului, Citadinii nu mai au capacitatea de-a 
simţi sensul stihial al forțelor existenţei. În schimb, față de 
toate acestea, ţăranul are o atitudine virilă; trăiește în comuni- 
tatea lor spirituală, iar ele îl ajută să se realizeze sufletește, 
chiar atunci când aceste forțe stihiale îl încleştează în dureri 
şi blesteme. 


1) V, Băncilă, op, cit., p. 31. 
23) Op. cit., p. 32, 

O nouă categorie pe care o putem întâlni în cunoașterea ță- 
rănească este categoria dogmaticului. Inţelegem prin aceasta: 
credința neîndoielnică în ceva, de cele mai multe ori în valori 
şi fapte desprinse prin intuiţie mistică. O parte din atitudinile 
dogmatice ţărăneşti au la bază biserica; o altă parte se înteme- 
iază pe fapte şi sensuri de vieață reală, fapte şi sensuri pe care 
le găsim caracterizate generic în proverbe. Intre metodă și rea- 
litate, țăranul preferă realitatea. « Modernii au făcut o serie de 
«inversări periculoase: au făcut omul pentru mașină, cultura 
«pentru civilizație, adevărul pentru metodă, realitatea pentru 
«logică! "Țăranul a păstrat ingenuitatea fără preveniri și « parti- 
« pris »-uri în fața realităţii, ale cărei dimensiuni, valenţe, con- 
« figuraţii le recunoaște aşa cum sunt, indiferent de tabieturile 
« și soarta logicei» 2). E drept, ţăranul nu se ridică până la logi- 
cul formal. Insă, el are atât de puternic sentimentul realității, 
încât rezultatele acestuia pot să acopere lipsa celuilalt. 

Trecem acum la o altă importantă formă categorială a cu- 
noaşterii țărănești: divinul. Vecină în unele privințe cu cate- 
goria dogmaticului, ea se deosebeşte totuși de aceasta, şi chiar 
o depăşeşte. Ideea de Dumnezeu este pentru țăran o idee clară, 
supremă, străină de orice fel de contradicții, care dă sens fapte- 
lor din raza cunoașterii şi simțirii lui. Valoarea acestei idei este 
cu atât mai mare, cu cât ea provine, nu numai din contactul su- 
fletesc al ţăranului cu religia creștină, ci din numeroase fuzio- 
nări intime ale acestuia cu cosmicismul lui structural. Fără 
acest cosmicism, poate că ideea divină n'ar fi ajuns să fie așa de 
adânc şi de organic instalată în sufletul nostru țărănesc. 

Sunt de făcut unele deosebiri între divinul propriu zis teo- 
logic și divinul țărănesc. Adeseori, acesta din urmă depășește 
pe cel dintâi; apare mai bogat, mai omenesc, mai complex, 
cu mai puţine regularități de construcţie, dar tocmai de aceea 
cu mai multe și mai spontane resonanţe interioare. 4 Țăranul 
«se extaziază înaintea bunătăţii lui Dumnezeu, totuși pentru 
«el Dumnezeu este în primul rând putere, libertate, miracol și 
«chiar cu o nuanţă de voluptate, de joc, dacă nu și de orgoliu 


1) V, Băncilă, op. cit., p. 33. 

« în sine, pe când pentru teolog Dumnezeu e în primul rând 
«un extract metafizic și etic, o geometrie serafică » 2), 

Ceea ce uneori luăm, la țăranul nostru, drept urme păgâne, 
nu sunt de fapt decât urme ale sincerității și vitalității lui. El 
concepe un Dumnezeu liber, spontan, cu capricii și uneori chiar 
cu răutăți, pentru că este vital, realist, sincer și, în genere, pen- 
trucă împrumută aceste note chiar chipului în care concepe 
transcendentul. Eventualitatea de a greși, chiar El, Dumnezeu, 
nu este un semn de scădere, ci dimpotrivă, încă o prerogativă, 
dacă se poate spune așa, a perfecțiunii lui divine. 

Implicaţia religioasă în atitudinea ţăranului este atât de pu- 
ternică, încât o putem recunoaște până și în blestemele sau în 
revoltele lui. Chiar când blestemă, și chiar când se revoltă, 
țăranul tot credincios rămâne. 'Trăirea divinului la el este atât 
de necesară și de generală, încât ea apare în toate actele lui de 
vieață, chiar şi în acelea care privite pe dinafară par a avea ca- 
racter negator sau apostat. 

Ultima categorie a cunoașterii ţărăneşti de care ni se amin- 
teşte are, față de toate celelalte, o notă mai generală, mai sinte- 
tizatoare. Ea trebue denumită astfel: agonosticism înţelegător. 
Să vedem, în câteva cuvinte, în ce constă: 

Categoriile indicate până acum, oricât de strâns sar lega 
între ele și oricât de eficace ar părea pentru adaptarea spirituală 
a ţăranului față de realităţile lumii, nu izbutesc însă să dea ace- 
stuia întreaga cunoaștere de care are nevoie, pe care ar vrea s'o 
îmbrățișeze. Pe deasupra cunoașterii pe care o fac posibilă, 
mai rămâne ceva; mai rămâne un rest, necunoscut, misterios, 
însă «un rest bun, mai mare decât necunoscutul și chiar de 
necomparat cu acesta ». Faţă de acest rest, țăranul nu rămâne 
indiferent; el va lua atitudine. De sigur, nu o atitudine oare- 
care, ci una adâncă, organică, de natură să exprime trăsături 
caracteristice ale sufletului țărănesc. 

"Țăranul, prin însăși conformaţia structurală a spiritului său, 
este ferit de cele două extreme ale atitudinii filosofice: de scep- 
ticism şi de absolutism. Fiind încadrat în armonia realului, ar- 


1) V. Băncilă, op. cit., p. 34. 

monie care de fapt constitue un mod al existenţei sale sufle- 
teşti, țăranul este ferit aproape dela sine de atitudini extremiste. 
Încadrarea lui în realitate are două feţe, care se completează una 
pe cealaltă şi care împreună formează o « unitate densă de trăire ». 
Prima față constă în participarea lui, o participare de natură 
ontologică, la realitatea vieţii și a cosmosului; a doua față 
priveşte în ordinea divină. Din împreunarea acestor două 
trăsături vor rezulta, dela sine, stări de echilibru, ferite, prin 
urmare, atât de negaţiile sceptice cât şi de trufiile dog- 
matice. 

Dubla evlavie a ţăranului, cosmico-divină, îi determină ace- 
stuia un stil de cunoaştere armonios, adânc, tăcut, Pentru el 
are preț și sens tot ce există în realitate, chiar și ceea ce nu par- 
vine să cunoască. Misterele realității nu-i par simple « mistere », 
în sensul obişnuit al cuvântului, ci «un fel de organizare in- 
stinctivă, ceea ce reprezintă un început de asimilare pentru 
conștiință ». In ce privește credinţa religioasă a ţăranului, a- 
ceasta îl face să simtă că şi el participă, într'un fel, la puterea 
de cunoaștere a lui Dumnezeu. 

« Adesea țăranul spune: «aceasta o știe numai Dumnezeu », 
«voind să arate nu numai că omul nu ştie totul, dar că știe 
« Dumnezeu şi că e deajuns, că e într'un fel ca şi când ar ști şi 
«omul! Omul nu cunoaşte totul, nu cunoaște nici chiar esen- 
4 ţialul, dar cunoaște pe Dumnezeu, cel puțin atâta cât îi este 
« necesar lui, iar Dumnezeu cunoscând totul și omul cunoscând 
«pe Dumnezeu, rezultă o cunoaştere a totului prin Dumnezeu 
«sau măcar o asimilare indirectă a totului fie şi într'o formă 
« sărăcăcioasă sau parțial problematică, dar nu mai puţin reală 
«ca un fel de prezență pentru om. Prin simplul fapt că Dum- 
4 nezeu cunoaște totul, el cunoaște şi pentru noi și nu mai e 
4 nevoie să cunoaştem noi, de vreme ce-l ştim pe Dumnezeu și 
«avem încredere în el. Dar practic se va recunoaște că aceasta 
«nu este tot una cu o lipsă absolută de cunoaştere a noastră, 
«că ni se dă astfel un echivalent indirect și uman al cunoa- 
« şterii » 1), 


1) V. Băncilă, op. cit., p. 36. 

"Țăranul este în așa fel construit sufletește, încât el acordă 
o mare importanţă tainelor. Pentru el, tainele nu sunt niște 
domenii îndepărtate, opace, fără înţeles, ci un domeniu de care 
ne putem apropia, în care germinează o seamă de titluri ascunse, 
însă fiecare din ele cuprinzând un rost şi o măsură omenească. 
Adunate toate la un loc, aceste taine formează o mare realitate 
intimă, o adevărată supapă de siguranţă a sufletului țărănesc: 
misterul. 

Trebuie însă să facem deosebire între misterul pur, acela 
de care, de pildă, se izbesc oamenii de știință, și misterul care 
ne interesează aici. Cel dintâiu reprezintă, pur şi simplu, un 
domeniu în care cunoașterea sistematică n'a pătruns încă 
dar în care va pătrunde cu timpul. Misterul țărănesc are o 
formulă intimă mult mai complexă. El cuprinde un joc lăuntric 
de virtualităţi şi semnificații numeroase. "Țăranul nu poate con- 
cepe ceea ce e grav și suprem în realitate decât într'o atmosferă 
de misterios. Prezenţa misterului nu-i lasă un sentiment de 
ignoranță față de unele lucruri din lume, ci dimpotrivă, îi dă 
un prim semn despre existența unui tărâm cu motivări com- 
plexe, transcendentale. Așa se explică de ce țăranul seamănă 
peste tot rosturi şi tâlcuri, de care simte profundă nevoie, în 
care crede și pe care le legitimează, chiar dacă ele rămân per- 
manent mistere. 

« Am putea spune că atitudinea țărănească față de mistere 
«e dublă: pe de o parte, le bănueşte o transparenţă și o profundă 
« juridicitate, pe de alta, le privește şi le accentuiază ca mistere. 
« Transparenţa le e dată de încadrarea şi credința ţăranului 
« în ordinea lumii, dar mai ales de faptul că cineva le cunoaşte 
« şi acest cineva e Dumnezeu, iar accentuarea ca mister e făcută 
«tocmai pentrucă ele sunt ceva adânc. E o îndoită direcție 
« antinomică aici, dar foarte prețioasă în atitudinea țărănească: 
«pe măsură ce se acordă un fel de transparență misterelor, 
«ele sunt și mai mult consolidate ca mister » 1), 

Rezumând aceste observaţiuni, se poate spune că țăranul 
vede lumea într'o perspectivă de taină, întrun «halo de taină 


1) V. Băncilă, op. cit., p. 37. 

ontologică ». Deşi nu poate fi transpusă în termeni logici, 
această taină este însă inteligibilă, cel puţin în parte. Cunoa- 
şterea țărănească are în ea elemente virtuale și informulabile; 
s'ar putea spune o «necunoaştere cunoscătoare ». O asemenea 
trăsătură trebue denumită așa: agnosticism țărânesc. In vreme 
ce agnosticismul filosofilor este opac, fără planuri interioare, 
agnosticismul acesta țărănesc are transparențe nebănuite, 
alcătuind o neînlocuibilă cheie de înțelesuri. I s'ar mai putea 
spune şi altfel: agnosticism înţelegător. Datorită lui, cunoașterea 
țărănească ne apare, în același timp, şi logică şi mistică. Privite 
de afară, aceste date par contradictorii; în fond, ele formează 
o sinteză adâncă și semnificativă, în lumina căreia cunoaşterea 
țărănească ni se poate revela din plin, cu tot personalismul 
ei înalt și original. 

Concepţia etnicistă pe care Vasile Băncilă o dă la iveală 
nu se izolează numai pe un asemenea plan epistemologic, ci 
ea își caută realizări, sub formă de corolarii practice, în diferite 
domenii de acțiune, de simţire și de morală românească. Dintre 
acestea, cel mai caracteristic, asupra căruia socotim deci necesar 
să ne oprim o clipă prin câteva priviri rezumative, se referă 
la ideea de misiune în cadrul unui nou naționalism românesc. 

Aproape toate formele de până azi ale naţionalismului 
românesc au avut caracter cultural, istoric și filologic. De pildă: 
naționalismul școalei ardelene, menit să dovedească originea 
noastră latină; naționalismul pe plan cultural al lui Eliade 
şi Asachi, contemporan cu cel de pe plan politic al lui Tudor 
Vladimirescu; naționalismul sintetic-vizionar al lui Nicolae 
Bălcescu, în care grija de religie era tot aşa de preţuită ca și 
cea privitoare la înfiinţarea unei armate naționale; naționalismul 
lui Kogălniceanu, în care gândirea cuprinzătoare a acestuia 
avea să se întâlnească în mod fericit cu simţul politic al domni- 
torului Cuza; naționalismul cultural și filosofic al lui Emi- 
nescu, caracterizat prin critica acerbă a prezentului, prin idea- 
lizarea patetică a trecutului și prin considerarea mai de aproape 
a soartei țărănești; naționalismul născut ca o reacțiune împo- 
triva unor mișcări locale de socialism utopic, caracteristic 
prin atitudinea lui antisemită și prin aspiraţia lui largă către 

unitatea noastră politică. Aceste mișcări au izbutit, fiecare în 
felul ei, să așeze câte ceva real la temelia sufletului românesc. 
Războiul de întregire a făcut proba peremptorie a acestui fapt. 
«El (acest războiu) a ridicat pe traectoria istoriei românești 
«un monument de legitimitate, la care au colaborat eroismul 
« popular și eroismul intelectualilor naționaliști, într'o sinteză 
« operată la mare temperatură etică » 1). 

Primii ani de după războiu se caracterizează printr'o « oare- 
care suspendare a idealismului naţionalist ». Aparenţa unei 
prosperităţi economice de o parte, rezolvarea teritorială pe de 
alta, făceau să se creadă că problema integrităţii neamului 
românesc nu mai avea cum să fie pusă și, de aceea, chemările 
vremii erau de alte naturi: sociale, economice, culturale. In 
consecință, au fost câţiva ani după războiu, în care timp nu 
sa făcut nimic pentru cauza naționalistă. Remediul acestui 
fapt a început, dar numai de curând. Societatea românească 
înregistrează, în vremea noastră, o puternică încercare de lim- 
pezire a doctrinei naţionale. 

Intre condiţiile naţionalismului de dinainte de războiul 
întregirii și cel care trebue să se făurească sub ochii noștri, 
există numeroase deosebiri de structură. Iată, de pildă, o seamă 
de probleme care nu se iviseră înainte de războiu, dar care nu 
ar mai putea fi evitate din munca de alcătuire doctrinară și 
practică a naţionalismului de astăzi. Cităm: problema stilis- 
mului, problema sectelor religioase, problema « culturalizării » 
maselor, problema șomajului, problema 4 renașterii religioase », 
problema filosofiei culturii românești cu referire specială la 
raporturile de forţe dintre Orient şi Occident, problema poli- 
ticii internaţionale, etc., etc.. Seria acestor probleme este așa 
de mare şi de actuală încât, în lumina lor, naționalismul « tinde 
să coincidă cu problemele vieţii și să se constitue într'o filo- 
sofie generală ». 

Pe lângă aceste fapte, care în majoritatea lor ţin de domeniul 
practic al socialismului, naționalismul de astăzi capătă noui 


1) V, Băncilă, Naționalismul și misiunea românească, « Gândirea », Anul 
VII, Nr. 7. 

şi sporite semnificații, prin felul cum se orientează spirituali- 
tatea filosofică a epocei noastre: 

«In filosofia de azi, de pildă, crește realismul metafizic, 
« interesul pentru ideile generale, pentru tipuri esenţiale și exi- 
«stențe generice, pentru realități oculte, mai mult sau mai 
« puţin transcendente, dar cu atât mai vii, şi scade interesul 
« pentru tot ceea ce este empiric, aparență și pentru individua- 
« lism. Aceasta înseamnă că filosofia nouă oferă naționalismului 
« putinţa unei fundări adânci, cum n'a avut-o niciodată până 
«acum în istorie, fiindcă filosofia nouă proclamă, pentru toți 
«cei cari simt ritmul nou al spiritului, existența realităților 
« generice, colective, ca ceva substanțial și unitar, comportân- 
« du-se în foarte mare parte ca ceva aprioric, față de care indi- 
« vizii devin existențe cu totul secundare » 1). 

O asemenea orientare filosofică îngădue ca naţiunile să fie 
privite ca realităţi transcendente, dar dintr'un punct de vedere 
obiectiv, științific, nu mistic şi sentimental ca altă dată. 

Realismul metafizic de astăzi se leagă în mod strâns, organic, 
cu procesul de renaştere religioasă la care asistăm. Noul naţio- 
nalism trebue să crească într'o atmosferă de credință, de « înaltă 
spiritualitate »; pentru adeptul naționalist, în parte, trebue 
să fie «un adevărat examen, cel mai greu, de gândire filosofică, 
de consecvență și de plenitudine a vieții morale, atât intime 
cât și publice ». Adeseori, până acum, religia a fost un motiv 
idilic sau istoric, bun pentru a sprijini anume atitudini şi agi- 
taţii naționaliste. Astăzi, problema ei se înfățișează altfel. 
Depăşind rolul mărunt, contingenţial, de simplu instrument 
al acțiunilor naționaliste, religia trebue să devină un temeiu 
înalt al acestora; «nu ceva la discreția naționalismului, ci 
tematica metafizică ultimă, căreia să i se subordoneze și care 
să-i dea sublimarea și tăria veșnică ». 

Totdeodată, amploarea și mulțimea problemelor de care 
noul naționalism trebue să țină seama îi impune, faţă de vechiul 
naționalism, 0 organizare interioară nouă. Anume, îi impune 
să realizeze o idee supremă, un concept august, în lumina căruia 


1) V. Băncilă, op. cit. 

toate celelalte concepte să-și ordoneze realitatea lor funcţio- 
nală. Fixarea acestei idei — adevărat imperativ moral al vremii 
' noastre — constitue cea” mai de seamă chestiune a doctrinei 
naţionale, Această idee supremă, «concept istoric şi salvator », 
trebuie să fie ideea de misiune a românismului. Cu alte cuvinte, 
o idee care să rezume toate forţele naţionalismului nostru, care 
să le poată da o erarhie organică și care să le asigure funcționarea 
lor ordonată. 

In chipul cum s'a afirmat până acum, idealul românesc 
s'a redus aproape numai la reprezentări spațiale; împărțirea 
pământului la ţărani, întregirea țării, consideraţia ce trebue 
câștigată pentru țara noastră în afara hotarelor naţionale, etc.. 
In prezent, însă, sensul către care trebue să se îndrepte idealul 
românesc nu mai poate fi doar unul concret-spaţial ci și unul 
abstract-temporal, 

Marea dificultate ce stă în calea unei asemenea orientări 
provine din faptul că Românii nu au obișnuința de a considera 
lucrurile pe plan abstract: « Au trăit în mijlocul naturii şi toate 
« valorile vieţii le-au văzut și le-au mângâiat în fața ochilor: 
4 casă, turme de vite, pământ, familie, obiceiuri pitorești, Până 
« şi pe Dumnezeu îl vedeau, în mare parte, în natură; şi pe morţi 
«continuau să-i vadă, să-i simtă aproape, în pacea cuvioasă 
«a cimitirului îngrijit ca o livadă domestică » 1). Bine înţeles, 
noul ideal nu trebue să însemne și să ducă la îndepărtarea 
acestora. Realitatea lor, dimpotrivă, trebue îmbogăţită cu 
orizonturi noui, corespunzând dialecticii abstracte de care și 
vremurile de azi, ca toate vremurile în care s'au plămădit sen- 
suri de cultură, au mare și necesară nevoie. Ideea de misiune 
este, şi în această privinţă salutară: 

«Nu cunoaștem altceva, care să dea vieţii noastre ca neam 
«un preț mai înalt, un sens, o melodie spirituală prin veacuri, 
4 o tainică și aspră aromă, o ridicare hotărită de pe planul biologic- 
«etnografic-psihologic pe planul spiritului, în care din când 
«în când veșnicia vine și-și intonează cântecul ei de deasupra 
« veacurilor — decât ideea de misiune » 2), 





1) V. Băncilă, op, cit. 
3) Ibidem. 

Admiţând aceste premise, este firesc şi necesar ca în jurul 
ideii de misiune să se grupeze întreaga muncă de orientare şi de 
organizare a puterilor noastre sufleteşti. Energia noastră etnică 
trebue stimulată până la fanatizare. Este nevoie de o mistică 
națională, cu rădăcini etnice adânci, care să constituie un cuvânt 
de ordine pentru toți muncitorii adevărați ai cauzei românești. 
Eul nostru etnic trebue adus în situația de a nu mai fi o categorie 
difuză, ci o realitate vie, capabilă în fiecare clipă de o încadrare 
creatoare, prin care să ajungă «a-şi da îndlțime ». 

Odată cu acestea, este necesar să se înceapă o operă de 
auto-cunoaştere a fiinţei noastre etnice, într'o formă mai adâncă 
decât cea practicată până acum. În genere, până acum cunoa- 
şterea realității noastre naționale a fost dominată de perspectiva 
istorică, In prezent însă, cunoașterea cea nouă trebue să-şi asocieze 
şi o seamă de baze filosofice. Adică, trebue să fie o cunoaştere a 
« esenţelor spirituale, a felului cum etica românească organizează 
experiența umană ». Conștiinţa unei misiuni proprii mai implică 
existența unui anume spirit critic, capabil de subtilități înţele- 
gătoare, prin care să se poată corecta, după nevoie, fie încrederea 
haotică, fie alteori lipsa completă de încredere în noi. O ultimă 
condiție, legată de ideea misiunii noastre românești, este de 
natură pedagogic-socială; ea priveşte opera de auto-educaţie 
pe care, fiecare în parte şi toţi la un loc, trebue s'o înfăptuim. 

Fără îndoială, în decursul secolelor s'a plămădit o evidentă 
creație istorică și culturală românească. Dar această creație, 
în înfățișarea ei generală, poartă marca unui anumit exteriorism 
pitoresc, ornamental; nu are încă destule resonanțe interioare, 
destule solicitări în realitatea intimă a eului nostru ca popor. 

«...Putem spune că Românul a dus o vieață mai mut 
«ornamentală, contemplativă, idilică, o vieaţă când de sufe- 
«rință atroce dar resemnată, intrată parcă în lucruri, când de 
« desfătare pitorească între lucruri. Deci în vieața Românului 
«a fost un fel de exteriorism, de obiectivism, care dacă are o 
«mare valoare morală și religioasă, nu-i mai puţin adevărat 
«că l-a făcut adesea pe Român să uite că are un eu propriu, 
« de care trebue să se îngrijească, pe care trebue să-l ia puternic 
«în primire, să-l organizeze, să-i facă educația, să-l pună în 

«valoare, să-l transforme într'un factor metodic și sigur de 
«acțiune ori de creaţie » 1). 

Până în prezent, Românii n'au cunoscut categoria perso- 
nalităţii, faptul de bază care explică succesul cultural al popoa- 
relor din Occident. Legea creșterii Românilor n'a fost dictată 
de un sistem de credinţe pe care să și le fi impus cu tărie morală 
şi cu o conștiință limpede de ele, ci este mai mult o lege a 
întâmplării, răsărită din simplele condiţii cosmice şi etnografice 
ale ambianţei. « Vieața Românilor a produs tipuri admirabile, 
care fac concurență peisagiilor și plantelor din natură, dar 
aceste tipuri abia dacă aveau cunoștință de ele ». Personalitatea 
pe care urmează s'o creeze Românii trebue să aibă ca ideal 
un scop general, nu unul atomizat, individualist, ca acela care, 
în bună parte, alimentează dramele morale de azi ale popoa- 
relor apusene. 

Problema care ni se pune deci este aceasta: să realizăm 
o sinteză spirituală, păstrând din trecutul nostru înclinarea 
spre ceva mare, exterior, dar adăugând conceptul modern al 
personalităţii. Fără a renunța la puterea de-a ne obiectiva în 
lucruri, să încercăm deci munca privirii înlăuntrul nostru, 
în persoana proprie, într'un cuvânt în realitatea noastră etnică 
şi sufletească, unde vom descoperi o lume întreagă, o lume ce 
trebue inventariată, descrisă şi mai ales educată. 


In mișcarea de idei a epocei actuale, gândirea etnicistă 
a lui Vasile Băncilă constitue una dintre cele mai notorii și 
mai originale încercări de explicare a fenomenului românesc. 
Ca s'o cuprindem depe acum într'o judecată definitivă, ar fi 
prematur. Gândirea despre care ne ocupăm nu reprezintă încă 
o formă revolută. Desvoltările pe care le-a dat la iveală până 
acum au doar caracter eseistic. Adică: sunt fragmentare, sunt 
proporţionate după o anumită măsură inerentă scrisului perio- 
dic, fac oarecum concesiile cerute de publicul cititor de reviste 
de cultură generală, și aduc, în totul, mai mult o notă literară 
decât una sistematică. Chiar în lucrarea de mai mari proporții, 





1) V, Băncilă, op. cit. 

amintită mai sus, în care nesau fost înfățișate categoriile cunoa- 
șterii ţărăneşti, problema etnicului țărănesc este pusă încă 
în mod secundar, urmărind mai degrabă să motiveze şi să între- 
gească viziunea autorului nostru asupra operei literare și filo- 
sofice a |ui Lucian Blaga. Adevărul este că gândirea etnicistă 
a |ui Vasile Băncilă este încă pe cale de constituire. Avem nu- 
meroase motive să credem că elaborarea ei completă și siste- 
matică va veni abia desacum înainte. 

Totuşi, nu putem încheia acest capitol, înainte de a fi 
formulat asupra gândirii în chestiune câteva aprecieri critice. 
Atâtea câte sunt, tendințele și realizările manifestate până 
acum ne îndreptăţesc fără înconjur la aceasta. 

Un prim fapt care ne izbeşte, atunci când urmărim gândirea 
etnicistă a |ui Vasile Băncilă, este originalitatea ei. Deşi vizibil 
influenţată de Vasile Pârvan şi de Lucian Blaga, această gândire 
dispune însă, incontestabil, de modalităţile ei proprii. Luată în 
ansamblul afirmărilor ei, ea place, uneori chiar ne cucereşte, ne 
deschide perspective sugestive, fără a putea spune însă că ne și 
impresionează obiectiv sau că determină în judecata noastră 
vreo transformare pozitivă. Principala senzație pe care o resim- 
tim în faţa ei este de ordin predominant literar. Desvoltările 
în chestiune sunt yii, expresive, colorate, pitorești, Folosesc 
o invenţiune verbală îndrăzneață, când fastidioasă, când simplă 
până la ingenuitate, asociind forme înalte și abstracte cu altele 
aproape primitiv de cuminţi şi de așezate. Până să prindă firul 
ideii urmărite, care adeseori nu se desface prea ușor din mul- 
țimea digresiunilor, a divagărilor și a formelor metaforice în 
care este cuprins, interesul cititorului este trezit și stimulat 
de conţinutul și de forma literară a desvoltărilor în chestiune. 

Din punct de vedere ideologic, gândirea lui Vasile Băncilă 
aduce o atitudine nouă și interesantă. Ea reprezintă, la noi, 
una dintre puţinele şi recentele încercări dema vedea problema 
etnicului românesc sub raport existențial; adică: de a-i scoate 
în evidență esenţialitatea, permanenţa lui structurală, de a-i 
descifra substratul fenomenologic. Până acum, în cultura noastră, 
a stăruit, asupra problemei etnicului românesc, o concepţie 
pragmatică şi, bine înţeles, limitată. Existenţa acestui etnic 

era măsurată prin o seamă de instituții, legate cu toatele de vieața 
şi tradiția vizibilă a poporului; limbă, obiceiuri, credință, rasă, 
civilizaţie, etc.. Descoperirea acestora era legată, în cea mai 
mare parte, de scopuri culturalizatoare şi naţionaliste. Depă- 
şind această concepție limitată, gândirea lui Vasile Băncilă 
se străduește să aducă etnicul într'o perspectivă epistemologică. 
In lumina acesteia, vechile finalităţi culturalizatoare şi națio- 
naliste nu se şterg, ci rămân în picioare, însă cu o notă de conso- 
lidare mai apăsată decât înainte, întrucât acum dispunem de 
un temeiu în plus și de-o posibilitate de acțiune mai adâncă. 

Incontestabil, tematica şi forma generală a gândirii lui Vasile 
Băncilă cuprind multe obscurităţi. Faptul se explică ușor, deoare- 
ce autorul nostru refuză aprioric să fie cât de cât un raţionalist, 
ceea ce contribuie ca el să nu aibă întotdeauna destule adeziuni 
pentru ideile clare. Subiectivismul lui filosofic îl izolează oare- 
cum de acestea, după cum îl izolează, în genere, de modul 
raționalist al lucrurilor. 'Ţotuși, pe deasupra acestor obscurități, 
multe din ele nu de natură intelectuală ci poate de natură 
temperamentală, gândirea în chestiune izbutește să se impună. 
Ea este presărată, la tot pasul, cu observaţiuni sugestive, revela- 
toare de sensuri nebănuite, cu atât mai interesante și mai vii 
cu cât par să răsară din fapte curente, anodine. Afară de aceasta, 
trebue să notăm fervgarea personală cu care ne sunt înfățișate 
lucrurile. Există, în toate manifestările acestei gândiri, o notă 
de respect, de prețuire înaltă și de dragoste sinceră pentru rea- 
litatea românească. Se simte, în mod clar, că procesul analitic 
pe care îl desfășoară asupra acesteja are, înainte de orice, moti- 
varea unor hotărîte intuiții și convingeri afective. 

Alături de aceste considerațiuni, concepția etnicistă a lui 
Vasile Băncilă ne sugerează şi o seamă de aprecieri negative. 
Cele mai multe provin din faptul că această concepţie cuprinde 
în ea o țesătură de nefiresc, de artificios, de cele mai multe 
ori forţat, căutat. 

Am întâlnit, în concepția analizată în acest capitol, o vizibilă 
tendință de-a confunda, sau în orice caz de-a condiționa etnicul 
românesc, de anume categorii ale unui substrat păgân, magic. 
Așa se explică accepţiunile pe care le dă stihialului şi misterelor, 

importanța care le este atribuită în vieaţa sufletească a poporului 
și, mai ales, faptul că ele sunt considerate drept forme catego- 
riale ale cunoaşterii țărănești. 

Adevărul unui asemenea punct de vedere este discutabil. 
De sigur, etnicul reprezintă ceva mai mult decât o primitivitate 
sufletească. Concepându-l doar ca atât, ar însemna să facem din 
el o categorie ostilă progresului sufletesc şi social. Ar însemna, 
deasemeni, să vedem în el o formă de vieaţă elementară, fată 
de care păturile sociale ieșite din faza unui anumit primitivism 
sufletesc să nu mai poată avea nicio înțelegere, nicio aderare 
spontană sau logică la ideea acestui progres. Ori, în lumina 
unor asemenea ipoteze, etnicul ar apărea simplificat până la 
desfigurare. Fără îndoială, adevărul este altul; nu se poate să 
nu fie altul! Realitatea etnicului trebue înțeleasă ca fiind alcă- 
tuită, nu numai dintr'un singur plan, ci dintr'un sistem de 
planuri, dispuse în ordinea unei evoluţii și a unei erarhii vala- 
bile. Etnicul este o realitate vie, cu posibilități multiple de cre- 
ştere, cu facultatea de a-şi îmbogăţi necontenit patrimoniul intim, 
deci cu mijlocul de-a evolua spre forme care, la un moment 
dat, să poată transforma subconştientul magic într'unul cultural. 

Este drept că, din punctul de vedere al mișcării gândiriste, 
de care Vasile Băncilă este profund atașat, tendința arătată 
mai sus este deosebit de prețioasă. Ea poate fi un bun şi rodnic 
prilej literar. Poate fi desvoltată liric, poate creea atmosferă de 
autohtonism, poate lăsa câmp mai liber imaginaţiei şi poate fi 
speculată subiectivist, toate acestea într'o formă cu mari posi- 
bilităţi literare, pe care de sigur cealaltă accepțiune a etnicului 
nar mai îngădui-o decât într'o măsură limitată sau n'ar mai 
îngădui-o deloc. 

Știm că nu toate creațiunile etnicului românesc exprimă 
şi se întemeiază pe asemenea implicații misterioase, magice. 
Dimpotrivă, multe dintre manifestările lui cele mai de seamă 
— folklor, obiceiuri, artă populară, simţire religioasă, intuiție 
socială şi istorică, etc. —au linii şi concepții limpezi, lumi- 
noase, reprezentând integrarea organică a unei mari experiențe 
de vieață şi făcând dovada unei perfecte simbioze între sensi- 
bilitatea afectivă a poporului şi puterea lui de judecată critică. 

Cu alte cuvinte, este exclus ca ele să fi răsărit numai din sub- 
straturi primitive, în care categoriile dominante să fie doar 
acelea ale stihialului și ale misteriosului. 

'Trebue, deasemeni, să remarcăm, în concepţia înfățișată, 
o anumită exagerare filosofică. Asistăm tot timpul la străduințele 
autorului nostru de-a cuprinde fapte de realitate țărănească 
în tipare ale filosofiei de sistem. Astfel, ni se vorbește, în legă- 
tură cu cunoașterea țărănească, despre «esențe ontologice », 
despre o categorie a « dogmaticului », despre o alta a «agnosti- 
cismului înțelegător », etc.. Se încearcă, s'ar putea spune, nici mai 
mult nici mai puțin decât o aplicare la realitatea țărănească a unor 
forme de epistemologie kantiană. Socotim că faptul închide în el o 
izbitoare contradicţie. Pe de o parte etnicul ne este înfățișat ca o 
lume de realități primare, de străfunduri sufleteşti autonome, de 
intimităţi structurale în vieața poporului, toate acestea dispunând 
în ele de o imanenţă mai presus de transformările oricărei evoluţii, 
iar pe de altă parte asistăm la încercarea de a-l încadra în anume 
forme convenţionale, expresii tipice ale raționalismului filosofic. 
De aceea, avem impresia că este în joc un fapt oarecum forțat, 
construit, cu un tendenţionism pe care îl simțim tributar diferitor 
forme livreşti, mai mult decât unor realități sau convingeri ca atare. 

Această impresie ne este întărită, printre altele, și de faptul 
că întâlnim în textele autorului nostru o mulțime de expresii 
ciudate, neobișnuite. De pildă: «rodie ontologică », « grăunțe 
ontologice », «tabieturile logicei », «geometrie serafică » etc.. 
In felul lor, toate acestea sunt originale, sugestive, reprezintă 
o alăturare paradoxală de grav şi de pitoresc, concordă cu stilul 
general al gândirii pe care vor s'o puncteze, însă, până în cele din 
urmă, lasă în urma lor o impresie de artificios, de domnie a unui 
anumit subiectivism presumţios și puţin sistematic. In fond, 
în loc de a lămuri, asemenea expresii creează mai degrabă 
confuzii. Nu pun în lumină pe niciunul din cele două sensuri 
urmărite: nici pe cel etnic, nici pe cel filosofic. Primul este 
purtat într'o sferă care nu-i aparține, de care nu-l leagă struc- 
tural nimic, iar celălalt este oarecum coborit din universalitatea 
lui formalistă într'o lume măruntă, de fapte și sensuri minore, 
având cel mult un anume colorit literar, și acela adesea relativ. 

In toată această concepţie, domnește astfel o tendinţă de a 
« filosofiza » totul, Adeseori, vedem scoțându-se concluzii mari 
din fapte relativ mici. Adică, din fapte care fiind fie practici 
obișnuite, fie obiceiuri curente, multe din ele înfăptuite dintr'un 
conformism în care chiar dacă a existat vreodată vreun sens 
acesta însă s'a pierdut și a ieşit de mult din memoria grupului res- 
pectiv, se scot semnificaţii generale, și încă mai mult, se consti- 
tuesc condițiuni permanente, categoriale, Fapte care ar putea să fie 
exprimate simplu, ele înşile fiind în fond simple şi obișnuite, sunt 
totuși învestmântate întrun limbaj prețios, cu nenumărate 
alambicări filosofice. Există parcă o goană după «sensuri», 
după ipostazieri superioare, simpatică și interesantă câtăva 
vreme prin originalitatea ei, dar până în cele din urmă obosi- 
toare, mai ales prin manierismul în care cade și prin lipsa 
de concludenţă logică în care îneacă totul, 

Secolul trecut și începutul celui de față au cunoscut o idea- 
lizare a etnicului în direcție naționalistă și literară. Sdmând- 
torismul, de pildă, ocupă un loc de frunte în rândurile acestor 
tendințe. Sub o altă formă, cu mijloace spirituale modificate, 
concepţia lui Vasile Băncilă și a altor câțiva reprezentanți gân- 
dirişti dă la iveală o nouă idealizare a etnicului, ca să spunem 
așa, o idealizare filosofică a acestuia. Ceea ce la vechiul etnicism 
era excesul de coloare, de pitoresc, de sentimentalism țărănesc, 
la cel nou devine un exces ideatic, preocupat tot timpul de 
«esențe », de descarnări fenomenologice, de neapărate condițio- 
nări metafiziciste. Ca orice idealizare, și aceasta, ajunge până 
la sfârșit, nu să impună propriu zis fapte și să stabilească asupra 
lor un sistem de idei clare, ci mai de grabă să le dilueze, abă- 
tându-le astfel din raza judecății eficiente. 

Interesantă ca tematică, sugestivă ca expresie, originală ca 
realizare şi caldă prin fervoarea intimă de care este susținută, 
concepţia lui Vasile Băncilă este sortită astfel să rămână şi ea un 
domeniu și o filosofie personală, amândouă acestea fiind prea 
subiective și într'un fel prea neconturate, pentru a putea să im- 
pună o concepție generală a etnicului românesc și să determine 
o acţiune culturală capabilă să militeze cu folos în numele ei. 

LUCIAN BLAGA ȘI IDEEA APRIORISMULUI 
ROMÂNESC 


Cea mai sistematică încercare filosofică asupra etnicului 
românesc o găsim în lucrările de filosofie a culturii semnate 
de Lucian Blaga. Mai precis: o găsim în ciclul intitulat « Trilogia 
culturii » din care fac parte lucrările: « Orizont și stil », « Spațiul 
mioritic », « Geneza metaforei şi sensul culturii » 1). Acest ciclu 
reprezintă continuarea, în cadrul intregirii unui sistem filosofic, 
a primului ciclu: « Trilogia cunoașterii ». 

Lucian Blaga ia atitudine împotriva celor două tendinţe 
mai frecvente în filosofia contemporană a culturii: împotriva 
tendinței morfologice, care consideră cultura drept o serie de 
forme evolutive şi împotriva tendinței psihologice, care rapor- 
tează manifestările acesteia la o seamă de schematisme sufleteşti 
aproape inerte şi uniforme. 

Pentru a le putea deslega în mod satisfăcător, problemele 
culturii ne cer să le privim, pe de o parte în lumina unei psi- 
hologii abisale, pe de altă parte în perspectiva metafizică a unor 
viziuni transcendentale. În acest scop, este nevoie să dăm 
inconştientului o altă interpretare decât cea obişnuită până acum. 
Diferitele şcoli psihologice, în special cele psihanalitice, au 
făcut greșala de a socoti că inconştientul reprezintă o formă 
sufletească primitivă, nediferenţiată, un simplu subsol biologic 


1) Seria acestor lucrări a fost completată cu: 4 Artă și Valoare » (1939) 
şi a Despre gândirea magică » (1941). 

al conștiinței. Ori, adevărul este altul. Inconștientul nu este 
un imens câmp nelucrat. El își are autonomia lui, ordinea lui 
lăuntrică, cuprinsul lui de funcțiuni specifice; cu alte cuvinte 
el nu este o realitate haotică, în care elementele își află până 
la eventuala lor venire în conştient doar un simplu adăpost 
material, ci este o mare realitate funcţională, asupra căreia se 
cade să coborîm, printre altele, și unghiul unor priviri filosofice. 
Inconștientul se află în necontenită activitate. El alimentează 
în mod neîntrerupt conștiința, însă nu numai cu date materiale 
pe care abia aceasta să înceapă a le prelucra, ci şi cu forme 
şi sensuri stilistice, mergând uneori până la rare şi subtile 
fineţi. Marile posibilități ale conștiinței — plasticitatea, relieful, 
adâncimea, nuanțele, jocurile multiforme, acceptările şi contra- 
dicțiile ei, etc. — își au o sursă sau în orice caz o bază a lor con- 
diționată, în inconștient. Acesta poate mijloci așa numita operaţie 
de personanţă, adică operaţia de transferare în conștient a unor 
conținuturi inconștiente și de structurare a acestora în forme 
expresive de cultură. 

Fenomenul culturii se leagă în mod strâns de fenomenul stilu- 
lui. O seamă de filosofi contemporani ai culturii, în special cei 
din tabăra morfologică — Alois Riegl, Leo Frobenius, Oswald 
Spengler —au socotit fenomenul stilistic drept un produs 
superior al sensibilităţii conștiente. Lucian Blaga, care de fapt 
este vizibil influențat de aceștia, introduce în punctul lor de 
vedere un corectiv. El pretinde că, în formarea stilului, nu 
ia parte numai sensibilitatea conștientă, ci și cea inconștientă. 
Mai mult: elementele inconștientului iau parte în acest proces 
cu un coeficient nemăsurat mai mare decât celălalt. Aceste 
elemente ale inconştientului au caracter constant. Ele nu evo- 
luiază, nu apar sau dispar după împrejurări, ci funcţionează 
în permanenţă, alcătuind astfel adevărate realități categoriale 
ale unei culturi. Aceste categorii sunt următoarele: cadrele 
orizontice, accentul axiologic, atitudinea anabasică și cataba- 
sică, năzuința formativă. Bine înțeles, înşirate în forma aceasta, 
aceste categorii nu spun pentru moment nimic. De aceea, e ne- 
voie să ne oprim asupra fiecăreia din ele, măcar cu câteva 
lămuriri minimale. 

Cadrele orizontice reprezintă anumite dispozițiuni perma- 
nente ale inconștientului, datorită cărora acesta își poate realiza 
posibilităţile latente de ordonare a cunoașterii. Un asemenea 
cadru este orizontul spațial al subconştientului. Intuiţia spa- 
ţiului nu aparţine numai conștientului, ci stă şi în putinţa sub- 
conștientului. In vreme ce prima este schimbătoare, adaptân- 
du-se și variind în raport cu fenomenele obiective asupra căruia 
se apleacă, cea de-a doua este fixă, unică, întâmpinând ca atare 
orice experiență posibilă. Ni se dă ca exemplu cazul Românului, 
care poartă în adâncul sufletului său sentimentul spațiului 
ondulat, spațiul mioritic, chiar atunci când de fapt el ar trăi 
pe locuri întinse, de pildă pe bărăgane. 

Un cadru complementar al acestuia este orizontul temporal. 
Constitutiv, el prezintă aceleași caractere ca şi celălalt. Pe 
lângă intuiţia de timp, ca produs al sensibilităţii conştiente, 
există şi o altă intuiție, provenită din funcționarea subconştien- 
tului. Prima intuiţie ne dă, sub raport fizic, impresia unui mediu 
omogen; iar sub raport psihologic, ne dă impresia unei curgeri de 
momente, cu iuţeala sau cu încetineala stărilor de suflet cu care 
le înregistrăm. Cea de-a doua, intuiţia timpului subconștient, se 
realizează prin anume complicări interioare. Momentele ei nu au 
succesiuni uniforme, ci întocmesc prin succesiunea lor anumite 
fizionomii sau profiluri intime. Tipul acestor profiluri este de- 
terminat de accentul pe care subconștientul îl pune pe una 
din cele trei forme posibile ale timpului: pe viitor, pe trecut 
și pe prezent. Aşa se face că putem stabili trei tipuri de ase- 
menea realități: timpul-havuz, timpul-cascadă şi timpul-fluviu. 

Timpul-havuz este orientat spre viitor. In lumina lui, tre- 
cutul și prezentul au doar semnificația unor trepte prin care 
se poate urca în nesfârșit. « Sufletul statornicit într'un asemenea 
«orizont temporal gustă certitudinea, prin nimic demonstrată, 
«dar nu mai puțin trăită, că totdeauna clipa următoare posedă 
«prin ea însăși semnificația unei înălțări față de ceea ce este 
«sau a fost ». Timpul-cascadă acordă suprema valoare trecutului. 
De aceea, în lumina lui, faptele prezente și faptele care vin 
mereu au cu toatele o notă de scădere, de degradare, față de 
cele care au fost. In sfârşit, timpul-fluviu este acela care așează 

centrul de greutate în prezent. In intuiţia acestuia, prezentul 
are o valoare în el însuși, este autonom; el nu este o treaptă 
oarecare, în procese de ascensiune sau de disoluţie, ci este un 
fapt cu rostul lui anumit, sieşi suficient. 

Dealtminteri, în raport cu aceste orizonturi spaţiale și tem- 
porale, subconștientul nu se mulţumeşte numai să le creeze, 
ci să ia față de ele şi o anumită atitudine valorificatoare. Aceasta 
se traduce sub forma unui așa zis accent axiologic, care poate 
avea, după împrejurări, caracter pozitiv sau negativ. Ni se dă, 
ca exemplu, cazul orizontului infinit, pe care îl întâlnim atât 
în sufletul european cât și în cel indian, dar în care cel dintâi 
se complace, considerându-l ca pe o valoare, pe când cel de-al 
doilea îl neagă, socotindu-l drept o non-valoare. lată deci un 
exemplu, în care accentul axilogic al sufletului european are înfă- 
ţişare pozitivă, pe când al celui indian se desfăşoară negativ, 
într'o non-solidarizare cu propria lui creaţie subconştientă. 

O altă formă categorială a stilului, când îl privim ca fenomen 
al subconştientului cultural, o formează așa numitele atitudini 
anabasică şi catabasică. Mișcările subconștientului nu pot fi 
oricum; ele trebue să aibă un sens fundamental. Aceasta poate 
fi de două tipuri: unul de înaintare — anabasic — cum ar fi 
de pildă sufletul european care se află în necontenită cucerire 
şi așteptare și unul de retragere — catabasic — cum am putea 
să cităm sufletul indian, veșnic preocupat să se retragă de lume, 
de acţiune şi de toate așteptările ei. Aceste două atitudini, 
anabasică și catabasică, nu trebuesc socotite drept niște simple 
tendințe psihologice, cu efecte trecătoare, ci ca niște coordonate 
capabile să influențeze întreaga vieață spirituală și chiar politică 
a popoarelor. 

Un ultim factor, din seria celor care ne interesează aici, 
este năzuința formativă. Prin aceasta se înțelege tendinţa firească 
de a se da lucrurilor care vin în atingere cu activitatea noastră 
creatoare o formă corespunzătoare cu ordinea și consecvenţa 
noastră lăuntrică. Năzuinţa formativă are trei moduri caracte- 
ristice: modul individualizant, modul tipizant şi modul stihial. 
Ca exemple aparținând modului individualizant putem să cităm: 
sistemul monadelor în concepția lui Leibniz, arta creeată de 

Shakespeare sau de Rembrandt, etc., Modul tipizant este ilustrat, 
de pildă, de concepția platonică a ideilor. În sfârșit, referitor 
la modul stihial, putem să amintim pictura bizantină sau arta 
egipteană în genere. 

«Un Rembrandt, pictorul fără pereche al modului indivi- 
« dualizant, redă ființa umană, subliniind şi întețind tot ce e 
«individual, adică tot ce preface această ființă într'o existență 
« unică și fără putinţă de a se repeta vreodată în spațiu și în timp. 
« Un Raffael, pictorul modului tipizant, ignoră cu voinţă, chiar 
« şi în portretistică, pe cât posibil, accidentalul şi individualul, 
«ca să înalțe făpturile la demnitatea unui tip ideal. Artistul 
« bizantin elimină nu numai tot ce e individual; sub mâna lui, 
« chiar și tipicul îndură o schematizare și o desfigurare, prin 
« ceea ce făptura închipuită se integrează într'o vastă şi impre- 
« sionantă statistică universală, aderență pe care vieața organică 
«no are niciodată. Rembrandt, împins de năzuința individua- 
«lizantă, utilizează cu deosebire acele aspecte ale făpturilor, 
«pe care le cuprinde clar-obscur ochiul vieţii, retina organică 
« frământată pe dinăuntru de instincte şi patimi, de permanente 
« dibueli şi numai de parţiale și vremelnice iluminări. Raffael 
«utilizează -mai ales acele aspecte ale făpturilor, pe care le pipăe 
«spiritul uman, spiritul desprins din rețeaua contingenţelor 
«cotidian biologice, grație. viziunii ideative, prin mijlocirea 
«căruia cuprindem genurile. Pictorul bizantin, stăpânit de 
« năzuința stihială, ne orientează după aspecte cu totul elemen- 
«tare ale făpturilor, pe care nu le vedem cu ochii trupești şi 
« nici simplu ideativ, dar despre care se poate bănui că le vede 
« Dumnezeu însuși » 1). 

Din colaborarea acestor patru factori categoriali — orizon- 
turile spaţiale și temporale ale subconştientului; accentul axio- 
logic, atitudinea anabasică sau catabasică, năzuința formativă — 
rezultă fenomenul stilului. Toți acești factori reprezintă reali- 
tăți primare. Funcţiunile lor nu pot fi disociate; nu pot participa 
la crearea formelor de cultură decât toți împreună. Contopiţi 
în felul acesta, ei alcătuesc aşa numita maică stilistică. Adică, 





1) Lucian Blaga, Orizont şi stil, p. 151. 

alcătuesc un complex determinant, capabil să imprime o anu- 
mită pecetie a subconştientului tuturor actelor de vieață şi 
de creație ale spiritului. Cu alte cuvinte, imaginea pe care o 
avem despre lume nu este numai un produs al conştiinţei, ci 
şi al unui mănunchiu de supra-categorii ale subconştientului. 

Din moment ce subconştientul nu mai poate fi privit ca o 
regiune haotică şi nediferenţiată, ci ca un factor determinant 
şi ordonator al faptelor de cultură, urmează că el nu mai trebue 
ţinut departe de logos, ci dimpotrivă, apropiat de acesta. Rolul 
lui, în această privință, este acela al unui logos larvar. Formele 
larvare sunt, în general, niște existențe cu aparență de somno- 
lență, preferând mediile întunecoase și nediferenţiate, dar păs- 
trând în ele toate latenţele unui dinamism constructiv şi biruitor, 
«Larvele, existențe pe cât de moi şi de fragile în aparenţă, 
«pe atât de vânjos constituite ca energie interioară, reprezintă 
« dinamica plăsmuitoare a formei pe cale de a-și asimila materia ». 
Este, în întregime, cazul inconştientului, pe plan sufletesc- 
spiritual. Fără a fi la lumină, cum este conştientul, el reprezintă 
însă o forță primară și latentă, determinantă şi orientatoare, 
fără de care faptul culturii nu numai că mar avea planuri 
interioare, dar nici n'ar putea să existe. 

Pe baza acestei osaturi sistematice, Lucian Blaga încearcă 
să construiască o viziune filosofică a fenomenului românesc. 
Această încercare poartă, pe tot întinsul și în toate articulațiile 
ei, o puternică pecetie etnicistă. In formaţia spirituală a gândi- 
torului nostru, etnicul reprezintă o semnificație dominantă. 
Intre etnicul și subconștientul unui popor el găsește apropieri 
mari, dacă nu chiar o adevărată identitate. Etnicul este, de fapt, 
o depozitare funcțională a numeroase puteri şi sensuri auten- 
tice din orizontul şi forma de vieață a unui popor. Rolul pe care 
am văzut că-l îndeplinește subconștientul în determinarea 
stilului de cultură este, în mare măsură, atunci când aplicăm 
faptul la un popor anumit, însuşi rolul etnicului. 

Adevăratul românism nu este faptul sau sistemul de fapte 
care ar putea să rezulte întâmplător, din jocul împrejurărilor, al 
influențelor sau al interferenţelor care se agită trecător pe pămân- 
tul nostru.Românismul trebue privit ca o realitate mult mai com- 

plexă, Această realitate trebue înțeleasă în lumina unor criterii 
mai adânci decât cele obişnuite, ca un complex durabil de deter- 
minante spirituale, « Dincolo și mai presus de misterul sângelui, 
« românismul este un patrimoniu stilistic, alcătuit în parte din 
« determinante ce-i aparțin exclusiv, în parte dintr'un aport 
« intim, de natură funcțională şi de dosaj, al unor determinante 
«care îl depăşesc » 1), Prin urmare, românismul se defineşte ca 
o sumă organizată de «latenţe şi realizări », care alcătuesc, în 
procesul de vieață al acestuia, o aşa numită matcă stilistică vie. 

Posibilităţile spirituale ce decurg din postularea unui ase- 
menea românism sunt mari. Până acum, avem despre românism 
o viziune limitată, sortită unor finalităţi de ordin practic, națio- 
nalist sau cultural. De astă dată, e vorba să se creeze însă viziunea 
unui românism mai spiritualizat, « dincolo de faptele şi de jocul 
de ape al folklorului şi al istoriei ». Realitatea acestuia trebue 
să se ţese dintr'un complex de «abstracțiuni ipostatice », de 
«potențe creatoare ». Care sunt acestea? Ca să răspundem la 
această întrebare, nu este deajuns să ne mărginim la câteva 
indicațiuni enumerative, ci se impun, cu necesitate, o seamă 
de mici desvoltări, Sub raport spaţial, actele de spiritualitate 
românească se dispun pe un plan orizontal ondulat; sub raport 
temporal, ele fac să avanseze un orizont ce prezintă legănări 
succesive. Aceste determinante amintesc viziunea de plaiu din 
« Mioriţa ». De aici, denumirea pitorească şi sugestivă de 
spațiu mioritic, 

Ca să avem mai clară imaginea acestui fapt, este nevoie să 
ne slujim, cu titlu exemplificator, de unele apropieri din dome- 
niul muzicii. Deşi este o artă de succesiune, muzica implică 
însă puternice sensuri spaţiale, Ascultând o muzică de Bach, 
simţim oricând în spiritul nostru viziunea unui spaţiu infinit. 
Într'un cântec rusesc putem găsi ceva din tristețea unui suflet 
care aleargă veşnic după ceva neînțeles, adică o trăsătură amin- 
tind spaţiul fără margini, de necuprins, al stepei. In cântecele 
alpine, cu «acele gâlgâiri ca de cataracte, cu acele ecouri supra- 
«puse, strigate ca din guri de văgăuni, cu acel duh vânjos și 





1) Lucian Blaga, Spaţiul mioritic, p. 266, 

« înalt şi teluric sgrunţuros ca stânca și pur ca ghețarii », putem 
recunoaște sufletul unui popor trăind în vecinătatea muntelui. 
Venind la doină, cel mai reprezentativ cântec românesc, putem 
constata fapte asemănătoare. Accentele doinei ne dau imaginea 
unui anumit suflet local, stăpânit de o melancolie care nu este 
nici prea grea nici prea uşoară, care suie şi coboară necontenit, 
conformându-se astfel pe de-a'ntregul viziunii de plaiu din 
« Mioriţa ». Doina pare să exprime: « dorul unui suflet care vrea 
«să treacă dealul ca obstacol al sorții, și care totdeauna va mai 
«avea de trecut încă un deal și încă un deal, sau duioșia unui 
«suflet, care circulă sub zodiile unui destin ce-și are suișul 
«şi coborîșul, înălțările şi cufundările de nivel, în ritm repetat, 
«monoton şi fără sfârșit » 1). 

Viziunea spaţiului mioritic, adică a spaţiului indefinit 
ondulat, poate fi recunoscută, nu numai în anume tendințe 
spirituale, ci și în multe realizări concrete ale sufletului româ- 
mesc. Este semnificativ, de pildă, cum sunt așezate casele 
la ţară: 

«Cel ce a colindat odată pe plaiuri, a remarcat de sigur, 
«cum pe cutare vârf stă tupilată o aşezare ciobănească, domi- 
« nând de acolo de sus până în vale, şi cum trebue să roteşti 
« binişor privirea chiar pe celălalt piept de plaiu pentru a zări 
«o altă aşezare asemenea; ceva din ritmul deal-vale a intrat 
«în această rânduială de așezări. Coborînd pe şesuri, vom băga 
« de seamă că această ordine şi acest ritm, deal-vale, se păstrează 
« întrucâtva şi în aşezările sătești dela șes, cu toate că aci ordinea 
«în chestiune ar părea deplasată și fără sens. Casele în satele 
«românești dela șes nu se alătură în front înlănțuit, dârz şi 
« compact, ca verigile unei unități colective (a se vedea satele 
« săseşti), ci se distanțează, fie prin simple goluri, fie prin inter- 
«valul verde al ogrăzilor și al grădinilor, puse ca niște silabe 
« neaccentuate între case. Această distanță ce se mai păstrează, 
«e parcă ultima rămășiță și amintire a văii, care desparte dealu- 
«rile cu așezări ciobănești. Se marchează astfel și pe şes inter- 
« mitența văilor, ca parte integrantă a spaţiului indefinit ondu- 


1) Lucian Blaga, Spațiul mioritic, p. 19. 

« lat. Este aici un fenomen de transpunere vrednic de a fi reținut 
«şi izvorît dintr'o anume constituție sufletească » 1). 

Insuși destinul românesc, privit în totalitatea lui funcțională, 
are înfățișarea unui asemenea orizont mioritic. Cuprinsul lui este 
plin de alternări trăite organic între suișurile încrederii și 
coborișurile resemnării. 

O a doua categorie, tot aşa de evidentă şi de importantă 
ca și cea dintâi, este preferința pe care sufletul românesc 
o acordă organicului. Faptul se reliefează, în deosebi, în tipul 
nostru de spiritualitate religioasă. In vreme ce catolicismul 
promovează categoriile autorității sacral-etatiste, iar protestan- 
tismul pe acelea ale libertăţii, ortodoxismul, religia poporului 
nostru, preferă categoriile organicului: viața, pământul, firea. 
El înţelege națiunea după « sânge » și « grai », ca o unitate com- 
plexă şi superioară a neamului ; cu alte cuvinte, națiunea este 
înțeleasă ca o realitate organică, desvoltată după legi naturale, 
în completă neatârnare față de ideea de Stat. 

Limba literară românească s'a născut din graiul popular, 
fără să se depărteze de acesta, ci dimpotrivă, ţinând de el, 
ca de o matrice organică; experienţele de inovare totală care 
au fost încercate asupra ei, experințe care au reușit de multe 
ori în limbile apusene, s'au izbit, în limba noastră națională, 
de un refuz hotărît. In această privință, cazurile lui Aron 
Pumnul şi 'Timoteiu Cipariu sunt concludente. Ele reprezintă 
interesante momente de istorie linguistică, nu însă și momente 
de creeare sau de perfecționare propriu zisă a limbii naționale. 

Cultura românească, prin creaţiile ei cele mai reprezentative, 
a pus în deosebită lumină realitatea sătească. Faptul este sem- 
nificativ și revelator. Satul este, prin însăși natura și prin însuși 
felul lui de vieaţă, o răscruce de forme şi de sensuri organice. 

In ce privește credința ortodoxă, ea şi-a ales, dintre faptele 
vremelniciei pământești, în special categoriile organicului. 
Acestea alcătuesc, deopotrivă cu categoriile transcendentului, 
un al doilea pol de spiritualitate. O notă caracteristică a orto- 
doxiei, și în același timp încă unul din faptele putând să explice 


1) Lucian Blaga, Spaţiul mioritic, pp. 25—26. 

aderenţa dintre ea şi sensibilitatea poporului nostru, este asi- 
milarea în rang pe care ea o face între organic și transcendent. 
In măsura în care ne vom preocupa să împlinim această asimi- 
lare ortodoxă, a organicului cu transcendentul cel mai apropiat 
de înţelegerea noastră, vom fi în situaţia de a stabili încă una 
dintre categoriile fenomenului în discuţiune. 

Pentru a ne demonstra punctul lui de vedere, Lucian Blaga 
consideră comparativ trei stiluri de arhitectură religioasă: 
stilul roman-basilican, stilul gotic şi stilul bizantin. 

Basilica romană, prin plafonul ei greu, drept, precum şi 
prin austeritatea generală a interiorului ei, solicită credincio- 
sului o privire înainte, spre altar. Ideea de transcendență 
aproape că nu este exprimată. Totul este adaptat aici în așa fel 
încât accentul principal să cadă pe actele preotului și pe procesul 
închipuit că se petrece în altar. Cu alte cuvinte, sensurile spiri- 
tuale reprezentate de această basilică nu ne duc până în inima 
transcendenţei, ci ne lasă numai în «marginea» ei. 

Biserica gotică implică o semnificație deosebită. Ea repre- 
zintă o tendinţă de mergere de jos în sus, dela realitatea terestră 
spre transcendență, « Omul gotic nu se simte numai în marginea 
transcendenţei ca omul roman, satisfăcut de un surogat, ci se 
simte în stare să participe de-a-dreptul la ea prin transfigurare 
interioară sau se simte cel puţin dator să facă această încercare, 
chiar dacă ar eșua » 1). 

Venim, în cele din urmă, la stilul bizantin. Luăm, de pildă, 
biserica « Sf. Sofia » din Constantinopol. Intreaga ei dispoziţie, 
cu cupolele ei largi şi joase prin care pătrund în încăperea bise- 
ricii numeroase fășii de lumină, ne dă impresia că transcendentul 
coboară, că vine înspre noi. « Omul bizantin are despre raportul 
«dintre transcendență şi lumea concretă viziunea sau senti- 
« mentul că transcendența coboară de sus în jos, putându-se 
«face vizibilă » 2). Acest mod de înțelegere a transcendenţei 
este legat, nu numai de Sf. Sofia, ci de toate monumentele 
artei bizantine. El constitue o nouă determinantă stilistică 
a ortodoxiei: sofianicul. Definiţia lui ne este exprimată în aceste 

1) Lucian Blaga, Spațiul mioritic, PP. 72—73 

3) Op. cit., P. 77. ©‘ 

«rânduri: Sofianicul este în esență acest sentiment difuz, dar 
« fundamental, al omului ortodox, că transcendentul coboară, 
« revelându-se din proprie inițiativă, și că omul și spațiul acestei 
«lumi vremelnice pot deveni vas al acelei transcendențe » 1). 
Când zicem deci sofianic, înțelegem un anume raport al orto- 
doxului, și deci și al Românului în genere, cu transcendența; 
un raport constând dintr'o tendință de coborire a acesteia în 
vieața pământească a omului. 

In sfârșit, o ultimă determinantă stilistică a fenomenului 
românesc este orientarea spre pitoresc. In manifestările lui 
pitorești, țăranul român își realizează un fel al lui de a fi. Așa 
se explică dece vedem că uneori pitorescul predomină chiar 
asupra categoriilor economicului sau ale socialului. Chiar când 
a fost exploatat fără milă, fiind considerat doar ca unealtă 
a unor interese din afara vieții lui, țăranul nu și-a părăsit aple- 
carea lui pentru forme sau detalii pitoreşti. Pe Român, această 
nevoie de pitoresc îl susține subconștient în meșteșugul lui de 
a cultiva nuanţa, de-a avea simțul măsurii, de a pune în totul 
discreţie, de a-și lua ca model permanent natura și, deopotrivă, 
de a evita exagerări sau aridităţi, în special pe acelea ale senti- 
mentalismului vaporos sau ale alegorismului artificial. In roman- 
tismul european, orientarea spre pitoresc, acolo unde aceasta 
există, se datorește mai mult împrejurărilor, decât unor condi- 
țiuni intime adânci și durabile. De aceea, în asemenea cazuri, 
ea nu are decât o vieață de suprafață, chiar atunci când atinge 
desvoltări de seamă. Ori, orientarea spre pitoresc a poporului 
nostru se configurează în cu totul alte condiţii. Aceasta tendință 
are la noi o realitate subconștientă, organică şi constitutivă, ceea 
ce o ridică la rangul de determinantă stilistică, fiind deci chemată 
să condiționeze în consecință toate manifestările vieții noastre 
culturale și să funcționeze ca un agent de asimilare a influențelor 
străine. Pitorescul şi unitatea stilistică românească se înfăp- 
tuesc senin, fără svâcniri care să contrazică cu ceva necesitatea 
vreuneia din categoriile alcătuitoare: « ...toate determinantele 
« se realizează oarecum în surdină; parcă în izbânda lor se pune 


1) Lucian Blaga, Spaţiul mioritic, p. go. 

«un mare frâu; totul se înfăptuește cu un uimitor simţ pentru 
« nuanţă şi cu tot atâta simț al discreției » 1). 

In general, viziunea lui Lucian Blaga asupra fenomenului 
românesc operează cu realități etnico-filosofice, evitând orice 
fel de situare istorică a faptelor. Ceea ce îl interesează, în deo- 
sebi, nu sunt faptele ca atare sau faptele în înlănţuirile lor func- 
tionale, ci determinantele lor intime, substraturile lor. Ele- 
mentele « mătcii stilistice », prin rolul lor de «supra-categorii » 
ale spiritului, se imprimă subconștient tuturor creaţiilor ce 
rezultă din viziunea despre lume a omului. De aceea, aşa cum 
ştim că anumite categorii înăscute în spiritul nostru formează 
un apriorism al cunoașterii, tot aşa poate exista şi un alt aprio- 
rism, al spontaneității omeneşti în genere. Forma acestui 
apriorism va diferi dela regiune la regiune, dela popor la popor. 
Bine înţeles, fenomenul se poate aplica și poporului nostru. 
In felul acesta, ajungem la ipoteza unui apriorism românesc, 
însumând totalitatea funcțională a categoriilor stilistice despre 
care am amintit, Sau, cu vorbele gânditorului nostru: un aprio- 
vism românesc, adică «o circumscriere filosofică mai pregnantă 
«a afirmaţiunii despre existența unor factori stilistici activi, 
« care-și pun pecetia neîndoelnică pe produsele geniului nostru 
«etnic », 

Ipoteza unui asemenea apriorism românesc nu reprezintă 
numai o ipostaziere teoretică, ci implică şi unele sensuri prag- 
matice, Până acum, din cauza condițiilor vitrege pe care le-a 
avut de îndurat soarta românească, matca stilistică nu s'a putut 
realiza decât pe planul minor al unei surprinzător de înflori- 
toare culturi populare. Dar, oricât ar fi de evident şi de impor- 
tant, acest fapt nu poate fi însă deajuns pentru ca pe baza lui să 
ne simţim îndreptățiți a formula judecăţi definitive. Insă, putem 
spera că « duhul larvar al abisurilor noastre », deocamdată o rea- 
litate în fața căreia întâmpinăm încă dificultăți de înţelegere, 
va căpăta cu timpul o rază de acţiune mai mare, ridicându-se 
astfel, din domeniul limitat al culturii populare, pe un plan 
major, planul unei depline culturi româneşti. 


1) Lucian Blaga, op. cit., pp. 267—268. 

Aplecându-ne asupra istoriei popoarelor, putem constata 
că formele acesteia ţin de două tipuri. Primul ar fi tipul popoa- 
relor apusene; istoria acestora se desfășoară ritmic, prin înlăn- 
ţuiri succesive, printr?un joc dialectic și formal al epocelor 
ce-și urmează în cadență unele altora. Celălalt tip este ilustrat, 
în special, de către popoarele răsăritene; istoria acestora nu se 
mai desfășoară succesiv-dialectic, ci simultan, paralel, recti- 
linar. Cu alte cuvinte, istoria acestora din urmă are înfățișarea 
unei creșteri drepte, masive, asemănătoare oarecum creşte- 
rilor organice din natură, 

Este greu să precizăm spre care din aceste două direcţii 
se va orienta matca stilistică românească. In orice caz, este bine 
să nu ne lăsăm conduși de profeții. In privinţa aceasta, poporul 
nostru a ştiut, întotdeauna, să păstreze atitudinea cea mai potrivită. 

« Animatorii culturii româneşti, flăcări de sacru elan în 
«poarta vânturilor, îşi întind, de un secol și mai bine, unul 
«altuia, moştenirea de îndemnuri. Nici unuia dintre ei nu i se 
«poate reproşa sumeţia, sau uitarea de sine, de a fi atribuit 
« poporului nostru o misiune mesianică în lume. Ei s'au ţinut 
« departe de asemenea ibride extazuri, şi bine au făcut. Cu- 
«noaștem în deajuns, din colindările noastre prin Europa, 
«iluminările caraghioase și grimasele jalnic lipsite de duhul 
« autoironiei, ale unora dintre mesianicii noștri vecini. De acest 
«steril foc lăuntric ne-a apărat până acum Dumnezeul bunului 

«simț. Să nădăjduim că ne vom putea cuviincios îndeplini 
« rolul nostru sub acest petic de cer şi fără de a îmbrăca mantia 
« mesianică. Dela o vreme această mantie pare o haină de con- 
« fecție, care nu împrumută o prea frumoasă figură nici măcar 
«popoarelor cu putere de inducțiune mondială. Până acum, 
«niciun popor nu a devenit mare — pornind dela un program 
« mesianic » 1). 

Astfel, în loc de postulări mesianice, să luăm ca bază consta- 
tarea că există un apriorism sau o matcă stilistică românească. 
Această constatare poate fi, în multe privințe, revelatoare și 
reconfortantă. Ea dovedește că există un mare pot enţial cultura 


1) Lucian Blaga, Spațiul mioritic, pp. 232—233. ` 

al neamului nostru. In subconştientul lui etnic, neamul româ- 
nesc adăposteşte nenumărate posibilități de creaţie și de origi- 
nalitate culturală. Puse în valoare, aceste latenţe ar constitui 
calea cea mai firească spre întemeerea, în mod demn și autonom, 
a unei culturi românești majore. 

Dar această idee, a unei culturi majore românești, are nevoie de 
unele lămuriri. Problema ei nu este nouă. De o sută de ani încoace, 
adică dela renașterea noastră modernă, paralel cu toate etapele 
procesului nostru de emancipare politică și socială, ne-am pus-o 
necontenit. Insă, din nefericire, n'am izbutit să ne înțelegem întot- 
deauna, nici asupra concepţiei și nici asupra metodelor de urmat. 
O opinie frecventă leagă realizarea culturii majore de numărul 
geniilor şi talentelor produse de un popor. Această concepţie 
este greșită; geniile şi talentele sunt condiţii de care trebue 
să ținem seama, nu însă singurele care există în această materie. 
Creaţiile geniilor şi talentelor sunt produse de deasupra; sunt 
prelungirile superioare de care, la un moment dat, un popor 
se dovedește capabil. Dar, pentru ca să fie reale și să reprezinte 
cu adevărat puterea de creație a unei colectivități, ele trebue să 
se sprijine pe un fond permanent, organic și anonim. Adică, ele 
trebuie să se sprijine pe matca stilistică a unei culturi populare. 
« Fără de acel complex aprioric al unei mătci stilistice, prefor- 
« mată în plăsmuirile și creaţiile unei culturi minore, cred că nu 
«Sa ivit până astăzi, nicăiri şi niciodată, o cultură majoră. 
«Un popor lipsit de acest profund a priori stilistic, ca matcă 
«a unei culturi populare, nu va creea niciodată o cultură majoră, 
«oricâte genii şi talente ar avea la dispoziție pentru o asemenea 
« înfăptuire. Geniul creator rămâne geniu pustiu, dacă nu e 
«integrat în câmpul unui asemenea potenţial stilistic » 1). Prin 
urmare, creațiile superioare de cultură nu depind numai de forța 
unor genii personale, ci şi de posibilităţile imanente ale colec- 
tivităţilor din care fac parte. Nu ne-am putea explica, de pildă, 
creaţia lui Goethe sau a lui Shakespeare, dacă n'am raporta-o, 
în mod permanent, la dispoziţiunile şi posibilitățile culturale 
din subconştientul popoarelor lor. 


1) Lucian Blaga, Elog:ul satului românesc, PP. 13—14- 

De aceea, examenul stilistic al culturii noastre populare 
devine cât se poate de necesar. De rezultatele lui poate să depindă 
însăși credința noastră întrun destin spiritual propriu. In fie- 
care categorie care aparține patrimoniului nostru stilistic, 
putem găsi baza de plecare şi sensul de creștere al unei forme 
de cultură majoră românească. 

Iată, mai directe şi mai sugestive, înseși observațiunile 
autorului nostru: 

« Să ridicăm cu o octavă mai sus torentul de lirism, ce curge 
« unduitor în imnul mioritic al morții, să sublimăm și să monu- 
« mentalizăm în închipuire aspectul bisericilor de lemn din 
« Maramureş sau din Bihor, sau al caselor țărănești din Țara 
« Oașului, să prelungim în mari proecţiuni metafizice viziunea 
« cuprinsă în aceste versuri populare: 


« Foaie verde grâu mărunt « Sboară "n naltul cerului 
« Câte flori sunt pe pământ « Stau în poarta raiului 

+ Toate merg la jurământ 4 Şi judecă florile 

« Numai spicul grâului « Unde li-s miroasele. 


«Şi cu viţa vinului 


« Asemenea operaţii sunt destinate să ne dea presentimentul 
«just al viitoarelor noastre posibilități de cultură majoră » 1). 

Punându-ne problema aceasta: de a ne ridica dela cultura 
minoră de tip folkloric a satelor noastre, la cultura majoră pe 
care o visează idealurile înălțării noastre românești — trebue 
să ne ferim de o anumită confuzie, periculos de simplificatoare, 
Anume: e nevoe să ne ferim de credința că trebue să perse- 
verăm și să ne îndreptăm exclusiv spre rosturi culturale sătești. 
Adevărul este altul. Cultura majoră nu reeditează pe cea minoră, 
ci o sporeşte, adică o «sublimează » şi o « monumentalizează ». 
Nu este vorba să ne conducem după formele culturii populare, 
ci după directivele ei intime, stilistice. « Nu cultura minoră 
« dă naştere culturii majore, ci amândouă sunt produse de una 
«şi aceeaşi matrice stilistică. Să iubim şi să admirăm cultura 
« populară, dar mai presus de toate să luăm contact, dacă se 


1) Lucian Blaga, Elogiul satului românesc, p. 15. 

« poate, cu centrul ei generator, binecuvântat și rodnic ca stratul 
« mumelor » 2). 


Concepţia etnicistă a lui Lucian Blaga constitue un impor- 
tant corolar al gândirii lui filosofice. Ea a fost primită de către 
intelectualitatea românească cu un deosebit interes. Difuzarea 
ei s'a făcut mai repede decât în media obișnuită a cazurilor, 
mai ales într'un domeniu ca acesta abstract, de construcții și 
explicări filosofice. 'Trebue însă să precizăm că acest interes 
a fost firesc, că n'a avut, încă dela întâile lui manifestări, nimic 
anormal în el. N’a fost tributar vreunei mode literare sau vreunei 
imitații ideologice. Dimpotrivă, a răsărit calm, cuminte și 
serios, aducând în adeziunile lui semnul unei cuprinzătoare 
voințe de înțelegere, din partea opiniei noastre culte. Dela 
început, s'a putut aprecia mănunchiul de elemente valabile 
pe care concepţia în chestiune, îl punea în evidență: forma 
strânsă și conştiincios legată a construcţiei sistematice, moti- 
varea faptelor afirmate prin numeroase raportări istorice şi 
psihologice, străduința de-a descoperi și caracteriza substra- 
turile permanente ale realității românești, nota de sinceritate 
şi de autenticitate care încadrează majoritatea desvoltărilor 
date la iveală, forma nouă — țesătură de avântări spontane sau 
de rețineri exegetice — în care sunt expuse toate acestea și, în 
general, o noutate de ordin ideologic în cultura noastră, semnată 
de către un om reprezentând toate garanţiile unei mari vocaţii 
cărturărești, 

Fără îndoială, concepția înfățișată de Lucian Blaga, oricâte 
noui perspective de înţelegere ne-ar deschide și oricât de strâns 
înlănțuite ar părea toate acestea între ele, ridică însă și o seamă 
de semne de întrebare. Dintre acestea, este necesar să menţio- 
năm și aici câteva, adică pe cele în atingere cu viziunea lui asupra 
fenomenului românesc, 

Putem remarca, în concepția despre care ne-am ocupat 
în paragraful de față, un anumit simetrism filosofic. De fiecare 
ciclu, de fiecare problemă, de fiecare domeniu prins de către 


1) Lucian Blaga, op. cit., p. 16. 

autorul nostru în unghiul speculației filosofice, se leagă, într'un 
fel sau altul, o nelipsită şi simetrică dispoziție numerică. De 
pildă: «trilogiei cunoașterii » îi urmează sau mai bine zis îi 
corespunde o «trilogie a culturii»; între momentul « minus- 
cunoașterii » şi al « plus-cunoașterii » se situează ca o axă de 
simetrie acela al «zero-cunoașterii »; cunoașterea luciferică se 
realizează pe trei plănuri: planul œ al sensibilităţii înțelegătoare 
(empiric-concret), planul f al imaginaţiei înţelegătoare (imaginar- 
concret) şi planul 6 al înțelegerii conceptuale; timpul, ca ori- 
zont al subconștientului, implică trei forme: «timpul-havus », 
«timpul-cascadă » și « timpul fluviu », etc., etc.. Asemenea alcă- 
tuiri simetrice, când în formă binară, când în formă trinară, 
abundă. Ele par să reprezinte, nu numai simple numărători 
ale elementelor considerate, ci cadre necesare, structurale, 
pentru clădirea sistemului de gândire urmărit. 

Acest simetrism filosofic îşi are, cel puţin din punctul de 
vedere al aplicării lui la fenomenul românesc, avantagiile și desa- 
vantagiile lui. Are avantagii, întrucât sistemul clădit pe baza 
lui pare a avea siguranță, pare a fi o construcţie încheiată și 
pare a exprima limpede planul lui interior. In ce priveşte desa- 
vantagiile, ele provin dintr'o considerație mai specială a lucru- 
rilor. Avem impresia că între natura fenomenului românesc 
şi simetrismul amintit se interpun obstacole importante, 
Fenomenul românesc, fie că îl considerăm în întregimea lui, 
fie că îl considerăm rând pe rând în fiecare din laturile lui con- 
stitutive, arareori prezintă fapte de natură să se încadreze într'un 
asemenea simetrism și care să poată fi exprimate prin stricta 
ordonanță geometrică a acestuia. 

Să ne gândim, de pildă, la câteva din realitățile alcătuitoare 
ale acestui fenomen: la poporul românesc privit în el însuși, 
la agrarianismul lui de totdeauna, la caracterul organicist al 
formelor lui de vieaţă, la contopirea lui sufletească cu ortodoxia, 
la complexa și dramatica lui istorie naţională, la psihologia 
lui cu multe planuri intime şi cu nestăvilite aplecări pentru cate- 
goriile misteriosului, la viziunea lui despre lume și la sentimentul 
prin care îşi înţelege în genere destinul, etc., etc,. Toate acestea 
au în ele un personalism ireductibil, o libertate interioară, o 

ordine imanentă, care le dă o vieață aparte şi le mijlocește o 
realizare autonomă. In consecință, ele refuză din capul locului 
încadrarea lor în scheme abstracte, impersonale. Dacă totuşi am 
încerca să le impunem asemenea scheme, ar însemna că le-am 
elimina specificul lor vital, că le-am îndepărta de sensul lor 
etnic și, că în loc de a le considera drept documente ale unei lumi 
cu rațiunea de-a exista în ea însăși, ar urma să facem din ele 
simple piese casuistice ale unei construcțiuni formale. Iată 
deci, în trăsături generale, unul din pericolele creeate de maniera 
simetrizantă, pe care concepţia filosofică a lui Lucian Blaga 
o cultivă cu o deosebită aplecare. 

O altă oþiecțiune, la fel de necesară, se referă la un anumit uni- 
lateralism al concepţiei analizate. "Toatecorolarele pe care le-am în- 
tâlnit în cuprinsul ei, cu privire la etnicul românesc, sunt puse în 
legătură cu fenomenul stilului. Toate lucrările de filosofie a cul- 
turii, iscălite până acum de către autorul nostru, gravitează în jurul 
acestui fenomen. S'ar putea spune că, în concepţia acestuia, feno- 
menul culturii se confundă deci cu fenomenul stilului. Fără a 
face undeva în mod direct această afirmaţie, adevărul ei însă se 
desprinde din contextul lucrărilor date la iveală până acum. 
In orice caz, e fapt cert că, în cele trei volume din «trilogia 
culturii », fenomenul analizat şi înfățișat ca motiv centra al 
sistemului respectiv de gândire este fenomenul stilului. Este 
aceasta concepţia definitivă a gânditorului nostru, ori realiză- 
rile la care a ajuns până în prezent nu sunt decât o etapă, într'un 
program a cărui desfășurare este încă în curs? Răspunsul la 
această întrebare ni-l vor da, de sigur, lucrările viitoare ale 
autorului nostru, lucrări pe care ne considerăm perfect îndrep- 
tățiți să le așteptăm și încă cu un interes din ce în ce mai mare. 

Deocamdată, referindurne la realitatea etnicului românesc, 
şi măsurând această realitate cu elementele pe care ni le-a 
pus la îndemână concepția analizată, ne socotim îndreptăţiți 
să formulăm o rezervă. Oricât am aprecia ideea «mătcii sti- 
listice'», fiind totdeodată convinși de necesitatea ei funcţională, ne 
este totuși greu să considerăm întreaga problemă a etnicului doar 
prin prisma acesteia. Valabilă de sigur pentru a indica directivele 
intime ale creaţiei etnice, pentru a ne da o cheie după care 

să recunoaștem formele acesteia sau pentru a simți farmecul 
lor spiritual, această matcă stilistică nu ne poate da însă decât 
referinţe slabe şi neorganizate, în ce privește conținutul propriu 
zis al creaţiei în chestiune. 

In legătură cu aceasta, se mai poate adăuga şi o altă obiec- 
ţiune. Incontestabil, fenomenul stilului face parte integrantă 
din alcătuirea unei culturi. Insă, rămâne de văzut dacă stilul 
poate fi cuprins în categoria faptelor apriorice ori a faptelor 
determinate de elemente apriorice, sau dimpotrivă, dacă nu 
cumva trebue considerat ca rezultând dintr'un proces evolutiv 
de diferențieri şi de sublimări spirituale. Fapt cert este că stilul 
nu are, peste tot, aceleaşi limpezimi și aceeași putere determina- 
toare, Existent între latenţele oricărei culturi, este însă pro- 
babil că stilul nu se desprinde în mod lămurit, adică nu apare 

eca o forţă definită, decât în culturile diferenţiate, ieşite — ca să 
întrebuințăm înseși noțiunile gânditorului nostru — din faza 
lor minoră și intrată în cea majoră. 

Ori, care este cazul culturii românești? După înseși afir- 
maţiile autorului nostru, faza ei majoră este în curs de elaborare. 
Atingerea ei înseamnă un program și un ideal, pentru realizarea 
cărora se străduesc principalele noastre iniţiative şi acţiuni 
ideologice. Dispunem de o temeinică și variată cultură minoră, 
înfăptuite în secole de vieață românească autentică, dar nu ne 
aflăm încă decât la începutul procesului modern prin care urmează 
să elaborăm pe cea majoră. Ca atare, admițând ca juste conside- 
rațiile de mai sus, ar urma că fenomenul stilistic românesc 
încă nu s'a definit, că încă nu şi-a constituit adevărata lui rea- 
litate. Acest proces este doar în curs și urmează ca el să se 
desăvârșească odată cu realizarea culturii majore româneşti. De 
aceea, rămâne de văzut dacă sistemul construit de Lucian Blaga 
nu plutește și el într”un chip prea formal, fără suficiente putinți de 
ancorare precisă în realitatea românească. Deocamdată el gra- 
vitează în jurul unui fapt oarecum încă nedefinit, a unui fapt 
care se va desluşi cândva cu siguranță, dar care în prezent 
stărueşte încă într'o sferă de virtualități și ipoteze. 

Dintre obiecțiunile pe care concepţia lui Lucian Blaga le-a 
întâmpinat până acum, socotim că două din ele trebuesc amin- 

tite şi aici, întrucât ele sunt în legătură cu problema care ne 
interesează, Amândouă sunt schițate de către I. Petrovici, 
în răspunsul pe care l-a dat lui Lucian Blaga, cu ocazia recepției 
lui la Academia Română. 

Prima obiecţiune se referă la matca stilistică românească, 
în felul cum o consideră Lucian Blaga ca fiind de proveniență 
exclusiv rurală, Ar rezulta prin urmare că orice creație românea- 
scă, în măsura în care ea și-ar propune să aibă adâncimi și autenti- 
cități valabile, ar trebui să se alimenteze din spiritualitatea țărănea- 
scă, În acest caz se ridică, cu drepturi netăgăduite, unele între- 
bări: Ce trebuie să facă intelectualii orășeni, adică aceia cari mau 
avut posibilitatea să se formeze în vieața şi atmosfera satelor ? 
Cum trebue să se considere, toți aceștia, ei pe ei înșiși? Până 
la ce punct li s'ar putea îngădui, şi acestora, accesul în vieața 
culturală a națiunii lor ? Cu alte cuvinte, trebue oare ca opera lor 
să fie socotită în mod aprioric ca lipsită de orice autenticitate 
românească ? 

Problema care naște din aceste întrebări nu este simplă. In 
orice caz, nu este de natură să poată fi rezolvată prin afirmări uni- 
laterale, exclusiviste. O cultură majoră implică, în raport cu cea 
minoră, condiţii și complexități specifice, Ea nu reprezintă o sim- 
plă potenţare sau lărgire a unei culturi minore, ci o formă nouă, 
cu un personalism autonom, bine înțeles legat prin multe 
resorturi funcționale de cel vechiu, însă diferențiindu-se de 
acesta ca alcătuire și depășindu-l ca semnificații. Ca atare, 
o cultură majoră are nevoie de orizonturi multiple, provenite 
din cât mai multe medii de vieață; am putea spune, provenite 
din toate mediile de vieață existente la un moment dat, cu titlu 
valabil, într'o societate. Cu alte cuvinte, pe lângă orizonturile care 
cresc în atmosfera satelor, o cultură majoră reclamă și pe celelalte, 
adică reclamă și orizonturile caracteristice oraşelor. Condam- 
narea apriorică a orașelor, pe motivul că acestea nu ar putea 
fi generatoare de spiritualităţi autentice, este o atitudine greșită 
şi, până la un punct, sterilizantă, Adevărul este că există 
o seamă de forme și de valori spirituale, dintre cele care 
constituesc cuprinsul cel mai necesar al unei culturi majore, 
care nu. se pot totuşi desvolta decât în cadru citadin. Este 

suficient să cităm cazul orizonturilor raționaliste; acestea, atât 
prin natura cât şi prin finalitățile lor, implică în mod nece- 
sar medii de desvoltare evoluate și emancipate de legăturile 
etnografiei primitive. 

Evoluţia culturală românească stă mărturie că, deși nu avem 
o mare tradiție orășenească, totuși oraşele noastre au inițiat 
şi au susținut multe din acţiunile renaşterilor noastre spirituale și 
politice. Descoperirea etnicului, apărarea limbii de influențele 
streine artificializatoare, problema ridicării țărănimii, întemee- 
rea unei ştiinţe a națiunii româneşti, cucerirea independenţei 
culturale pe lângă cea politică, etc., toate acestea au răsărit: 
prin activitatea unor pături orăşeneşti, adică prin afirmarea 
unor unghiuri de simţire și de înţelegere a lucrurilor, tipice 
culturii, formațiunii și iniţiativelor orășenești. - 

Problema cea mare care ne preocupă în prezent, crearea 
unei culturi majore românești, nu s'ar putea dispensa de for- 
maţiile spirituale orășenești, fără ca prin aceasta să nu-și am- 
puteze propriile ei mijloace şi să nu-și închidă singură, fără motiv, 
domenii întregi de acțiune eficientă. 

Fără îndoială, concepţia lui Lucian Blaga cuprinde, în ce 
priveşte rolul intelectualilor şi al categoriilor spirituale de 
jormaţie orășenească în constituirea culturii românești majore, 
un incontestabil punct obscur. Din fericire, concepția în chestiune 
nu are în ea nimic într'atât de exclusivist, încât acest punct de 
vedere să nu poată fi luat în considerare şi să nu ofere deci posi- 
bilitatea unor corectări drepte şi laborioase. 

Cea de-a doua obiecțiune se referă la terminologia între- 
buințată de Lucian Blaga. Intr'adevăr, această terminologie 
cuprinde multe elemente neobișnuite. Autorul are o insistentă 
aplecare de-a creea termeni noui, fie prin derivări adjectivale, 
fie prin grupare de noțiuni cunoscute însă cu semnificații, 
figurate fie prin invenţiuni verbale propriu zise. Caracterul 
acestor termeni variază. Găsim între ei noțiuni posibile, alături 
de lângă altele deadreptul paradoxale. Unele, cum ar fi de 
pildă cea de «spațiu mioritic », au sonorități pitoreşti și denotă 
o deosebită expresivitate etnică; alte însă, cum ar fi de pildă: 
« accentul axiologic »,  anabasic », « catabasic», etc. sunt ermetice 

și voite, împrăștiind în jurul lor o notă de artificios și de origi- 
nalitate presumțioasă, 

Faptul nu este lipsit de mica lui importanță. Lăsăm de-o 
parte întrebarea dacă această libertate de a creea termeni este un 
fapt care convine sau nu disciplinei filosofice, disciplină despre 
care știm pe de o parte că ține la tradiţia ei clasică și, pe de alta, 
că unul din modurile ei de realizare este tocmai o cât mai mare 
sobrietate în expunere. Ne referim doar la domeniul care ne 
interesează aici. In această privință, este de văzut dacă termi- 
nologia în chestiune ne apropie sau mai degrabă ne depărtează 
de conţinutul și de sensurile specifice ale etnicului românesc, 
Inclinăm să credem că între fenomenul considerat și termenii 
despre care este vorba se aşează o prăpastie. Toți aceştia sunt 
prea voiţi, prea construiți, întrun cuvânt prea forţaţi, pentru 
că să poată încadra și exprima realități cu caracter intim, cu 
fluenţe greu de urmărit și de surprins în tot cursul lor, cu nu- 
meroase implicaţiuni ancestrale, cum sunt în genere formele 
şi manifestările etnicului românesc. Din cauza acestei termino- 
logii nefirești şi presumțţioase, atmosfera generală a concepției 
în chestiune sufere. Sufere, prin faptul că devine ermetică, 
prin faptul că se izolează de înţelegerea comună, și odată cu 
acestea prin faptul că nu creează în jurul ei condiţiile unei mili- 
tări spirituale susținute. Accentuăm această din urmă conse- 
cință, ca fiind de mai mare importanță, deoarece, cel puţin în 
stadiul în care ne aflăm acum, problema etnicului nu trebue 
să ia numai decât căile izolate ale domeniilor speculative, ci 
trebue încă să stăruiască în tendința practică de-a alimenta 
reacțiuni culturale şi de a trezi lupte pentru promovarea unei 
doctrine de vieață spirituală românească, 

Lăsând însă în umbră toate aceste obiecțiuni, procedând 
la fel şi cu cele care ar mai putea fi formulate eventual, şi luând 
în considerare esenţialul valabil pe care ni-l împărtășesc lucră- 
rile lui Lucian Blaga de privire filosofică asupra fenomenului 
românesc, sunt de subliniat două importante concluzii ale 
acestora, 

Prima constă în postularea unui apriorism românesc. Pers- 
pectivele deschise de această idee lucrează în două direcţii: 

una de metodă și alta de interpretare propriu zisă a fenomenului 
românesc. 

Putem vorbi despre o contribuţie de metodă, întrucât se 
indică un domeniu de studiu și se dă o normă pentru coordo- 
narea rezultatelor obţinute. Până acum, s'au făcut în domeniul 
etnicului românesc cercetări numeroase. Din nefericire, rezul- 
tatele acestor cercetări stau în mare parte risipite, alcătuind 
domenii izolate, fie de folklor, fie de etnografie locală, fie de 
psihologie colectivă, toate acestea fără a înfățișa concludenţe 
lămuritoare și fără a lăsa să se înțeleagă că între ele ar fi posibile 
legături funcționale. Motivul acestei situații stă în faptul că 
a lipsit o normă unificatoare, care să dea acestor cercetări o 
convergență logică. Prin postularea unui apriorism românesc, 
şi prin înfățișarea acestuia ca o permanenţă esenţială a etnicului 
românesc, putem spune că norma în stare să mijlocească această 
convergență începe să se definească. 

In ce privește cunoașterea și interpretarea fenomenului 
românesc, ideea unui apriorism local dă la iveală un nou şi 
important punct de sprijin. Apriorismul românesc presupune 
o veche și temeinică stratificare de valori ale existenței noastre 
naţionale, sub raport spiritual. In momentul când existența 
acestui apriorism românesc va fi pe de-a'ntregul lămurită şi 
verificată, vom putea spune că dispunem de o cheie hotăritoare, 
prin care să ne explicăm, în întregime, fără reticențe, așa zisul 
« miracol » al existenței noastre naționale. Prezenţa unui ase- 
menea apriorism poate constitui o dovadă peremptorie că po- 
porul nostru a avut o evoluție normală, că formele lui de vieață 

"au fost prinse în acest colț de lume prin rădăcini adânci, că în 
desfășurarea acestei evoluţii el a urmat legea unei mari unități 
interioare, că n'a fost produsul unor împrejurări întâmplătoare 
sau tranzitorii şi că, în toate aceste procese, a fost perfect 
consecvent cu sine însuşi. Cu alte cuvinte, existența unui ase- 
menea apriorism va putea fi invocată întotdeauna, ca o dovadă 
de autenticitate, de noblețe spirituală și chiar de legitimitate 
istorică. 

A doua idee de reținut stă în convingerea autorului nostru că 
soarta culturii majore româneşti este legată de cunoașterea, 

prețuirea și perpetuarea celei minore. Această idee nu e nouă, 
Incepând din secolul trecut, odată cu primele semne ale rena- 
şterii noastre moderne, și până în prezent, ea a fost de nenu- 
mărate ori afirmată și impusă ca măsură directoare a strădu- 
inţelor noastre culturale. Repetăm, ideea în sine nu este nouă. 
Este însă nouă motivarea pe care se sprijină, Această motivare 
s'a străduit să meargă în adânc, să ajungă până la descifrarea 
faptelor esenţiale, să le găsească acestora o corespondenţă cu 
fenomenele de bază ale culturii universale şi, în general, să dea 
întregului proces înfățișat un prestigiu de necesitate culturală. 
Să nu ne închipuim, însă, că este la mijloc o simplă reluare 
a unei teme cunoscute și verificate. Este ceva mai mult! Este 
folosirea unor noui orizonturi spirituale, pentru a se clădi, 
cu ajutorul lor, pe un plan cu susţineri în însăşi fenomenologia 
generală a culturii, o operă care până acum a fost privită doar 
parțial şi empiric. 

Desvoltările din capitolul de față ne pot duce la unele con- 
cluzii, interesând: pe de o parte problema în sine a fenomeno- 
nului românesc, pe de altă parte programele noastre de acţiune 
culturală. 

Ideea de tradiţie și de etnic merg mână în mână. Una se 
sprijină pe cealaltă. Fără dedesubturi etnice, tradiția ar fi o 
simplă atitudine romantică, o simplă considerare patetică a 
trecutului. In lumina ei, trecutul ar apărea mai mult ca un 
pretext, decât ca un scop propriu zis. Sau, în orice caz, ar apărea 
într'o formă ștearsă, ca un complex de fapte având întradevăr 
o legătură și un pitoresc în aspectul lor general, dar fără a dovedi 
susțineri în straturile sufletești adânci ale unei colectivități. 
Deasemeni, privit în afara tradiţiei, etnicul ar înceta, oarecum, 
să existe, Ar rămâne o simplă realizare izolată, fără mijlocul 
de-a evolua, de-a intra în curentul de vieață al unei colecti- 
vități anumite şi deci de-a condiționa, înăuntrul acesteia, firul 
unei adevărate continuități spirituale, 

In alcătuirea şi desvoltarea sufletului românesc, tradiția 
și etnicul alcătuesc orizonturi şi condiţii spirituale necesare. 

Nevoia de tradiție este înscrisă puternic în felul de a fi al popo- 
rului român. Deasemeni, se ştie că, etnicul este cadrul firesc în 
care acest popor se poate regăsi pe sine, care îi este necesar 
pentru a-și simţi conștiința de el însuşi. Rădăcinile acestor 
aplecări sunt organice, structurale, Orice latură am considera 
din vieaţa poporului român, putem să constatăm că, într'un 

fel sau altul, aceste două orizonturi au fost necesar şi perma- 
nent prezente, 

Ortodoxia a isbutit să dea o măsură a conștiinței religioase 
româneşti și să constitue o spiritualitate capabilă să susțină 
toate procesele vieții noastre naționale, printre altele, pentrucă 
dintre toate spiritualitățile creştine, ea a fost aceea care a avut cele 
mai multe adeziuni structurale cu etnicul local și care a putut să 
facă din tradiționalismul inerent firii româneşti un mod de 
simţire şi cu elemente religioase în el. Istoria poporului român, 
privită în liniile ei cruciale, a fost o istorie a luptelor pentru 
apărarea pământului strămoșesc, pentru păstrarea ideii de neam, 
pentru afirmarea dreptului la vieață a colectivității noastre 
omenești, conștientă de ea însăși, înainte de orice, prin bogăţia 
și specificitatea formelor ei sufletești. Luptele şi renaşterile 
culturale ale poporului român și-au putut atinge ținta în măsura 
în care şi-au propus reînvieri ale trecutului sau au folosit mi- 
jloacele acestuia pentru realizarea năzuințelor lor. Lupta împo- 
triva slavonismului a putut să constitue un capitol de mare 
afirmare culturală și națională, pentrucă avea să-i urmeze o 
întronare a limbii şi a tradițiilor autohtone. Limba românească 
a început să se formeze ca limbă literară, adică să devină un 
instrument perfecționat, în stare să exprime simţiri alese și 
să caracterizeze lapidar împrejurări de vieață autentice, în măsura 
în care a început să descopere limba țărănească, s'o prețuiască, 
s'o ia ca model şi îndreptar. Luând şi analizând cazul marilor 
noștri scriitori: începând cu Miron Costin și cu Dosofteiu, 
continuând în epoca modernă cu Bălcescu, cu Creangă, cu Emi- 
nescu, cu Alecsandri, cu Coşbuc, cu Goga, pentru ca să ajungem 
în zilele noastre la Nicolae Iorga, la Mihail Sadoveanu sau la 
Liviu Rebreanu, dacă toți aceștia au putut să fie mari, adică 
dacă au putut să dea talentului lor o îndrumare pe făgașuri clasic 
românești, este pentrucă scrisul lor s'a format într”o strictă 
intimitate sufletească cu limba și cu atmosfera generală de vieață 
a poporului. Chiar mișcările cu caracter revoluționar pe care le-am 
avut, ca popor, s'au putut impune, înscriind în mod real fapte și 
transformări cu valoare istorică, întru atâta întrucât, fie în alcătu- 
irea intimă a doctrinei pe care o reprezentau, fie în organizarea mi- 

jloacelor lor de acţiune, au ţinut seama de formele vieţii noastre et- 
nice și tradiționale. In această privință, este cât se poate de elocvenţ 
cazul revoluţiei noastre naţionale din prima jumătate a secolului 
trecut. Programul pașoptist a fost, din toate punctele de vedere, 
un program revoluţionar: pe plan politic, social, economic, 
cultural. 'Tributar ca semnificaţie generală ideologiei începută 
de Marea Revoluţie Franceză, legat ca tematică generală de 
mişcarea naționalistă care se ivise pretutindeni în Europa, 
corespunzând ca tonalitate romantismului vremei, paşoptismul 
a fost în realitate prima acțiune organizată, cu scopul de-a pune 
capăt unui ev mediu prelungit şi de a începe în mod efectiv pro- 
cesul renașterii noastre naționale pe baze moderne. Aceasta însă 
n'a împiedecat, ci dimpotrivă a susținut faptul, ca lupta pentru 
unitatea noastră națională să se ducă în numele unui trecut care 
trebuia acum desrobit și care trebuia adus cu hotărîre în conştiinţa 
activă a generaţiilor. Este doar epoca în care apare curentul 
tradiționalist, în care se iveşte cultul romantic al ruinelor istorice, 
în care sunt editate cronicele, în care este descoperită poezia 
poporană și în care începe acțiunea pentru desrobirea păturii 
țărănești, principala păstrătoare a tradițiilor românești. Este 
necesar să amintim că, după cum considerarea etnicului și a 
tradiției a contribuit la apariția unor importante momente 
istorice şi culturale, tot așa, ignorarea acestora a provocat 
momente negative, sau în parțe negative, Întreg criticismul 
secolului XIX, și în mare măsură şi al secolului de față, 
s'a îndreptat împotriva faptului că renașterea noastră modernă 
a imitat în mod exagerat formele culturii apusene, lăsând în 
umbră, sau pe alocuri nesocotindu-le cu totul, elementele cul- 
turii şi ale civilizaţiei autohtone. Qricâtă pornire reacționară 
s'ar afla în acest criticism, pornire caracteristică epocei la care 
ne referim, nu se poate totuși tăgădui că în tema acestui criti- 
cism a existat și o mare parţe de adevăr. Adeseori, accentele lui 
au fost sincere şi dramatice, lăsând să se înțeleagă dela sine că 
ele porneau nu numai dintr'o dialectică trecătoare, alimentată de 
împrejurări sau de contradicții momentane, ci și dintr'o conştiinţă 
mai adâncă, semănând aproape cu un instinct de conservare 
al vieţii noastre naţionale. Afară de aceasta, nu e mai puţin ade- 

vărat că, dacă imitarea formelor apusene a stat la temeliile 
Statului și ale civilizaţiei noastre moderne, tot ea a fost însă 
sursa multora dintre aspectele și procesele artificiale ale acestora. 
In aceeași ordine de idei, este cazul să ne amintim că întreaga 
vieață românească, atât în procesele ei trecute cât și în pro- 
blemele ei actuale, se reazemă pe pătura țărănească. Este vorba, 
în aceasta, nu numai de un fapt politic, social sau economic, 
ci de un fapt de integralitate românească, reprezentând o prin- 
cipală condiţie a existenţei şi a afirmării noastre ca neam. 

Incheind seria acestor exemple, în care nu am urmat propriu 
zis un fir conducător, ci am procedat mai mult la întâmplare, 
reamintim că, în orice moment al evoluţiei ei, viaţa poporului 
român și-a constituit din categoriile spirituale ale etnicului 
şi ale tradiţiei ei temeiuri de existenţă și de afirmare. 

Dar cu toate că importanţa acestor două categorii este defi- 
nitiv stabilită, trebue însă să recunoaştem că doctrina lor nu 
este încă în deajuns de constituită. Exprimată în felul acesta, 
direct, o asemenea afirmare ar putea să pară prea apodictică 
şi, totdeodată, exagerată. Ca să evităm această eventualitate, 
ne vedem datori să dăm câteva precizări. 

Să judecăm faptul, mai întâi, cu privire la condiţia tradi- 
ţionalistă. Nu este de ajuns numai să afirmăm și să reclamăm 
necesitatea tradiției. 'Ţot pe atât, trebuie să ne îngrijim de orga- 
nizarea și de consolidarea ei. A ne închipui că tradiția 
este un simplu cult principial al trecutului, ar fi din partea 
noastră o greșală. Nu tot ce s'a petrecut în trecut merită să fie 
perpetuat şi să fie luat ca temeiu al acțiunilor prezente. 
Să nu uităm că, în afara formelor cristalizate, acelea care într'a- 
devăr reprezintă concluzii permanente şi momente integrante 
ale unej culturi, trecutul este depozitarul tuturor încercărilor 
şi stărilor provizorii care au trebuit să existe pentru a fi posibilă 
elaborarea celor dintâi. Dacă sentimentul acestora este într'a- 
devăr până la un punct necesar, în schimb cultul formelor provi- 
zorii nar reprezenta decât o habotnjcie. Cu alte cuvinte, tradi- 
ţia trebue să aibă în seama ei nu tot conținutul trecutului ci numai 
permanenţele, temeiurile, formele cristalizate ale acestuia. Forțată 
să se supună faptelor provizorii și contingenţiale, tradiția ar înceta 

să mai fie ea însăși. Ar deveni atunci un instrument în mâna 
actualităţii, ar pierde un anumit sentiment al esenţialului fără 
de care toată încordarea ei interioară ar ceda, ar deveni un 
punct de întâlnire al locurilor comune, ar intra fără putinţa de-a 
se mai salva în exploatarea literaturii curente sau a naţionalis- 
mului de ocazie și, în sfârșit, în loc să fie o prezenţă spirituală 
autonomă, ar deveni o simplă verigă în lanţul faptelor de expe- 
rienţă culturală care, într'un fel sau altul, umplu fiecare epocă. 
De aceea, problema cea mare în legătură cu tradiția nu stă 
în a pleda utilitatea ei și de-a întreține un cult fără discrimi- 
nări asupra trecutului, ci de-a o lega de momentele esenţiale 
și cu adevărat constitutive ale acestuia. 

Sub o formă oarecum asemănătoare, această problemă este 
amintită de E. Lovinescu în volumul III, volumul de priviri 
sintetice, din « Istoria civilizației românești ». 

«Pentru ca să existe, tradiționalismul are, așa dar, nevoia 
«unei tradiţii, iar pentru a fi eficace are nevoie ca această tra- 
« diţie să se fi fixat sub forma unei epoci de completă şi maximă 
«expansiune naţională. Imitația presupunând, în adevăr, o 
« superioritate incontestabilă şi un prestigiu moral, pentru a 
«deveni un principiu activ, tradiționalismul trebue să-și gă- 
«sească în trecut un punct de plecare recunoscut prin pleni- 
«tudinea manifestărilor sale: cu alte cuvinte, tradiționalismu 
«real presupune existenţa unei epoci clasice. Pentru un popor 
«care nu are nicio tradiţie certă în niciuna din ramurile acti- 
« vităţii intelectuale sau sociale, necum o epocă clasică de su- 
« premă expansiune a tuturor forţelor materiale și morale, tra- 
« diționalismul nu poate fi decât sau un fenomen de istorism 
«explicabil prin pasiunea cu care specialiștii studiază formele 
«trecutului, sau de romantism social şi poetic, prin prisma 
«căruia scriitorii privesc de obiceiu formele vieţii revolute, 
«sau de evoluţionism științific aplicat neștiințific la societăți 
«ce au altă desvoltare sau, mai ales, o puternică armă de 
«luptă a inadaptabililor împotriva mersului firesc al societății 
« noastre » 1). 





1) E. Lovinescu, Istoria civilizației româneşti, vol. III, pp. 165—166. 


www.dacoromanica.ro 


CONCLUZII 251 


De o epocă clasică, în istoria și cultura noastră în general, 
este greu să se vorbească. Intr'o problemă de importanţa acesteia, 
nu este cazul să procedăm liric, adică cu ceea ce s'ar afla în sen- 
timentele noastre locale sau cu ceea ce ar putea să ne măgu- 
lească orgoliul naţional, ci trebue să judecăm în mod obiectiv 
şi critic. Perioada voievodală, să zicem, ilustrată prin apariții 
ca ale lui Mircea cel Bătrân și Ștefan cel Mare, reprezintă în 
raport cu condiţiile de atunci ale vieţii noastre naționale un 
moment de plenitudine a simțirii româneşti. Această epocă, 
interesantă de privit atât în ea însăși cât şi în lanţul evolutiv 
al poporului nostru, nu cuprinde însă nici proporţiile și nici 
toate elementele necesare unei epoci cu adevărat clasice. Ade- 
vărul este că, până în prezent, noi nu avem o epocă clasică, 
putând să reprezinte, pentru vieața poporului nostru, ceea ce 
a fost, de pildă, epoca lui Augustinian la Romani, epoca lui 
Pericle la Eleni sau epoca lui Ludovic XIV la Francezi. 

De aceea, problema tradiționalismului românesc implică 
o seamă de condiţii specifice. Ea nu trebue legată numai- 
decât de o epocă anumită, presupus clasică. Adevărul este că 
împrejurările istorice ale desvoltării noastre ca popor nu ne-au 
îngăduit încă să avem o asemenea epocă. Infăptuirea ei cade 
în sarcina viitorului. Aceasta nu înseamnă că trebue să renun- 
ţăm cumva la tradiționalismul nostru. El trebue însă legat 
de ceea ce este real şi valabil în faptele de care dispunem. Tre- 
cutul poporului nostru n'a fost un trecut haotic. Dimpotrivă, 
el a avut o ordine interioară bine marcată, un cuprins de sem- 
nificații superioare pe care le-a apărat cu îndârjire, o seamă de 
instituţii în care s'a încrezut permanent, un stil de cunoaştere 
și de apreciere a faptelor luinii, un patrimoniu de realizări spi- 
rituale în care s'a oglindit sufletește, o morală în care a crezut 
cu consecvență, în totul o atitudine generală de vieață limpede, 
fermă şi constructivă. Acestea sunt deci valorile pe care trebue 
să sprijinim tradiționalismul românesc. Până la integrarea unei 
epoci clasice, care să introducă cultura românească în ordinea 
universală, ele pot constitui destul de puternice și de fecunde 
puncte de sprijin. Drumul către epoca clasică așteptată nu va 
putea fi altul decât drumul deschis de acestea. 

Şe ridică acum o întrebare, sau mai bine zis o serie de între- 
bări: Aceste valori, sunt ele îndeajuns de cunoscute? Există, 
asupra lor, mănunchiul de idei clare care să le dea curs într'un 
program cultural ferm şi eficient? Reprezintă ele convingeri 
hotărîte ori dimpotrivă plutesc în nesiguranța vreunui roman- 
tism sau a vreunui amatorism intelectual? 

In mare măsură, aceste întrebări sunt îndreptăţite. Chiap 
dacă avem sufletește simţirea și înțelegerea tradiționalismului, 
nu posedăm însă, tot pe atâta, şi o doctrină a lui. Diferitele 
atitudini tradiționaliste ale culturii noastre moderne se contras 
zic între ele. 'Tabela de valori şi de erarhii a trecutului, nece- 
sară pentru o asemenea doctrină tradiționalistă fermă, se află încă 
în stare de provizorat. Şă nu uităm că trecutul nostru numără 
multe implicaţii străine care nu ne aparţin şi nu ne reprezintă, 
cu toate că prezenţa lor este frecventă. Anume: implicaţii bizan- 
tine, slavone, turcești, grecești, ungureşti, etc... Problema acer 
stora, a trierii și a erarhizării lor, este încă pe șantier. Rezul- 
tatele stabilite până acum trebuesc încă extinse şi adâncite, 
pentru ca numai după aceea să se poată institui un corp al form 
melor cu valoare autohtonă și deci indicate de a figura între 
normele tradiționalismului românesc. 

Şă judecăm acum cazul etnicului. Desvoltările din capim 
tolul de față ne-au putut da o idee destul de cuprinzătoare de 
chipul cum s'a muncit în direcția acestuia. Din primele clipe ale 
renașterii noastre moderne și până în prezent, problema etnicului 
a figurat în mod permanent pe ordinea de zi a străduințelog 
noastre culturale. De atunci şi până acum, ea şi-a asociat neconn 
tenit orizonturi și metode noui. Dela faza primitivă, iconogra- 
fică, legată de finalități rând pe rând sentimentale, naționale 
sau sociale, problema etnicului românesc a pășit, prin diferen- 
ţieri continui, la încercări importante de tipologie socială şi de 
filosofie a culturii. 

Totuşi, nici această problemă a etnicului nu dispune de 
o doctrină limpede. Și în jurul ei, întâlnim opiniuni contradic- 
torii și domenii confuze. Diferitele ei aspecte: rasial, cultural, 
politic, etc., nu sunt încă înlănțuite într'o erarhie verificată, 
general acceptată. Deasemeni, domneşte aceeaşi incertitudine, 

în ce priveşte orientarea practică a criteriului etnicist: spre 
realizări culturale sau spre acțiuni politice? Ultimele încercări 
asupra etnicului, în special cele cu caracter filosofic, au trezit 
în spiritul vremii și interes dar și multă confuzie. Astfel, luân- 
du-se în exploatare ideea că etnicul își află rădăcini în realități 
subconștiente, primare, aproape aistorice, s'a ajuns la aberaţii 
ca: dacism, decebalism, etc.. Să observăm, de pildă, o anumită 
literatură eseistică răsărită sub influența concepţiilor în chestiune, 
Vom găsi în ea o goană fastidioasă după cabisuri», după pri- 
mitivități voite, după forme păgâne, după reînvieri mistice, 
după extravaganțe cu pretenţii de simplitate autohtonă, după 
stilizări în realitate foarte apropiate de decadentism, după orto- 
doxism de fapt detronat din liniile lui pure pentru a i se atribui 
altele încărcate de o magie agresivă și apostată, etc.. De asemeni, 
vom mai găsi o invocare până la obsesie a ideii de «destin», 
pe alocuri unele încercări de decapitare a istoriei în favoarea 
unui intuiționism amorf şi fără simțul erarbiilor, după cum 
vom găsi frecvente şi inestetice înlocuiri ale ideii de naţiune 
cu cea în aparență mai pitorească dar în fond cu o iremediabilă 
nuanță peiorativă în ea de «nație», Toate acestea dovedesc că 
există foarte multe confuzii în spirite, în ce privește încadrarea 
etnicistă a fenomenului românesc. Lăsate în voia lor, adică 
necorectate, nu însă numai prin polemici destructive ci și prin 
chemări la ordine doctrinare, aceste manifestări ar putea să 
creeze o atmosferă de diformare a faptelor, pe cât de suficientă 
în pretenţiile ei spirituale, pe atât de periculoasă în concepțiile 
ei asupra vieţii culturale în general. 

Este drept, stabilirea unei doctrine a etnicului, și în special 
a etnicului românesc, nu poate fi o operaţie ușoară, Formele 
acestuia sunt, în majoritatea lor, forme de adâncime. Poporul 
român se caracterizează printr'o bogată și multilaterală vieață 
sufletească, Fiind silit de către împrejurările materiale ale 
existenţei lui istorice ca timp de veacuri în şir să se retragă în 
el însuși și să ceară dela adâncirile lui intime ceea ce nu-i putea 
da vieaţa din afară, a rezultat, în mod necesar, că toate virtua- 
lităţile lui sufleteşti s'au realizat în trăiri interioare. De aceea, 
cunoaşterea reală și completă a poporului român implică neîn- 

chipuite greutăți. Aparatul exterior al formelor de vieață și de 
simțire românească este redus. În orice caz, el nu reprezintă 
opere de mare civilizație materială, de civilizație vizibilă, ca la 
majoritatea popoarelor apusene. Singura noastră civilizație 
autentică, și singura alcătuind o formă oarecum revolută, este 
civilizația țărănească. Insă, elementele acesteia se înscriu, 
în majoritatea lor, pe planul unei culturi minore. Adică, se 
înscriu pe planul unei culturi în care formele ei nu s'au disociat 
de matricea lor, nu au devenit încă autonome, ci stăruesc încă 
în domenii de creaţie subconştiente. Ca să fie cunoscute, toate 
acestea cer unghiuri de privire speciale. Cer, nu numai perce- 
peri logice asupra faptelor şi asupra raporturilor dintre ele, 
ci şi o anumită capacitate de a pătrunde în intimitatea acestora, 
de-a le sezisa straturile subconștiente și de-a extrage, din 
acestea în primul rând, principale directive lămuritoare. Cu 
alte cuvinte, etnicul românesc nu este un domeniu care să poată 
fi cunoscut și înțeles numai din ceea ce dă la iveală exterior. 
Munca de pătrundere luminoasă în domeniile lui trebue să 
decurgă paralel cu cercetarea laborioasă a poporului nostru 
şi a psihologiei lui colective. 

Ce s'a realizat în această direcție, până în prezent, sunt 
numai începuturi. E drept, începuturi meritorii, promiță- 
toare, dar începuturi. Ca și tradiționalismul, poate chiar mai 
mult decât acesta, etnicul românesc stă în fața noastră ca o 
problemă deschisă. Intr'un fel sau altul, toți cercetătorii feno- 
menului românesc vor trebui să se apropie de ea, fie pentru a-și 
lua sarcina de-a contribui la limpezirea a încă unei obscurităţi, fie 
pentru a-şi da seama în ce domeniu subtil s'au avântat când 
au pornit la cercetarea fenomenului în chestiune, fie, mai ales, 
pentru a lua cunoștință de câte greutăți şi răspunderi vor avea 
să se izbească, în realizarea operei pe care şi-au propus-o. 

CAPITOLUL I 


GENERALITĂȚI ASUPRA SPIRITUALITĂŢII 
NAȚIONALISTE 


Spiritualitatea naționalistă, în forma ei modernă, este strâns 
legată de desfășurarea faptelor istorice începute în secolul 
XIX şi continuate până în timpurile de față. Ca sentiment 
difuz, prins oarecum în însuși instinctul de conservare al 
popoarelor, naționalismul a existat chiar dela începuturile 
umanităţii. Fără postularea unui asemenea sentiment, nu ne-am 
putea explica în mod mulțumitor cazul tuturor acelor popoare 
care, începând din vechime şi până în vremurile moderne, 
au întemeiat state, au înscris o vieaţă istorică proprie și au creeat, 
fiecare cu mijloacele ei specifice, diferitele domenii ale culturii 
universale. Insă, în forma în care o concepem astăzi, ideea 
națională este rezultatul unor diferențieri moderne, ale căror 
principii au fost schițate către sfârşitul secolului XVIII 
dar care și-au atins momentul lor de maturitate în tot decursul 
celui următor. 

Ideea naţională, în forma ei modernă, își trage rădăcinile 
din Marea Revoluţie Franceză. Odată cu aceasta, națiunea 
a început să fie afirmată ca un mod şi ca o unitate de bază 
a vieții sociale, Puterii regelui i-a fost opusă puterea naţiunii. 
Vechea denumire de State generale a fost înlocuită cu cea de 
Adunare naţională. Privilegiile au fost suprimate, în numele 
națiunii și al drepturilor ei. Strigătul de «trăiască națiunea »! 
a devenit frecvent, punctând cu elanul și noutatea lui toate 
momentele de afirmare programatică ale colectivității franceze, 

Paralel cu ceea ce se petrecea în Franţa, ideea națională 
începea să se configureze și în mediile germane. Aici, însă, 
temeiurile ei erau altele. In vreme ce spiritul francez punea 
la baza naţiunii drepturile naturale ale omului şi o voință con- 
tractualistă a acestuia, școala germană vedea în națiune expresia 
directă a unui spirit popular (Volksgeist), de natură să subor- 
doneze pe indivizi colectivității şi să facă din aceasta o forță 
net superioară. O dovadă de existența unui asemena spirit se 
găsește în limba, poezia, cântecele şi obiceiurile care trec nes- 
chimbate dela o generaţie la alta. Herder, unul dintre principalii 
susținători ai acestei concepții, spunea că sufletul naţional 
este generatorul întregei culturi existente pe pământ. 

Deci, se poate spune că ideea naţională, în forma în care 
avea să fie una dintre marile teme de vieață ale secolului 
XIX, a ieşit din fuzionarea acestor două puncte de vedere, 
fiecare din ele deopotrivă de susținute şi de revoluţionare 
pentru epoca în care au apărut, 

Epoca lui Napoleon, atât prin ceea ce a avut bun cât şi prin 
ceea ce a avut rău, a contribuit ca ideea națională să coboare 
din sferele ei formale și să devină un principiu de simţire şi de 
acţiune comună, Pe de o parte exaltarea epopeică şi marile viziuni 
reformatoare ale acestei epoci, pe de altă parte multele ei contra- 
dicții şi provocări de suferinți, au îndemnat popoarele euro- 
pene să reacționeze sufleteşte și, ca atare, să se unească în jurul 
unei idei salvatoare. Această idee avea să fie, nu se putea 
altfel în această epocă, ideea națională. A fost înscris în destinul 
lui Napoleon ca el să fie lovit necruţător tocmai de ideea pe 
care el cel dintâiu a gândit-o ca principiu de reorganizare a 
Europei. Acesta este faptul care făcut pe Lamartine să spună: 
«il avait soulevé les nationalités, les nationalités Pengloutis- 
saient ». 

După cum am mai spus, teatrul de luptă al ideei naționale, 
a fost întreaga epocă scursă dela izbucnirea Marei Revoluții 
Franceze până în zilele noastre. Toate marile evenimente isto- 
rice din acest răstimp au fost, într'un mod sau altul, în legă- 
tură directă cu problema naţională. Căutând să privească 
aceste evenimente în ordinea lor evolutivă, istoricii acestei 


www.dacoromanica.ro 


IDEEA NAȚIONALĂ IN SECOLUL XIX 261 


epoci cred că pot stabili în cuprinsul lor patru perioade carac- 
teristice 1). 

Prima perioadă se întinde între anul 1815, anul Congresului 
dela Viena, și anul 1848, data izbucnirii revoluțiilor naţionale 
la unele dintre popoarele europene. Hotăririle acestui congres, 
deşi precise și cu aparențe de consolidare, mau putut însă să 
dea Europei organizarea şi liniştea pe care le visa. Luate în cea 
mai mare parte fără a se ţine seamă de interesele naționale ale 
popoarelor, ele au fost mai de grabă doar punctele de plecare ale 
unei epoci de frământări și de importante preparative naționaliste. 
Popoarele asuprite, ca şi popoarele prinse în orbita unor for- 
mule străine de interesele lor naționale, au început să recapete 
conştiinţa de ele înșile. La început încă puţin ceţoase, confun- 
dându-se cu revendicările liberalismului vremei, aceste mani- 
festări, mai ales în urma evenimentelor din 1830, și-au precizat 
definitiv semnificaţiile și finalitățile lor naţionale. i 

Cea de-a doua perioadă este cuprinsă între anii 1848 și 1870. 
Acum încep acțiunile propriu zise, în numele noului principiu 
al naționalităților. Asistăm la mulțimea revoluțiilor naționale, 
la încercarea popoarelor asuprite de a-și recăpăta independenta, 
la rezistența diferitelor case dinastice împotriva dreptului 
naţiunilor, la exodul revoluționarilor, la dramatica lor acțiune 
propagandistică peste hotare precum și la puternice renașteri 
culturale ale popoarelor cu evoluția lor spirituală întârziată 
din cauza asupririlor politice de până atunci. In anul 1863, 
înaintea Parlamentului, Napoleon al III-lea putea să rostească 
cuvintele acestea: « Tratatele din 1815 au încetat să existe, 
« Forța lucrurilor le-a răsturnat, sau în orice caz tinde să le 
« răstoarne, peste tot. Aceste tratate au fost sfărimate în Grecia, 
«în Franţa, în Italia ca şi în regiunea dunăreană. Germania 
«se agită pentru a le schimba; Anglia le-a modificat cu gene- 
« rozitate, prin cedarea insulelor Ionice, iar Rusia le-a pus la 
« pământ la Varşovia ». Războiul din 1870 avea să încheie acea- 
stă perioadă, una dintre cele mai importante din câte a produs 
vreodată istoria lumii. 


1) Georges Weill, L'Europe de XIX-e siècle et l'idée de nationalité. 

Cea de-a treia perioadă ocupă răstimpul dintre 1870 și 1014, 
data izbucnirii războiului mondial. Ea se caracterizează printr”o 
lungă pace armată, în care capitalismul a putut să cunoască 
epoca lui de splendoare, Înregistrăm în această epocă: desvol- 
tarea puternică a clasei burgheze, afirmarea liberalismului ca 
principală normă de organizare a statelor moderne, progresul 
tehnicei, realizarea imperialismului colonial, apariţia școalelor 
socialiste și odată cu ele ideea luptelor de clasă și, în general, 
consolidarea prin înfăptuiri de civilizație a statelor recent 
eliberate. Totuşi, nici această epocă n'a fost lipsită de războaie 
şi de mari frământări politice. Peninsula Balcanică a fost un 
focar de permanente conflicte, unele cu simplă rază locală, 
altele însă interesând întreaga politică europeană. Mosaicul 
austro-ungar, vrând să-şi menţină cu orice preț unitatea lui 
politică, și ca atare desconsiderând sau pe alocuri persecutând 
drepturile naţiunilor supuse, alcătuia în inima Europei, cu toată 
splendoarea lui aparentă, un punct nevralgic în care mocneau 
cele mai mari porniri iredentiste ale vremii. Sub diferite forme, 
iridentismul exista în multe locuri: sub forma agitaţiilor auto- 
nomiste în Irlanda, Catalonia și Flandra, sub forma de reven- 
dicări de teritorii în Italia pentru Triest, în Franţa pentru 
Alsacia şi Lorena, în Danemarca pentru Sleswig, în România 
pentru Transilvania, Bucovina și Basarabia sau sub forma de 
acțiuni pentru eliberarea unor state, ca Finlanda, Ucraina și 
Polonia. 

Ultima perioadă este cea în care ne aflăm acum. Până în 
prezent, între episoadele ei de seamă, trebue să numărim+ 
războiul mondial din 1914—1918, tratatele de pace care i-au 
urmat, străduința Societăţii Naţiunilor de-a întemeia o doctrină 
şi o jurisdicție a păcii, revoluțiile naţionale cu caracter totalitar 
și, în sfârşit, războiul izbucnit la 1 Septemvrie 1939, războiu 
care se află în curs și ale cărui rezultate constituesc încă pentru 
mulți puternice semne de întrebare. 

Ideea şi acțiunea națională au fost, în toate perioadele lor, 
mari forțe generatoare de cultură. In luptele lor de redeșteptare, 
națiunile au folosit cultura atât ca mijloc cât și ca scop. Nu 
există afirmare naţională valabilă, în ale cărei temeiuri, metode 

sau finalități să nu întâlnim prezența activă și lămuritoare 
a faptelor de cultură. Dealtminteri, teoriile care privesc ideea 
naţională doar sub prisma politicului greşesc profund, Prin 
însăşi natura ei, această idee reclamă: pe de o parte o seamă 
de valori spirituale care să-i dea caracter de sinteză omenească 
superioară, iar pe de altă parte oameni cu dotări deosebite, cari 
să militeze în numele acestora şi să facă din ele bunuri comune 
ale simţirii colective. 

Nu este o simplă întâmplare că, la toate popoarele euro- 
pene în cauză, revoluțiile lor naţionale au coincidat cu epoce de 
renaștere culturală. Acest fapt este așa de limpede, încât el poate 
fi socotit drept una dintre caracteristicele esenţiale ale istoriei 
contemporane. 

In Franţa, primele elemente ale principiului naţionalită- 
ţilor au apărut în lucrările enciclopediştilor și ale gânditorilor 
iluminiști din secolul XVIII. De aici, apropierea așa de fi- 
rească și de necesară pe care doctrina franceză a stabilit-o 
între drepturile omului şi drepturile naţiunilor. In Germania, 
Herder a exprimat în mod strălucit concepţia spiritului popular 
(Volksgeist), potrivit căruia națiunea este privită ca o entitate 
vie, superioară indivizilor cari o alcătuesc, răsărind din adân- 
curile instinctive ale unui popor, adâncuri exprimate în poezia, 
cântecele și obiceiurile acestuia. Scriitorii naționaliști care i-au 
urmat lui Herder au transformat caracterul pacific și umani- 
tarist al gândirii acestuia într'unul mai războinic, mai exclusivist. 
Exaltând virtuțile poporului german şi afirmând un drept 
de preeminenţă al acestuia asupra tuturor popoarelor lumii, 
ei au creeat doctrina pangermanistă, doctrină devenită curând 
nu numai un ideal politic, ci şi un leit-motiv intelectual al 
universităților germane, În această epocă vedem pe Fichte, 
pe polemiştii Jahn şi Arndt, pe economistul Fr. List și pe atâţia 
alții afirmând, cu toţii, că poporul german are cele mai nobile 
însușiri de curaj şi de inteligență, că el este predestinat să co- 
mande întregei lumi, că el trebue să reunească sub sceptrul 
lui toate teritoriile germanice, inclusiv Olanda şi Elveţia şi că 
posibilitatea lui de-a creea comerțul şi industria lumii îl îndrep- 
tăţesc la asemenea revendicări. 

Influențaţi de aceleaşi idei ale timpului, cărturarii slavi, 
la început preocupaţi doar de a scoate în evidență legăturile 
de ordin intelectual și sufletesc dintre diferitele poporaţii slave, 
au creeat o doctrină asemănătoare, a panslavismului. Corifeii 
acestei idei au fost, în majoritatea lor, -ărturari cehi sau slovaci. 
In rândurile lor, sunt demni de citat: istoricii Chafarik și 
Palacky, poetul Kollar, etc.. Aici, în frâmântările spirituale 
menite să deschidă drum acestor idei, trebuesc căutate și în- 
ceputurile teoriei rasiste. Insă, cum în acea vreme ştiinţele 
etnografice și biologice se aflau doar la început, conceptul de 
rasă nu dispunea încă de temeiuri sigure. Apariţia lui hotărîtă, 
ca factor de seamă în considerarea problemei naționale, nu avea 
să se producă acum, ci mult mai târziu, după lungi manifestări 
prealabile. 

Un domeniu de cultură, care din primul moment şi-a des- 
văluit legătura lui intimă cu ideea naţională, a fost domeniul 
limbii. Pe cât de confuză era — şi se pare că este încă — ideea 
rasei, pe atât a fost de clară și de lămuritoare, încă dela început, 
ideea limbii naţionale. 

La începutul secolului XIX, limbile vorbite ale popoa- 
relor europene se grupau în două categorii: prima, o categorie 
a limbilor superioare, cu trecut glorios, în care s'au scris 
mari opere literare, cum erau limbile franceză, engleză, germană 
şi italiană; cealaltă, o categorie a limbilor vorbite de popoarele 
mici, neajunse încă la situaţia de a da la iveală monumente 
literare de proporţii universale. Cu alte cuvinte, această situație 
a limbilor se asemăna oarecum cu aceea a popoarelor respective: 
de o parte popoare mari, stăpânitoare, de altă parte popoare 
mici, supuse. De aici, tendința așa de frecventă în secolul 
XIX: de a se începe opera de redeşteptare a popoarelor, 
cu ridicarea și înobilarea limbii lor. Așa se explică apariţia 
activităţii filologice, înregistrată la loc de cinste în istoria cultu- 
rală modernă a popoarelor respective: fixarea sintaxei și mor- 
fologiei în limba vorbită, îmbogățirea vocabularului, îndepăr- 
tarea elementelor neîncadrate în structura intimă a limbii, 
cercetarea diferitelor dialecte cu scopul de a se găsi mijlocul 
cel mai propriu pentru întemeerea pe baza lor a limbii literare, 

descoperirea vorbirii poporane, culegerea de folklor, fixarea 
normelor după care să se facă legătura necesară între literatura 
poporană și cea cultă, etc., etc.. 

Este ușor de înţeles că lucrările filologilor au trezit impor- 
tante consecinţe politice, Q idee curentă a vremii pretindea 
că oamenii cari vorhesc aceeași limbă au între ei legături 
naturale şi ca atare este drept ca ei să fie reuniți în aceeaşi 
comunitate socială. (na dintre dorinţele cele mai insistente 
ale hurgheziei din secolul XIX, clasa socială cea mai activă 
şi cea mai prosperă a acestei epoci, a fost aceea de-a vedea 
limba maternă a poporului respectiv întronată în toate drep- 
turile ei, atât în vieața culturală cât şi în cea politică. Şi, 
este cert, această precupare a fost încă unul dintre faptele care 
i-au asigurat marele ei succes politic și social din această epocă. 

Un alt domeniu ge cultură, care a colaborat de aproape cu 
ideea națională, a fost domeniul istoriei. Intotdeauna, cunoa- 
şterea evenimentelor trecute a fost faptul în care revendicările 
naționale şi-au găsit temeiurile şi legitimităţile lor cele mai 
convingătoare. Interesul pentru studiile istorice a plutit insistent 
în atmosfera secolului XIX, ca unul dintre modurile lui 
spirituale. Reînviat de romantism, întreținut de multele și 
puternicele evenimente politice survenite dela Marea Revoluţie 
Franceză încoace, acest interes a căpătat, prin acțiunile ideii 
naționale, o osatură fermă şi o actualitate cât se poate ge evi- 
dentă. Ştudiul trecutului capătă astfel o amploare necunoscută 
până atunci. $Şe cercetează arhive, se publică documente, se 
editează cronici vechi, se fac comentarii asupra textelor clasice, 
se gescifrează inscripții, se creează disciplina şi cultul monu- 
mentelor istorice, se caută în faptele trecutului titluri ge nobleţe 
ale popoarelor şi, în general, se ridică studiul istoriei la rangul 
de metodă a marilor preocupări culturale ale epocei. "Ţoate ace- 
stea, bine înţeles, nu aveau să se mărginească la un domeniu 
de erudiție academică, ci aveau să intre în conştiinţa activă 
a popoarelor, întreținându-le năzuințele lor naționale şi îngem- 
nându-le la realizarea lor. 

Acţiunea de redeșteptare a conștiințelor naționale, aşa cum 
s'a desfășurat în secolul trecut, trebue considerată drept unul 

dintre cele mai interesante momente ale culturii militante. 
In slujba ei s'au înrolat, nu numai poeţi, romancieri, folklorişti, 
filologi şi istorici, ci s'au înrolat, în genere, toate instituţiile 
şi forurile constituite ale vieții culturale. Universitățile, acade- 
miile, congresele ştiinţifice, toate acestea şi-au făcut din apă- 
rarea şi promovarea ideii naţionale un punct de onoare La 
Collège de France, prelegerile patriotului polonez Mickievicz 
sau ale istoricilor Edgar Quinet şi Jules Michelet au făcut 
epocă, izbutind să răspândească în jurul lor un entuziasm 
mesianic. In fiecare dintre țările prinse în mişcarea naţională 
a timpului, au apărut personalități puternice care, unind 
temperamentul lor de luptători politici cu convingerile lor 
naționale şi cu întinsa lor pregătire intelectuală, au putut să 
insufle acțiunii lor o atmosferă de fervoare și de înaltă spiritua- 
litate. Dintre aceștia, suntem datori să amintim câţiva: în 
Germania: Arndt, Jahn, Fichte, Bismark; în Boemia: Palagky, 
Kollar, Rieger; în Italia: Alfieri, Mazzini, Garibaldi, Manin; 
în Polonia: Mickievicz;, în Ungaria: Szecheny, Kossuth; în 
Principatele românești: N. Bălcescu, M. Kogălniceanu; ete., etc.. 

Trebue să menţionăm că ideea naţională n'a avut înaintea 
ei o cale liberă. Dimpotrivă, i s'au opus numeroase adversități. 
In general, întru cât ideea națională s'a realizat prin acțiuni 
revoluţionare succesive, ea a trebuit să întâmpine rezistența, 
adeseori foarte puternică și superior organizată a tuturor 
forţelor reacționare în joc, Meritul ei cel mai mare este că, 
până la sfârşit, fără a lua atitudine de exterminare împotriva 
vreuneia din ele, a izbutit să le canalizeze pe toate, să le reducă 
pretenţiile exclusiviste şi să le dea astfel cursul nouilor forme 
de vieaţă ale societății. 

Din seria forțelor ostile, sau doar până la un punct ostile 
ideii naţionale, este necesar să cităm câteva. 

Există păreri care pretind că, în oarecare măsură, marile 
religii monoteiste au primit ideea națională cu răceală, dacă nu 
Chiar cu ostilitate. Punctul lor de vedere era următorul: din 
moment ce s'ar putea realiza o supremație în lume a ideii naţio- 
nale, fatal, puterea spiritualității creştine şi credința universală 
în lisus Hristos ar trebui să cedeze, să treacă în umbră; această 

credință, reprezentând o domnie a unui spirit superior, ar 
trebui să lase locul unora temporare, delimitate artificial prin 
frontiere politice sau rasiale. Valabilitatea acestor păreri este 
îndoelnică. Chiar dacă în unele împrejurări biserica s'a opus 
acţiunilor naţionale, cum ar fi de pildă cazul conflictului dintre 
Statul Papal și risorgimento-ul italian, în altele, însă, biserica 
a fost tocmai o susținătoare a năzuințelor naționale. Putem 
cita cazul Irlandei și Belgiei din secolul XIX, în care 
biserica romano-catolică a funcţionat ca o forţă naţională, în 
lupta acestora împotriva propagandei reformate și împotriva 
intereselor streine. In luptele lor de eliberare de sub Turci, 
Sârbii şi Bulgarii au găsit în biserica lor naţională un principal 
susținător. In ce privește cazul nostru, al Românilor, știm că 
biserica ortodoxă a fost, atât în vechime cât și în epoca recentă, 
un factor permanent de educaţie, de trăire și de acțiune națională. 

In desfășurarea ei, ideea națională a întâlnit rezistențe de 
ordin social, din partea claselor aristocratice și latifundiare, 
care formau până atunci păturile conducătoare ale popoarelor 
respective. Revoluţiile naţionale, prin însăși rațiunea lor de a fi, 
promovau la vieaţă, în special în statele care avuseseră un ev 
mediu prelungit și care acum pășeau întâia oară la organizarea 
lor modernă, două pături sociale distincte: burghezia, care de 
fapt acum se creea în forma ei specifică, și țărânimea, care exista 
de veacuri, dar fără să i se fi atribuit vreodată vreun rol politic. 
Aveau să fie promovate aceste două pături sociale: burghezia, 
ca pătură conducătoare, indicată să creeze toate resorturile 
vieţii moderne, iar țărănimea, ca pătură de bază, reprezentând 
forța numerică, specificul sufletesc şi depozitarul formelor 
etnice ale popoarelor. In fața acestor două promovări, firește, 
rolul vechilor pături aristocratice trebuia să decadă. De aici, 
reacţiunea conservatoristă, reacțiune care a mânuit după îm- 
prejurări toată gama instrumentelor politice şi culturale exis- 
stente, împotriva revoluțiilor naționale. 

Deasemeni, principiul naționalităților a cunoscut adversi- 
tăți importante din partea diferitelor școli şi mișcări socialiste. 

Este destul să ne gândim la ideea finală a « Manifestului 
comunist » din 1848 — proletari din toate țările lumii, uniţi-vă !— 

pentru a ne face o idee de reacţiunea lor împotriva străduințelor 
cu caracter naţional ale popoarelor. De fapt, aceste adversităţi 
au fost, în epoca la care ne referim, mai mult de ordin teoretic. 
Adevărul este că doctrinari de seamă, cum este cazul econo- 
mistului german Ferdinand Lassalle, deși de formație socialistă, 
au fost mari susținători ai unităţii naţionale germane. Și, de 
asemeni, adevărul este că aceste școli socialiste au contribuit 
la realizarea socialismului de stat, acela care a consolidat pe plan 
social multe din rezultatele revoluțiilor naţionale. 

Judecând lucrurile în perspectiva lor generală, putem spune 
că aceste adversităţi n'au fost în defavoarea ci în folosul ideii 
naţionale. I-au pus în față greutăţile pe care trebuia să le înţe- 
leagă și să le străbată, au obligat-o să-și formeze față de reali- 
tăţile în joc un unghiu de privire critic, i-au corectat multe 
din pornirile ei romantice, au determinat-o să-și facă un plan 
de lucru şi să-şi stabilească o metodă corespunzătoare şi, în 
general, i-au prilejuit o evoluţie firească, adică o evoluţie fără 
nota sterilizantă a vreunui revoluţionarism unilateral și exclu- 
sivist, ci cu o considerare integrală a faptelor cuprinse în noua 
structură a vremii. 

Aceste consideraţii preliminare, deşi puţine şi sporadice, 
ne pot da totuși o idee despre amploarea şi semnificația mul- 
tiplă a doctrinei naționale. Ea a marcat, în tot decursul seco- 
lului trecut, o etapă istorică de mare densitate, deschizând 
orizonturi de vieață în cugetul tuturor popoarelor europene, 
dela cele mai puternice până la cele mai umile. Ideea națională 
s'a realizat în mod multiplu, asociindu-și toate domeniile 
omenești de manifestare: politic, social, economic, cultural, 
etc.. Ea s'a impus ca atare și în ţara noastră. In proporţiile de 
aici, adică în raport cu cultura, cu împrejurările istorice ale 
desvoltării noastre ca popor şi cu structura noastră social- 
economică, ea a desfășurat la noi o vieață completă, dinamică, 
înscriind astfel o epocă organică în vieața și desvoltarea istorică 
a neamului nostru, 

In paginile ce urmează, ne vom strădui să facem dovada 
acestor afirmaţii. 

IDEEA NAȚIONALĂ IN RAPORT CU VIEAȚA ISTO- 

In vieaţa și evoluția poporului român, ideea naţională a jucat 
un rol fundamental și multiplu. Fundamental, pentrucă această 
idee a fost o bază pentru multe din acțiunile care au determinat 
așezarea noastră ca popor şi ca stat european; multiplu, pentrucă 
manifestările ei nu au fost numai de ordin politic, ci și de ordin 
social, economic, religios și cultural. 

Pentru noi, Românii, ideea națională nu este numai un produs 
ideologic al vremurilor recente, ci reprezintă un concept organic, 
pe care îl putem întâlni încă dela originile alcătuirii noastre 
ca stat. El a existat și a funcționat ca atare, chiar atunci când 
nimeni nu-l bănuia, când nimeni nu Sar fi gândit deci să-l 
niție logică. Datorită acestui fapt, vieața poporului român s'a 
manifestat, dela început, cu fermități politice şi sufleteşti pe 
drept cuvânt ieşite din comun. 

In vreme ce alte state europene, atât state vecine cât și altele 
mai depărtate de noi, s'au format prin năvăliri brutale, prin 
subjugarea şi exploatarea poporaţiilor învinse, prin aderări la 
practicile și interesele imperialiste ale unor popoare mai mari, 
prin rezistenţe înverşunate împotriva valurilor de cotropitori 
străini sau, în sfârşit, prin tendința de-a continua sub o altă 
formă sistemul Romei vechi, Statul român, în deosebire de 
toate acestea, a apărut într'un chip aproape natural, printr'un 
proces de conștiință populară în care faptul dominant a fost 
amintirea împărăției romane. 

« Originea romană a Împărăției era în instinctul nostru și 
« chiar atunci când ea a fost înfățișată în forme streine de noi, 
«şi în ce priveşte rasa şi în ce priveşte religia. De câte ori a fost 
«vorba de capitala de odinioară a Romei răsăritene, de Con- 
« stantinopol, de « Țarigrad » şi de acei cari locuesc și domină 
«acolo, de căpetenia lor stăpânind peste mai multe noroade, 
« înaintașii noștri au călcat peste toată dușmănia de rasă şi 
« peste tot desgustul pe care-l inspira o religie străină și infe- 
«rioară pentru a vorbi tot de Impărăția și de Impăcratul, oricât 
« de apăsător, care o întrupează » 1). 

Conștiinţa națională a poporului român sa manifestat, 
înainte de orice, prin sentimentul puternic că alcătuim o 
realitate distinctă, cu legea şi soarta ei aparte, și, ca urmare, 
printr'o hotărîre de a nu ne abate cu nimic dela ceea ce ar putea 
să ştirbească ideea acestui sentiment. Statul român n'a pornit 
deci dela imitaţia vreunui alt stat, isbutind astfel doar cu timpul 
să elimine din el elementele artificiale inerente oricărei imitații, 
ci s'a desvoltat în mod organic, în acord continuu cu condiţiile 
fiinţei lui intime. i 

Dovezile acestui fapt sunt numeroase. Iată, de pildă, rezis- 
stența poporului nostru împotriva năvălirilor barbare. Deşi 
puternice şi îndelungi — au ținut aproape zece secole — aceste 
năvăliri n'au creeat consecințe grave în istoria poporului româ- 
nesc. Folosindu-se de întreruperea aparentă pe care au impus-o 
în vieața poporului nostru, diferiți istorici străini s'au socotit 
autorizați să formuleze pe baza ei faimoasa teză a discontinui- 
tății noastre ca popor. De fapt această teză s'a întemeiat fie pe o 
grosolană eroare de metodă, fie pe voite diformări ale faptelor 
din motive de ordin politic, din care cauză majoritatea afirma- 
țiilor ei au putut să fie respinse, ca neadevăruri științifice, 
In realitate, năvălirile barbare au impus răsturnări și întârzieri 
numai în vieața materială a poporului român. Sufleteşte, acesta 
a continuat să trăiască în deplin acord cu el însuși. Chiar în 
regiunile cele mai atacate de năvălitori, caracterele autonome 


1) N. Iorga, Ideea națională în decursul istoriei universale, în « Sfaturi 
pe întunerec a, vol, II. 

ale poporului nostru s'au păstrat intacte. Goții, Gepizii, Avarii, 
de pildă, mau lăsat în firea poporului nostru nicio urmă. Dealt- 
minteri, faptul nu se reduce numai la atât. Am izbutit, prin 
rezistența noastră, nu numai să ne salvăm ființa ca popor ro- 
manic, ci să și asimilăm unele seminţii barbare, cucerindu-le 
astfel pentru romanitate. Cumanii, Pecenegii, 'Tătarii, popoare 
de stepă şi deci care se simțeau la largul lor în câmpiile Bără- 
ganului și ale Bugeacului, de îndată ce au întâlnit munţii în 
calea lor nu și-au mai putut păstra caracterele originale, ci au 
sfârșit prin a se contopi în mare parte în massa românească. 
Deasemeni, am putut să românizăm importante grupuri slavone 
şi ungurești, după cum, câteva secole mai târziu, am realizat 
acelaşi lucru cu unele grupuri săsești. 

Comentând această înfăptuire istorică, Sextil Pușcariu spune: 
« Ceea ce merită însă cu deosebire admirația noastră, nu este 
«păstrarea noastră ca popor romanic între atâtea neamuri 
«aloglote, ci faptul că am cucerit necontenit și alte neamuri 
« pentru romanitate. Nu cu armele războinicilor, ci prin presti- 
« giul civilizaţiei latine la început, iar mai târziu, prin bună- 
«tatea și omenia noastră, prin frumuseţea fizică și morală, 
«prin dărnicie și omenie, prin aplecările noastre artistice, prin 
«firea deschisă, prin limba armonioasă, prin inteligenţa ‘noastră 
«sclipitoare şi prin atâtea alte calități. Dacă am izbutit să 
« săvârşim una din cele mai mari fapte istorice, să cucerim defi- 
« nitiv pe cuceritorii noștri vremelnici, aceasta se explică prin 
«faptul că legăturile străvechi cu acest pământ, care ne era 
«prieten nouă, pentrucă noi îi cunoșteam toate tainele, ne-a 
« făcut să biruim tot ce era străin, venetic, intrus » 1). In toate 
acestea, simțim prezenţa unui fir unificator, a unei mari ima- 
nențe spirituale, care nu poate fi alta decât implicația națională. 

Nu mai puţin semnificativă apare unitatea limbii noastre. 
Prin natura ei, limba unui popor reprezintă întreaga lui sinteză 
de vieaţă, O limbă nu se improvizează, ci se clădește treptat, 
prin mii și mii de integrări organice, rezumând în conţinutul 
lor toate momentele de experienţă valabilă ale poporului res- 





1) Sextil Puşcariu, Limba română, vol. I, p. 420. 

pectiv, Peste tot unde a apărut, limba românească s'a desvoltat 
în aceleaşi direcții. Dialectele ei se apropie mult unele de cele- 
lalte, Deosebirile dintre ele sunt, în imensa lor majoritate, 
doar de ordin lexical și fonetic, Deosebiri structurale, de natură 
morfologică ori sintactică, nu există. Nici pe departe nu întâlnim, 
ca în alte limbi, dialecte într'atât de pronunțate, încât să pară 
limbi deosebite. In desfășurarea procesului ei de vieață, limba 
română nu s'a împiedecat de obstacolele geografice sau politice 
întâlnite. Culmile Carpaţilor, care au fost timp de secole hotare 
politice de ţări, mau putut fi însă, tot pe atâta, și nişte hotare 
spirituale, De o parte şi de alta a lor, s'a desvoltat și s'a vorbit 
aceeaşi limbă. Tot aşa şi cu Dunărea. Schimburile de influenţe 
între cele două maluri ale ei au continuat nestingherite tot 
timpul cât s'a petrecut procesul de formare a limbii noastre. 
Dealtminteri, existența celor trei dialecte sud-dunărene — 
istro-român,  megleno-român și  macedo-român — dovedește 
că unitatea limbii româneşti s'a putut afirma și menţine, învin- 
gând nu numai linia despărțitoare a unui fluviu, ci chiar a 
unor mari întinderi teritoriale. De sigur, această unitate nu con- 
stitue un miracol. Ea se datorește unor factori pozitivi şi puternici. 
Neputința noastră momentană de a-i defini nu trebue să dege- 
nereze câtuși de puţin în tăgăduirea lor. In orice caz, în rândul 
acestor factori trebue să admitem prezența unei conștiințe 
naționale. Este vorba de o conştiinţă oarecum difuză, încă 
neeliberată de legăturile ei subconștiente, însă reală și cu 
puteri de acțiune eficientă asupra colectivității. Aici, ca şi în 
cazul amintit mai sus, trebue să admitem că procesul sufle- 
tesc prin care s'a realizat o asemenea unitate a limbii n'ar fi 
putut să aibă loc, dacă n'ar fi fost susținut de puternice ele- 
mente etnice și spirituale, reunite sub forma sintetizatoare și 
activă a unei conștiințe naționale. 

Descălecatele românești, petrecute cel din Muntenia la 
sfârșitul secolului XIII, iar cel din Moldova la începutul 
celui XIV, ne pot da, în problema pe care o urmărim, 
o dovadă la fel de fermă și de lămuritoare. Când poporul 
nostru a înţeles că Roma este definitiv apusă, că Bizanțul înre- 
gistra o evoluţie cu care nu mai puteam avea puncte co- 

mune și că în jurul nostru se ridicau puteri străine cu ten- 
dinți imperialiste vizibile, în special puterea învestită cu mi- 
siuni apostolice a Statului maghiar, conștiința noastră naţi- 
onală a intrat din nou în funcțiune. Intemeind cele două 
Principate, noi, Românii, pe de o parte ne constituiam pe o 
poziție de luptă și de apărare a comunității noastre naționale, 
pe de altă parte reconstituiam în limite mai restrânse vechea 
imagine a Imperiului, dela care am căpătat prima conştiinţă 
de noi înşine ca popor. 

Este interesant de amintit că Statul dela Argeș s'a numit 
dela început «' Țara Românească » și că domnia Voevodului 
S'a intitulat «a toată "Țara Românească ». In ce privește Moldova, 
situația nu este mai puțin revelantă. Stăpânii ei s'au numit, 
încă dela început, « Domni români ai "Țării Moldovei ». Denu- 
mirea de «ţară a Moldovei» a provenit dela râul dealungul 
căruia s'a petrecut procesul descălecatului maramureșean. Prin 
urmare, faptul că ideea de « rom *nesc » n'o găsim în titulatura țării 
nu trebue dată în nici un caz pu seama ipotezei că această idee 
war fi existat în motivarea intimă a creaţiei maramureșene. 
N. Iorga ne dă, și aici, o explicare mulțumitoare a faptului: « Şi, 
« dacăeiaufost silițisă întrebuinţeze un nume de caracter geografic, 
« precum o parte dintre Sârbi, pe râul Bosna, s'au numit Bos- 
« nieci, sau alţii, după muntele care alcătuia cetăţuia lor naţio- 
« nală, au fost Cernagorţi, Muntenegreni, aceasta se datorește, 
« la Moldoveni, nevoii de a deosebi Domnia cea nouă de Domnia, 
« mai veche, a Țării Româneşti, pe care acești colonizatori din 
« Maramureş mau fost în stare să şi-o adauge » 1). Prezenţa 
acestei idei de «românesc », în înseși faptele iniţiale ale înte- 
meierii Principatelor noastre, dovedește existența unui sens 
unificator, a unei intuiţii istorice, după care neamul nostru 
și-a condus întotdeauna pașii. Incontestabil, acest sens unifi- 
cator, sau această intuiție istorică, — cum preferăm să-i spu- 
nem, — au putut să existe doar în măsura în care s'au sprijinit 
sau chiar sau confundat cu o conștiință naţională a poporului 
nostru. 


1) N, Iorga, Op. cit. 

Dealtminteri, implicarea naţională, privită ca un mod esențial 
al existenţei şi al manifestării românești, poate fi recunoscută, 
nu numai într'un fapt sau altul, ci în toate faptele care s'au impus 
în istoria noastră, care i-au mijlocit realizarea, care i-au deter- 
minat forme de vieață valabile şi, în general, care i-au dat con- 
tenența unei mari experiențe omeneşti. 

Ortodoxia poporului român n'a plutit pe domeniile vagi și 
impersonale ale unui ecumenism de tip oriental, ci a luat forma 
unei ortodoxii naționale, reprezentând în dogmele, ritualurile, 
în morala, în arta, într'un cuvânt în toată gama desfășurărilor ei, 
ceea ce avea să devină specific, constructiv și lămuritor româ- 
nesc. Ortodoxia românească este altceva decât ortodoxia popoa- 
relor înconjurătoare sau îndepărtate, aparținând șiele acestei confe- 
siuni. Nu este cazul să repetăm aici fapte și sensuri pe care le-am 
desvoltat pe larg într'un capitol anterior. Se cere însă să amintim 
doar atâta: că ortodoxia noastră, fie c'a venit din izvoare bizan- 
tine, fie c'a rezultat din contactul nostru cu popoarele slave 
dela Sudul Dunării, s'a transformat încetul cu încetul, în mod 
organic, într'o mare forță românească, cu puteri de iradiere 
multiple, cu capacitatea de-a sprijini principalele manifestări 
de vieață ale poporului nostru și cu nenumărate posibilități 
interioare de-a întreține o unitate psihică românească. Dela 
început, între ideea creștină și ideea națională s'a stabilit o 
strânsă colaborare. Faptele par să ateste că, dintre aceste două 
idei, cea care a dominat, adică aceea care a impiimat sensul 
funcțional al colaborării în chestiune, a fost ideea naţională. 
Așa se explică de ce ortodoxia românească nu s'a mărginit 
să fie o simplă activitate confesională, ci s'a dovedit o activitate 
multiplă, cu importante realizări de ordin politic, cultural și 
sufletesc, Cu alte cuvinte, este vorba de realizări a căror totali- 
tate sintetică avea să reprezinte, în parte sau în întregime, 
însăși conștiința națională a poporului nostru, l 

Intreaga politică dusă de domnitorii noștri, nu numai de 
către cei mari, dar chiar și de cei mai puțin însemnați, poartă 
pecetia unei permanențe naționale. Am subscris actul de capi- 
tulațiune față de puterea turcească pentrucă, deși fundamental 
diferită ca rasă, ca religie și ca istorie de a noastră, această putere 

era totuşi, dintre toate puterile indicate să exercite asupra noastră 
legea medievală a suzeranității feudale, cea față de care ne 
rămânea cea mai întinsă posibilitate de a ne păstra integritatea 
politică și sufletească a ființei noastre naționale. Lunga noastră 
dependenţă de 'Turci, care privită de aproape ar putea să pară 
un act de timorare față de un stăpân sau de un cuceritor pu- 
ternic, constitue totuşi, când o privim în perspectiva mai cu- 
prinzătoare a istoriei, expresia substanţială a unei mari intuiţii 
politice şi a unui puternic instinct de conservare naţională, 
Trebue să vedem, în această capitulație, nu numai formele 
şi împrejurările ei materiale, care într'adevăr ne-au înfățișat 
multă vreme ca pe un popor supus, ci şi o seamă de tendințe 
interioare, nemărturisite dar reale, care ne-au dat înțelepciunea 
de-a o accepta precum și curajul de-a aștepta cu încredere 
clipa desrobitoare a lichidării ei. Anume: sentimentul că față de 
Turci, tocmai prin marea lor deosebire de noi, aveam să rezistăm 
mai bine decât față de alţii, să rămânem egali cu noi înșine; 
convingerea că Turcii, până în cele din urmă, cu toate aparențele 
contrarii, nu aveau să devină totuşi o putere europeană, sub care 
eventual să încăpem definitiv și iremediabil; în sfârșit, credinţa că 
poporul turc, oricât va ajunge să controleze întreaga politică a 
țărilor noastre, nu va izbuti însă, nici măcar pe departe, să ne 
clintească din fondul nostru sufletesc. In Bosnia și Herţegovina, 
de pildă, după victoria din secolul XV a sultanului Mo- 
hamed II, clasa conducătoare a trecut la religia musulmană, 
religie pe care urmașii acesteia o păstrează până astăzi, In Prin- 
cipatele românești nu s'a petrecut nici pe departe, și nici nu s'ar 
fi putut petrece, așa ceva. 

Am fost înconjurați, din toate părțile, de popoare cu ten- 
dințe imperialiste. Armele şi metodele acestor imperialisme 
au fost multiple şi variate, In rândul lor, putem să numărăm: 
imperialismul cu caracter cuceritor al Ruşilor și al 'Turcilor, 
imperialismul de tip aristocratic al Polonezilor, imperialismul 
cu pretinse delegaţii apostolice al Ungurilor, imperialismul 
economic al țărilor germane, imperialismul de factură mistică 
al pan-slavismului, etc,. Interesele tururor acestor imperialisme, 
într'o formă sau alta, au trecut sau în orice caz trebuiau să 

treacă prin țările noastre. Incercările de-a ne aduce în raza lor 
au funcţionat în mod continuu. Ele s'au manifestat în forme 
diferite, dela violența amenințărilor directe până la folosirea 
căilor indirecte ale influențelor culturale sau convertirilor reli- 
gioase. Cu toate acestea, n'am fost prinși în raza niciunuia dintre 
imperialismele în chestiune. Le-am rezistat, cu toate mijloacele 
de care am dispus și sub toate formele care ne-au fost posibile. 
Am reacționat cu hotărîre, atât față de amenințările cât și 
față de promisiunile lor. Motivul acestei reacțiuni, motivul 
intim și structural, a fost întotdeauna același, egal cu el însuși. 
Il putem denumi astfel: păstrarea neamului nostru ca atare 
şi, în consecinţă, îndepărtarea a tot ce ne-ar fi putut da stră- 
luciri noui, dar cu preţul a cine știe ce renunțări la resorturi 
care au făcut tăria sufletului nostru național, asigurându-i conti- 
nuitatea lui în veacuri. 

După cum am știut să reacționăm față de sesiunile impe- 
rialismelor străine, tot așa, datorită acelorași intuiții ferme care 
ne-au ţinut pe linia conștiinței noastre de neam, ne-am ferit 
de-a apărea noi înşine drept cuceritori, chiar când împreju- 
rările ne-au oferit sau chiar ne-au cerut aceasta. 

« Legăturile noastre cu alte neamuri mau fost acelea de o 
«alianță putând merge până la asimilare și contopire, subt 
« semnul unei idei în stare să cuprindă oricât de multe popoare 
«subt poruncile şi îndrumările ei. Când împrejurările au intro- 
«dus în politica Domnilor noştri, așa de cumpăniți în toate 
« cuvintele și faptele lor și atât de adânc respectuoşi față de 
«orice drept omenesc, o lărgire a orizontului lor, care avea de 
«fapt un caracter imperialist, când ei au apărut, ca pe vremea 
«lui Mihai-Viteazul ca desrobitorii naţiunilor de dincolo de 
« Dunăre, cari nu se puteau ridica prin ele însele și își căutau 
«un domn dincoace de Dunăre la noi, ca învietor al împă- 
«raților bizantini, când toată această creștinătate ortodoxă 
« fremăta de dorința de a vedea apărând în fruntea ei pe Mihai- 
« Vodă al Țării Românești, cu sabia creștină trasă spre desro- 
« bire, niciodată nu i-a putut trece prin minte strașnicului Domn 
« dela București că aceasta ar putea să aducă o oricât de mică 
«schimbare a caracterului unui Stat pe care așa îl moştenise 

«dela înaintașii săi şi deci avea datoria să-l transmită așa și 
« urmașilor. De asemenea, când speranţele bulgărești se ridicau 
«spre blajinul bătrân, rămas totuși o căpetenie de oaste, Matei 
« Basarab. Apoi, când largile danii ale Domnilor noștri spriji- 
«neau toată credința creștină a Răsăritului, până în văile Siriei 
«şi până în mânăstirile Egiptului, când cartea românească 
«şi meşterii de cărți români ajungeau până la Arabo-Sirienii 
«din Antiohia și până în părțile Caucazului, la Georgienii 
«regelui Vahtang, cărora le-am dat cea dintâiu carte tipărită 
«în limba lor, Domnia Țării Românești, întinzându-și așa de 
« larg orizontul creştin și cultural, rămânea tot la ceea ce fusese 
«până atunci » 1), 

Deși am fost la o răscruce a multor influențe răsăritene 
sau apusene care au brăzdat lumea europeană, totuși, în Prin- 
cipatele românești n'a existat niciun moment de vieață al ace- 
stora, în care să găsim vreo afirmare internaționalistă demnă 
de luat în seamă. 

Slavonismul, sub semnul căruia ne-am dat prima noastră 
organizare de stat și am făcut importante împrumuturi culturale 
şi religioase, a fost totuși departe de a reprezenta, în orizontu- 
rile de simţire ale poporului român, un factor de înstrăinare. 
Am adoptat multe dintre elementele lui, însă după ce toate 
acestea au fost prelucrate îndelung, primind pecetia unor vizibile 
asimilări și transfigurări româneşti. Aşa se explică faptul că 
multe din aceste elemente au rămas în locurile lor de origină 
cu simple semnificații banale și neexpresive, în vreme ce la 
noi, în urma prelucrărilor suferite, au căpătat expresivităţi noui, 
vii și originale. Dealtminteri, după câteva secole de convie- 
tuire cu formele de spiritualitate locale, în loc să se încetățe- 
nească, cum ar fi fost mai firesc, slavonismul dela noi a sfârşit 
prin a cunoaște împotriva lui una dintre cele mai hotărîte lupte 
de îndepărtare. Faptul este cu atât mai semnificativ, cu cât 
această luptă s'a dus din iniţiative şi cu mijloace strict românești, 
din două direcții concertate, reprezentând astfel o participare 
la acest proces a întregei noastre colectivități naţionale: și de 


1) N. Iorga, Ob. cit. 

sus în jos, dela cărturar la popor, precum și de jos în sus, dela 
popor la stăpânire. 

Diferitele influențe culturale pe care le-am cunoscut, unele 
din ele având în spate susținerea unor foruri de autoritate mon- 
dială, au creeat și aici manifestări în sipiritul lor, manifestări 
pe care însemnarea nepărtinitoare a faptelor este datoare să le 
recunoască. Insă, toate acestea au avut un caracter limitat, în 
care putem să distingem, de fiecare dată, prezenţa activă şi 
asimilatoare a geniului românesc. 

In secolul XVIII, țările românești au cunoscut șirul 
domniilor fanariote. In legătură cu acestea, s'a făcut adeseori 
afirmaţia că ele au desfigurat oarecum vieața noastră națională, 
că ne-au impus o concepţie politică streină de firea noastră 
şi cau izbutit să înlocuiască limba poporului românesc. Intre 
Fanarioţi au fost domni cari s'au legat adânc de ţările noastre, 
care le-au întărit cultura, care au desprins orientări esențiale 
din aşezămintele ei seculare și care dacă nu ne-au adus tot 
binele pe care îl doreau este pentrucă au fost depășiți de împre- 
jurările contradictorii ale unei epoci de frământări și nesta- 
torniciri. 4... Dela Nicolae Mavrocordat înainte, prin puterea 
«unui mediu atot stăpânitor, această aristocrație internaţională 
« din Constantinopol, venită cu limbă grecească, dar nu cu 
«un ideal grec deosebit de interesele Imperiului Otoman, 
«a trebuit să se plece adânc înaintea unei tradiții de atâtea ori 
« seculară. Toate datinele țării au fost respectate și niciodată 
«o altă limbă decât limba românească n'a stăpânit în actele de 
« Stat, păstrându-se de acești domni noui, cu altă orientare, 
«până şi vechea formulă slavonă care întovărăşea numele lor 
«Şi care, pentru dânșii, ca și pentru supușii lor, nu mai avea 
«acum niciun fel de înţeles » 1). 

In aceeași ordine de idei, mai socotim necesar să cităm încă 
un caz. Revoluţia Franceză, cu desfășurările ei senzaţionale 
şi cu idealurile ei de libertate pentru toate popoarele, a trezit 
ecouri puternice în cugetul acestora. Cum era firesc și necesar, 
a trezit asemenea ecouri și în cugetul poporului nostru. Totuşi, au 
existat anumite elemente ale Marei Revoluții, puternice și săr- 

1) N. Iorga, Op. cit. 

bătorite aiurea, care pe noi ne-au lăsat indiferenți. Ne refe- 
rim, în special, la formele internaționalismului iacobin. Dintru 
început, acestea nu ne-au spus nimic. De aceea, nici nu ne-au 
influențat deloc. Intemeerea statului nostru modern a mai 
reclamat şi altceva decât adaptarea unor forme occidentale. 
Vom avea prilejul, în paginile ce urmează, să dovedim că înte- 
meerea acestuia s'a produs cu ajutorul unei puternice și multiple 
renașteri culturale, în care principala grije a purtătorilor ei 
de cuvânt a fost aceea de a descoperi și pune în valoare formele 
originale ale creației noastre româneşti, atât sub raport istoric 
cât și artistic. 

Incheem aici seria acestor exemple, prin care nu am urmărit 
o înfățișare sistematică de fapte istorice, ci doar o punere în 
lumină a unei idei directoare românești, Este vorba de ideea 
națională. Repetăm, pentru noi, Românii, această idee repre- 
zintă mai mult decât un produs ideologic modern. Ea trebue 
considerată drept o mare forță interioară, aparținând însăși 
intimității românești, naturii intrinsece a poporului român. 
In mod difuz, sau în mod vizibil, ideea naţională a stat de straje 
dealungul întregei existențe româneşti de până acum, deter- 
minând, orientând sau dominând toate manifestările ei constitu- 
tive. Ca atare, trebue să vedem în ea unul din semnele cele mai 
caracteristice ale fenomenului românesc. Indepărtând ideea naţio- 
nală dintre factorii structurali ai acestui fenomen, ar însemna 
să facem o judecată sau o ipoteză absurdă. In acest caz, istoria 
poporului nostru s'ar vedea lipsită de unul din principalele ei 
înțelesuri. Descendența noastră romană, aşezarea noastră pe 
un teritoriu cuprinzând toate elementele necesare unei înte- 
meeri durabile, vechea noastră credinţă creștină, acordul organic 
stabilit dintru început între popor și pământul locuit, mulți- 
mea suferințelor care ne-au creeat din primele timpuri un suflet 
stăruitor şi eroic al rezistenței, calitatea superioară a rasei 
noastre precum şi sensibilitatea poporului nostru față de valorile 
moralei și ale civilizaţiei, toate acestea au constituit un mediu 
moral și psihologic în care conceptul național avea să răsară 
în mod natural, cu simplitatea şi necesitatea formelor de bază 
ale vieţii. 

Pe acest fond sufletesc al colectivității românești, structural 
aderent ideii naţionale, au răsărit în epoca modernă, cu scopul 
de-a pregăti și de-a susține doctrinar procesele autonomiei 
noastre ca popor, o seamă de militări ideologice cu caracter 
naţional, Istoria acestora ne priveşte de aproape, pe de o parte, 
pentrucă ea reprezintă o acţiune culturală în care se găsesc 
multe contribuţiuni originale ale cugetării românești, pe de 
altă parte pentrucă ea stă la baza multora dintre înfăptuirile 
practice ale poporului nostru, pe teren politic, social și cultural. 

ELEMENTE DE SPIRITUALITATE NAȚIONALĂ 
IN ACTIVITATEA CRONICARILOR 


Vremurile moderne au impus conceptului naţional o ini- 
țiativă importantă, I-au impus să devină o forță militantă, să 
polarizeze în jurul lui fapte de cultură edificatoare și să ia con- 
ducerea spirituală a popoarelor. Cu alte cuvinte, i-au cerut să 
se emancipeze de starea difuză în care se afla până atunci, să 
nu mai reprezinte deci o simplă virtualitate sufletească, cu o 
existență în subconștientul popoarelor de un ordin aproape 
vegetativ, ci să devină o ideologie activă, capabilă să iniţieze, 
să stimuleze şi să dirijeze mersul acestora spre o formulă de 
vieață nouă. Acest proces nu este întâmplător; îl întâlnim ca 
atare, în forme mai mult sau mai puţin tipice, la toate popoarele 
care au purtat implicația națională în conţinutul lor de vieață 
şi care au cunoscut în timpurile moderne o revoluţie națională. 

Aşa fiind, procesul în chestiune poate fi urmărit şi la poporul 
nostru. Momentul care îl deschide, luminându-i dintr'odată 
toate cărările pe care avea să străbată, este momentul în care 
apare istoriografia naţională. « Epoca cronicarilor », cum este 
definită în mod curent în cărțile de istoria literaturii sau de 
istoria culturii românești, este importantă, nu numai din punct 
de vedere istoric sau literar, ci dintr'un punct de vedere con- 
stitutio, adică putând să intereseze și să cuprindă toate resortu- 
rile vieţii și ale evoluţiei noastre spirituale. 

Vom înfățișa, mai jos, în câteva trăsături sumare, în ce constă 
semnificația acestui important moment românesc și în ce chip 
s'a manifestat. 

Până în secolul XVII, când apar marii cronicari rọ- 
mâni, istoriografia românească avea o existență minoră și jnex- 
presivă. Pomelnicele şi analele de prin mănăstiri, în care unii 
călugări cu ştiinţă de carte însemnau în mod primitiv eveni- 
mentele mai importante petrecute în ţară, aveau o simplă im- 
portanță documentară, aceasta din lipsa altor însemnări mai 
cuprinzătoare. De asemeni, puţinele cronice care se scriau 
din ordinul Domnitorului, de către scribi anume plătiți pentry 
aceasta, aveau caracter personal, întru cât principala lor pre- 
ocupare era să preamărească faptele Domnului în chestiune, nu 
să înfățișeze în mod obiectiv şi critic evenimentele succedate. 
Propriu zis, aceste manifestări aveau în ele foarte puține ele- 
mente de spiritualitate. Chiar acelea care erau, aveau o înfă- 
țişare ştearsă, fără relief, fără implicaţii intelectuale, fără pu- 
tința unei evoluții în ele. De sigur, prin propriile lor puteri, 
mar fi evoluat de loc sau ar fi evoluat foarte greu. De aceea, 
pentru a eşi din cercul lor îngust, le trebuia un imbold din 
afară, un imbold cu autoritate și cu perspective nemăsurat mai 
cuprinzătoare decât cele care putuseră exista până atunci. 
Acesta s'a și ivit, sub forma inf|uenţei pe care cultura umanistă 
predată în universităţile poloneze a avut-o asupra unor boieri 
români Gărturari, adică asupra acelora cari, întorcându-se în 
locurile lor de baștină, aveau să devină marii cronicari români. 

Mișcarea istoriografică a cronicarilor marchează în evoluția 
spirituală a poporului român o însemnătate dintre cele mai 
notorii. 

Astfel], înainte de orice, trebue să notăm, în legătură cu 
această activitate, o mare sporire a orizontului cultural româ- 
nesc. Până la apariția cronicarilor, vieaţa culturală a țărilor 
româneşti era dominată de literatura religioasă, Incontestabil, 
meritele acesteia au fost mari. Intr'un capitol anterior al acestei 
lucrări, am avut prilejul să amintim aceasta pe larg. Literatura 
religioasă a fost, din multe puncte de vedere, un leagăn al 
limbii, al simțirii, al echilibrului interior și al năzuinții româ- 
neşti spre forme de cultură superioară. Acestea, însă, nu tre- 
bue să ne împiedice a vedea şi a judeca realitatea sub toate fe- 
telẹ ei. Prin însăși natura ei, literatura religioasă era legată de 

formele stricte ale tradiţiei bisericești, de dogmatismul acesteia în 
chip structural opus realităţilor sociale în mișcare, de atmosfera 
ei specifică cu un bogat conţinut liric dar statică și necru- 
pinzătoare a întregei vieți precum şi de un mecanism rigid al 
tipicului. Multă vreme, o asemenea literatură a fost tot ceea ce 
ni s'a potrivit mai bine, ceea ce ne trehuia mai mult. După 
constituirea Principatelor românești, cât timp ne-am aflat încă 
în căutarea unei forme de stat care să ne reprezinte şi să dea 
curs funcțional tuturor posibilităților noastre de manifestare, 
factorul spiritual cu cea mai mare autoritate şi rază de acţiune, 
capabil să unifice toate sufletele românești, dându-le o cre- 
dință şi o primă deprindere ordonată a valorilor intelectuale, 
nu putea fi altul decât tocmai această literatură religioasă. De 
altminteri, perseverența poporului român în literatura lui reli- 
gioasă nu constitue un fapt izolat sau întâmplător. Ea repre- 
zintă, pe plan sufletesc şi intelectual, un corespondent al orien- 
tărilor lui tradiţionaliste și al atitudinii lui seculare de rezistenţă, 
în cadrul formelor lui de vieață autohtonă. 

Totuși, pe măsură ce vieața Principatelor românești se çon- 
stituia pe baze din ce în ce mai largi și mai autonome, literatura 
religioasă nu mai putea să acopere, îndeajuns, nevoile în cre- 
ştere ale vieţii noastre spirituale. In special, nu mai putea răs- 
punde acelora care trehuiau să înfăţișeze, în formă sporită și de 
astă dată cu oarecare orizonturi doctrinare, realitatea istorică și so- 
cială a colectivității noastre. Era deci nevoe de o mișcare culturală 
nouă, care să dea jmpulsuri mai puternice şi care să sporească raza 
de manifestare a posibilităților noastre spirituale. Qri, o asemenea 
mișcare avea să fje cea reprezentată de marii cronicari moldoveni. 

Privită în raport cu literatura religioasă, gama de posibili- 
tăți a mișcării istoriografice este neasemănat mai mare. Cea 
dintâiu, prin natura ei, avea un orizont restrâns; în majoritate, 
finalitățile ei spirituale se îndreptau spre forme cu caracter 
teologic. In schimb, cea de a doua punea accentul pe vieață, 
pe oameni, pe faptele lor. Ieşea astfel la lumină, cu tot corte- 
giul lui de probleme și de posibilități, trecutul. Intr'un fel, 
începea deci să coboare, în raza preocupărilor noastre spirituale, 
întreaga ideologie și revoluție umanistă. Problematica temelor 

religioase era, prin natura ei, limitată şi în bună parte străină 
de categoriile active ale vieții. Problematica istoriografică, 
dimpotrivă, le aducea pe toate acestea pe un plan central, 
proiecta asupra lor luminile unui interes nou, renăscut și făcea 
din ele instrumentele directe ale unei mari sporiri de orizont 
intelectual. 

In această entuziastă promovare a faptelor omului și ale 
vieţii, ideea națională avea să înscrie, dela început, o prezență 
semnificativă și viguroasă. Motivele acestei desemnări erau 
mai multe: unele de ordin general, altele de ordin special. Pe 
de o parte, trebue să ne gândim la permanenţța ideii naţionale, 
adică la facultatea ei de a se impune, orientând și condiționând 
lucrurile, în orice acțiune privind renașterea sau afirmarea 
specifică a unei colectivități date. Pe de altă parte, trebue să 
luăm în considerație anumite împrejurări politice și spirituale 
ale epocei în chestiune, care pregăteau în mod treptat consti- 
tuirea statelor naţionale în Apus şi care impuneau însemnate 
emancipări politice în vieața locală a Principatelor noastre. 

In ce fel a apărut, deci, ideea națională în cadrul mișcării 
istoriografice a cronicarilor? Răspunsul la această întrebare 
nu poate fi dat dintr'odată; el implică unele desvoltări, pentrucă 
ideea în chestiune nu s'a manifestat direct, ci printr'o seamă 
de forme prealabile, pregătitoare, 

In primul rând, trebue să subliniem faptul în sine, cu o 
valoare general-principială, al descoperirii trecutului. Oarecum, 
poporul nostru trăia cu o conștiință neîndeajuns de clară și de 
organizată a trecutului său. Bănuia acest trecut, avea într'ade- 
văr despre el un sentiment difuz, bunul simț îl ajuta să-i in- 
tuiască unele linii de forță, dar toate acestea se petreceau în- 
trun mod empiric, valabil cel mult pentru a întreține conștiința 
vegetativă a unui popor, nu însă şi pentru a-i alimenta pute- 
rile lui de acțiune și de diferențiere istorică. Faţă de această 
situație, descoperirea trecutului nostru național era în măsură 
să pună în lumină, dintr'odată, o seamă de lucruri noui, toate cu 
importante virtuți active în ele. Astfel, ea putea să înfățişeze 
o experiență seculară a vieţii noastre ca popor, fapt de natură 
să ne dea o primă înțelegere a rezistenței noastre istorice şi să 


www.dacoromanica.ro 


INSEMNĂTATEA LITERATURII ISTORIOGRAFICE 285 


ne întrețină sentimentul de a persevera în această rezistență. 
Scotea în evidență mulțimea de fapte prin care ne deosebeam 
de popoarele învecinate și, mai ales, de ceea ce trebuia să facă 
imposibilă încadrarea noastră în vreunul din sistemele lor 
politice, sociale sau culturale. De asemeni, începeau să se con- 
stituiască documentele vieţii, ale drepturilor noastre istorice 
şi, odată cu acestea, ale existenței noastre ca neam. Faptul mai 
include şi o altă însemnătate. Pentru firea tradiționalistă a 
poporului nostru, descoperirea trecutului naţional avea să fie 
un act extrem de important, am putea spune, un act de inte- 
grare în categorii sufleteşti naturale. Prin aceasta, vieața sufle- 
tească a poporului nostru ajungea în situaţia de a căpăta pleni- 
tudini noui, de a-și adânci activitatea spirituală și de a da ace- 
stei activităţi o înfățișare din ce în ce mai conformă cu geniul 
ei propriu. Este dela sine înțeles că, pe de o parte descoperirea 
obiectivă a trecutului, pe de altă parte prinderea acestuia într'un 
unghiu sufletesc structural, reprezentau fapte de natură să 
pregătească, în mod legitim, apariția unei conştiinţe și, odată 
cu aceasta, a unei afirmări românești în spiritul ideii naţionale. 

In al doilea rând, trebue să considerăm importantele con- 
tribuțiuni de ordin cultural pe care mișcarea istoriografică le-a 
adus ideii naționale. 

Grigore Ureche, primul mare cronicar român, îşi moti- 
vează încercarea sa de a scrie istoria Moldovei astfel: să lase 
«izvod pre urmă, și bună şi răle să rămână ficiorilor şi nepo- 
«ilor, să le hie ceale bune de învățătură, iar ceale răle ca să 
«se poată feri și să se socotească, și celor bune să urmeze». 
In legătură cu începuturile poporului nostru, el foloseşte ver- 
siunea lui Enea Silviu (Piccolomini), potrivit căreia numele 
de Vlahi se trage dela generalul roman Flaccus. Pune în evi- 
dența, întâia oară, problema filiaţiei limbii române din limba 
latină. Constatările lui filologice: «... dela Râm ne tragem 
şi cu a lor cuvinte ni-i amestecat graiul. ..; noi zicem pâne ei 
«zic panis, noi zicem carne ei zic caro, găina-galhna, muiare- 
« femeaie-foemina, al nostru-noster şi altele multe din limba 
« lătinească; şi de-am socoti de-a-mănuntul, toate cuvintele 
«le-am înţelege » — deși empirice, sunt totuși de o însemnătate 

fundamentală, prin faptul că ele încep un proces cultural prin 
care aveau să se lămurească, în scurtă vreme de aci înainte, 
multe rosturi ale vieții, ale chemării noastre naţionale. In afir- 
maţia că «toți dela Râm se trag», Grigore Ureche a cuprins 
nu numai pe Moldoveni și pe Valahi, ci și pe Români din Ar- 
deal și Maramureș. Astfel, ideea unităţii naționale începea să se 
arate puternică şi promițătoare la orizont. 

Prin Miron Costin, aceste idei aveau să capete o formu- 
lare mai precisă și o motivare mai adâncă. Inainte de a fi o 
preocupare ştiinţifică, scrierea letopisețului a pornit, la croni- 
carul nostru, dintrun sentiment patriotic. In privința aceasta, 
el se aseamănă cu precursorul său, despre care de altminteri, 
a avut grijă să spună că «au făcut de dragostea ţării letopiseţul 
său ). Asemănările dintre limba română și cea latină, care 
impresionaseră într'un mod naiv pe Grigore Ureche, la Miron 
Costin, fostul elev al școalelor superioare din Bar, au un carac- 
ter mai insistent, mai sistematic. Recunoscând că în limba ro- 
mânească există și multe împrumuturi slavone, ungurești, tur- 
cești, el ţine însă să afirme că temeiul ei îl formează «limba 
latinească stricată ». Intre exemplele date, există multe etimo- 
logii juste, etimologii pe care, ulterior, ştiinţa filologică mo- 
dernă le-a ratificat în mod definitiv. 

« Cronica Ţării Moldovei şi a Munteniei », una dintre cele 
mai de seamă opere ale lui Miron Costin, aduce din punctul 
de vedere al istoriografiei românești două idei importante: 
1) Ideea că, potrivit dovezilor de istorie și de limbă, noi ne 
tragem din colonii romani în Dacia; 2) Că Românii de pretu- 
tindeni, chiar și cei din Macedonia, formează o unitate, că 
reprezintă de fapt continuarea de vieaţă a unei colonii romane. 
De altminteri, nimic mai semnificativ, decât intenţia lui Miron 
Costin de a începe istoria Românilor dela Traian, împăratul 
Romanilor, autorul primului descălecat românesc. 

Lucrarea care l-a preocupat mult pe Miron Costin, încă 
din tinerețea lui, a fost aceea pe care de fapt n'a izbutit s'o 
scrie decât spre sfârșitul vieţii: «Cartea pentru descălecatul 
dintâiu al ţării Moldovei ». Faptul acesta este cu deosebire sem- 
nificativ. In primul rând, este de semnalat preocuparea croni- 

carului de a scrie o carte despre întemeerea ţării. Aceasta dove- 
deşte că, în societatea din care făcea parte, exista acum un 
început de maturitate istorică și, totdeodată, un început de 
maturitate al conștiinței naţionale. Să nu uităm că, aproape 
în toate domeniile vieţii, studierea şi cunoașterea începuturilor 
reprezintă, oricum, probleme cu ceva temerar și dificil în ele. 
Ori, acest fapt va fi cu atât mai adevărat în cazul începuturilor care 
ne interesează aici, dat fiind, pe de o parte caracterul lor com- 
plex, pe de altă parte importanța lor în ce privește sentimentul 
de sine al colectiyității românești. De aceea, efortul depus de 
Miron Costin poate fi socotit, pe drept cuvânt, epocal; putem 
spune că el reprezintă, cu adevărat, un moment nou, de hotă- 
Tre crucială, în istoria desvoltării noastre spirituale. [n al 
doilea rând, trebue să amintim că scrierea acestei cărți i-a pri- 
lejuit lui Miron Costin protestarea lui puternică împotriva 
aserțiunilor lui Simeon Dascălul și ale lui Misail Călugărul, 
potrivit cărora Moldovenii ar fi fost aduşi din temnițele Romei, 
de către Traian, în timpul regelui ungur Ladislau. Cuvintele 
de protest ale lui Miron Costin au rămas memorabile, prin 
energia lor și prin dragostea de adevăr de care erau străbătute: 
«De aceste hasne să dea ei seamă și de această ocară. Nicj 
«este șagă a scrie ocară vecinică unui neam. Că scrisoarea este 
«este un lucru vecinic; când ocărăsc într'o zi pe cineva, este 
«greu a răbda, dar în veci? Eu voiu da seama de ale mele câte 
« scriu ». 

[on Neculce, dela care ne-au rămas cele mai frumoase pa- 
gini de limbă românească veche, a fost mai puțin învățat decât 
Miron Costin, dar a avut, ca şi acesta, acelaş cald, adânc și 
pitoresc patriotism. Tot scrisul lui este străbătut de dragoste 
şi de preţuire pentru «Moldoveni» și pentru «ţară». Deși 
cronica lui Neculce este mai puțin savantă, ea este însă la fel 
de convingătoare şi de proprie sentimentului național, ca şi 
celelalte. "Talentul de povestitor al cronicarului, chipul lui þă- 
trânesc de a vedea lucrurile, apropierea lui sufletească de tra- 
dițiile orale ale poporului, darul lui de a învia trecutul şi de a-l 
prinde într'o țesătură de poezie calmă și învăluitoare, dragostea 
lui față de oamenii locurilor românești și de faptele lor, toate 

acestea, întrunite, au dat scrierilor lui Neculce o inimitabilă 
şi convingătoare expresivitate naţională. 

Dintre cronicarii munteni, cel mai de seamă, în a cărui 
operă găsim sensuri umanistice şi idei privind unitatea naţio- 
nală românească asemănătoare cu acelea ale cronicarilor mol- 
doveni, este învățatul boier, trecut prin marile școli din Padova, 
Stolnicul Constantin Cantacuzino. In concepția lui, istoria ! 
Românilor începe cu expediţia lui Traian în Dacia. Afirmă 
unitatea de origină a Românilor de pretutindeni: « Valahi, cum 
«le zic ei, iar noi: Românii, sunt adevărați Romani în credință 
« şi bărbăţie. ... Insă Român nu înţeleg numai ceștia de aici, 
«ci şi din Ardeal, care încă şi mai neaoşi sunt, şi Moldovenii și 
«toţi câți într'altă parte se află ». In ce privește continuitatea 
Românilor în Dacia, privirile lui au fost, pe alocuri, mai pă- 
trunzătoare chiar decât acelea ale lui Miron Costin. Astfel, 
este de remarcat ideea lui că Dacii wau pierit cu toţii în luptele 
cu Romanii, ci că au supravieţuit destul de mulți şi că aceștia 
au intrat ca un element important în procesul de formare al 
poporului român. 

Una dintre virtuțile românești, pe care simte nevoia s'o 
pună cu deosebită grije în evidenţă, este voinţa Românilor de a 
rămâne credincioşi tradiţiei lor etnice, pe deasupra tuturor 
apăsărilor pe care au trebuit să le îndure. Işi exprimă acest 
gând în chipul următor: «Nu puţină mirare este la toți câţi 
« scriu de aceasta, nici la câți bine vor socoti de acești Români, 
«cum s'a ţinut şi au stătut până astăzi așa, păzindu-şi limba, 
«şi cum au putut și pot și pământurile acestea lăcuiesc, care 
«aceasta la puţine limbi și neamuri să vede. Și mai vârtos 
«atâtea roduri de oameni străini și varvari peste dânşii au dat 
«şi au stricat, carii preste alții așa dând, nici numele nici alt 
« nimic nu să mai știe, nici să mai pomenește de aceia ». 

Ultimul mare reprezentant al mișcării istoriografice moldo- 
veneşti a fost Dimitrie Cantemir. Propriu zis, el n'a fost un 





1) Titlul lucrării Stolnicului Constantin Cantacuzino este acesta: + Istoria 
Țării Româneşti, întru care să cuprinde numele ei cel dintâi, şi cine au fost 
lăcuitori atunci, şi apoi cine a mai descălicat, şi apoi cine o au stăpânit pând 
şi în vremile de acum, cum Sau tras şi stă». 

cronicar, ci un istoric. Noţiunea de «cronicar » are în ea ceva 
patriarhal, empiric, oarecum ceva de amatorism nobil și generos. 
La Dimitrie Cantemir, aceste elemente sunt puternic depășite. 
El a scris, în cea mai mare parte, sub impulsul științei și al ma- 
rei lui pasiuni cercetătoare. N'a avut, nici pe departe, căldura, 
pitorescul, puterea de sugestie și în genere darul literar al cro- 
nicarilor propriu ziși. Dar, în schimb, a avut o întinsă erudiție, 
ceea ce i-a îngăduit ca problemele privitoare la unitatea româ- 
nească și la continuitatea noastră în Dacia, oarecum doar între- 
zărite la cronicari, să capete la el intensități și contururi severe, 
cu caracter critic și ştiinţific. 

Ca istoric al faptelor Românilor, Cantemir are planuri 
grandioase. Vroia să scrie istoria tuturor Românilor. Așează 
începuturile acesteia cu mult înainte de Traian, încă dela Ae- 
neas. Urmând convingerilor lui strict latiniste, afirmă că Dacii 
au fost complet distruși în luptele cu Romanii, așa încât popo- 
rul român are o ascendență pur latină. Afirmă că, dintre toate 
popoarele romanice, poporul român este cel mai nobil, cel mai 
curat, cel mai neamestecat ca sânge cu vreo seminție barbară. 
Amintind despre diferitele popoare vecine cu care am venit 
în contact, lasă să se înţeleagă inferioritatea notorie a acestora, 
față de al nostru. Insă, acolo unde Dimitrie Cantemir își între- 
buinţează erudiția pe scara cea mai largă, este în susținerea și 
dovedirea latinităţii noastre. Argumentele de ordin filologic 
sunt așezate la loc de cinste. Susţine că Românii vorbesc o 
limbă cu caracter latin, chiar mai mult decât Italienii. Admite 
prezența unor cuvinte streine, însă nu le recunoaște vreo va- 
loare deosebită în țesătura intimă a limbii noastre. Susţine, cu 
maximă hotăriîre, continuitatea Românilor în Dacia. Se ridică 
“cu putere împotriva absurdităţii că descălecătorii ar fi putut 
să găsească pe aceste locuri niște ţinuturi pustii. Afirmă că 
Românii au îndeplinit misiuni istorice importante: au perpe- 
tuat cultura latină în Orientul Europei şi au fost o stavilă îm- 
potriva mersului imperialist al 'Turcilor către centrul acestui 
„continent. Impotriva interpolărilor lui Simeon Dascălul și ale 
lui Misail Călugărul, precum și împotriva afirmațiilor istorici- 
lor streini neprieteni, Dimitrie Cantemir a pus în funcțiune un 

vast aparat doveditor de contrariu. În aceasta, marea lui eru- 
diţie s'a împletit, tot timpul, cu dorinţa lui intimă de-a dovedi 
că adevărul şi dreptatea sunt de partea poporului său. 

Luând în consideraţie toate aceste elemente, putem spune 
că mişcarea cronicarilor a fost, raportând-o bineînţeles la con- 
dițiile spirituale ale vieţii noastre românești, ceva mai mult 
decât o mișcare istorică sau literară. A fost, deopotrivă, și o 
mişcare ideologică. Pe lângă descoperiri și prezentări de fapte, 
ea a militat pentru o idee. Și anume: pentru ideea unității 
noastre de neam. Valoarea acestei mișcări este neobișnuit de 
mare. Prin ea, ideea națională și-a deschis, în sensibilitatea ro- 
mânească, un drum hotărît și plin de promisiuni. Meritul ace- 
stei mișcări este cu atât mai mare, cu cât ea a ştiut să întrunească 
în alcătuirea ei intimă, atât elemente ale sensibilităţii conser- 
vatoare românești, cât și elemente ale științei istorice, în sensul 
modern şi progresiv al cuvântului. 

CÂTEVA MOMENTE IN LUPTELE NAȚIONALISTE 
LA ROMÂNII DIN TRANSILVANIA 


Atât în făurirea ideologiei naționale românești, cât şi în 
realizarea actelor politice ce trebuiau să-i urmeze, 'Transilva- 
nia a jucat un rol de seamă. Având de luptat cu stăpânirea 
maghiară, stăpânire perfecționată timp de veacuri în metode 
de desnaționalizare, poporul român din Transilvania a dovedit 
o rară stăpânire de sine, o rară putere de perseverenţă într'un 
destin dat precum și o rară unitate sufletească. Poporul de jos 
a luptat, împotriva asupritorilor străini, prin rezistenţe pasive 
şi prin continuarea senină a vieții lui etnice; cărturarii dela 
sate și oraşe au dus această luptă prin dese și încordate acţiuni 
ideologice şi culturale. 

Incepând din a doua jumătate a secoulului XVIII, for- 
mula care s'a statornicit cel mai mult în cugetul poporului 
transilvănean, determinându-i principalele lui acţiuni politice 
şi culturale, a fost aceea a libertății naţionale. Actul prin care, 
la începutul secolului XVIII, o parte din Românii tran- 
silvăneni s'au unit cu biserica Romei, a fost plin de consecințe 
politice. Românii, deveniți uniţi prin adeziunea lor la unele 
principii ale credinței catolice, aveau să aducă prin aceasta un 
spor de prestigiu domniei habsburgice, mai ales că, de un secol 
şi jumătate, protestantismul făcea în Ungaria progrese mari. 
Cu această ocazie s'a vorbit, întâia oară, în mod oficial, despre 
« națiunea română » şi despre o punere a ei pe picior de egali- 
tate cu celelalte « națiuni » ale Imperiului. Luând poziție îm- 

potriva unor duplicități ale Curții imperiale dela Viena, epis- 
copul Inocențiu Klein a cerut, în mod hotărît, recunoașterea 
Românilor uniţi ca a patra « naţiune » în sistemul constituțional 
al Transilvaniei. Din nefericire, intervenţia lui s'a izbit de re- 
fuzul absolut al Vienei precum și de coaliția grupurilor de 
Unguri, Saşi şi Secui, constituite în Transilvania. În ce-l pri- 
veşte pe Inocenţiu Klein, el a fost destituit din funcțiunile lui 
episcopale și exilat la Roma. Totuşi, ideea revendicărilor sale 
naţionaliste a rămas în picioare, trecând ca o moștenire spiri- 
tuală generaţiilor urmatoare de Români. Prin ea se explică cele 
două revoluţii românești din 'Transilvania, în secolul XVIII, 
revoluţia cu caracter religios din anul 1760—61 şi cea cu carac- 
ter politico-social din anul 1784. Îndârjirea austriacă, neoprin- 
du-se aci ci continuând, avea să ducă, de fapt, la o şi mai hotă- 
râtă acţiune din partea Românilor. Ea s'a putut desfășura atât 
politic cât și cultural. Acţiunea cărturarilor dela Blaj constituită 
în așa numita „coală ardeleană, a cărei operă este prea întinsă 
pentru a putea fi rezumată aici, operă care a reluat într'o formă 
mai amplă și mai adâncită temele schițate în scrierile cronicarilor 
cu privire la latinitatea și la continuitatea noastră în Dacia, 
avea să dea ideii naţionale impulsuri neînchipuit de mari. Tot- 
deodată, avea să pregătească importantele evenimente cu ca- 
racter național din secolul XIX. 

Un cunoscut scriitor și patriot ungur, Stefan Széchenyi, 
făcea, în anul 1834, următoarele aprecieri asupra Românilor: 
« Românii din Ungaria, din lipsă de cunoștinţi asupra trecu- 
« tului lor istoric, nu s'au ridicat încă la o conștiință a devenirii 
«lor naţionale, la acea zi pe care în așteptarea ei s'o fi învăluit 
« când în raze de soare când în întunecimi ale nopţii. Ei trăesc 
« într'o simplitate pastorală, fiind preocupaţi, înainte de orice, 
«de a culege florile vieții prezente. Insă, nicio frontieră, nicio 
« constrângere, nu izbutește să rupă firul care îi leagă, prin 
«originea lor, de patria mamă, o patrie încă săracă, dar care 
« adăpostește în sinea ei toate posibilitățile ». Aceste conside- 
rații, care oricât ar fi fost de pătrunse de spiritul liberal al vre- 
mei nu puteau totuși să mascheze ceva din clasicile porniri 
șoviniste ale Ungurilor, au avut un răsunet deosebit. Pe de o 

parte, ele au determinat în rândurile ungurești o tendință de 
găsirea unei formule pentru înțelegerea cu Românii; pe de altă 
parte, în rândurile cărturarilor români, ele au trezit adevărate 
valuri de proteste, mai ales în ce priveşte afirmaţia că Românii 
mau ajuns încă la precizarea unei conștiințe naţionale. Că 
afirmarea în această privință a lui Széchenyi era eronată se 
putea constata, dacă nu din altceva, măcar din motivarea isto- 
rică a revendicărilor româneşti din Memorandul din 1791 şi 
din scrierile, deja popularizate la această epocă, ale lui Samuil 
Micu, Gheorghe Șincai, Petru Maior şi alţii. 

Intre documentele semnificative ale vremii, unul care tre- 
bue amintit aici este răspunsul dat susnumitului publicist un- 
gur, de către un modest institutor român din Blaj. In cartea 
sa « Chipul pământului », loan Russu răspunde afirmațiilor lui 
Széchenyi. El este interesant prin faptul că reflectă starea de 
spirit a cărturarilor ardeleni din acea vreme, în majoritatea lor 
cărturari de mijloc, preoţi, profesori şi institutori. Găsim, în 
această stare de spirit, palpitând o puternică şi limpede con- 
ştiinţă națională. Iată câteva din ideile cuprinse în răspunsul 
în chestiune. 

In frumoasa ţară a Transilvaniei, Românii nu sunt nişte 
streini, ci ei constituesc aici cea mai veche şi mai numeroasă 
populaţie. Limba românească, o limbă armonioasă și cu nemă- 
surate puteri de expresie, este limba cea mai importantă din 
câte se vorbesc aici. O întrebuințează, nu numai Românii 
între ei, ci şi Românii în relațiile lor cu Ungurii și cu Saşii, 
Ungurii în relațiile lor cu Sașii precum și, în anumite locuri, 
aceştia din urmă ei între ei. In trecutul lor istoric, Românii 
au fost apăsați de multe, grele şi nedrepte lovituri. Totuşi, ei 
şi-au păstrat limba şi religia lor, ca pe niște comori neprețuite. 
In vechime, religia a fost pentru Români o armă spirituală 
prin care s'au apărat şi și-au păstrat conștiința de ei însişi. 
Astăzi, însă, religia, numai ea, n'ar putea avea aceeași putere. 
De aceea, este necesar ca ea să fie sprijlnită de ideea naţională 
şi chiar ca aceasta să treacă în fruntea lucrurilor. Odată cu trium- 
ful acestei idei vor putea să dispară rivalitățile dintre popoare 
născute din ură și din necunoașterea reciprocă a faptelor. 

Românii, deopotrivă cu celelalte popoare, trebue să înțeleagă 
spiritul vremii și, ca atare, să pășească la întemeerea vieţii lor 
pe baze naționale. Educaţia lor, în această privinţă, este spre 
binele Patriei şi spre binele umanității în genere. Actele de 
maghiarizare îndreptate împotriva Românilor au impus ace- 
stui popor, care numără mai bine de un milion de suflete, 
grave jicniri de ordin politic şi spiritual. Ele vor dispărea, în 
clipa când vor fi recunoscute drepturile istorice ale Românilor. 
Elementele care definesc aceste drepturi ale Românilor din 
Transilvania sunt în număr de patru: a) numărul lor mare; 
b) desvoltarea unei puternice vieţi naţionale, vizibilă în primul 
rând prin limba și literatura ei; c) o puternică vieaţă religioasă; 
d) existența unor legături spirituale, vechi și lămuritoare, între 
Românii din Transilvania cu cei din partea cealaltă a Carpaţilor. 

In măsura în care constatau creșterea ideii naţionale, Un- 
gurii își intensificau la maximum măsurile lor șoviniste. In 
1542, «legea maghiarizării » decreta întrebuințarea exclusivă a 
limbii ungare în administraţie, în școală şi chiar în biserică, 
luându-se totdeodată dispoziţii de natură să constrângă pe Ro- 
mâni la respectarea acestor măsuri, Cu toate acestea, reacțiu- 
nile românești au continuat, Trecând peste samavolniciile cen- 
zurii oficiale, Gheorghe Barițiu strecura în foaia sa dela Brașov 
« Gazeta Transilvaniei », informaţii și articole împotriva unor 
măsuri destinate să dea «o lovitură de moarte limbii și nationa- 
lităţii române din Transilvania ». In memorandum-ul redactat 
la Blaj, în ziua de 15 Februarie 1842, se face o caldă și viguroasă 
apărare a limbii naționale. Documentarea acestui memorandum 
aparținea lui Simeon Bărnuţiu, In paginile ei găsim, mai întâi 
o apologie a limbii și a naționalității române, iar apoi un rechi- 
zitoriu aspru îndreptat împotriva politicii de maghiarizare, 
Această politică este denunţată ca un egoism inferior de rasă, 
profund dăunător umanității, cu toate că aparent oficiază în 
numele ei. Documentarea lui Bărnuţiu se termină cu unele 
accente profetice: « Atât timp cât va trăi, poporul român va 
«vorbi şi-şi va iubi limba lui, întru cât colonii lui Traian nu 
«dorm, ci au conștiința că sunt chemaţi la o cultură mai 
« înaltă, mai umană, pe care n'o vor atinge decât cu ajutorul 

«limbii lor materne. Această limbă este limba Românilor din 
« Transilvania ca și a celor din Muntenia și Moldova, o limbă 
«atât de identică, încât ne-ar fi imposibil să spunem că ea s'a 
« împărțit în dialecte; se poate chiar afirma ca ea este una și 
«indivizibilă, că ea uneşte pe toți Românii prin legături de o 
« dulce fraternitate, că îi uneşte într'o familie care a purtat în- 
«totdeauna cu un nobil orgoliu numele de Român». 

Anul 1848 a fost, în Transilvania, un prilej de mare afir- 
mare al ideei naționale. Evenimentele care se petreceau în 
Europa ţineau atenţia patrioților români într'o mare încordare. 
De multă vreme, ideile de libertate şi de egalitate le stăpâneau 
spiritul. În toate acestea, ei întrevedeau pentru Români posi- 
bilitatea de a obţine realizarea dorințelor lor naționale. Pro- 
blema a devenit acută, în momentul când Ungurii, sub condu- 
cerea politică și spirituală a lui Kossuth, urmând vechiul lor 
plan imperialist, au cerut Transilvaniei să se unească cu Unga- 
ria. Reacţiunea Românilor a fost promptă. Un manifest, atri- 
buit lui Simeon Bărnuţiu, punea în circulație idei ca acestea: 
Ziua de astăzi este o zi de reînviere pentru popoarele supuse. 
Noi, Românii, dacă am fost omoriîţi politicește, nu am murit 
însă ca națiune, Astăzi, când ziua reînvierii a sosit, trebue să 
ridicăm piatra care ne acopere mormântul. Să pășim, deci, la 
liberarea poporului românesc, să scuturăm lanțurile seculare 
care îl subjugă, și, din cenușa de până acum, să ne ridicăm 
la o vieață eternă ca popor. 

Cel mai puternic moment de afirmare al ideei naționale a 
fost cel din ziua de 3/15 Maiu 1848, pe Câmpia Libertăţii din 
Blaj. Asistau 40.000 de Români, veniţi din toate părțile Tran- 
silvaniei. Episcopul unit Lemeny, care era de față, spera să fie 
un factor de mediaţie între Unguri și Români. Tânărul episcop 
ortodox, Andrei Șaguna, se desemna de pe atunci, ca un prin- 
cipal exponent al cauzelor românești. Dela înfăptuirea unirii 
cu biserica Romei, era întâia oară când un mare prelat ortodox 
era primit cu cinste în Blaj, cetatea victoriei apusene asupra 
confesiunei orientale. Intre fruntașii mișcării se aflau o seamă 
de clerici şi profesori tineri, între care se cuvine să cităm nu- 
mele lui Timotei Cipariu şi al lui August 'Treboniu Laurian. 

Erau de faţă, de asemeni, un mare număr de patrioți de peste 
munți, între care se aflau Vasile Alecsandri și Alexandru loan 
Cuza, domnitorul de mai târziu al Principatelor-Unite. Cu alte 
cuvinte, era o întrunire la care participa sufletul întregei ro- 
mânimi. 

Punctul central al adunării dela Blaj a fost cuvântarea lui 
Simeon Bărnuţiu. Încontestabil, caracterul savant al expunerii 
lui, precum şi forma greoaie a discursului, nu erau în totul po-- 
trivite cu puterea de înţelegere a miilor de țărani strânși acolo. 
Înşă, din atmosfera creiată, şi cu ajutorul explicaţiilor pe care 
le căpătau dela diferiţi intelectuali ce luau parte la adunare, ei 
îşi dădeau seama că era vorba despre drepturile lor și, odată 
cu acestea, ale întregului popor românesc din Transilvania.. 
Discursul lui Simeon Bărnuţiu a fost conceput pe baze erudite, 
folosind principii de filosofie politică transcendentală şi refe- 
rindu-se tot timpul la argumente istorice. A trecut în revistă. 
concepţiile românești din trecut asupra statului. A evocat ne- 
număratele forme de opresiune și de jicnire care au fost impuse, 
în decursul vremurilor, poporului român. In programul pe 
care îl enunţa, se prevedea satisfacerea în întregime a preten- 
ţiilor româneşti, în ce privește egalitatea Românilor cu celelalte: 
popoare conlocuitoare şi eliberarea păturilor românești mun- 
citoare de mulțimea suferințelor şi nedreptăților la care erau 
supuse. Însă, cea mai importantă parte a discursului a fost 
aceea în care s'a proclamat, ca un principiu de drept, că nimeni 
nu are căderea să se amestece în luptele constituționale ale Ro- 
mânilor din Transilvania, Fără deosebire de cultură, de clasă. 
socială sau de credinţă religioasă, ei formează o naţiune auto- 
nomă, sunt o parte integrantă a Transilvaniei şi concep vieaţa 
pe baza unei libertăţi egale cu a celorlalte popoare. Numai în 
măsura în care se consideră astfel pe ei însiși, Românii din 
Transilvania sunt dispuși să facă jurământ de credință împăratului 
Ferdinand I. Prin urmare, ideologia naționalistă a Transilvaniei 
ţinea să se menţină cu o nobilă şi fermă pe linia ei tradițională.. 
Aceleaşi principii şi doleanţe, exprimate întrun mod mai strict 
şi mai convenţional cu o jumătate de veac mai înainte în « Sup- 
plex libellus Valachorum », erau rostite şi acum de către Simeon. 

Bărnuţiu, însă într'o formă mai vie, aproape profetică, menită 
să răscolească massele și să afirme simbolic, în fața întregei 
românimi, năzuințele și drepturile la vieață ale unui popor 
oprimat, 

Conflictul dintre Români și Unguri a continuat să crească 
şi să capete, din ce în ce mai mult, forma unei prăpastii. Pe 
măsură ce Ungurii tindeau să-şi păstreze privilegiile de care 
beneficiau de câteva veacuri şi ca atare să paralizeze orice 
încercare de reformă liberală, Românii, dimpotrivă, tindeau 
spre tot ce era de natură să proclame ideea de libertate și de 
ridicare a clasei ţărăneşti. Lupta Românilor a continuat pe toate 
căile posibile: pe cale politică, culturală, literară şi religioasă. 
Această luptă n'a încetat nicio clipă. Intre timp, legăturile 
cu Principatele românești, mai târziu cu Regatul românesc, 
au devint strânse și curente, în special prin fapte de cultură. 
In tot decursul acestor lupte, spiritualitatea naționalistă a rămas 
aceeaşi, la fel de adâncă și de hotărită, după cum am putut-o 
constata la toți susținătorii ei, dela sfârşitul secolului XVIII 
până în vremurile de față. 

NAȚIONALISMUL ȘCOALEI LATINISTE 


Evenimentele care au dus la apariţia şcoalei ardelene și a 
curentului latinist sunt cunoscute. Ele alcătuesc în istoria cul- 
turii noastre naţionale un capitol încheiat, asupra căruia nu 
mai plutesc niciun fel de controverse, nici de ordin istoric 
nici de ordin literar. In condiţiile care au determinat această 
apariţie, putem să deosebim două categorii de fapte: pe de o 
parte, o anume tradiţie latinistă românească, ale cărei prime 
indicii se găsesc în operele lui Grigore Ureche și Miron Costin 
iar ale cărei contururi mai limpezi și mai definitive apar în 
scrierile lui Dimitrie Cantemir şi ale Stolnicului Constantin 
Cantacuzino; pe de altă parte, o seamă de evenimente politice 
şi culturale, ținând de politica generală a Austriei, de poziţia 
Românilor înăuntrul acesteia şi de intrarea țărilor noastre 
într'o orbită mai vie a lumii occidentale. 

In urma unor nesfârşite lupte dintre Turci şi Austriaci 
Transilvania încăpuse sub stăpânirea casei de Austria. Aceasta 
îşi dădea însă seama că dominaţia ei nu putea să fie o domi- 
nație consolidată, atâta vreme cât populația românescă a pro- 
vinciei își va fi păstrat sentimentele şi formele ei de vieață 
autohtone. In consecință, şi-a impus să ducă împotriva ei o 
acțiune de desnaţionalizare, însă nu pe o cale directă care ar fi 
contrazis unele din tendinţele vremii, ci pe o cale indirectă: s”o 
sdruncine din așezarea ei ortodoxă și s'o aducă în sfera de 
influență a Romei catolice. Indată, ordinele călugărești ale 
catolicilor, în special Iezuiţii, s'au pus la lucru. Roadele m'au 

întârziat să se arate. In anul 1692, un prim lot de preoţi români 
primea unirea cu catolicii. In 1697, mitropolitul Teofil con- 
voacă la Alba-lulia un sinod al preoţilor români, cu scopul 
de a discuta condiţiile în care eventual se va face unirea. In 
1698, Atanasie Anghel, urmașul lui Teofil, convoacă un nou 
sinod, tot la Alba-Iulia, care confirmă hotărîrile adunării din 
anul trecut. In sfârșit, în anul 1700, actul de unire era iscălit 
și pus oficial în aplicare. 

Cu toate aparențele lui contrarii, de act menit să contrazică 
interesele românești și până la un punct chiar de a disolva 
anumite sensuri naționale, actul unirii s'a dovedit totuși, prin 
jocul providenţial al istoriei și prin logica pe care i-au impus-o 
forțele sufleteşti ale neamului nostru, plin de urmări fericite 
pentru neamul nostru, pentru problema lui naţională și pentru 
o seamă întreagă din aspiraţiile lui de vieaţă. 

O primă urmare din acestea a fost aceea că Românii, soco- 
tiți până atunci drept o populaţie inferioară, au căpătat acces 
la învăţătură. Impăratul Leopold și cardinalul Kolonitsch au 
promis Românilor şcoli speciale pentru ei şi, într'o oarecare 
măsură, ei s'au ținut de cuvânt. Școlile înființate la Braşov, 
Haţeg și Făgăraș s'au dovedit utile. Deși catolice, ele ne-au 
fost totuşi necesare, deoarece n'au desconsiderat limba româ- 
nească și chiar anumite interese românești de un ordin mai 
larg, mai general. În anul 1738, episcopul Inocenţiu Micu a 
primit dela Carol VI autorizarea de-a întemeia la Blaj o mână- 
stire şi un seminar. Din motive materiale, ele s'au ridicat însă 
cu greu, așa că abia în anul 1754 au început să funcționeze. 
Foarte curând, Blajul avea să devină un mare centru cultural, 
centrul despre care vom vedea că a reprezentat în vieața inte- 
lectuală a Transilvaniei doctrina cea mai susținută a drepturilor 
istorice și naţionale românești. O altă iniţiativă a episcopului 
Inocențiu Micu a fost de a se trimite bursieri români la marile 
școli teologice din străinătate, în speţă la Colegiul «Sf. Bar- 
bara » din Viena sau la Institutul « De propaganda fide» din 
Roma. Se știe ce-a urmat. In contact cu arhivele și cu atmo- 
sfera latină din aceste școli, bursierii români au fost atrași 
în spre studii de istorie și de filologie romanică, cu ale căror 

lumini vor avea să motiveze în curând opera lor de prezentări 
şi revendicări naţionale. 

O altă urmare a actului dela 1700, deosebi de importantă 
şi ea, este o urmare de ordin politico-social. Epoca împărătesei 
Maria-Tereza și epoca Impăratului Iosef II au fost teatrul 
unei importante efervescențe ideologice, orientată spre umani- 
tarismul şi spre ideile politico-sociale ale Marei Revoluții 
Franceze. In special, ideile democratice în această privinţă ale 
Impăratului Iosef II erau notorii. Ele tindeau la realizarea 
următoarelor puncte: dreptate pentru toți, desființarea deose- 
birilor dintre clasele sociale, respectarea naționalităților din 
cuprinsul monarhiei, ridicarea poporului prin învăţătură, etc., 
etc. Bine înţeles, aceste idei, cu toate că erau ale împăratului, 
n'au găsit înaintea lor o cale liberă. Dimpotrivă, se pare că 
numărul adversităţilor de care se isbeau depășea pe acela al 
adeziunilor. Fapt este că aceste ciocniri au prins însă bine. 
Ele au creeat în jurul lor o atmosferă de luptă socială, au ascuţit 
spiritele, au trezit atenția popoarelor oprimate, au dat îndemnuri 
scriitorilor epocei şi, în general, au întreţinut o stare de tensiune 
deosebit de proprie atitudinii și revendicărilor naţionaliste. 

Unii cercetători !) ai acestui fenomen pretind că preocu- 
pările sociale ale domniei iosefiene găseau în tendințele uni- 
versaliste ale catolicismului (tendințe care acum existau și în 
Transilvania ca o urmare a unirii dela 1780) un sprijin direct 
şi eficace. Monarhia austriacă avea înfățișarea unui mozaic 
de popoare, fiecare cu o tradiție şi cu o vieață etnică aparte, 
dar toate simțind nevoia unei reforme sociale, nevoie susținută 
în special de către păturile de jos. In Transilvania, această 
problemă socială se lega strâns, aproape se confunda, cu una 
naţională. Pătura conducătoare, în marea ei majoritate, era 
formată din străini. 'Trebuind să lupte împotriva apăsărilor și 
tendințelor de desnaționalizare venite dela aceasta, populația 
de jos, cea românească, se constituise aproape dela sine într'un 


1) Acest punct de vedere este susţinut de D. Popovici, în studiul său: 
La littérature au XIX-a siècle, în volumul « La Transylvanie », publicat 
de Academia Română în 1938. 

corp unitar, ale cărui revendicări sociale coincidau de fapt cu 
nevoile lui naţionale. In felul acesta, reformele gândite de 
Iosef II cădeau în mediul românesc pe o problemă deschisă, 
dar nu atât de ordin social cât de ordin naţional. Era problema 
unei naţiuni în suferință, rănită până în adâncurile ei de către 
politica de până atunci a curţii dela Viena şi de către împilările 
clasei dominante. Oamenii ridicați din acest mediu românesc 
trebuiau să revină la el,cu misiunea de a fi luminători ai popo- 
rului, de a-i înfățișa lupta pe care trebuia s'o ducă și de a-i 
arăta temeiurile istorice de natură să-i justifice această luptă. 
Căzând pe aceste date, universalismul catolic al nouilor lui 
adepţi români apărea ca o forță emancipatoare, dar ale cărei 
manifestări se canalizau în mod necesar spre forme și năzuinți 
naţionale, Pe de o parte programul de reforme democratice al 
împăratului Iosef II, pe de altă parte acţiunea cu sens univer- 
salisto-emancipator impus de propaganda catolică, iată două 
forțe din direcții diferite, care reunite însă pe teritoriul comun 
al realităților românești din "Transilvania, au dat naştere unui 
precipitat superior, adică aşa cum se întâmplă în organismele 
vitale care capătă forţe noui tocmai prin contactul lor fiziologic 
cu principii adverse. Acest precipitat superior a fost, ca să-l 
numim așa, apariția în forme moderne a conștiinței naţionale 
la Românii din Transilvania. 

Nu vom lua rând pe rând pe toți reprezentanții școalei arde- 
lene, aşa cum ar fi firesc şi necesar doar într'un manual de 
şcoală, ci vom trece în mod rezumativ mai mult la semnificaţiile 
mari ale operei pe care aceştia au întreprins-o. 

Invăţații ardeleni s'au sprijinit cu toată greutatea lor pe 
două discipline de studiu: istoria și filologia. Este de notat că 
deşi aveau formaţie religioasă şi aparţineau în cea mai mare 
parte unor medii clericale, teologia a fost totuși punctul lor 
cel mai slab. Faptul este explicabil. Invățaţii în chestiune erau 
în fond spirite noui, revoluționare. Chiar dacă n'au pomenit 
niciodată aceasta în opera lor, ei erau totuşi inițiați în atmosfera 
enciclopedismului francez, aveau adeziuni spirituale pentru 
sensurile iluministe ale epocei, în orice caz, presimțeau linia 
generală a tuturor acestora și este probabil că în conștiința lor 

intimă o şi admiteau, cel puţin în parte. Afară de aceasta, c 
fără îndoială că învățații noștri erau spirite ştiinţifice. Metoda 
şi raționalismul de care au dat dovadă în campaniile lor împo- 
triva istoricilor unguri nu mai lasă asupra acestui fapt nicio 
îndoială. Teologia lor era o teologie rece, mai mult formală, 
o speţă a erudiţiei lor universaliste. În niciun caz, nu era teo- 
logia aceea ceva mai simplă, însă cucernică și trăită, pe care o 
întâlneam la vechii noștri prelați ortodoxii și care, într'adevăr, 
a putut să alcătuiască la aceștia un mod de judecată, o con- 
diţie implicită a întregei lor vieți spirituale. Ca spirite moderne 
şi științifice ce erau, învățații transilvăneni își dădeau seama că 
deocamdată problema teologică propriu zisă nu putea fi de 
actualitate. Fără să dispară, ea trebuia totuși să rămână oarecum 
în umbră. In schimb, justa lor intuiţie i-a ajutat să se îndrepte 
spre ceea ce era perfect actual, mai bine zis, spre ceea ce putea 
să se acorde cu stilul și nevoile culturale ale popoarelor care 
luptau în vremea aceea pentru revendicările lor naționale. Ori, 
se ştie, acestea îşi asociau, ca principale puncte de sprijin ale 
lor, faptele trecutului și mărturiile specificității lor etnice. In 
consecință, istoria și filologia erau disciplinele vremei, ele 
purtau un steag care, în multe privințe, era steagul unora dintre 
cele mai actuale și mai semnificative nevoi spirituale ale epocci. 

'Tema centrală pe care învățații transilvăneni și-au propus 
s'o desvolte a fost aceasta: dovedirea originii noastre romane, 
Ideea nu era în totul nouă. Ne amintim c'am întâlnit-o în scrie- 
rile cronicarilor moldoveni şi munteni, începând cu un secol 
înainte. Ce a fost însă nou în activitatea cărturarilor dela Blaj 
a fost amploarea doctrinară pe care au dat-o acestei probleme, 
aparatul ştiinţific pe care l-au pus în funcţiune pentru demon- 
strarea ei, metoda erudită de care s'au slujit și conștiința lor 
de luptători pe căile culturii pentru o cauză națională. 

In lucrările sale: « Brevis notitia historiae Valachorum ab 
origine gentis usque ad saeculum XVIII», « Istoria, lucrurile și 
întâmplările Românilor » şi « Elementa linguae daco-romanae sive 
valachicae », Samuel Micu se arată mândru și conştient de 
originea romană a poporului său, îmbrățișează istoria Româ- 
nilor de pretutindeni pe care o începe cu perioada colonizării 

romane în Dacia, se ocupă cu deosebită atenţie de problema 
Românilor din Ardeal punând în evidență vieața lor religioasă 
mai mult decât pe cea politică, cere înlocuirea alfabetului 
cirilic prin cel slavon, preconizează o serie de reforme orto- 
grafice care să ne aducă mai aproape de spiritul originar al 
limbii latine şi fixează o serie de norme ale etimologismului 
care, în concepţia generală a acestor cărturari, trebuia să lege 
cuvântul românesc de strămoșul lui latin. 

In răspunsul pe care l-a dat istoricului străin Eder — « Res- 
ponsum ad crisim F. C. Eder în Supphcem libellum Valachorum 
Transylvaniae » — Gheorghe Șincai apără cu o energie neîn- 
duplecată drepturile contestate ale Românilor. In « Epistola 
Georgii Sinkai de Eadem ad loanem de Lipszky », autorul nostru 
dovedeşte și el utilitatea înlocuirii alfabetului slavon, propune 
o ortografie mai simplă decât cea admisă în 1780 şi de acord 
cu vederile expuse mai înainte ale lui Samuel Micu lucrează 
şi el în direcția latinizării limbii. Dar cele mai interesante 
puncte de vedere ale lui Gheorghe Șincai le găsim în « Cro- 
nica » lui. Aceasta își începe expunerea ei prin descrierea vieții 
Dacilor înainte de cucerirea romană, încadrează în istoria nea- 
mului românesc şi vieața Macedo-Românilor, pune vieaţa 
poporului nostru în legătură cu vieața popoarelor învecinate, 
analizează cu amănunțime suferințele Românilor din toate tim- 
purile și, în legătură cu acest din urmă capitol, face consideraţii 
asupra relelor la care a dus faptul că Românii din diferite pro- 
vincii nau fost uniți, Luând atitudine împotriva aserțiunilor 
interesate ale istoricilor străini, Gheorghe Șincai proclamă că 
Românii descind direct din Romani, dovedește că ei n'au 
părăsit niciodată Dacia, ia atitudine împotriva Românilor rene- 
gaţi cari sau pus în slujba opresiunilor maghiare şi expune 
toate acestea într'o formă susținută, încălzită de pasiunea și 
fervoarea unei mari simţiri naționaliste. Este ceea ce a făcut 
pe censorul ungur să pună pe manuscrisul « Cronzcez » memora- 
bila lui rezoluție: « Opus igne auctor, patibulo dignus». 

Petru Maior a dat la iveală, în materie de limbă, idei pline 
de bun simț. Plecând dela convingerea că limba română a 
derivat nu din latina clasică ci din cea vulgară, el și-a propus 

să reconstitue formele acesteia din urmă, fapt care a făcut din 
el un precursor adevărat al studiilor de filologie romanică. El 
nu neagă existența în limba română a unor cuvinte de prove- 
niență nelatină, dar arată că structura gramaticală a acesteia 
este de tip bine definit latin. Cum scriitorul nostru era un 
adversar declarat al Dacilor, credința lui scumpă fiind aceea 
că noi ne tragem exclusiv din Romani, Petru Maior credea că 
elementele care deosebesc limba română de celelalte limbi roma- 
nice în general nu puteau să provină decât din anumite parti- 
cularități dialectale ale limbii latine vulgare, infiltrate în special 
pe calea unor influenţe germanice. Ca istoric, Petru Maior s'a 
ocupat și el de problema originii poporului român, arătând că 
ne tragem direct din legionarii și coloniștii aduși de Traian în 
Dacia și că în cursul existenței noastre ulterioare nu ne-am 
amestecat cu niciun popor străin. In cursul războaielor pe care 
le-au purtat cu Romanii, Dacii au fost exterminați. In ce pri- 
veşte popoarele barbare cu care am venit în contact, acestea 
n'au lăsat în vieața noastră nicio urmă valabilă, mai importantă. 
In rezumat, ideile pe care le-au pus în circulație primii 
cărturari din școala ardeleană au fost, în linii generale, acestea: 
romanitatea poporului român, continuitatea elementului latin în 
Dacia, latinitatea limbii române și datoria Românilor de a 
scoate din limba lor națională elementele străine, nelatine. 
Aceste idei n'au rămas pe loc, închise în cărți sau în cena- 
cluri limitate. Dimpotrivă, ele au fecundat spiritele, au făcut 
epocă, au trezit o școală și au trimis ecouri până departe, în 
toate regiunile locuite de Români. Au dat naștere la o literatură 
în spiritul lor, în a cărei galerie de figuri pot fi numărate cu 
cinste figura lui Ioan Budai-Deleanu, a lui Ioan Barac, a bănățea- 
nului Dimitrie "Țichindeal, etc.. Prin Vasile Fabian Bob, ideile 
şcoalei latiniste au pătruns în Moldova, iar prin Gheorghe Lazăr 
în Muntenia. Apariţia presei românești periodice în Transilvania 
a fost în directă legătură cu activitatea latiniștilor, « Foata 
Duminecei », editată de Ioan Barac, n'a cunoscut un succes prea 
mare, din cauza întemeietorului ei care a transformat-o la un 
moment dat în organ de difuziune al propriei lui literaturi; în 
schimb «Foaia hterară », devenită mai târziu «Foaia pentru 

minte, inimă și literatură», editată de profesorul Gheorghe 
Barițiu, ca şi « Gazeta de Transilvania » de mai târziu, au cuno- 
scut cariere strălucite şi au jucat în vieața culturală și națională 
a Românilor pe peste munți roluri de mâna întâi. Gustul pen- 
tru studii gramaticale asupra limbii românești a fost stimulat 
în mod viu. Aşa se face că, începând din a doua jumătate a 
secolului XVIII, putem înregistra apariția unei serii de gra- 
matici românești, bine înţeles toate concepute în spiritul purist 
al latiniștilor. Intre acestea, merită citate: gramatica apărută în 
1797 la Sibiu de Radu 'Tempea, « Observaţii de limba româ- 
nească » (1799) de Paul Iorgovici, « Ortopraphia latino-vala- 
chica » (1805) de Samuil Crişan și « Gramatică românească 
pentru îndreptarea tinerilor » (1822) de C. Diaconovici-Loga. 
Asupra Românilor din Macedonia, influența latinistă s'a făcut 
simțită prin Gheorghe Roja şi Mihail Boiagi, doi grămătici, 
cari au susținut în scrierile lor că dialectul macedo-român 
trebue curățit de elementele lui nelatine, în special de infil- 
trațiile grecești. In Bucovina, sistemul etimologic al cărturarilor 
transilvăneni a fost susținut de către Aron Pumnul, cel care 
a susținut cu dârzenie ca neologismelor de curând introduse 
în limbă să li se aplice transformările fonetice pe care le-au 
cunoscut vechile cuvinte românești provenite din latineștc. 
In Muntenia, cărturarii formaţi în spiritul ideilor latiniste au 
alcătuit o importantă pleiadă de profesori, de cercetători, de 
oameni de știință, de culturali şi în genere de luptători pe cale 
istorică și filologică pentru cauza națională românească, August 
'Treboniu Laurian a colaborat cu Bălcescu la scoaterea « Maga- 
zinului istoric pentru Dacia» iar în colaborare cu Massim a 
întocmit Dicţionarul Academiei Române, o lucrare de erudiție 
şi de mare devotament cărturăresc dar din nefericire perimată 
curând din cauza etimologismului şi extremismului ei latini- 
zant. Timotei Cipariu, unul dintre întemeietorii Academiei 
Române, ne-a lăsat în scrierile lui: « Elemente de limba română 
de pe dialecte și monumente vechi», « Principia de limbă şi scrip- 
tură » şi « Principia de limbă », un sistem filologic oarecum hibrid 
prin pretenţia lui de-a opera în mod rațional şi convențional o 
relatinizare a elementelor din limba noastră care s'au depărtat 

de forma lor romană, însă nu mai puțin interesant prin eru- 
diţia pe care a folosit-o, prin pasiunea rece pe care a pus-o în 
alcătuirea lui și, mai ales, prin convingerea că lucra în sensul 
unor mari interese de ordin cultural şi național ale Românilor. 
La Iași, Simion Bărnuţiu a creeat o școală care, după cum se 
ştie, a avut adversari dar și prieteni. Atât ca filolog cât și ca 
Jurist, el a gândit în mod strict în sensul ideilor latiniste. Cre- 
dința sa în origina latină a Românilor, și nu numai atât dar 
în dependenţa totală a acestora de lumea romană, l-au dus la 
un naționalism intransigent, cu o atitudine categoric ostilă 
față de străini, mergând până acolo până la a face rezerve 
Chiar cu privire la instaurarea unei dinastii străine în ţara 
noastră, 


Școala latinistă a trezit împotriva ei reacţiuni puternice. 
Criticismul moldovenesc, începând cu Alecu Russo și sfârșind 
cu 4 Junimea », au pus în evidenţă nefirescul ei şi au denunțat-o 
ca improprie pentru a putea impune culturii noastre o măsură 
de spiritualitate valabilă. In Muntenia, de asemeni, a întâmpinat 
până în cele din urmă rezerve care, după împrejurări, au avut 
când forma unor controverse academice, când pe aceea a unor 
satire şi ironii mușcătoare. De altminteri, însăși opinia publică 
românească n'a fost niciodată câștigată în mod real pentru 
ideile latiniştilor; dovadă e faptul că manifestările ei față de 
aceste idei n'au putut să găsească o cale justă, ci au stăruit 
mai mult pe extreme artificiale: ori adeziuni totale, care au fost 
nesincere sau au exprimat un anumit snobism cultural al epocei, 
ori respingeri categorice, care puteau să trădeze suficiență și 
lipsă de înțelegere a lucrurilor. 

Este drept, punctele de vedere susținute de latiniști nu 
puteau să câștige sensibilitatea românească, în forma și propor- 
tiile pe care de sigur aceştia le-au sperat. Multe din aceste puncte 
de vedere aveau în conformația lor intimă elemente și orientări 
care nu se puteau potrivi în totul, unele nici chiar în parte, 
cu cele din structura generală a sufletului românesc. Mai mult, 
unele din revendicările acestora au părut stranii, aproape 
absurde. Transformarea limbii în spiritul pe care îl reclamau 

latiniştii era un lucru imposibil, care a trezit pe drept cuvânt 
reacțiunile cunoscute. Poporul românesc ține la valorile lui şi 
în special ține la limba lui, pentrucă aceasta i-a fost în decursul 
sbuciumatei lui vieți trecute un statornic și credincios sprijin 
spiritual. Programul propus de latiniști tindea de fapt la elimi- 
narea unui mare număr de cuvinte intrate în spiritul limbii şi 
înlocuirea lor cu altele alese din vocabularul latin sau construite 
în mod savant după regulile etimologismului. Se făcea astfel 
abstracţie de o seamă de date, după cum știm, toate de o impor- 
tanță constitutivă în ce priveşte modul de judecată şi sensi- 
bilitatea românească, De pildă: în locul notei conservator- 
tradiționaliste a poporului, evidentă în special în materie de limbă 
vorbită, apărea acum exclusivismul de tip revoluționar al eti- 
mologismului latin; forma de judecată și de sensibilitate româ- 
nească, în general mai liberă, mai spontană, cu un impresionism 
etnico-estetic în ea, era înlocuită cu una doctorală, clădită pe 
formalism raționalist şi amintind oarecum de dogmatismul sco- 
lastic; implicaţia etnică, așa de necesară în orice atitudine româ- 
nească, era trecută pe un plan secundar dacă nu chiar igno- 
rată; în sfârşit, o anumită notă de naturalețe și de căldură 
românească, fără de care lucrurile nu pot să capete pecetea 
autenticității locale, părea şi ea lipsă, având în schimb în locul 
ei o atmosferă străină, de şcoală, de mânăstire şi în genere de 
dialectică apuseană. 

Totuși, pe deasupra acestor neaderări cu spiritul general al 
sensibilităţii româneşti, şcoala latinistă a adus, la opera de 
renaștere culturală și naţională a României moderne, una 
dintre contribuţiile ei de adâncime şi totdeodată de largi ori- 
zonturi, A impus datoria unei mai mari preocupări față de 
literatura clasică a antichității şi față de cultura acestei epoci în ge- 
neral, Pe de o parte ca popor latin, pe de altă parte ca popor capabil 
de creaţie culturală, o asemenea datorie venea spre folosul nostru 
direct, și nu numai atâta, dar venea la timp ca să ne dea un în- 
dreptar de bază pentru mersul nostru spre întocmirea unei culturi 
majore românești. Punerea în valoare a istoriei, nu numai ca 
disciplină teoretică de studiu dar ca metodă pentru dovedit 
interesele legitime ale unei națiuni, este un fapt de-o impor- 

tanță considerabilă. Intram astfel în posesia, de astă dată însă 
mult mai conturată decât aceea pe care o începuseră cu un 
secol înainte cronicarii, a unuia dintre cele mai importante mi- 
jloace pentru revendicarea drepturilor noastre naționale. Eveni- 
mentele care, începând din secolul trecut și succedându-se fără 
întrerupere până în zilele noastre, au ridicat problema dreptu- 
rilor și hotarelor noastre naționale au dovedit și dovedesc cu 
prisosință aceasta. Prin scrierile lor concepute în stilul operelor 
de școală ale Apusului precum și prin polemicele susținute 
pe care le-au dus cu istoricii străini, învățații latiniști au făcut 
cunoscută ideea românească peste hotare şi au atras atenția 
forurilor politice și cărturărești ale Apusului asupra problemei 
noastre naționale. Prin erudiția lor și prin metoda pe care au 
aplicat-o în mod strict în toate operele lor, se poate spune că 
învățații latiniști au pus bazele primei spiritualități științifice 
românești, Ei şi-au iubit neamul lor într'o formă înaltă, severă, 
Au marele merit că au putut să facă școală şi să formeze o 
pleiadă întreagă de cercetători în jurul unei idei care, mai ales 
în vremea aceea, avea de întâmpinat din toate părțile numai 
neînțelegeri și adversități : ideea unei națiuni românești care își 
sprijină ființa ei pe realități istorice şi pe capacitatea ei de creație 
culturală. Problemele pe care le-a ridicat această idee au sti- 
mulat spiritul românesc, l-au eliberat de un anumit complex 
de inferioritate în care amenința să cadă sub influența printre 
altele a acelui decadentism balcanic pe care îl aducea cu sine 
veacul de fanariotism, au deschis largi porţile influențelor 
apusene, au adus în atmosfera culturală românească ecoul și 
nevoia formelor clasice, au atras atenția sensibilităţii românești 
asupra propriilor ei valori, au chemat la vieață o seamă de 
latențe culturale pe care nu ni le știam și au trezit controverse 
din care cultura românească a ieșit cu înţelegeri și limpeziri 
definitive. 

Fapt este că renașterea noastră națională din secolul trecut 
nu ar fi luat naștere așa cum a luat, nu ar fi mers cu atâtea 
juste intuiții pe urmele adevăratelor necesități românești, nu 
ar fi creeat acel sentiment de care aveam nevoe de încredere 
în forțele și misiunea noastră culturală și în sfârşit, nu ar fi 

avut poate semnificația unui act din afirmarea întregei spiri- 
tualități universale a vremei, dacă la baza tuturor acestora 
mar fi existat pregătirea, elementele și orizonturile pe care le-a 
dat la iveală înţeleapta şi răbdătoarea trudă cărturărească a 
învăţaţilor latiniști. 


www.dacoromanica.ro 


CAPITOLUL VI 


NAȚIONALISMUL PAȘOPTIST, NICOLAE BĂLCESCU 


În Principatele românești, secolul XIX se caracterizează, 
sub raport ideologic, prin cele două tendințe reprezen- 
tate, respectiv, de către Muntenia și Moldova. Și anume: în 
Muntenia, o tendință revoluţionară luptând pentru introdu- 
cerea formelor de civilizaţie apusene, pentru aplicarea princi- 
piilor liberale ale Marei Revoluții Franceze şi pentru înteme- 
ierea Statului românesc modern pe baze burgheze; în Mol- 
dova, o tendinţă criticistă, menită să neutralizeze exagerările 
celei dintâi și să păstreze, măcar în parte, vechile noastre insti- 
tuţii sociale, Cu alte cuvinte, în Muntenia o tendinţă revolu- 
ţionară, iar în Moldova una reacționară, Privite dela distanţă, 
întradevăr, aceste două tendinţe se deosebesc puternic una 
de alta: concepții diferite, metode diferite, oameni diferiţi. 
Cu toate acestea, cele două tendinţe au colaborat şi încă întrun 
mod constructiv, deoarece ciocnirea dintre ele a întreținut un mare 
proces ideologic, adevărată piatră de temelie în conceperea și rea- 
lizarea Statului românesc modern. Legătura funcţională dintre 
ele, legătură care s'a putut afirma cu tot numărul lor mare 
de deosebiri, a fost făcută de către ideea naţională, Atât la baza 
uneia, cât şi la baza celeilalte, a existat ideea naţională. Cele 
două tendinţe, în ceea ce au avut hotărît, perseverent și valabil 
în ele, au fost, de fapt, forme prin care societatea noastră s'a 
străduit să experimenteze ideea națională şi s'o aducă în situaţia 
de-a putea să reprezinte din punct de vedere cultural epoca 
modernă a constituirii noastre ca stat, 

Câteva fapte, alese dintre cele mai semnificative, vor avea 
de scop să ne facă dovada acestei afirmaţii. 

Vom începe cu manifestări din ordinea tendinței revolu- 
ţionare, Ideologia Revoluţiei Franceze s'a făcut simțită, în Prin- 
cipatele noastre, încă dela începutul secolului XIX. In 
Muntenia ecourile ei au fost mult mai vii decât în Moldova, prin 
faptul că, în această epocă, legăturile Munteniei cu Occidentul 
erau mai numeroase și mai susținute. Aceste ecouri au răzbit 
la noi nu atât pe cale politică, cât pe cale culturală. Școlile, 
Societatea Filarmonică, boerii cultivați în spirit apusean (Con- 
stantin Radovici, Ion Câmpineanu, Goleştii, etc.), foștii bursieri 
întorși dela studii din străinătate (Eufrosin Poteca, Simion 
Marcovici, Const. Moroiu, Petrache Poenaru, etc.), toate ace- 
stea şi toți aceștia la un loc, constituiau importanţi agenți de 
difuzare ai ideilor liberale şi umanitare puse în circulație de 
către marea Revoluţie. 

Insă, momentul de cristalizare al acestor influențe, şi tot- 
deodată momentul în care ele au apărut total legate de finalități 
naționale, a fost acela al revoluţiei dela 1848. 

Mediul în care s'au format principalii paşoptişti a fost 
Parisul veacului XIX, mai bine zis, Parisul din timpul domniei 
lui Louis-Philippe. Aici, C. A. Rosetti, frații Ion şi Dumitru 
Brătianu, Ion Ghica ş. a. au cunoscut pe Michelet, pe Edgar 
Quinet, pe Lamartine, pe marele patriot polonez Mickievicz, 
Sau constituit în asociaţii studențești, în societăți patriotice și 
au frecventat, în tovărășia notabililor vremii, diferite asociații 
naționaliste, Liberalismul burghez al vremei, atmosfera de 
patriotism înflăcărat din cluburile refugiaților italieni și polo- 
nezi cari luptau pentru eliberarea popoarelor lor, precum şi 
spiritul raționalist-juridic al vieții de stat ce se instaura din 
ce în ce mai puternic în Franţa, toate acestea constituiau valori 
din care tinerii noştri cărturari și patrioți aveau să se influ- 
ențeze și să-și întocmească evanghelia lor de revoluționari. 

Actul doctrinar al revoluţionarilor pașoptiști din Muntenia 
a fost Proclamaţia dela Islaz. Deși redactată de Eliade Rădulescu, 
ea rezuma însă ideologia tuturor revoluţionarilor. Principiile 
ei stăruesc pe linia celor din Declarația drepturilor omului din 

1789. In numele poporului, Proclamația recunoaşte tuturor 
Românilor aceleași drepturi civile şi politice. Se desființează 
titlurile de noblețe; ele «nu aduc aminte decât nisce timpi 
de barbarie şi de servilitate ». Autoritatea supremă în numele 
cărora sunt proclamate aceste modificări este «poporul su- 
veran ». Invocarea lui se face atât cu o conștiință juridică, 
rațională, cât şi cu o conștiință mistică. «Puterea suverană 
purcede dela Dumnezeu și în toată ţara se află undeva; în Țara 
Română este în popolul român». Reformele hotărîte pornesc 
dintr'un spirit de armonie socială. Poporul român cheamă 
toate clasele sociale la fericire, întrucât el vrea « cruciata înfră- 
țirii claselor în întru ». Adresându-se păturilor boerești, Procla- 
maţia le cere să înțeleagă comandamentele vremii, să spri ine 
reformele propuse şi să nu se lase târîte de vreun egoism de 
clasă, toate acestea fiind, înainte de orice, în interesul și pentru 
înălțarea naţiunii. Textual, Proclamaţia li se adresează astfel: 
« Boeri, daţi din frumosul vostru suflet fericirea fraţilor voştri, 
«căci Dumnezeu vă va da însutit și așezămintele cele nouă 
«şi drepte peste curând vor înzeci veniturile voastre. Cu toții 
« întindeți mâna a închega toate clasele societăţii, într'un singur 
«corp pe care să-l putem numi, fără ruşine, Naţie ». Problema 
țărănească se bucură de o atenție specială. Claca și iobăgia, 
instituții în mare cinste în Regulamentul Organic, sunt des- 
ființate. Din felul cum se vorbește despre ea, se vede clar că 
țărănimea este privită drept clasa de bază pe care s'a sprijinit 
în trecut poporul român şi pe care continuă să se sprijine în 
prezent alcătuirea lui socială. lată, în privința aceasta, un 
pasagiu caracteristic: « Și voi, binecuvântaţi săteni, frați ai lui 
« Christos: munca voastră, pâinea şi vinul se prefac în trupul 
«și sângele Domnului, voi sunteţi fiii cerului, fiii păcei și ai 
«țării, voi sunteţi hrănitorii noștri; voi ați plâns şi vă veţi bucura, 
« voi aţi însetoșat de dreptate şi vă veţi răcori; pe voi v'a fericit 
« Mântuitorul lumii. Fericiţi sunteți şi în lumea aceasta şi în 
«cealaltă. Staţi dar la locul vostru că ziua a venit; căutați-vă 
«de câmpurile voastre ce vi le dăruește azi Patria, care râde 
« înaintea voastră și vă chiamă la fericire. Iar pentrucă duhul 
« răului, Satana, mai poate să mai ațâțe oarecari vrășmași ce vă 

« pismuesc mântuirea și fericirea, trimiteţi din fiecare sat un 
« preot cuvios și câte trei inşi împuterniciţi a vă cere dreptatea 
«ce vi-se cuvine, Dreptatea v'o dă toată lumea cu mâini pline 
« şi cu lacrimi în ochi. Jar preoții vor citi blestemul Sfântului 
« Vasile spre a goni duhul rău din ţară». 

După cum am mai spus, Proclamaţia dela Islaz n'a fost 
întreaga revoluţie pașoptistă, ci doar actul care a dat formularea 
categorică a doleanţelor ei politice, sociale și naţionale. Apa- 
riţia ei trebue pusă în legătură cu o întreagă epocă de pregătiri 
spirituale, duse în toate domeniile care puteau să aibă legături 
cu ideea de renaștere naţională a poporului. Literatura vremei 
a sprijinit cauza națională într'o formă susținută şi entuziastă. 
Văcăreștii, Eliade Rădulescu, Vasile Cârlova, Grigore Alexan- 
drescu, şi chiar alții mai puţin importanţi, cum au fost de pildă 
Costache Conachi şi Barbu Paris Momuleanu, au făcut din arta 
lor o armă superioară pentru trezirea conștiinței naționale și 
pentru luminarea cărărilor pe care trebuiau să pășească trece- 
rile ei la acţiune. Preocuparea centrală a literaturii acestora era 
să găsească, pentru poporul românesc, forme de vieață nouă, 
care să corespundă, pe de o parte cu mișcarea spiritelor în 
Apusul luminat, pe de altă parte cu interesele înălțării şi auto- 
nomiei noastre naționale. 

Dintre toate figurile pașoptismului muntean, figura cea mai 
caracteristică, sub raportul ideologiei naționale propriu zise, 
a fost aceea a lui Nicolae Bălcescu. Astăzi, privit în perspectiva 
limpezitoare a istoriei, Bălcescu ne apare, nu numai ca un istoric, 
ca un scriitor, ca un editor de cronici și de documente, ci ne 
apare ca unul dintre marii deschizători de drumuri ai revoluției 
noastre naționale, A avut, deopotrivă, atât înţelegerea trecutului, 
cât şi pe aceea a viitorului românesc, Lui îi aparțin cuvintele: 
« România noastră se va înfăptui! Am o credință adâncă. E orb 
cine n'o vede!». Deși cu aparenţe și sonorități profetice, aceste 
cuvinte nu răsăreau însă numai dintr'o viziune romantică, ci 
mai ales dintr'o justă intuiţie şi înțelegere a istoriei noastre 
naţionale. 

Concepţia lui politică şi naţională pleca dela realităţi istorice 
şi dela principii de filosofie socială pozitivistă. Vroia ca Statul 

românesc să fie unitar, națiunea să fie liberă şi descătușată de 
toate robiile feudale în care a trebuit să stea până acum. In 
locul despotismului secular, trebue instaurat un regim politic 
bazat pe domnia libertăţii și a dreptăţii pentru toți. Unirea 
Românilor este, înainte de orice, un fapt cerut de aplicarea 
acestor principii ale dreptăţii şi libertăţii. Intrevăzând ziua 
fericită a eliberărilor pe care poporul român le așteaptă de 
veacuri, Bălcescu dă curs unei puternice efuziuni lirice: « Su- 
4 fletusmi te slăvește încă, înzeită libertate, și deşi oamenii 
« sângiuirilor au învelit cu maramă neagră dulcea ta față, crede 
4 că va veni ziua fericită, ziua izbândirii, când omenirea întreagă 
«se va scula spre a sfâşia acest văl și dușmanii tăi se vor împietri 
«la vederea soarelui tău de lumină). Mai departe adaugă: 
4 Atunci așteptarea, visarea vieţii mele se va împlini; atunci 
(toți Românii vor fi una, liberi și frați. Vai! Nu voiu avea 
4 noroc a vedea această zi, deși eu asemenea am muncit şi am 
4 pătimit pentru dreptate și cel din urmă al meu cuvânt va fi 
«încă un imn, ţie, ţara mea mult dragă!p. Bălcescu a crezut 
în aceste idei cu o putere fanatică. Nici boala, nici exilul, nici 
închisoarea, nici persecuțiile, nimic din toate acestea, nu l-ar 
fi putut împiedeca de-a se abate din calea lor. De aceea, mai 
mult și mai febril decât la toţi cei din generaţia lui, întreaga lui 
operă apare dominată de sensurile, pe atunci în mare creştere, 
ale spiritualității naționale. 

Istoria, de pildă, este privită nu ca un scop, ci ca un mijloc; 
şi anume, ca un mijloc tocmai pentru promovarea ideii naţio- 
nale. Ea își îndeplinește misiunea, cu adevărat, atunci când 
isbuteşte să servească interesele unui popor. Aceste interese 
pot fi de mai multe feluri: politice, sociale, culturale, econo- 
mice, naționale, etc.. Istoria trebue să le cuprindă pe toate. Ea 
are datoria să dea la iveală tot ce poate forma și întări unui 
popor conștiința de sine, Deasemeni, ea trebue să fie pentru 
aceasta o pledoarie continuă în ce privește drepturile lui la 
libertate, sau dacă n'o are, în ce priveşte luptele și însuflețirile 
care îi sunt necesare ca s'o capete, Adevărata istorie nu este 
aceea care se mărginește la vieața unor regi, domnitori sau 
principi, fie ei cât de însemnați, ci aceea care ia în considerare 

vieața complexă și integrală a unui popor. Scriind lucrarea lui 
fundamentală, « Istoria Românilor sub Mihai-Viteazul, prin- 
cipala preocupare a lui Bălcescu a fost aceea de a înfățișa vieața 
întregului popor românesc, sub unul din domnitorii care au 
luptat cel mai mult pentru drepturile și pentru cauza lui naţio- 
nală. Deasemeni marea atenţie pe care o acordă în scrierile lui 
istorice şi sociale clasei ţărăneşti se explică, pe de o parte prin 
necesitatea pe care i-o creea concepția lui istorică de a se ocupa 
de clasele sociale, pe de alta, prin faptul că la noi clasa țără- 
nească era în același timp pătura fundamentală a așezării noastre 
naționale. În marele proces pe care îl deschide boerimii româ- 
neşti, Bălcescu nu-i iartă acesteia faptul de-a fi lăsat țărănimea 
să decadă în iobăgie. Odată cu decăderea ţărănimii, fatal, aveau 
să urmeze capitulările de ordin politic, pierderea independenţei 
noastre naționale. Asupra capitulaţiilor din 1393 şi 1460, Băl- 
cescu formulează teza că ele nu constituesc acte de supunere, 
ci dimpotrivă, temeiuri juridice consacrând autonomia ţării. 
Mai târziu, în convenţia dela Paris din anul 1859, această teză 
a fost prețuită și a putut să fie opusă cu succes punctelor de 
vedere care apărau protectoratul rusesc şi suzeranitatea neîn- 
grădită a Porții. 

Ca un corolar practic al concepţiei lui naţionale, Bălcescu 
a fost primul mare susținător în ce privește întemeierea unei 
armate naționale, Unitatea naţională, gândită cu ajutorul cul- 
turii, trebue realizată cu sprijinul unei forțe materiale proprii. 
Această forță nu ar putea fi alta decât o armată națională a țării. 
Intrun loc Bălcescu spune parcă profetic: «Românii vor 
trebui să-și tragă cu sabia hotarele lor». 

In introducerea studiului său, « Cuvânt preliminariu despre 
izvoarele istoriei Românilor >, Bălcescu ne dă, rezumativ, moti- 
varea luptei şi străduințelor lui ca istoric național: 

« Românii au trebuință astăzi să se întemeeze în patriotism 
« şi în curaj şi să câștige statornicie în caracter. Aceste rezultate 
«credem că sar dobândi când ei ar avea o bună istorie naţio- 
« nală și când aceasta ar fi îndestul răspândită. Privind la acel 
«şir de veacuri, în care părinţii noștri au trăit şi la chipul cu 
« care ei s'au purtat în vieaţa lor soțială, noi am căuta să dovedim 

« virtuțile lor și să ne ferim de greșelile în cari au picat. Am 
« părăsi, prin urmare, acel duh de partidă și de ambiţie mâr- 
«şavă. Am scăpa de acele temeri de nimic şi de acele nădejdii 
« deşerte. Am dobândi adevăratele principe cari trebue să ne 
« povățuiască în vieața noastră soțială ca să ne putem mântui. 
4 Istoria încă ne-ar arăta că părinţii noştri se aflară în vremi cu 
«mult mai grele decât acelea în cari ne aflăm noi acum. 

« Călcaţi dela începutul lor de atâtea popoare barbare, Goţi, 
« Huni, Gepizi, Avari, Bulgari, Pacinaţi, Cumani, Tătari, în- 
«conjurați apoi de nații puternice, cum Ungurii, Polonii și 
« Turcii, cari toate ținteau a-i robi, ei își păstrară naționalitatea 
«lor. O mână providențial priveghiă asupră-le și îi păstrară 
« minunat din toate primejdiile. Acesta ne va aduce să credem 
«că o nație, care în mijlocul atâtor nevoi și-a păstrat naționali- 
«tatea ei în curgere de optsprezece veacuri, nu mai poate pieri. 
« Această convicție apoi ne va face să avem mai multă încre- 
«dere în viitor și să lucrăm cu mai multă inimă la o reformă 
« politică și soțială, care să ne facă vrednici a ne lua rangul ce 
«ni se cuvine în marea familie a naţiilor europene ». 

Ideologia pașoptistă reprezintă, în istoria şi în evoluția 
generală a vieţii spirituale româneşti, o pagină densă, înaltă și 
fecundă. Impotriva ei, criticile au curs şi curg încă. O parte 
din acestea vor fi înfățișate și în lucrarea de față, cu prilejul 
unor expuneri următoare. Criticile în chestiune sunt: unele 
drepte, altele însă fundamental neîntemeiate. Într'adevăr, pa- 
şoptismul a fost tributar, în largă măsură, unor influențe şi 
ideologii străine, Dar aceste ideologii n'au fost imitate numai 
la noi, ci aproape în întreaga Europă, deoarece, pe deasupra 
caracterului specific al țărilor în care au luat naștere, ele au re- 
prezentat ecouri și năzuinți de vieață ale întregii lumi din epoca 
aceea. Afară de aceasta, chiar faptul în sine al imitaţiei nu tre- 
bue să constitue un motiv principial de denigrări și de condam- 
nări. Există imitări şi imitări. Dacă unele au într'adevăr carac- 
tere limitate şi sterile, altele, însă, reprezintă forme necesare 
pentru difuzarea ideilor valabile și pentru realizarea progresu- 
lui necesar al omenirii. Imitația pașoptistă, cel puțin în ce ne 
priveşte pe noi Românii, trebue așezată în categoria acestora 

din urmă. Ea a avut misiunea să opereze transformări radicale, 
atât în structura noastră politică și socială, cât și în felul nostru 
de a judeca. Ori, fatal, pentru ca să fie posibile, și pentru ca să 
capete cât mai de vreme omologările necesare, aceste transfor- 
mări trebuiau operate sub scutul unei autorități spirituale de 
tip universal. O asemenea autoritate a fost mănunchiul de idei 
liberale din secolul trecut, idei în care omenirea a crezut pu- 
ternic şi în care, în destul de mare măsură continuă încă să creadă. 

Faptul, însă, nu se opreşte aici. 'Trebue să recunoaştem că 
imitaţiile în chestiune nu s'au mărginit a fi simple imitații, 
atât şi nimic mai mult, în sensul steril şi negator al cuvântului. 
Mai bine zis, acelea care au fost doar atâta, s'au eliminat dela 
sine, s'au condamnat singure. Adevărul este că toate formele 
ideologice împrumutate au căpătat aici, în judecata celor cari 
le-au întrebuințat şi în aplicarea lor la realitățile locale, adap- 
tări şi corectări de natură a face din ele teme active ale unui 
progres organic și necesar. Incontestabil, au fost multe exage- 
rări. Dar acestea sunt fatale, mai ales când este vorba de un 
proces cu caracter tipic revoluționar. S'a exagerat, într'adevăr, 
în multe domenii: şi în ce privește exproprierea formelor tre- 
cutului, şi în ce priveşte ideologia democratică şi umanitaristă 
a revoluţionarilor noștri, şi în ce priveşte introducerea dintr'o- 
dată a criteriilor liberale în vieața noastră publică, și în ce pri- 
veşte stilul romantic al literaturii vremii şi, în sfârșit, și în ce 
priveşte tonul general de revoluționarism imprimat dintr'odată, 
parcă fără toate pregătirile necesare, colectivității românești, 
Nu s'ar putea spune, însă, că s'a exagerat tot așa şi în ce privește 
simţirea și afirmarea ideii naționale. Deşi paşoptiştii și-au îm- 
brăcat ideile lor în forme biblice, dându-le uneori semnificaţii 
de transcendentalism profetic, încă n'am putea spune că prin 
aceasta au exagerat. N'a exagerat nici Al, Russo în «Cân- 
Zarea României », nici Bălcescu când prevedea clipa de eliberare 
a poporului său, nici Eliade Rădulescu în viziunile lui mistice, 
nici Brătianu sau Rosetti în lupta lor politică pentru cauza 
naţională şi, în general, n'a exagerat, pe asemenea laturi, nici- 
unul dintre exponenţii pașoptismului muntenesc, Exaltarea 
lor, dacă se poate numi așa, se explică prin importanţa misiunii 

pe care şi-au atribuit-o, prin dragostea lor puternică pentru 
ţară, prin marele lor acord intim cu ideile în numele cărora 
au militat şi, în sfârșit, prin vocaţia lor incontestabilă de repre- 
zentativi ai neamului lor, într'unul din momentele de răscruce 
ale acestuia, 

Faptul care trebue să ne conducă în judecarea fenomenului 
pașoptist trebue să fie, în primul rând, grupul de rezultate pe care 
l-a dat la iveală, Generaţia pașoptistă a prezidat o importantă re- 
naștere culturală, a organizat o revoluţie politică şi socială ale 
cărei roade chiar dacă n'au fost imediate n'au întârziat însă prea 
mult de a se arăta, a construit premisele teoretice pe baza că- 
rora avea să se înfăptuiască independenţa noastră naţională, 
a sprijinit procesul de întemeere a burgheziei noastre româneşti 
şi, în general, a dat un rar exemplu de dragoste pentru țară și 
de urmărire eroică a unui ideal, 'Toate acestea reprezintă fapte 
reale, pe care istoria modernă a poporului românesc le-a inta- 
bulat în mod definitiv. De sigur, ele mar fi putut să se producă, 
şi n'ar fi izbutit să creeze o măsură de vieaţă istorică, dacă n'ar 
fi avut în substanţa și în conţinutul lor importante temeiuri 
garantatoare. Bine înțeles, criticile care sunt de adus trebuesc 
aduse şi trebuesc să rămână. Insă, nu pentru a se nega prin ele 
o pagină de istorie, ci pentru a o pătrunde mai adânc şi a o așeza 
în cadrul ei cel mai firesc, acela pe care îl merită cel mai mult. 

Dintre cărturarii moldoveni, doctrinarul cel mai autorizat 
al ideii naţionale din acel timp, cel care ar constitui în raport 
cu criteriile de peste Milcov o prezenţă corespunzătoare aceleia 
a lui Bălcescu în Muntenia, este Mihail Kogălniceanu. 

In Moldova, fenomenul pașoptist a cunoscut forme mai 
puţin intense decât în Muntenia. Faptul nu trebue dat pe seama 
întâmplării; el constitue o împrejurare necesară și firească, 
Socialmente, Moldova nu avea o structură destul de favorabilă re- 
voluţionarismului. Ii lipsea pătura mijlocie, pătură mijlocie care 
în Muntenia exista într'o formă mai accentuată, și deci îi lipsea 
însuşi cadrul în care ideile liberalismului burghez puteau să 
germineze în mod activ. In schimb, din diferite motive de ordin 
istoric și geografic, asupra cărora nu este locul să insistăm aici, 
dispunea de o pătură boierească mai organizată și cu contururi 
mai specifice. După cum politicește aceasta avea să se orienteze 
în spre conservatorism, tot așa, sufletește și culturalicește ea 
avea să se îndrepte în spre tradiţie şi criticism. Așa se explică 
de ce, pe când în Muntenia pașoptismul lua forma unei mișcări 
de mari proporții revoluționare, în Moldova el avea să se măr- 
ginească la nişte simple manifestări mai mult timide, inexpre- 
sive și fără urmări notorii. 

Ca gânditor social și ca militant cultural, Kogălniceanu avea 
să se manifeste într'o formă determinată oarecum de spiritul 
clasei sociale din care descindea. Cu alte cuvinte, avea să se 
manifeste într'o formă dominată de orientarea tradiționalistă. 

La aceasta, se mai adăugau alte două fapte. Cultura lui ger- 
mană, prin natura ei mai metodică şi mai obiectivă, îl ferea 
oarecum de exagerările romantice și de excesul de coloare re- 
voluționară pe care îl luau, în special, revendicările națio- 
nale din acel timp. Pe de altă parte, pregătirea lui istorică, mai 
ales în domeniul istoriei naționale, îl determina să creadă că 
procesul renașterii noastre moderne nu trebuia dus numai 
cu înflăcărări teoretice ci, în primul rând, cu o bună cu- 
noaștere a faptelor petrecute în trecutul nostru ca popor. 

Primele priviri teoretice ale lui Kogălniceanu asupra che- 
stiunii naţionale le găsim în cele două lucrări ale lui din tine- 
reţe: « Dorinţele partidei naționale din Moldova» şi « Proiect de 
constituție pentru Moldova ». Atitudinea lui anti-regulamentară 
și anti-rusească este motivată cu fapte de ordin istoric. Actul 
de capitulație din 1512, semnat de Bogdan fiul lui Ştefan cel 
Mare, consacră neatârnarea noastră internă față de Turcia. 
Tratatul dela Cainargi, din 1774, prevede că domnii români 
sunt «suverani » iar țările peste care domnesc sunt 4 suverane »; 
din spiritul lor se desprinde neatârnarea Moldovei față de Ru- 
sia. Prin tratatul dela Iaşi din 1791, dispoziţiile tratatului dela 
Cainargi au fost confirmate și întărite, Actul dela Bucureşti, 
din 1812, ne răpea Basarabia, dar cu privire la restul ţării nu se 
prevedea niciun drept eventual al Rusiei. In sfârşit, conform 
articolului 5 din tratatul dela Adrianopole, din 1829, Princi- 
patele românești aveau să se bucure «de o slobodă lucrare a 
credinţei lor » de o «administrație națională neatârnată » pre- 
cum și de o seamă de alte libertăți. Regulamentul Organic, 
împotriva căruia se îndreaptă întreaga pledoarie a lui Kogălni- 
ceanu, era privit ca o legiuire care contrazicea fundamental spiritul 
tuturor acestor pacte anterioare şi deci ca o legiuire sortită 
să nu poată face câtuși de puţin fericirea neamului românesc. 

Regimul nou, de care Principatele românești au nevoie, 
trebue să se sprijine pe ideea de autonomie desăvârșită. Proiec- 
tul de constituţie înfățișat de Kogălniceanu prevede: instituirea 
unei Adunări obşteşti, compusă din reprezentanţi ai tuturor 
stărilor sociale; cadre electorale, compuse din proprietari, 
slujbaşi, starostii corporațiilor, negustorii patentați clasa I, 

diferite « capacităţi » şi reprezentanţi ai satelor, câte doi de 
fiecare sat și anume vornicul și paznicul; alegerea domnului, a 
mitropolitului și a episcopilor de către Adunarea obștească; 
separația puterilor publice; desființarea tuturor titlurilor de 
nobleţe; împroprietărirea țăranilor, suprimarea cenzurii; se- 
cularizarea averilor mânăstireşti; respectarea libertăților pu- 
blice, în special a libertăţii individuale, etc.. Cu alte cuvinte, 
propunerile lui Kogălniceanu sunt asemănătoare celor formu- 
late cu două luni înainte în Proclamația dela Islaz, însă se deo- 
sebesc de acestea prin faptul că sunt înfăţişate întrun mod 
mai sobru, mai obiectiv, mai ferit de exagerările romantice ale 
vremei, 

Format în școala Apusului, Kogălniceanu era, firește, un 
liberal. Au dovedit-o marile reforme de care şi-a legat numele: 
emanciparea ţiganilor, împroprietărirea ţăranilor, egalizarea 
în drepturi civile şi politice a tuturor claselor sociale, seculari- 
zarea averilor mănăstirești. Totuşi, liberalismul lui a diferit 
de liberalismul Muntenilor. Acesta din urmă era un liberalism 
revoluţionar, pe când acela al lui Kogălniceanu era liberalismul 
unui democrat, orientat spre tradiție mai mult decât spre revo- 
luţie. Deosebirile între el și liberalii munteni se datorau mai 
multor fapte: temperamentului lui, mediului de formaţie inte- 
lectuală, atitudinii lui permanente de istoric mai mult decât 
de literat. Este destul să amintim de faptul că s'a condus de 
teoria dreptului istoric al lui Savigny mai mult decât de teoria 
dreptului natural al Revoluţiei Franceze, pentru ca să ne dăm 
seama de poziţia lui ideologică față de aceea a coreligionarilor 
lui din Muntenia. 

In prefața « Letopiseţelor », Kogălniceanu își exprimă crezul 
lui anti-revoluţionar, cu aceste cuvinte lapidare: « Orice schim- 
« bare silnică, orice prefacere năpraznică, nu pot fi decât fatale; 
«când revoluțiile încep, civilizația încetează ». Revendicările 
naționale au sorți de izbândă când sunt întemeiate pe tradiţie, 
Cele mai multe din relele Regulamentului Organic izvorăsc 
din faptul că această constituţie a sfărâmat vechile legiuiri ale 
ţării. «O lege fundamentală a țării trebue să fie o plantă indi- 
genă, expresia moravurilor şi nevoinţelor țării». Marea înţe- 

lepciune a acestor vremuri este aceea de a ne întoarce la vechile 
instituţii ale poporului nostru, firește nu la oricare instituții 
făcând aceasta doar pentru motivul că sunt vechi, ci la acelea 
care timp de cinci veacuri și-au dovedit tăria și au izbutit să 
întrețină sufletul unitar al poporului nostru. Aici, trebue să 
facem remarca, deosebit de importantă, că tradiţionalismul lui 
Kogălniceanu n'a fost un tradiționalism rigid, exclusivist. 
Dacă ar fi fost aşa, de sigur, el war fi izbutit să se impună și 
să încadreze nevoile sufleteşti ale unei societăți și încă într'unul 
din momentele dinamice ale soartei ei. Adevărul este că tradi- 
ţionalismul lui Kogălniceanu s'a îndulcit printr'o atitudine 
pronunţat evoluționistă. « Adevărata civilizație este aceea pe 
«care o tragem din sânul nostru, reformând și îmbunătățind 
instituțiile trecutului cu ideile și propășirile timpului de față ». 
Ca și Bălcescu, care vedea în problema țărănească o problemă 
izvorând din însuși conţinutul autentic al istoriei românești, 
Kogălniceanu, şi el, vedea în această problemă o necesitate 
de ordin politic și național, în legătură cu respectul pe care îl 
datorăm trecutului, instituţiilor și drepturilor lui. «Este isto- 
ricește dovedit că, în timpurile din început, mai fieștecare Ro- 
mân era proprietar şi că numai sila şi puterea celor mari au 
desbrăcat pe o mare parte din săteni de pământurile și chiar 
de libertatea lor ». 

Pe plan cultural, Kogălniceanu a militat pentru ideea națio- 
nală şi pentru realizarea ei în spirit istorico-tradiționalist, pe 
două căi: prin instituirea curentului tradiționalist și prin inau- 
gurarea unui curs de istorie națională la Academia Mihăileană 
din Iaşi. Despre primul ne-am ocupat, pe larg, în capitolul 
anterior al lucrării de față. Început prin manifestul-program. 
publicat în 1840 în primul număr al « Daciei Literare » şi con- 
tinuat cu o serie întreagă de manifestări literare semnate de 
protagoniști ai inspirației românești contemporane, curentul 
tradiționalist a însemnat una din paginile cele mai viguroase 
ale literaturii noastre moderne și, mai ales, ale militărilor ei 
pentru a-şi constitui o înfățișare specifică și o autonomie pro- 
priu zisă. In ce privește cursul de istorie națională dela Acade- 
mia Mihăileană, el n'a putut să realizeze tot ce ar fi putut rea- 

liza pentrucă, puţină vreme după inaugurarea lui, interesele 
protectoratului rusesc au izbutit să obţină interzicerea lui, 
Ne-a rămas însă epocala lecție de deschidere, care constitue 
una din paginile clasice ale gândirii și afirmării românești. 
După ce Kogălniceanu înfățișează marile binefaceri spirituale 
pe care le poate aduce studiul istoriei, trece la caracterizarea 
liniilor de forță ale istoriei noastre naționale, pentru ca să ajungă 
la concluzia ca această istorie zrebue cunoscută, că în cuprinsul 
ei există fapte şi imagini capabile să alimenteze cele mai înalte 
porniri cercetătoare şi că toate acestea alcătuesc documentul 
nepieritor al drepturilor noastre ca popor și dovada limpede 
a chemării lui între popoarele apte să colaboreze la civilizația 
lumii. Într'un moment de restriște al vieţii lui, când cursul îi 
fusese suprimat, iar reformele politice preconizate de el păreau 
ajunse la un punct mort, Kogălniceanu și-a găsit echilibrul su- 
fletesc în munca de migală dar totdeodată și de mari perspec- 
tive spirituale, a editării cronicelor românești. O muncă încu- 
nunată de un sfânt succes, pentrucă în felul acesta luptele și 
năzuințele naţionaliste ale vremii își îmbogăţeau mijloacele 
lor de acțiune și de convingere, cu un mare document dovedi- 
tor al drepturilor și al vredniciilor românești de totdeauna. 

Caracterizând atitudinea politică și naţională a lui Kogăl- 
niceanu, N. Iorga spune întrun loc: 

« Mihail Kogălniceanu a răspuns cu succes misiunii ce-și 
«luase în teoria lui, deși n'a putut răspunde cu atâta succes 
«în practica lui, pentrucă împrejurările vieţii lui de boier, cu 
« defectele generaţiei de atunci, Pau împiedecat de a organiza 
«ceva în jurul doctrinei lui, așa încât a fost un moment când 
«a plecat steagul democraţiei naționale moldoveneşti în fața 
«unei doctrine care avea, de sigur, același naționalism, dar 
«de fațadă, şi nu în sâmburele însuși al alcătuirii de idei, și 
«astfel, naționalismul democrat moldovenesc de pe la 1840 
«al lui Mihail Kogălniceanu a devenit un umil satelit al libera- 
«lismului bucureştean prin anul 1880. Prin urmare este de 
« făcut o deosebire între clara și puternica doctrină a lui Kogăl- 
« niceanu și între incapacitatea vieţii sale ca om de a se ține 
« neclintit de dânsa până la moarte, având această supremă 

« mândrie de om: să se înfășoare în steagul sub cutele căruia 
«a luptat o vieață întreagă » 1), 

Mihail Kogălniceanu a fost unul dintre cei mai mari reali- 
zatori pe plan naţional pe care i-am avut şi, în același timp, 
unul dintre cei mai mari dascăli de naționalism cu care ne-a 
fericit soarta, Rareori, o mai armonică împerechere de calități: 
cultură, metodă, cunoaştere profundă a istoriei, spirit de înţe- 
lepciune şi de echilibru chiar în fața celor mai contradictorii 
situaţii, viziune politică, putere de-a cuprinde faptele în des- 
făşurarea lor sintetică, și, ceea ce este mai ales de subliniat, 
toate acestea unificate și întregite printr'un mare sentiment de 
neam, printr'o hotărîtoare intuiţie a puterilor acestuia de vieaţă. 





1) N. Iorga, Doctrina naționalistă, în volumul ¢ Doctrinele partidelor 
politice +, Inst. Social, Bucureşti, 

CAPITOLUL VIII 


NAȚIONALISMUL LUI EMINESCU 


Intre manifestările cu caracter reacționar ale secolului 
XIX, cea mai interesantă în ce priveşte ideea și spiritualitatea 
națională, este cea reprezentată de Eminescu. Nu ne vom referi 
la. poezia lui, pentru motivul că, deşi puternică, atitudinea 
națională cuprinsă aici nu stă în slujba unei militări ideologice, 
ci se încorporează emoțiilor intime care au stat la baza creaţiei 
artistice a poetului. Vom considera, pentru cele câteva trăsături 
care trebuiesc amintite aici, doar activitatea lui Eminescu ca 
ziarist și, în genere, ca gânditor social. 

Critica socială a lui Eminescu are mai multe rădăcini. In 
primul rând, ea trebue pusă în legătură cu Junimea, adică cu 
atitudinea de criticism a acesteia față de acțiunile şi realizările 
revoluției pașoptiste, De asemeni, trebue pusă în legătură cu 
temperamentul scriitorului, înclinat spre pesimism, spre nega- 
rea prezentului şi, prin compensație, spre o mare nevoie de 
idealizare a trecutului. In sfârşit, la aceasta mai trebue să 
adăugăm interesele politice ale partidului conservator, în a 
căror rază Eminescu a fost adus de diferite împrejurări mate- 
riale ale vieţii lui. Bine înţeles, toate aceste motive se întregesc 
cu: atmosfera generală a timpului, atmosferă în care preocu- 
parea naţională, ieșită acum din valul primelor ei revărsări 
romantice, pășea spre interiorizări de un ordin mai grav, mai 
filosofic, 

Problemele româneşti l-au preocupat pe Eminescu încă 
din primii ani ai tinereţii lui. Anume: problemele referitoare 

la clasele sociale, la păstrarea formelor de civilizaţie ale trecu- 
tului național, la apărarea neamului împotriva infiltraţiilor 
străine. 

Iată, în linii sumare, câteva dintre ideile de seamă din con- 
cepția politică şi naţională a lui Eminescu. 

Statele nu au la bază un contract social, așa cum au afirmat 
unele cărți doctrinare ale Revoluţiei Franceze. Ele nu pot fi 
produse ale rațiunii, ci sunt produse ale naturii. Există două 
feluri de monarhii: monarhia juridică, în care statul este con- 
ceput ca o unitate absolută, și monarhia liberală, în care clasele 
sociale își desfăşoară un joc liber și în care echilibrul este rea- 
lizat prin precăderea uneia asupra tuturor celorlalte. Noi, 
Românii, am cunoscut, în trecutul nostru, în special pe acesta 
din urmă. Aşa se explică marea noastră nestabilitate monar- 
hică, fapt de pe urma căruia am păgubit enorm de mult în vieața 
noastră ca popor. Am păgubit, în special, prin pulverizarea 
autorității Statului şi prin vicierea raporturilor dintre diferitele 
pături sociale. 

Din clipa în care s'au introdus sisteme administrative mo- 
derne, în rândurile clasei de mijloc a început să crească o ten- 
dință dăunătoare: drumul spre privilegiu. "Țăranul se străduia 
să ajungă fecior boieresc, negustorul boier şi foarte mulți tin- 
deau spre funcționarismul de stat. Revoluţia dela 1848 a între- 
ţinut și mai mult această tendință. Sub acţiunea ei, s'au nimicit 
păturile răzeșilor, ale breslașilor şi ale boierilor. In măsura în 
care ogoarele erau părăsite pentru funcțiuni iluzorii pe spinarea 
bugetului public, ele intrau în mâna străinilor, iar adevărata 
economie românească îşi pierdea din ce în ce mai mult carac- 
terul ei autonom. Aceleași fapte au dus la alcătuirea unei clase 
de falsi intelectuali, adică oameni deţinând aparent toate insig- 
nele intelectualității, dar în fond cu totul nepregătiți în ce pri- 
veşte conținutul real și responsabilităţile acesteia. « Reformele 
« liberale au deschis ușa funcțiilor statului, înmulțite în infinit, 
« tuturor feciorilor de popi și de negustori, cari nu reprezintau 
«nici avere, nici inteligență, şi cari găsiau mai comod a trăi 
«din funcţii plătite de stat și de comune, decât din munca lor 
«proprie, din îndeletnicirea cu meşteșugul părinților lor. 

« Astfel s'a înmulțit ruşinea de muncă și proletariatul conde- 
«iului, această clasă veşnic nenorocită, condamnată la celibat 
«și la mizerie, luptând prin ură, intrigi, calomnii și vicleșug 
« pentru pâinea amară a bugetului şi întrecând cu o rară obrăz- 
« nicie orice muncă spirituală adevărată, orice merit adevărat » 1). 

Dispărând aristocrația românească istorică, și neexistând 
o clasă de mijloc autentică și pregătită, singura clasă pozitivă 
pe care se pot spirijini procesele de vieață ale țării este clasa 
țărănească. Insă, în loc s'o ridicăm, să-i dăm posibilități de a 
se afirma potrivit puterilor ei de realizare, noi am clădit pe 
spatele ei organismul greoiu, costisitor şi artificial al burghe- 
ziei noastre. Așa se face, spune Eminescu, că țărănimea trebue 
să întrețină din sudoarea muncii ei: «câteva mii de proprietari 
« (la începutul secolului câteva zeci), mii de amploiaţi (la înce- 
« putul secolului câteva zeci), sute de mii de Evrei (la înce- 
« putul secolului câteva mii), zeci de mii de alți supuşi străini 
«(la începutul secolului câteva sute); sub greutatea acestei 
4 poveri, țăranul român va sucomba, și odată cu el va pieri şi 
« România ». 

Evenimentele dela 1848 s'au soldat dureros pentru țara 
noastră. Ele au contribuit ca, în sufletul poporului român, 
să se rupă firul tradiţiei. Dela această dată, Românii au pierdut 
simțul istoric. « Cuvinte noui fără cuprins, oameni noui fără 
«trecut şi fără valoare, o limbă păsărească în locul vrednicei 
«limbi a strămoșilor, instituţii nepotrivite cu trebuinţele mo- 
« deste ale ţăranului dunărean, au înăbuşit frumoasele şi spor- 
«nicele începuturi ale unei literaturi întradevăr românești, 
«ale unui naționalism, nu de fraze banale, ci de un cuprins 
« real » 2). Progresul nu se poate realiza oricum și, în orice caz, 
nu se poate realiza fără a ține seama de legile continuității 
istorice și evolutive. Revoluţia dela 1848 s'a abătut în mod fla- 
grant dela aceste legi. Ea n'a putut să însemne un progres 
pentru ţara noastră, tot așa după cum nu se poate numi progres 
a îmbătrâni în mod artificial pe un copil sau a răsădi o grădină, 





1) M. Eminescu, Drepturile politice ale Evreilor. 
2) M, Eminescu, Cele doud generații românești: dinainte şi după 1848. 

în două ceasuri, cu plante prinse provizoriu la suprafața pămân- 
tului. Departe de a fi progres, aceasta este mai degrabă deva- 
stare. Progresul adevărat presupune o legătură naturală între 
trecut și viitor. De aceea, el trebue să se inspire din tradițiile 
sănătoase ale trecutului, pentrucă numai astfel se poate feri 
de inovațiuni periculoase sau de falsul revoluționarism. 

Colorând liric și temperamental teza «formei fără fond» 
a Junimii, Eminescu adresează societăţii românești contem- 
porane o critică necruțătoare. Deşi avem cele mai înaintate 
instituţii liberale, nu stăm cu nimic mai bine ca înainte. Dim- 
potrivă, stăm nemăsurat mai rău, pentrucă toate instituțiunile 
împrumutate nu se potrivesc cu realitățile dela noi, nici cu 
starea noastră de cultură și nici cu natura posibilităţilor noastre 
de muncă. In forma de astăzi, România pare o ţară a reputa- 
ţiilor uzurpate: o ţară «a jurnaliștilor fără carte, administrato- 
«rilor fără ştiinţă, profesorilor fără elevi, țara unde toți repre- 
«zintă numai forma goală a culturii şi nici de cum cuprinsul ». 

Totuşi, deși format oarecum în școala ei, Eminescu are 
în felul lui de a gândi o notă care îl deosebește puternic de 
Junimea. Naționalismul junimist, atâta cât a fost, avea caracter 
rațional, științific; o mare preocupare a junimiștilor ortodoxi a fost 
de a-l feri pe acesta de ceea ce i-ar fi dat cumva înfățișarea de 
patriotism militant. Naționalismul lui Eminescu, dimpotrivă 
avea un caracter liric, temperamental. Ca tânăr, în peregrină- 
rile lui boeme, cunoscuse Transilvania și Bucovina, iar trecerile 
lui prin Blaj, Beiuș şi Cernăuţi îi imprimaseră în cuget, încă 
înainte de a cunoaște toate faptele “istoriei noastre naționale, 
ceva din drama seculară a suferințelor românești. Mai târziu, 
când a început să studieze de aproape viața trecută a poporului 
nostru, el și-a apropiat faptele acestuia într'o formă pasionată, 
violentă, în orice caz intens dureroasă. Peste toate acestea avea 
să se adauge, în epoca lui de maturitate spirituală, o anumită 
notă de pesimism și de idealism filosofic împrumutată dela filosofii 
germani și filtrată oarecum din preocupările lui budiste. 

Aşa se face că vedem pe Eminescu îndreptându-se spre 
idealizarea puternică a trecutului național. Acest trecut a fost 
viu. Voevozii erau falnici, plăieşii războinici, boierii purtau 

în cugetul lor un patriotism demn și încercat, dările se strân- 
geau simplu și firesc, toți erau mulțumiți și țara mergea bine, 
pe făgașuri care erau ale ei, care o reprezentau în chip autentic. 
In măsura în care își simțea față de timpurile prezente, dacă 
nu o ură propriu zisă în orice caz o neputinţă de-a adera sufle- 
tește la ele, Eminescu rechema timpurile de altă dată, cu forme de 
vieață simple și patriarhale, dar care îi apăreau ca purtând în ele 
mai multă onestitate şi care i se păreau ca fiind capabile să răspân- 
dească în jurul lor o nesfârșită poezie. Insă, desigur, într'o invocare 
ca aceea foarte cunoscută asupra lui Ștefan cel Mare, — «ce știa să 
« fărâme pe Turci, Tătari, Leși şi Unguri, ştia niţică slavonească, 
4 avusese mai multe rânduri de neveste, bea bine la vin vechiu 
«de Cotnar și din când în când tăia capul vreunui boier sau 
«nasul vreunui prinț tătăresc »— nu mai vorbeşte sociologul, 
ci poetul, cu toată capacitatea lui de-a transfigura liric realitatea. 
Eminescu a fost un tradiționalist, fără a fi, în același timp, 
şi un evoluționist. De aceea, deşi cunoștea și intuia cu justețe 
trecutul istoric al poporului nostru, nu avea însă viziunea 
desvoltării lui viitoare, Rechema timpurile trecute, cu farmecul 
lor patriarhal și cu vieața lor redusă, fără a-și pune, totdeodată, 
problema devenirilor necesare în viitorul neamului nostru. 
'Tradiționalismul radical al lui Eminescu îl îndrepta, în mod 
fatal, spre un suflet rural, spre o simţire a lucrurilor în perspectivă 
agrariană, Pentru el, singura clasă pozitivă românească este țără- 
nimea. Marea proprietate și boerimea corespunzătoare repre- 
zintă numai niște necesități sociale. Nu avem nevoie de stat 
burghez, cu constituţii, cu libertăţi, cu principii umanitariste. 
Acestea, sunt, în fond, nu realități ci mijloace de a masca rea- 
litatea. De pildă: « .. „libertatea e libertate de a exploata, ega- 
«litatea e egalitate de a deveni tiran, fraternitatea e un moft 
« ilustrat prin ghilotină ». Dată fiind structura noastră țărănească, 
nu este deloc necesar ca noi, Românii, să facem un stat modern. 
Depe urma acestui stat, n'am avea de cules decât rele. Marea 
înțelepciune românească ar fi să ne întoarcem la vremurile vechi 
ale pârcălabilor. Ideea de Român se confundă cu aceea de 
ţăran. « Când zicem Român, fantasma psihologică care trece 
« pe dinaintea ochilor noştri în acest moment, e un om al cărui 

«semn distinctiv este adevărul. Rău sau bun, Românul este 
«adevărat. Inteligent fără viclenie, rău — dacă e rău — fără 
« fățărnicie; bun fără slăbiciune, cu un cuvânt ni se pare că 
aatât calitățile, cât şi defectele Românului sunt întregi, neîn- 
« chircite, el se arată cum este». 

O altă latură importantă a naţionalismului lui Fmiinesci 
este xenofobia lui. Ea este îndreptată, în primul rând, împo- 
triva Evreilor. Motivarea ei nu este de ordin rasial sau religios, 
ci de ordin economic şi național. Munca prestată de Evrei 
nu este o muncă productivă, ci o muncă parazitară. Odată cu 
instituțiunile, ei distrug și ceva din sufletul poporului. Cu 
alte cuvinte, Evreii constituesc o primejdie naţională. Dealt- 
minteri, pericolul străinilor nu vine numai dela unii dintre ei, 
ci dela toți. Din nefericire, după cum în Moldova există o 
pătură suprapusă a Evreilor, în Muntenia există una a Grecilor. 
Epoca fanariotă a însemnat o biruinţă a elementului străin față 
de cel indigen. Revoluţia dela 1821, dimpotrivă, a reprezentat 
o biruinţă a acestuia din urmă. In prezent, liberalismul spre 
care tind ţările româneşti înseamnă încă o victorie a străinilor, 
De fapt, numai străinii sunt aceia cari pot avea interes de a se 
distruge instituţiile tradiționale ale țării şi de a se pune în 
locul lor forme de vieață pentru care nu suntem pregătiți şi 
care nu ni se potrivesc sufletește, 

Naționalismul lui Eminescu constitue, în evoluția generală 
a gândirii româneşti, o pagină puternică și răscolitoare. Deși 
pe alocuri plin de o pasiune nedreaptă, deși întemeiat pe cri- 
terii reacționare, deși îndreptat împotriva unor evenimente care 
de fapt nu negau ci construiau cu tragere de inimă edificiul Ro- 
mâniei moderne, totuși, naționalismul în chestiune s'a impus 
şi continuă să se impună. Există, în țesătura lui intimă, valori 
definitive. Și anume: dragoste de ţară, de pământ şi de popor, 
dragoste mergând pe alocuri până la accente tragice și mistice; 
respectarea puternică a tradițiilor țării; cunoaşterea şi prețuirea 
trecutului național; datoria fiecăruia dintre noi de-a ne apăra 
ţara și neamul împotriva infiltrațiilor străine. 

Doctrina naționalistă a lui Eminescu, preţuită în zilele lui în 
forma relativă în care sunt prețuite simple contingenţele, a în- 

ceput să cunoască adevărata ei carieră abia după moartea poetului. 
Societatea românească a rămas surprinsă de câte putere de argu- 
mentare sociologică dispunea acela pe care aceasta se deprinsese 
a-l coasidera doar ca poet. Adevărul este că, din clipa în care 
cugetarea naționalistă a lui Eminescu a fost scoasă la lumină, 
ea wa mai încetat o clipă de a stărui, cu necesitate, în toate mani- 
festările noastre spirituale de seamă. În special, manifestările 
care au trebuit să pregătească sufletul național al întregirii hota- 
relor și-au constituit din această doctrină un mare și hotărîtor 
piedestal al lor. 


www.dacoromanica.ro 


CAPITOLYG IX 
NAȚIONALISMUL LUI NICOLAE IORGA 


Dela Eminescu încoace, figura cea mai complexă 4 națios 
nalismului românesc a fosț aceea a lui Nicolae Iorga. Ca isțoric, 
ca liţeraț, ca gazeţar, ca om poliţic ca popularizaţor sau ca 
miliţanţ culțural, Nicolae Iorga a legaţ înțreaga lui acţiviţaţe 
de ideea naţională, de promovarea ei până în cel din urmă 
cugeţ românesc şi de consţiţuirea ei ca supremă normă direc 
ţoare penţru vieața înţregii noasţre colecțivițăți româneşti. 

Dinţre înainţaşii săi, Nicolae Iorga s'a sprijiniț, în special, 
pe doi dinţre aceşția: Kogălniceanu și Eminescu. Cu primul 
a avuţ comun viziunea isţoriei naționale a Românilor în cadrul 
isțoriei universale. Cu cel de-al doilea, s'a poțriviţ în dragosţea 
lui adâncă penţru țrecuț, penţru suferințele neamului nosţru, 
penţru lupţa dramaţică a acesţuia împoţriva sțrăinilor, penţru 
creația culțurală a țăranilor și penţru o anume aţmosferă de 
țaină veche și de preţ, ce exisță în jurul înţregii vieţi isţorice 
şi suflețeşți a poporului român. 

O primă remarcă pe care ţrebue s'o facem se referă la baza 
filosoficadocțrinară pe care Nicolae Iorga și-a rezemaţ cons 
cepţia lui naționalisță. Conţrariu mulţor aparențe, aceasță cona 
cepţie nu s'a manifesțaţ doar la suprafaţă, în acţiuni de culțură 
sau de poliţică naţională, ci a făcuţ parţe dinţr'un sistem de 
gândire isțorico-socială, cu imporțanţe şi luminoase perspecţive 
filosofice. 

In domeniul care isa daț încă din tinerețe o noțorietațe 
universală, storia, Nicolae Iorga n'a fost numai un munciţor 
doțaţ cu puţeri excepționale, ci deopoțrivă, a fosț docţrinar 

al unui sistem și creator al unei metode. In privința aceasta, 
el face parte din grupul de filosofi moderni ai istoriei, care 
afirmă că scopul teoretic al istoriei nu este să formuleze legi 
generale, ci să exprime fapte particulare, să desprindă sintezele 
de vieață ce rezultă din înlănțuirea lor şi să stabilească valoarea 
acestor fapte, însă nu prin ceea ce au tipic ori neschimbător 
în ele, ci tocmai prin ceea ce constitue unicitatea şi ireversibili- 
tatea lor. In consecință, ca filosof contemporan al istoriei, 
Nicolae Iorga se înscrie, oarecum, în seria formată de Wilhelm 
Dilthey, Wilhelm Windelband, Heinrich Rickert, Georg Sim- 
mel, poate chiar şi Oswald Spengler, iar dintre Români, apare 
ca un continuator al spiritului început în școala noastră istorică 
de către Alexandru Xenopol. 

Istoria — în concepția lui Nicolae Iorga — este o disciplină 
teoretică, având preocuparea de a stabili adevăruri asupra 
faptelor prin care omenirea şi-a exprimat sufletul și activitatea 
ei. Ea răspunde, nu unor nevoi pragmatice propriu zise, cum 
ar fi de pildă gândul că trebue să cunoaștem faptele trecutului 
pentru a trage învățăminte asupra viitorului, ci unor nevoi 
interioare, nevoi constând din datoria și din satisfacția noastră 
morală de a cunoaște treptele de devenire ale omenirii, de a 
surprinde jocul de fapte prin care se realizează destinul popoa- 
relor. 

Ştiinţele exacte au în vedere numai ceea ce este viu, concret 
sau intuitiv; în lumina lor, faptele apar oarecum nivelate și 
rigide, iar spiritul omenesc este ridicat pe culmi de unde vieața 
se vede însă fără relief, coloare sau interes. Istoria, în schimb, 
ține contact neîntrerupt cu vieața, lărgeşte perspectiva imensă 
a trecutului cu o presimţire a viitorului fără capăt, înseamnă 
particularităţile vii ale faptelor şi acordă evenimentelor o dem- 
nitate fenomenologică, tocmai în măsura în care ele cuprind 
forme de vieață unice. 

Este greu să se vorbească despre legi istorice propriu zise. 
Natura faptelor istorice, structura lor complexă, particularită- 
tile lor intrinsece, poziția lor în cuprinsul unei rețele dinamice 
şi invizibile a neprevăzuturilor omeneşti, toate acestea fac 
imposibile acele raporturi constante și necesare care definesc 

în genere ideea de lege. E drept, istoria solicită onoarea de 
a fi o ştiinţă, însă își întemeiază această cerere nu pe facul- 
tatea ei de a stabili legi universale, ci pe critica severă a 
izvoarelor, pe ordonarea metodică a faptelor, pe putinţa ei de 
a stabili adevăruri asupra realizărilor, vocaţiilor şi destinelor 
omeneşti. 

Istoricul trebue să fie, înainte de toate, un om. Neavând 
înaintea lui scheme generale ci numai fapte particulare, el 
trebue să știe să intre în vieața acestor fapte, s'o trăiască, să 
intujască viu, direct, ceea ce este esenţial şi comunicativ în ea. 
Dar, aceste fapte nu trebuesc privite izolat, ci în raport cu 
marile organisme ale lumii sociale care sunt popoarele și, prin 
ele, naţiunile. « Istoricul — spune Nicolae Iorga — va trebui să 
aibe starea de spirit a fiziologului, care și în cercetarea celui 
mai mărunt vas, a țesăturii celei mai banale, are în mintea 
sa marele sistem de vieață, solid, unitar, din care aceste obiecte 
ale studiului său fac parte 1; ». 

Nicăiri, împărțirile, subîmpărțirile şi paraîmpărțirile mar 
putea să cadă atât de nepotrivit și de artificial, ca în istorie. 
Nu ar avea rost, de pildă, să facem despărțiri între erou și 
popor sau între gloata celor mulți şi splendoarea celor aleşi. 
Ceea ce contează, în vieața istorică, este altceva. Anume: silinţa, 
munca, lupta, înaintarea, retragerea, răsărirea în lumină ori 
coborîrea în întuneric a tuturor, unul condiționând pe celălalt 
şi toți laolaltă împlinind lanțul solidar al unei manifestări de 
vieață împlinite, ce duce în eternitate pecetia unică a unui 
popor anumit. Mai mult decât fapte ilustrative, cum ar fi 
domnii de regi, solemnități şi războaie, cronologii politice sau 
diplomatice, istoria trebue să pună în evidență fapte directoare, 
în special fapte care, ieșind din forțele individuale și colective, 
să aibă proprietatea de a determina mersul evolutiv al omenirii. 

Așa cum nu trebue să devenim sclavi ai deosebirii dintre 
istoria politică şi istoria culturală, tot așa, nu trebue să așezăm 
o tranșee despărţitoare între istoria universală și istoria națio- 
nală, Naţiunile trăiesc pe același pământ, au de luptat cu greutăți 


1) N. Iorga, Generalități asupra studiilor istorice, pag. 135. 

asemănătoare, se ciocnesc în năzuințele lor diferite. De aceea, 
trebue să admitem că istoria unui popor vine în atingere cu 
istoria celorlalte popoare nu numai prin simple mențiuni fugare 
sau prin scurte capitole de influenţe reciproce, ci ea se fixează 
şi se păstrează într'un mediu de universalitate umană, căruia 
îi aparține în cea mai superioară esență. 

In procesul lor de vieață istorică, popoarele se reazemă, 
mai mult decât pe numărul, pe forma sau pe organizarea de 
care dispun, pe justificația lor. O societate mar putea trăi, 
dacă la baza ei n'ar exista o idee, care să-i îndreptățească exi- 
stența și să stabilească o continuitate logică în manifestările ci. 
« Totdeauna — precizează Nicolae Iorga — păstrătorii puterii, 
conducătorii muncii omenești, au simţit nevoia morală să îndrep- 
tățească ceea ce o reprezintă şi ceea ce le folosește; și această 
îndreptățire nu este decât o idee, o idee care a fost un ideal 
şi a devenit un principiu care sprijină, o tradiţie care consfin- 
țeşte » 1). Una dintre cele mai grosolane păreri din câte a cuno- 
scut până acum omenirea este părerea care susține preponde- 
rența sau exclusivitatea factorilor materiali, în ce privește acțiu- 
nea și drepturile la vieață ale popoarelor. Mai presus decât 
toți factorii materiali, sunt factorii ideali. Popoarele se desvoltă 
şi ajung la autonomia lor politică şi spirituală sau dimpotrivă 
decad și părăsesc astfel scena istoriei, după cum au știut să 
creadă într'o seamă de idei directoare ori după cum s'au înde- 
părtat de acestea. În vreme ce lumea sensibilă poate fi de multe 
ori o simplă lume de aparențe, cu forme efemere care se fac 
și se desfac după indicațiunile schimbătoare ale diferitelor 
împrejurări materiale, dimpotrivă, lumea ideilor poate avea o 
realitate în sine, absdiută și eternă. 

Plecând dela aceste idei cardinale, care 'situau națiunea ca 
principala unitate funcţională a lumii și care lăsau să se înțe- 
leagă că națiunea este o realitate complexă, cu planuri multiple 
care se întind dela regiunile difuze ale subconștientului etnic 
până la viziunea cea mai înaltă a culmilor de cultură spre care 
să poată năzui un popor, Nicolae Iorga a desfășurat în câmpul 


1) Op. cit., pag. 106. 

vieţii româneşti, începând din ultimul deceniu al secolului 
trecut și până în zilele noastre, -o activitate uriașe și prodi- 
gioasă. 

Ar fi o greșeală dacă am socoti că, în tot ce cuprinde această 
înşirare, Nicolae Iorga a fost doar un erudit, preocupat să des- 
copere și să închege prezentări de fapte, doar pentru satisfacția 
rece și formală a cărturarului. La baza acestei activităţi a stat 
o credință naționalistă și, odată cu aceasta, o nevoie de a stabili 
elementele ei de sprijin. Nicolae Iorga a intuit și a ţinut să 
evoace, atât parţial cât și prin contextul întregii sale opere, 
caracterul așezării și civilizației românești. Din tot ce a gândit 
și a scris asupra poporului român, pare să rezulte faptul că 
noi suntem un popor cu predispoziţii și chiar cu structură 
spirituală umanistă. Cadrele dominante în care ne-am format 
şi ne-am desvoltat ca popor au fost cadre sufleteşti şi culturale. 
Cine vrea să înțeleagă istoria românească, și mai ales cine vrea 
să pătrundă concepţia de vieață a poporului român, trebue să 
meargă, nu la realizări materiale cum ar fi în cazul burgurilor 
din Evul-Mediu sau al cetăților industriale din zilele noastre, 
ci să înțeleagă creația românească izvorîtă din subconștientul 
poporului, mai bine zis, izvorîtă din subconștientul lui umani- 
zat de-o vieață grea, pe care totuși a iubit-o, a luat-o în serios 
şi a transfigurat-o poetic. Măreţia trecutului nostru stă, nu atât 
în victoriile pe care le-am cucerit, ci în rezistenţele de care am 
fost vrednici. Bogăția noastră sufletească s'a desvăluit, nu în 
felul cum ne-am sărbătorit victoriile, ci în felul cum ne-am 
trăit suferințele. lar reazemul nostru de vieață, acela în care 
am găsit adevăratele împăcări cu noi înșine și cu soarta noastră 
ca popor, n'a fost să visăm cuceriri san să urzim răzbunări, 
ci să trăim interior, să credem în Dumnezeu, să ne exprimăm 
simţirea artistic, să creem folklor, să împletim tradiții și să 
respectăm bucoavne de ceasloave vechi, tipicuri scumpe. Fondul 
nostru latin, structura agrariană a sufletului nostru, anume filtrări 
superioare din spiritualitatea slavă cu care am venit în contact, 
existența noastră istorică pe cât de grea pe atât de autentică, 
atâtea împrejurări din vieața noastră ca neam în care ne mai 
având nicio apărare din afară a trebuit să recurgem exclusiv 

la cea pe care o puteam găsi în cugetele noastre, toate acestea 
ne-au dat o afirmare puţin obișnuită, datorită căreia stilul cel 
mai intim al vieții noastre ca popor a devenit un stil cu mari 
și statornice posibilități sufleteşti. 

Pentru a fi organic și pentru a putea să polarizeze toate 
forțele sufletești ale neamului, naționalismul românesc trebue 
să aibă în vedere rolul jucat de poporul nostru în decursul 
veacurilor. 

Dintru început, poporul român a avut misiunea să facă o 
legătură între părțile de apus și cele de răsărit ale Europei, 
în spiritul religiei creștine. Dovadă de importanța acestei 
misiuni este faptul că istoria universală se apleacă cu interes 
asupra manifestărilor ei. Principalul este să ieșim din cercul 
vicios al unui anumit complex de inferioritate, în care de sigur 
ne-au svârlit multele vitregii ale vremurilor, şi să căpătăm un 
sentiment mai ferm al materiilor și al drepturilor noastre de 
vieață. Trebue să lăsăm de o parte impresia că forțele noastre 
ca neam sunt încă timide, că ne aflăm într'o fază de civilizație 
încă minoră şi că avem încă nevoie de asistența binevoitoare 
a străinilor. Deţinători de tradiții culturale, mai mult poate 
decât oricare alt popor din jurul nostru, noi am transmis bine- 
facerile acestora tuturor popoarelor cu care am venit în contact. 
Timp de aproape o mie de ani, cât a durat procesul năvălirilor 
barbare, poporul român a apărat, împotriva acestora, ideea şi 
ordinea romană, Prin stabilitatea de care am dat dovadă, prin 
puterea noastră de rezistenţă şi prin felul cum nu ne-am supus 
rătăcirilor şi strămutărilor ce ni se cereau din afară, am putut 
să fim, în mare măsură, educatori politici ai unora dintre aceste 
popoare năvălitoare, 

Poporul român a constituit, în această parte a Europei, un 
important front pentru apărarea creștinătății. El a adus, în 
slujba ideii creștine, nu numai puterea de luptă a braţelor lui, 
ci exemplul viu și lămuritor al întregii lui manifestări de vieață. 
Deși așezați într'un colț de lume în care s'a strâns un mozaic 
de neamuri și în care s'au desbătut fără întrerupere probleme 
politice dintre cele mai grele, noi, ca popor, am păstrat o înțe- 
lepciune calmă și adâncă, am stăruit continuu pe liniile esen- 

tiale ale vieții, ne-am format asupra lucrurilor acea intuiție 
pătrunzătoare care ne-a ajutat să prevedem just și să aşteptăm 
încrezători deslegările adevărate şi, în genere, am păstrat în 
toate gândurile și acţiunile noastre de vieață un echilibru demn 
şi ferm. Cu alte cuvinte, am realizat un mănunchiu de virtuţi 
care, oriunde au apărut și s'au manifestat, au dat neamurilor 
tărie și pricepere în lucrurile vieţii. 

Am purtat războiae multe și grele. Insă, toate aceste răz- 
boaie au fost războaie pentru a ne apăra, nu pentru a ne întinde 
prin cuceriri. Am primit ideea de a plăti 'Turcilor tribut, de a 
încheia deci față de ei anumite forme de vasalitate medievală, 
dar mai mult decât atâta, adică de a-şi întinde efectiv stăpâ- 
nirea asupra ţărilor noastre, n'am îngăduit. Ori de câte ori 
au încercat să ne atace în ţara noastră, să ne impună vreuna 
din semnificaţiile spirituale ale semilunii sau să ne smulgă din 
rolul nostru de post înaintat al civilizației apusene, am tras 
sabia și am primit lupta chiar cu armatele celor mai vestiți 
sultani. « Dreptul nostru a fost temeiul nostru; hotarele lui, 
hotarele luptei noastre ». Ştefan cel Mare, de pildă, a dus răz- 
boaie vestite, a fost aproape în toate învingător și căpătase în 
toate lumea europeană a vremii reputaţia unui mare militar. 
Cu toate acestea, luptele pe care le-a dat au fost numai lupte 
pentru apărarea moșiei strămoşeşti. Niciodată nu i-a trecut 
prin minte să cucerească ceva care n'ar fi făcut parte din cadrul 
natural al hotarelor țării. In concepţia lui politică, marele voe- 
vod a stăruit pe linia sufletească pe care s'au găsit întotdeauna 
mazilii și răzeşii lui, aceia cari deslușeau suprema împăcare a 
vieţii în a-şi munci cu pace și cu cinste ogoarele lor proprii. 

Astăzi, când Apusul ne trimite experiența şi formele lui de 
civilizaţie, primindu-le, noi trebue bine înțeles să-i mulțumim 
pentru ele, dar nu așa ca şi cum am fi miluiţii lui, ci aşa cum 
se cuvine între popoare civilizate care își fac schimb reciproc 
de servicii. O parte din liniștea și din siguranța de care a bene- 
ficiat acest Apus, și care i-a dat putinţa să creeze forme de cul- 
tură şi de civilizație superioare, se datorește, printre altele, lup- 
tei pe care au dat-o Românii veacuri întregi la hotarele lor, 
împotriva unor forțe anti-europene și anti-creștine. Dacă 

această contribuție românească n'a avut străluciri şi culmi 
care s'o scoată în evidență și să satisfactă o anumită tendință 
de «mare » a istoriei, nu înseamnă, însă, că prin necesitatea ei 
politică și prin perseverenţa cu care a fost susținută, ea nu a fost 
importantă şi că în consecință nu ar avea dreptul să stea în 
rândul faptelor de bază ale istoriei europene. 

Vasalitatea pe care am subscris-o față de Turci și în oarecare 
măsură chiar și față de alte popoare cu care am venit în con- 
tact, nu trebue să ne ruşineze sau să întreţină în sufletul nostru 
ca neam acel complex de inferioritate despre care am mai 
amintit mai sus. Mai mult sau mai puțin, în epoca despre care 
este vorba, într'un fel sau altul, toate popoarele erau vasale ale 
altora. Cu alte cuvinte, în faptul acesta era ceva din sistemul 
de organizare din vremea aceea a lumii, sistem de care nu ne 
puteam îndepărta tocmai noi Românii şi de care dealtminteri 
nici n'ar fi avut rost să ne îndepărtăm. Chiar fără un asemenea 
proces, vasalitatea pe care a trebuit s'o suferim încă m'ar fi fost 
o consecință a slăbiciunilor sau a păcatelor noastre ca popor, ci ar 
fi rezultat dintr'o seamă de porniri imperialiste ale unor popoare 
străine, porniri care pentru moment nu puteau fi stăvilite, ba 
dimpotrivă păreau chiar învingătoare, dar pe care logica fap- 
telor şi imanența dreaptă a istoriei aveau în curând să le con- 
damne și să le împiedece desvoltarea. Când este vorba de păstra- 
rea unei ţări, de viitorul ei şi când acestea au de partea lor 
dreptatea morală, actele de îngenunchere nu mai sunt degra- 
dante, nu mai sunt acte de (îngenunchere » propriu zisă, ci 
devin momente ale acelei înțelepciuni dureroase care leagă vic- 
toria lucrurilor de numărul sacrificiilor acceptate și de tăria 
sufletească a abnegaţiilor cu care a trebuit să fie plătită. 

Revenind la misiunea noastră creştină în lume, trebue să ne 
dăm seama atât de proporţiile ei cât şi de calitatea intimă 
a răspunderilor ce erau legate de ea. Fără să ne atribuim misiuni 
apostolice, și fără să facem din aceasta motiv de orgoliu politic, 
noi am îndeplinit, totuși, o operă creştină care a depășit cu mult 
hotarele naționale. Cărțile bisericeşti tipărite în timpul domniei 
lui Brâncoveanu au pătruns până în Georgia și în Siria, ser- 
vind pentru slujbele religioase din aceste locuri. Adesori, în 

vremurile când aveau de luptat cu vitregiile stăpânirii turcești, 
dacă mânăștirile dela Muntele Athos, din Tesalia sau din 
Sinai şi-au putut continua existența și au putut să ducă înainte 
tradiţia lor ortodoxă, ecte pentrucă au primit regulat daniile 
domnitorilor români. La acestea trebue să adăugăm că, în 
limita puterilor de care am dispus, am dat tot ajutorul nostru 
operelor de cultură cu care am venit în contact, patriarhiilor 
străine rămase în suferință sau școlilor pe care împrejurările 
politice le sileau să nu mai poată funcționa în locurile lor de 
origină. Nu este o simplă întâmplare că, pe pământul țării 
românești, au înflorit școli de cultură slavonă, iar mai târziu 
şcoli superioare de elenism. Fără a face caz de actele lui, dim- 
potrivă adeseori chiar neștiut de nimeni, poporul român a con- 
tribuit în mod larg la opera culturală a Europei, mergând de 
multe ori până la sacrificii și abnegaţii de ordinul cel mai înalt. 
Inscriind o asemenea activitate, poporul român a urmat 
tradiția lui de omenie și de generozitate. Tradiția aceasta con- 
stitue un bun spiritual unic. Ea trebue să ne fie veșnic prezentă 
în cugete. 'Trebue să ne obișnuim cu gândul că actele noastre 
românești au nevoie să fie concepute și înfăptuite în spiritul 
ci. Tradiția românească nu înseamnă numai o realitate lirică, față 
de care să ne închipuim că este de ajuns so cinstim în visările 
sau în melancoliile noastre, ci constitue o normă de vieață, fără 
de care acţiunile noastre românești nu s'ar prinde pe realitățile 
lor firești și n'ar căpăta închegarea necesară a faptelor încheiate. 
Planurile noastre de viitor, toate câte sunt, trebue să se sprijine 
pe faptele trecutului nostru național și pe virtuțile strămoșilor 
noștri. O politică naţională presupune, înainte de toate, o cunoa- 
ştere a naţiunii. Iar faptele naţiunii, odată cunoscute, nu pot fi 
lăsate să plutească teoretic, ci trebuesc aduse în deprinderile 
noastre de vieață, tot așa după cum trebuesc susținute prin 
adeziunile cele mai intime ale conștiinței noastre. În toate 
acestea, nu este vorba de simple deziderate ale unei pedagogii 
naţionale, ci de mari necesități de vieață ale neamului nostru, 
necesități dela care nimeni nu are dreptul să se sustragă. 
Ideea directoare a acestei concepții este o idee culturală. 
Nicolae Iorga a profesat, prin toată opera lui, credința că la 

baza naționalismului trebue să stea o mare și pătrunzătoare 
activitate culturală. Politicul, economicul, socialul, toate ace- 
stea, în măsura în care iau parte la vieața unei naţiuni și în 
măsura în care ţin să-i condiționeze manifestările ei creatoare, 
au datoria să țină seama de factorul cultural, și nu numai atât, 
dar chiar să facă din el un sprijin programatic al tuturor încer- 
cărilor lor. Dacă această credință are valabilitate universală, 
adică dacă ea se poate aplica tuturor popoarelor din lume, 
cu atât mai mult, în cazul nostru, al Românilor, forţa ei se 
desluşește mare și imperativă. Faptul cel mai important, cu 
care ne putem înfățișa înaintea forurilor de judecată ale isto- 
riei, îl constitue realizările noastre de ordin cultural. În toate 
procesele de bază ale istoriei noastre naționale, atât în acelea 
în care am dat noi înșine inițiativa luptei cât şi în acelea în care 
ne-am apărat, au existat condițiuni şi sensuri directoare de ordin 
cultural. In procesul întemeierii Statelor noastre ca state cre- 
ştine, în tendința noastră de a rămâne un post înaintat al lati- 
nității, în legăturile noastre cu slavonismul, în misiunea noastră 
de apărători ai creștinătății împotriva semilunii sau împotriva 
misticismului panslavist, în rolul de educatori politici pe care 
l-am avut față de unele populaţii străine cu care am venit în 
contact, în opera de creaţie a unei civilizații sătești pe care în 
bună parte am dus-o la capăt, în actul de mare rezistenţă sufle- 
tească prin care am izbutit să păstrăm ideea de neam pe dea- 
supra unor neobișnuite vitregii ale soartei, în luptele de eman- 
cipare politică şi spirituală pe care le-am dat, în toate acestea, 
au existat, au vibrat, şi-au impus legea lor intimă, emoţii şi 
intuiții culturale. 

De aici, marea poruncă în simţirea naționalistă a lui Nicolae 
Iorga: să mijlocim, pe toate căile posibile ale culturii, cunoașterea 
neamului. Adică: să înfățișăm trecutul istoric al neamului, cu 
tot ce cuprinde, dela definirea marilor linii de forță prin care el 
se încadrează în mersul vieţii universale până la descifrarea 
ultimului detaliu local; să zugrăvim aspectele firii românești, 
așa cum a plăsmuit-o dintru început natura şi cum au mode- 
lat-o cu timpul faptele de vieață prin care a răzbit; să definim 
rolul jucat de Români în trecut şi, urmând pe linia acestuia, 

să descifrăm pe acela pe care vor fi chemaţi să-l împlinească 
în viitor; să luăm rând pe rând formele de manifesțare ale nea- 
mului românesc, să le caracţerizăm pe fiecare în parțe, să le 
sțabilim partea lor de esenţial și parțea lor de efemer și asţfel 
să fixăm o scară de valori ale neamului cu care să ne mândrim 
şi, mai ales, pe care să ne sprijinim în acţele și iniţiaţivele noa- 
sțre româneșţi. 

La aces program, Nicolae Iorga a parțicipaţ cu ţoaţe resor- 
turile firii lui complexe și superioare: ca isţoric, ca erudiț, ca 
arţisţ, ca oraţor, ca gazeţar, ca academician, ca însuflețiţor de 
masse, ca propagandist dincolo de hoţarele ţării, ca om poliţie 
şi în general, ca mare reprezențaţiv al epocii şi al neamului său, 

Prima privire ni se opreșțe asupra imensului mațerial cu 
privire la isţoria naţională, pe care l-a aduna, l-a redacțaţ și 
l-a publicaţ. A adăogaţ la marea colecţie de documențe Hur- 
muzachi opț volume. A ţipăriţ ţreizeci şi unu de volume de 
« Studii și documente ». A alcăţuiţ ţrei sințeze asupra înţregii 
isțorii a Românilor: prima în limba germană, a doua penţru 
uzul elevilor de liceu și a sțudenţilor, iar a ţreia, apăruţă în ulţimii 
ani, parțe din ea ţradusă și în limba franceză, în zece mari 
volume. A publicat monografii imporțanţe asupra diferițelor 
domnii, epoce sau probleme din isțoria naţională. A scris o 
istorie a imperiului oțoman, una dinţre marile lucrări de isțorie 
universală ale lumii, operă ce priveşțe de aproape sțudiul pro- 
priei noasţre isțorii naţionale. In cinci mari volume, a înfățișaţ 
isțoria liţeraţurii române, dela origini până în zilele noasțre. 
"Toţ dela el avem: isţoria Românilor în ţeriţoriile româneșți 
însţrăinaţe, isţoria armaţei române, a învățămânțului, a presei, 
a comerţului, a artei populare și bisericeșți, a ţeaţrului precum 
și numeroase elemenţe de isţorie a drepțului local, a indusţriei, 
a muzicii, a medicinii şi chiar a farmaciei românești. 

A mers din saţ în saț și din oraș în oraș, pesţe țoț în lume 
unde locuiesc Români. In marile arhive şi biblioţeci ale lumii, 
ațâţ din Apus câț și din Răsăriţ, a sțydiaţ ţoaţe documenţele 
ce veneau, înţr'un fel sau alţul, în aţingere cu isţoria Români- 
lor. Aproape n'a exisțaţ biserică și mânăsţire românească pe 
care să n'o cunoască, Nu i-a rămas pisanie, câţ de șțearsă, pe 

care să n'o descifreze. Se poate spune că a coborit până în 
ultimul bordeiu, de unde avea sentimentul că poată să extragă 
un indiciu sau un sens semnificativ, de istorie, de etnografie 
sau de artă românească. Puterea lui de comunicativitate i-a 
ajutat să se apropie direct de toți oamenii locurilor româneşti, 
să-i cunoască, să le intuiască specificul personal și specificul 
etnic pe care îl reprezentau, să deslușească nota proprie pe care 
o asvârleau în ansamblul vieții românești, să înregistreze prin 
ei pulsul natural al neamului și, prin toate acestea, să integreze 
în viziunea lui generală despre procesul de vieață al poporului 
român o seamă de mărturii vii, autentice. 

A înfăţişat poporul sub toate fețele lui. I-a descris vieaţa 
etnică, i-a analizat vieața sufletească, a stabilit premisele cre- 
știne ale concepţiei lui de vieață, a arătat de ce posibilități de 
creaţie dispune pe plan spiritual, a definit curba lui de existență 
în raport cu problemele și împrejurările istorice ale neamului, 
în sfârșit, i-a pus în evidenţă virtuțile spirituale şi morale prin 
care a fost, în decursul veacurilor, un pivot organic al conștiin- 
tei noastre de neam. Toate acestea le-a învăluit într'o notă de 
dragoste și de mare prețuire pentru poporul român. Dacă 
Nicolae Iorga a fost adesea mușcător și aproape intolerant față 
de unele categorii ale vieţii noastre burgheze, în schimb, față 
de pătura țărănească, el a avut, întotdeauna, o atitudine de res- 
pect, de prețuire înaltă și de admirație recunoscătoare. Urmând 
pe linia Bălcescu-Kogălniceanu-Eminescu, din toate scrierile şi 
din întreg complexul lui de gândire, Nicolae Iorga lasă să se 
desprindă convingerea că întreaga realitate spirituală a popo- 
rului român se sprijină pe clasa lui țărănească. In diferite ana- 
lize pe care le-a încercat asupra psihologiei poporului român, 
el a susținut că acesta face dovada unor mari și ordonatoare 
însușiri logice și morale. Nu există categorie clasică de judecată 
ori idee morală de tip universal, pe care, în felul lui empiric 
dar plin de măsură și de justeţe, poporul român să n'o cunoască, 
să n'o practice sau să n'o lege în mod cuminte și adânc de 
stilul faptelor lui de vieață. Mișcarea sămănătoristă, despre care 
am văzut că în cea mai mare parte a fost inițiată și apoi definită 
practic de către Nicolae Iorga, a avut de scop să pună în cir- 

culație, în special pe acea cale mai liberă și mai general-solici- 
tantă a literaturii, o seamă de adevăruri cu privire la pătura 
țărănească și la necesitatea de ordin naţional-spiritual de-a o 
avea ca principală premisă în desfășurarea întregii noastre 
vieți publice și culturale. 

'Tribunele dela înălțimea cărora Nicolae Iorga şi-a precizat 
liniile lui doctrinare și a dat semnalul luptelor lui naţionaliste 
formează un lanț unitar și susținut, Ele caracterizează o etapă 
modernă din vieaţa spirituală a neamului nostru și scriu o 
pagină sugestivă în istoria modernă a culturii românești. 

Catedra de istorie universală dela Universitate, pe care a deţi- 
nut-o aproape cinci decenii, a fost unul din posturile cele mai im- 
portante ale vieţii noastre universitare. In jurul ei s'a format în 
mare măsură conștiința național-cărturărească a unui șir de gene- 
rații românești. Dela înălțimea ei, principalele fapte de vieață ale 
popoarelor au fost înfățișate în marile lor perspective naționale și 
umanitare. În această atmosferăa răsunat, ca un adevărat leit-motiv 
al unei moderne conștiințe românești, gândul că noi Românii 
îndeplinim în istoria lumii o funcţiune de ordine şi de civilizație 
cu care trebue să ne mândrim. (Sămănătorul », după cum am 
văzut într'un capitol anterior, deși a avut o vieață scurtă, totuși 
a creeat în jurul lui o mare mișcare spirituală, a grupat sub stea- 
gul său pe mulți — aproape pe toți — dintre cei mai buni scrii- 
tori ai epocei, a influențat puternic generaţiile studioase din 
acea vreme şi, în oarecare măsură, a determinat chiar atitudini 
în politica internă a țării. Liga culturală, la a cărei conducere 
Nicolae Iorga a fost chemat după dispariția prematură și regre- 
tată a lui Grigore Brătianu, a reprezentat, în epoca premergă- 
toare războiului mondial din 1914-18, instituţia care a făcut 
o strânsă și organică legătură între Românii de pretutindeni, 
care a contribuit de aproape la realizarea sufletului întregirii 
şi care a făcut încă o dovadă de puterea pe care o are acțiunea cul- 
turală asupra poporului român. La Comisiunea monumentelor isto- 
rice, Nicolae Iorga a fost un factor activ, prin stăruința căruia au 
fost salvate, restaurate şi apărate împotriva unor false restaurări 
nenumărate biserici şi mânăstiri româneşti. « Neamul românesc », 
ziarul apărut la Iaşi în timpul războiului trecut, a fost, într'unul 

din momentele sufletești cele mai grele prin care a trecut vreodată 
poporul nostru, un organ de luptă, de îmbărbătare şi de ridis 
care a moralului țării. Cursurile populare dela Vălenijrde- 
Munte au întrunit în fiecare vară pe mulți dintre fruntașii 
culturii române, într'o activitate tinerească, desinteresată și 
plină de bune intenții față de ideea ridicării prin cultură a popo- 
rului român. Atât înainte de războiul întregirii cât şi după 
acesta, cursurile dela Văleniiade-Munte au fost un loc în care 
s'au format stări de spirit românești, în care au fost popularia 
zate problemele vitale ale vieţii noastre ca popor, în care s'a 
definit linia generală a simțirii româneşti față de semnele vremei 
şi în care a plutit, ca idee conducătoare, ideea unei unități sufle- 
tești a Românilor de pretutindeni. In sfârşit, opera scrisă a lui 
Nicolae Iorga, operă care însumează sute de volume, cuprinde 
cea mai vastă frescă a vieţii, a sensurilor și a problemelor româ= 
neşti, din toate câte au fost gândite și realizate până acum. 
Se poate spune că, în stadiul de cultură în care ne aflăm astăzi, 
nimeni n'ar putea întreprinde o operă de cercetare a trecutului 
nostru național sau a formelor de vieață românească, fără a 
face apel, fie pentru documentarea propriu zisă, fie pentru 
încadrarea faptelor în perspective funcționale, fie în sfârșit 
pentru indicațiuni de metodă, la această operă scrisă. Se află 
în ea atâta material, atâtea date şi priviri inedite şi atâta îndemn 
adresat spiritului românesc în genere, încât o generație întreagă 
de istorici şi de cercetători ai fenomenului românesc şi-ar 
putea face întreaga ei datorie față de știința românească, numai 
limpezind, ordonând și interpretând metodic ceea ce a strâns 
şi a întrevăzut într'o vieață și muncă de geniu Nicolae Iorga. 

Naționalismul lui Nicolae Iorga s'a înscris pe un registru 
larg şi bogat. E greu să-l putem cuprinde dintr'o singură pri- 
vire sau săal caracterizăm printr'un cuvânt anumit. Pe lângă 
conţinutul propriu zis al faptelor pe care le-a dat la iveală și 
pe lângă condiţiile generale ale epocii în care sa manifestat, 
acest naționalism poartă pecetea personalităţii vulcanice, cu o 
complexitate intimă neobișnuită, a autorului lui, 

Dacă o privim din afară, gândirea naționalistă a lui Nicolae 
Jorga pare învăluită într’ọ mare mantie romantică, Desvoltările 

ei sunt încărcate de coloare şi de pitoresc. In lumina ei, trecutul 
apare ca o forță uriașe, cu o vieață care continuă parcă să pul- 
seze, punctând pe alocuri adevărate sclipiri magice. Faptele lui 
sunt adeseori îmbrăcate într'o haină de legendă și răspândesc în 
jurul lor o vagă aromă mistică. E vizibilă tendinţa ca tot ce a apar- 
ținut trecutului să fie promovat, să fie transfigurat în forme 
estetice, să se creeze în jurul său o atmosferă de preţuire cucer- 
nică, recunoscătoare. Însuși stilul pe care Nicolae Iorga îl între- 
buinţează la expunerile sale este un stil adaptat acestei linii de 
judecată. E presărat cu fosforescențe romantice şi în general 
nu ţine să urmărească topica regulată a prozei științifice, ci se 
desfăşoară mai mult liber, urmând linia sinuoasă dar nu mai 
puțin lămuritoare a emoţiilor, a simțirilor poetice şi a fervoarei 
spirituale care caracterizează constant atitudinile autorului nostru. 

Această notă romantică, pe care dacă am întâlnit-o la ori- 
care alt autor ne-ar părea exagerată sau chiar anacronică, la 
Nicolae Iorga, însă, nu supără și nu dliformează nimic. Dimpo- 
trivă, ea însoțește, parcă în mod constructiv, felul de gândire 
al acestuia și chipul cum aceasta luminează peisagiul general al 
fenomenului românesc. Pe măsură ce ne apropiem de această 
gândire şi pe măsură ce începem să ne obişnuim cu tonul ei, 
simțim că această formă romantică de care pomeneam adi- 
neauri era cea mai indicată, poate singura indicată, pentru a 
exprima faptele, procesele, devenirile şi conținuturile lor intime, 
așa cum S'au desvoltat în viziunea istorică și în simţirea națio- 
nalistă a gânditorului de care ne ocupăm. Este clar deci că tonul 
romantic al naționalismului lui Nicolae Iorga a pornit, nu din 
vreo modă sau din vreun manierism literar, ci dintr'o profundă 
şi firească necesitate spirituală. Luată în ansamblul ei, opera 
acestui mare cărturar şi înțelegător al vieţii româneşti este, în 
fond, opera unui umanist. El concepea istoria ca o imensă 
realitate vie. In străduința lui de cercetător, el şi-a impus, față 
de faptele acesteia, nu numai simpla atitudine a savantului 
care descopere, inventariază şi descrie fenomenele, ci atitudinea 
mai complexă și mai adâncă a aceluia care simte nevoie să le 
înțeleagă în curgerea lor funcțională și să se apropie sufletește 
de marea lor semnificaţie umană. Nicolae Iorga lasă să se înţe- 

leagă că în dosul fiecărui fapt însemnat într'un document sau 
transmis de vreo relicvă a trecutului se ascunde în mod necesar 
o năzuință omenească, o năzuință din care, probabil, încă mai 
trăieşte, încă mai pulsează ceva. Cu alte cuvinte, că în fiecare din 
acestea există o frământare omenească cu măcar o frântură de ade- 
văr în ea, după cum există deopotrivă un sens aproape nepie- 
ritor, în care se poate oglindi în mic vieața unui neam și chiar 
vieaţa universalității umane, Ca să poată fi exprimate în mod 
propriu, redând întreagă acea atmosferă de vieață care se face 
și se reface continuu, toate acestea reclamau o formă de expresie 
vie, cu revărsări îndrăsnețe, cu coloare, cu o necesară participare 
subiectivă, cu o tendință de transfigurare a lucrurilor, în sfârșit, 
uneori cu o notă de ritm imnic, apologetic. Romantismul lui 
Nicolae Iorga nu este ameninţat să se demodeze, pentrucă acest 
romantism nu este o haină convențională pentru anumite ex- 
puneri patriotice, ci reprezintă ceva din însăși substanța ne- 
cesară a acestor expuneri și în același timp exprimă ceva — ca 
să spunem așa — din viziunea autorului nostru asupra lucru- 
rilor lumii în general și ale naţiunii lui în special. 

Om de știință, artist, pasionat al cercetării abstracte şi în 
același timp un neobosit muncitor pe teren, umanist din speța 
marilor învățați sau artişti ai Renașterii, suflet de apostol în ce 
priveşte problemele de vieață ale neamului său și apologet al 
universalității umane, Nicolae Iorga a fost parcă un predestinat 
pentru a scoate la iveală trecutul, pentru a face istorie pe un 
înțeles superior al veacurilor și pentru a fi un deschizător de 
orizonturi în vieața spirituală a neamului său. Dela el ne-a rămas, 
puternic și hotărît ca o maximă, gândul acesta: Trecutul, trebue 
să-l retrăim, nu să ne prosternâm înaintea recei lui apoteoze. 

« ROMÂNISMUL » IN CONCEPŢIA LUI 
C. RĂDULESCU-MOTRU 


Problema fenomenului românesc, privită în cadrul spiri- 
tualității naționaliste, îşi află în zilele noastre una din plăsmuirile 
ei cele mai caracteristice în gândirea filosofică a lui C. Rădulescu- 
Motru. Incepută acum aproape patru decenii, în « Cultura ro- 
mână şi politicianismul », continuată și adâncită în « Personalis- 
mul energetic », această gândire își găseşte precizarea ei ultimă, 
precizarea sistematică, în lucrarea apărută în anul 1937 şi întitu- 
lată: « Românismul—Catehismul unei noi spiritualitdți ». 

lată, într'o prezentare rezumativă, în ce constă doctrina 
susținută în această privință de către C. Rădulescu-Motru. 

Societatea și cultura românească înregistrează, în clipa de 
față, o puternică criză spirituală. Aceasta îşi află rădăcinile ei 
directe în cultura pe care am practicat-o în decursul secolului 
XIX, adică în perioada în care am conceput şi am susți- 
nut opera de întemeiere a Statului nostru modern. Fiind tri- 
butari într'o măsură excesivă formelor de vieață burgheze și 
ideologiilor liberale apusene, am făcut din acest secol, nu un 
secol de desfășurări organice, în raport cu posibilitățile auten- 
tice ale ființei noastre naţionale, ci un secol de imitații sterile, 
de încercări diletante, de transformări sociale forțate. 

Vorbind despre evenimentele revoluţionare ale secolului 
XIX, gânditorul C. Rădulescu-Motru adoptă o atitudine criti- 
cistă, în foarte multe puncte asemănătoare cu aceea a Țunimei. 
"Temeiurile teoretice ale acestei atitudini au legături cu filosofia. 

culturii practicată la sfârşitul secolului trecut în universităţile 
germane. Un popor își justifică dreptul lui la independenţă 
în măsura în care face dovada unei culturii proprii. Cultura 
nu este un produs de suprafață, detașabil de realitatea naţională. 
Dimpotrivă, ea face parte integrantă din aceasta; constitue o 
condiţie și o finalitate a ei. Fără cultură, actele de vieață ale unei 
societăți nu pot trece în domeniul istoriei. Raporturile dintre 
generaţii, acelea care pot asigura continuitatea și temeliile sug 
fletești ale unei societăți, sunt valabile în măsura în care ele se 
încorporează în forme de cultură și în măsura în care își iau 
obligaţia să le apere. In forma ei adevărată, cultura este opera 
unei colectivităţi, nu a unor individualităţi singuratece. Ea se 
exprimă, înainte de orice, prin bunuri sufleteşti. Este de făcut 
o deosebire hotăritoare între cultură și civilizație. Aceasta din 
urmă nu are rădăcini adânci şi nu este ținută să reprezinte seng 
suri autentice din sufletul unui popor. Ea este superficială și 
valoarea ei se măsoară cu suma unor realizări materiale, de multe 
ori concepute în mod uniform. Cultura, în schimb, reprezintă 
orientări intime și deprinderi de vieață ale unui popor anumit. 
Elementele ei s'au stratificat încetul cu încetul, formând struc- 
turi organice și specifice. Civilizaţia se poate împrumuta cu 
ușurință; ea poate călători pe şinele drumului de fier. Cultura, 
însă, implică fixități care o leagă de un loc, de o vocaţie, de un 
destin, de un popor, toate acestea cuprinzând în ele o unicitate 
fermă și definitivă. 

Imprumuturile operate în secoluj XIX din Apus mau transa 
plantat la noi o cultură propriu zisă ci numai o civilizație. In măs 
sura în care formele împrumutate au încercat să se apropie de 
realitățile sufletești și sociale ale poporului nosţru, eje au creeat, 
deopotrivă, o dramă spirituală și o dramă psihologică. 'Treptata 
treptat, relele acestui proces s'au adâncit prin apariţia așa 
zisului « politicianism », expresie fatală a nouei ere de burs 
ghezie grăbită şi de pretenţii culturale ilegitime. Odată cu 
acesta, înfățișarea firească a poporului și a culturii noastre a 
fost desfigurată. Referindumse la această desfigurare, C. Răn 
dulescuiMotru spune: «In vieața lui (a poporului) artistică 
«era naivitate, dar nu grotescul; în vieața sa morală, simpli- 

«tatea, dar nu totala pervertire a caracterului; în vieaţa sa 
«intelectuală limitarea dar nu minciuna. Deprinderile sale din 
«trecut erau deprinderile ieșite în mod natural din vieața unui 
«popor pastoral și de mică agricultură; obișnuit să conteze 
«mai mult pe dărnicia naturii decât pe disciplina muncii; 
«restrâns în obiceiurile micului grup de familie; stângaciu, 
«deşi cu simțul răspunderii în actele vieții publice. Cu aceste 
«modeste deprinderi, totuși, ce popor războinic; ce popor 
«patriotic! Activitatea sa de pe toate terenurile era cârmuită 
«de motive modeste, dar, în schimb, din motive ieşite din 
«propriul său fond sufletesc. Cultura lui era mică, foarte mică, 
«dar era o prelungire a propriei sale fiinţe, iar nu caricatura 
«unui gigant). 

Problema din prezent a întemeerei unei spiritualități naţio- 
nale autentice, a unei spiritualități care să ne reprezinte în ceea 
ce avem specific și cu putere de înfăptuire tipic românească, 
trebue să țină seama printre altele și de consecințele negative 
ale experienţelor și greșelilor din trecut. 

Ce se înţelege, în fond, printr'o spiritualitate? Ea ne apare, 
mai întâi, ca un complex de idei și de sentimente, apoi ca un 
complex de interpretări simbolice, de care o societate are ne- 
voie să se lege în mod strâns, pentru a căpăta astfel o credință 
într'o ordine perfectă şi eternă a formelor vieţii. In afara unei 
asemenea credinţe, o spiritualitate nu ar putea lua naștere, 
Există o năzuință universală de a se atinge un absolut trans- 
cendent; dar, pentru a căpăta aripi și a deveni o formă spiri- 
tuală vie, această năzuință are nevoie de un climat sufletesc 
special, pe care i-l constitue, cu adevărat, spiritualitatea. In- 
trun loc, găsim o precizare ca aceasta: « .. spiritualitatea este 
«preliminară culturii; ea este fermentul care pune în mișcare 
« producţia culturală » 1). 

In zilele noastre, spiritualitatea Apusului începe să fie alta 
decât cea pe care am cunoscut-o până acum. Tendinţele ei 
vestesc apariţia unei lumi nouă, mai adevărate, mai conforme 
cu destinul organic al societăţilor omenești. Spiritualitatea pe 


1) C. Rădulescu-Motru, Românismul, p, 67, 


www.dacoromanica.ro 


ORIENTĂRILE NOUILOR SPIRITUALITĂȚI 351 


care trebue să ne-o dăm, o spiritualitate capabilă să pună în 
valoare forțele de acțiune și de creație ale societății românești, 
poate găsi în sensul moral şi ideologic al tendințelor ce se fră- 
mântă în Apus indicații și orientări prețioase. 

Resortul intim al gândirii omenești de astăzi începe să fie 
altul decât cel din secolul trecut. Prejudecata individualistă 
s'a prăbușit, pentru ca în locul ei să apară concepția realismului 
social, în cuprinsul căruia drepturile organice ale totalităţii 
sociale sunt mai puternice decât drepturile juridice ale indivi- 
zilor izolaţi, Astfel, s'a dovedit că vieața sufletească nu se poate 
încadra în acel dogmatism ştiinţific, care până de curând părea 
să cuprindă un adevăr definitiv. Tipul de om al secolului trecut, 
abstract, economic și democrat, a fost înlocuit, în urma schim- 
bărilor de mentalitate ivite în urma razboiului trecut, cu un 
om nou, mai real, mai plin de vieaţă, cu posibilități sufletești 
mai adânci decât acelea pe care i le puteam surprinde până acum, 
în luptele lui pentru câştig economic sau pentru obținerea de 
libertăți publice. 

Dispărând vechea prejudecată, al cărei campion neostenit 
a fost liberalismul burghez, această prejudecată a fost înlocuită 
cu o perspectivă a ordinei ereditare, întemeiată pe aptitudinile 
şi vocaţia pe care societățile le pot avea cu adevărat prin istoria 
lor naturală, nu prin voinţa artificială a legiuitorului. « Politica 
«ordinei ereditare este realizarea conștiinței de sine, cu curaj 
«şi fără nicio iluzie. Realizează aceea ce stă în puterile tale, 
«iar nu aceea ce stă în iluziile tale; iată lozinca pe care o favo- 
«rizează de aci înainte spiritualitatea cea nouă europeană » 1). 
Cel mai de seamă rezultat adus de noua orientare constă în 
faptul că spiritul european de astăzi s'a eliberat de iluzia uni- 
formităţii sufletului omenesc, pentru ca în schimb să se poată 
orienta, mai cu precizie, înspre intuirea de totalități organice, 
diferenţiate întrun mod capabil să ateste realitatea primor- 
dială a naţiunilor: « faptul nou care se desemnează, de pe acum, 
ca dominând direcţia spiritualităţii viitoare este descoperirea 
«realităților sufletești care se numesc națiuni » 2). 

2 Op. cit., p. 54. 

Concepţia materialismului istoric nu poate fi suficientă 
pentru explicarea faptelor omenești. In lumina cercetărilor de 
astăzi ale psihologiei, biologiei, sociologiei, etc., metafizica 
marxistă nu mai poate avea decât valoarea unui simplu episod 
din istoria culturii omeneşti. Adevărata explicare a crizei de 
astăzi trebue căutată pe plan spiritual, adică în ceea ce constitue 
unitatea de gândire şi de simţire a unei naţiuni: «fondul etern 
al credinţei într'o ordine superioară de adevăr, frumos și bun 
suprem ». 

Lupta împotriva spiritualității materialiste şi individualiste 
se dă, în timpul nostru, de către mișcarea unui nou naționalism. 
Acesta are o altă logică decât naționalismul de suprafață al 
burgheziei din secolul trecut. Ce fixează noul naționalism? 
El pleacă dela convingerea că orice naţiune formează o realitate 
de sine stătătoare, pe baza unui destin al ei, al unei alcătuiri 
specifice și al unei istorii proprii. Nu avem dreptul să spunem 
că există o istorie universală a națiunilor. Din moment ce un 
popor s'a ridicat la o conştiinţă naţională, vieața lui devine un 
fapt unic, cu o finalitate specifică, deci devine o realitate care 
nu se mai poate încadra într'o schemă comună. « Cu întreaga 
«lui constituţie biologică şi cu tot trecutul său, poporul a de- 
«venit națiune, își are destinul său, deosebit de al tuturor ce- 
«lorlalte națiuni. Intocmai cum în mecanica nouă, bazată pe 
«legea relativităţii, fiecare sistem închis de energie îşi are 
«timpul său local, tot astfel fiecare națiune își are istoria sa 
«locală. Cum nu există un cadran de ceasornic, acelaş pentru 
«toate universurile, tot așa nu există o scară de valori pentru 
«toate naţiunile. Fiecare națiune aduce la lumină ceea ce stă 
«în firea sa ca energie și ca valoare » !). 

Spiritualitatea de care avem nevoie trebue să treacă dincolo de 
interesele individului, pentru a se preocupa în schimb de sforțările 
națiunii ca totalitate. Nu orice spiritualitate ar putea să îndepli- 
nească o asemenea condițiune. Pentru a-şi împlini funcțiunea 
ei naturală, ea trebue să țină seama de vieaţa, de condiţiile ge- 
nerale şi de posibilitățile de vieață ale poporului căruia i se 
adresează. Astfel, puse în faţa unor probleme analoage, vedem 

că diferitele țări au răspuns cu formule proprii, specifice: Italia 
a răspuns cu fascismul, Germania cu rasismul, Rusia cu so- 
vietismul, etc.. Urmând o linie firească a soartei ei, România 
va avea de răspuns cu românismul. De ce? Pentrucă aceasta 
este norma cea nouă care va putea să instaureze, în realitatea 
românească, înfăptuirea logică şi autentică a spiritualităţii. Cu 
alte cuvinte, acesta: românismul — este naționalismul organic, 
viu, botezat după numele și caracterul națiunii noastre. 

Dar, să vedem mai de aproape, în ce constă această nouă 
spiritualitate națională? Intreaga noastră acţiune naționalistă 
de până acum a fost tributară influențelor apusene. Imprumu- 
turile din Apus, începute în secolul trecut, au continuat decenii 
de-a-rândul, fără a ne întreba dacă instituţiunile luate dela 
străini au corespuns sau nu cu firea poporului nostru. Spiri- 
tualitatea pașoptistă a fost croită, dela început până la sfârşit, 
pe măsura intereselor burgheze. Astăzi, această spiritualitate 
continuă încă, silindu-ne să trăim o vieață oarecum nefirească, 
departe de o conștiință adevărată a destinului nostru ca neam. 
Bine înţeles, această supravieţuire nu mai constitue un fenomen 
general, ca în secolul trecut. Crezul sufletesc de care avem 
nevoie de acum înainte, trebue să crească din rădăcinile reali- 
tății românești: « Noi avem nevoie de o spiritualitate care să 
« scoată la lumină virtuțile sufletului românesc printr'o muncă 
«de întrecere și printr'o cunoaştere mai adâncă de noi înşine. 
«Noi avem nevoie de românism! Naționalismul secolului tre- 
«cut a fost în serviciul suveranității națiunii române, ajutând 
«ca această suveranitate să fie recunoscută de Marile Puteri 
« Europene. El a isbutit şi cu aceasta și-a îndeplinit rolul istoric. 
« Astăzi el aparţine dreptului internaţional, avându-și în Socie- 
«tatea Naţiunilor din Geneva Tribunalul care judecă abaterile 
«care se pot comite față de el. Românismul este altceva. El 
«este spiritualitatea care să facă loc meritului şi prin el să pună 
«în valoare sufletul nostru. Mulțumită naţionalismului secolu- 
« lui trecut avem un loc în concertul naţiunilor suverane euro- 
«pene; mulțumită românismului vom avea o menire în istoria 
« contemporană » £). 


1) Op. cit., PP. 11—12. 

'Trebue ca, de acum înainte, să devenim « ceea ce suntem », 
să părăsim sistemul aservirii unor forme culturale străine, și 
să procedăm la o construire a vieţii noastre de neam pe baze 
proprii, urmând linia intimă a destinului nostru autohton. 
N'am mai putea insista pe drumul iluziilor de până acum, fără 
de a falsifica astfel, din rădăcini, interesele vieții noastre româ- 
nești. Deopotrivă cu celelalte popoare, trebue ca și noi să înțe- 
legem spiritul vremei în care trăim, după cum trebue să valo- 
rificăm, în cadrul lui, forțele proprii creatoare de care dispu- 
nem. Prin aceste «forțe proprii » nu trebue să înțelegem însu- 
şirile etnice ale poporului, ci în primul rând însușirile lui etice. 
Etnicul alcătuește matca pe care se scurge vieaţa de fiecare 
clipă a unei colectivități. Dela această scurgere până la reali- 
zarea unui destin istoric este o distanță mare, pe care etnicul 
n'o poate acoperi. O asemenea acoperire nu poate sta decât în 
posibilitatea eticului. De aceea, spiritualitatea visată a româ- 
nismului va trebui să se sprijine, înainte de orice, pe forțele 
de ordin etic ale națiunii noastre. 

Românismul reprezintă o reacțiune necesară a sufletului 
românesc, împotriva concepțiilor materialiste ale veacului 
XIX, împrumutate dela popoarele occidentale şi aplicate 
fără niciun discernământ la realitățile economice şi politice ale 
societății noastre, Nu este vorba de o îndepărtare totală a ace- 
stor influenţe apusene. Dimpotrivă, românismul este o doctrină 
organică, în stare să acordeze cerinţele vieţii românești cu spi- 
ritualitatea lumii apusene. Aşa cum naționalismul a corespuns 
problemelor și năzuințelor de vieață ale secolului trecut, ro- 
mânismul este chemat să corespundă celor de față. Ținta lui 
este să asigure viitorul neamului românesc, prin punerea în 
valoare a însușirilor cu care acest neam a venit pe lume. 

In lumina acestor perspective, românismul apare ca o școală 
a energiei noastre naţionale, In desfășurarea acțiunilor lui, el 
nu va trebui să se lase stăpânit nici de ură și nici de iluzii. Or- 
dinea de vieață pe care este chemat s'o reprezinte trebue să fie 
o ordine realistă. In mentalitatea celor de sus, el va avea de 
înfrânat individualismul acestora; în cugetul celor de jos, va 
avea de limpezit multe din formele misticismului primitiv care 

încă îi stăpânește. Intr'un loc găsim precizarea aceasta: « Ro- 
4 mânismul nu este o promisiune de ospăț general pentru toți 
e Românii, ci este pregătirea tipului de adevărat Român, prin 
« disciplină şi înălțare morală »1). 

Chemările privitoare la instituirea ordinei morale repre- 
zentată de această nouă spiritualitate se adresează, în special, 
celor tineri: « Românismul nu este o spiritualitate pe înţelesul 
€ bătrânilor, ci numai pe înţelesul tinerilor. El ţintește la insti- 
4 tuirea unei morale severe pentru acei deprinşi cu vieața mo- 
«rală a etnicului nostru. Românismul nu împarte promisiuni 
a pentru a stimula orgoliul, ci împarte ordine pentru a fi exe- 
4 cutate cu sacrificiul persoanei » ?). 

Ca menire practică, românismul are de dat Statului nostru o 
organizare nouă, de natură să-l lege cu rădăcini mai adânci de 
realitatea noastră națională. Statul, ca simplă ficțiune juridică, 
așa cum Î-a considerat ideologia burgheză a secolului XIX şi 
cum s'a reflectat în mintea tuturor reformatorilor noștri mo- 
derni, nu mai are sens să existe. De-acum înainte, el va trebui 
să se identifice cu menirea națiunii, prin raportarea lui neîn- 
cetată la condiţiile și nevoile de bază ale poporului, In acest 
scop, este necesar să instituim o politică a satului, plecând dela 
premisa că acesta alcătuește forma cea mai adâncă şi mai sta- 
tornică a realității românești. În afara acestei condiţii, nu am 
putea vorbi despre o operă de continuitate sufletească, fapt de 
importanță primordială în alcătuirea și respectarea unei spi- 
ritualități naționale. 

Iată, în mod rezumativ, cum ni se motivează acest postulat: 

Satul este cea mai veche și mai autentică realitate a vieții 
noastre naţionale. In manifestările lui se oglindesc, de fapt, 
toate posibilităţile de vieaţă spirituală ale poporului românesc, 
Aici s'a deprins sistemul de muncă al colectivităţii noastre na- 
ţionale, aici s'a format tipul local al ţăranului, aici s'a păstrat 
o autonomie a limbii, a obiceiurilor, a tradiţiilor și a simțului 
moral românesc. 


1) Op. cit., p. 127. 
3) Op. cit., p. 132. 

Din nefericire, caracterul burghez al politicei de stat a di- 
strus unitatea economică și politică a vechiului sat românesc. 
Școala noastră sătească nu se inspiră din realităţile locale, ci 
perseverează în caracterul ei de împrumut artificial, burghezo- 
orăşenesc, care «pierde timpul fiilor de săteni și risipește de- 
geaba banii Statului ». 

O anumită armonie interioară, aparținând vieții vechiului 
sat românesc, a fost frântă aproape din rădăcini. « Organizarea 
«vechiului sat a fost pentru vieața poporului românesc o ade- 
« vărată cetate. In ea s'au adăpostit virtuțile originale ale țără- 
«nimii noastre. A fost o organizație în care, în primul rând, 
«erau împăcate tehnica muncii colective şi tehnica muncii 
«individuale. "Țăranii liberi aveau proprietăți individuale și 
« totuși în indiviziune pe neamuri, Birurile erau plătite de tota- 
« litatea satului, însă pe cislă, adică pe cota-parte de avere a 
4 fiecăruia. Proprietatea boierească și domnească a reprezentat 
«un compromis între concepţia proprietății absolute şi con- 
« cepţia proprietăţii funcțiune socială. Proprietarul nu putea 
«vinde după voie, căci locuitorii satului, puşi la rând după 
«rude, aveau dreptul de a fi preferați. Munca se făcea de tă- 
« rani, atât în comun cât şi pe cont propriu, ca ajutor şi cu soco- 
«teală în regulă. Vitele erau în proprietate individuală, pășunea 
«lor în proprietate de-avalma. Din punct de vedere economic, 
«satul românesc ţinea mijlocia între colectivismul slav şi indi- 
« vidualismul latin. 

« Din punct de vedere politic și cultural, organizaţia satului 
«era tot aşa de fericită. Ea îngăduia o largă autonomie. "Țăranii 
« aveau administrație şi justiția la ei în sat, chiar și organizarea 
« armatei era pe sat. Numai în cazuri foarte rare, li se impunea 
«să recurgă în afară de sat, la dregătorii cei mari și la Vodă. 
« Deşi biserica se mărginea la rolul de tradiție creștină, iar 
« şcoala era redusă la experiența celor bătrâni şi la bunul simț, 
«cu toate acestea, o producţie culturală a existat. Ea trece și 
«astăzi drept foarte originală. O învăţăm în toate școlile ca 
«pe o neîntrecută literatură populară și o admirăm în muzee 
«ca pe însăşi arta noastră națională. Dacă mai adăugăm la 
«aceste manifestări de artă producţia pe teren industrial, avem 

«o icoană aproape completă de ce a fost vechea organizaţie a 
«satului: o gospodărie perfect echilibrată, în mijlocul căreia 
«țărănimea își găsea hrana, îmbrăcămintea, ordinea politică 
« şi satisfacerea nevoilor ei culturale într'o autonomie completă. 
«Și această organizare autonomă, aproape suverană, o avea 
« micul sat român, într'o vreme când deasupra lui Statul nu era 
«de loc consolidat; ceva mai mult: când Statul se schimba 
«după șansele pe care le aducea războiul, declarat în perma- 
« nență. In mijlocul unui haos de popoare, popoare care veneau 
4 şi se duceau ca purtate de vânt, mica organizare a satului s'a 
« menținut, înfruntând toate vijeliile, pentru ca să aducă cu 
«ea, după multe secole în urmă, la lumina zilei: minunea isto- 
«rică a continuității poporului românesc pe pământul Daciei. 
« Fără autonomia satelor mar fi fost națiunea română »!1). 
Din nefericire, toată această frumoasă vieaţă a satelor ro- 
mânești a fost disolvată de către spiritul burghez al naţionalis- 
mului din secolul trecut. Din zi în zi mai mult, autonomia 
satelor noastre încetează de a mai exista. De unde satul era 
înainte o unitate: organică, iradiind o vieață în care puteam citi 
insignele adevăratei noastre continuități naționale, astăzi el a 
devenit o simplă unitate teritorial-administrativă, trebuind să 
asculte de norme și sisteme orășenești care nu au nimic comun 
cu ființa lui intimă. În loc de a i se păstra caracterele lui auten- 
tice, care făceau din țăran un om al pământului și al condiţiilor 
de vieață de aici, cultura noastră oficială s'a îndărătnicit să facă 
din aceasta un mic burghez, un «homo oeconomicus». Re- 
zultatele acestei acțiuni se cunosc. Ele ne-au dus la o vieață 
publică artificială, la un sistem de cultură care nu oglindește 
nici pe departe adevăratele posibilități de creaţie ale neamului 
nostru, la o îndepărtare sufletească de realitățile noastre sătești 
şi, în general la o conştiinţă de neam neîndeajuns de fermă 
şi de organizată. 4 Incă un secol de rătăcire, dacă mai durează, 
«şi nu vom mai avea ce îndrepta, fiindcă totul va fi pierdut » 2). 
Românismul nu trebue înţeles ca o revenire brutală la tre- 
cut. Între ideea de «uniformitate » și cea de «continuitate » 


1) Op. cit., pp. 175—176. 
2) Op. cit., Pp. 177. 


www.dacoromanica.ro 


358 NAȚIONALISMUL ROMÂNESC 


este o deosebire mare, semnificativă. Aceste două idei nu tre- 
buesc confundate. După cum a fost în trecut o « cetate a româ- 
nismului », satul trebue să rămână tot așa, cu aceeaşi misiune, 
şi astăzi. Aceasta nu înseamnă că trebue să facem din el un 
oficiu refractar, ostil oricărui progres şi oricărei transformări. 
Principalul e ca satul să-și păstreze, mai bine zis să-și recapete 
autonomia lui de totdeauna. « Sub forme vechi sau noi, este 
«în deajuns să bată în el sufletul tradițional românesc» 1). 

Odată cu reforma Statului pe baze ţărăneşti, va trebui în- 
făptuită şi o reformă a școalei. Spiritul burghez, în care au 
plutit toate ordonările de până acum ale acestei instituţii trebue 
de asemeni să dispară. Școala noastră n'a contribuit, într'o 
măsură hotărîtă și efectivă, la punerea în valoare a unui ade- 
vărat tip de Român, deţinător al putinţelor de creaţie specific 
naţionale; ea a slujit doar interese luate prin imitație dela alţii, 
menite să asigure doar trebuințele de vieaţă ale unor categorii 
sociale limitate și în bună parte, străine de adevăratele pulsaţii 
spirituale ale țării. 

In general, românismul este chemat să pună capăt unei 
mari crize sufletești ce domnește în sânul neamului nostru. 
In multe privinţe, naționalismul secolului trecut n'a corespuns 
așteptărilor noastre. De unde vroiam ca el să ne dea mijlocul 
de a conduce puternic toate resursele sufleteşti și materiale ale 
neamului nostru, acest naționalism nu ne-a dat de fapt decât 
un simplu cadru legal, care de fapt nu putea să fie un instru- 
ment viu, creator, ci o simplă anticipare îndepărtată, abstractă. 
« Am realizat din spiritualitatea naţionalismului numai o ordine 
« juridică, și acum când este ca în această ordine să introducem 
«fondul nostru românesc, descoperim că am fost depășiți de 
« cerinţele timpului. Şi suntem îngroziți. lată cauza crizei noa- 
«stre sufletești. Vare, legiones redde! » 2). 

Prin instaurarea ordinei sufleteşti şi morale reprezentată 
de românism, vom putea să remediem cele două mari slăbiciuni 
de care a suferit veacul XIX. Aceste două slăbiciuni au fost: 
a) lipsă de încredere în virtuțile neamului şi b) o prea mare 





1) Op. cit., p. 177. 
3) Op. cit., p. 206. 

ușurință în imitarea străinătăţii, In aceste greşeli au căzut toți 
conducătorii noștri din acel timp, fie că făceau parte din ta- 
băra conservatoare, fie din cea liberală. Cei dintâi, luând ca 
bază tinerețea culturii românești, socoteau că instituțiile noa- 
stre nu aveau o vieață destul de adâncită și că, în bună parte, 
aceste instituții nu reprezentau decât un simplu decor social- 
politic, Ceilalţi, cu toate că au crezut întotdeauna într'o matu- 
ritate sufletească a poporului nostru, nu i-au croit însă insti- 
tuţii pe calapodul lui real, ci i-au impus doar forme împrumu- 
tate dela străini, Și întrun caz, și într'altul, faptele nu au curs 
deci pe un făgaş natural, ci pe unul forțat, plin de exagerări și 
de sensuri artificiale, 

Incheind expunerea sa asupra românismului, C. Rădulescu- 
Motru ne împărtășește aceste ultime impresii: 

« Românismul este școala energiei româneşti, Prin aceasta 
4 înțelegem că este spiritualitatea capabilă să ne dea încredere 
+ în viitorul neamului. Am avut începuturi de organizare poli- 
« tică şi culturală, care pe orice popor l-ar cinsti. Și avem încă 
« destulă vitalitate pentru a înfrunta cu succes o perioadă de 
4 renaștere. Putem organiza din nou satul nostru țărănesc, din 
«punct de vedere sanitar, administrativ şi economic, pentru 
«a face din el o fortăreață a neamului. Avem destule inteligențe 
« în diferitele pături ale populaţiei pentru ca să realizăm cu 
«ele o şcoală nouă, atât la sat cât şi la oraş. Avem amintirea 
4 încă vie — a războiului victorios pentru întregirea neamului, 
«Este timpul să avem curajul, ca după întregirea neamului, 
«să ne afirmăm și credința în valoarea neamului » 1), 


Concepţia lui C. Rădulescu-Motru asupra românismului 
se inspiră din criteriile junimiste, pe care le continuă oarecum 
în epoca noastră. In consecinţă, ea are meritele şi scăderile 
acesteia, Mai puţin reacționar decât acum patru decenii, în 
« Cultura română şi politicianismul », C. Rădulescu-Motru con- 
tinuă însă, și în 4 Românismul », să condamne revoluţia noastră 
burgheză. In prima lucrare, atitudinea reacționară era puter- 
nică și exclusivă. Aproape că nu se recunoștea paşoptismului 





1) Op. cit., p. 262. 

niciun merit. In cea de-a doua, se constată formal că pașop- 
tismul a contribuit la creearea Statului românesc modern, dar 
că în prezent naționalismul lui este o spiritualitate perimată, o 
spiritualitate a cărei misiune poate fi socotită ca încheiată, Este 
această atitudine reacționară îndreptăţită ? Faptul, de sigur, este de 
discutat. In orice caz, e oarecum forțat să se spună că pașoptismul 
a plutit strict în forme abstracte, că a fost exclusiv tributar al 
formelor străine, că el nu s'a adresat propriu zis naţiunii ct 
Statului și, în sfârșit, că el n'a isbutit să creeze o ordine etică 
ci numai una juridică. Nu trebue să uităm că pașoptismul a re- 
prezentat o epocă de mari și hotărâte elanuri. Pe bună drep- 
tate, generaţia care a servit sub steagul lui a putut fi con- 
siderată ca o generaţie eroică, Este drept, secolul XIX a 
împrumutat multe forme de cultură și de civilizaţie apuseană. 
Insă, în epoca aceea, asemenea împrumuturi erau curente: ele 
alcătuiau un mod de manifestare spirituală a lumii europene 
şi, totdeodată, o metodă necesară prin care Statele pășeau la 
realizarea destinului lor naţional. Afară de aceasta, trebue să 
recunoaștem că multe din formele în chestiune au fost pre- 
lucrate și adaptate în aşa fel, încât la un moment dat ele au 
apărut ca reacțiuni firești, în deplin acord cu problemele și 
finalităţile de vieaţă ale neamului nostru. Naționalismul pa- 
şoptist a fost un naționalism activ, generos, înțelegător şi neîn- 
fricat. E destul să ne gândim la personalităţile care au militat 
sub semnul lui, la pregătirea, la patriotismul și la realizările 
acestora, pentru ca să ne dăm seama că toate acestea n'ar fi 
putut să apară într'un cadru artificial, fără legături organice 
cu realitățile locale. A fost deci pașoptismul aşa de departe 
de condiţiunile românismului valabil și etern? Nu trebue să 
uităm că prin acţiunea pașoptistă au fost scoase la iveală atâtea 
şi atâtea domenii ale istoriei, ale tradiţiei, ale etnicului și ale 
sensibilităţii locale. Și, în sfârşit, nu trebue să uităm că pașop- 
tismul a fost prima spiritualitate naţională care a deschis pu- 
ternic problema păturii ţărăneşti, nu numai din punct de vedere 
politic, economic sau social, ci dintr'un punct de vedere inte- 
gral, cuprinzând în el temeiuri și condiţii din toate ramurile 
existenţei româneşti. Adevărul este că, deşi în formă a părut 

tributar puternic al Apusului și al sistemelor lui juridice, în 
fond însă, pașoptismul a reprezentat o spiritualitate în acord 
convenabil, în orice caz în acord istoric şi funcţional, atât cu 
problemele sensibilităţii românești cât şi cu acelea ale devenirii 
noastre moderne. Dacă atitudinea reacționară față de procesul 
revoluţiei pașoptiste, ori în general al intregei noastre revoluţii 
moderne, a fost firească şi necesară în secolul trecut, dacă ea a 
fost legitimă în manifestările criticismului moldovenesc, în 
gândirea socială a lui Eminescu și până la un punct chiar în 
mișcarea sămănătoristă, astăzi, însă, când avem la îndemână 
metoda istorică şi când există o suficientă perspectivă de timp 
pentru a judeca faptele în înlănțuirea lor funcţională, ne dăm 
seama că o atitudine reacționară, chiar de tipul uneia moderate 
cum este aceea pe care ne-o prezintă autorul nostru în lucrarea 
amintită, nu ar mai putea determina o valabilitate sociologică 
propriu zisă, ci rămâne mai de grabă o mărturie lirică, semn 
al unei gândiri personale și al unei simţiri subiective a lucrurilor. 

Intrun loc, unde autorul nostru face o introducere la expu- 
perea propriu zisă a concepţiei lui, arată că românismul ar fi, 
în ţara noastră, în cadrul problemelor ei contemporane de 
vieață, o reacțiune socială și sufletească a naţiunii, așa cum 
au fost și sunt: în Rusia sovietismul, în Italia fascismul și în 
Germania naţional-socialismul. Această afirmare creează, oa- 
recum, unele confuzii. Sovietismul, fascismul și național- 
socialismul reprezintă, în primul rând, o seamă de doctrine 
politice. Negreşit, ele au rădăcini în structura sufletească și 
culturală a popoarelor respective, însă, oricum, atât prin mo- 
tivările lor de bază cât și prin finalităţile care le stau mai aproape, 
ele sunt și rămân sisteme politice. Pus în aceeaşi rubrică cu 
acestea, adică încadrându-l în aceeași sferă de fenomene cu 
acestea, ar urma că românismul să fie, şi el, un fenomen de 
ordin politic. In cazul acesta, rămâne de văzut dacă, atât ter- 
menul de «românism» cât şi cuprinsul lui de semnificații, 
sar mai putea susține. Acest termen poate fi acceptat, atât 
timp cât else mărginește să exprime: o linie generală de simţire 
românească, o stare de spirit cu privire la faptele care pot inte- 
resa sau influența ansamblul vieţii românești, o notă de ener- 

getism național în tot ce se referă la existenţa și progresul rea- 
lităţii naţionale, o tendință —până la un punct necesară — 
de a colora cu elemente de vieață şi de simţire locală toate fap- 
tele acţiunii româneşti, etc., Dacă însă depăşim aceste hotare, 
şi tindem să facem din « românism » o mișcare politică, în cazul 
acesta, ne angajem pe un teren de confuzii, în care orientarea 
devine grea, aproape imposibilă. 

Oricum, alăturările pe care le face autorul nostru sunt 
factice. Sovietismul nu are în el nimic naţional, în vreme ce 
românismul trebue să fie tocmai aceasta: o chintesență naţio- 
nalistă. Deşi răsărite în cadre naţionale anumite, fascismul și 
naţional-socialismul se pot extinde eventual pe un plan mondial, 
pe când românismul, prin natura lui, trebue să rămână închis 
între granițele țării noastre. Adevărul, deci, este că e greu şi 
poate chiar periculos să dăm concepției românismului o sem- 
nificație politică. Valoarea lui se poate revela pe un singur 
plan: pe cel spiritual; misiunea lui, dacă se poate spune așa, 
poate fi una singură: de a organiza spiritualiceşte vieața popo- 
rului român. 

In genere, dacă lăsăm de o parte pornirile reacționare și 
oarecarele confuzii despre care am amintit în aprecierile critice 
de mai sus, doctrina românismului se impune, din punctul de 
vedere superior al convingerilor și al tensiunilor noastre româ- 
neşti, ca un fapt interesant, încărcat cu perspective şi capabil 
să iradieze în jurul lui o lumină lămuritoare. Meritele acestei 
concepții sunt mai multe: ne atrage serios atenţia asupra for- 
telor proprii de care dispune națiunea noastră, ne subliniază 
datoria de a le pune în valoare într'o formă mai completă și 
mai energetică decât până acum și ne arată una din căile pe care 
trebuie să mergem, pentru a ajunge la o vieață de neam auten- 
tică şi autonomă. În privința aceasta, doctrina românismului, 
aşa cum ne-o înfățișează gânditorul român C. Rădulescu- 
Motru reeditează, mai bine zis continuă, în formă modernă, 
ceva viu şi permanent din fondul tradiționalist al poporului 
nostru. Chiar dacă în judecăţile ei sociologice frânge pe alocuri 
firul necesităţilor istorice, ca linie sufletească, însă, ea constitue 
o mărturie de clară şi legitimă sensibilitate românească. 

PUNCTUL DE VEDERE MATERIALIST-ISTORIC; 
ZELETIN ȘI CRITICA CULTURII REACȚIONARE 


Naționalismul de tip conservatorist-reacționar, aşa cum îl 
întâlnim în concepția teoreticienilor lui dela Eminescu până 
la Rădulescu-Motru, a întâmpinat, fireşte, critici şi obiecțiuni. 
Dintre acestea, cea mai sistematică, adică obiecțiunea cea mai 
încadrată într'o doctrină cu înfățişeri şi motivări științifice, 
este aceea a gânditorului Ştefan Zeletin. Pentru întregirea 
tabloului pe care îl urmărim, este necesar să înfățișem câteva 
din punctele de vedere ale acestuia. 

Gândirea sociologică a lui Ștefan Zeletin s'a născut dintr'un 
impuls etic, Drama războiului nostru din 1916—18, pe care o 
trăise pe front ca ofițer de infanterie, l-a turburat profund, 
În tot acest timp, el a fost sufletește un răzvrătit, în special 
împotriva păturii conducătoare a societătii românești. Astfel, 
cercetările lui sociale au pornit din nevoia intimă de a critica 
și de a biciui realitățile la care asista. Fiind un spirit metodic 
și ştiinţific, aceste studii nu puteau să rămână însă până la sfârșit 
cu simplul caracter inițial de manifestări subiective. Urmând 
un proces, explicabil în sufletul unui om de ştiinţă, aceste 
studii s'au transformat încetul cu încetul într'o înlănțuire 
sistematică, menită să devină, în curând, una dintre cele mai 
serioase construcțiuni de știință socială românească. 

Gândirea lui Zeletin este străbătută de spiritul istoric care 
se desprinde din concepţiile lui Hegel și Marx. Adept ortodox 
al materialismului istoric, Zeletin are convingerea că istoria 
se înlănțue pe linia strictă a unor necesități de neîndepărtat, 

în care «cauza cauzelor» o va constitui întotdeauna factorul 
economic, reprezentat prin formele de evoluţie ale capitalului. 
Condus de această idee directoare, el privește procesul social 
al culturii românești moderne în lumina unui antagonism tipic. 
Anume: antagonismul dintre forțele revoluţionare şi cele reac- 
ţionare ale societăţii româneşti moderne, provocate de apariția 
capitalismului național, odată cu apariţia păturii burgheze 
destinată să-l mânuiască. Să urmărim, în linii schematice, 
în ce constă sistemul de interpretare a culturii românești mo- 
derne pe care ni-l înfățișează concepţia lui. 

Vieața românească modernă nu are încă toată unitatea 
care i s'ar cuveni, socotind după posibilitățile de vieață de 
care dispune și după momentul istoric în care se află. Apariţia 
istorică a capitalismului naţional, precum și formarea păturii 
burgheze corespunzătoare, au creeat țării noastre un substrat 
economic real, un substrat care, dealtminteri, și-a îndeplinit 
misiunea lui socială cu precizie și justețe. Din prima clipă a 
apariţiei lui, noul nostru capitalism naţional a lucrat cu tragere 
de inimă și cu folos, deschizând societății româneşti numeroase 
cărări de vieață, toate câte au fost cu putință și câte aveau să 
asigure o operă de progres material şi de modernizare a ţării 
noastre. 

Insă, plutind pe deasupra acestui substrat material, factorii 
spirituali — aceia cărora prin natura lor trebuia să le revină 
sarcina de a comanda opinia și mișcarea culturală a societății 
româneşti moderne —au rămas totuși la o formă înapoiată, 
retrogradă și reacționară. Aşa se face că faza de cultură a vieții 
româneşti moderne se caracterizează, în primul rând, printr'o 
dușmănie înverșunată împotriva ordinei sociale burgheze. 
« Spiritul — precizează Zeletin — asupra căruia se revarsă o 
«aureolă de veche sfințenie, apără o cauză pierdută: el nu e 
«solia viitorului, ci ecoul trecutului; scopul său este un non- 
« sens; el vrea să târască ordinea socială îndărăt, în loc să forţeze 
«evoluţia sufletească înainte, spre a stabili aceea armonie 
« între realitatea internă şi formele externe, pe care o visează 
«şi în numele căreia luptă » 1). 





1) Zeletin, Purghezia română, p. 245. 

Toate acţiunile şi curentele de marcă ale culturii românești 
din a doua jumătate a secolului XIX au avut, astfel, caracter 
reacționar. 

Junimea stă în fruntea tuturor. Critica ei socială şi culturală 
sa definit în formula «formă fără fond». Succesul ei a fost, 
întradevăr, remarcabil; multă vreme — astăzi procesul con- 
tinuă încă — punctele ei de vedere au constituit, pentru men- 
talitatea noastră culturală, o dogmă. Zeletin îi aruncă însă 
în față o obiecție serioasă: aceea că n'a avut de loc spirit socio- 
logic. El crede că așa zisul principiu al « continuității istorice », 
pe care doctrinarii Junimii şi-au întemeiat critica, n'a intrat 
de fapt în mentalitatea acesteia decât sub forma unei idei super- 
ficiale, memorată dela străini, dela Englezi mai puţin, dela 
Germani mai mult. De-alungul întregei ei manifestări, atitu- 
dinea junimistă n'a fost decât «indignarea abstractă a unor 
capete abstracte » care au refuzat să înțeleagă o mulțime de 
lucruri evidente şi, în special, pe acela că, oricum, oamenii 
cari au creeat civilizația materială a vieţii românești moderne 
nu puteau fi, aşa cum i-a considerat adesea, niște « aventurieri » 
ai istoriei. Deasemeni, aceeaşi atitudine junimistă n'a vrut să 
înțeleagă că, în definitiv, unor oameni cu misiune precisă, cari 
trebuiau să întemeieze un capitalism naţional după legile tipice 
ale oricărui capitalism din lume, nu li se putea cere mai mult 
decât puteau da. Adică, nu li se putea cere: nici suflet agrarian, 
nici nostalgii față de vechea formă a instituţiilor românești şi 
nici înțelegeri subtile, prinse în lumea de vis și de contem- 
plări a unei tradiţii sau alta. 

Naționalismul care s'a ivit în a doua jumătate a secolului 
XIX a constituit, şi el, o manifestare la fel de reacționară. 
Odată cu apariţia lui, exotismul junimist a început să se pulve- 
rizeze, făcând loc unui spirit nou, de promovare a valorilor 
desprinse din istoria națională. Aceasta n'a împiedecat însă 
ca manifestările noului naționalism să nu fie, și ele, la fel de reac- 
ţionare. Astfel, în măsura în care acest naționalism se va întrece 
în a idealiza trecutul, el nu va înceta o clipă de a defăima pre- 
zentul, căruia nu-i va ierta că a dizolvat atâtea dintre vechile 
forme ale vieții românești. Refuzând o înţelegere ştiinţifică 

a realităților sociale, noul naționalism va fi sentimental și critic, 
concentrându-și puterile sufleteşti, nu înspre organizarea vii- 
torului, ci înspre nostalgia trecutului. Ca şi junimismul, nout 
naționalism se caracterizează, şi el, prin aceeași sistematică 
şi îndârjită tăgăduire a burghezimii naţionale și a rolului e: 
istoric. Sub influența lui, s'a încetățenit puternic, chiar şi în 
spiritul păturilor noastre culte, ideea că pătura noastră condu- 
cătoare este grea de toate păcatele din lume, că rămâne de 
văzut dacă alături de atâtea defecte ea ar putea totuşi avea 
şi vreo calitate și, în sfârşit, că rolul ei cel mare ar fi doar acela 
de a exploata bugetul Statului, în favoarea ei și a partizanilor ei. 
In măsura în care noua clasă stăpânitoare era scoasă astfel din 
sufletul cbștei românești, printr'un fatal proces spiritual de 
compensație, vechea clasă boierească avea să fie privită într'o 
lumină idilică, întreținându-se în jurul ei o atmosferă de mare 
demnitate socială și, în raport cu noua pătură burgheză, de 
incomparabilă superioritate morală. 

Poporanismul, curent de cultură desvoltat la Iaşi în jurul 
revistei « Viaţa Românească », cu toată mulţimea de aparenţe 
contrarii în care era învesmântat, trebue însă. socotit, şi el, 
tot printre manifestările cu caracter reacționar ale culturii 
românești moderne. El a manifestat, față de capitalismul na- 
ţional, o dușmănie aproape egală cu a celorlalte două curente 
amintite. Pe motiv că trebuia să apere soarta claselor țărănești, 
poporanismul s'a ridicat împotriva industrializării ce se anunța 
şi care chiar începuse să se manifeste în vieața economică a 
ţării. Împrumutat ca ideologie din concepţiile sociale ale unor 
scriitori ruși contemporani, iar practic inspirat din nevoi locale 
de propagandă naționalistă, cu toată aparenţa lui revoluţionară, 
poporanismul n'a reprezentat, de fapt, în cultura românească, 
decât o formă oarecare de sentimentalism rural reacționar, 
sortit dealtminteri să dispară, fără urme serioase, mai repede 
chiar decât s'ar fi crezut. 

Mai mult decât atâta! Însuși socialismul românesc din acea- 
stă epocă, atâta cât a fost și cât s'a putut manifesta, a avut, 
în semnificaţia lui de bază, tot o misiune reacționară. Într'adevăr, 
faptul astfel înfățișat pare poate paradoxal. Folosind formula 

la modă a « progresului social », precum şi o copioasă frazeologie 
marxistă, acest socialism n'a făcut în fond decât să reediteze 
atitudinea junimistă, de astă dată prezentată însă altfel, într'o 
formă prețioasă de romantism social, cu folosirea « lucrătorilor » 
ca principal element de decor social. Ca şi în doctrina junimistă, 
Gherea a susținut că societatea românească a evoluat în mod 
nefiresc, dela formă spre fond. Aceasta l-a făcut, și pe el, să nu 
considere apariţia burgheziei ca un proces natural, rezultat dintr'o 
indiscutabilă necesitate istorică — exact punctul de vedere al 
socialismului științific pe care dealtminteri pretindea că-l repre- 
zintă — ci ca o formă «monstruoasă » și « grotescă », născută din 
sacrificarea radicală a progresului social și deci din împingerea 
fatală a ţării spre decadenţă, 

Mulțimea acestor curente, insistența cu care s'au manifestat, 
talentul și în orice caz patos-ul cu care au fost susținute, toate 
acestea, au creeat o situaţie oarecum ciudată. Triumfătoare pe 
plan social și politic, burghezimea a fost totuși învinsă pe plan 
cultural. S'ar fi putut, oare, ca lucrurile să decurgă şi alţfel, 
adică cu toate victoriile de o singură parte? Poate că da, poate 
că nu! De fapt, întrebarea astfel pusă n'ar putea să ducă la nicio 
concludență valabilă. Adevărul este că, în această epocă, bur- 
ghezimea n'a dat nicio luptă culturală propriu zisă. Absorbită 
de probleme mai urgente ale economiei naționale, într'o vreme 
când în acest domeniu trebuia făcut totul dela început, ea n'a 
simţit, întp'un mod care s'o convingă mai direct și s'o îndemne 
mai activ, necesitatea unei asemenea lupte. De aceea, decurgând 
astfel, contrariu așteptărilor, faptul n'a dus la armonizări orga- 
nice, ci dimpotrivă, la discrepanțe vizibile și deosebit de sem- 
nificative. In vreme ce burghezia se afirma practic, creând o 
economie națională din ce în ce mai înfloritoare, reacţiunea 
creea în schimb « valori spirituale », adică ceea ce va face steagul 
şi obiectul principalelor noastre manifestări de cultură din 
această epocă, Spiritul critic, această dominantă a culturii 
noastre românești din a doua jumătate a secolului XIX, re- 
prezintă o ilustrare deplină a faptului demonstrat. El poate 
fi socotit drept o sinteză credincioasă a tuturor manifestărilor 
de cultură în chestiune, Peste tot unde a apărut, acest spirit 

critic a imputat burgheziei naţionale invariabil, aceleași lucruri: 
că a nesocotit valoarea spiritualităţii locale și că sufletește și-a 
întemeiat statutul ei de vieaţă întrun mod ilicit, adică pe o 
totală lipsă de respect moral și patriotic față de trecutul nostru 
naţional. 

Intemeiată pe aceste consideraţiuni, atitudinea lui Zeletin 
este cât se poate de fermă. El crede că reacţiunea română n'a 
știut să dea culturii noastre o temelie adevărată, care să cores- 
pundă stadiului de evoluţie istorică în care se găsea, în raport 
cu apariția capitalismului și cu formarea burgheziei naţionale. 
Cu toate că s'a înarmat cu un puternic formalism istoric, ea n'a 
ştiut totuși să trăiască spiritul istoric în adevărata lui esență. 
Zeletin consideră că reacţiunea noastră a fost, pe cât de «ne- 
istorică », tot pe atât de « neștiințifică ». Astăzi, ea persistă încă 
în această atitudine. Porneşte dela ideea unui suflet românesc 
dat, ca realitate absolută, imobilă și, de aceea, ajunge să pri- 
vească cu dușmănie toate manifestările care, într'un fel sau 
altul, ar duce la transformarea lui. Curentele reacţiunii noastre 
năzuesc să întoarcă lumea îndărăt, în loc să îndrumeze sufletul 
poporului român înainte. In cuprinsul ei, știința este folosită, 
nu ca un mijloc de cunoaştere, ci ca un instrument de atac. 
« Neputând ucide burghezia cu tunul, reacţiunea noastră s'a 
« cercat s'o ucidă cu știința » 1). Astfel, toată perioada de cul- 
tură determinată de această atitudine a întrebuințat știința 
într'un chip oportunist, adică într'un chip care nu putea cadra 
nici cu natura și nici cu sensurile ei morale. Bine înţeles, con- 
secințele culturale ce-au decurs din acest proces sunt conse- 
cinţe care nu trebuesc trecute ușor cu vederea. Epoca unui ase- 
menea spirit critic a coincis cu epoca unui anumit formalism 
științific de împrumut. Referindu-se la această epocă, Zeletin 
spune: 4... deşi şi-a început activitatea în numele ştiinţei, nu 
«are în fapt nimic comun cu scopurile acesteia. Ea e mai cu- 
«rând o simplă propagandă politică, întreprinsă cu ajutorul 
«unei serii de formule «ştiinţifice » 1). 


1) Op. cit., p. 248. 
1) Op. cit., p. 251. 

Până la introducerea sufragiului universal, mișcarea reac- 
ţionară s'a desfășurat numai la orașe, unde succesul ei a fost 
întreg și sgomotos, După războiu, amploarea ei a devenit mai 
mare. Constatând acest fapt, Zeletin devine şi mai energic de- 
cât până acum, Se poate spune că atitudinea lui devine atât 
de energică încât, la un moment dat, el ne lasă parcă impresia 
că părăsește matca discuţiei științifice, pentru a lua în schimb 
o atitudine rechizitorială, îndreptată împotriva întregei culturi 
românești contemporane, Pentru ilustrarea ei, e preferabilă 
citarea textuală: 

«În prezent, întreaga noastră mișcare culturală, ca și întreg 
« învățământul public, stă sub influenţa copleșitoare a ideolo- 
«giei reacționare, De cum intră în școală și până când iese în 
«societate, tânărul român aude acelaș lucru dela profesorii, 
«criticii, iterații, gânditorii pe cari îi ascultă sau îi citește: 
«că la noi totul e lustru fără nicio bază reală și că cei cari ne-au 
« dăruit o asemenea falsă civilizaţie sunt niște străini de neamul 
« nostru, al cărui geniu n'au fost în stare să-l priceapă. Și așa, 
« Românul ese din mașina educaţiei oficiale ca dușman hotărît 
«al burgheziei sale naţionale. Și dacă burghezia ar fi într'ade- 
«văr o mână de oameni fără nicio legătură cu țara noastră, 
«acest fapt n'ar avea nicio însemnătate, Dar am arătat pe larg, 
« și orice sociolog înţelege lesne acest lucru, că la noi, ca în orice 
«altă societate modernă, soarta țării se identifică cu soarta bur- 
«gheziei ei naţionale; desvoltarea capitalismului înseamnă 
« creșterea forței și avuţiei naţionale, după cum înăbușirea ca- 
« pitalismului ar însemna îndrumarea către mizerie și barbarie, 
« Reacţiunea română, întrebuinţând copleşitoarea ei influență 
« culturală spre a îndrepta generaţiile tinere împotriva burghe- 
«ziei, lucrează împotriva viitorului ţării, pe care e de bună 
« credinţă că o servește, 

« Dela introducerea votului obștesc, ideologia revoluțio- 
« nară care a cucerit orașele, tinde să cucerească şi satele, 'Ță- 
x rănimea are în sfârșit prilejul să se împărtășească de bineface- 
«rile culturii noastre; ea descopere dela solii, ce pornesc în 
«propagandă la sate, că tot ce s'a făcut la noi e o spoială, că 
« stăpânitorii noştri sunt nişte străini cari m'au înțeles niciodată 

« nevoile țării, că toată comedia civilizației noastre e întreți- 
« nută din sudoarea țărănimii — de ale cărei suferințe nu se 
« îngrijește nimeni — și toate celelalte adevăruri « ştiinţifice » 
«ale culturii « moderne » 1), 

In aceste din urmă pagini am rezumat, din activitatea de 
sociolog și de istoric social a lui Zeletin, câteva concluzii me- 
nite să ne dea, în spiritul gândirii lui materialiste, o caracteri- 
zare generală a culturii noastre contemporane, Deși concepute 
într'o notă sever sociologică, totuşi, ideile lui Zeletin nu sunt 
străine de o anume intenționalitate etică. Această intenționali- 
tate nu este expusă expres nicăiri; se poate însă deduce, din 
contextul şi semnificația generală a operei în chestiune. 

După cum am văzut, Zeletin consideră că principalele as- 
pecte ale culturii noastre contemporane sunt vădit reacționare. 
Cu alte cuvinte, el socotește că aceste aspecte nu cuprind în ele 
mijlocul de a creea raporturi spirituale firești, care să asigure 
mersului social al vieţii românești un echilibru durabil și armo- 
nic, Din această cauză, drumul societății noastre către orizontul 
personalității ei creatoare este brăzdat cu piedeci aspre, aproape 
de netrecut. Evoluţia culturii româneşti nu se poate face normal. 
Situaţiile existente nu dau posibilitatea unui acord organic, 
între sensul valorilor creeate de această cultură reacționară și 
datele realității așa cum se înfățișează efectiv, pe baza unor legi 
istorice de neînvins. In atitudinile culturii există un parțialism 
care diformează sau, în orice caz, care reduce arbitrar cultura 
românească numai la unul dintre aspectele ei. Incercările de 
psihologie ale reacţiunii s'au preocupat doar de aspectele agra- 
riene ale sufletului românesc (și de acestea — așa cum am ară- 
tat — într'o formă nesinceră şi interesată), ignorând, fie din 
lipsă de orientare asupra faptelor, fie din rea voinţă, pe acelea 
aduse de ideologia şi de sufletul burghez. Neadevărul acestei 
teze este socotit ca fiind pe deasupra oricărei discuțiuni. In 
formarea sufletului și a culturii naţionale, forțele burgheze au 
luat parte în chip puternic şi necesar, Nu s'ar putea nega exi- 
stenţa și valoarea sub raport cultural a acestor forțe, fără ca prin 


1) Op. cit., pp. 251—252. 

aceasta să nu se falsifice în mod elementar istoria. Adevărul 
este că multe din aspiraţiile şi din treptele de realizare ale idea- 
lului nostru naţional nu sar fi putut înfăptui fără participarea 
directă şi statornică a elementelor burgheze. 

Până la un punct, negarea acestor elemente trebue să pară 
firească, explicabilă. Intr'adevăr, noi nam avut o ideologie 
burgheză propriu zisă, exprimată în formule limpezi și con- 
vingătoare, până în epoca recentă. Spiritualicește, orizontul 
burghez a rămas la forma anemică a unor tendinţe vagi, străine 
uneori chiar de conștiința propriilor lui aspirații. In privința 
acestora, precizarea lui Zeletin este categorică: « Ea (conştiinţa 
« culturală burgheză) a putut fi numai o pârghie subconştientă 
de acţiune, nu însă şi un principiu clar de gândire». Așa se 
explică pentru ce planul spiritual al vieţii noastre moderne a 
fost ocupat, în imensa lui majoritate, cu forme și categorii 
reprezentând vieața și sensibilitatea agrariană a societăţii ro- 
mâneşti. 

Consecințele ce pot să decurgă din aceste consideraţiuni 
sunt importante. De aceea, ele nu trebuesc trecute cu vederea, 
Cultura noastră întreţine o vastă anomalie; o anomalie pe care 
Zeletin o caracterizează astfel: «noi lucrăm ca burghezi şi 
«gândim ca medievali; cu picioarele am ajuns în evul modern, 
«cu capul am rămas la evul-mediu ». Din cauza aceasta, socie- 
tatea noastră este împiedecată de a intra pe o matcă statornică, 
de realizări întregi, care să impună prin ţinuta și posibilităţile ei 
de creație culturală. Pe alocuri, mișcările ei par a avea o notă 
de-a-dreptul caricaturală. Atitudinea denumită generic spirit 
critic n'a meritat întotdeauna această definire pompoasă. De 
multe ori, manifestările ei s'au limitat la boicot și la negare, 
adică la o poziție comodă, fără osteneala de a înţelege ce era 
totuși valabil şi necesar în mulțimea acţiunilor criticate. 

Concluzia gândită de Zeletin pe marginea acestor constatări 
este spusă răspicat, în ultimele rânduri ale cărții lui. El crede 
în necesitatea grabnică a unei culturi româneşti nouă, Revolu- 
ţia socială și economică, aceea care a dus la formarea capita- 
lismului şi a burgheziei naţionale, nu se poate opri la atâta. 
In mod necesar, ea trebue să fie urmată, ncîntârziat, de o revo- 


24* 
www.dacoromanica.ro 


372 NAȚIONALISMUL ROMÂNESC 


luție sufletească. In ce va consta misiunea acesteia ? Ni se spune: 
In îndepărtarea ideologiei rurale și înlocuirea ei cu una bur- 
gheză. Comunitatea românească dispune de elemente care 
pot susține în mod mulțumitor o asemenea revoluție. Numai 
că aceste elemente nu vor mai trebui lăsate să trăiască difuz 
în sufletul comunității noastre, ci vor trebui scoase la lumină, 
înlănţuite întrun sistem unitar și puse la temelia gândirii ro- 
mânești. Aceasta este singura cale pozitivă, capabilă să înfăp- 
tuiască, în chipul unei opere istorice legitime, acordul necesar 
între spiritul şi materia realității românești. 


Gândirea zeletiniană întruneşte multe şi bogate însușiri, 
Are înălțime de concepţie, foloseşte un aparat dialectic per- 
fect riguros, se dispune logic într'o arhitectură solidă, se înte- 
meiază pe o documentare bogată și atentă şi, în general, îmbracă 
totul într'o notă ştiinţifică susținută. Totuşi, această gândire 
are în ea ceva care nemulțumește, care te obligă la unele rezerve, 
atât de ordin logic cât și de ordin sufletesc. Oricum, este greu 
să admitem că sistemul de explicare al unui proces istoric de 
mari proporţii, cum a fost de pildă acela al formării Statului 
românesc modern, s'ar putea reduce la o seamă de raționa- 
mente, înlănțuite în spiritul unei cauzalităţi stricte. Un ase- 
menea sistem, prin însuşi rostul lui epistemologic, trebue să 
aibă putinţa de-a deschide orizonturi numeroase, în toate di- 
recțiile posibile ale realităţii, și în special în cele privind fun- 
damentele spirituale ale colectivității respective. Se pare că 
gândirea sociologică și istorică a lui Zeletin nu răspunde ace- 
stei condițiuni, sau cel mult răspunde într'o formă ştearsă şi 
îndepărtată. De aceea, ea este de natură să întâmpine obiecțiuni 
serioase, 

In tot ce construeşte, Zeletin este tributarul unei teme 
preconcepute şi al unui sistem dialectic rigid. Din această 
cauză, el nu este aplecat să vadă, din aspectele realităţii româ- 
neşti, decât pe acelea care se pot încadra dela sine, fără difi- 
cultăţi, în sistemul formal al materialismului istoric. Absorbit 
de fenomenul istoric al formării burgheziei româneşti — e 
drept, un fenomen covârșitor, putând să acopere în mare parte 

ecranul vieții noastre sociale moderne — Zeletin n'a mai putut 
să aibă suficientă priză de înţelegere și asupra celorlalte aspecte 
ale realității în chestiune. In special, din seria acestora din 
urmă, gânditorul nostru a nesocotit fapte și desfășurări din afara 
istoriei de sistem. Adică: a nesocotit aproape toate. acele fapte 
care trăiesc prin rădăcinile lor etnice, prin cimentări de tradiţie, 
prin participări într'o lume adâncă de valori primare, ori dim- 
potrivă, prin anumite finalităţi îndepărtate a căror importanță nu 
e scăzută însă de faptul că ele apar în bună parte difuze și greu 
de caracterizat, întru cât ele ţin de domeniul unui subconștient 
activ al popoarelor, mai mult decât de criteriile logicei lui vic- 
torioase, 

Procesul realității românești, așa cum apare în gândirea 
zeletiniană, se prinde în unghiul de înţelegere al unei singure 
ideologii: ideologia burgheză. In ordinea evoluției noastre 
culturale, această ideologie se numără printre ultimele apărute. 
Abia s'a împlinit un veac de când au început să se înfiripeze 
în ţara noastră primele instituţii burgheze, în sensul modern 
al cuvântului. Gândirea zeletiniană cuprinde un mare gol, prin 
faptul că nu se întreabă, mai bine zis că nu simte nevoia să se 
întrebe: dar până la era și spiritualitatea burgheză și până la 
faptele sociale și culturale care s”o justifice, ce-a existat oare în 
cuprinsul sufletesc al realităţii noastre naționale? 

Națiunea românească a existat, ca entitate politică, socială 
și sufletească, și înainte de apariţia erei burgheze. Mai mult: 
nu se poate tăgădui că, în toată această epocă anterioară, națiu- 
nea română n'a făcut dovada unei existenţe culturale certe, cu 
autonomia, cu personalismul ei definit, cu formele ei caracte- 
ristice. Despre toate acestea, gândirea zeletiniană nu face nicio 
menţiune; le consideră ca şi cum n'ar fi existat, ca și cum mar 
fi prezentat nicio însemnătate. In legătură cu aceste elemente 
de cultură autohtonă, gândirea zeletiniană nu s'a preocupat să 
le analizeze, nici în rolul pe care l-au jucat înainte de apariția 
erei burgheze, nici în acela pe care l-ar putea juca în cadrul 
acesteia. 

Este drept că la noi, înainte de secolul XIX, nu se 
poate vorbi despre o ideologie românească propriu zisă. Adică, 

nu se poate vorbi despre o ideologie care să ființeze ca atare 
în cugetul colectivității naționale, care să-i dea acesteia senti- 
mentul unei logici și a unei susțineri interioare, care să fie 
înțeleasă unitar, exprimată precis şi care să rezume în forme la- 
pidare înțelesul de vieață al comunităţii românești. Insă, din 
acest fapt, nu trebue să ne grăbim a scoate concluzii negative. 
Adevărul este că, în cazul care ne privește aici, conștiința de 
sine a colectivităţii româneşti a putut să funcționeze și fără 
condiția expresă a unei asemenea «ideologii ». Ceea ce a între- 
ținut echilibrul românesc în trecut n'a fost o «doctrină» de 
un chip sau altul, ci un sistem de forțe sufletești prinse adânc, 
definitiv, în conţinutul esenţial de vieaţă al comunității noastre. 
Aceste forțe s'au desfăşurat neîntrerupt, izbutind să întreţină 
în tot cursul dramatic al istoriei noastre naţionale, o vieaţă, o 
credință, o spiritualitate organică și, în orice caz, o virtualitate 
românească de ordin cultural. 

Ce se alege cu toate acestea, în gândirea zeletiniană ? O ideo- 
logie nouă, oricât de puternică şi de susținută istoricește ar fi, 
nu are totuși dreptul să îndepărteze, dintr'odată, pe toate câte 
au fost înaintea ei. Aceasta, cu atât mai mult, cu cât societatea 
noastră fiind o organizare de vieață cu bază agrariană, forțele 
conservatoare au putut să aibă în cuprinsul ei roluri dintre 
cele mai adânci. Oricât de iobag, de desconsiderat politicește 
şi economiceşte sau oricât de în afara istoriei ar fi trăit, sufle- 
tește, însă, ţăranul nostru n'a încetat niciodată de a exista şi 
de a creea valori corespunzătoare sentimentului lui intim de 
vieață. 

De altminteri, gândirea zeletiniană nu limitează această 
desconsiderare numai la trecut, ci o menţine și pentru prezent. 
In procesul de vieață pe care îl aşează la baza formării societății 
românești moderne, ea nu acordă țărănimii niciun rol mai di- 
rect, de iniţiativă eficientă pe un plan sau altul, ci o situiază 
doar în postura unei realități pasive, modelându-se mecanic 
după jocul istoric al forțelor burgheze ce ar lua-o sub aripa 
lor ocrotitoare, 

Fără îndoială, o asemenea poziție prezintă riscuri mari. 
Mai precis: prezintă riscuri care, în genere, ridică asupra teo- 

riei în chestiune mari și statornice semne de întrebare. Oricât 
de nepregătită ar fi, să zicem, pentru misiunea ei politică şi 
economică, țărănimea formează totuşi un fundament hotăritor 
al vieţii românești, nu numai prin ceea ce poate să primească 
pasiv dela clase sociale superioare sau dela acţiuni dirijate din 
afară, dar mai ales prin ceta ce poate da ea însăși, din inițiati- 
vele şi din dinamismul spiritual al intuiţiilor ei de vieață. 

Zeletin ne spune precis: ne trebue o emancipare totală de 
elementele sufletului rural, pentru ca în schimb să ne alcătuim, 
în întregime, un suflet corespunzător realităţilor burgheze 
cerute de momentul istoric în care ne aflăm. Admiţând, să zi- 
cem, justețea acestei postulări, ne-am afla în situaţia de a ne 
intreba: ce chip va trebui să ia, în spiritul acestei finalităţi, etica 
reprezentativ a vieţii şi a națiunii românești ? 

Răspunsul e simplu şi precis: bine înţeles, o etică adaptată 
în totul ideologiei și realităților burgheze. Așa fiind, în mod 
fatal, aceasta ar trebui să motiveze și să organizeze doar aspi- 
rațiile claselor orăşeneşti. Adică: al claselor orășenești existente 
şi cel mult al acelora pe cale să se înfăptuiască. In cazul acesta, 
cum ar rămâne cu pătura rurală, care numericește este de patru 
ori mai mare decât cea burgheză? Cum ar rămâne cu pătura 
socială care are în paza ei pământul, acela care pentru multă 
vreme încă, sau poate pentru totdeauna, va constitui baza de 
producţiune a țării? In sfârșit, cum va rămâne cu pătura care, 
sufletește, a avut şi are cele mai profunde legături cu ceea ce 
se poate numi destinul de vieață al națiunii noastre? 

Intr'un fel, gândirea zeletiniană răspunde la aceste între- 
bări. Ea preconizează un proces general de formare a unei 
mentalități burgheze, care să cuprindă treptat tot grosul popu- 
lației româneşti, deci inclusiv şi pe locuitorii satelor. Insă, 
tocmai aici stă una dintre principalele greșeli ale sistemului 
analizat. Procesul de burghezire s'ar putea extinde asupra popu- 
laţiei sătești, în forma preconizată de gândirea materialist- 
istorică, numai dacă această populaţie ar reprezenta o pătură 
inferioară socialmente, susceptibilă deci de a primi cu ușurință 
orice inovaţie; dacă ar fi o pătură fără susțineri și fără adâncimi 
spirituale într'o tradiţie de vieață proprie, autonomă, Ori, 

problema clasei noastre țărănești, aşa cum răsare tot mai insis- 
tent din cercetările ce se fac asupra ei, este alta. Această clasă 
reprezintă o structură și o autonomie a ei de veacuri. Ea nu 
constitue o formă de început, sau o formă tranzitorie, ci o 
entitate socială, cu o organizare intimă durabilă, bine definită. 
Pătura noastră țărănească n'a reprezentat o categorie socială 
obişnuită, în așteptarea unor pezfecționări evolutive care singură 
să-i dea posibilitatea de a se înscrie ca atare în mersul istoriei 
românești, ci a reprezentat o categorie de bază, autonomă, 
prin care poporul românesc a putut întemeia, încă din timpuri 
îndepărtate, o statornică civilizație țărănească. Așa stând lucru- 
rile, este dela sine înţeles că procesul de burghezire despre 
care pomeneşte gândirea materialist-istorică a lui Zeletin nu 
este chiar aşa de simplu, sau de posibil, pe cât ]-a întrevăzut 
autorul lui. Adevărul este că, în ce priveşte problemele de vieață 
şi evoluţie a păturii noastre țărănești, schemele marxiste se 
dovedesc adeseori neputincioase, vizibil necuprinzătoare. 

Şă ducem această privire, asupra sistemului zeletinian, 
mai departe. Care ar fi — în ipoteza că am admite tema lui 
Zeletin — temeiul social și moral pe care să se prindă sufletul 
integral burghez? Capitalul — însuşi Zeletin o spune — este 
o forță obiectivă, anonimă, care îşi are logica şi legile lui proprii. 
El nu este legat de considerente naționale, de credință, de legă- 
turi sufleteşti, de misticismul unei vocaţii, de condiţionări 
etnice. In consecință, întemeind noua educație burgheză numai 
pe elemente răsărind din condiţiile vieţi capitaliste, ar urma 
că idei ca acestea: ideea de suflet etnic, ideea de naţiune crea- 
toare de cultură specifică, ideea de destin istoric, etc. — idei 
pe care cu sensibilitatea noastră caracteristică le considerăm 
așa de hotăritoare, să treacă în inactualitate, să mai apară cel 
mult ca niște reminiscențe romantice sau chiar să dispară. 

De bună seamă, toate aceste eventualități ne par imposibile. 
Inainte de orice, ele contrazic realități evidente, realităţi de care 
ne simțim adânc legaţi sufletește, de care nu ne-am putea ges- 
părţi, fără a distruge astfel, în conștiința noastră românească, 
lanţul unor continuităţi morale necesare. Psihologia colectivi- 
tăţii româneşti este în așa fel ajcătujtă, încât ea nu s'ar putea 

dispensa niciodată de valorile care poartă marca etnică a pă- 
mântului și a formelor spirituale de aici; nu s'ar putea dispensa 
de acele valori care cuprind în ele o anumită mistică, e drept 
absurdă şi inutilă pentru dialectica marxistă, dar adânc condi- 
ţionantă pentru vieața și echilibrul nostru ca națiune. Pentrucă, 
se știe, aceste trăsături nu reprezintă dispoziţii periferice, 
limitându-și existenţa la simple practici de empirie sufletească, 
ci reprezintă o seamă de întemeeri structurale, intrând de 
aproape în cuprinsul spiritual al naţiunii noastre, în formula 
spirituală a personalității ei. 

Incă o precizare. Am văzut că, după ce a caracterizat cultura 
românească modernă ca reprezentând o armă spirituală aproape 
exclusiv în mâna reacţiunii, Zeletin a preconizat necesitatea 
grabnică a unei culturi româneşti nouă. În ce va consta această 
cultură nouă? Aici, gânditorul nostru lasă lucrurile oarecum 
în suspensie. Se menţine la afirmaţia principială, și atât. În ce 
priveşte învățământul, întradevăr, el a analizat condițiunile 
adaptării lui la ordinea burgheză naţională întrun mod mai 
complet, mai sistematic. Insă învățământul nu reprezintă, numai 
el, toată opera culturală şi toate posibilitățile culturale ale unei 
națiuni. In bună parte, învățământul este doar organizarea 
acestor posibilități; sau, mai potrivit, este un sistem de orga- 
nizări care să le poată pune în valoare, care să întrețină în jurul 
lor o atmosferă potrivită, care să le introducă în circulaţia socială. 
Creaţia culturală propriu zisă se desfășoară pe domenii variate, 
îşi ia libertăți mai mari decât acelea pe care i le-ar îngădui o 
instituție sau alta, are adâncimi care pornesc dintr'un subcon- 
ştient etnic, zugrăvește aspirații de vieaţă care diferă dela popor 
la popor, în general, este menită să reprezinte colectivitatea 
respectivă nu numai în mersul ei necesar către o finalitate 
anumită, ci şi în felul complex în care acopere un întreg proces 
existențial. Luând ca bază o asemenea viziune a creației culturale, 
este cert că preconizarea zeletiniană nu mai poate apărea decât 
ca o indicație schematică, foarte îndepărtată, aproape imposibilă 
prin lipsa ei de conţinut și de legături cu realitățile propriu zise. 

Condamnarea pe care Zeletin o rostește asupra culturii 
românești moderne, atunci când vede în ea doar un instrument 


www.dacoromanica.ro 


378 NAȚIONALISMUL ROMÂNESC 


protestatar al reacţiunii şi când pretinde înlocuirea ei cu una 
nouă care să corespundă realităților istorice în curs, este dreaptă 
în formă dar plină de erori în fondu] şi semnificaţiile ei. 

Mai întâi, prin forţa lucrurilor, o cultură m și mai ales 
o cultură predominant literară cum a fost a noastră ma are în 
structura ei așa zise elemente «reacționare >. De regulă, crista- 
lizarea spirituală se apleacă asupra faptelor care au fost, nu spre 
cele care vor veni. Acestea din urmă au de partea lor curentul 
material al actualităţii şi al nevoilor de vieață în creştere, curent 
care mână fatal spre ele. Inspre aceste fapte, nu are rost să pro- 
iectăm viziunea spiritualistă a cristalizării culturaţe, pentrucă 
ele încă mau existat, pentrucă nau făcut încă experiența unor 
situaţii omenești reale, în sfârșit, pentrucă s'ar putea să nu fie 
decât niște ipoteze şovăelnice, fără valoare în ele înşile și fără 
puţința de-a întemeia vreo eficiență oarecare. In schimb, 
faptele trecute, şi chiar faptele în curs de dispariție (cum au 
fost acelea pe care în mare măsură |e-a idealizat literatura noastră 
modernă), închid în ele oameni, tipuri, sensuri de vieaţă, 
conflicte, nostalgii, perspective, peste care au curs valuri sufle- 
teşti în stare să le transfigureze; într'un cuvânt, cuprind elemente 
capabile să justifice trecerea lor în eternitate, biruindu-se astfel cu 
puterea inevitabilă a plăsmuirii artistice lanţul materia] a] lichi- 
dării lor istorice. 

Cultura, despre care am văzut cum Zeletin a condamnat-o, a 
fost, de fapt, întreaga cultură tocmai din epoca renașterii şi a con- 
stituirii noastre moderne. In orice caz, a fost cea mai interesantă 
și mai organică parte a ei. Însişi reacționarii noştri, când a 
fost să creeze ceva cultural, au creeat tot în formă 4 reacționară }. 
Poeţii generaţiei eroice dela începutul secolului XIX, de 
pildă, au cântat trecutul național şi au evocat nostalgia rui- 
nelor istorice. Kogălniceanu, unul dintre principalii întemeetori 
ai liberalismului nostru politic, a fost, pe plan cultural, doctria 
narul şi întemeetorul curentului tradiționalist. lar Bălcescu, 
al cărui revoluționarism pașoptist s'a putut ridica pe alocuri 
până pe culmi profetice, a făcut totuși din ştiinţa ļui istorică 
o pledoarie caldă şi savantă totdeodată, pentru cauza țărănimji 
românești, pentru autonomia ei socială şi pentru forța spirituală 

a creației ei etnice. Am putea oare să spunem că această cultură 
n’a ştiut ce vrea? Că, dela început şi până la sfârşit, ea s'a înte- 
meiat pe premise false? Că s'a sprijinit mai mult pe iluzii 
decât pe o înțelegere logică a puterilor noastre de vieaţă? 
Putem oare s'o renegăm și să vrem cu dinadinsul s'o înlocuim 
cu una nouă, pe care deocamdată n'o cunoaștem, pe care cel 
mult, deocamdată, am putea-o bănui vag în lumina unor formule 
generale? Sau pusă chestiunea astfel: Această chestiune cul- 
turală, chiar dacă am vrea noi, Sar lăsa ea să fie smulsă din 
înrădăcinările ei etnice și morale, pentru ca în schimb să suporte 
exodul pe care i l-ar impune o cultură din afară, în special o 
cultură dirijată quasi-mecanic de cauzalități istorice pretins 
fatale? 

De sigur, dacă ar fi să ne luăm pe urmele unor asemenea 
întrebări, ar însemna să ajungem la consecinţe haotice, mergând 
până la negarea haotică a atâtor evidențe omeneşti. Insă, poate 
că nu e necesar să împingem lucrurile până aici. Zeletin nu şi-a 
pus problema în felul acesta, și de sigur, nu s'a gândit nicio- 
dată că teza lui ar putea fi judecată până în consecinţe ale ei 
așa de îndepărtate. 

Adevărul este acesta: Zeletin s'a considerat pe el, în studiile 
lui asupra burgheziei și asupra formării societății româneşti 
moderne, doar ca istoric şi sociolog. El sa mărginit la atitudinea 
de constatare și de explicare a omului de ştiinţă. De aceea, 
trebue să precizăm aceasta, multe dintre obiecţiunile formu- 
late mai sus nu se adresează unei concepţii desvoltate direct, 
ci privesc mai mult o seamă de consecințe probabile, în cazul 
când sistemul sociologic al lui Zeletin ar fi fost luat ca premisă 
ştiinţifică, pentru întemeerea unui naționalism modern, a unei 
spiritualității sau a unei etici româneşti. 

Incontestabil, cultura românească datorează lucrărilor 
istorico-sociologice ale lui Zeletin, mult. In cuprinsul acestor 
lucrări, procesul burgheziei naţionale — care întradevăr a 
reprezentat un capitol de maximă importanţă în evoluția noastră 
modernă — a fost tratat magistral: cu spirit ştiinţific, cu o logică 
severă, cu înlănțuiri perfect arhitectonice, Insă, din motive pe 
care în parte le-am arătat mai sus, această gândire nu s'a putut 

ridica până la o caracterizare completă a realității noastre națio- 
nale, Mai precis, nu sa ridicat până la aceea ce, cu un termen 
oarecum foarte modern, dar potrivit, am putea denumi: feno- 
menul românesc, Zeletin şi-a propus să judece doar o față a 
acestei realități şi doar dintr'un singur punct de vedere, Ceea 
ce, trebue să admitem, a izbutit pe deplin şi mai logic ca 
oricare alt cercetător din câți au studiat această problemă până 
acum. 

Dar tocmai din această cauză — adică din cauză că n'a 
vrut să meargă la o integralitate a realității româneşti — gândirea 
sociologică în chestiune este sortită să rămână pe un plan teore- 
tico-abstract, ca o ştiinţă de catedră, de dialectică exclusivistă, 
Acestei gândiri îi lipsește ceva important; este vorba de o lipsă 
care o închide, care o face să stea pe loc. Ii lipseşte o fereastră prin 
care să privească afară, în spre un domeniu normativ, în spre un 
orizont etic, Dacă forțând totuși lucrurile, am încerca să deducem 
din sistemul zeletinian o perspectivă etică, aceasta ar fi defec- 
tuoasă, străină, fără articulaţii suficiente în lumea valorilor 
sufletești, fără adeziuni marcate în destinul de vieaţă al comu- 
nității românești. 

Faptul astfel înfățișat nu este doar un pronostic teoreticș 
el a primit până acum repetate verificări. După cum am văzut, 
în toate capitolele acestei lucrări, aproape toate spiritualitățile 
româneşti, atât cele vechi cât şi cele mai noui, i-au stat și îi stau 
în multe privințe împotrivă. 

CONCEPȚIA SOCIOLOGICĂ A LUI D. GUSTI, IN RA- 
PORT CU ŞTIINŢA NAȚIUNII; « ȘTIINȚA NAȚIUNII»; 
MONOGRAFIA SOCIOLOGICĂ; PERSPECTIVE 


Intre lucrările românești contemporane în legătură cu pro- 
blema naţiunii, lucrările instituite de şcoala sociologică dela 
București, de sub conducerea profesorului Dimitrie Gusti, 
reprezintă o seamă dintre manifestările cele mai caracteristice 
ale științii românești. Este de notat că aceste lucrări au trecut 
de mult hotarele, reprezentând astăzi un capitol important 
în știința sociologică a vremei. 

Pentru a ne da seama de premisele, semnificațiile şi înfăp- 
tuirile legate de aceste lucrări, cerem îngăduința să înfățișem, 
în linii generale, sistemul de gândire sociologică pe care se 
întemeiază. 

In sistemul în chestiune, națiunea este privită ca o realitate 
centrală, ca o principală unitite a vieţii sociale moderne. In 
același timp, e socotită ca o unitate socială completă, întrucât 
ea își poate stabili prin ea însăşi finalităţile și tot în ea însăși 
îşi poate găsi mijloacele pentru realizarea acestora. Nu există 
propriu zis vreo unitate socială mai mare, de care națiunea 
să depindă, față de care să alcătuiască, de pildă, o subunitate 
socială. Internaționalismul nu reprezintă o realitate supra- 
națională, ci expresia unui raport propriu şi necesar dintre 
naţiuni. « Internaţionalism nu însemnează supra-naţionalism sau 
« cosmopolitism, ci legătură între națiuni. Cu alte cuvinte, 
« internaționalismul adevărat nu desființează naţiunile, ci le 

« privește doar în raporturile dintre ele. Pe calea aceasta dobân- 
« dim și conceptul just despre umanitate. Căci naţiunile laolaltă, 
« în eforturile lor comune pe căile civilizaţiei, dau naștere uma- 
« nității, nu în sensul antinaţionalist, al umanitariştilor fără 
« patrie, ci în sensul naţionalist, ca realitate care reflectă ființa 
« națiunilor şi energia creatoare a lor. Dincolo de națiuni nu 
«se ivește umanitatea ca o lume de sine stătătoare, ci umani- 
4 tatea ca totalitate a naţiunilor, ca armonie a ființelor naţionale, 
« originale, specifice » 1). 

Această constatare, de un ordin general-principial, ne 
obligă să privim realitatea naţiunii mai analitic şi să ne dăm 
seama de natura, de elementele și de finalitățile ei caracteristice. 
In acest scop, vom urmări desvoltările şi concluziile pe care 
Dimitrie Gusti le fixează în studiul său « Problema Națiunii », 
publicat întâia în « Arhiva pentru știința şi reforma socială » 
din 1919 şi retipărit în volumul « Sociologia Militans» din 
anul 1935. 

Teoria spiritualistă, reprezentată de gânditorii germani 
Steinthal și Lazarus, vorbeşte despre un « spirit al poporului >, 
în stare să explice apariţia şi continuitatea valorilor de temelie 
ale așezărilor omenești. Această teorie a avut ecou puternic în 
romantismul politic al veacului XIX şi a servit ca suport 
filosofic în multe dintre construcțiunile istorismului juridic, 
reprezentat în acea vreme cu strălucire de către Savigny. De- 
asemeni, acest punct de vedere a apărut şi în concepțiile unor 
filosofi romantici, în special a lui Schelling. Acesta punea la 
baza popoarelor un mit și socotea că rațiunea de vieață a acestora 
precum și unitatea lor, se întemeiază pe un asemenea mit, cu 
alte cuvinte pe procesul cu înfățișare teogonică pe care acest 
mit ar izbuti să-l creeze. 

Teoria opusă acestui spiritualism este teoria materialis- 
mului naţional. 'Tăgăduind complet existenţa greu de înțeles 
al unui «spirit al poporului», ea pretinde că națiunea este 
ezultanta unei «materii biologice», care este elementul ei struc- 





1 D. Gusti, Cunoaștere şi acțiune în serviciul naţiunii, în « Ştiinţa naţiunii +, 
vol. I, pag. 4. 

tural, singura realitate în care s'ar putea urmări etapele și fina- 
lităţile istoriei. 

D. Gusti ia atitudine categorică împotriva ambelor aceste 
teorii. Le consideră « tautologii științifice » întrucât nu pot 
să împingă înţelegerea noastră pe 'un făgaş pozitiv şi întrucât 
« încearcă să explice lucrurile tocmai prin ceea ce este de ex- 
plicat » 1). Intradevăr, aceste teorii se menţin într'o margine 
cu totul nelămuritoare a problemei. Intemeerea lor, ori exclusiv 
mistică, ori exclusiv materialistă, pare în desacord cu realitatea 
naţiunii: în primul caz, pentrucă națiunea cuprinde un patri- 
moniu de fapte concrete care își au legile și finalităţile lor pozi- 
tive, iar în al doilea caz, pentrucă, pe deasupra naturii ei fizice, 
națiunea cuprinde un sistem de imponderabile, care merg 
până la a reclama gândul metafizic al transcendenţei și al de- 
stinului. Prima teorie ne duce prea departe, aproape într'un 
domeniu al himerelor, iar cealaltă ne coboară prea jos, într'o 
lume de împrejurări strict materiale, lipsite de perspectiva 
vieţii precum şi de aceea a creaţiei spirituale. 

O altă teorie, interesant de a fi menţionată, este aceea cuno- 
scută sub denumirea de teoria empirismului material. Doctri- 
narul ei cel mai de seamă a fost Mancini, fost profesor de drept 
internaţional la Universitatea din Turin. El construește ideca 
de naţiune stabilind o înlănţuire de elemente ca acestea: rassa — 
comunitate de sânge; limba — comunitate de istorie; religia 
— comunitate de credinţă; teritoriul — comunitate de așezare 
geografică; obiceiurile și tradițiile — comunitatea de istorie și 
de vieaţă spirituală; în fine, Jegile — comunitatea de organizare 
socială prezentă. In doctrina lui Mancini, aceste elemente sunt 
grupate într'o unitate sintetică, structurală, prin acţiunea unei 
forțe de ordin spiritual, alcătuind «cugetul» sau mai cuprin- 
zător 4 conştiinţa naţională ». 

Critica adusă acestei teorii păstrează dialectic aceeaşi normă 
care a servit şi la construirea ei. Anume: doctrina lui Mancini 
nu este atacată în întregimea ei, ci în elementele care o compun, 
luate chiar în ordinea în care au fost înfățișate. 


1) D. Gusti, Sociologia militans, p. 170. 

Analizând postulatul rasei, găsim elemente care diferă dela 
o situație la alta. Există rase în cuprinsul cărora aflăm diversi 
tăți naţionale, tot aşa cum, pe de altă parte, există diversități 
rasiale în cadrul cărora pot să înflorească realităţi naționale cu 
desăvârșire ordonate şi statornice. 

In ce priveşte teritoriul, se pot cita fapte la fel de contradica 
torii. Incontestabil, sunt naţiuni care şi-au realizat o vocaţie şi 
un destin istoric propriu, pentrucă s'au sprijinit pe un teritoriu 
stabil, care a alcătuit o condiţie puternică a tuturor manifestărilor 
lor de vieaţă. Pe de altă parte, trebue să recunoaștem că sunt 
şi alte popoare — cazul tipic al Evreilor—, care s'au ridicat 
totuşi la o existență istorică, cu toate că factorul teritorial le-a 
lipsit. 

Factorul istoric, la rândul lui, este un element determinant 
al oricărei societăţi, dar, în cazul special al societăților naționale, 
există situaţii în care el are un rol încă șters, bine înţeles nu unul 
complet inexistent, dar nici unul cu puterea de a caracteriza lămus 
ritor vieaţa acestor societăți. Statele-Unite ale Americei au realizat 
o incontestabilă vieață națională, fără ca în procesul lor de for- 
mare să fi intrat factorul istoric, într'o proporţie egală cu cei- 
lalţi factori și, mai ales, în proporţia în care găsim acest factor 
la marile națiuni europene. Există societăți care trăiesc de mult 
în prezența unui factor istoric, fără ca prin aceasta să fi putut 
ajunge, totuși, la închegarea unei vieți, a unei conştiinţe şi a 
unei spiritualități naţionale. Acesta este cazul popoarelor nen 
evoluate, primitive, care mai există încă, prin unele părți din 
Africa și Australia. 

Se pot face considerații analoage, și cu privire la limba na- 
țiunilor. Întâlnim popoare puternice, cu un sentiment adânc 
al doctrinei lor naționaliste, care mau totuși o limbă proprie, 
ba mai mult, care vorbesc limba unor naţiuni de care sunt des- 
părţite statornic, prin conflicte de mare intensitate istorică. 

Tot așa se petrece şi cu religia. Se pot da exemple de națiuni 
care adăpostesc două sau mai multe confesiuni diferite, dacă 
nu deopotrivă de puternice, în orice caz destul de evidente, ca 
să impună, fiecare, partea ei de contribuţii determinante în 
balanţa soartei istorice şi culturale a națiunilor respective. Este 

drept că, adeseori, asemenea dualități au dus la conflicte so- 
ciale, de pe urma cărora echilibrul societăților respective a 
avut de suferit. Insă, este tot așa de adevărat că, alte ori, prin 
faptul că puneau faţă în faţă valori ce trebuiau să-și justifice 
fiecare misiunea, aceste dualități au fost prilejuri de emulaţii, 
de limpeziri și de ciocniri creatoare, toate acestea trebuind să 
ducă, până la sfârșit, în cadrul naţiunii care le adăpostea, la 
un ritm de înţelegeri mai solicitant și la o frecvenţă spirituală 
mai angajantă. | 
“A mai rămas de vorbit despre un ultim factor pe care îl 
prevedea Mancini în doctrina lui: despre elementul unifica- 
tor al conștiinței naționale. Despre valabilitatea acesteia s'ar 
putea discuta, în cadrul sistemului amintit, doar în măsura 
în care am admite că premisele întrebuințate în construcţia 
lui spirituală au o totală forță concludentă. Insă, conform celor 
arătate, din moment ce aceste premise pot fi răsturnate din 
poziţia de fundament pe care le-o fixase Mancini, înseamnă 
că o asemenea discuţie ar rămâne în afara realităților, deci ar 
rămâne cu simpla valoare a unei casuistici filosofice, 

' Concluzia care rezultă în urma acestor critici, cu privire la 
teoria empirismului național, este formulată astfel: « La baza 
«acestei teorii stă, pe de o parte confuziunea dintre noțiunile 
« deosebite — element și condiţie, condiţie şi manifestare — 
« şi pe de altă parte credința că funcționarea vreuneia din aceste 
4 condiții, ori vreo combinație de multe, ori de toate, ar forma 
«însăși esența națiunii. Amândouă aceste fundamente logice 
«ale teoriei empiriste sunt false » 1). 

„Cu toate acestea, teoria empirismului social s'a bucurat de o 
mare trecere și de un netăgăduit succes. Faptul merită oarecum 
explicat. Cronologic vorbind, această teorie apare în secolul 
XIX, spre jumătatea lui. Acesta este momentul interesant 
în care popoarele pășesc la întocmirea eroică a unei noui hărți 
europene, de astă dată pe temeiul unui principiu nou, practicat 
până atunci doar în formă teoretică: principiul naționalităților, 
Oarecum realistă şi oarecum romantică, tocmai prin această 


1) Op. cit., p. 176. 

alăturare în aparenţă bizară, această teorie avea însă să se prindă 
în chip deosebit de sensibilitatea popoarelor. Acestea se aflau, 
în această epocă, în căutarea unei doctrine vii, comunicative, 
care să răspundă la două serii de condițiuni: pe de o parte să 
fie pe înţelesul și pentru simţirea tuturor, pe de altă parte să 
dea tinctură poetic-metafizică unor aspirații pozitive, legate 
de realități evidente, ca acestea: teritoriul, religia, obiceiurile, 
limba, etc.. Indiferent de adevărul ei strict științific, teoria 
empirismului naţional și-a câștigat, în istoria naţională a su- 
fletului italian, statorniciri simbolice și drepturi morale mai 
presus de orice critică. Steagul ei a însemnat o bază teoretică, 
pentru toată mulțimea de revendicări a ceasului acela, revendi- 
cări menite să ducă, pe planul realităţilor pozitive, la formula 
statului național, unitar și indestructibil, 

De altminteri, se pot face unele legături asemănătoare și 
cu privire la cazul nostru, al Românilor. Nu este o simplă în- 
tâmplare, și nici un simplu proces de imitație culturală, faptul 
că aproape toţi doctrinarii naționalismului nostru din secolul 
trecut au privit problema națiunii în spiritul teoriei empiriste. 
Cercetând lucrurile mai de aproape, ne putem da seama că, 
dimpotrivă, faptul ia înfățișarea unei depline necesităţi istorice 
şi sufleteşti. Ideea de naţiune, în chipul cum trebuia construită 
de spiritualitatea noastră, avea să răspundă la două serii de 
cerinţe: prima privea mulțimea revendicărilor noastre politice, 
care s'au ţinut lanț — în spiritul acelorași finalități naționaliste 
— dela Tudor Vladimirescu până la războiul de întregire din 
1916—18; cea de a doua, de un ordin mai greu de definit, era 
aceea care avea să răspundă unor ecouri intime, reprezentând 
o chemare metafizică a destinului nostru istoric, orizont sufle- 
tesc structural, pentru care sensibilitatea românească a mani- 
festat întotdeauna o înclinaţie organică. 

Teoria empirismului naţional are, în general, un caracter 
pragmatic. Ea reflectă realitatea naţiunii, nu în universalitatea 
ei fenomenologică, ci mai de grabă într'o poziţie de circum- 
stanță, caracterizând momente de revendicări istorice anumite, 
ale unei națiuni sau alta. Cu alte cuvinte, este o doctrină destul 
de puţin filosofică. Ea se adresează, înainte de orice, sentimen- 

telor pe care colectivitatea le poate întreține răsunător în su- 
fletele membrilor ei. 

Teoria empirismului național pune în evidență instituțiuní 
şi realități de care, într'un fel sau altul, fiecare cetățean este 
prins, ori cu interese materiale, ori cu obişnuinți de care nu se 
mai poate despărți, ori chiar cu ceva mai adânc, cu un anumit 
fior al lucrurilor pe care le-a simţit statornic în jurul lui și care 
s'au împletit organic în imaginea pe care și-a format-o despre 
lume. Religia, limba, teritoriul, obiceiurile, etc., toate acestea 
sunt fapte care determină o matcă de deprinderi sufleteşti, de- 
stul de puternică și de adâncită pentru ca societatea respectivă 
să poată înţelege, ca sub puterea unui instinct de conservare, 
că ele trebuesc apărate cu hotărîre, în interesul liniştii, al echi- 
librului și al continuității ei. Succesul teoriei empirice este deci 
explicabil. Ea era destinată să formeze o bază doctrinară a 
marilor revendicări naţionaliste de care a abundat secolul 
XIX și care au continuat, tot atât de puternic, şi în cel ur- 
mător, Pentru a putea să răspundă unei asemenea misiuni, doc- 
trina empirică avea toate virtuțile necesare: adevăruri contro- 
labile direct pe fapte, patetism, coordonate materiale împere- 
chiate cu coordonate sufletești, putinţi de acţiune practică du- 
blate de vraja unor rătăciri contemplative şi, în fine, o seamă 
de îndemnuri vii, capabile să stârnească entuziasm colectiv şi 
energie înfăptuitoare. 

Admirabilă pentru a stăpâni sufletele popoarelor, mai ales 
în momente când acestea au de înfăptuit revendicări istorice, 
totuși, teoria empirismului național se dovedeşte imperfectă, 
atunci când spiritul cercetător caută motivări mai adânci ale 
lucrurilor și când conștiința popoarelor nu mai este prinsă de 
actualitatea unor lupte sau realizări imediate, In asemenea 
momente, lacunele ei nu mai pot fi acoperite de însuflețirea 
așteptărilor colective, din care cauză lipsa de universalitate 
amintită mai sus poate ieși puternic în evidență. Putând să 
formeze un corp unitar, în stare să dea popoarelor o bază doctri- 
nară în clipele de tensiune ale marilor lor acțiuni patriotice, 
elementele teoriei empirice devin însă sporadice şi puțin con- 
cludente, atunci când am încerca să construim pe temeiul lor 

o coherență științifică strictă, valabilă pentru orice națiune și 
indiferent de conținutul istoric sau sufletesc al momentului pe 
care aceasta l-ar străbate atunci în evoluția ei. 

Astfel stând lucrurile, problema națiunii nu se poate opri 
la soluția teoriei empirice, oricât de strălucită ar fi cariera ei și 
oricât de mult s'ar fi legat, în decursul vremii, de evenimente 
şi izbânzi istorice ale popoarelor. In perfect acord cu multe 
dintre aspiraţiile politice și sufleteşti ale națiunilor, acelea care 
de fapt pot înregistra schimbări dela epocă la epocă şi dela 
popor la popor, ea nu poate fi însă întrun acord la fel de unitar 
cu o explicare strict ştiinţifică a naţiunii, explicarea din care să 
rezulte permanența universală a acesteia și încadrarea ei în- 
trun sistem de principii neschimbătoare. 

De aceea, ca să ajungem la o-astfel de înțelegere a naţiunii, 
trebue să facem un pas mai departe. Vom continua să ne folo- 
sim de doctrina înfățișată în amintita lucrare a profesorului D. 
Gusti, 

După cum am văzut, teoria empirică socotește că rasa, 
istoria, tradiţia, etc., sunt elementele constitutive ale naţiunii. 
Adevărul acestei afirmaţii, aşa cum rezultă din cele arătate mai 
sus, este doar aparent. Propriu zis, aceste elemente nu sunt 
chiar elemente constitutive, ci formează doar «cadrul ori me- 
diul (cosmic, biologic și psiho-istoric) în care se naște și evo- 
luiază națiunea » 1). Faţă de naţiune ca atare, ele au o misiune 
influențătoare, nu una determinantă. Din acțiunea lor poate să 
rezulte doar un sistem de înfăţişeri specifice, ceea ce denumim 
îndebbște prin «caracter național». Acesta nu constitue însă 
propriu zis națiunea: constitue doar o «supra-structură >, va- 
riabilă în raport cu împrejurările de ordin istoric şi psihologic 
pe care societatea le are de străbătut, în decursul evoluţiei ei. 
Factorul determinant al naţiunii este voința socială. Realitatea 
unei națiuni nu este un fapt întâmplător, sau întreținut în mod 
inconştient, de către forțele primare ale vieții colective. «O 
naţiune există, dacă voieşte a fi; ea este reală, atât cât este și 
actuală, având ca rațiune suficientă consimțământul tacit ori 





2) Op. cit., p. 176. 

explicit al.membrilor ei de a trăi împreună, alcătuind — după 
o expresie fericită a lui Renan — un plebiscit de toate zilele. . . » 1). 
Intre faptele care pot să dea acestei voinți motivări mai adânci, 
sunt şi elementele « caracterului național », acelea pe care teo- 
ria empirică le socotea drept realitățile esenţiale ale națiunii. 
4 Voința determinată de totalitatea acestor condiţii este cel mat 
puternic imbold de naţionalizare trainică » 2). Chiar dacă aceste 
condiţii ar lipsi cu totul, voința despre care este vorba încă ar 
putea să funcționeze. Fireşte, în acest caz, ea n'ar putea avea, 
dela început, intensitatea precisă pe care o au realizările defi- 
nitive. Insă, cu timpul, aceasta se va îndeplini în mod sigur. 
Amintirile, interesele, suferințele, bucuriile și aspiraţiile co- 
mune, toate acestea sunt factori care pot realiza simțirea şi 
cimentarea naţională, chiar atunci când locuitorii unei țări sunt 
separați, în ce privește religia, limba sau rasa lor. Pentru a fi, 
« națiunea trebue să existe în voinţa acelora care o reclamă ». 
De sigur, nu este vorba de o voință oarbă, cu o direcţie lineară, 
înfățișând trăsături instinctive sau trăsături izvorînd din sim- 
ple cauzalități fizice. Este vorba de o voinţă finalistă, « gata de 
«a şti să se afirme prin sacrificii și acțiune rodnică, gata de a 
«transforma însușirile potenţiale ale naturii şi istoriei în desfă- 
«șurări actuale de cultură națională, în direcța economică, 
«politică și juridică, care formează cele patru domenii ale 
«activității naționale » °). 

Scopul adevărat al naţiunii este realizarea unei culturi na- 
ţionale. In rezultatele acesteia se oglindește tot ce poate fi ade- 
vărat şi durabil în destinul naţiunii. Cultura pe care o poate 
creea este, pentru o națiune, certificatui ei de legitimitate, ju- 
stificarea sensului fundamental pe care îl reprezintă. O națiune 
nu poate trăi, nu se poate impune și nu poate actualiza un 
moment de evoluție, fără existența unei culturi proprii, prin 
care să exprime atât puterea ei de vitalitate istorică, cât 
şi chipul original în care poate construi o imagine a lumii, în 
acord cu forțele creatoare care îi străbat sau îi stăpânesc ființa. 





1) Op. cit., p. 196. 
2) Op. cit., P. 177. 
3) Op. cit., p. 177. 

Fie că sunt în joc trăiri sau fapte actuale, fie conştiinţa unot 
fapte trecute, fie aspirații pentru viitor, toate acestea nu pot avea 
forța circulatorie în stare să le impună ca valori reprezentative 
ale naţiunii, decât în măsura în care ar avea în ele substanța și 
conturul realizărilor de cultură. Cu alte cuvinte, națiunea este 
determinată pozitiv, prin manifestările de cultură care se pe- 
trec în cuprinsul și sub auspiciile ei. 
- Deşi puţine, totuşi ne putem da seama, chiar din indicaţiile 
de până aici, despre înfătişarea şi sensurile pe care trebue să le 
reprezinte această cultură. Ea nu este o formă abstractă, imper- 
sonală. In adâncul ei, există trăsătura unui destin, putinţa unor 
reacțiuni personale, prelungiri neapărate ale realității etnice 
corespunzătoare, în fine, vocaţia unui specific de vieață, care 
mar mai putea răsări în chip identic în nicio altă parte a lumii. 
Prin urmare, este vorba de o cultură națională, menită să re- 
prezinte, într'o formă sintetic-unitară, scopurile națiunii. Astfel, 
suntem aduși a da naţiunii o întemeere mai filosofică, și deci 
măi adâncă, decât aceea pe care am întâlnit-o la concepţia em- 
pirică. « Națiunea este prin urmare o creaţie sintetic-voluntară, 
«o unitate socială care reprezintă un sistem voluntar, cu o mo: 
«tivare cosmică, biologică şi psiho-istorică, cu voința socială 
4 drept causa movens a procesului de naționalizare, și cu mani- 
« festările creatoare, pe tarâmul sufletesc, economic, juridic și 
«politic al vieţii naționale, care formează cultura națională » 1). 
Faţă de teoria empirismului național, teoria înfățișată mai 
sus reprezintă o adâncime filosofică mai mare și, prin aceasta, 
posibilitatea de a privi realitatea naţională în lumina aspectelor 
ei mai durabile, dincolo de mulțimea condiționărilor trecătoare 
dintr'un domeniu sau altul. In cuprinsul acestei teorii, națiunea 
este privită în realitatea ei esenţială. Nu este socotită ca produsul 
necesar al unui complex cauzal, bogat poate și multilateral în 
aparenţă, dar simplu și asemănător, ca schemă intimă, cu toate 
celelalte. Motivația reală şi eternă a naţiunii este deosebită, în 
mod precis, de ceea ce ar putea să-i alcătuiască, doar în chip 
trecător, cuprinsul ei de fapte. Rasa, teritoriul, limba, etc,, 


1) Op. cit p. 177. 

toate acestea sunt supuse transformărilor şi capătă forma îm- 
prejurărilor pe care le străbat; cu alte cuvinte, au o existență 
condiţionată, depinzând de factori cari de abia o ating, dar 
care alte ori sunt în stare să-i schimbe din rădăcini caracterul 
şi înfățișarea. Voința socială, dimpotrivă, este o forță constantă, 
eternă, cuprinsă organic atât în matca realităţii biologice, cât 
şi în aceea a finalităţii istorice. Nu pune în evidenţă realități 
transformabile, ci un sens adânc, în baza căruia se poate in- 
voca prezenţa legitimă a unui destin şi a unei continuități 
istorice. 


Concepţia despre națiune pe care am analizat-o mai sus 
fixează, în linii generale, următoarele: o naţiune se întemeiază 
pe voința socială a celor care o susțin, iar mișcarea pe care 
aceasta o imprimă colectivităţii naţionale se încorporează într'o 
cultură națională, realizare specifică, dătătoare de măsură, în ce 
priveşte existența și legitimitatea unei națiuni. E necesar să 
nu trecem mai departe, fără a ne opri puţin asupra acestor 
două noțiuni — voință socială și cultură națională — şi fără a 
sublinia unele dintre semnificaţiile lor permanente. 

Voința socială nu reprezintă o simplă desfășurare de energie, 
oarbă, nediferenţiată. De asemeni, nu trebuie privită ca un 
impuls biologic sau ca un psihism oarecare, dar nici ca un 
principiu metafizic. Voința socială constitue o realitate auto- 
nomă, cu legi de funcționare proprii, ce răsar dintr'un mecanism 
special, altul decât acela care comandă actele de comportare 
psihologică curentă ale indivizilor. Ea presupune sensuri şi o 
direcţie organizată. « Voința socială se poate înțelege ca fenomen, 
«ca fapt, ca obiect, ca ceva devenit, ori ca proces, eveniment, 
«ca ceva care devine » 1). Cu alte cuvinte, nu poate fi înţe- 
leasă, fără a postula în legătură cu ea o finalitate socială sau 
istorică, a cărei realizare să şi-o impună cu hotărîre și în mod 
necondiţionat. 

Repetăm, voinţa socială nu este o categorie întâmplătoare, 
şi nici una mecanică. Legile fizice şi biologice nu ar putea 


1) Op. cit., p. 33. 

explica, din tot cuprinsul care o reprezintă, decât cel mult inte- 
grarea ei în armonia generală a existenţei. In schimb, nu ar 
putea să explice nimic din specificul ei funcţional. 

Acelaş lucru s'ar putea spune despre raporturile voinţei 
sociale cu legile psihologice. Voința socială le depășește. De sigur, 
în procesele acestei voințe, posibilităţile psihice ale indivizilor au 
un rol necesar, însă nu un rol exclusiv, așa încât să fie de ajuns 
ca prin ele să căpătăm imaginea ei completă. Voința socială nu 
este numai o adunare de forțe sufleteşti, ci o sinteză a acestora, 
o realizare cu legi proprii şi cu posibilități care privesc pătrun- 
zător, până în depărtările metafizice ale realității sociale. Astfel, 
putem să ne dăm seama că voința socială trece dincolo de 
legile cauzalităţii. Raportul metafizic dintre cauză și efect nu-i 
măsoară întinderea şi nu poate explica nimic esenţial din rea- 
litatea ei adevărată. In mod necesar, voința socială trebue 
înscrisă într'o ordine teleologică. Puterea ei crește din reali- 
zarea succesivă a scopurilor care îi aparțin structural. Fără exj- 
stenţa acestora, voința socială mar reprezenta decât o forță 
oarbă, fireşte cu un rol oarecare îp marele determipism al 
universului social, dar, în niciun caz, cu acela de impuls hotă- 
rîtor al creaţiei sociale. In vieața animală, voinţa are o finali-' 
tate biologică; în vieața socială, finalitatea voinței pe care se 
sprijină este de natură istorică și culturală. 

Prin postularea ideei de scop, de finalitate culturală, intrăm 
sau în orice caz ne apropiem de domeniul eticului. Scopurile 
care cad în raza voinței sociale nu au o înfățișare haotică, cj 
una organizată. Prin aceasta, ele includ posibilitatea progresului; 
adică trăiesc într'o perspectivă de valori care duc, în mod necesar, 
la fixarea sau măcar la postularea eticului. Incercând să des- 
părțim voinţa socială de ideea de etic, am cădea într'o operaţie 
absurdă, fără temeiu logic și fără acord în realitate. In această 
privință, Windelband face o precizare prețioasă. El arată că, 
în acțiunea de vieață pe care o poartă, individyl nu ascultă 
numai de voinţa lui proprie, ci şi de o voință de deasupra 
acesteia, a totului din care face parte, o voinţă pe care totuși 
nu și-o simte străină de aspiraţiile lui, ci dimpotrivă, legată 
adânc, organic, de sensul pe care îl are de reprezentat în lume. 

Raportând-o la articulația generală a gândirii lui Windelband, 
această voinţă poate fi socotită ca un obiect al eticei. In orice 
caz — aceasta este precizarea autorului citat — voinţa în che- 
stiune este voinţa socială a unei colectivități evoluate, organi- 
zată în forma juridică a statului 1), 

Să trecem, mai departe, la formularea câtorva precizări 
necesare în legătură cu cealaltă noțiune care ne interesează: 
cultura. Alături de voinţa socială pe care se sprijină națiunea, 
sensul și valoarea acesteia sunt determinate de către cultura 
pe care ea este în măsură s'o creeze. 

Discuţiile în jurul conceptului de cultură alcătuesc, astăzi, 
o adevărată suveranitate spirituală. Definiţia culturii este greu 
de dat. Domeniile şi interferenţele de fapte care iau parte la 
alcătuirea ei sunt multe și extrem de variabile, Definiţia, odată 
formulată, nu reprezintă un punct terminus, ci un tact nou, 
într'o dialectică necesară, ai cărei termeni nu se pot închide 
niciodată. Dela norma dată de o definiţie naşte, în mod necesar, 
o altă normă. Totuşi, în mulțimea acestor variații se pot recu- 
noaşte unele forme statornice. Acestea sunt formele care alcă- 
tuesc structura de bază a noțiunii și care justifică, în linii genc- 
rale, unitatea preocupărilor din jurul ei. Intre aceste forme 
statornice, una care ni se înfățișează ca fundamental carac- 
teristică este aceea a unei implicaţii etice. 

Dacă am încerca să privim cultura ca pe un simplu fapt 
obiectiv şi, în consecinţă, să formulăm asupra ei doar un sis- 
tem de judecăți de existență, am greşi sau în orice caz 
nam ajunge decât la concluzii minore, fără fervoarea adevă- 
rului în ele. Ca să evidențiem această idee, este nevoie să cităm 
câteva dintre opiniile gândirii moderne şi contemporane, în 
special ale gândirii germane, pentrucă aceasta reprezintă cele 
mai multe priviri asupra problemelor de filosofia culturii. 

Intr'un pasagiu din Kritik der Urteilskraft, Kant notează: 
«Cea mai mare problemă a speţei omenești, pe care însăși 
«natura o obligă s'o soluţioneze, este alcătuirea unei societăți 
« civile, dominate de drept. Cultura, arta şi ordinea socială care 





1) W. Windelband, Einleitung in die Philosophie. 

« împodobesc omenirea sunt roade care pornesc dela existența 
«primitivă a unei anumite nesocialități, care se silește însă să 
« se disciplineze pe sine însăși și, astfel, printr'o măestrie impusă, 
«să desvolte complet germenii naturii ». 

Pentru Nietzsche, cultura este unitatea de stil pe care un 
popor ştie să și-o dea, în toate manifestările care îi alcâtuesc 
și îi reprezintă vieața. Plecând dela impresia că epoca sa oferă 
spectacolul barbar al unui amestec haotic de stiluri, Nietzsche 
precizează: « Acela care vrea să atingă și să încurajeze cultura 
«poporului său trebue să atingă și să generalizeze o unitate 
« superioară de stil artistic şi să lucreze în favoarea unei culturi 
« adevărate, distrugând ceea ce este haotic în cultura « actuală ». 
La acest rezultat — tot Nietzsche adaugă — nu se poate ajunge, 
în chip legitim, decât împrospătând în noi năzuința metafizică, 
aceea care să ducă la afirmarea unei religii nouă şi, prin ea, 
la o nouă conștiință a legăturilor noastre cu eternitatea 1). 

W. Lexis spune: «cultura este ridicarea omului deasupra 
«stării naturale, prin desvoltarea și exercitarea puterilor sale 
« spirituale şi morale 2). După R. Eisler, «cultura este trans- 
formarea activă, prelucrarea datelor şi materialelor naturale 
în sensul ideii și voinței de perfecționare omenească » 2). H. 
Schurtz precizează: «cultura este moştenirea generaţiilor pre- 
« cedente, întrucât se încorporează în predispoziţiile, conștiința 
4 şi rezultatele muncii fiecărei generaţii » €). Intr'un chip asemă- 
nător, L. Stein definește: «cultura ar fi suma produselor 
omului, obţinute pe cale fizică şi spirituală, printr'o muncă 
aplicată asupra sa însăși » 5), Etnograful K. Weule și-a intitulat 
una dintre lucrările sale cu o denumire aparent paradoxală, 
dar în fond plină de adevăr, sau în orice caz, plină de sugestii 
asupra materialului privitor la problema culturii. Şi-a intitulat-o, 
cu denumirea aceasta: Kultur der Kulturlosen. Aceasta înseamnă 


1) Nietzsche, David Strauss — Der Bekenner und der Schriftsteller. 

3) W, Lexis,-Das Wesen der Kultur, în publicaţia « Kultur der Gegen- 
wart », 

8) R. Eisler, Allgemeine Kulturgeschichte. 

€) H. Schutz, Urgeschicte der Kultur. 

8) L. Stein, Die Anfrage der menschlichen Kultur. 

că, oricât de adânc s'ar afla încă în primitivitate, momentul din 
care încep afirmările culturii nu cuprinde niciodată o platitudine 
absolută, ci, oricum, un nivel oarecare de umanitate, adică 
o vieață colectivă cu un început de organizare spirituală și cu 
un 'sentiment măcar difuz al unor anumite norme morale. 
Ipoteza că afirmările culturii ar porni dela un nivel inert, 
lipsit cu totul de orice conştiinţă a valorilor, pare de neconceput. 

In cunoscuta lui lucrare despre ştiinţele naturii — « Natur- 
wissenschaft y — Heinrich Rickert fixează două grupe de științe, 
ale căror domenii sunt simbolizate de termenii: natură şi 
cultură. Căutând să stabilească domeniul și caracterele celei 
de-a doua grupe, Rickert arată că noţiunea de cultură se referă 
la fenomenenle care sunt legate adânc și necesar de realitatea 
diferitelor valori omenești. 

Privită mai de aproape, analogia pe care Oswald Spengler 
o găsește între fazele de evoluţie ale sufletului individual şi 
acelea ale diferitelor culturi omenești, ne înfățișează, şi ea, 
o puternică semnificaţie etică. "Toate culturile, spune Spengler, 
străbat fazele de vieațţă ale individului: copilăria, tinerețea, 
maturitatea și bătrâneţea. In decursul acestei evoluţii, ele au 
de valorificat forme proprii, adică realizări în care trebue să 
se cuprindă toată întinderea posibilului lor sufletesc. « O cultură 
« moare când sufletul ei a realizat toată suma posibilităţilor de 
«care dispunea, sub forma popoarelor, limbilor, dogmelor, 
«artelor, statelor, ştiinţelor, și cu aceasta se întoarce în starea 
« sufletească primitivă » 1). Din clipa în care o cultură ajunge 
să aibă un suflet sleit, fără putinţa de-a mai nutri aspirații 
creatoare, ea se convertește într'o stare quasi-mecanică, ordo- 
nată, dar fără resonanţe intime în stare să turbure fecund spi- 
ritele. Aceasta este, de fapt, starea de civilizaţie. Spengler 
susține că, în clipa în care culturile nu mai pot fi culturi, tre- 
buind deci să treacă în faza rigidă a civilizației, ele devin inca- 
pabile de-a mai trăi fenomenul clasicismului, manifestat prin 
nevoia și încercarea de-a produce realizări mari, originale şi 
durabile. 'Transpus într'o altă formă, mai puţin profetică sau 


1) Oswald Spengler, Untergang des Abendlandes, 

mai puţin romantică, deci mai pozitivă și mai apropiată de 
hotarul încadrărilor ştiinţifice, ceea ce Spengler denumește 
fenomenul clasicismului, poate că ar semnifica tocmai finalismul 
etic, de care un popor şi o cultură au nevoie. În acest caz, ar 
rezulta că o cultură este sortită să dispară, atunci când ea n'ar 
mai avea putinţa să înţeleagă şi să trăiască un asemenea finalism. 
In gândirea filosofică românească, cultura este definită 
de C. Rădulescu-Motru astfel: « Cultura este o personalitate, 
«a cărei structură, în deosebire de personalitatea concretă 
«a individului, este de ordin ideal și se afirmă, în special, ca o 
« realitate potenţială. Ea este ceva mai mult decât media sta- 
«tistică a personalităţilor concrete din vieața unui popor; este 
« personalitatea ideală, la care fiecare personalitate concretă 
«contribue ca o componentă. Cu cât personalitățile sunt mai 
« sfâşiate în interiorul lor sufletesc de chinurile îndoielii și de 
« absurdul experienţei, cu atât aspirațiunea lor către universa- 
«litate este mai vie. Cu cât conștiința unui popor simte mai 
« mult disarmonia lumii, cu atât ea este mai favorabilă la pri- 
«mirea unei culturi. Căci cultura, ca și personâlitatea, este 
«echilibrul sufletesc » 1). Cu alte cuvinte, privite de aproape, 
ne dăm seama că toate momentele culturii europene reprezintă 
biruinţe ale personalităţii, în lupta pentru găsirea unui răspuns 
mai înalt și mai satisfăcător, la contrarietăţile experienței. 
Gânditorul Ion Petrovici defineşte noțiunea de «cultură » 
în raport cu noțiunea de «civilizație ». In vreme ce cultura 
cristalizează tendința spiritului omenesc spre unitate şi spre 
dobândirea unei cât mai depline conştiinţe de el însuși, civi- 
lizația presupune expansiuni în afară, proiectări în raza cea 
mare a vieții sociale. Totuşi aceste două realități nu se con- 
trazic; dimpotrivă, ele se completează sau mai bine zis se con- 
tinuă funcțional. « Civilizația este un fel de expansiune exterioară 
a culturii, un fel de completare și încoronare a ei 2). Bine în- 
teles, aceasta nu este posibilă oricum, ci numai în măsura în 
care civilizația, ea însăși, deține un conținut spiritual. Altmin- 


1) C. Rădulescu-Motru, Personalismul energetic, PP. 133—134. 
2) I. Petrovici, Deasupra sbuciumului, p. 201, 

teri, cele două noţiuni cad în opoziţie și devin teme ale unei 
adversităţi ireductibile. 

In continuarea aceluiaşi punct de vedere, gânditorul Ion 
Petrovici vede în cultură o «promovare a omului spre uma- 
nitate ». Umanitatea reprezintă acel ţel superior, la care se poate 
ajunge prin cooperarea liberă a tuturor, prin respectarea indi- 
vidualității fiecărui om sau popor în parte, prin dărâmarea 
prejudecăţilor, prin desvoltarea gustului pentru ideile generale 
şi universal-valabile, în sfârşit, prin năzuinţi generoase spre 
regiuni eterne şi absolute. Forţele de realizare ale culturii 
sunt acestea: ştiinţa, arta, morala, filosofia şi religia. « Aşa 
« dar, ştiinţa, arta, morala, filosofia și religia, toate acestea pro- 
« movează cultura şi, promovând-o, dilată pe om în toate 
« direcţiile, îl face să trăiască într'un trecut în care nu a fost, 
«să zidească un viitor în care nu va fi și ridicându-l în sfera 
« Creatorului însuși, îl ajută să privească toată scurgerea vea- 
«curilor într”o viziune detașată și intemporală 1) », 

Intr'o lucrare deosebit de substanţială, 4 Istorism și rațio- 
nalism », Tudor Vianu ajunge la unele concluziuni pe care 
socotim necesar de a le cita aici, Din analiza diferitelor definiţii 
care s'au dat culturii, se desprind trei elemente esențiale: ideea 
de activitate, ideea unei naturi ale cărei posibilităţi latente sunt 
puse în valoare de către cultură și ideea unei valori cardinale, 
care conduce întreaga operă a culturii. Concepţiile raționaliste 
asupra culturii au insistat, în special, asupra ideii de natură. 
Pentru Rousseau și Condorcet, de pildă, misiunea culturii stă 
în a realiza natura bună şi rațională a omului. Concepţiei rațio- 
naliste i-a urmat o concepție istorică a culturii. Aceasta a fost 
impusă de către neputinţa găsirii unei « naturi omenești » pure 
şi de faptul că, peste tot, peisagiul lumii sociale este populat 
cu culturi dominante de valori deosebite. Evidenţiind varie- 
tatea și independenţa culturilor, întemeiate fiecare pe un 
sistem de coordonate proprii, istorismul a pus în evidenţă, 
atât cât s'a putut de mult, ideea de valoare, ca formă fundamen- 
tală a culturii. Cu Nietzsche, acest punct de vedere cunoaște 


1) Ibid., p. 214—215. 

un apogeu. Procesul dialectic al culturii nu se oprește însă aici. 
Vorbind despre o « natură nouă >, ca adevărata formă a culturii, 
Nietzsche creează un antagonism între cultură și natura propriu 
zisă. Cu toate că îl întâlnim, întrun fel sau altul, în multe dintre 
concepțiile raționaliste sau istoriste despre cultură formulate 
dela Rousseau încoace, totuşi, acest antagonism trebue depășit. 
Sensul culturii nu este de a ne conforma în totul naturii, nici 
de-a o nega, ci de-a o întregi, de-a o umaniza. Această depășire 
e posibilă prin mersul către o concepție activistă a culturii. 
In lumina acesteia, forțele sufletești vor căpăta intensități și 
organizări sporite, exact ceea ce trebue pentru îndepărtarea 
unei credințe periculoase: aceea care «ne sugerează iluzia 
primejdioasă că vremei noastre îi lipseşte orice menire originală ». 

Incheiem aici această mică discuţie analitică asupra noțiu- 
nilor de voință socială şi de cultură. Excursul prilejuit de ea 
este de natură să ne dea o întărire a tezei întâlnită în concepţia 
profesorului Dimitrie Gusti şi a şcoalei sale sociologice. Aceste 
noțiuni, atât în ce priveşte poziţia lor fenomenologică precum 
şi în ce priveşte raporturile lor necesare cu societatea, întrunesc 
importante consensuri ale gândirii filosofice moderne. Rapor- 
tarea lor la realitatea specifică a naţiunii, în așa fel încât ele să apară 
ca înseși condiţiile de vieață ale acesteia, alcătueşte poziţia carac- 
teristică a gândirii sociologice a profesorului Gusti. Ideea care 
naşte din această raportare este cât se poate de fecundă. Ea con- 
stitue, în știința şi în gândirea românească de astăzi, una dintre 
cele mai importante teme de explicare şi de acțiune asupra 
realităţii sociale. Şi anume: constitue o premisă fundamentală 
pentru celelalte două desvoltări care întregesc sistemul de 
gândire al profesorului D. Gusti: concepția monografică şi 
postularea unei științi a națiunii românești. 

Pentru a le putea judeca valoarea şi utilitatea, este necesar 
ca, în prealabil, să înfățișem în ce constau punctele lor de vedere. 


Societatea este o înmănunchere organică de manifestări 
colective, în cuprinsul căreia niciuna din acestea nu este întâm- 
plătoare; tot aşa, niciuna din aceste manifestări nu ar putea 
fi explicată în sine, ca un fapt de sine stătător, Așa fiind, pentru 

ca o cercetare socială să-şi ajungă scopul, ea trebue să pornească 
dela considerarea totului social ca unitate, Această idee a totului 
trebue să subsiste permanent, chiar în analiza succesivă a ele- 
mentelor componente. 

Deşi societatea apare ca un tot organic, armonios și sintetic, 
elementele care o alcătuesc sunt totuși de naturi și înfățișeri 
diferite. 

Prima categorie de elemente este alcătuită din formele de 
activitate ale societății, adică din manifestările ei. Ele sunt: 
spirituale, economice, etico-juridice şi politice. Primele două, 
prin faptul că implică scopuri şi mijloace, alcătuesc, în raport 
cu societatea, categoriile ei constitutive; celelalte, întrucât 
definesc şi realizează norme de conducere, alcătuesc catego- 
riile ei regulative. 

Toate aceste activități sunt condiţionate de către patru 
serii sau planuri de fapte, care alcătuesc așa numitele cadre 
sociale: cosmologic, biologic, psihologic și social. Forma lor de- 
terminativă diferă dela unul la celălalt: cadrul cosmologic ac- 
tualizează ideea de spaţiu, cel istoric ideea de timp, cadrul bio- 
logic exprimă faptul vieții ca posibilitate specifică a energiei 
universale, iar cel biologic desvălue realitatea în continuă deve- 
nire a activităţii sufleteşti. Cu toate acestea, rezultatele lor nu 
sunt discontinui, Dimpotrivă, ele converg către o realizare 
unitară, aceea care formează structuralitatea necesară a oricărei 
societăți. 

Activităţile sociale sunt înfăptuite de către grupuri sociale 
precise, numite unităţi sociale. In rândurile acestora avem de 
numărat toate formele integrante ale marei societăți omenești, 
dela cele mai primitive până la cele mai diferenţiate şi dela 
cele nucleare până la cele mai desvoltate: massă, public, gru- 
puri simpatetice, comunităţi, societăţi, întreprinderi, familie, 
stat, națiune, umanitate, etc.. Din relaţiile şi transformările re- 
zultate prin interferenţele care au loc în cuprinsul general al 
cadrelor și manifestărilor, apar procesele sociale, adică feno- 
menele care execută dinamica integrală a societăţii, 

Cadrele reprezintă, față de manifestări, nu o influență pa- 
sivă, ci una activă, De asemeni, acestea exercită asupra cadrelor 

o influenţă analoagă. De aceea, în procesul de devenire al socie- 
tății, manifestările alcătuesc atât elemente determinate cât şi 
elemente determinante ale acesteia. Astfel, se poate vorbi de 
un auto-determinism al societăţii, în cuprinsul căruia cauzali- 
tatea nu este exclusă, fiind însă circumscrisă unor posibilităţi 
structurale, de un ordin aproape aprioric, al societății. De 
aceea, cadrele nu intră în categoria unor cauze fizice propriu 
zise, ci ele apar mai de grabă ca o seamă de motive sprijinitoare 
ale unei realități specifice: voința socială. 

Ce este, în fond, această voință socială? 'Toate mișcările 
colectivităţii se înlănţuesc sub puterea unei forțe unice. Aceasta 
este voinţa de vieață a societății sau, mai simplu, voința socială. 
Sforțările ei pentru realizarea unei existenţe autonome reprezintă 
nsuși mersul către forma de personalitate a societăţii, aceea în 
* cuprinsul căreia toate voinţele individuale se pot socializa, 
raliindu-se în mod liber unei finalități comune. Această voință 
socială nu trebue înțeleasă ca o categorie metafizică, accesibilă 
doar speculațiilor abstracte. Dimpotrivă, ea poate fi determi- 
nată și înțeleasă în cuprinsul pozitiv al realității sociale. 

Preocuparea de seamă a științei sociale trebue să fie aceasta: 
caracterizarea voinţei sociale. In acest scop, ea trebue să aibă 
în vedere: a cerceta paralelismul manifestărilor pe sub-unități, 
a stabili forma paralelismelor dintre manifestările şi împreju- 
rările de cadru ale acestor sub-unități, a fixa tipurile de corelaţii 
între cadre şi manifestări, a determina distanţele sociale dintre 
grupuri şi, în fine, a stabili modul general prin care aceste 
grupuri se integrează în complexul social. 

Sistemul de gândire socială schițat mai sus constitue baza 
doctrinară pe care s'a clădit problema monografiei sociologice. 
El ne indică aspectele care trebuesc urmărite pe teren, în cer- 
cetarea directă a realității sociale. Această cercetare se va putea 
face, în chipul cel mai potrivit şi mai dătător de rezultate, sub 
forma monografiei sociale. Adică: sub forma studierii unități- 
lor sociale direct pe teren, atât în aspectele lor constitutive, 
cât și în cele funcţionale: cadre, manifestări, paralelismul lor, 
unităţi subordonate, voință, tendințe de autonomie, mersul 
spre realizarea personalităţii, etc.. « Cercetarea sociologică (prin 

metoda monografică) nu poate fi o simplă înregistrare de fapte; 
dea este o pătrundere activă în ființa realității, o scormonire 
«de sensuri și o transpunere activă în fiinţa realității, o scormo- 
« nire de sensuri și o transpunere a realităţii în termenii și ope- 
«rațiile de lămurire ale științei ». Iar mai departe, profesorul 
Gusti adaugă: « Monografia are de îndeplinit cunoaşterea inte- 
« prală a realităţii sociale, în esenţa, manifestările şi condiţiile 
«ei de vieaţă, dela formele concrete şi fragmentare până la cele 
«mai abstracte şi universale » 1). 

Aplicarea acestui sistem de sociologie la realitatea româ- 
nească a dus la concepţia şi înfăptuirea monografiilor sătești. In 
aparență, faptul ar putea să treacă drept o simplă manifestare 
practică, de tipul acelora: ce sunt preconizate în acţiunea de 
« culturalizare » a satelor. In realitate, orizonturile problemei 
despre care este vorba sunt nemăsurat mai adânci. Ele nu se limi- 
tează la simple organizări materiale, ci străbat mai departe, 
urmărind să descopere valori și planuri de existență esențiale. 

Opera monografică românească trebue să pornească cu 
satul, In vieața noastră etnică şi națională, satul este forma de 
bază, forma structurală, care determină și condiționează pro- 
cesul autentic de istorie și de cultură al naţiunii noastre. 4 . , .Sa- 
«tul este sanctuarul unde s'a refugiat şi se păstrează manife- 
«starea de vieață a poporului românesc; el este tipul rezuma- 
«tiv, sinteza neamului; căci satul este încarnarea unei vieți 
« româneşti, într'un colț minuscul al umanității. Prin o tena- 
« citate panteistă, satul este păstrătorul raporturilor metafizice 
«ale națiunii cu eternitatea » 2). De aceea, satul trebue studiat 
în toată mulțimea și întinderea problemelor rezultând din 
existenţa lui. Firește, asemenea cercetări nu trebue să se 
limiteze la câteva, ci e bine să cuprindă cât mai multe sate, 
Atunci când o asemenea cercetare va cuprinde un număr 
suficient de sate, alese cu grije dintre cele mai caracteristice, 
vom fi în posesia unui însemnat material de date, pe baza că- 
ruia vom putea să pășim, cu siguranţă, la caracterizarea şi înţe- 
legerea sintetică a naţiunii româneşti. 

1) D, Gusti, Sociologia monografică, în « Sociologia Militans +, pp. 79—80. 

3) Op. cit., p. 92. 

Studiul unei naţiuni nu se poate face dintr'odată și oricum. 
Adică, nu se poate face cu construcţii imaginative sau cu clasi- 
ficări arbitrarii, după criterii izvorînd din impresionismul și 
subiectivitatea cercetătorilor. De asemeni, un asemenea studiu 
nu sar putea reduce la o analiză fragmentară a diferitelor uni- 
tăţi sociale, luându-le una câte una, izolat, fără a le cuprinde, 
cu perfectă grije metodică, în necesitatea relaţiilor lor funcțio- 
nale. Comparându-le și apropiindu-le după posibilităţile lor de le- 
gătură reciprocă, cunoașterea monografică este astfel în măsură să 
ducă la viziuni sintetice, cuprinzând caracterele generale ale 
întregii realități românești. Cu alte cuvinte, se vor putea ob- 
ţine o seamă de date fundamentale, menite să întemeieze o 
nouă și sintetică disciplină ştiinţifică; știință a națiunii. 

Ştiinţa națiunii! Tată un concept asupra căruia trebue să 
ne oprim. Noua ştiinţă nu contrazice pe niciuna din cele exi- 
stente. În special, nu poate veni în conflict, așa cum s'a obiectat 
pe alocuri, cu istoria. Aceasta dă o imagine a trecutului, pe baza 
unor documente care au contururi precise, evidente, însă din 
care a dispărut forța fluidică dar hotăritoare a vieții. Oricât de 
necesare și de meritorii i-ar fi rezultatele, istoria, însă, nu poate 
să ducă la toate orientările necesare pentru organizarea acțiu- 
nilor de progres ale societăţii, în special la acelea care privesc 
categoriile culturii şi ale politicii. «O naţiune este o unitate 
« socială vie, în necontenită prefacere; de aceea, ea nu-şi poate 
« statornici îndrumările numai după fazele pe care le-a străbă- 
«tut şi la care o întoarcere este imposibilă, ci numai după for- 
«ţele vii care, având rădăcini adânci în trecut, își păstrează 
«puterea lor de acțiune, fie în actualitate, fie pentru viitor)!). 
De ceea ce se cuprinde în actualitate, de ceea ce a trecut în 
patrimoniul ei viu, precum şi de ceea ce pornind dela prezent 
va trebui să se petreacă în viitor, de toate acestea, are să se ocupe 
sociologia; şi anume, ramura sau disciplina ei definită prin 
denumirea de știința naţiunii. 

Referindu-se la doctrina școalei de sociologie dela Bucu- 
rești, Gaston Richard, decanul sociologiei franceze, face urmă- 





1) Op. cit., p. 91. 

toarele considerațiuni: «C’est à cette antinomie de la socio- 
«logie roumaine, que selon nous, le prof. Gusti est venu por- 
«ter remède, d’abord en identifiant histoire à un moyen 
« d'observation portant sur la continuité de la vie nationale, 
«puis en trouvant dans lenquête monographique un procédé 
« d'observation controlé qui permet de faire servir Pétude hi- 
« storique du passé national non à une apologie stérile des tra- 
« ditions dépassées, mais ă la conscience réfléchie d'une large 
« énergie collective et générale qui grandit avec une les épreu- 
«ves mêmes de PÉtat » 1). 

Prima îndatorire a acestei discipline este să ducă la cunoa- 
şterea realității româneşti. Pentru aceasta, calea cea mai potri- 
vită este contactul direct cu ea, în chipul integral în care îl preco- 
nizează cercetarea monografică., Studierea pe compartimente 
— economice, politice, spirituale, etc, — reprezentând fiecare 
o latură din vieața totală a societății, este pasibilă de două peri- 
cole: să poată pierde sensul întregului — intuiţia unității func- 
tionale a aspectelor găsite — sau să se ajungă la construcții 
arbitrare, care să reprezinte mulțumitor simetria spiritului 
logic dar care să ignoreze specificul de vieață autonom și uni- 
tar al națiunii noastre. 

Se poate vorbi și despre o valabilitate universală a științei 
națiunii, dar semnificaţia ei devine nemăsurat mai actuală și 
mai adâncă, atunci când ne referim la națiunea noastră. Până 
în prezent, noi nu avem o cunoaștere reală a acesteia, Multe 
din ezitările și incongruenţele pe care le-am putut constata în 
vieața noastră publică și culturală au răsărit, în mod direct, 
din această deficiență. Știința națiunii ajută acesteia ca să ia 
cunoștință și să înțeleagă problematica propriei ei existențe. 
Această luare de cunoștință este o condiţie necesară, pentru 
ca să se poată întemeia politica și cultura de care națiunea res- 
pectivă are nevoie. « Căci, dacă există vreo eroare mai dureroasă 
«a unei politici de Stat, este plecarea greșită dela deducția 


2) Gaston Richard, La méthode sociologique en Roumanie: L'oeuvre du 
Prof. D. Gusti, în «Melanges Gusti 5, Arhiva pentru știința și reforma 
socială, Anul XIII, 1936. 

«algebrică a acestei ființe variate, multiple şi complexe, care 
«este Națiunea » 1). 

Cunoaşterea națiunii nu se poate face dintr'odată. Ea nu intră 
în răspunderea unuia singur şi nici a unei generații ci, mai mult 
decât atâta, ea este o operă pe care trebue s'o înfăptuiască o serie 
de generaţii, slujind, cu toatele, unei credinţe cu profunde înră- 
dăcinări spirituale. Tot ce trebue să alcătuiască cuprinsul structu- 
ral al ştiinţei naţiunii, chiar atunci când faptele respective ar recla- 
ma să fie privite prin unghiul riguros al științei, trebue să participe, 
totdeodată, și din sufletul moral al unei credinţe. « Monografia 
« sociologică fiind o sinteză în timp şi în spaţiu a unui colț de 
4 ară, o vedere de ansamblu menită să înglobeze într'un tot atât 
4 tradiţiile trecului, cât şi realităţile prezentului și posibilitățile 
«viitorului, un instantaneu panoramic atotcuprinzător, care 
« rezumă zăcămintele de bogăţie şi rezervele de energie acumu- 
«lată ale naţionalismului, descopere cu ochi ageri, sprinteni, 
« proaspeţi și sfredelitori, pricinile de amorţire, ca și principiile 
«de vieață, adică principalele caracteristice sociale, politice şi 
«etice ale satului şi oraşului românesc. Monografia, deşi stră- 
«bătută de o ideologie sever științifică, dobândeşte astfel va- 
«loarea unui act de credință » °). 

Perspectivele istorice pe care această știință le are de deschis 
sunt, de asemenea, mari. În aparenţă, satul oferă doar un inte- 
res limitat, atât cât să corespundă unei vieţi sociale elementare, 
fără niciun fel de ancorări evidente în civilizația modernă pro- 
priu zisă. In fond, nu este aşa. Satele sunt depozitarul unei 
vieți intense, plină de sensuri, care rezumă întreaga înlănțuire 
a destinului nostru social şi, totdeodată, care exprimă în 
Chipul cel mai adecvat esenţialitatea fenomenului românesc. 
Iată deci care sunt valorile cele mai necesare, pentru a ne con- 
vinge de existența unei spiritualități autonome, de faptul că 
n'am fiinţat culturaliceşte numai prin împrumuturi străine, 
<ă fiinţa noastră națională nu reprezintă o simplă improvizație 
a istoriei și, în fine, că munca de creație românească nu se 
mărginește numai la ceea ce vedem conturându-se material, ci 





1) D. Gusti, Sociologia Militâns, p, 91. 
2) Op. cit., p. 92. 

cuprinde şi un sistem de bogate planuri materiale. Identifica- 
rea acestor valori ne va pune în situaţia să înțelegem că, în eco- 
nomia culturii universale, avem de adus o contribuţie care să 
poarte pecetea geniului nostru național; cu alte cuvinte, că avem 
de reprezentat o misiune, în opera cea mare de realizare a cul- 
turii universale. « Firea specifică şi însușirile neamului româ- 
« nesc, scoase în evidență în modul cel mai precis prin studiul 
« satelor, formează legitimitatea existenţei noastre culturale în 
« istorie și dreptul de a trăi politicește deosebit şi cu toată demni- 
«tatea, alături de state şi popoare mai mari ca număr» 1). 

Știința națiunii, inițiată astfel pe baze filosofice, evoluează pe 
măsură ce-şi realizează misiunea ei spirituală, spre orizonturi 
etice. Cuvântul menit să înfățişeze, în chip lapidar, existenţiali- 
tatea și rostul ei înfăptuitor, are de dat vieață unei formulări 
etice. Știința națiunii nu poate rămâne o disciplină rece, teore- 
tică, fără ecou cald şi activ în sensibilitatea celor. cari o cerce- 
tează. Prin ceea ce are de stabilit teoretic și de înfăptuit practic, 
ştiinţa naţiunii trebue să lumineze şi să pună în valoare con- 
ştiinţa națiunii. « Știința națiunii va activa orice mișcare de 
«prefacere a ţării, descoperind condiţiile şi puterea de vieață 
« şi formând conştiinţa de sine a naţiei; conștiința că nu suntem 
«o cultură și un Stat cu forme de vieață luate după cele din 
« Apus, cu o vieață socială, economică, culturală și.politică de 
«obârşie împrumutată, ci o adevărată ţară, în care locuește 
«un adevărat popor, pe care nimeni nu are dreptul a le lăsa la 
«o parte şi a le desconsidera. Ştiinţa satelor, înlăturând simplele 
«bune intenţii și încercările răzlețe sau întâmplătoare, va cere 
«şi postula pentru România o cultură şi o politică proprie ge- 
«niului ei național» 2). 

Prin natura ei, știința naţiunii nu se poate mărgini numai 
la conjecturări filosofice şi sociologice ci, în măsura în care știe 
ce vrea şi este stăpână pe doctrina ei, ea trebue să păşească, ne- 
întârziat, şi la activităţi practice, menite să întemeieze o politică 
de înălțare prin cultură a națiunii în general şi a satelor în spe- 
cial. 

1) Op, cit., p. 92. 

3) Op. cit., p. 92. 

Cultura de care au nevoie satele noastre trebue înţeleasă cu 
hotărire, într'o lumină realistă, pe măsura vieții care trebue 
trăită în cuprinsul lor. Cultura trebue să fie formată dintr'un 
mănunchiu de înțelegeri și de deprinderi, care să dea omului 
posibilitatea de a se găsi pe sine, în cadrul de vieaţă în care l-a 
așezat natura, împrejurările istorico-sociale şi, dacă se poate 
spune așa, soarta. Prin această realizare, el este adus în situa- 
ţia de a-și construi despre lume o imagine armonică, putând 
să folosească în cuprinsul ei toate bunurile care îi stau la înde- 
mână, iar sufletește, să-și dea, pe de o parte contenenţa unei 
realizări de sine, pe de altă parte contenenţa unui acord total 
cu îndatoririle vieţii. Cultura organică este intensivă, străbă- 
tătoare în adâncimi, clădită pe trebuinţi reale ale poporului. 
Aceste trebuinţi răspund la nevoile prezentului și, totdeodată, 
îi deschid pentru viitor orizonturi de vieață sporite. Organi- 
zarea unei asemenea culturi este posibilă în măsura în care 
sunt cunoscute, după regiuni, toată mulțimea de împrejurări 
materiale şi spirituale în care trăiesc locuitorii satelor. Cultura 
nu priveşte aspecte izolate din vieaţa unităţilor sociale, ci pri- 
veşte totalitatea acestora, bine înţeles, considerată nu ca o ală- 
turare mecanică sau ca o sumă aritmetică de elemente, ci ca o 
realitate sintetică, pe care se sprijină întreg procesul de creație 
spirituală al unităților respective. Prin funcțiunea lui de uni- 
tate nucleară a realității românești, satul are nevoie de o ase- 
menea cultură totală, evitându-se tot ce ar putea fi, în această 
materie, experienţe personale ori transplantări neaderente cu 
fondul nostru etnic. 

Organizarea pe teren a muncii culturale și a educaţiei 
sociale trebue să cuprindă patru mari capitole: sândtate, 
muncă, suflet şi minte. Ele rezumă condiţii, nevoi și posibilități 
de vieaţă a căror înțelegere şi realizare constituesc drumul ade- 
vărat către înfăptuirea personalităţii sătești. Preocupările în 
legătură cu sănătatea au de organizat higiena particulară şi 
socială, combaterea bolilor, educaţia fizică, educaţia preregi- 
mentară, educaţia în diferite formaţiuni tinereşti, practica spor- 
turilor, opera dispensariilor ambulante, echipe de propagandă 
sanitară, etc.. Pe planul muncii, este vorba de organizarea econo- 

miei regionale, de lămurit rolul femeiei în gospodărie, de înte- 
meiat spiritul cooperativ, de găsit mijloace pentru perfecţio- 
narea lucrului şi a rentabilității. Capitolul vieţii sufletești tre- 
bue să se îngrijească de multe: educația morală și religioasă, 
educația muzicală, jocurile naționale, teatrul sătesc, folosirea 
pe cât posibilă a cinematografului, încurajarea artei populare, 
organizări de coruri, de expoziţii cu obiecte casnice și, în fine, 
de moralizarea practică a locuitorilor, atunci când s'ar ivi între 
ei conflicte putând să amenințe cu ruperea echilibrului lor su- 
fletesc. In sfârşit, cultivarea și înălțarea minții trebuesc înfăp- 
tuite prin biblioteci populare, conferințe, serbări, șezători, ra- 
dio, cinematograf și printr'o politică demnă și cuminte de în- 
depărtare a analfabetismului. 

Instituţia în jurul căreia trebue să se grupeze toate aceste 
activități și, totdeodată, care să le impună cu autoritate în rân- 
durile şi în spiritul locuitorilor, este căminul cultural al satului. 
Format în atmosfera satului, prin sforțările reunite ale oame- 
nilor înfrăţiți cu vieața acestuia, căminul cultural nu va mai 
apărea ca o instituţie artificială, adusă de-a gata dela oraș, 
plăsmuită de către o mentalitate străină de problemele locale 
şi deci fără o prezență reală în vieaţa intimă a colectivităţii 
sătești. Dimpotrivă, căminul se va înfățișa ca o instituţie a satului, 
purtând pecetea stilului și a năzuințelor lui locale, o instituţie 
menită să însemne, nu un mijloc de aservire culturală unor 
concepţii din afară, ci să opereze apropieri și colaborări intere- 
sând vieaţa spirituală a naţiunii. 

lată cum ne este înfățișată, de către D. Gusti, misiunea 
căminului cultural: « Din fiecare țăran să se făurească o perso- 
« nalitate socială, valoare superioară prin care și pentru care 
«să se poată institui o civilizație țărănească originală; schim- 
« barea stărilor sociale și a mentalităţii colective a satului, căci 
« dacă fără om nu există lume, nici omul nu există fără lume; 
« starea socială și mentalitatea colectivă sătească pe de o parte, 
« personalismul țărănesc pe de altă parte, sunt atât de împle- 
«tite una într'alta, încât alcătuesc cele două forme complimen- 
«tare şi constitutive ale realității satului » 1). 

1) D, Gusti, în «Sociologie Românească », Anul II, Nr. 2, p. 4. 

Conceptul de «ştiinţă a națiunii » nu este încă încetățenit 
în deprinderile noastre spirituale. De aceea, el întâmpină o 
seamă de obiecții, în special de natură formală. Iată pe acelea 
pe care i le opunem noi: 

a) Prin natura lor, domeniile ştiinţei trebue să fie univer- 
sale, Astfel: fizica, chimia, istoria, psihologia, etc., sunt științe 
propriu zise, pentrucă domeniile lor sunt aceleaşi peste tot. 
Adică, peste tot domeniul istoriei este domeniul istoriei, 
domeniul fizicei este domeniul fizicei, etc... Chiar dacă se 
întâlnesc variaţii, ele sunt doar aparente sau, în orice caz, 
din punctul de vedere strict al ştiinţei, ele nu au importanță. 
Principalul este că, pe deasupra acestor aparenţe, domeniul 
respectiv implică o seamă de identități fundamentale, pe baza 
cărora se stabilesc legile. Aplicată la «ştiinţa naţiunii » această 
condiție a universalității întâmpină dificultăți. Poate fi acest 
domeniu un domeniu universal? Există o realitate fenomeno- 
logică a națiunii ca atare? Adică, există oare o realitate con- 
stantă, pe care s'o putem determina și studia în mod obiectiv, 
în cazul' tuturor naţiunilor? Cele mai multe păreri se înscriu 
împotriva unei asemenea posibilități. Ele consideră că nu poate 
exista o realitate categorială a națiunii, ci există doar națiuni 
şi naţiuni ca atare, ca stări de fapt unice și indiscutabile. Fie- 
care dintre acestea își are realitatea ei aparte, forme de vieață 
proprii, justificări istorice: diferite şi finalități specifice. Așa 
fiind, se pare că n'ar mai fi posibil să se vorbească în mod general, 
despre o știință a naţiunii. S'ar putea vorbi, cel mult, despre 
o ştiinţă a fiecărei națiuni în parte. De exemplu: o ştiinţă a 
națiunii franceze, o știință a naţiunii canadiene, o știință a 
naţiunii române, etc.. Cu alte cuvinte, câte naţiuni determinate, 
cu o istorie, o vieață și o organizare proprie, atâtea științe 
distincte, tratând problema de vieață a fiecăreia în parte. Bine 
înțeles, o asemenea soluție pare paradoxală şi periculoasă. 
Admiţând-o, ar trebui să împânzim câmpul științei cu o puz- 
derie de forme noui, care i-ar strica acestuia echilibrul lui clasic, 
care în orice caz l-ar desfigura și l-ar face de nerecunoscut. 

Astfel stând lucrurile, rezultă că domeniul de atribuit 
ştiinții naţiunii mar putea fi un domeniu universal sau măcar 

universalizabil. Concludenţele lui esenţiale, oricât de evidente 
și de adevărate ne-ar părea, nu s'ar putea ridica însă până la 
valoarea de legi, ci ar rămâne doar cu valoarea lor relativă, 
mai mult de indicaţii pregătitoare ale acestora. 

b) Națiunea, oricât de puternic, de real și de complex 
ar fi conţinutul ei, nu reprezintă însă o întindere destul de 
generală și de autonomă, așa încât să poată constitui obiectul 
unei ştiinţe aparte. Națiunea alcătuește un domeniu structural 
al societății. Mai bine zis, ea este una dintre principalele unități 
sociale ale colectivității omenești superioare. De aceea, studiul 
ei este implicat, de drept, în știința societății. In concepţia celor 
care ridică această obiecţie, nu există niciun motiv în deajuns 
de puternic care să justifice disocierea studiului ştiinţific al 
națiunii de acela al societăţii în general. Aplicând o zsemenea 
disociere, ar urma ca, în mod paralel, să creem ştiinţe sociale 
pentru fiecare dintre principalele unități sociale în parte. Astfel, 
pentru aceleași motive pentru care am admite o ştiinţă a națiunii, 
ar trebui să admitem și o știință socială a familiei, o ştiinţă a 
statului, etc., etc.. Fără îndoială, în vieața unei societăți, familia, 
statul, etc. reprezintă coeficiente de integranță şi de necesitate 
la fel de importante ca și cele din cazul naţiunii. Este însă clar 
că, mergând pe o asemenea cale, ar trebui să ajungem la dis- 
persiune care, ca şi în cazul schițat mai sus, ar duce la o gravă 
compromitere a universalităţii. științifice în genere. 
© c) O a treia obiecțiune, pe care ţinem s'o semnalăm aici, 
poate fi înfățișată mai direct sub forma unei întrebări. Iat-o: 
oare, dând problema națiunii pe seama unei științe anumite, 
nu cumva o limităm, nu cumva îi micşorăm pe nedrept conținutul? 
Știința, prin însăși definiția ei, schematizează, reduce lucrurile 
la liniile lor de forță, le pune în valoare doar lucruri care pot 
să reprezinte elemente și tendințe universalizatoare. Ori, se 
pare că aceste operaţii nu se împacă cu natura specială a națiunii, 
Naţiunile trăiesc, adică înscriu un sens istoric şi moral în lume, 
tocmai prin personalismul lor. Sub niciun motiv, atunci când este 
vorba de fenomenologia sau de manifestarea națiunii, acest perso- 
nalism nu ar putea fi neglijat. Pe de altă parte, ne putem da seama 
că, adeseori, elementele definitorii ale acestui personalism nu 

sunt numai decât elemente masive ci şi elemente minore, ascunse 
şi chiar inefabile. Astfel, trebue să admitem că, de multe ori, 
acest personalism se reazemă pe fapte de formă minoră, pe 
nuanțe, pe realități ce-și au izvorul în subconștientul etnic, 
pe categorii greu de definit în mod obiectiv. E foarte firesc ca, 
în fața unor asemenea elemente, construcția ştiinţifică să nu 
găsească mijlocul de-a le cuprinde în ordonările și generali- 
zările ei. Așa fiind, se înfiripă teama ca nu cumva «știința 
națiunii » să-și asocieze astfel un ilegitim caracter expropriator, 
creând şi impunând un imperialism al sistematizării şi al legilor 
generale, într'un domeniu în care, de fapt, multe dintre laturile 
lui semnificative trăiesc tocmai din nuanţa și vieața personală 
pe care o dețin. 

Presupunem că obiecţiunile formulate mai sus pleacă dela 
premise întemeiate şi ajung la concluzii logice. Formalismul 
lor este o notă care porneşte, nu atât dela ele înşile, ci dela 
însuşi conceptul de ştiinţă pe care îl reprezintă. "Totuși, invocarea 
lor nu trebue să ne împiedece de-a acorda «științei națiunii » 
valoarea și semnificația ce i se cuvin, Obiecţiunile în chestiune 
nu anulează ideea de « ştiinţă a naţiunii ». Cel puţin no anu- 
lează, pentru noi, Românii. Se află în joc şi un element specific, 
de care e necesar să ținem seama în judecata noastră. Știința 
naţiunii, în felul cum a gândit-o şi cum o gândeşte școala 
sociologică dela București, nu are pretenții sau aspirații de 
universalitate. Nimeni nu s'ar gândi să propună înscrierea ei 
în tabelul științelor consacrate sau să i se determine vreun loc 
în sistemele moderne de clasificare a științelor. Ştiinţa naţiunii, 
dimpotrivă, are mai mult o semnificație locală. Ea ni se adre- 
sează nouă, Românilor, şi are în vedere, în primul rând, reali- 
tatea noastră românească. Mai mult decât o semnificaţie episte- 
mologică, ea își atribuie o semnificație etică și politică. Bine 
înţeles, aceasta. se referă la fapte de aici, în cadrul realităţilor, a 
finalităţilor și a problemelor noastre specifice de vieaţă. Scopul ei 
principal este să stabilească un tablou științific al problemelor 
româneşti și să indice metodele necesare pentru soluționarea 
lor. Străinii, să zicem, ar putea privi la doctrina pe care o pro- 
pune această «ştiinţă» și la acțiunea pe care o preconizează, 

tual, cu un sentiment de curiozitate intelectuală, poate de simplu 
interes casuistic. Noi, Românii, însă, pe lângă acest sentiment, 
trebue să avem față de ea, în special, sentimentul unei misiuni. 

Termenul de « ştiinţă » aplicat unei asemenea discipline nu mai 
are atunci nici caracter exagerat, nici caracter uzurpator. Dimpo- 
trivă, folosirea lui se va dovedi cu un rost perfect adecvat. El este de 
natură să întărească, prin autoritatea lui, necesitatea unei orientări 
şi a unei noui acțiuni românești. Până acum, de foarte multe ori, 
sau poate întotdeauna, am judecat problemele vieții românești 
în mod empiric. Dacă nu chiar empiric, în orice caz, întrun 
mod predominant liric. Diformând sau exagerând sensurile 
tradiţionaliste și etniciste ale realității românești, ne-am lăsat 
duşi, adeseori, de impresia că nota de pitoresc, de patriarhalism 
sau de autenticitate primitivă a acestora era tot ce trebue să 
ținem în seamă, tot ce trebuia să considerăm ca premise ale 
acțiunii noastre asupra acestei realităţi. Astăzi, afirmând însă că 
acțiunea noastră trebue să se încadreze într'o știință a naţiunii, 
dintr'odată, ni se deschide în față o perspectivă mai deplină 
şi mai responsabilă a lucrurilor. Știința presupune: metodă, 
obiectivitate, investigaţii, adunări de material, coordonări ale 
datelor și rezultatelor, etc.. Munca în cuprinsul naţiunii, pentru 
cunoașterea și înălțarea acesteia, va trebui să-şi însușească și ea 
aceleași elemente. E necesar ca empiria de până acum să fie înlo- 
cuită deci cu cunoașterea și sistematizarea acțiunii ştiinţifice. O 
asemenea nouă orientare nu ar fi nici modă, nici experiență socială, 
nici ideologie. Ar fi ceva mai simplu, dar mai real şi mai adânc: 
o necesitate, pe de o parte a felului de a gândi contemporan, 
pe de altă parte a problemelor actuale ale vieţii românești. 

Concepţia sociologică a şcoalei dela Bucureşti constitue, 
în cultura noastră contemporană, o mișcare de idei care numără 
importante verificări și încetăţeniri. 

In primul rând, trebue să recunoaștem încercarea ei meri- 
torie de-a așeza problema spiritualităţii noastre naţionale pe 
un teren științific. Până în zilele noastre, aproape toate școalele 
noastre naţionaliste au apărut şi s'au desvoltat în lumina unui 
conflict ideologic Paşoptismul a fost în luptă cu criticismul 
moldovenesc. 'Tradiţionalismul moldovenesc a fost în luptă 

cu paşoptismul. Junimismul n'a avut nicio cruţare și, pe alocuri, 
nicio înţelegere pentru opera înfăptuită de revoluționarii din 
Muntenia. Naționalismul lui Eminescu s'a îndreptat împotriva 
tinerei burghezii românești precum și împotriva instituțiilor 
indicate s'o reprezinte. Sămănătorismul a mers în mod vizibil pe 
făgașuri eminesciene. Gândirismul s'a complăcut în tema unei 
reîntoarceri la autohtonism și la un ortodoxism de tip bizantin. 
Românismul, după cum am văzut, îşi propune să repare atâtea 
dintre « neînțelegerile » și « relele » secolului XIX. Până în prezent, 
aceste conflicte au fost firești şi necesare. Unele din ele n'au avut 
cu știința propriu zisă niciun contact; tema lor răsărea, în primul 
rând, din stări sufletești, din doruri și năzuinţe care se voiau 
împlinite. Altele, au avut cu această știință un contact limitat; 
limitat, în sensul că au folosit-o doar pentru teza pe care o credeau 
oportună, sau de care susținătorii lor erau mai legaţi sufleteşte. 
Faptul s'a putut petrece în forma aceasta pentrucă epoca în care s'a 
produs a fost o epocă de lupte, de frământări dramatice și de atitu- 
dini eroice. Cu alte cuvinte, a fost astfel posibil, pentrucă era în 
joc o epocă, în care nu putea fi încă vorba de statorniciri sistema- 
tice, ci în primul rând de afirmări și de cuceriri a unor drep- 
turi elementare. Bine înţeles, într'o asemenea epocă, atitudinea 
strict ştiinţifică, cu structura ei liniştită şi metodică, nici n'ar 
fi putut și nici n'ar fi fost necesar să se impună. Astăzi, însă, 
lucrurile încep să ia o altă față. Peste faptele petrecute a început 
să coboare perspectiva limpezitoare a timpului şi a istoriei. 
Prin prisma acestei perspective, ne dăm seama că au fost, deo- 
potrivă de necesare şi de fecunde, atât formele naționalismului 
« revoluționar » cât și acelea ale naționalismului « reacţionar », 
De aceea, poate că ceasul de față impune ca lupta ideologică între 
aceste două atitudini să înceteze, Orice nouă încercare ideologică, 
aplecată să reactualizeze într'un fel sau altul acest conflict, 
n'ar mai fi de vreun folos notoriu sau mai bine zis n'ar mai fi 
de niciun folos. In prezent, realitatea românească este o realitate 
constituită. Procesul devenirii ei moderne este încheiat. Multe 
dintre forțele antagoniste care au întreținut această devenire trebue 
să intre acum în cartoanele istoriei. Forţele care trebue să 
le ia acum locul trebue să aibă caracter pașnic, armonizator, 

sintetizator. Problema care se pune în prezent nu mai este, 
ca până acum, de a trezi la vieață o realitate, ci de a consolida 
în adâncime pe cea la care s'a ajuns. Deci, ceea ce până acum 
a fost necesar să cadă în orbita marilor lupte și elanuri roman- 
tice, poate că de acum înainte trebue să se încadreze în raza 
senină și atotcuprinzătoare a disciplinei ştiinţifice, 

Spiritualitatea naționalistă desprinsă din concepţia socio- 
logică a școalei dela București constitue, în direcția amintită, 
un prim pas. Ea ne cere să mergem în sat, faptul central al rea- 
lității sociale românești, dar nu ca «tradiționalişti» sau ca 
«agenţi ai înoirilor burgheze », ci ca cercetători și muncitori 
ştiinţifici, pregătiţi prin urmare să cunoaștem fenomenele sub 
toate aspectele lor, să le interpretăm în raport cu logica pozi- 
tivă a lucrurilor şi să le canalizăm potrivit intereselor supe- 
rioare și obiective ale națiunii noastre. In toate acestea, nu 
există nici umbră de vreun conflict, ideologic sau material; 
dimpotrivă, peste tot pluteşte, senin și protector, semnul unei 
puteri omenești armonizatoare, legitime și constructive. 

De altminteri, putem găsi verificări ale concepţiei amintite, 
nu numai în considerațiuni de ordin teoretic, ci şi în unele fapte 
practice. 

Școala de sociologie dela București a creeat o generație de 
elevi. In vieața socială și culturală a țării noastre există astăzi 
o seamă de oameni cari, dela catedrele, dela șantierele sau dela 
posturile de comandă în care se află, definesc din ce în ce mai 
mult nevoia de-a se întemeia o politică de cunoaștere şi de ac- 
ţiune științifică asupra realităţii românești. Mulţi dintre ace- 
știa, sau poate toţi, s'au format în școala profesorului D. Gusti. 

Cercetările monografice, duse într'o serie de sate din toate 
provinciile româneşti; sutele de echipe regale, care au lucrat 
veri întregi în sate, întreprinzând acolo o operă de gospodărire 
şi de reală înfrățire naţională; întemeerea a mii de cămine cul- 
turale, dintre care foarte multe au ajuns să reprezinte adevă- 
rate instituții model de cultură şi acțiune țărănească, strânge- 
rile de material documentar, din care o parte a servit cu deplin 
succes pentru propaganda românească în străinătate; înfiin- 
ţarea în Bucureşti a unui muzeu al satului românesc; publi- 

cațiuni de ştiinţă sau de popularizare, din care o bună parte 
au trecut hotarele, făcând astfel dovada unei contribuţiuni ro- 
mâneșşti la știința sociologică a vremii; ideea serviciului social, 
potrivit căreia fiecare Român trebue să facă o experienţă de 
vieață și o experiență cetățenească în sat și între săteni; toate 
acestea, la care trebue să mai adăugăm o atmosferă generală 
de interes şi de simpatie pentru aceste inițiative, constituesc o 
seamă de începuturi semnificative şi promițătoare, Mai precis: 
constituesc infiltrarea organică în realitatea românească a unui 
sistem științific gândit în lumina tuturor adevărurilor defini- 
tive ale științei sociale şi, în acelaș timp, constituesc premisele 
unei noui spiritualități naționale, de tip constructiv și realist, 

La începutul capitolului de faţă, închinat spiritualității na- 
ţionaliste, spuneam că ideea națională face corp comun cu în- 
suși felul de a fi românesc, cu însuşi sentimentul de sine al po- 
porului nostru. Dovedeam această afirmaţie prin faptul că, în 
toate laturile de manifestare ale poporului românesc, există o 
nelipsită şi o necesară implicaţie națională. 

La capătul desvoltărilor cuprinse în acest capitol, suntem 
îndreptățiți să întregim amintita afirmaţie cu o notă nouă și 
sporită în conținutul ei intim. Conceptul naţional, despre care 
este vorba, constitue ceva mai mult decât o simplă prezență 
permanentă, în manifestarea de vieață românească. Tot pe atâta, 
el mai constitue o prezenţă vie, activă, capabilă să se adâncească 
şi să se îmbogăţească în mod neîncetat. Este interesant de re- 
marcat că acest concept n'a stat pe loc, ci a evoluat continuu, 
stabilind astfel un strâns paralelism între economia lui intimă 
şi sensul întregei deveniri românești. 

Dacă acest concept ar fi stat pe loc, de sigur, importanţa 
lui ar fi fost mai puţin expresivă, In acest caz, ar fi avut un rol 
de adâncime, aliniindu-se printre faptele care au întreținut ne- 
schimbată o structură, dar n'ar fi alimentat şi lanţuri procesive, 
nu s'ar fi găsit deci la răscrucea momentelor de destin ale poporu- 
lui nostru și n'ar fi luat parte hotărîtoare la fixarea finalităților lui 
de vieațţă, 

Seria formelor în care conceptul național s'a manifestat este 
atât de bogată, încât ea se confundă, pe alocuri, cu însăși isto- 

ria sufletească a poporului românesc. L-am întâlnit în vremuri 
vechi, abia desprins din albia lui subconștientă sau încă subsi- 
stând în aceasta, alcătuind un prim temeiu al rezistenței etnice, 
în fața năvălitorilor barbari. L’am putut recunoaşte în cuprin- 
sul simțirii noastre religioase, mijlocind victoria bisericii orto- 
doxe şi creindu-i acesteia posibilitatea de a realiza un specific 
spiritual românesc. Conceptul național a stat la baza acțiunilor 
de desnaționalizare politică sau culturală întreținute de diferite 
influențe apusene. A luat parte la. lupta pentru introducerea 
limbii românești în biserică și în cancelariile de stat. Fără a-şi 
altera ceva din fiinţa lui intimă, și-a asimilat acele sensuri înoi- 
toare din cultura umanistă a Apusului, prin care avea să pa- 
troneze, la noi, principalele începuturi cărturăreşti. In opera 
întreprinsă de cronicari, ideea directoare a acesteia a răsărit, 
înainte de orice, dintr'o diferenţiere, mai bine zis dintr'o spo- 
rire de orizonturi, a ideii naționale. In toate răscoalele și revo- 
luţiile românești, conceptul naţional a fost nelipsit, aducând 
odată cu el intuiţia curajoasă şi pătrunzătoare a sensului istoric 
cel mai potrivit. Adaptându-se organic realităţilor și formelor 
de vieață româneşti, conceptul național s'a folosit când de arme 
politice sau sociale, când de arme culturale, după cum i-au 
dictat sensurile vremei sau conjunctura posibilităților locale. 
In secolul XIX, și-a însuşit, cu finețe și cu o rară putere 
de înţelegere, toate criteriile eficiente ale vremei: criteriile 
umanitare şi libertare ale Revoluţiei Franceze, criteriile revo- 
luţionare ale artei romantice, criteriile liberaliste ale erei bur- 
gheze, criteriile spiritului juridic dela baza statului burghez, 
criteriile democratice ale dreptului tuturor claselor la egalitate 
în fața legii, criteriile evoluționismului, doctrina științifică la 
modă, etc., etc.. În a doua jumătate a secolului XIX, 
când era revoluționară trecuse şi când deci criteriile romantice 
sau evoluționiste trebuiau să facă loc unora critice, conceptul 
naţional și-a însușit, prin ajutorul filosofiei germane, elemente 
de natură să-i dea o înfăţişare mai sistematică şi mai reținută față 
de lucruri. In lupta pe care a dus-o în Transilvania, dându-și 
seama că politicește era încercuit, conceptul național şi-a con- 
stituit principalele şi glorioasele lui arme din invocarea drep- 

turilor istorice, a unității de limbă, de religie, de rasă şi de 
simțire etnică. In sfârşit, în epoca pregătitoare a sufletului între- 
girii, conceptul național a folosit mijloacele intuitive ale tradi- 
ţiei, ale literaturii, ale reînvierilor istorice, ale popularizării, 
mijloace care au scris capitolele pline de avânt şi de patetism ale 
sămănătorismului, ale Ligii Culturale sau ale Astrei din Tran- 
silvania. 

Astăzi, acest proces înoitor și diferenţiator continuă. In 
concepţia românismului conceptul național îşi ia ca puncte noui 
de sprijin date moderne din filosofia personalității şi filosofia 
culturii. În concepția reprezentată de şcoala sociologică dela 
București, ideea națională se reazămă pe un sistem ştiinţific 
de sociologie și pe o metodă de cercetare care face autoritate 
științifică universală. 

In vieaţa și economia culturii omeneşti, există două feluri 
de concepte fundamentale: concepte închise și concepte deschise. 
Primele sunt concepte care și-au încheiat evoluţia. Ele reprezintă 
forme cristalizate, din care timpul nu mai are nimic de scos și, 
de asemeni, în care nu mai are nimic de adăugat. Rolul lor este 
de a servi ca bază. Pe ele se sprijină edificiul în creştere al vieții 
spirituale şi al culturilor. Celelalte, conceptele deschise, îşi au 
evoluţia în curs. În jurul lor există vieaţă. Tot ce se petrece 
nou, tot ce intră în curentul devenirilor, le atinge şi le priveşte 
direct. După cum primele ne dau o imagine de aşezare, de 
structură, a unităților respective, cele din urmă, dimpotrivă, 
ne dau o imagine de mişcare, de mergere spre integrarea unui 
destin. 

Conceptul naţional, în vieața noastră românească, reprezintă 
un concept deschis. In prezent, ca și în trecut, el stă la răscru- 
cea marilor noastre procese de vieaţă, pentru a le da directive 
şi pentru a le încadra în cuprinsul organic al realităților noastre 
româneşti. Cristalizarea lui ultimă este un proces îndepărtat, 
la care nu trebue și nici nu este necesar să ne gândim încă. Cu 
cât va rămâne mai multă vreme un concept deschis, cu atâta, 
conceptul naţional își va realiza mai bine misiunea. Poporul ro- 
mânesc este încă un popor tânăr. Ca atare, multe dintre resor- 
turile lui de vieață nu şi-au atins încă plenitudinea și n'au ajuns 

încă la forma de manifestare cea mai eficientă, Există, de sigur, 
popoare, care şi-au încheiat oarecum evoluția; adică, există 
popoare la care mecanismul lor de vieață s'a precizat și ca atare 
a ajuns la o formă putând să rămână multă vreme neschimbată. 
Acesta, însă, nu este cazul poporului nostru, Noi ne aflăm în 
plină evoluţie. In consecinţă, noi avem nevoie de forme direc- 
toare, în care să ne putem sprijini cu încredere şi cu sentimen- 
tul că ne aflăm pe linia unui destin propriu. Intre aceste forme 
directoare, conceptul naţional deține o întâietate notorie. Așa 
cum a deținut-o în trecut, cum o deţine în prezent, tot aşa, el 
va trebui s'o deţină și în viitor. Rămânând mereu un concept 
deschis, adică în stare să primească, să interpreteze și să asi- 
mileze toate datele înoitoare ale vieții şi ale istoriei, el va putea să 
fie, ca şi până acum, la cârma evoluţiei noastre ca popor. O ase- 
menea misiune cuprinde în ea cu atât mai multe auspicii cu 
cât, am văzut, temeiurile conceptului național nu sunt numai 
raționale, ci își au adevăratele lor rădăcini în înseși adâncimile 
sufleteşti ale poporului nostru, 

1. Studiul spiritualităților românești, aşa cum a fost înfă- 
țișat în paginile acestei lucrări, ne poate duce la o seamă de 
concluzii, interesând în mod direct sau în mod indirect dife- 
rite ramuri ale activității și ale creației noastre româneşti în 
genere. Le vom indica în chip sumar pe toate, pentru ca în 
cele din urmă să ne oprim mai mult asupra uneia singure, 
adică asupra aceleia care le însumează oarecum pe toate, într'o 
formă sintetică şi funcţională. 

Este de remarcat, dintru început, că între spiritualitățile 
analizate în paginile acestei cărți domnește un acord deplin, 
integrant, lămuritor. Departe de a se contrazice între ele, dim- 
potrivă, ele se întregesc reciproc, se sprijină una pe cealaltă 
în vieața pe care o descriu și în rolul pe care îl îndeplinesc, 
fac posibile treceri armonice dela una la alta şi, în general, 
ne dau impresia unei continuități ferme şi necesare. Orto- 
doxia românească se sprijină pe fondul etnic și tradiționalist 
al poporului român, după cum tradiţionalismul poporului nos- 
tru are în credința ortodoxă una dintre principalele lui rădă- 
cini. Naționalismul poporului român reprezintă o spiritualitate 
veche, care s'a format încetul cu încetul, având temeiuri de 
existenţă în simţirea lui creștină, în bogăţia formelor lui etnice 
şi în orientarea lui tradiționalistă. Ideologia secolului XIX, 
la care poporul român s'a raliat cu multă însuflețire, n'a creeat 
ea propriu zis simţirea naționalistă a acestuia, ci numai a dat 
formă doctrinară și curs politic unui material sufletesc exi- 
stent dinainte, pregătit pe plan subconștient prin jocul de 
vieață al tuturor virtuţilor, credințelor și orientărilor intime 

românești. Dovada cea mai elocventă a legăturilor strânse ce 
există între spiritualităţile în chestiune o găsim în faptul că 
adeseori manifestările lor se aseamănă între ele, că ele arată 
ca făcând parte din aceeași familie spirituală și că judecata 
noastră curentă le poate ușor confunda. Din cauza aceasta, 
uneori pare legitim să ne întrebăm: dacă de fapt acestea alcă- 
tuesc orientări diferite sau dacă mai de grabă ele nu sunt decât 
aspecte diferite ale aceleiași orientări? 

Oricum, faptul rămâne interesant de discutat. El dovedește 
că în vieața spirituală a poporului român există unitate, armonie 
și continuitate., Cu alte cuvinte el dovedeşte că această vieață 
spirituală a avut o evoluție normală, că elementele ei s'au inte- 
grat în mod treptat şi convergent, că ele sau dispus în jurul 
unui fond sufletesc unitar şi statornic, că forma generală a 
acestei evoluţii este o formă de creștere organică nu una de 
adăogire cantitativă, că manifestările ei au deci o consolidare 
în adâncime şi că ele formează o mare reţea apărătoare împo- 
triva influențelor cu caracter extremist sau prea revoluționar. 

Imbrăţișând în priviri largi peisagiul general al spiritualită- 
ţilor de care ne-am ocupat şi căutând să cuprindem semni- 
ficaţiile pe care ele le-au marcat în vieața sufletească și cul- 
turală a poporului român, ni se luminează înainte o seamă 
de date şi de perspective lămuritoare. 

E cert că aceste spiritualități au dat poporului român o 
vieață sufletească bogată, completă, legată de formele de preț 
ale existenței. Aproape că nu există resort sufletesc sau resort 
intelectual pe care aceste spiritualități românești să nu-l fi pus 
în mișcare şi dela care să nu fi cerut participări adânci, fecunde. 
Inăuntrul fiecărei din aceste spiritualități există posibilități de 
desfășurare pentru toată gama de valori şi de atitudini ale 
sufletului omenesc. Ortodoxia românească a cultivat simțul ico- 
nografic dar și pe acela al înţelegerii abstracte. În cuprinsul 
tradiționalismului românesc există atât perpetuări empirice ale 
unor practici de vieață ale poporului cât și o adevărată înţe- 
legere istorică asupra acestora. Etnicismul poporului nostru 
urcă dela înclinări magice de o formă primitivă, nediferen- 
ţiată, până la subtilități psihologice şi metafizice. În spiritua- 

litatea naționalistă s'au unit latenţe și virtuţi structurale ale 
sufletului românesc de totdeauna cu o seamă de viziuni doc- 
trinare moderne dintre cele mai importante. Luată în ansam- 
blul ei, realitatea spirituală a poporului român oferă câmp de 
manifestare tuturor mijloacelor de care dispune inteligența ome- 
nească. Astfel: ea oferă regiuni care se adresează unele rațiunii 
iar altele sensibilităţii; cuprinde fapte care sau născut dintr'o 
viziune artistică a lumii, alături de altele care au răsărit din 
simțul practic al poporului; are aspecte care se cer deslușite 
printr'o optică realistă, încadrate de altele care au la bază 
transfigurări lirice ale simțirii colective; etc., ete.. Toate acestea 
întregesc o vieață spirituală sigură pe sine, echilibrată, care 
găseşte astfel în mulțimea ei de aspecte şi posibilități con- 
diția unei pline și laborioase linişti interioare. 

Spiritualitățile românești pe care le-am analizat în paginile 
cărții de faţă au o seamă de merite care, deși au fost amintite 
contextual cu prilejul desvoltărilor anterioare, abia aici, în 
aceste rânduri conclusive, este însă cazul să fie puse în ade- 
vărata lor lumină. 

In primul rând, trebue să subliniem receptivitatea lor faţă 
de evenimentele culturale cu care au venit în contact. Este de 
remarcat Că, deşi au fost legate de fonduri atavice și de structuri 
etno-psihologice în aparență greu evoluabile, spiritualitățile în 
chestiune s'au dovedit totuşi sensibile față de tot ce s'a petrecut 
nou, valabil, în vieața culturală a țărilor europene. Ele au ținut 
o medie justă, destul de armonică şi de echilibrată, între condi- 
tiile păstrării formelor locale şi condițiile impuse de acțiunea 
influențelor străine. Este o greșeală să se afirme că legăturile 
noastre culturale cu Apusul datează doar dela începutul seco- 
lului XIX. De această dată se leagă, propriu zis, numai o sporire, 
o organizare nouă a acestor legături. In realitate, ele au existat 
întotdeauna. N'am rămas străini, se poate spune, de niciuna din 
transformările de conștiință pe care le-a cunoscut în decursul 
veacurilor lumea europeană. Cu toate barierele ridicate de po- 
ziția noastră răsăriteană, am venit totuși în contact pe cale cul- 
turală cu forme și tendinţe apusene din toate timpurile: din 
Evul Mediu, din Renaștere, din epoca modernă. Avem, în mul- 

ţimea influențelor străine și în chipul cum am reacționat față 
de ele, o dovadă limpede şi peremptorie a acestui fapt. N'am 
respins aceste influențe, dar nici n'am intrat pe ge-a'ntregul 
în orbita lor, De fiecare dată, ele au întâmpinat din partea simy 
tului nostru cultural o atitidune cuminte și deferentă. Păstrând 
în genere o notă de rezistență față de tot ce ar fj putut știrhj 
oarecum tradiţia şi autonomia noastră spirituală, ne-am dovedit 
totuși capabili de-o receptivitate fină, cu un just simţ al esen- 
ţialului și al lucruluj valahi], față de tot ce era înnoitor şi aducător 
de vestigii de umanitate superioară în aceste influențe, Dacă 
această receptivitate ar fj funcţionat altfel, fiind să zicem maj 
directă, maj copioasă sau maj entuziastă decât a fost, poate că 
rezultatele în loc să fie maj bune, dimpotrivă, ar fj fost pentru 
noi mai rele, Q precipitare a noastră în sfera culturij apusene, 
înainte de a fi avut garanţii politice și înainte chiar de a ne fi 
lămurit pe deplin rosturile propriej noastre existenţe naţionale, 
poate că ar fi adus după ea jnfeudarea noastră în sfera vreunei 
puteri apusene şi, odată cu aceasta, chiar dispariția posibilităţii 
de-a ne mai fi ridicat vreodată la situația de stat ljþer naa 
tional. 

Treþue să relevăm, deasemeni, faptul că toate spiritualj- 
tățile românești în giscuțiune au planurj jnterioare și adâncimi 
structurale, Niciuna din ele nu pluteşte [a suprafață şi nu se 
mulțumește cu simple fapte ge coloare sau ge atmosferă. Qrto- 
doxismul românesc are, pe lângă rădăcinile Juj ecumenice, o 
seamă de răgăcini cel puţin la fe] de adânci ca acestea dintâi, 
care îl ţin legat de firea poporului românesc, de psihologia lui 
specifică, de natura ocupaţiilor [ui agrare, de mulțimea proble- 
mejor ļuj de vieață, de evoluţia istorică prin care a trebujt să 
treacă şi de chipul general cum își pune și cum își rezolvă marile 
[ui întrebări asupra existenţei, 'Ţradiţionalismul poporului nostru 
urmează o linie asemănătoare, Câmpul lui este populat, nu numaj 
cu forme de suprafață, capabile să descrie un peisagiu pitoresc 
și romantic, ci şi cu forme de adâncime, din acelga care vor să 
cuprindă în unghiul lor date și posibilități esențiale din vieața 
sufletească a unui popor anumit. '[radiţia la care se referă această 
orjentare spirjtuală este o tradiție de sensurj istorice, de păstrare 

a unor misiuni anumite, de perseverență într'un destin pe care 
l-au conformat veacuri întregi de muncă şi de suferință româ- 
nească, nu numai o tradiție iconografică, de simple sugestii este- 
tice sau de simple învăluiri lirice în melancolii colorate ale tre- 
cutului. Spiritualitatea etnicistă, şi ea, ridicându-se cu mult 
peste faptele de suprafață și de detaliu practic ale vieţii locale, 
ţine să-şi întemeieze atitudinile și acțiunea ei pe valori reeşite 
din structura vechei noastre civilizații sătești, pe permanențe 
de ordin sufletesc și intelectual ale acestei structuri, pe un sistem 
de judecăţi asupra lumii şi asupra vieții rezultat din contactul 
direct al țărănimii noastre cu problemele existenței și pe puterea 
acesteia de a se ridica spiritualiceşte până la adevărate esențe 
morale și metafizice. În sfârșit, raportându-ne la naționalismul 
românesc, am văzut, cu prilejul desvoltărilor respective, că el nu 
este un concept modern, de școală, adoptat prin simplă imitație 
sau prin jocul unor oportunități politico-sociale, ci este un con- 
cept deschis, implicat dela început în orizonturile de vicață 
spirituală ale poporului nostru, capabil deci de a-și spori, de 
a-și adânci şi de a-şi perfecționa neîncetat conținutul. Este 
aproape de prisos să mai arătăm în ce constă importanţa acestei 
trăsături, deoarece aceasta rezultă dela sine. Cu cât merg mai 
insistent spre asemenea adâncimi structurale, cu atâta spiri- 
tualitățile în chestiune își definesc mai bine valoarea lor și do- 
vedesc mai lămuritor gradul lor de integranță în complexul 
sufletesc al poporului nostru, 

Spiritualitățile de care ne-am ocupat în această carte indică 
în genere limitele între care s'a format şi se încadrează sufle- 
tește poporul român. Valoarea în sine a acestor limite se răs- 
frânge, dela sine, asupra culturii care le numără printre coor- 
donatele ei și asupra poporului care se regăsește sufletește în 
cadrul lor. După cum au fost o condiţie a rezistenței noastre 
românești în trecut, tot aşa, ele vor continua să fie o garanţie 
pentru viitor. Date fiind acele autenticități funcționale, acele 
corespondențe reciproce și acele adâncimi structurale despre 
care am amintit, spiritualitățile în chestiune formează o armă- 
tură solidă, capabilă să acopere proteguitor toate cerințele esen- 
ţiale ale sensibilităţii românești, să le apere împotriva atacurilor 

din afară și să le mijlocească sub adăpostul ei condiţiile unei 
creșteri normale, armonice și fecunde. 

Dar, toate aceste concluzii nu definesc realitatea centrală 
care este în joc, ci numai o pregătesc şi o înconjoară. So- 
cotim că faptele înfăţişate în aceste desvoltări ne îndreptățesc 
să admitem existenţa unui așa numit umanism românesc. Atât 
prin alcătuirea ei intimă, cât și prin mulțimea formelor pe care 
le-a dat la iveală în desvoltarea ei, cultura românească implică 
numeroase și elocvente sensuri umaniste, Aceste sensuri nu 
sunt de eri — de azi, ci de totdeauna. Cu alte cuvinte, ele nu 
au o simplă existență convenţională, datorită vreunei imitații 
culturale oarecare, ci îşi au rădăcini în înseși predispoziţiile 
şi așezările intime de ordin cultural ale ființei noastre naționale. 

Bine înţeles, enunțat în felul acesta schematic, faptul nu ne 
spune aproape nimic. Ca să căpătăm înțelesul lui mai apropiat, 
este necesar să recurgem la câteva scurte ocoluri teoretice și să 
le întovărășim de o seamă de desvoltări corespunzătoare. 


2, Noţiunea de «umanism » este o noțiune deschisă. Deși 
este larg întrebuințată, în special în desvoltările care vor să ca- 
racterizeze marile contribuţii de spirit la vieața generală a lumii, 
statutul ei nu este totuşi suficient de limpede, Este greu să de- 
finim această noţiune dintr'odată, printr'o formulă simplă, 
curentă, care să exprime punctul de vedere fixat odată pentru 
totdeauna. În privința aceasta, noțiunea de «umanism » are şi 
ea soarta tuturor acelor concepte delicate şi fluide, care trebue 
să exprime ceva dim ideea de devenire, de aspirație, de neînce- 
tată năzuință spre perfecțiunea omenească. De aceea, noțiunea 
în chestiune, cu toată clasica ei vechime, se află încă la o răs- 
cruce de interpretări. Intre acestea, unele sunt interpretări con- 
sacrate, al căror înțeles a trecut ca atare în dicționare și enciclo- 
pedii, altele însă, nu mai puţin importante decât cele dintâi, 
sunt interpretări mai libere, unele din ele încă în curs de elabo- 
rare, care se înscriu deci sub acest titlu în peisagiul general al 
formelor şi încercărilor omeneşti de gândire. 

Din mulțimea aceasta a înțelesurilor posibile, două din ele 
izbutesc să se desprindă într'un mod mai lămuritor, să scoată 

oarecum noțiunea noastră din bătaia discuțiunilor prea libere 
și să-i dea astfel unele contururi cu caracter sistematic. 
Primul, ca să zicem așa, este un înţeles istoric sau un înțeles 
de școală. Rădăcinile lui se găsesc în antichitatea greco-romană. 
Spiritul clasic acorda puterilor omului o încredere nelimitată. 
El avea credinţa fermă că numai mintea omului poate pătrunde 
tainele existenţei și să asigure desvoltarea progresului în lume. 
El a cultivat cu deosebită grije și aplecare categoria frumosului. 
Plecând dela om, transpunându-l pe acesta în sfere ideale, arta 
clasică și-a impus ca temă principală să redea eternul omenesc, 
în toate formele și sub toate aspectele lui. Inceputurile timpu- 
rilor moderne, adică epoca dintre Evul Mediu și Renaștere, au 
cunoscut drept concepție de vieață concepţia creştină şi feudală. 
Timp de patru secole în șir, această concepţie a fost aproape 
singura inspiratoare a popoarelor din vestul Europei, în ce pri- 
vește civilizația, morala, filosofia şi vieața lor spirituală în genere. 
Cu timpul, pe măsură ce formele de vieață începeau să se dife- 
renţieze în sensul cerut de vremurile mai noui, vechea concepție 
creștin-feudală a trebuit să cedeze pasul, lăsând locul uneia 
nouă, mai modernă. Această nouă concepție avea să se denu- 
mească, cu un termen plin de semnificații, concepția umanistă, 
In genere, manifestările acestei noui concepţii sunt cuno- 
scute, Întâlnim acum o reîntoarcere generală către literatura 
antichităţii, către studiul istoriei, către operele clasice de artă 
plastică şi către filosofia gânditorilor greco-romani. Lumea 
începea acum să înțeleagă că dogmatismul scolastic al bisericii 
nu era singura forță culturală posibilă, ci dimpotrivă, că alături 
de ea putea să capete ființă și o spiritualitate omenească aparte, 
având o istorie a ei anumită și urmând în mișcările ei intime 
o seamă de dispozițiuni sau chiar de legi proprii. In felul acesta, 
orizonturile vieții intelectuale lărgindu-se, în cuprinsul lor începe 
să-şi facă apariția observarea și studiul comparativ al faptelor 
omeneşti. Lectura din ce în ce mai insistentă și mai pasionată 
a clasicilor greco-romani avea să dea naștere unui tip de inte- 
lectual nou: mai generos, mai comprehensiv, mai deschis sufle- 
tește spre valorile vieţii și spre specificurile fiinţei omenești. 
Criteriile lui de judecată, altădată încadrate în mod strict de 


www.dacoromanica.ro 


432 CONCLUZII 


normele rigide ale scolasticii, acum încep să se îmbibe de ima-. 
ginile înalte ale înţelepciunii, virtuţii și fericirii, așa cum i le 
sugerau scrierile tot mai puternic preţuite ale lui Cicero, Platon, 
Virgil, "Ţit-Liviu şi Plutarh, In Evul-Mediu, omul era consi- 
derat în raport cu gradul lui de integrare în biserică, în treptele 
feudale și în corporație, Cu alte cuvinte, el depindea, atât prin 
actele lui materiale cât și prin atitudinile lui sufleteşti, de orga- 
nizaţia socială sau spirituală din care făcea parte, Omul liber, 
individualist, așa cup ar fi rezultat din mâinile naturii și din 
jocul propriilor lui trăiri sufleteşti, era o categorie necunoscută, 
aproape de neconceput, Renaşterea a disolvat aceste bariere ale 
Evului- Mediu, Personalităţile reprezentative ale acestei epoce 
au înfățișeri variate și în aparență contradictorii, Insă, pe dea- 
supra acestor deosebiri, ele întrunesc un important mănunchiu 
de trăsături comune, Anume: entuziasm pentru natură, încre- 
dere desăvârșită în formele și legile ei, o nouă legitimare a 
omului în conformitate cu natura lui şi, în sfârşit, o năzuință 
continuă spre o concepție de vieață unitară și dinamică, 

Cel de-al doilea înțeles, mult mai general decât primul, 
este un înțeles de ordin cultural și psihologic, Umanismul, ca 
atitudine generală de vieață și ca stil de cultură, nu este legat 
numai de o epocă anumită, ci el se poate perpetua indefinit, 
se poate încetăţeni definitiv în felul de manifestare spirituală 
al unui popor și poate deveni un mod permanent în constituția 
culturală a acestuia, Biruind hotarele locurilor și ale epocei în care 
au apărut, sensurile spirituale ale atitudinii umaniste au isbutit 
să se difuzeze larg, să înscrie în acest mers al lor forme din ce 
în ce mai libere și mai variate, ajungând astfel să acopere o 
bună și semnificativă parte din cuprinsul simțirii omenești 
superioare, Cu alte cuvinte, mergând pe această cale, umanis- 
mul a ajuns la un moment dat să desemneze, nu numai o anu- 
mită tendință literară, o anumită concepție filosofică sau o 
anumită școală filologică, ci o directivă generală de vieață, vala- 
bilă în cadrul oricărei culturi de un oarecare nivel și al oricărei 
colectivități omeneşti de-o esență mai ridicată, 

Această directivă de vieaţă —s'o numim directiva de tip 
general umanist — se caracterizează prin faptul că ea acordă 

omului, sensibilităţii şi întregii lui acţiuni specifice, un interes 
suprem, o valoare fundamentală. Primul lucru de remarcat 
este că această directivă așează pe om în centrul existenței 
terestre. Vede în acțiunea şi în posibilitățile lui sufleteşti fapte 
cu sens, reale, capabile să definească vieața, s'o întemeeze în 
chip superior şi s'o susţină în străduințele ei spirituale, Respectă 
în mod deosebit cultura, deoarece are credința că aceasta oglin- 
dește puterile specifice ale omului. Are desvoltat simţul istoriei, 
pentrucă știe că în paginile acesteia se încolonează mulțimea 
străduinţelor, a acţiunilor, a așteptărilor și în general a tuturor 
faptelor care dau vieții omenești înălțime și noblețe. Intreține 
cultul patriei şi al familiei, cu sentimentul că acestea sunt celu- 
lele nepieritoare ale umanității şi că întreaga desfășurare a 
istoriei constitue de fapt o imensă pledoarie în favoarea lor. 
Pe cât îi este posibil, coboară forma artistică în toate actele 
vieţii, atât în cele cu caracter excepţional cât și în cele obiș- 
nuite, In sfârșit, are în vieață o încredere adâncă, o încredere 
care de fapt nu constitue o simplă stare afectivă, ci reprezintă 
o adevărată conștiință responsabilă a omului, față de valorile 
pe care își întemeiază existenţa și care exprimă chintezența lui 
de creație. 

Vieața culturală și sufletească a poporului român, prin 
multe sau mai bine zis prin toate dispoziţiile ei principale, 
cuprinde o vie și evidentă implicaţie umanistă, de tipul acesteia 
din urmă. Vrem să spunem că, prin felul cum s'a manifestat 
până acum și prin finalităţile de care s'a legat spiritualiceşte, 
cultura și vieața sufletească a poporului român au pus în cir- 
culație, au promovat şi au creeat domnia spirituală a unui sens 
umanist, adică a unui stil de cunoaştere și de trăire a lucrurilor 
în spiritul acestuia. 

Ca să ne apară mai limpede şi mai convingătoare, este nece- 
sar să completăm această afirmaţie cu schema câtorva dovezi. 


3. a. Un stil de vieață umanist, ca să fie posibil, reclamă 
ca susținător al lui de bază un om capabil să creeze un asemenea 
stil și, odată acest stil creeat, capabil să se adapteze exigenţelor 
lui spirituale, Reclamă, cu alte cuvinte, un om care să dețină 

o anumită calitate morală şi spirituală. Omul român, adică 
omul de care dispunem ca medie sufletească în procesul de 
vieață al colectivităţii noastre naţionale, deţine oare o asemenea 
calitate ? Noi credem că da ! Există o seamă de elemente, toate 
cu o deplină linie interioară şi cu o justă motivare psihologică, 
de natură să indice, la poporul român, prezenţa unei calități 
omenești superioare; mai bine zis, prezenţa unei calități care 
îl face apt să primească şi să practice sensuri înalte ale 
vieții. 

De sigur, există mai multe criterii pentru a stabili și a măsura 
calitatea sufletească a omului. Dintre acestea, pentru cazul care 
ne interesează aici, unul care ne pare cu deosebire revelant este 
criteriul consecvenţei intime, al rezistenței interioare față de 
diferite împrejurări ale vieţii. Omul este om, în măsura în care 
ştie să apară ca purtător al unui destin, în măsura în care dispune 
de mijloace interioare cu care să-l realizeze și în măsura în care 
ştie să-l apere împotriva oricăror adversități posibile. Prin chiar 
natura lui, destinul presupune o ordine stabilă și esenţială, 
într'o massă de realități mobile şi contingenţiale. Căile prin care 
se poate ajunge la realizarea acestei ordine stabile şi esenţiale 
sunt, în mod predominant, de natură morală. Ele implică, 
cu necesitate, o putere de a privi departe, peste jocul contra- 
dictoriu al faptelor și peste logica lor aparentă. Ori, aceasta 
nu se poate face oricum; ea implică acea importantă condiţie 
a unei consecvenţe intime. Om superior, întrun înţeles mai 
cuprinzător al cuvântului, nu este numai decât acela care privit 
în el însuși pare o personalitate complexă și ieșită din comun, 
ci este mai ales acela care prin structura lui intimă și prin 
jocul constructiv al posibilităților lui de vieață poate fi material 
omenesc superior pentru o societate superioară. Cu alte cuvinte, 
ne gândim la omul care are un conţinut sufletesc ferm, care se 
încadrează bine şi real în colectivitatea lui, care simte nevoia 
unei ordini imanente în toate acțiunile lui de vieață, care dis- 
pune de planuri interioare în ce privește ordonarea elementelor 
vieții lui spirituale şi, în sfârşit, care ştie să-şi păstreze în mod 
consecvent aceste elemente, rezistând la nevoie pe toate pozi- 
ţiile destinului său. 

Revenind la poporul românesc, trebue să recunoaştem că el 
a făcut, în decursul veacurilor, o pătrunzătoare dovadă de 
rezistenţă şi de consecvență cu el însuși. 

Să ne gândim, de pildă, la rezistența lui istorică, timp de 
aproape un mileniu, faţă de popoarele barbare. Deși prin așe- 
zarea noastră geografică am fost o pâlnie de scurgere din regiu- 
nile asiatice în Europa pentru o seamă de popoare năvălitoare, 
aceasta într'o vreme în care nu dispuneam de o organizație 
de stat puternică sau de mijloace efective de apărare, putem 
totuși spune că niciunul din aceste popoare nu ne-a asimilat 
și n'a reușit să modifice vreunul din caracterele noastre ca 
popor daco-roman. Dimpotrivă, se pare că asupra unora dintre 
aceste seminţii barbare noi am exercitat chiar o acțiune de in- 
fluenţă și de educaţie politică. Până a fi pusă pe seama vreunui 
fapt politic sau altul, trebue să admitem că această rezistență 
românească are rădăcini sufletești și că ea este opera acelei 
calități superioare despre care vorbeam mai sus: consecvența po- 
porului român cu sine însuși, forța lui psihică de a persevera 
întrun destin dat. 

Am amintit, într'unul din capitolele lucrării de față, despre 
repetatele încercări de desnaționalizare politică, religioasă și 
culturală, cărora poporul român a trebuit să le facă faţă. Deși 
veneau în mod organizat, dispunând de întreaga autoritate pe 
care le-o împrumutau țările lor apusene de origină, aceste 
influenţe nau izbutit totuşi să disloce nimic esențial din întoc- 
mirile noastre spirituale. Dimpotrivă, prin felul cum au fost 
convertite conform intereselor şi a dispozițiunilor noastre de 
gândire, aceste influențe ne-au venit în ajutor și graţie lor 
ne-am îmbogăţit în mod simțitor orizonturile și metodele noa- 
stre de cultură. Este de remarcat că toate aceste procese s'au 
petrecut într'o formă calmă, organică, fără să se contrazică 
vreodată ceva din tradiţiile, din instituţiile sau din simţirile 
proprii și autonome ale poporului nostru. 

In sfârșit, trebue să ne amintim şi de mulțimea dramelor 
sufletești prin care poporul român a trebuit să treacă. Cu 
toate că s'au succedat în mod neîntrerupt, atingând pe alocuri 
chiar forme de paroxism, aceste drame nu i-au sdruncinat însă 

niciodată încrederea în sine, ci dimpotrivă, ele l-au întărit şi 
mai mult în conștiința lui intimă ca popor. L-au făcut mai adânc, 
mai meditativ, mai oțelit în lupta cu vieața, i-au conformat pla- 
nuri sufleteşti interioare și i-au dat o cunoaştere a oamenilor 
şi a lucrurilor neobişnuită la alte popoare. 

Bine înţeles, toate aceste fapte au fost determinate de nece- 
sități politice, economice și sociale. Aceasta, însă, nu le știr- 
beşte cu nimic valoarea lor omenească; nu întunecă nimic din 
fondul sufletesc pe care au trebuit să se sprijine în mod con- 
tinuu. Privite în totalitatea lor funcțională, de sigur, ele aparțin 
poporului în genere; apar, ca să zicem așa, ca moduri de sim- 
tire şi de manifestare ale acestuia. Insă, poporul ca atare nu 
este o simplă entitate formală cu o valoare doar în el însuși, 
ci este în funcțiune de oamenii cari îl alcătuesc, de posibilitățile 
de vieaţă ale acestora și de natura reacțiunilor lor sufletești. 
Acea putere de rezistență despre care am vorbit mai sus, care 
a constituit în decursul vremei o principală condiţie de vieață 
şi o principală armă de apărare pentru poporul român, n'ar fi 
putut să existe, n'ar fi putut deci să-şi îndeplinească îndelun ga 
ei funcțiune istorico-morală, dacă nu sar fi sprijinit pe omul- 
român, pe fapta lui românească, pe o anumită consecvență a 
acestora și pc o adâncă proprietate a lor de-a include omenescul- 
etern în orice măsură de judecată şi în orice acţiune înfăptuitoare. 

b) Un alt element, din aceeaşi familie spirituală cu cel 
dintâiu, de natură de asemeni să evidenţieze sensul umanist al 
vieţii și al sensibilităţii românești, este statornica și funcționala 
prezență în manifestările acestora a unui orizont tradiționalist. 

Am ţinut să precizăm, în capitolul respectiv, că tradiția 
este ceva mai mult decât o simplă forță sau tendință lirică. 
Lăsam atunci să se înțeleagă că tradiția nu înseamnă o culti- 
vare exclusivă a unor forme romantice, după cum nu înseamnă 
o simplă invitare la pitorescul formelor idilice şi patriarhale, 
Dimpotrivă, înțelesul adevărat al tradiției trebue privit ca un 
fapt incomparabil mai adânc și mai complex. Mai întâi, ea 
presupune o deosebită preţuire a omului, a experiențelor lui 
de vieață şi a năzuințelor lui, preţuire căreia trebue să-i urmeze 
acea pietate caracteristică față de formele omenești ce trebuesc 

perpetuate. După aceea, tradiţia are căderea să exprime o anu- 
mită înțelepciune a colectivităţii, înțelepciune care reclamă ca 
prezentul să țină seama de trecut iar oamenii de astăzi să tră- 
iască într'o strânsă comunitate sufletească cu cei cari au fost. 
Inainte de a fi o idee sau un program de vieață, această nevoie 
de continuitate sufletească într'o colectivitate anumită trebue 
simțită şi trăită într'un mod direct, adânc, cu puterea şi expresia 
cuprinzătoare a unui sentiment. Ori, pentru toate acestea, este 
necesar să se simtă prezența tradiției, să intervină forța ei spiri- 
tuală prin întregul registru care îi stă la îndemână. 

In vieața poporului român, orizontul tradiționalist constitue 
o funcțiune permanentă. In privința aceasta, nu mai este nevoie 
să recurgem la desvoltări teoretice, pentrucă faptele vorbesc 
dela sine. 

S'a spus, de pildă, că predominanţa satului în structura 
socială românească este în fond un semn de «necivilizație ». 
Această părere vrea să spună că este la mijloc o chestiune de 
evoluţie istorică şi socială, evoluție care, în cazul nostru, se află 
încă la începuturile ei. Dominată de criterii evolutiv-materia- 
liste, care de fapt îi întunecă o seamă de unghiuri de observație, 
opinia în chestiune aduce o explicație a lucrurilor simplistă şi 
destul de puţin lămuritoare. Adevărul se prezintă cu totul 
altfel. Satul reprezintă, în vieața noastră românească, o unitate 
structurală și statornică. Civilizaţia românească, în ceea ce are 
în ea mai specific, este o civilizație țărănească, mai bine zis o 
civilizație de tip sătesc. Tocmai în aceasta stă unul din faptele 
cele mai caracteristice ale poporului nostru: că ela creeat o tipică, 
bogată, aproape unică civilizație sătească, Spre orice direcție ar 
evolua şi oricât de sus s'ar urca pe scara acestei evoluții, vieața 
românească nu se va găsi niciodată în situația să renunțe la 
forma satului, cu tot ce se leagă ca stil de vieață și ca linie de 
creaţie de ea. Presupunând prin absurd că într'un viitor oare- 
care această formă ar putea să dispară din cadrul vieții româ- 
nești, în cazul acesta, ar însemna ca odată cu ea să dispară și 
pivotul psihic şi social pe care se reazemă întregul ei proces 
existențial. Astfel, părerea că satul este expresia unei evoluții 
întârziate sau abia începute pare fundamental greşită. Rămâ- 

nerea noastră în «sat » are de fapt nu o singură motivare ci un 
întreg complex de motivări. Între acestea, la loc de cinste, se 
află și faptul care ne interesează aici: păstrarea orizontului tra- 
diționalist. Prin însăși natura lor, satele sunt formele sociale 
cele mai creatoare și cele mai păstrătoare ale tradiţiei. Aglo- 
merările urbane, cel puţin în faza de început când sunt încă 
obsedate de ecourile procesului revoluţionar în urma căruia 
au luat naștere, procedează adesea prin răsturnări violente și 
materiale ale tradiției. Satele, dimpotrivă, au nevoie de tradiţie 
în mod egal şi permanent, oricare ar fi împrejurarea de vieață 
sau momentul de evoluţie în care s'ar găsi, De aceea, nu putem 
să nu facem o legătură strânsă, aproape organică, între ataşa- 
mentul sufletesc al poporului român de tradiţie și perseverarea 
lui în forma socială a satului. Privite în ansamblul lor, rezultă 
că aceste două funcțiuni s'au desfășurat paralel. In măsura în 
care poporul român a fost şi este orientat sufletește spre tra- 
diţie, în aceeași măsură, forma socială capabilă să se desvolte, 
să împlânte în vieața neamului sensuri organice şi să-i înca- 
dreze multe dintre aspirațiile lui necesare, a fost satul, 

Să trecem acum la o altă consideraţie, din aceeaşi sferă de 
idei. Este vorba de rămânerea noastră în ortodoxism. După cum 
am mai amintit, și cu privire la această chestiune, au existat 
istorici culturali cari s'au grăbit să afirme că această rămânere 
în ortodoxism ne-a ţinut culturaliceşte pe loc și că de fapt ea 
este vinovată de-o anumită atitudine refractară pe care am fi 
avut-o în decursul vremei față de formele și manifestările spi- 
ritului apusean. Rămâne de văzut dacă într'adevăr a existat 
sau nu o asemenea atitudine refractară. Fapt este că, în toate 
sau în aproape toate momentele cruciale ale evoluției noastre 
moderne, noi am ţinut seama de formele perfecţionate şi ino- 
vatoare ale culturii apusene. Rămânerea noastră în orotdoxism 
a avut, înainte de orice alte raţiuni, rațiuni de ordin sufletesc. 
Intre acestea trebue să numărăm și aplecarea noastră spre 
tradiționalism. Adevărul este că, dintre toate spiritualitățile 
creștine care au bătut la poarta vieţii sufletești a poporului 
nostru, din toate acestea, cea mai blândă, cea mai în acord cu 
înfățișarea generală a fenomenului românesc și, mai ales, cea 

mai apropiată de aplecările lui tradiționaliste a fost spirituali- 
tatea ortodoxă. Având în vedere caracterul mai dogmatic al 
celorlalte precum şi finalităţile lor psihice și sociale străine pe 
alocuri sensibilităţii noastre, este cert că, dintre toate spiritua- 
lităţile creştine existente, niciuna n'ar fi îngăduit poporului 
român să aşeze în soarta lui atâtea orientări și determinări 
tradiţionaliste, câte i-a îngăduit şi chiar i-a mijlocit spirituali- 
tatea ortodoxă, 

Mergând mai departe, dăm peste faptul la fel de caracte- 
ristic al mulțimii obiceiurilor românești. Asupra acestuia se pot 
face constatări analoage. Ne isbim, și aici, de o interpretare 
grăbită, dar care din păcate circulă destul de mult. Există unele 
păreri care dau această eflorescență românească a obiceiurilor 
pe seama unor anume înclinări magice, primitive, de care se 
pretinde că sufletul poporului român este legat încă, mai bine 
zis de care acesta încă n'ar fi izbutit încă să se elibereze spiritua- 
licește, Noi credem că aceste înclinări magice, cel puţin în forma 
în care le văd susținătorii lor, nu există. Dimpotrivă ! E destul 
să privim la oricare dintre manifestările de vieață ale poporului 
nostru, pentru a ne da seama de iluzia în care cade părerea 
amintită. Poporul român e logic, înțelept, activ; el trăeşte cu 
norme de vieață care vor lumina soarelui şi care își caută veri- 
ficări în natură. Vieața lui plugărească și păstorească, creația 
lui artistică, proverbele ieşite din înțelepciunea lui spontană, 
filosofia populară prin care se ridică la adevărate esențe meta- 
fizice, omenia lui directă și solicitantă, simţul lui realist care îl 
împacă în mod senin cu problemele şi greutăţile existenței, 
toate acestea fac dovada că ieșirea lui din primitivitate s'a petre- 
cut de mult și în mod definitiv. Prin urmare, nu vreo magie 
sau alta îi dau poporului român această aplecare spre practica 
obiceiurilor, ci o seamă de rațiuni sufletești, toate de pe un 
plan mai ridicat, exprimând ca atare o nevoie de sublimări 
omenești, de o notă care să adâncească, să înnobileze și să sta- 
tornicească lucrurile. In orice caz, între această mulțime de 
obiceiuri româneşti și orientarea tradiționalistă despre care e 
vorba, există o legătură notorie. .Privite în raport cu tradiția, 
obiceiurile apar ca un mijlocitor şi un păstrător al acesteia, 

In măsura în care în vieața poporului român, tradiția a consti- 
ţuit o realitate categorială a funcţionării sale sufleteşti, printr'un 
proces logic și necesar, obiceiurile aveau să răsară așa cum au 
răşărit, reprezentând deci prin bogăţia lor multiformă şi prin 
mulțimea semnificaţiilor lor spirițuale un mare specific moral 
şi sufletesc al poporului nostru. Prin urmare, îndepărtând cu 
hotărîre teoria acelor implicațiuni magice despre care pome- 
nesc unele păreri, este cazyl să vedem în acea eflorescență româ- 
nească a obiceiurilor despre care ne ocupăm, semnul expresiv 
al unui simțământ de vieață cu pronunţate tendinţe umaniste. 

Găşim implicări ale acesțui orizont tradiţionalist, nu numai 
în vieața sufletească a poporului nostru dar și în acţiunile lyi 
culțurale. Nu este o simplă întâmplare că, în cele mai de seamă 
acțiuni culțurale ale lui, adică în acelea care ay apărut în epoci 
semnificative şi care ay avut de scop să dea poporului român 
mari orientări programatice, caracterul tradiţionalist a fost 
nelipsit. In opera cronicarilor moldoveni, în tematica folosită 
de scriitorii generaţiei eroice din prima jumătate a secolului 
XIX, în curențul tradiționalist întemeiat de Kogălniceanu, în 
filosofia culturală reprezentată de «Junimea », în concepţia 
naționalistă a lui Eminescu, în lupta dusă împotriva exagerărilor 
latiniste în materie de limbă, în curentul sămănătorisţ, etc., în 
toate acestea, orizontul tradiționalist a fost manifest, nu numai 
ca un, element de cadru say de coloare, ci ca un element central, 
constitutiv. De asemeni, este interesant să amintim că, în cul- 
tyra noastră modernă, cel mai aprig și mai susținut proces la 
care ne-a fost dat să asistăm a fost procesul intentat operei revo- 
laţionare a secolului XIX, pe motiv că acesta a ignorat sau că 
a distrus forme și instituții de seamă ale tradiţiei româneşti. 
Și se ştie că, în acest proces, de cele mai multe ori, câștigul 
moral a fost de partea tradiționaliștilor. Exemplele de felul 
acestora se pot înmulți indefinit. Ele dovedesc că orizontul 
tradiţionalist reprezintă în judecata şi în sensibilitatea româ- 
nească o categorie necesară, au ajutorul căreia acestea au putut 
să-şi exprime punctul lor de vedere într'un mod ferm şi autentic. 

c) De fapt, orientarea tradiționalistă se sprijipă pe un sub- 
strat sufletesc. Prelungită în cultură, adică adusă în situația 

să aibă contururi şi motivări sistematice, ea devine atitudine 
istorică. Cu alte cuvinte, devine o atitudine dintre acelea care 
intră şi ea în compunerea tipică a umanismului. 'T'radiționalismul, 
ca atitudine spirituală în general, este orientat numai spre tre- 
cut. Facultatea lui de a simţi este foarte mare, dar cea de pre- 
vedere, de anticipare, este minimă şi aproape chiar inexistentă, 
Spiritul istoric, dimpotrivă, este mai cuprinzător şi mai complex. 
El este orientat atât spre trecut cât şi spre viitor. Una dintre 
misiunile lui este tocmai aceasta: să opereze o sinteză funcțio- 
nală între acești doi poli ai realității umane. Apariţia lui în 
felul şi în posibilitatea de a gândi a unei colectivități constitue 
un semn de diferenţiere spirituală. "Totdeodată, ne dăm seama 
că spiritul istoric constitue pentru om, pentru acțiunile şi 
pentru valorile de care este în stare, o importantă, poate chiar 
o primordială condiție pentru promovarea acestora în rândurile 
constitutive ale existenţei. 

Este un fapt notoriu, un fapt care rezultă din toate mani- 
festările spirituale ale poporului nostru, că vieața şi cultura 
românească cunosc, practică şi se sprijină de aproape pe ati- 
tudinea istorică. În aproape toate manifestările lor importante, 
sentimentul istoriei a fost prezent, determinând sinteze valabile 
şi expresive de trăire românească. 

Să ne gândim, mai întâi, la procesul formării noastre ca 
popor. Aproape niciodată condiţiile integrante ale acestui pro- 
ces nu s'au putut manifesta în mod liber. Ele au fost tot timpul 
atacate de forțe neprietene și de interese contradictorii. Cu toate 
acestea, procesul evoluției noastre ca popor n'a fost împiedecat 
să se petreacă şi, nu numai atât, dar chiar să se impună ca o 
necesitate a vieţii şi a echilibrului european. Descălecatele româ- 
nești prin care s'a ajuns la întemeierea principatelor Munteniei 
și Moldovei, în deosebire de multe acte politice încheiate până 
atunci de către popoarele vecine, au răsărit dintro justă şi 
pătrunzătoare intuiție istorică. Este în genere admis că însem- 
nătatea acestor descălecate nu este numai de ordin local-naţio- 
nal. Ştiinţa istoriei va avea de dovedit, cu mijloace din ce în ce 
mai sigure şi mai convingătoare, în ce măsură întemeerea 
Principatelor românești a contribuit la salvarea Sud-Estului 

european și în bună parte chiar a Apusului european de cutro- 
piri, de influenţe și de forme de vieaţă care ar fi îngreunat ges- 
volţarea lor culturală şi care în orice caz ar fi pus mari piedeci 
civilizației lor creștine. De jur împrejur, am avut vecini cu 
interese politice diferite de ale noastre. Veacuri în șir, a trebuit 
să ducem față de ele o politică de echilibru și de rezistențe 
tacite. Ca să fie posibilă o asemenea politică, a trebuit să ne 
conducem, nu numai după împrejurările prezente ale vieţii 
noastre ca popor, ci mai ales să luăm în seamă posibilitățile 
evoluţiei lui viitoare, sensul devenirilor lui istorice de mai 
târziu. Fără îndoială, dacă noi n'am fi avut o conştiinţă a acestor 
deveniri, sau măcar o viziune generală a lor, este problematic 
dacă în acest caz am mai fi putut să ne organizăm rezistența 
noastră seculară și să dispunem sufletește de un temeiu sufi- 
cient pentru perseverările noastre ca neam. 'rebue însă să 
recunoaștem că am intuit just ceea ce avea să urmeze în desvol- 
tarea noastră ca popor; cu alte cuvinte, trebue să recunoaștem 
că, oarecum, am știut să citim în istorie. E drept, domnitorii 
şi boerii noştri din trecut nu erau mari capete diplomatice, 
însă aveau o logică naturală sigură şi un mijloc precis de-a 
intui faptele ce puteau să privească soarta politică a poporului 
lor. Aşa se explică până la un punct de ce capitulațiile noastre 
politice n'au fost niște instituțiuni care să ne reducă la situația 
de sclavi, ci au fost acte de mare înţelepciune politică, am 
putea spune acte de adevărată divinaţie istorică, prin care ne-am 
păstrat autonomia ca popor, prin care am neutralizat o seamă de 
revendicări intolerante asupra noastră şi totdeodată prin care 
am subscris partea noastră de adaptare la criteriile de atunci 
ale vieţii feudale. In ce priveşte progresul nostru pe plan polir 
tic, acesta a decurs greu dar sigur. Renașţerea noastră națio- 
nală a apărut în raport cu alte țări mai târziu, dar odată apărută, 
ea s'a manifestat ca o formă sigură şi definitivă. Procesul ei a 
evitat formele explosive şi răsunătoare, dar în schimb și-a asi- 
gurat elemente de adâncime, prin integrări lente şi treptate, 
conform cu mersul general al etapelor românești și cu formarea 
conștiinței sigură pe sine, capabilă să susțină şi să garanteze o 
asemenea realizare. 

Este interesant să remarcăm că, într'o formă fără străluciri 
aparente dar de fapt reală şi sinceră, noi ne-am dat, la timp, 
toate instituţiile de natură să reflecte poziţia în lume a unui 
popor de ordine, muncitor, receptiv, capabil să-și construiască 
o soartă demnă şi să devină util umanității. Prin urmare, n'am 
fost niște copii prodigioși ai istoriei, dar de sigur, nici nişte 
străini de rosturile ei. Pe alocuri mai greu — pentrucă am avut 
în calea noastră multe greutăţi, adeseori mai încet — pentruci 
nu totdeauna am avut mâinile libere, totuși, ca popor, noi n'am 
lipsit dela niciunul dintre apelurile importante ale vieții și civi- 
lizaţiei europene. Contribuţia noastră a fost o contribuţie tacită, o 
contribuție de adâncime. Dacă nu este încă de ajuns de cunoscută 
şi nu este încă apreciată cum merită, faptul se datorește, poate, 
ori împrejurării că noi nu am comunicat lumii cu destulă hotă- 
rîre aceste lucruri, ori împrejurării că nu există încă perspectiva 
de timp care să le poată pune în lumina verificării și aprecierii 
definitive. 

In sfârșit, în sprijinul aceleiași afirmaţii, trebue să amintim 
că majoritatea luptelor politice și culturale date de Români au 
avut, în alcătuirea și în motivarea lor de bază, sensuri și premise 
istorice. Cităm: lupta împotriva slavonismului, lupta cărtura- 
rilor ardeleni din școala latinistă împotriva alegațiunilor şi misti- 
ficărilor din lucrările istoricilcr unguri, lupta revoluționarilor 
pașoptiști împotriva Regulamentului Organic, luptele date pen- 
tru emanciparea clasei țărănești, luptele din 'Transilvania împo- 
triva sistemelor politice maghiare și austriace, luptele de ordin 
cultural ce-au avut de pregătit sufletul întregirii, etc., etc.. In 
toate acestea, temele pe baza cărora s'a militat şi s'au cerut 
poporului român adeziuni şi sacrificii au avut, în concepția 
și în justificarea lor, nelipsite și hotărîtoare fundamente istorice. 

d) Un alt fapt, la fel de lămuritor pentru teza pe care o 
susţinem aici, este faptul că în manifestările de vieață ale popo- 
rului nostru găsim o vie și frecventă implicație culturală. In 
decursul întregii lui existenţe istorice, poporul român a fost un 
statornic prețuitor şi creator de cultură. Prejudecata de care ne 
izbim adeseori, anume că poporul român se află într'un stadiu 
cultural încă inferior trebue îndepărtată sau în orice caz corec- 

tată. Bine înțeles, nu avem o cultură majoră propriu zisă, adică 
o cultură de proporții mari, în stare să dea la iveală o măsură 
de spiritualitate universală. Cultura poporului român, e drept, 
este o cultură de tip local. Insă, în acest cadru al ei local, cul- 
tura în chestiune se înfățișează ca o cultură autentică, activă, 
receptivă, capabilă de toate eficiențele pe care i le-a cerut în 
decursul vremii evoluţia și problemele noastre de vieaţă ca popor. 
De aceea, ca să fim în nota justă a faptului, asupra ei trebue să 
îndreptăm, nu un punct de vedere cantitativ, ci unul funcțional. 
Ceea ce trebue să ne intereseze în deosebi în raport cu cultura 
noastră românească nu este atâta universalitatea sau lipsa ei de 
universalitate, ci logica intimă pe care se sprijină şi felul cum ea 
a participat la vieața poporului nostru. 

Dovezile acestei imanente capacități de creație culturală a 
poporului nostru sunt numeroase. In privința aceasta, desvol- 
tările din capitolele anterioare ale cărții de față au putut să ne 
dea o măsură de apreciere care, deși relativă, ne poate prilejui 
însă lămuriri destul de convingătoare. 

Totuși, să nu trecem mai departe, înainte de a reaminti 
şi de a recapitula câteva fapte privitoare la această ordine de 
idei. Cultura desvoltată în mânăstirile românești a slujit atât 
interesele spirituale și ecumenice ale ortodoxiei cât şi interesele 
afirmării şi evoluției noastre naţionale. Dintre manuscrisele 
lucrate în aceste mânăstiri, unele din ele au ajuns să figureze 
ca piese de preț în marile colecţii ale lumii. Cărţile de ritual 
și de explicare religioasă tipărite aici au făcut înconjurul lumii 
ortodoxe, devenind pe alocuri cărți fundamentale. Lupta împo- 
triva slavonismului, care de fapt alcătuește una dintre cele mai 
importante acțiuni ale poporului nostru în mersul lui spre o 
autonomie spirituală și chiar politică, a răsărit din considera- 
ţiuni culturale și a fost realizată în cea mai mare parte cu mij- 
loace tot culturale. Epoca cronicarilor, dela care de fapt începe 
era unei conștiințe naţionale organizate, a fost o epocă predo- 
minant culturală, în care s'au produs importante interferenţe 
spirituale între cultura locală și elemente ale umanismului apu- 
sean. Domnia lui Brâncoveanu a creeat un stil de cultură pe 
care numai asprele împrejurări politice ale vremei l-au împie- 

decat de-a depăși hotarele noastre și de-a impune în lumea 
răsăriteană ortodoxă o nouă strălucire neo-bizantină. Școala 
latinistă, care a construit întâia oară o doctrină științifică a 
drepturilor istorice şi spirituale românești în lumea europeană, 
a fost un adevărat model de acţiune culturală, pusă în slujba 
permanențelor de ordin istoric şi etic ale neamului. Intreaga 
acţiune a secolului XIX, atât în aspectele ei revoluţionare cât 
și în cele conservatoare, s'a întemeiat pe elemente cu caracter 
cultural. Dacă este adevărat că întemeerea României moderne 
s'a sprijinit pe unele împrejurări de ordin general european, 
nu este mai puţin adevărat că, cel puțin tot atâta, ea se dato- 
reşte unor curente de cultură ale vremei şi ale unui mare număr 
de patrioți-cărturari cari le-au înțeles, le-au mijlocit funcțio- 
narea în raza de vieață a poporului nostru. Să nu uităm că opera 
de renaştere națională a secolului XIX, cel puţin în faza ei 
începătoare, nu aparține unei clase sociale propriu zise, ci unei 
generaţii de luptători, Nu aparţine unei clase sociale propriu 
zise, pentrucă, în epoca aceea, clasele sociale de care dispuneam 
nu se aflau în situația să întreţină, ele înşile, un asemenea 
proces, Marea boierime avea interese conservatoare, ceea ce o 
scotea dintr'odată din sfera revoluţionară a timpului. "Țără- 
nimea, atunci ca şi acum, era o pătură socială veche, cu vieață 
etnică bogată, conservatoare, tenace în rolul ei de principală 
garantatoare a realităţii româneşti, însă fără posibilitatea de-a 
reacţiona, de-a avea în mod deosebit vreo iniţiativă politică, 
In ce privește clasa burgheză, cum aceasta abia începea să se 
înfiripeze, e clar că ea nu dispunea încă de baza necesară pentru 
a concepe şi a susține o mișcare ideologică și revoluționară de 
proporţiile aceleia care trebuia să pregătească Statul român 
modern. Adevărul, deci, este că renașterea națională din secolul 
XIX a fost susținută de un număr de patrioți luminaţi şi gene- 
roşi cari au activat, nu ca reprezentanți ai unor clase sociale 
anumite, ci ca oameni noui, ca adepţi şi luptători ai unor con- 
vingeri intelectuale. Cu alte proporţii, procesul acesta s'a repe- 
tat şi la începutul secolului XX, în acțiunea dusă pentru între- 
girea hotarelor româneşti. Dacă această acțiune a decurs organic, 
atingând pe alocuri intensități maxime fără a cădea însă în 

şovinism, faptul se datoreşte împrejurării că acțiunea în che- 
stiune n'a fost numai politică ci şi culturală. Când se va scrie 
în mod definitiv, nu atât istoria întregirii hotarelor cât o istorie 
a conştiinţei românești care a dus la această întregire şi a impon- 
derabilelor de ordin spiritual care i-au legitimat metafizic exi- 
stența, se va vedea că, în procesul ei de totdeauna, una dintre 
cele mai hotăritoare contribuţii a fost contribuţia de ordin 
cultural. 

Dealtminteri, cu tot caracterul ei predominant etnic, cultura 
românească nu s'a mărginit a fi o simplă formă locală. Există 
destule indicii de natură să arate că ea dispune de virtualități 
ieşite din comun, putând s'o îndreptăţească la adevărate aspi- 
rații universale. 

In primul rând, trebue să luăm în seamă caracterul ei latin, 
De sigur, nu puţin lucru înseamnă că, deși despărțiți de trun- 
chiul latinităţii şi înconjurați de toate părțile de popoare slave, 
noi nesam păstrat totuşi o structură spirituală şi un stil general 
de vieață de tip latin. Intre nota cu aplecări mai locale a spiri- 
tualităţii slave şi nota cu tendinţe universaliste a spiritualităţii 
latine, noi neram orientat cu preferință spre aceasta din urmă. 
Am ales această orientare în mod liber și, nu numai atât, dar 
am luptat cu nenumărate adversităţi pentru a o păstra în formă 
cât mai pură și cât mai autentică. Dacă poporul român ar fi 
avut mai puţine posibilități culturale, dacă cu alte cuvinte el 
n'ar fi simţit în intimitatea lui spirituală o statornică nevoie 
de a tinde spre forma de universalitate umană, de sigur, el 
n'ar fi perseverat în credința lui latină, n'ar fi dus acea dramatică 
luptă surdă pentru a șiso păstra, ci ar fi acceptat unul din acele 
multe stiluri slave cu care a venit în contact. Ori, prin însuși 
faptul că a perseverat în această formă latină, se presupune că 
poporul român isa asociat sufletește, măcar în parțe, unele 
ecouri și tendinţe universaliste ale spiritualităţii latine. 

De asemeni, trebue să luăm în considerare faptul că, deși 
am fost relativ un popor mic, cu mijloace materiale puţine și 
cu veșnice greutăţi la ordinea zilei, totuși, am îndeplinit în 
colțul de lume în care am fost așezați o semnificativă misiune 
culturală. In contact cu noi, o seamă din popoarele năvălitoare 

care au ajuns până aici au căpătat primele lor iniţieri politice, 
acelea care mai târziu le-au ajutat să se statornicească, să-și 
constitue organizări sociale și astfel să se ridice deasupra carac- 
terului lor de popoare barbare. Am exercitat influențe culturale 
atât în Sud cât și spre Răsărit. Ortodoxia în general a avut în 
poporul român unul din cei mai mari sprijinitori ai ei. Nu este 
o simplă întâmplare că un mitropolit ca Petru Movilă, care 
a izbutit să anihileze tentativa catolică în Rusia și care a fost 
în timpul său una din cele mai mari figuri ale întregii ortodoxii, 
sa ridicat dintre Români. Misiunea noastră de apărători ai 
creștinătății, care uneori ne-a fost recunoscută pe față chiar de 
către reprezentanți eminenți ai lumii apusene, a fost, fără 
îndoială, nu numai o misiugpe religioasă sau politică, ci şi una 
culturală. Odată cu apărarea credinței creștine noi am apărat 
totdeodată o seamă de sensuri ale culturii omenești în general. 
Direct sau indirect lupta noastră le punea fatal în circulație și 
în felul acesta le-a introdus în tabăra dușmanilor cu cari am 
venit în contact, 

Cu toate că în raport cu cultura marilor popoare apusene 
cultura noastră pare abia la începuturile ei, totuși, din sânul 
ei S'au ridicat o seamă de mari personalităţi cărturăreşti, putând 
fi aşezate pe drept cuvânt în rândurile creatorilor universali. 
Astfel, un prim creator din seria acestora, ca să nu ne referim 
decât la acei din ordinea umanistă, este însuși poporul nostru. 
Creaţia românească, judecată din punct de vedere etnografic, 
folkloric și artistic, este una dintre cele mai expresive din lume. 
Cercetătorii cari ar vrea să întocmească o enciclopedie a forme- 
lor de vieață țărănești sau să fixeze o fenomenologie a tipului 
de cultură și de civilizație sătească, de sigur, n'ar putea între- 
prinde o asemenea operă, fără să se aplece cu atenție asupra 
creației româneşti și fără a se opri ca la'o adevărată concluzie 
la unele fapte şi criterii ilustrate de ea. Dintre personalităţile 
cărturăreşti ieşite din mediul românesc, unele din acestea au 
fost umaniști notorii ai epocei lor. Dimitrie Cantemir a fost 
unul dintre cei maj învățați ai timpului său şi poate ai tuturor 
timpurilor. Nicolae Milescu, mare cunoscător de limbi și autor 
al uneia dintre primele călătorii în China, a jucat un rol impor- 

tant în opera începută de țarul Petru cel Mare pentru punerea 
Rusiei în contact cu cultura apuseană. Stolnicul Constantin 
Cantacuzino, vestitul student dela Universitatea din Padova, 
în alte împrejurări de vieață, ar fi putut să devină o mare figură 
cărturărească a întregului Răsărit european. Petru Movilă, mitro- 
politul Kievului, a fost unul dintre stâlpii ortodoxiei europene. 
Xenopol a fixat problematica filosofică a istoriei şi locul care 
i se cuvine în clasificarea modernă a ştiinţelor, Eminescu începe 
să fie socotit în mod unanim ca unul dintre marii lirici pe cari 
i-au produs timpurile moderne. Creangă începe să fie cercetat 
de către străini și să fie dat ca un model universal de creator 
în limbă populară artistică. Pârvan a dat în « Getica » lui una 
din cele mai monumentale reconstituiri din câte există a lumii 
geto-dacice. Nicolae Iorga este socotit, de către toate forurile 
autorizate ale lumii, drept unul dintre cei mai mari oameni 
de litere ai timpurilor noastre. Ne oprim aici cu înşirarea noa- 
ştră. Este de remarcat că toţi aceştia pe cari i-am citat n'au fost 
niște creatori abstracți, fără patrie, fără legături sufletești cu un 
pământ, cu o tradiție, cu un neam, în sfârșit cu un stil de vieață 
anumit. Chiar când s'au ridicat în sferele impersonale ale ştiin- 
ţii abstracte, chiar atunci, fie prin tema operei lor, fie prin 
forma în care au înfățișat-o, fie în sfârșit prin finalitatea morală 
de care au legat această operă, ei au reprezentat și actualizat 
sensuri ale spiritualității naționale româneşti. De aceea, n'am 
putea să admitem părerea că toți aceștia au fost simple excepţii, 
că apariția lor nu are deci decât legături întâmplătoare cu comu- 
nitatea omenească din care au răsărit. E mai potrivit să-i soco- 
tim, nu excepţii, ci expresii superioare a ceea ce se poate ridica 
din neamul nostru, din forțele lui culturale, din chipul cum 
acesta poate atinge un mare sentiment al valorilor, pornind 
dela latențele spirituale de care dispune în cugetul său. 

e) O altă trăsătură umanistă a poporului român este aceea 
pe care o putem recunoaște în simțul lui artistic. Se ştie că 
poporul român cultivă forma artistică, nu cu o simplă intenție 
decorativă, ci ca pe o adevărată necesitate sufletească. De aceea, 
manifestările ei sunt multiple și variate, In cuprinsul lor sunt 
reprezentate toate categoriile artistice, atât cele spațiale cât și 

cele de succesiune. Fiecare din acestea aduce o notă nouă, 
un specific. Multe din ele, depășind simpa lor semnificaţie 
locală, pot stimula un interes universal. In materie de folklor, 
poporul român se situiază printre popoarele cu cea mai complexă 
vieaţă poetică. Cercetătorii străini de specialitate au considerat 
bisericile de lemn din Maramureş ca fiind adevărate capodopere 
ale artei țărănești de pretutindeni. Pictura murală a vechilor 
noastre biserici şi mânăstiri formează obiectul unei atenții 
speciale din partea istoricilor artei. Este considerată ca fiind 
una dintre expresiile cele mai adecvate ale sentimentului creștin 
la popoarele agrariene. 

Dar nu aceste catalogări sau erarhizări ne interesează pro- 
priu zis aici. Ceea ce ne apare în aceste produse de artă româ- 
nească cu semnificația unei implicaţii umaniste este, ca să 
zicem aşa, naturalețea, sinceritatea, necesitatea și bine înțeles 
autenticitatea lor. Ele sunt produsul unui spirit artistic, care 
face parte integrantă din vieaţa sufletească a ţăranului nostru, 
care intră am putea spune în chiar modul lui de judecată, care 
trăiește și se desvoltă paralel cu toate manifestările acestuia. 
Forma artistică nu este la el ceva căutat, convențional, 
ci decurge spontan, liber, constituind un element integrant 
al intregii lui structuri spirituale. Rezultatul dobândit prin 
această aplecare, este în primul rând de ordin psihologic: îi 
adânceşte simțul omenescului, îl face cald, receptiv, înțelegător, 
generos; într'un cuvânt, face din el un agent natural al sensului 
de vieață umanist. 

f) In sfârşit, un ultim element pe care mai socotim necesar 
să-l invocăm în sprijinul tezei noastre este un element care 
face parte din atmosfera generală românească. Este vorba de 
acea omenie solicitantă, pe care o întâlnim peste tot, ca o trăsă- 
tură psihologică nelipsită în mediul românesc. În privinţa aceasta, 
ne putem controla impresiile noastre cu acelea ale călătorilor 
străini, chiar dintre cei foarte vechi, cari ne-au cunoscut. Este 
semnificativ că toţi aceștia s'au simțit bine aici, Aproape toți 
au recunoscut că așa numita «primitivitate» de pe locurile 
noastre nu era o primitivitate propriu zisă, ci mai de grabă 
o notă a veşnicului nostru caracter patriarhal, ceva din mijloa- 

cele sufletului românesc de a rămâne egal cu el însuși. Dealt- 
minteri, fără excepție, toți şi-au dat seama că acest patriarha- 
lism românesc cuprindea în el o notă de bunătate simplă și 
logică, fără nimic exclusivist în ea și totuși perfect hotărîtă 
în sinea ei să nu se depărteze dela formula ei intimă. 

In general, vieața spirituală a poporului român, constitue 
un mediu care chiamă lucrurile la el, care le prețueşte sincer, 
care le ajută să crească. Nu întâlnim în ea, de pildă, nici forme 
orgolioase, nici porniri spre exagerări exclusiviste, nici aspirații 
ale vreunui imperialism oarecare, nici preţuiri violente asupra 
forțelor materiale şi, în general, nimic din ceea ce ar răpi ome- 
nescului nostru nota lui de acceptare generoasă a vieții şi de 
încredere în lucrurile frumoase, în valorile desinteresate ale 
culturii. Importanța acestei trăsături este mare. Ea denotă că 
poporul nostru dispune de o tinereţe şi de o maturitate sufle- 
tească totdeodată. De tinerețe sufletească, pentru că acest ome- 
nesc este o valoare deschisă, capabilă să primească neîncetat 
sensuri noui şi să întrețină în sufletul poporului nostru meca- 
nismul intim al perfecționărilor; de maturitate, pentru că prin 
această notă poporul se apropie în mod natural de formele 
culturii, preţuind tot ce se află în cuprinsul lor, dela simplele 
irizări spirituale până la ideea absolută a transcendenței. 

Incheind seria acestor dovezi, oricât de schematic ar fi fost 
înfățișate, ele pot totuși să ne apropie de ideea pe care am 
urmărit-o. Privindu-le în ansamblul lor, aceste idei arată ata- 
șamentul vieții spirituale românești pentru om, pentru faptele 
lui, pentru semnificaţiile pe care le înscrie trecerea lui prin 
vieață. Cu alte cuvinte, ele înfăţişează o seamă de impon- 
derabile, de tendinţe și de orientări intime, pe baza cărora 
ne-am simțit îndreptățiți să afirmăm că există, în forme 
corespunzătoare vieții noastre locale, un umanism româ= 
nesc. 


4. Umanismul pe care socotim că l-am putut identifica 
astfel în spiritualitatea generală românească, drept o realitate 
modală a acesteia, repetăm, nu este un umanism clasic, de 
tipul şi proporţiile celui apusean al Renașterii, ci este un umanism 

local, cu pròóporțiile mai mici ale faptelor locale, dar nu mai 
puțin autentice şi revelatorii decât toate celelalte. 

Are acest umanism românesc vreo însemnătate ? Poate avea 
vreuna? Este vorba oare de o simplă constatare teoretică sau 
de o întreagă filosofie în jurul fenomenului românesc? Intre- 
barea, negreșit, ridică unele dificultăți. Totuşi, i se poate răs- 
punde. 

In primul rând, pentru noi, Românii, existenţa unei ase- 
menea implicații umaniste în vieața noastră spirituală, poate 
să ne dea o mare şi adâncă satisfacție morală. Umanul este un 
factor primordial al unei culturi şi o condiţie de nobleţe pentru 
așezarea omenească respectivă. Fără ajutorul lui, e greu ca 
oamenii și colectivitățile să înțeleagă chemările superioare ale 
vieţii şi să-şi poată conforma un rost înalt în lume. In orice 
mediu omenesc, umanul acesta este un semn de superioritate, 
de diferențiere spirituală. Popoarele care au cunoscut acest 
factor, incluzându-l mai întâi în structura lor intimă și ex- 
primându-l apoi în manifestările lor de vieață, sunt de fapt 
popoarele care au avut în mod efectiv o istorie și care au me- 
ritat s'o aibă. De aceea, dacă există cu adevărat un asemenea 
umanism românesc, el poate constitui oricând, înaintea ori- 
căror foruri de judecată sau de calificări spirituale, un titlu 
de legitimitate morală şi istorică pentru poporul nostru 
românesc. 

Dar nu numai atât Umanismul în chestiune poate fi, într'o 
măsură mai mare decât aceea pe care am bănuit-o până acum, 
o cheie și o metodă pentru înţelegerea istoriei noastre naționale. 
Adeseori, căutând explicări pentru unele fapte ale acestei istorii, 
noi am recurs în mod stereotip la scheme economice, politice, 
sociale, geo-politice, etc., punând pe seama acestora întreaga cau- 
zalitate a faptelor în chestiune și așteptând dela dispozitivele lor 
simetrice încadrarea perfect lămuritoare a acestora. Ipoteza uma- 
nistă poate arunca, între toate aceste scheme, anumite punți de 
legătură, capabile să le corecteze exclusivismul lor caracteristic și 
în acelaș timp să le introducă într'o intimitate mai caldă a rea- 
lităţilor, a sensurilor românești. Istoria româneaccă, în stadiul ei 
de astăzi, cuprinde încă unele domenii obscure. Ea numără pro- 

bleme care până în prezent n'au fost îndeajuns de elucidate, asu- 
pra cărora pluteşte încă un anumit duh ipotetic, de presupuneri 
aproape contradictorii. Faţă de aceste probleme, documentele au o 
forță probantă doar relativă. Pe deasupra faptelor pe care aceste 
documente au putut să le însemne, există o seamă altele, de o fac- 
tură imponderabilă și mai greu de sesizat, care ţin de unduirile 
nevăzute ale orientărilor intime din sufletul poporului nostru. 
Dovada acestui fapt o găsim, printre altele, în tendința unor 
istorici sau cercetători generali ai fenomenului românesc de 
a vorbi de aşa zise «miracole» ale vieţii noastre ca popor. 
Așa se petrece, de pildă, cu problema continuității noastre în 
Dacia cu problema întemeerii Principatelor noastre naţionale, 
cu problema perseverării noastre în forma latină, cu problema 
rezistenţei noastre seculare împotriva popoarelor și ideolo- 
giilor cu care am venit în conflict, etc., etc.. Deși atrăgătoare 
prin coloratura ei romantică și prin aroma ei de mistere, totuși, 
o asemenea ipoteză a «miracolului » românesc nu trebue să 
pună stăpânire pe spiritele noastre. Istoria unui popor nu poate 
fi scrisă și explicată cu miracole, oricât de larg ar fi înțelesul 
pe care l-am da acestora. Tot așa, un popor mar putea face 
niciodată dovada puterilor lui creatoare și a drepturilor lui 
legitime, cu fapte care pot să fie date pe seama misterelor. 
Ori, în toate aceste probleme, cheia oferită de ipoteza uma- 
nistă ne-ar putea veni în ajutor, și încă nebănuit de mult. Poate 
că pe calea ei vom putea ajunge, mai fericit decât pe cele încer- 
cate până acum, la rezultatele căutate. In orice caz, e probabil 
ca ea poate să ne dea o perspectivă în plus pentru înțelegerea 
lucrurilor, datorită căreia, chiar dacă n'am ajunge la soluţii 
mulțumitoare, în orice caz am putea face însă un pas mai 
departe înspre ele. 

Privind lucrurile prin această prismă, pare deci posibil ca 
ipoteza umanistă să constitue un nou instrument spiritual, 
fin şi pătrunzător, pentru cunoașterea fenomenului românesc. 
Civilizaţia românească, cel puțin cea de până acum, n'a fost 
o civilizație de forme și de stiluri materiale. Tehnica, profe- 
sionalismul, economismul, toate acestea reprezintă în vieața 
noastră românească orizonturi recente. Sufletul românesc, în 

ceea ce are mai adânc şi mai reprezentativ, s'a format în con- 
dițiuni pe care schema materialistă rămâne departe de putinţa 
de a le caracteriza şi de a ni le explica în adevărata lor comple- 
xitate. Aceia cari vor să ne cunoască cu adevărat, aşa cum 
suntem și cum am putut să ne închegăm vieața noastră istorică 
şi spirituală de până acum, trebue să-și dea seama, în primul 
rând, de realităţile noastre etnice, sufleteşti şi culturale. Con- 
diţiile istorice și legile generale ale evoluţiei noastre ca popor 
nu ne-au îngăduit până acum realizarea unei mari civilizații 
materiale, dar în schimb ne-au prilejuit o adâncire deosebit 
de fină şi de nuanţată a realităților noastre sufletești. Toate 
acestea, pentru a fi cunoscute și apreciate în adevărata lor 
semnificaţie, ne cer, mai mult decât un ochiu al preciziei ingi- 
nereşti sau al exactităților statistice, un simţ intuitiv special, 
o iniţiere caracteristică, în stare să străbată în substraturile 
vieții noastre sufleteşti, să înţeleagă dramele de conştiinţă care 
au brăzdat-o și să descifreze sensurile filosofice în care soarta 
poporului nostru și-a găsit temeiuri și echilibru. Cultura ro- 
mână, în adevăratul ei înțeles, nu înseamnă traducerea în limba 
autohtonă numai a unor fapte și valori din afară, ci în primul 
rând o cunoaștere și o interpretare conștiincioasă a formelor 
ei dinăuntru. 

